
Praefatio. 


Uti  nuper  in  Sallustio,  ita  nunc  quum  tabulae 
stereotypae,  in  quibus  Curtius  continebatur ,  re- 
novandae  essent,  tanto  minus  in  pristina  eius 
t^xtus  recensione  acquiescendum  esse  duximus, 
anto  uberiorem  huic  quoque  scriptori  recentior 
philoiogia  suam  operam  dicavit.  Eandem  tamen 
et  in  hoc,  quam  in  illo,  viam  ingressi  sumus  vel 
circa  lectionem  vel  scripturam,  easque  potissimum 
veterum  librorum  lectiones  restituimus,  quas  et 
sensus  et  historia  et  scriptoris  usus  necessario 
recipiendas  suadebat,  omisimus  autem  omnes  eas, 
quae  peculiares  essent  certis  quibusdam  libris, 
quibusque  vulgati  textus  lectiones  vel  propter 
sensum  vel  usum  scriptoris,  si  minus  praeferen- 
dae,  at  certe  non  postponendae  viderentur.  In- 
primis    autem   accuratam    dedimus   operam,    ut, 


quantum  id  humana  ope  praestari  posset,  textus 
omni  mendo  purus  redderetur:  quod  si  nobis,  uti 
speramus,  satis  commode  contigerit,  habet  hic 
lector  editionem  et  ab  externo  ornatu  iure  meri- 
toque  commendandam ,  et  circa  ipsius  scriptoris 
textum  ita  emendatam,  ut  cuivis  loco  sua  senten- 
tia  suaque  dictio  genuina,  quoad  id  hodie  effici 
potuit,  bene  salveque  constet,  et,  in  quantum  il- 
lud  ab  huiusmodi  editionibus  requiri  et  debet  et 
potest,  correctissimam.  Quae  ut  quam  plerisque 
historiam  resque  gestas  Alexandri  magni  cogno- 
scere  cupientibus  et  voluptatem  et  utilitatem  quain 
maximam  praebeat,  est  quod  optemus.  D.  Lipsiae 
mense  Majo  MDCCCXL. 

C.  H.  W. 

A  R  G  U  M  E  N  T  U  M. 

Cap.  1.  Origo  Alexandri,  et  quae  vel  ortum  eius  praecesse- 
rint,  vel  ipso  ortus  tempore  evenerint.  2.  Eius  educatio  et 
exercitia  iuvenilia.  3.  Alexandri  scientiarum  amor  et  studia, 
duce  Aristotele.  4.  Quanti  Homerum  fecerit;  quam  temperans 
fuerit;  historia  de  Bucephalo  ab  eo  domito  narratur.  5.  Phi- 
lippo  absente  Alexander  Macedoniae  praefectus  quae  gesserit. 
Philippus  imperator  fit  exercitus  Graecorum.  Ea  re  territis 
Atheniensibus  quid  suaserit  Demosthenes.  6.  Pythonis,  a 
Philippo  Thehas  missi,  ad  Boeotios  oratio.  7.  Oratio  ad  eos- 
dem  Demosthenis.  8.  Thebani,  facto  cum  Atheniensibus  foe- 
dere,  bellum  Philippo  indicui.t»  PUilippus  Graeciam  subigit; 
Thebas  capit.  Bellum  Persis  inferre  statuit.  9.  Narrantur 
dissidia  in  familia  Philippi,  et  ipsius  mors.  10.  Succedit  Ale- 
xander.  Eius  ad  populum  oratio,  et  vindicta  in  patris  interfe- 
ctores.  11.  Alexander  praetor  factus  Graecorum  Corinthum 
venit.  Dein  Thraces  adgreditur.  12.  Getas  superat.  Ger- 
Curtius.  A 

manorum  legatos  excipit.  Contra  Illyrios  proiiciscitur.  13. 
Sparso  de  morte  eius  rumore,  rehellant  Graeci,  Demosthene 
instigante.  liedit  Alexander  et  Thehas  evertit.  14.  Pacem 
Atheniensibus  concedit,  ia  Persas  hellum  laturus. 

1.  Alexandri,  qui  ademptum  Persis  imperium  in 
Graeciam  intulit,  vitam  atque  res  gestas  plurimi 
Graecorum  memoraverunt:  ex  quibusplerosqueope- 
rum  suorum  spectatores,  quosdam  etiam  socios  at- 
que  ministros  habuit;  nonnullos,  ut.erat  avidus  man- 
surae  post  mortem  gloriae,ad  hoc  ipsum  evocavit,  ut 
res  suas  traderent  posteritati.  2.  Ceterum  praeter 
ipsam  rerum  magnitudinem,  innata  genti  fabularum 
cupido  effecit,  ut  eorum  complures  monstris  quam 
vero  similiora  proderent:  fide  autem  dignissinu  vi- 
dentur  Ptolemaeus,  qui  postea  regnavit,  et  Aristobu- 
lus.  3.  Etenim  exstincto  iam  Alexandro  sua  edenti- 
bus  metus  et  assentationis  causae  decesserant,  qui- 
bus  fere  narrandarum  rerum  veritas  corrumpi  solet: 
nam  Ptolemaeum  etiam  regii  nominis  dignitatem 
mendaci  historia  polluere  voluisse  quis  crederet?  4. 
Uterque  autem  quum  multis  ad  res  Alexandri  perti- 
nentibusnegotiisnon  interfuerintmodo,  verum  etiam 
praefuerint,  verissima  prae  aliis  tradere  potuisse  li- 
quet.  5.  Quoties  igitur  consentiunt,  ceteris  anteha- 
buinvus:  ubi  in  diversum  abeunt,  ex  copia  rerum  ea 
potissimum  secrevimus,  quae  diiigenter  inter  se  com- 
posita  proxime  ad  rerum  gestarum  fidem  videbantur 
accedere.  6.  Quod  etiam  post  aetatem  Alexandri 
alios  Graecorum  secutos  video ,  quibus  aliqua  veri 
cura  fuit;  et  nuper  ex  Sicilia  Diodorum.  Nam  qui 
ex  Romanis  animum  ad  historiam  applicuerunt,  ii 
patriis  rebus  contenti,  externa  neglectui  habuere: 
quia  victoris  populi  gesta  componentibus  neque  ma- 
iestas  rerum  deerat,  et  plus  utilitatis  allatura  vide- 
bantur  in  eadem  republica  degentibus.  7.  Quorum 
studium  ut  laude  dignissimum  arbitror,  sic  extra  re- 

prehensionem  fore  confido,  si  nostris  etiam  homini- 
bus  ostendam  eum  regem,  qui  unus  omnium  morta- 
lium,  intra  brevissimum  aevi  spatium,  plurimum  ter- 
rarum  occupavit:  8.  quo  appareat,  non  forte  neque 
temere  res  humanas  ferri;  sed  plerumque  fortunam 
pro  morihus;  neque  diuturnam  esse  felicitatem,  quae 
virtute  destituatur.  9.  Igitur  Alexandrum  omnibus 
ingenii  fortunaeque  dotibus  abundeauctum  ornatum- 
que  fuisse  comperio,  quibus  fatalem  tantae  potentiae 
virum  oportebat  instrui.  Genus  ab  Hercule  repete- 
bant  Macedonum  reges:  Olympias,  Alexandri  mater, 
initia  suae  gentis  ad  Achillem  referebat.  10.  Puero 
neque  incitamenta  exemplaque  gloriae,  neque  virtu- 
tis  magister  aut  exercitatio  deerant.  Quippe  Phi- 
lippus  pater  continuis  bellis  contemtam  ante  Mace- 
donum  gentem  extulit,  et  coacta  in  ordinem  Grae- 
cia,  cunctis  formi-dabilem  fecit.  II.  Denique  non 
solum  operum  post  se  gestorum  fundamenta  posuit; 
verum  etiam  quum  decederet,  Persicobello  intentus, 
delectus  habuerat,  commeatus,  pecuniam,  exercitum 
paraverat;  et  Parmenionis  opera  iam  Asiam  aperue- 
rat.  12.  Sed  in  eo  rerum  momento  subductus  est,ut 
et  maxima  gerendi  belli  subsidia  filio ,  et  plenam  ge- 
sti  gloriam  relinqueret:  quadam  fortunae  industria, 
quam  unus  hic  perpetuo  obsequentem  sibi  habuit. 
13.  Cuius  admiratione  non  postea  modo,  sed  statim 
ab  initio  dubitatum  est,  rectiusne  foret,  non  per  Aea- 
cidas  aut  Herculem,  sed  ab  ipso  protinus  Iove,  tanto 
homini  divinae  stirpis  originem  asserere.  14.  Ipse 
quidem,  quum  Hammonem  Libycum  adiret,  eius  fi- 
lium  se  appellari  voluit,  ut  postea  trademus.  Cete- 
rum  draconem  in  cubili  matris  eius  visum,  quem  Iup- 
piter  induerit,  eoque  genitum  fuisse  Alexandrum, 
multi  crediderunt:  insomniis  etiam,  vatumque  re- 
sponsis  fidem  generis  factam:  et  quumPhilippusDel- 
phos  sciscitatum  misisset,  oraculo  monitum,  ut  Ham- 
monem  inprimis  revereretur.   15*  Nec  desunt,  qui  fa- 

bulosum  id  quidem,  non  tamen  adulterium  matris 
falso  iactatum  asserant.  Quippe  pulsum  Aegypti  re- 
gno  Nectanebum,  non,  ut  vulgo  arbitrantur,  inAe- 
thiopas  concessisse;  sed  quum  adversus  vim  Persi- 
cam  in  Philippo  maxime  praesidium  speraret,  m  Ma- 
cedoniam  vectum,  magicispraestigiisillusisse  Olym- 
piadi,  torumqUe  hospitis  temeravisse.  16.  Suspe- 
ctam  quidem  exinde  Philippo,  neque  aliamtam  inti- 
mani  divortii,  quod  inter  eos  secutum  est,  caussam, 
pro  comperto  postea  fuisse.  Etiam  quo  die  Philip- 
pus  Cleopatram  domum  deduxerat,Attalum,  sponsae 
avunculum,  Alexandro  natalium  dedecus  exprobrare 
ausum,  ipso  quoque  rege  ex  sese  genitum  negante: 
1T.  denique  de  Olympiadis  adulterio  non  in  nostro 
solum  orbe,  sed  apud  devictas  quoque  nationes  per- 
tinacem  rumorem  obtinuisse.  Verum  velandae  ig.no- 
miniae  repetitum  ex  antiquis  fabulis  dedraconecom- 
mentum:  idem  enim  olim  de  Aristomene  Messenios, 
de  Aristodama  Sicyonios  iactavisse.  18.  Sane  apud 
maiores  nostros  de  Scipione,  qui  Carthaginem  prior 
afflixit,  eadem  ferme  fama  fuit;  similisque  divinitatis 
opinionem  Romani  modo  principis  ortus  habuit:  nam 
de  conditoreUrbis  Romulo  quid  attinet  dicere,  quum 
nulla  gens  tam  vilis  reperiatur,  quae  sui  generis  au- 
ctorem  non  faciatJDeum,  autDeo  editum?  19.  Ce- 
terum  Nectanebi  fuga  temporibus  hisce  non  con- 
gruit:  sexennis  enim  iam  erat  Alexander,  quum  ille 
ab  Ocho  victus,  avitis  opibus  excideret.  Nec  ideo 
minus  vanum  est,  quod  de  Iove  fertur.  20.  Ipsa  qui- 
dem  Olympias,  demto  post  mariti  necem  metu,  asse- 
verationem  filii  love  se  genitum  credi  volentis  irri- 
sisse  dicitur,  missaque  epistola  petivisse,  nese,  nihii 
tale  commeritam,  odiis  Iunonis  obiectare  pergeret. 
21.  Antea  enim  ipsa  maxime  fabulam  confirmasse 
creditur,  proficiscentemque  in  Asiam  Alexandrum 
monuisse,  ut  memor  originis  digna  tanto  genitore 
capesseret.    22.  Verum  tamen  ostentis  Deum  variis- 

que  praesagiis  inter  conceptum  editumque  partum 
signiticatum  fuisse,  quantus  homo  nasceretur,  con- 
sensu  traditur.  Obsignatam  Olympiadis  alvum  an- 
nulo,  cuius  sculptura  leonem  praeferret,  per  quietem 
Philippus  vidit.  23.  Cuius  rei  memoriam  servavit 
Alexandria,  quam  in  Aegypto  conditam,  aliquamdiu 
Leontopolim  appellavere.  Nam  de  Alexandri  ma- 
gnanimitate  et  robore  somnium  illud  interpretatus 
erat  Aristander,  peritissimus  vatum,  qui  postea  co- 
mes  ei  haesit,  sacrisque  eius  praefuit.  24.  Qua  au- 
tem  nocte  Olympias  peperit,  maximi  per  Asiam  no- 
minis  templum  Ephesiae  Dianae  ignis  hausit.  Intu- 
lerat  eum  cuiusdam  hominis  perditi  furor;  qui  com 
prehensus  tortusque,  non  aliamente  id  commisisse 
fassus  est,  quam  ut  magno  aliquo  facinoremeiuoriam 
sui  diuturnam  efficeret.  25.  Ergo  tam  foedi  exem- 
pli  cladem  non  istius  tantum  aedisdamno  aestimave- 
re  Magi,  qui  tum  Ephesi  degebant ;  verum  pro  ma- 
ioris  ruinae  praesagio  habentes,  totam  urbem  moe- 
stis  implevere  clamoribus:  exortam  alicubi  facem,  cu- 
ius  incendio,  similem  ob  causam,  totus  olim  Oriens  con- 
flagraturus  esset.  26.  Forte  per  idem  tempus  Poti- 
daeam  Atheniensium  coloniam  Philippus  subegerat, 
quum  et  Olympia  quadrigis  se  vicisse  cognovit,  et  a 
Parmenione,  quem  in  lllyrios  nviserat,  maioris  mo- 
menti  nuntius  venit,  fusis  ingenti  proelio  barbaris, 
Macedonas  prospere  pugnavisse.  27.  Exultantitam 
laeto  ubique  votorum  exitu  etiam  de  Olympiadis 
partu  renuntiatumest:  necdubitavere  vates,invictum 
fore,  qui  inter  tot  victoriarum  palmas  nasceretur.  28. 
Ferunt,  tot  simul  prosperarum  rerum  cumulo  attoni- 
tum  regem,  et  invidiam  Deum  veritum,  oravisse  Ne- 
mesin,  ut  hoc  fortunae  obsequium  modica  aliqua  ca- 
lamitate  ulcisci  contenta  foret.  29.  Prpditum  etiam 
est  memoriae,  in  oppido  Pella  duas  aquilas  in  culmi- 
ne  domus,  ubi  puerum  enixa  erat  regina,  tota  die 
persedisse.     Gemini  per  Europam  Asiamque  imperii 

augurium  id  fuisse,  post  eventum  facile  interpretati 
sunt.  Terram  quoque  tum  movisse,  magnamque  to- 
nitruum  fulminumque  vim  erupisse  coelo,  aucto- 
res  habeo.  30.  Natus  est  autem,  ut  accuratiores  tra- 
dunt,  incipiente  Olympiade  sexta  supra  centesimam, 
praetore  Athenis  Elpine,  a.  d.  xn  Kalend.  Sextil. 
quem  tum  mensem  Macedones  Loum  vocabant:  quo 
tempore  populus  Romanus  quadringentesimum  fere 
annum  agens,  vicinorum  bellis  exercebatur,  et  sub- 
iugando  terrarum  orbi  quotidianis  incrementis  prae- 
ludebat. 

II.  At  Philippus,  auctus  filio,  de  quo  propter  ob- 
lata  tot  omina  spem  amplissimam  conceperat,  inedu- 
cationem  curamque  eius  omnes  cogitationes  conver- 
tit.  2.  Quippe  vir  prudens  et  amans  patriae,  nihil 
molitionibus  suis  profectum  facile  sentiebat,  si  rebus 
undique  motis,  hominem  imperitum  aut  segnem  Ma- 
cedoniae  postse  relinqueret:  suam  quoque  gloriam 
haud  durabilem  futuram,  si  maximarum  rerum  in- 
strumenta,  quae  tanta  industria  parabat,  suecessoris 
inertia  corrupisset.  3.  Leguntur  inter  epistolas 
eius,  venustatis  et  prudentiae  plenas,  literae,  quas 
tum  ad  Aristotelem,  qui  cum  Platone  exercebatur, 
Athenas  misit,in  hunc  fere  modum  scriptae.  4.  Phi- 
Hppus  Aristoteli  salutem  dicit.  Certiorem  te  facio, 
filium  mihi  genitum  esse.  Nec  perinde  Diis  gratiam 
habeo,  quod  omnino  natus  est,  quam  quod  te  florente 
nasciillum  contigit:  a  quo  educatum  institutumque  ne- 
que  nobis  indignum  spero  evasurum,  neque  successioni 
tantarum  rerum  imparem.  Satius  enim  existimo  ca- 
rere  liberis,  quam  opprobria  maiorum  suorum  tollen- 
tem,  in  poenam  genuisse.  5,  Neque  fefellit  eum  opi- 
nio:  quippe  puer,  Aristotele  doctore  diu  usus,  ad  res 
in  ea  aetate  gerendas  insigne  praesidium  sibi  com- 
paravit.  Sed  hacc  postea  acciderunt.  Interim  con- 
stituti  sunt  infanti  nutritores  atque  paedagogi ,  Leo- 
nidas,  Olympiadis  propinquus,  et  Lysimachus  Acar- 

nan.  6.  Philippus  nationis  eiusdem  adiectus,  qui 
raletudinem  pueri  regeret :  Helianicae  (Dropidis  erat 
filia,  ex  illustrioribus  Macedonum  feminis)  corporis 
et  morum  recta  temperie  probatae  nutricis  munus 
demandatuin  est.  7.  Hac  cura  paucos  intra  annos 
effectum  est,  ut  iam  tum  pollicexi  videretur  eum  re- 
gem,  quem  postmodum  exhibuit.  Nam  et  in  pueri- 
libus  membris  indomitus  eminebat  vigor;  et  eximiae 
indolis  argumenta  aetatem  longe  praevenerant.  8. 
Excellens  nativa  et  genuina  venustate  corporis,  cul- 
tum  aspernabatur,  anxiam  formae  curam  feminis 
convenire  dictitans,  quae  nulla  alia  dote  aeque.com- 
mendarentur:  si  virtutis  potiri  contigisset,  satis  se 
speciosum  fore.  9.  Fuitautem,  quum  adolevisset, 
iusta  membrorum  proportione  conspicuus,  artubus 
robustis,  probeque  compactis:  vitamen,  quam  spe- 
cie,  validior;  quippe  corporis  eius  habitus  intrapro- 
ceritatem  stetit.  10.  Cutem  habuit  candidam,  nisi 
quod  in  malis,  itemque  pectore,  grato  rubore  sufiun- 
debatur:  capillum  flavum,  leniter  intortum:  nasum 
aquilinum:  oculos  varios,  nam  laevus  glaucus  fuisse 
traditur,  altero  nigerrimo.  Inerat  autem  ipsis  oc- 
culta  quaedam  vis,  ut  sineveneratione  atque  horrore 
quodam  intuentium  non  adspiceretur.  11.  Pernici- 
tate  pedum  admirabili  fuit;  quam,  ut  magnae  in  ex- 
peditionibus  utilitatis,  etiam  rex  non  omisit  exerce- 
re,  saepeque  cum  velocissimis  suorum  cui*su  certare 
visus  est:  patientia  laboris  suprafidem  eximia;  qua 
saepe  una,  difficillimis  temporibus,  sibi  exercitibus- 
que  suis  salutem  peperit.  12.  Exercitationibus  cre- 
bris,  et  calidissima  corporis  temperie,  adeo,  quid- 
quid  vitiosi  humoris  sub  cute  colligi  solet,  expugna- 
vit3  ut  suavem  ex  ore  membrisque  exhalaret  odorem, 
eoque  etiam  tunicas,  quibus  uteretur,  impleret:  ob 
easdem  causas,  ut  quidam  putant,  ad  vinum  iramque 
proclivior.  13.  Visuntur  adhuc  imagines  eius  sta- 
tuaeque,  summorum  artificum  opera:  ne  enim  vulga- 

rium  sculptorum  pictorumve  temeritate  oris  sui  ho- 
nor  obsoleseeret,  studiose  cavit;  poenam  commina- 
tus,  si  quis  iniussu  suo  conaretur.  Ergo  abundante 
tum  artificum  copia,  volentem  unus  Apelles  pinxit, 
sculpsit  Pyrgoteles,  Lysippus  et  Polycletus  aere 
duxerunt.  14.  Citatiorem  gressum  Leonidae  vitium 
fuisse,  ferunt;  ex  ipsius  consuetudine  id  haesisse 
Alexandro:  qubd  postea,  quumenixe  vellet,  corrigere 
non  potuerit.  Equidem  educationi  plurimum  trib.ui 
debere,  non  infiteor;  ceterum  hoc  quidem  naturae 
potius  adolescentis,  quam  assuetudini,  deputo;  ete- 
nim  in  homine  velocissimae  mentis  necessum  erat, 
ut  ardorem  animi  corporis  etiam  motus  sequeretur. 
15.  Quem  adeo  non  in  vitio  posuere  successores 
ipsius,  ut  etiam  studioseaemularentur;  simuldepres- 
siore  in  laevum  collo,  obtutum  eius  vibrantem,  et  ela- 
tiorem  vocem  imitati,  quum  animum  non  exprime- 
rent:  quippe  plurimorum  ex  illis  longa  vita  vix  quid- 
quam  habuit  dignum,  quod  cum  huius  pueritia  com- 
pararetur.  16.  Neque  enim  quidquam  aut  loqueba- 
tur,  aut  agebat  humile;  sed  dictis  factisque  par  for- 
tunae  suae,  vel  etiam  supra  erat.  Nam  quum  esset 
laudis  avidissimus,  non  undecunque  eam  affectabat, 
sed  optimis  quibusque  comparari  gaudebat;  inglo- 
riam  ex  vilibus  palmam  intelligens,  tantoque  iiiu- 
striorem  victoriam,  quanto  quos  vicisset  pluris  habe- 
rentur.  17.  Ergo  dicentibus,  quoniam  cursu  pluri- 
mum  valeret,  debere  profiteri  nomen  suum  inter  eos, 
qui  Olympicis  ludis  certaturi  essent,  cognominis  sibi 
regis  exemplo  ;  magnam  ea  re  per  Graeciam  sibi  fa- 
mam  comparaturum:  Facerem,  inquit,  si  reges  habe- 
rem  adversarios.  18.  Quoties  aut  praeclara  aliqua 
pugna  Philippus  vicerat,  aut  oppidum  opulentum  in 
potestatem  redegerat,  laetantibus  aliis,  ipse  haud 
obscure  indolescebat:  exceptaque  vox  est  querentis 
inter  aequales,  nihil  reliqui  facturum  patrem  sibi 
ipsisque, quumadole vissent.  Quippe deperiturum glo- 

riae  verebatur,  quidquid  accessisset  opibus:  nec  tam 
haruni  possessione,  quam  istius  cupidine  movebatur. 
19.  Somni  natura  parcissimus,  etiam  arte  vigilan- 
tiam  adiuvabat.  Si  quid  occurrisset,  quod  seria  me- 
ditatione  dignum  videretur,  comprehensa  pila  ar- 
gentea,  brachium  extra  lectum  porrigebat,  ut  in  sub- 
iectam  pelvim  illapsa,  excitato  sonitu,  torporem  jn 
somnum  deficientis  discuteret.  20.  Deos  ab  ineun- 
te  aetate  magnifice  coluit.  Sacro  quodam  ita  libe- 
raliter  thura  flammis  intulit,  ut  Leonidas,  vir  seve- 
rus  et  parcus,  profusionem  istam  non  ferens,  excla- 
maret,  sic  adolebis,  quum  regiones  subegeris,  ubi  liaec 
nascuntur.  21.  Cuius  vocis  memor,  quum  postea 
thuriferam  Arabiam  pacaret,  multa  odorum  talenta 
misit  Leonidae,  cum  mandatis,  ne  posthac  in  Deo- 
rum  honoribus  adstrictior  esse  vellet,  quos  intelli- 
geret  dona  hilariter  oblata  tam  larga  manu  repende- 
re.  22.  Animi  sublimis  et  magna  conaturi  documenta 
mature  dedit.  Persis  ea  tempestate  Artaxerxes,  co- 
gnomento  Ochus,  praeerat.  Eum  Artabazus  et 
Menapis  Satrapae ,  Memnonque  Rhodius,  egre- 
gius  dux,  bello  lacessiverant;  sed  potentia  regis  op- 
pressi,  deserta  Asia  ad  Philippum  profugerant.  23. 
His  tum  Alexander  septenni  minor  mire  delectaba- 
tur,  crebroque  de  rebus  Persicis  interrogabat:  nihil 
quidem  puerile  et  sordidum,  sed:  quibus  maxime  fir- 
mamentis  opes  regiae  niterentur?  quis  armorum 
usus,  quae  audacia  viris,  quanta  equis  pernicitas  es- 
set?  quot  dierum  itinere  Macedonia  distaret  Susis? 
quae  regi  morum  via,  quaeque  exercitatio  corporis, 
atque  opinio  virtutis  foret*  24.  Postea,  quum  de- 
precante  fratre  Memnonis  Mentore,  cuius  sororem 
in  matrimonio  Artabazus  habebat,  cum  exsulibus  in 
gratiam  rediiset  Ochus,  eosque  aPhilippo  repeteret; 
Alexander  legatos  eximiae  in  tantilla  aetate  indolis 
admiratione  ita  perculit,  ut  unus  eorum  in  haec  \er- 
ba  prorumperet,  Hic  quide?npuer  magnus  est  rex  j  no- 

ster  vero,  dives,  25.  Haec  autem  quum  merito  qui- 
dem  naturae  suae  debere  videretur,  haud  minus  in- 
stitutioni  debuit.  Nam  pater,  satis  gnarus,  quantum 
Epaminondae  commercium  sibi  profuisset,  quanto- 
que  plura  eloquentia,  quam  vi,  confecisset,  summa 
cura  incubuerat,  ut  a  tenera  statim  aetate  liberalium 
artium  studiis  probe  imbueretur.  26.  Igitur  Aristo- 
telem,  magni  nominis  philosophum,  ingentibus  prae- 
miis  evocatum  perpulit,ut  etiam  primaliterarum  ele- 
menta  puerb  traderet.  Nec  abnuit  vir  doctissimus, 
quum  intellegeret,  quantum  esset  a  principio  recte 
instrui  multis  imperaturum;  frustraque  contemni 
pro  parvis ,  sine  quibus  ad  maiora  profectus  non  es- 
set.  27.  Variis  deinde  magistris,  ut  alius  alia  arte 
excellebat,  usus,  non  modo  mentem  egregiis  imple- 
vit  disciplinis,  verum  etiam  corpus  omnis  generis 
exercitationibus,  ad  usum  bellorum  et  patientiam 
laboris  edomuit:  ne  tum  quidem  vacuus,  quum  otiari 
videretur;  quippe  pila,  velsaltatione  virili,  non  tam 
laxabat  animum,  quamseriis  obsequiis  membra  prae- 
parabat. 

III.  Postquam  deinde  aetas  et  ingenium  paulis- 
peradolevit,  iamque  severioribus  studiis  idoneus  vi- 
sus  est,  revocatum,  qui  tum  apud  Mitylenaeos  age- 
bat,  Aristotelem  continuo  secum  habuit,  donec  post 
mortem  patris  rerum  potitus,  in  Asiam  transiiceret. 
2.  Quo  temporis  spatio,  quidquid  atanto  praecepto- 
re  tradi  potuit,  perdidicit.  Cognoscendae  rerum  na- 
turae  tanto  avidius  incubuit,  quanto  pertinaciore  spe 
imperium  universi  orbis  praeceperat.  Cuius  inda- 
gationem  postea  quoque  adiuvit,  plane  regio  et  ani- 
mo  et  sumtu.  3.  Aristoteli,  quo  naturas  animalium 
certius  atque  perspectius  commentari  posset,  tota 
Asia  Graeciaque  parere  iussit,  quotquot  venatu  ,  au- 
cupio,  piscatuve  vitam  tolerabant,  aut  aliquam  in 
eiusmodi  negotiis  peritiam  assecuti  fuerant.  Con- 
stat,  in  eius  operis  impensas  octingenta  talentaphi- 

losophum  accepisse.  4.  Adeo  autem  cognitionem 
illain  dilexit,  ut  in  eam  sumtum  faceret,  curamque 
impenderet,  cuius  fructum  visurus  non  erat.  Post 
centum  annos  capti  sunt  cervi  cum  torquibus  aureis, 
quos  addiderat,  ut  vel  posteri  cognoscerent,  quanta 
fides  habenda  foret  iis,  quae  de  istorum  animalium 
longaevitate  ferebantur.  5.  Sublimioiibus  quoque 
disciplinis,  quas  acroamaticas  appellant,  eruditum 
fuisse,  ipsius  testatur  epistola,  qua  queritur,  Aristo- 
telem  dignitatem  earum  evulgatis  praeceptis  profa- 
nasse.  6.  Et  ille  excusavit,  rescribens,  ita  libros  il- 
los  esse  editos,  ut  haberi  possint  pro  ineditis:  nec 
enim  quemquam  sententiam  ipsorum  magnopere  per- 
cepturum  esse,  nisi,quae  iis  continerentur,iam  antea 
didicisset.  7.  Idem  quum  Rhetorica  ab  eo  exigeret, 
sollicite  vetuit,  ne  aliorum  etiam  in  manus  pervenire 
pateretur.  Neque  enim  minus  honestis  artibus,  quam 
potentia,  ceteros  praestare  cupiebat:  indignabatur- 
que,  communicari  laudem  illam  cum  humillimis.  8. 
Medicinae  quoque  studio  imbutum  ab  Aristotele,  fi- 
lio  medici,  ex  gente  Asclepiadarum,  fidem  ipsius  epi- 
stolae  faciunt.  9.  Eam  autem  philosophiae  partem, 
quae  sibi  aliisque  probe  imperare  docet,  ita  coluit, 
ut  magnanimitate,  prudentia,  temperantia,  fortitudi- 
ne,  quam  armis  et  opibus  instructior,  tantam  imperii 
Persici  molem  subruere  aggressus  censeatur.  10. 
Ipse  quidem  praedicavit,  non  minus  se  debereAristo- 
teli,  quam  Philippo  :  huius  enim  munus  fuisse,  quod 
viveret;  illius,  quod  honeste  viveret.  11.  Ingenium 
tamen  ardens  ambitione,  nimia  honoris  gloriaeque 
praedicatione,  quam  inter  genera  bonorum  referen- 
datn  esse  Aristoteles  sciverat,  elatum  fuisse,  ut  non 
modo  imperii  prorogandi  gratia  bella  ex  bellis  sere- 
ret,  verum  etiam  Deus  haberi  vellet,  quidam  non 
immento  credidere.  12.  Ceterum,  non  solum  impe- 
rante  Alexandro,  eximio  honore  maximisque  mune- 
ribus  alTectus  est  Aristoteles:  sed  et  vivo  adhuc  Phi- 

lippo  ingens  institutionis  suae  pretium  tulerat,  im- 
petrato,  ut  in  ipsius  gratiam  patria  instauraretur.  13. 
Olynthios  Philippus  acerrimos  hostes  expertus  fue- 
rat:  nam  vicini  Macedoniae,  et  potentia  hactenus 
haud  impares,  aegerrime  tulerant,  sub  rege  bellicoso 
vafroque  regni  opes  crescere,  accolis  perniciem  aut 
servitium  allaturas.  14.  Ergo  quo  infensioribus 
animis  certatum  est,  eo  asperior  victoria  fuit.  Ur- 
bem  captam  direptamque  solo  aequavit  Philippus: 
cives  veniere.  In  reliqua  etiam  ditionis  eorum  op- 
pida  saevitum  est.  Inter  quae  Stagiram,  unde  Ari- 
stoteles  genus  ducebat,  par  calamitas  obruerat.  15. 
Eam  tum  regis  permissu  atque  opibus  ex  integro 
condidit;  restitutaeque  leges  tulit,  quibus  postmo- 
dum  usa  est.  Ita  quam  stantem  florentemque  tot  for- 
tium  virorum  manus  ab  excidio  prohibere  nonpotue- 
rant,  eam  incensam  atque  dirutam  unius  civis  exci- 
tavit  ingenium.  16.  Quanti  autem  Aristotelem  fece- 
rit  Philippus,hinc  etiam  aestimari  potest,  quod  saepe 
fiiium  monuit,  ut  sub  tam  idoneo  magistro  sapientiae 
gnavam  operam  daret,  ne  mox  multa  committeret, 
qualium  caussaipse  pudore  et  poenitentiaangeretur. 
1T.  Igitur  postea  quoque  maximis  rebus  intentus  Ale- 
xander,  nOn  omisit  magistrum  venerari;  crebroque 
per  literas  compellavit  hominem,  nec  disciplinarum 
modo  arcana,  sed  etmorum  remedia  petiit.  18.  At- 
que  ille  rescripsit,  quibus  ipsius  atque  subditorum 
felicitati  consultum  opinabatur:  meminisset,  tantam 
ipsi  concessam  esse  potentiam,  ut  prodesset  homini- 
bus,  non  ut  eos  laederet:  irae  quoque,  in  quam  maxi- 
me  praecipitem  noverat,  modum  poneret;  neque 
enim  irascendum  inferioribus:  parem  autem  ipsi  esse 
neminem.  19.  Ad  postremum  tamen  animo  iam  ela- 
tior  spernere  eiim  coepit:  praesertim  quum  ob  Calli- 
sthenis  exitum  infestum  sibi,  et  praeter  sapientiae 
praecepta,  etiam  vindictae  causa,  ambitionem  huina- 
num  fastigium  despicientis,  disputationibus  exagita- 

re  crederet.  20.  Certe  paullo  ante  mortem,  Cassan- 
dro  obiecta  patri  suo  crimina  purgante,  exclamasse 
fertur:  Aristotelicae  versutiae  machinationibus  in- 
structum  venisse,  ut  iustas  aliorum  querelas  fallaci- 
bus  argutiis  eluderet:  21.  deinde  utrique,  si  vera 
quae  deferrentur  comperisset,  malum  minatum  esse, 
tam  vehementi  vultu,ut  diu  post  eiusinteritum,  quum 
forte  Cassander,  tum  rerum  in  Graecia  potens,  ima- 
ginem  Alexandri  Delphis  positam  intueretur,  revo- 
catus  in  periculi  sui  memoriam,  toto  corpore  cohor- 
ruerit.  22.  Quae  res  Aristoteli  etiam  magnae  infa- 
miae  occasio  fuit:  quippe  venenum,  quo  Alexander 
periisse  creditus  est,  non  alterius  ingenio  equinae 
ungulae  inditum,  etBabylonem  deportatum,  rumor 
suspicatus  «st.  23.  Adamavit  etmusicam,  eique  se- 
riam  initio  operam  dedit:  donec  contumeliosa  inter- 
rogatione  patris,  ecquid  puderet  tam  scite  canere? 
velut  artem  suae  maiestati  indecoram,  negligentius 
tractare  coepit.  24.  Quo  quidem  tempore  magistro 
chordam  quandam  ex  artis  praescriptopulsareiuben- 
ti,  quid  autem  referat ,  inquit,  si  lianc  putsavero?  in 
aliam  intendens  digitum.  At  ille,  nihil  referre  futu- 
ri  regis,  futuri  autem  citharoedi  referre,  respondit. 
25.  Delectatus  deinceps  est  masculo  cantu,  quum 
molles  fractasque  modulationes  ut  perniciemmorum 
aversaretur.  Q,uo  nomine  maxime  amplexus  est  Ti- 
motheum,  artis  eius  professione  celebrem.  26.  Ille 
enim,  accommodata  ad  ingenium  illius  scientia,  mo- 
do,  quem  Phrygium  appellant,  ita  aliquando  eum  ra- 
puit,  uttanquam  divino  instinctu  exardesceretanimo, 
et,  velutpropinquo  iam  hoste,  ad  arma  capienda  pro- 
siliret.  27.  Eloquentiae  etiam  sub  Anaximene  Lam- 
psaceno  studuit:  quae  respostmodum  incolumitatem 
urbi  attulit,  quum  Persarum  opibus  studentem  Ale- 
xander  diruere  constituisset.  28.  Conspicatus  enim 
Anaximenem  extramoeniaprodeuntem,necdubitans, 
quin  propatria  deprecatum  veiiisset,  GraecorumDeos 

testatus  est,  non  facturum  se,  quod  petisset.  Quo 
audito  callidus  ille  rogavit,  ut  Lampsacum  dirueret. 
Ille,  et  iurisiurandi  religione  adstrictus,  et  nuigis 
etiam  praeceptoris  olim  sui  sagacitate  delinitus,gra- 
tiam  delictorum  Lampsacenis  fecit.  29.  Comoedos, 
ut  instituto  suo  parum  congruentia  tractantes,  cor- 
rumpendisque  moribus  natos,  contemsit.  Neglexit 
et  pugiles,  quamquam  maximi  tum  in  Graecia  fie- 
rent:  forte  quod  otiosos  et  saginae  addictos,  valida 
membraspectaculorum  potius  ludibriis,  quampatriae 
necessitatibus  commodare,  non  probabat.  30.  Reli- 
quasartes,  etiam  quas  ipse  non  attigerat,  impense 
fovit.  Unde  extoto  fere  orbe  passim  ad  ipsum -con- 
fluebant,  quicunque  insigni  aliquaperitia  praecellere 
sibi  videbantur:  eique  vel  ingenii  sui  monumenta  de 
dicabant,  vel  exhibito  artis  suae  specimine,  a  munifi- 
centissimo  regum,  et  cuius  animo  fortuna  responde- 
ret,  immensas  plerumque  divitias  consequebantur. 
31.  Etiam  quos  procul  positos  praeclara  eruditio  aut 
v-irtu-s  commendabat,  iis  ingentia  munera  ultro  lar- 
giri  consueverat.  Igitur  tantus  ea  tempestate  do- 
ctorum  atque  sollertium  hominum  proventus  fuit,  ut 
vix  ulla  aetas  bonis  artibus  copiosior  exstiterit.  32. 
Soient  enim  ingenia  moresque  componi  ad  principum 
mentem;  omnisque  fere  temporum  inclinatio  re- 
gnantium  infamia  vei  decus  est. 

IV.  Ex  veterum  monumentis  nihil  antehabuitHo- 
mero,  quem  unum  omnem  sapientiam,  qua  imperia 
constant,  optime  complexum  esse  autumabat:  adeo- 
que  eum  cordi  habuit,  utGraeco  cognomento  amator 
Homeri  diceretur.  2.  Libros  eius  semper  secum 
ferre  solitus,  etiam  quum  quiesceret,  una  cum  pu- 
gione  sub  cervicali  reponebat,  militiae  suae  viati- 
cum  et  institutionem  bellicae  virtutis  appellans. 
Achillem  praedicabat  felicem,  quod  tantum  virtutis 
suae  praeconem  invenisset.  3.  Rcperto  inter  Da- 
mascenam  praedam  materiae  curaequc  exquisitissi- 

maescrinio,  et  disquirentibus  amicis,  cuinam  usui 
convenientissime  destinaretur?  ipse,  Homero ;,  inquit, 
dedicnbimus,  ut pretiosissimum  humani  ingenii  monu- 
mentum  elegantissimo  etiam  opere  servetur.  4.  Inde 
obtinuit,  ut  emendatissimapoetae  editio,  quam  ma- 
gna  cura  comparaverat  Alexander,  e  narthecio  voca- 
retur:  quippe  scrinium  illud,  quum  adhuc  Persarum 
csset,  unguentis  et  odoribus  asservandis  serviverat. 
5,  Quidam  prospere  gestae  rei  nuntius  quum  citato 
cuvsu  ad  eum  ferretur  dextramque  porrigeret,  vultu 
maximae  laetitiae  notas  praeferente,  Quidmihinun- 
tiaturus  es  tanto  gaudio  dignum,  inquit,  nisi  forsan 
Homerus  revixit.  6.  Sed  tum  eo  iam  felicitatis  per- 
venerat,  ut  propemodum  exsatiatae  gloriae  nihil 
deesse  putaret,  praeter  idoneum  buccinatorem.  Cre- 
bra  autem  lectione  totum  fere  edidicit,  ut  nemo  ne- 
que  promptius  eo  familiariusque  uteretur,neque  exa- 
ctius  de  eo  iudicaret.  T.  Ex  omnibus  autem  eius 
carminibus  maxime  probabat  versum,  quo  boni  simul 
imperatoris,  robustique  militis  laudes  Agamemnoni 
tribuuntur;  eumque  praecipuum  virtutis  incitamen- 
tum,  et  veluti  morum  suorum  magistrum  habuit.  8. 
His  itaque  disciplinis  imbutus,  summae  fortunae  vim 
atque  dignitatem  egregie  tutatus  est:  superbia  et  li- 
centia,  qua  quidem  sola  principes  agunt,  abstinuit. 
9.  Cultu  curaque  corporis  haud  multum  supra  priva- 
ti  modum  eminens,  virtute  potius,  quam  vestium  or- 
natu,  anteire  suos  imperatorium  censebat:  hilaris, 
humanus,  atfabilis,  ut  tamen  contemtum  exclude- 
ret:  vino  deditus,sed  citraebrietatem.  Nam  si  otium 
nactus  esset,  sermonibus  magis,quam  compotatione, 
tempus  extrahebat.  10.  Voluptates  ita  contemsit, 
ut  matri  curam  iniiceret,  ne  plane  ad  generandum  in- 
habilis  esset.  Illud  inprimis  religiose  tenuit,  ne  cu- 
ius  thorum  violaret.  Quibus  vitae  morumque  insti- 
tutis  diu  inhaesit,  magnumque  et  memorabilem  re- 
gem  egit:  donec,  impetu  quodam  et  velut  torrente 

fortunae  convulsus  et  mutatus,  pristinam  animi  mo- 
derationem  paullatim  exueret.  11.  Animi  robur  cum 
insigni  dexteritate,  magna  patris  et  aliorum  admira- 
tione,  ostendit  in  equo  Bucephala :  nam  id  nomen  bu- 
buli  capitis  figura  insignitus  acceperat.  12.  Pluri- 
mum  tum  equestri  laude  pollebat  Thessalia,  nobi- 
liumque  equorum  greges  multis  locis  alebantur. 
Eminebattamen  inter  omnes  viribus  et  specie  Bucc- 
phalas,  quem  Philonicus,  ex  Pharsalia  oriundus,  ma- 
ximo  inillis  regionibus  principe  dignum  existimans, 
ad  Philippum  adduxerat,  sedecim  talentis  venalem. 
13.  Quum  autem  velocitatem  equi  obsequiumque  ex- 
perturi  in  campum  descendissent,  nemo  amicorum 
satellitumque  regis  tractare  eum  potuit:  quin  insur- 
gebatin  omnes,  et  conscendere  conatos  ferocia  ex- 
terrebat.  14.  Iamque  pro  indomito,  et  ob  feritatem 
inutili ,  relinquebatur;  quum  suspirans  Alexander, 
Qualem  isti  equum  perduht,  per  mollitiem  animi  et 
tractandi  imperitiam!  Q,uo  saepius  repetito,  a  patre 
increpitus,  quod  ob  negotium,  quod  emendare  non 
posset,  maiores  peritioresque  conviciis  incesseret; 
Ego  vero,  inquit,  emendabo,  pater,  si  permiseris.  15. 
Atque  illo  subiiciente,  frustratus  autem  quam  poenam 
pe?ides?Equi,  inquit,pretiu?n  luam;  exortoque  omnium 
risu,  convenit,  ut  victor  equum  patre  emente  habe- 
ret,  victus  amitteret  pecuniam.  16.  Tum  Alexander, 
comprehensis  equi  habenis,  eum  ita  statuit,  ut  in  ad- 
versos  solis  radios  conversus,  umbram  suam  conspi- 
cere  non  posset:  ea  enim  antea  exterritum  acrius  fe- 
rocisse  observaverat:  quumque  nihilominus  aestua- 
ret,  iubam  demulcens,  dimissaque  sensim  chlamyde, 
in  saevientem  adhuc  insilit.  17.  Ille  parendi  insolens 
cervicem  et  calces  iactare,  multaque  pervicacia  con- 
trafrenum  niti;  denique  proripere  se  conari,  ct  in- 
genti  violentia  cursum  moliri.  18.  Spatiosa  et  equi- 
tabilis  planities  suberat:  ergo  ferocientem  exsultan 
temque  effusis  in  collum  habenis,  adactisque  calca 

neis  cum  ingenti  clamore  in  cursum  permittit.  19. 
Ingens  deinde  campi  spatium  evectus,  iam  lassatum 
et  consistere  volentem  impellere  non  antea  destitit, 
quam  exhaustum  cursu,  et  labore  domitum,  mansue- 
tiorem  iam  mitioremque  reduxisset.  20.  Descen- 
dentem  manantibus  gaudio  lacrimis  complexus  est 
pater,  osculoque  capiti  impresso,  maius  imperium 
sibi  circumspicere  iussit,  nec  enim  Macedoniae  re- 
gnum  tantam  indolem  capere.  21.  Post  haec  Buce- 
phalas,  quum  in  ceteros  ferociam  suam  retineret,-uni 
Alexandro  mira  submissione  paruit,  multorumque 
mox  laborum  atque  discriminum  socius,  in  proelio 
adversus  Porum  periit.  22.  Dignum  id  argumentum 
visum  est,  quod  illustrarent  opera  sua  nobilissimiar- 
tifices.  Duas  ex  marmore  statuas  equum  domantis 
ostentant,  Praxitelis  et  Phidiae  certamen.  Alexan- 
dri  eas  imagines  esse,  quamvis  ambigi  possit,  aucto- 
res  haud  obscuri  crediderunt. 

V.  His  atque  talibus  ingenii  animique  experimen- 
tis  eam  apud  Philippum  existimationem  nactus  est, 
ut,  quum  ipse  Byzantinos  obsidione  urgeret,  ido- 
neum  iam  crediderit  filium,  cui  libera  cum  potestate 
Macedoniae  curam  committeret,  annos  omnino  sede- 
cim  habentem.  2.  Quo  comperto,  Medarorum  qui- 
dam,  (Thracia  natio,  Macedoniae  subiecta,)  opportu- 
num  defectioni,  quam  dudum  agitabant,  tempus  ad- 
venisse  rati,  consilia  nudavere.  Sed  adolescens, 
ostentandae  virtutis  occasione  laetus,  cum  ducibus  a 
patre  relictis  propere  in  eos  movit:  victisque  et  eie- 
ctis  rebellibus,  urbem  eorum  varii  generis  convenis 
habitandam  dedit.  Illi  Alexandropolim  ex  nomine 
auctoris  sui  appellavere.  3.Philippus,eventu  rei  gau- 
dens,  ceterum  sollicitus,  ne  suo  arbitrio  permissus 
adolescentis  animus  maiora  viribus  cum  exitio  ca- 
pesseret,  evocavit  eum,  ut  se  magistro  ardorem  pru- 
dentia  temperare  disceret:  et  in  subigendis  Cher- 
sonesi  oppidis  strenua  promtaque  opera  eius  usus 

Curtius.  B 

cst.  4.  Ceterum  quum  ad  Byzantium,  validam  ur- 
bem ,  haereret  obsidio,  civibus  egregie  pro  libertate 
pugnantibus;  iisque  Graeci  barbarique,  quibus  incre- 
menta  Philippi  suspecta  erant,  certatim  auxilio  ven- 
turi  nuntiarentur :  desperata  victoria,  id  unum  agita- 
bat,  quanam  ratione  quam  minimo  copiarum  atque 
famae  damno  ab  obsidione  discederet.  5.  Impera- 
bat  eo  tempore  Getis,  Scythico  populo,  Atheas;  qui 
armis  Istrianorum  pressus,  auxilium  a  Philippo  peti- 
verat,  spe  adoptionis  facta,  si  fessis  Getarum  re- 
bus  succurreret.  Idem  quum  hostium  impera- 
tor  decessisset,  belli  metuliberatus,  Macedonas  va- 
cuos  remiserat,  negans,  vel  ipsorum  auxilio,  vel  ado- 
ptione  Philippi  eguisse;  cui  adversus  hostes  satis 
propriarum  virium,  et  in  successionem  regni  filius 
esset.  6.  Eam  barbari  contumeliam  ulturum  ferens 
Philippus,  omisso  Byzantio  in  Scythiam  convertit 
agmen.  Ubi  conserto  proelio,  quum  numero  supe- 
riores  Scythae  essent,  nec  virtutis  poeniteret,  arte 
Philippi  Macedonibus  victoria  cessit.  7.  Cuius  omne 
pretium  pecorum  equorumque  maximi  greges,  et  in- 
firmioris  aetatis  sexusquecaptivifuere:  ceteraeprae- 
dae  nihil  exceptum  est.  Quippe  opibus  minime  stu- 
debant  Getae,  sed  quotidiano  victu  contenti,pauper- 
tatem  inter  vitae  commoda  numerabant.  8.  Ceterum 
quum  ex  Scythia  regrediens,  longo  impedimentorum 
agmine,  per  Triballos  iter  faceret,  illi  opportunis  lo- 
cis  occupatis  transitum  negabant,  nisi  praedae  par- 
tem  accepturi.  9.  Erant  in  exercitu  Philippi  merce- 
narii  Graecorum  miiites,  quietipsi,  quum  in  discri- 
minis  partem  venissent,  commodorum  exsortes  ha- 
beri  moieste>ferebant.  Inde  orta  seditione  ad  ma- 
nus  ventum  est,  tam  acri  certamine,  ut  multis  utrin- 
que  cadentibus  etiam  rex  sauciaretur,  transfosso  fe- 
more,  eodemque  vulnere  interfecto  equo:  tanta  vis 
adacti  teli,  tantaque  virtus  inferentis  ictum  fuit.  10. 
lbi  tum  ante  omnes  prosiluitAlexander,  iacentemque 

clypeo  protegens,  irruentium  in  eum  alios  occidit, 
alios  avertit  in  fugam.  Ita  filii  pietate  servatus  est, 
abscedentibus  qui  oppressuri  fuerant,  eo  promtius, 
quod  interfectum  crediderant;  sic  ipsi  vulneris  atro- 
citati  vitam  debuisse  visus,  mortis  opinione  mortem 
effugit.  Praeda  inter  consternationem  amissa  est. 
11.  Ceterum  ex  vulnere  claudicare  coactus,  quum 
initio  eam  corporis  deformationem  aegro  animo  fer- 
ret,  memorabili  ad  posteritatem  adolescentis  voce 
monitus  est,  non  irasci  vulneri,  cuius  opera  adsingu- 
los  gressus  suae  virtutis  admoneretur.  12.  Satis 
iam  gloriae  potentiaeque  Philippo  quaesitum  erat, 
satis  etiam  periculorum  atque  vulnerum  pertulerat, 
si  quietem  pati  posset  animus  ambitione  vecors.  13. 
Tributarios  lllyriorum  Macedonas,  omnium  non  vi- 
cinorum  modo,  sed  etiam  longe  dissitorum  dominos 
effecerat:  Triballos  subegerat:  Thraciam  habebatin 
potestate:  multisGraecorumpopulisimperabat;  alios 
metu  aut  largitionibus  tenebat  obnoxios.  14.  Thes- 
salos  Daochus,  Cineas,  Thrasydaeus,  cum  Eudico  et 
Simo  Larissaeis;  Arcades  Cercidas,  Hieronymus, 
Eucalpidas;  Argivos  Myrtis ,  Teledamus,  Mnaseas; 
Eleos  Euxitheus,  Cleotimus,  Aristaechmus,  regio  iu- 
go  subdiderant :  15.  Messenios  Philiadae  li beri,  Neon 
et  Thrasylochus;  SicyoniosAristratus  etDemaratus; 
Megarenses  Ptoeodorus,  Helixus,  Perilaus;  Euboe- 
enses  Hipparchus,  Clitarchus,  et  Sosistratus,  suae 
quique  civitatis  principes,  conciliabant:  Olynthum 
Euthycrates  et  Lasthenes  prodiderant.  Una  Sparta- 
norum  civitas  veteris  disciplinae  egregie  tenax,  et 
proditionis  immunis  fuit.  16.  Sed  quum  imperio  to- 
tius  Graeciae  immineret,  Atheniensium  maxime  opes 
morari  destinata  cernebat.  Nec  deerant  in  civitate, 
qui  res  ad  ipsum  traherent:  sedpopulus,  qui  omnia 
poterat,  impellente  Demosthene  contraMacedonum 
opes  nitebatur;  crebrisque,  utinter  potentes  vicinos, 
contentionibus,  ingenium  Philippi  callidum,  audax, 

et  ob  dominationem  fidei  famaeque  negligenscogno- 
verat.  17.  Maxime  urebat  regem  recens  dolor,  quod 
ad  Byzantium,  Atheniensium  opera,  spe  sua  excidis- 
set:  qui  non  modo  centum  et  viginti  navium  classem 
obsessis  auxilio  miserant,  sed  et  Chiis  Rhodiisque 
eadem  audendi  auctores  fuerant.  18.  Igitur  dum 
percuratur  vulnus  in  Triballis  acceptum,  omnia  oc- 
culte  praeparabat,  quo  Athenienses  improvisus  op- 
primeret.  Exercitum  retinenti  obtentui  erant  Illy- 
riorum  nationes,  quae,  ingenio  feroces  et  servitutis 
insuetae,impositum  nuper  iugum  excuteretentabant. 
19.  In  eos  Alexander  missus,  barbaris  fusis  fugatis- 
que,  eam  de  fortuna  atque  virtute  sua  spem  et  reli- 
quis  fecit,  etipse  concepit,  ut  iam  sine  patre  rebus 
gerundis  se  parem  existimaret.  Haec  per  biennium 
gesta.  20.  Philippus  autem,  praeparatis  omnibus, 
quae  olim  destinaverat  exsequi  maturum  ratus,  ex- 
optatissima  occasione  oblata,  ante  initium  veris  cum 
exercitu  in  Graeciam  venit,  convocatis  etiam  ex  Pe- 
loponneso  copiis  sociorum.  21.  QuiDpe  Amphictyo- 
num  decreto  creatus  erat  imperator  Graecorum,  ut 
insolentiam  Locrorum,  qui  Amphissam  incolunt,  ca- 
stigaret;  namque  Cyrrhaeum  agrum  Apollini  dica- 
tum,  Amphictyonum  auctoritate  contemta,  colere 
perseverabant,  ducemque  ab  his  creatum,  interemtis 
quibusdam,  vulneraverant.  22.  Erat  tum  Philippo 
foedus  cumAtheniensibus;  sed  parum  in  eo  praesidii 
futurum  arbitrabantur,  si  regi  violandae  fidei  merces 
affulsisset.  Igitur  legatos  ad  ipsum  mittunt,  petitu- 
ros,  ut  pactis  staret,  aut  certe  ante  ver  adultum  nihil 
hostile  moliretur;  deliberaturum  interea  populum 
Atheniensem,  quaratione  controversiae,  quae  inci- 
derant,  componi  possent.  23.  Thebas  quoque  lega- 
tionem  decernunt,  quae  exposito  communi  periculo, 
hortaretur,  ut  simul  cum  ipsis  tutelam  Graeciae  su- 
sciperent.  Sed  Philippus  per  hospites  et  amicos, 
quorum  Timolaus,  Theogitonque  et  Anemoetas  plu- 

riinuni  apud  cives  suos  poterant,  Thebanos  in  amici- 
tia  Macedonum  continuit.  24.  Ratusque,  si  cum  so- 
lis  Atheniensibus  futura  res  esset,  facile  se  superio- 
rem  fore,  victis  ad  Amphissam  Locris  eorumque  so- 
ciis;  in  Phocidem  raptim  ducto  agmine,  Elateam,  fi- 
nibus  Thebanorum  simul  Atheniensiumque  imminen- 
tem,  occupat,  impositoque  praesidio,  velut  in  belli 
sedem,  operibus  munit.  25.  Eius  rei  nuntius  noctu 
Athenas  perlatus  tanta  trepidatione  urbem  implevit, 
utquum  primo  diluculo  populus  in  concionem  venis- 
set,  invitante  ex  more  praecone,  qui  salutare  patriae 
consilium  haberet,  uti  diceret,  nemo  surrexerit:  26. 
donec  Demosthen^s,  congruentia  tempori  disserens, 
persuasit,  ut  e  vestigio  classis  et  exercitus  educeren- 
tur;  et  legati  tum  ad  ceteros  Graecos,  tum  inprimis 
ad  Thebanos  mitterentur.  In  hanc  sententiam  de- 
creto  facto,  Chares  et  Lysicles  copiarum  imperato- 
res  constituti;  Demosthenes  legationis  ad  Thebanos 
princeps  ire  iussus  est.  2T.  Non  fefellerat  ea  res 
Macedonis  sollertiam,  satisque  prospiciebat,  quanta 
belli  moles  oritura  esset,  si  inter  istos  populos  foe- 
dus  convenisset.  28.  Quippe  Atheniensium  civitas 
tunc  etiam  opibus  et  auctoritate  satis  pollebat;  nec 
Thebanorum  aut  potentia  contemnenda  erat,aut  opi- 
nio :  necdum  exoleverat  memoria  Leuctricae  pu- 
gnae,  qua  principatum  Graeciae  Lacedaemoniis  ex- 
torserant.  29.  lgitur  ut  et  sociorum  confirmaret 
animos,  et  diversae  factionis  machinationes  praever- 
teret,  Amyntam  et  Clearchum  Macedonas  eo  misit, 
addito,  cuius  eloquentiae  plurimum  fidebat,Pythune 
Byzantio:  quem  in  concilio  Boeotorum  ita  locutum 
accepimus: 

VI.  Si  Philippo  in  Macedonia  desidente,  Elateam 
Atheniensis  exercitus  haberet,  neque  vobis  ullum  cum 
rege  foederis  aut  amicitiae  ius  esset:  tamen  dubitare 
non  debeo,  quin  illius  societatem  essetis  optaturi.  Quis 
enimillum,  tantapotentia,  tantisque  rebus  gestis,  civi- 

tati  fama  quam  viribus  validiori  nonpraeponeret?  2. 
Nunc  autem,  quumillo,  qui  victricibus  copiis  velut  ve~ 
stibulum  urbis  vestrae  obtinet,  socio  atque  amico  uta- 
mini;  ab  Atheniensibus  multis  veteribus  atque  novis  in- 
iuriis  affecti  sitis:  korum  amicitiam,  neglecto  rege,  vo~ 
bis  suadere,  profecto  contumelia  est,  Thebani.  3.  Sed 
superbissimi  mortalium  sibi  solis  ingenium  consilium- 
que  superesse  autumant;  reliquos,  etinprimis  Boeotos, 
(vobis  enim  prae  ceteris  insultant)  ineptos  et  rudes  esse, 
nec  quae  utilia  honestaque  factu  sint,  dignoscere.  4. 
Itaque,  quo  nihil  est  dementius,  id  se  vobis persuasuros 
putant,  ut  ex  ipsorum  potius  arbitrio,  quam  utiiitate 
vestra,  hostes  atque  amicos  habeatis  ;  verbis  confisi,  in 
quibus  omnis  ipsorum  vis  est.  5.  Sed  verba  nemo  sa~ 
nus  antefacta  habuit,  praesertim  in  bello,  ubi  res  ma- 
nu  geritur ,  Knguae promtitudo  supervacanea  est.  Ut 
sibi  diserti  videantur:  virtus  etfortuna  Phitippi,  tantis 
suis  sociorumque  viribus  subnixa,  plus  poterit.  6.  Nec 
enimfacile  dixerim,  stolidior  an  impudentior  sit  eorum 
postulatio.  Intentatum  Atticae  fulmen  excipite ,  The- 
bani:  socio  atque  amico  regi  bellum  cum  exitio  vestro 
facite,  utnosin  tuto  simus:  vestros  agros,  vestra  cor- 
pora  obiicite,  ne  iniuriarum  suarumvindictamab  Athe- 
niensibus  Philippus  exigat.  T.  Haeccine  sunt  postu- 
lata  hominum,  qui  aut  ipsi  sano  iudicio  utantur,  aut 
alios  uti  credant?  Qui  modo  nullam premendi  vos  occa- 
sionem  praetermiserunt ,  qui  vos  contumeliis,  iniuriis, 
armis,  quantum  potuerunt,  persecuti,  vestras  clades  at- 
que  pericula  felicitatem  suam  rati  sunt:  ii  nunc  a  vobis 
petere  audent,  ut  cum  ipsis perire  malitis,  quam  cum  Phi- 
lippo  vincere.  8.  At  iste  hospes  et  alumnus  vester,  educa- 
tus  in  contubernio  Epaminondae,  clarissimi  imperatoris 
sanctissimique  viri,  cum  ipsius  moribus  a  tenera  aetate 
caritatem  urbis  vestrae  imbibit:  vestras  et  Apollinis  in- 
iurias  Phocensi  bello  ultus  est,  quum  Athenienses  odio 
vestri  sacrilegis  auxilia  mitterent :  9.  iterum  communi 
Amphictyonum  decreto  exoratus,  eiusdem  numinis  con- 

tumeliamin  Locros  vindicavit:  huc  quoque  profectus 
est,  ut  vestris  commodis  consuleret,  non  abscessurus, 
donec  vos  metu  aemulae  inimicaeque  civitatis  solverit. 
10.  Id  sive  communibus  co?isiliis  viribusque  lubet  exse- 
qui,  non  vetat,  quo  minus  in  praedae  verius  quam  belli 
societatem  veniatis:  sive  quiescitis,  transitum  concedi- 
te  ;  ipse  communium  iniuriarum  idoneus  ultor  erit.  II. 
Neque  minus  ad  vos  redibit  emolumentum  victoriae: 
greges,  armenta,  mancipia,  quae  ex  hostibus  capientur, 
maxima  ex  parte  penes  vos,  ut  vicinos,  erunt :  indePho- 
censis  belli  damna  sarcietis.  12.  Id  magis  ex  usu  ve- 
stro  sit,  an  vestros  agros  uri,  vestra  oppida  expugnari, 
incendi,  diripi,  vestras  denique  res  agi  ferrique,  quod 
Athenienses  optant,  expendite.  Nam  iracunda  res  est 
suspectus  immerito  candor,  quoque pronior  benevolen- 
tiafuerit,  acrioribus  stimulis  in  vindictam  agitur.  13. 
Ceterum  haec  ita  refero,  non  quo  vobis  ingratitudinem 
exprobrem,  de  qua  nikil  vereor ;  nec  utformidinemin- 
cutiam,  qua  nihil  opusfuturum  existimo:  sed  utPhilip- 
pi  in  vos  beneficia,  etvicissim  in  illum  vestra,  cogitan- 
tes,  admoneamini,  ea  demumfirma  atque  perpetua  esse 
foedera,  quae  servari  utriusque  intersit.  14.  Quod  si 
maiora  suntillius  merita,  vobis  curae  erit,  utmutuo  in 
illum  animo  sitis:  ille  maximum  laborum  praemium  pu- 
tat,  subvenisse  Graeciae,  pro  cuius  salute  atque  digni- 
tate  perpetua  cum  barbaris  bella  gerit.  15.  Atque  uti- 
nam  illum  Atheniensium  furor  ingenio  suo  uti  passus 
esset:  iam  in  Asia  audiretis  arma  ipsius  esse,  quae  nunc 
coercendis  improborum  motibus,  invitusper  Graeciam 
circumferre  cogitur.  16.  Poterat  quidem  amicis  Athe- 
niensibus  uti,  nisi  huic  Demostheni,  atque  aliis  quibus- 
dam,  quiimperitam  multitudinem ,  ut  expositum  ventis 
mare,  orationum  suarum  aura,  quo  volunt,  impellunt, 
vectigalem  sefacere  indignum,  usuque  et  exemplo  foe- 
dum  existimasset.  17.  Quippe  si  apud  illos  honestati 
pretium  esset,  gratuito  boni  forent.  Quibus  honesta 
vendere  mos  est,  si  eademflagitii  merces  detur ,  utilia  a 

noxiis,  recta  ab  inhonestis  non  distinguunt:  lucro,  non 
affectu  virtutis  aut  patriae,  neque  Deorum  hominumve 
reverentia  ducuntur.  18.  Nolite  honesti  aliquid  aut 
egregii  exspectare  ab  his  hominibus:  vestrisutilitatibus 
nonmoventur,  qui  patriae  tam  male  consulunt.  Im- 
plicare  vos  volunt  iisdem  calamitatibus,  ex  quibus  modo 
Macedonum  virtute  atque  fide  liberati  estis  ;  tantoque 
maioribus,  quanto  formidabilior  hostis  futurus  esset 
Philippus ,  quam  Philomelus  aut  Onomarchus  fuere. 
19.  Nam  in  precario  imperio  etiam  boni  ducis  conatus 
haud  minus  cives  quam  hostes  praepediunt:  regum  ius- 
sis  nemo  intercedit,  nemo  refragatur :  unius  arbitrio 
cuncti  reguntur.  In  quo  quantum  in  rebus  bellicis  mo- 
mentum  sit,  non  ignoratis.  20.  Nec  iam  in  uno  cor- 
pore  Macedonibus  id  praesidium  est.  Philippum  etsi 
fatum  auferret,  Alexander  regenerat,  quiiamin  ado- 
lescenti  hac  aetate  ea  animi  ingeniique  documenta  edU 
dit,  utprope  constet,  summis  imperatoribus  parem  esse 
futurum.  21.  Contra  apud  Athenienses  pacis  bellique 
arbitrium,  quiapenes  omnes  est,  velutin  mediopositum 
audacissimus  quisqueadse  trahit:  impetu  magis,  quam 
consilio,  cuncta  aguntur:  homines  maligni  suadent, 
imperiti  decernunt:  bellum  sumitur  animosius,  quam 
geritur :  foedera  haud  minori  facilitate,  quam  iunxere, 
violant.  22.  Nam  et  cum  Philippo  foedus  ipsis  est: 
quod  quam  sancte  servent,  re  ipsa  declarant.  Nec  enim 
pro  sefidem  violasse  satis  habent,  nisi  per  ipsos  latius 
serpat  ista  contagio.  23.  Vestra  autem  constantia, 
Thebani,  qua  non  minus,  quam  rebus  fortiter  feliciter  • 
que  gestis,  magni  clarique  habemini,  non  sinit  ambige- 
re,  quin  multis  experimentis  cognitam  regis  amicitiam, 
semper  infestae  aemulaeque  civitati praelaturi  sitis.  24. 
Neque  vero  averruncator  malorum  Ilercules  siverit,  ut 
quem  indigenam  civemque  Deum  praecipua  religione 
colitis,eius  sanguinem  impio  iniustoque  bello  persequa- 
mini.  Nam  ceteros  quidem  socios  quam  amicitiae  re- 
giae  non poeniteat,  ex  ipsis  vos  malo  cognoscere.  Haec 

Python.  25.  Auditi  dein  sociorum  legati,  prolixe 
commendato  regis  animo,  petiverunt,  ut  ipsum  po- 
tius  Graeciae  vindicem,  quam  perturbatores  eius 
Athenienses,  sequerentur. 

VII.  AtDemosthenes,  factadicendipotestate,  Non 
ignorabam,  inquit,  istos  Philippi  mercenarios  neque 
laudibus  in  ipsum,  neque  in  nos  conviciis,  esse  tempera- 
turos.  Nam  qui pudorem  consumserunt,  quidloquan- 
tur  aut  faciant  parum  pensi  liabent,  dum  cupitis  po- 
tiantur.  2.  Sedilli  quidem,  si  bene  vos  novi,  Thebani, 
spe  sua  egregiefalsi,  dignum  virtute  vestra  Graecorum- 
que  moribus  responsum  ad  Macedonem  referent :  vos 
autem  ad  ea,  quae  nunc  agenda  sunt,  animum  diligen- 
ter  advertite.  3.  Nam  vestrorum  quoque  negotiorum 
summam  nunc  agi,ipsis  rerum  argumentis  ostendemus, 
non  verborum  praestigiis,  quibus  isti  vereri  se  dicunt 
ne  capiamini.  4.  Sed  quando  sic  pro  vobis  sunt  solli- 
citi,  ponant  metum:  nihil  faciemus ,  quo  eloquentiores 
videamur.  Malam  quandoque  causam  adiuvit  facun- 
dia:  ubi  nudam  veritatem  spectari  dicentis interest,ver- 
ba  nemo  prudens  appendit.  5.  Nec  de  Philippo  labo- 
ramus:  sit  sane  per  nos,  qualem  isti  fingunt:  sit  etiam 
pulcher,  eloquens,  atque  adeo  in  conviviis  etiam  hilaris. 
Nam  et  hinc  eum  commendavere  quidam  :  adeo  inanem 
verae  gloriae  fatebantur.  6.  Ceterum  legatos  eius  mi- 
ror  ea  civitati  nostrae  coram  vobis  obiecisse,  quae  si 
criminasunt,  nonmagis  Atheniensibus,  quam  Theba- 
nis,  defendenda  esse,  in  confesso  est.  Popularis  enim 
status  incommoda  exagitant:  quae  licet  non  ignoremus 
utrique,  tamen  regio  dominatui  merito  praeferimus.  7. 
Atqui  illi  sic  locuti  sunt,  tanquam  in  circulis  et  convi- 
viis  Macedonum  adulatione  gratiam  quaererent ;  non 
apud  liberam  civitatem  officio  legatorum  fungerentur. 
8.  Scimus  quidem  regum  regiorumque  mancipiorum 
adversus  gentes  urbesque  liberas  pertinacia  odia;  et 
simpliciter  fecerunt  isti,  qui  detegunt:  sed  eo  magis 
annitendum  nobis  est,  Thebani,  ut  iura  legesque  nostras 

tueamur.  9.  Et  optandum  inprimis  esset,  ut  qui  rem- 
publicam  attigerunt,  iis  unum  idemque  pulcherrimum 
certamen  foret ,  quinam  rectius  civitati  suae  consule- 
rent,  aut  consulta  exsequerentur inemo  communia com- 
moda  posthaberet  privatis',  nemo  acciperet  munera; 
nemo  istorum  exemplo  patriam  Philippo  proderet.  1 0. 
Verum,  Thebani,  nulli  unquam  non  civitati  modo,  sed 
etiam  homini,  integra  perfectaque  felicitas  obtigit: 
beatissimus  habetur,  cuius  fortuna  minimum  ex  adver- 
so  trahit.  11.  Malos  autem  nobis  cives  esse,  neminem 
fugit:  ne  vos  quidem  caruistis ,  aut  caretis,  Thebani: 
nam  sine  eo  esset,  non  iam  Elateae  Philippus  libertati 
nostrae  plagas  tenderet,  sed  de  regno  Macedoniae  no- 
biscum  decertaret.  12.  Habemus  tamen  etbonos;  eos- 
que plures  malis,  etpotiores.  Argumentum  poscis?  li- 
beri  sumus:  non  servimus  Philippo,  sicut  tu,  Python, 
Byzantios  tuos  servire  voluisti;  tu  autem,  Daoche,  et 
tu,  Thrasidaee,  Thessalosregivendidistis.  13.  Thes- 
saliam  enim  servitute  Philippi  premi  videtis,  Thebani, 
etnisifallor,  iuxta  nobiscum  ingemiscitis:  Byzantium, 
quantum  in  Pythonefuit,  idem  manebat  exitium,  quod 
Olynthus  perpessa  est:  nos  liberavimus.  14.  Quippe 
Graecam  civitatem,  quum  maxime  sociam  atque  foede- 
ratam,  ille  religiosus  atque  venerabilis  assertor  Grae- 
ciae  nec  opinantem  opprimere  aggressus  fuerat.  Haec 
est  nimirum  praeclara  ipsius  prudentia.  Calliditatem 
pro  ingenio  habet:  periurium  artem  putat:  perfidia 
tanquam  virtute  utitur.  15.  Aut  dicat  denique,  quo 
alio  pacto  formidabilem  illam  potentiam  nactus  est,  si 
Graecos  fraudibus,  insidiis,  proditione  non  cepit;  si 
barbaros  etiam  non  auro  magis,  quamferro,  vicit ;  si 
denique  cuiquam  mortalium  autfidem  dare  gravatus 
est,  aut  datam  fallere  non  sustinuit.  Istis  tamen  ille 
Graeciae  vindex,  nos  perturbatores  sumus!  16.  Sed 
quid  istos  pudeat,  qui  sua  crimina  nobis  obiectare  ma- 
lunt,  quam  non  admonere  vos  eorum,  quorum  ipsi  ma- 
nifesti  sunt?  Si  quis  captorum  munerum  aut  proditio- 

nis  reus  esset,  illum  tuendo,  propugnando,  legibus  et 
poenis  eripiendo,vestrum  negotium  ageretis:  nuncalios 
accusando ,  in  vos  sententiam  dicitis.  17.  Quod  si 
ignari,  quorsum  ea  res  pertineret,  id  admisistis,  pru- 
dentiam  in  vobis  requiro ;  si  scientes  prudentesque,  ve- 
recundiam.  18.  Pro  mea,  quique  in  eadem  mecum 
causa  sunt,  innocentia  suffecerit,  quod  nos  a  Philippo 
nihil  accepisse  ipsi  fatemini.  Nec  enim,  si  quidpeti- 
vissemus,  vacuos  abire  passus  esset  liberalissimus  rex, 
ut  a  vobis  quidem praedicatur.  An  qui  vos  corrupisse 
operae  pretium  putavit,  nobis ,  etiam  petentibus ,  non 
largiretur?  19.  At  Thebanos  modo  monuistis,  ne  con- 
silium  eorum  sequerentur ,  qui  patriae  male  consulue- 
runt.  Ego  vero  desino  adversari  illis,  Thebani,  siita 
sentiunt:  in  ipsorum  opinionem  transeo,  vosque,  quan- 
to  maximo potest  opere,  hortor,  oro,  obsecro ,perque 
vestram  et  communem  Graeciae  salutem  obtestor,  ut 
hoc  ipsorum  decretum  amplectamini.  20.  Id  si  fece- 
ritis,  neque  pecorum  atque  armentorum  gratia  vos 
ipsos  venire patiemini ;  neque  ut  ergastulis  ager  vester 
frequentetur,  inter  cetera Philippi  mancipia  Paeonibus 
et  Triballis  servietis.  21.  Nam  isti  greges  et  manci- 
pia  intueri  vos  iubent,  egregia  servitutis  praemia  ;  uxo- 
res,  liberos,  parentes,  libertatem,famam,jidem  denique 
et  fas  Graecorum  vilia  habere.  Haec  enim  profecto 
perdidistis,  Thebani,  nisifraudi  violentiaeque  Philippi 
una  nobiscum  resistitis.  22.  Quod  si  alienis  laboribus 
tutos  vos  fore persuasum  habetis,  vereor  ne  magnopere 
decipiamini.  Etenim(quod  abominor)  Philippo  victo- 
re,  cui  dubium  est,  quin  neque  vos,  neque  quisquam 
Graecorum  libertatem  tueripossitis?  NaminfidePhi- 
lippi  multum  reponere,  eorum  est,  qui  perire  velint. 
23.  At  si  nos  Victoria  respexerit,  quid  ab  hominibus, 
quos  in  extremo  salutis  atque  dignitatis  discrimine  de- 
serueritis,  exspectandum  vobis putetis,  considerate.  24. 
Nam  quaecunque  vobis  sententia  sederit,  Atheniensibus 
certe  omnia  experiri,  neque  libertatem prius,  quamvi- 

tam,  amittere  decretum  est.  Quamquam  etiam  viribus  j 
woTi  diffidunus:  quibus  si  vestras  sociatis,  coniuncti  uti- 
que  superiores  erimus  hosti,  cui  sijiguUpares  essepos- 
sujjius.  25.  Noji  ignoramus  potentiam  eius  Athenien- 
ses,  quam olimnascentem augescentemquepraevidimus; 
et,  siceteris  Graecorum  eadem  mens  fuisset ,  praecave-  I 
ramus.  26.  Diu  enim  bellum  cum  eo  gessimus,  non  de  I 
Amphipoli,  aut  Haloneso,  ut plerisque  credebatur ;  sed  I 
pro  salute  et  libertate  Graeciae:  donec  destituti  ab 
omnibus,  a  nonnullis  etiam  oppugnati,  pacem  necessa- 
riam  magis  quam  honestamfecimus.  21.  Sed  nunc, 
opinor,  praeses  arcis  nostrae  Minerva,  et  Apollo  Py- 
thius ,  patrium  nobis  numen,  ceterique  Graecorum  Dii 
aperuerunt  oculos,  et  in  vindictam  avitae  libertatis  po- 
pulorum  suorum  animos  excitant.  28.  Certe  Hercu- 
lem  non  sine  indignatione  verba  legatorum  audivisse 
arbitror,  Philippo  stirpem  ab  illo  Deo  repetentium.  II- 
le  enim  agnoscat  Deus,  omnium  religionum  contemto- 
rem;  Graecus  Macedonem;  tyrannum  osor,  punitor, 
exstirpator  tyrannidis  !  29.  Nullo  enim  alio  argumeiito 
clariora  sunt  Herculis  opera.  At  ille  Graeciam  domi- 
natu  premit;  quibusdam  etiam  civitatibus  domesticos 
tyrannos  imposuit,  Philistidem  Oreo,  Hipparchujn  Ere- 
triae,  Chalcidi  Taurosthenem.  30.  Ergo  iajji  Euboei, 
Achaei,  Corinthii,  Megarenses,  Leucadii,  Corcyraei 
nobis  favent:  alii  fortunatJi  spectant,  quae  hactejius 
unicum  Macedonicae potentiae  vincuhuji fuit,  quo  levi- 
ter  abrupto,  ultro  dilabetur.  31.  Quippe  Thessali> 
unde  Philippo  robur  equitatus  est,  nejjiinem  unquajji 
diufovere:  Illyrii  ceterique  MacedoniajJi  accoleJites 
barbari,  quorujji  et  natura  ferox  est  ajiijnus,  etindi- 
gnatiojie  recentis  servitii  irritatus,  si  prijicipia  belli 
Philipposequius  eveJierint,  reliquaprojiobis  cojjficient. 
32.  Vos  jjiodo  Jiobisciun  acriter  in  hanc  curaJJi  incum- 
bite,  sepositis  interijji  contentiojiibus,  quas  inter  rici- 
nas  urbes  saepe  levis  occasio  concitat.  Odia  privata, 
post  rem  bejie  gestajn,  cojjuniuiis  Jactitia  in  benevolen 

tiam  vertet;  aut  quum  porro  insanire  vacabit,  cum  de- 
decore  forte  damnoque  utrorumque,  sed  tamen  citra 
exitium,  resumentur.  33.  Neque  dolos  Philippi  ti- 
mueritis:  modo  promissis  eius  aures  occludite,  manus 
continete  a  muneribus.  Si  niliil  ante  libertatem  habue- 
ritis,  calliditas  et  largitiones  frustra  erunt.  Potentiam 
ut  discordiae  Graecorum  extulerunt ,  ita  consensus  ob- 
ruet.  34.  Quin  et  ipse,  ut  est  temerarius,  excipipotest: 
quod  si  accidat,  nihil  a  ceteris  est periculi.  Nam  ipse 
gloriam  atque  dominationem ;  qui  sub  eo  sunt,  quietem 
expetunt.  35.  Nisiforte  Alexandrum  veremini:  quo- 
niam  isti  quidem  ita  vos  contemnunt,ut  idoneos putent, 
quibus  etiam pueri  nomen  formidinem  possit  incutere. 
VIII.  Crederes,  alios  repente  factos  Thebanos: 
qui  modo  regios  legatos  attente,  atque  etiam  cum 
assensu  audiverant,  adeo  in  contrarium  mutati  sunt, 
ut  Philippum  hostem  iudicarent,ni  quamprimum  suis 
sociorumque  finibus  decederet:  Macedonicae  factio- 
nis  homines  urbe  pellerent,  et  Atheniensium  copias 
eo  reciperent.  2.  At  Philippus,  inopinata  Thebano- 
rum  defectione  turbatus  magis,  quamterritus,  insi- 
stere  destinatis  non  omisit.  Duobus  levibus  proeliis 
commissis,  quumAthenienses  successus  non  poenite- 
ret,  tandem  utrique  ad  Chaeroneam  Boeotiae  oppi- 
dum  totis  viribus  consedere.  3.  Graecos  decora  ma- 
iorum,  et  cura  libertatis  accendebant:  Philippus 
egregiis  copiis,  totque  bellorum  victoribus,  fidebat. 
In  se  quoque  non  parum  momenti  collocabat,  quod 
imperatoriis  artibus  ipse  praecelleret;  Graecorum 
celebratissimi  duces  iam  decesserant.  4.  Theage- 
nes  Thebanis  praeerat,  modico  militiae  usu,  neque 
satis  firmus  adversus  pecuniam:  Atheniensium  quo- 
que  imperatorum  virtutem  atque  peritiam  ipse  ani- 
mo  usuque  rerum  longe  anteibat.  5.  Sed  duorum 
potentium  populorum  in  unum  conversae  vires,  quo- 
rum  auctoritatemCorinthii  quoque  aliique  sequeban- 
tur,  iniecerant  curam,  minima  unius  diei  parte,  de 

capite  fortunisque  omnibus  dimicaturo.  6.  Ne  The- 
banorum  quidem  principes  a  pacis  consiliis  abhorre- 
bant;  sed  Atheniensium  ardor  evicit,  ut  omnes  Grae- 
ciae  spes  opesque  unius  proelii  fortunae  permitte- 
rentur.  Alexander  etiam  immodicus  animi  testaba- 
tur  patrem,  ne  tantam  gloriae  occasionem  e  manibus 
elabi  sineret:  eoque  tandemimpulso,  primus  in  ho- 
stem  impetum  fecit.  7.  Pugnatum  est  acriter  ambi- 
gua  diu  victoria,  donec  adolescens,  quem  cum  dele- 
ctis  alteri  cornuum  praefecerat  pater,  summa  animi 
viriumque  contentione  connixus,  sacra  Thebanorum 
cohorte,  quae  ex  optimis  constabat,  locomota,victo- 
riae  viam  aperuit.  8.  Nam  et  Athenienses  sociorum 
calamitate  fracti,  aestuque  et  vulneribus  fatigati,non 
amplius  sustinuere  Macedonum  impetum:  quippe 
Philippus  aemulatione  et  pudore,  si  filio  adolescen- 
te  deterior  videretur,  gravis  intolerandusque  incu- 
buerat.  9.  Ita  de  libertate  Graeciae  ista  pugna  de- 
cretum  est.  Ceciderunt  ex  Atheniensibus  amplius 
mille,  supra  duo  millia  capti  fuere:  sociorum  quoque 
multi  aut  pugnando  mortem  occubuerunt,  aut  vivi 
venerunt  in  potestatem  victoris.  10.  Missus  post 
haec  Athenas  Alexander  veniam  delictorum  pacem- 
que  Atheniensibus  Philippum  dare  pronuntiavit:  ca- 
ptivos  etiam  gratis  reddere;  nec  vetare,  quin  occisi 
tumularentur:  quippe  rex,  intentus  in  Persicum  bel- 
lum,  Graecorum  fidem  atque  studia  clementia  et  mo- 
deratione  provocabat.  11.  Imperio  tamen  maris  et 
insularum  Athenienses  exuit:  in  Thebanos  immitior, 
quorum  subita  defectione  in  summum  rerumomnium 
discrimen  se  adductum  fuisse  meminerat;  nec  iudi- 
cabat,  veteribus  sociis  postbeneficiasuacausam  fuis- 
se  contra  ipsum  cum  Atheniensibus  sentiendi.  12. 
Ergo  quum  urbem  dedidissent,  praesidioMacedonum 
imposito,  interfectisque,  quos  maxime  invisos  suspe 
ctosque  habuerat,  aliis  solum  vertere  iussis,  reductis 
suae  factionis  exsulibus  magistratus  et  iudicia  tradi- 

dit.  13.  Reliquos  deinde  populos,  qui  adversus  ipsum 
arma  ceperant,  eodem  victoriae  impetu  perdomuit. 
Nec  quisquam  tota  Graecia,  praeter  Spartanos  et  Ar- 
cades,  dominationis  eius  expers  mansit:  alios  armis, 
alios  impari  societate  imperiis  suis  obnoxios  habe- 
bat.  14.  Igitur  conventu  totius  Graeciae  Corinthum 
indicto,  de  belloPersisinferendo  disseruit.  ,,Obviam 
eundumesse  barbaris,  imperium  orbis  immani  super- 
bia  sibi  destinantibus:  aut  parendum  semper,aut  ma- 
ture  resistendum  esse.  Nec  enim  hoc  agi,  bellum  an 
pacem  habeant  Graeci;  sed  utrum  in  hostiles  agros 
id  transferre  malint,  an  domi  accipere.  15.  Non  ve- 
teres  tantum  iniurias  vindicandas  esse;  sed  praesens 
dedecus  amoliendum,  ereptis  ex  Persarum  servitute 
Graecis  civitatibus,  quae  Asiam  incolerent.  Commo- 
dissime  id  fieri  posse,  dum  compositis  in  Graecia  re- 
bus,  universas  vires  in  transmarinum  bellum  conver- 
tereliberum  esset.  16.  Domesticae  etiam  quieti  ea 
ratione  prospectumiri,  amotis  occupatisque  longin- 
qua  militia,  qui  otiosi  discordiis  et  audacia  res  tur- 
bare  consuevissent.  Constituerent  igitur,  quo  impe- 
ratore,  quibusque  copiis  bellum  istud  administran- 
dum  videretur."  17.  Nonfallebat  plerosque,  quan- 
tum  e  republica  peteretur ;  sed  armis  amissam  liber- 
tatem  intempestivum  videbatur  verbis  repetere.  Ni- 
hil  ergo  dubitatum  est,  quin  faustis  acclamationibus 
Philippus  imperator  Graeciae  ad  liberandum  orbem 
terrarum  in  Asiam  proficisci  iuberetur.  18.  Descri- 
ptae  deinde  singulorum  opes;  et  quantum  quisque 
militum  frumentique  et  pecuniae  mitteret,  in  tabulas 
relatum  est.  Ducentapeditum,  quindecim  equitum 
millia  promissa  fuisse  reperio;  quum  in  eo  numero 
neque  Macedones,  neque  parentes  Macedonibus  bar- 
bari  censerentur. 

IX.  Ceterum,  ut  sine  mixtura  calamitatis  nulla  in 
rebus  humanis  felicitas  est,  res  foris  prosperas  do- 
mesticae    turbae    exceperunt.      Animum    coniugis, 

olim,  ut  diximus,  alieniorem,01ympias  morositate  et 
arrogantia  in  dies  magis  magisque  avertebat.  2.  In- 
de  repudiatam  nonnullitradunt:  ego  in  eodemmatri- 
monio  manentiCleopatram  superinductamcomperio. 
Nec  enim  Alexander  in  tanto  dedecore  dulcissimae 
matris,  cuius  pudor  ad  ipsum  quoque  pertineret, 
(nam  ob  stupri  suspicionem  expulsam  addunt)  inter- 
fuisset  novercae  nuptiis:  interfuit  autem,  et  demum 
post  contentionem,  quae  in  eo  convivio  exarserat, 
matrem  abduxit.  3.  Quippe  quum  avunculus  sponsae 
Attalus,  post  longam  compotationem  spem  male  te- 
gens,  orandos  Macedonibus  Deos  diceret,  ut  ex  nova 
nupta  legitimum  regni  successorem  Philippus  tolle- 
ret:  Alexander,  iniram  alioqui  praeceps,  ettuncin- 
iuria  irritatior,  nos  ergo,  sceleste,  spurii  tibi  videmur? 
inquit :  simul  calicem,  quem  forte  dextra  tenebat,  in 
os  illius  impegit;  ille  quoque  invicem  coniecit  pocu- 
lum.  4.  Exorto  tumultu,  Philippus,  qui  in  alio  lecto 
accubuerat,  eius  diei  laetitiam  turbari  moleste  fe- 
rens,  ense  stricto  Alexandrum  petit:  occideratque  fi- 
lium,  nisi  claudicantem  ex  vulnere  pridem  accepto 
gressum  ira  vinumque  praepedivissent.  5.  Prola- 
psus  amicis  subitare  exterritis  spatium  dedit,  utpre- 
cibus,  et  utrisquemedios  interponendo,  Alexandrum 
eriperent.  6.  Nec  minoris  operae  fuit  illum  exora- 
re,  ut  salvus  esse  vellet.  Multiplici  iniuria  affectus 
sibi  videbatur;  et  quamquam  patris  regisque  nomina, 
naturaeque  et  gentium  decreta  ingererentur,  non 
abstinuit,  quin  insultansPhilippo  iuberet  intueriMa- 
cedonas  egregium  transmittendi  in  Asiam  belli  au- 
ctorem,qui  ex  lecto  in  lectum  transiliensprocidisset. 
7.  Inde  sibi  matrique  iuxta  timens,  in  Epiro,  cui  fra- 
ter  Olympiadis  praeerat,  eam  reliquit:  ipse  ad  Illy- 
riorum  regem  profectus  est.  8.  Postea  quoque, 
quum  reconciliatore  Demarato  Corinthio  inMacedo- 
niam  reversi  essent,  pervicacis  ingenii  mulier  filium 
suopte  ingenio  potentiae  anxium,  incitare  non  desti- 

tit,  ut,  quos  posset,  humanitate  aut  pecunia  in  amici- 
tiam  illiceret,  et  adversus  iracundiam  patris  etiam  af- 
finitate  potentium  hominum  se  muniret.  9.  Sane 
olimmonueratPhilippus,  ut  affabilitate  sibi  concilia- 
ret  hominum  studia;  largitiones  autem  non  usque- 
quaque  probaverat ,  etiam  per  literas  increpito  insti- 
tuto  eius,  quod  benevolentiam  auderet  sperare  ab 
hominibus,  quos  muneribus  corrupisset.  Falli,  qui 
regium  id  putaret:  ministri  et  diribitoris  officium  es- 
se.  10.  Verum  quum  ipse  pecuniae  omnia  penetra- 
bilia  iactaret,  eaque  haud  minus  saepe,  quam  armis, 
uteretur ,  non  tam  recta  praecipiendi  studio  ita  scri- 
psisse  visus  est,  quam  metu,  ne  ab  adolescente  filio 
suis  artibus  oppugnaretur.  11.  Idem  obiurgavit  Ale- 
xandrum,  quod  Pexodori  filiam,  quam  Aridaeo  desti- 
naverat  pater,  ambivisset,  degenerem,  et  fortuna,  in 
cuius  spem  educaretur,indignum  appellando,  quiCa- 
rem  barbarum,  barbaroque  regi  subiectum,  socerum 
optaret.  12.  Sed  ipse,  ut  potentiam  suam  firmaret, 
nullam  conditionem  aspernatus  erat,  quin  ex  asper- 
rima  barbarie  Illyrias  Geticasque  mulieres  matrimo- 
nio  iungeret:  quamquam  ex  aliis  etiam  uxoribus  pel- 
licibusque  complures  liberos  suscepisset.  13k  Quod 
quum  Alexandro  molestum  accideret,  urbane  adole- 
scentem  corripuit,  hortatus,  ut,  multos  imperii  ae- 
mulos  habiturus,  operam  daret,  quo  omnibus  melior 
praestantiorque,  non  joh  Philippum  patrem,  sed  ex 
suo  mej  ito,  rerum  potiri  videretur.  14.  Quum  autem 
ob  has  similesque  causas  crebra  inciderent  iurgia, 
nec  abrupta  semel  benevolentia  fido  affectu  coale- 
sceret,  ad  extrema  prolapsi  sunt,  praecipua  Olym- 
piadis  violentia,  in  qua  contumaciam  sexusingenium 
vastum  et  vehemens  virili  scelere  in  vindictam  arma- 
bat.  15.  Stimulaverat  ea  fratrem  Alexandrum,  ut 
Philippo  bellum  faceret.  Id  ne  alieno  tempore  ex- 
cipere  cogeretur,  callidus  rex,  quamquam  viribus 
plus  poterat,  firmata  per  novam  affinitatem  gratia 
Curtius.  C 

praevenire  studuit,  desponsaEpirotaeAlexandriger- 
mana,  Cleopatra.  16.  Ad  istas  nuptias  celebrandas 
finitimarum  gentium  reguli,Graecarumque  civitatum 
legati  frequentes  Aegas  convenerant.  Id  oppidum 
elegerat  Philippus,  non  sine  quodam  omine  eorum, 
quae  postea  accidere :  nam  ibi  Macedonum  reges  se- 
peliri  mos  erat.  17.  Ferunt  etiam,  Apollinem  Del- 
phicum  de  belloPersico  consulenti  maturum  inte- 
ritum  cecinisse.  Sed  ambiguum ,  ut  mos  oraculis, 
responsum  Philippus  ad  barbarorum  exitium  blanda 
interpretatione  traxerat.  Alia  quoque  praesagia, 
quae  tum  nemo  animadverterat,  eventus  monstravit. 
18.  Erat  inter  custodes  regii  corporisPausanias  qui- 
dam,  quem  in  solatium  acceptae  ab  Attalo  iniuriae, 
rex  in  eum  dignitatis  gradum  provexerat.  Quippe 
Pausaniam  Attalus  mero  onustum  nefariis  conviva- 
rum  ludibriis  exposuerat.  19.  Huius  ultionem  quum 
a  rege  peteret,  honorem  accepit.  Etenim  Philippus 
virum  spectatae  in  bello  fortitudinis,  ad  hoc  nuper 
propinqua  affinitate  coniunctum,  punire  adeo  non  su- 
stinuit,  ut  insuper  copiarum  parti  praefectum  cum 
Parmenione  et  Amynta  in  Asiam  praemitteret,  opera 
eius  usurus  in  expeditione  Persica.  20.  Pausaniam 
autem  rogatum,  utipsi  temporibusque  reipublicae 
dolorem  suum  condonaret,  comitate  alloquii  et  ho- 
nestiore  stipendio  placare  conatus  est.  Sed  adole- 
scens  maiorem  contumeliae,quambeneficii,rationem 
habuit,  odiumque  ab  auctore  iniuriae  in  negligentem 
eius  vindicem  convertit.  21.  Cum  iis  etiam,  quos  in- 
fensos  Attali  domui,nec  Philippo  concordes  esse  no- 
verat,  consilia  communicasse  non  praeter  rationem 
creditum  est,  postquam  ab  Olympiade  parricidae  in 
cruce  pendenti  coronam  auream  impositam  nemo  du- 
bitavit,  aliaque  facinora  perpetrata  sunt,  ex  quibus 
totius  sceleris  ordo  causaeque  haud  obscure  perspi- 
eerentur.  22.  Dubia  adhuc  luce  theatrum  ingens 
hominum  multitudo   impleverat,  spectatura  ludos, 

qui  superiorum  dierum  spectacula  luxu  et  magnifi- 
centia  longe  superaturi  dicebantur.  23.  Inter  alia, 
quibus  divitiis  illudere  solent  opulenti  reges  et  for- 
tunae  suae  magnitudinem  non  capientes,  duodecim 
Deorum  effigies  eminebant,  in  quibus  artificum  in- 
dustria  cum  materiae  dignitate  certaverat.  Tertia- 
decima  Philippi  thensa  accesserat,  nulla  in  re  ceteris 
viiior.  24.  ld  mortalitatis  fastidium  matura  ultio 
consecuta  est:  et  successu  rerum  insolescentem, 
seque  Diis  immortalibus  aequantem,  priusquam  in- 
debito  honore  frueretur,  fatum  occupavit.  25.  Pau- 
sanias  theatrum  intrare  volentem  observaverat:  ut- 
que  praemissis  amicis,  qui  eum  deduxerant,  relictis- 
que  a  tergo  satellitibus,  (nam  in  tanta  omnium  bene- 
volentia  nihil  iis  opus  esse  volebat  ostendere)  solus 
ingrediebatur;  percussor  improvisus  adsilit,  gladio- 
que  barbarico,  quem  sub  veste  habuerat,  latus  nihil 
tale  exspectantis  haurit.  Hic  fuit  exitus  maximi 
aetatis  suae  regum.  26.  Macedoniae  regnum  ma- 
gnum  exinopi  reddiderat:  circumiectam  barbariem 
domuerat:  Graeciae  iniposuerat  iugum:  tum  etiam 
Persico  imperio  imminebat.  27.  Iam  auxilia  Grae- 
corum  coibant:  iam  in  Asiam  transiecerant  prae- 
missi  ab  eo  duces;  quum  in  ipso  rerum  gerendarum 
articulo,  prolixum  victoriae  fructum  sibi  pollicen- 
tem  vita  destituit.  28.  Ita  maxima  quaeque  in  lu- 
brico  sunt;  et  audacissimas  spes  hominum  quilibet 
ex  improviso  casus  eludit.  29.  Olympias,  comperta 
morte  regis,  Cleopatram  Attali  sorore  genitam  ad 
suspendium  adegit:  natum  ex  ea  paucis  ante  patris 
necem  diebus  puerum  in  aeneapelvitorruit:  inclien- 
tes  etiam  propinquosque  eius  atrocibus  suppliciis 
saeviit,  et  occasione  vindictae  per  muliebrem  impo- 
tentiam  crudelissime  usa  est. 

X.  Sed  Alexander,  per  cuius  absentiam  mater 
ista  perpetraverat,  tanquam  salutare  sidus,  compo- 
nendis  tantis  fluctibus  tempestivus  affulsit.  2.  Quippe 

erectis  in  spem  libertatis  Graecorum  animis,  quo: 
Philippus  oppresserat,  et  tumultuantibus  in  vicinic 
barbaris ,  ne  Macedoniae  quidem  tranquillae  re* 
erant.  3.  Attalus,  haud  spernendi  exercitus  praetor 
ambitioso  imperio  mirum  sibi  favorem  apud  militun 
vulgus  conciliaverat:  principibus  Macedonum  pro 
pinquitate  innexus,  etiam  Philotae  sororem  sibi  de 
sponderat:  neque  post  tantas  utrinque  offensas  in- 
viso  infestoque  fides  haberi  poterat.  4.  Amyntas 
quem  fratre  Perdicca  genitum,  data  in  matrimoniun 
Cyna  Philippus  generum  legerat,  ad  paterni  regn: 
successionem  per  Alexandri  caedem  adspirabat 
5.  Populi  magna  pars,  Olympiadis  tyrannidem  exosa 
alii  rerum  novarum  cupidine,  varie  in  hunc  aut  illun 
inclinabant  studiis :  nec  deerant,  qui  Alexandrd 
Aeropi  filio  restituendum  dicerent  fastigium,  quod 
excluso  legitimo  regni  herede,  Amyntas  prius,  dein- 
de  Philippus,  vi  ac  fraude  invasissent.  6.  Exercitu? 
quoque,  variis  exnationibus  compositus,  ut  cuique 
animus  aut  spes  erat,  discordibus  consiliis  et  sermo- 
nibus  agitabatur.  7.  Contra  Alexandro  novum  im-t 
perium,  ac  subito  Philippi  casu  nihil  adversus  in 
gruentes  motus  provisum  erat:  et  quamquam  indolis 
haud  poeniteret,  aetas  spernebatur.  Viginti  anno« 
rum  adolescentem  tantae  rerum  moli  humeros  sub-; 
iecturum,  aut,  si  recepisset,  parem  futurum,  non 
arbitrabantur.  8.  Etiam  nervus  gerendarum  rerunr 
pecunia  defecerat;  qua  abundantesPersae  in  omneiri 
fere  Graeciam  corruptores  miserant:  et,  ne  quid  ma-. 
lis  deesset,  Macedoniae  maritima  Tusci  piratae  de-j 
praedabantur.  9.  Convocatis  amicis,  quum  de  prae-, 
senti  rerum  statu  deliberatio  instituta  esset,  non  de 
fuerunt,  qui  eenserent,  omissaGraeciae  cura,  quanta 
posset  lenitate  deficientes  barbaros  in  officio  conti- 
nendos  esse:  postquam  intestini  motus  consedissent 
longinqua  facilius  compositurum.  10.  Verum  ado 
lescens  insigni  aninii  magnitudine,  cauta  consilia 

pro  ignavis  fastidiebat.  ,,Perpetuo  omnium  con- 
temtui  obnoxium  fore,  si  in  principio  regni  impune 
se  sperni  pateretur.  Ad  omnem  deinceps  vitam  per- 
tinere,  qualem  de  se  opinionem  in  animis  hominum 
incipiens  imperator  excitet.  11.  Philippi  necem  haud 
magis  sibi ,  quam  rebeliibus ,  inexspectatam  acci- 
disse :  trepidantes  adhuc,  et  consilii  incertos,  nullo 
negotio  opprimi  posse:  per  M acedonum  cunctatio- 
nem  erigi  seditionis  auctores;  et  qui  nunc  etiam  nu- 
tarent  animis,  tumultuantibus  accessuros.  lta  con- 
tra  paratos  confirmatosque  anceps  discrimen  sub- 
eundum:  nunc  celeritatis  magis,  quam  virium,  cer- 
tamen  esse.  12.  Quod  si  advcrsus  singulos  audacia 
tion  esset,  quid  deinde  futurum,  si  metum  confesso 
omnes  uno  impetu  superfunderentur  ?  "  13.  His 
deinde  congruentia  ad  populum  locutus  ,  adiecit, 
„effecturum  se,  ut  cives  hostesque  fateri  cogerentur, 
erepto  patre  corpus  nomenque  regis  mutatum  esse, 
consilium  animumque  non  desiderari.  14.  Eam  re- 
rum  conversionem  nonnullos  occasionem  tumul- 
tuandi  putavisse;  sed  brevi  poenas  daturos.  15.  Mo- 
do  Macedones  eosdem  animos,  eosdem  lacertos  sibi 
commodarent,  quos  tanta  cum  ipsorum  gloria,  tan- 
toque  victoriae  fructu,  patri  suo  per  tot  annos  prae- 
stitissent.  16.  Id  quo  promtius  alacriusque  facerent, 
omnium  praeter  militiae  vacationem  ipsis  conce- 
dere."  17.  Consilium  regis  fortuna  comprobavit. 
Nonsegnius,  quam  locutus  fuerat,  singula  aggres- 
sum  feiicissimus  omnium  exitus  secutus  est.  Et 
Amyntam  quidem,  patefactis,  quas  ille  struxerat,  in- 
sidiis,  occupavit:  Attalum  per  Hecataeum  et  Parme- 
nionem  sustulit.  18.  Ex  iis,  quos  in  Philippi  necem 
consensisse  rumor  arguebat ,  unum  Alexandrum 
Lyncestem  exemit  supplicio,  quod  imperium  susci- 
pienti  adfuisset,  primusque  regem  salutasset:  cete- 
ros  occidit.  19.  Ea  severitate  suam  salutem  in  vin- 
dictaPhilippi  muniri  credebat;  simul  aboleri  famam, 

qua  ut  conscius  paternae  caedis  notabatur.  20.  Cre- 
brae  inter  eos  discordiae  fidem  suspicioni  fecerant; 
et  questum  iniurias  Pausaniam  ad  facinus  confir- 
masse  ferebatur,  prolato  ex  tragoedia  carmine,  quo 
Medea  pariter  pellici  suae,  quique  eam  in  matrimo- 
nium  Iasoni  tradidisset,  et  cuius  in  manum  convenis- 
set,  idem  exitium  minabatur.  21.  Verum  ipse,  quum 
aliquando  Darii  epistolae  responderet,  invidiam  in 
Persas  transferre  conatus  est:  illorum  auro  percus- 
sores  Philippo  comparatos  fuisse.  22.  Quoque  magis 
omnem  culpae  suspicionem  extergeret,  postremo  vi- 
tae  tempore  magnificumPhilippo  templum  exstruere 
cogitaverat:  id  inter  alia,  in  commentariis  eius  re- 
perta,  successores  neglexere. 

XI.  Quum  autem  ad  perficienda ,  quae  animo 
agitabat,  maximum  in  eo  momentum  positum  arbi- 
traretur,  ut  Graeciae  principatum,  quem  Philippus 
comparaverat ,  retineret ;  raptim  exercitu  ducto 
Thessaliam  improvisus  irrupit.  2.  Sustulerant  ani- 
mos  Thessalorum  quidam ,  et  insessis  ad  Tempe 
angustiis  iter  ex  Macedonia  venienti  occludebant. 
3.  Quippe  eas  regiones  Olympus  atque  Ossa  cele- 
brati  montes  dirimunt:  per  quorum  convallesPeneus 
amnis  labitur,  mira  amoenitate  sollemnia  gentis  sa- 
crificia  meritus.  Laetis  utrinque  nemoribus  obum- 
bratus  incedit;  multoque  cum  fremitu  ruenti,  ex  vi-j 
cinis  arboribus  avicularum  garritus  obstrepit.  4.  An- 
gusta  semita  per  quinque  fere  millia  passuum  pro- 
tenditur,  vix  onusto  iumento  sufficiens  iter  praebens, 
quod  adversus  quemcunque  numerum  hominum  vel 
decem  armati  sepiant  5.  Sed  ille,  qua  minime  per- 
viae  rupes  existimabantur,  scalarum  in  modum  exci 
so  montis  Ossae  latere,  circumitu  penetravit;  adeo- 
que  celeritate  sua  cunctos  exterruit,  ut  omnia  ei  ve- 
ctigalia  reditusque,simul  universae  gentis  imperiuin. 
quibus  id  legibus  Philippus  habuisset,  nullo  iam  re- 
pugnante  decernerentur.     6.  Phthiam,  quae  generis 

sui  auctorem  Achillem  protulisset,  immunem  esse 
iussit:  eumque  heroem  expeditionis  adversus  Per- 
sas  socium  atque  commilitonem  eligere  se  dixit. 
7.  Ex  Thessalia  Thermopylas  petiit,  publicum  Grae- 
ciae  concilium;  Pylaicum  appellant.  8.  lbi  quum 
frequens  per  eos  dies  conrentus  esset,  in  locum  pa- 
tris  \mphictyonum  decreto  summus  Graecorum  im- 
perator  creatus,  Ambraciotis  ratam  esse  libertatem 
iussit ,  quam  nuper  expulso  Macedonum  praesidio 
receperant :  ultro  redditurum  fuisse  dictitans  ,  ni 
paucis  diebus  ipsumantevertissent.  9.  Exinde  The- 
bis  admoto  exercitu,  fractaque  Boeotorum  et  Athe- 
niensium  contumacia,  qui  populi  maxime  suis  consi- 
liis  obstiterant;  apud  Corinthum  Graecorum  legatos 
occurrere  sibi  iussit.  10.  Ibi  confirmato  Amphictyo- 
num  decreto  ,  communi  omnium  sententia  in  Phi- 
lippi  patris  locum  imperator  Graeciae  suffectus  est, 
et  in  belium  Persicum  auxilia  decreta.  11.  Forte  in 
eadem  urbe  Diogenes  degebat,  qui,  Cynico  instituto 
spontaneam  paupertatem  amplexus,  liberum  et  sui 
iuris  animum  opibus  curisque  praetulerat.  12.  Apri- 
cabatur  ille  in  Craneo,  Corinthi  suburbio,  ubi  cu- 
pressorum  lucus  est.  Eo  quum  Alexander  videndi 
eius  desiderio  venisset,  optionemque  faceret,  quae 
vellet,  ab  ipso  petendi;  parumper  discedere  iussit 
regem,  ne  solem  interciperet.  13.  Inopinatum  re- 
sponsum,  hominemque,  in  quem  in  tanta  sua  fortuna 
ne  beneficii  quidem  ius  haberet,  admiratus  Macedo 
dixisse  fertur,  Diogenem  esse  voluisse,  ni  Alexander 
esset.  14.  Scilicet  magnitudo  animi,  qui  ex  alto 
despiceret  omnia,  quorum  causa  reliqui  mortales  se- 
metipsos  cupide  perdunt,  non  plane  fallebat  mentem 
acerrimi  iuvenis;  sed  obcoecata  cupiditatibus  per- 
videre  non  poterat,  quanto  melius  esset  carere  su- 
pervacuis  opibus,  quam  habere  necessarias.  15.  Ex 
Peloponneso  Delphos  invisit,  Apollinem  de  eventu 
belii,  quod  moliebatur,  consulturus.     Sed  virgo  fati- 

dica  negabat  per  eos  dies  adiri  Deum  fas  esse:  do- 
nec  ipse  eo  profectus,  vi  corripuit  virginem,  et  ad 
templum  traxit.  16.  Sed  quum  inter  eundum  illa,  pa- 
trium  morem  pertinacia  regis  victum  reputans, 
exclamasset:  invictm  es,  filil  accipere  omen  dixit, 
nec  alio  oraculo  sibi  opus  esse.  17.  His  rebus  ce- 
leriter  confectis,  in  regnum  regressus,  summo  stu- 
dio  in  vindictam  spretae  Macedonum  maiestatis  in- 
cubuit.  Iamque  praeparatis  omnibus,  vere  novo  ex 
Amphipoli  movens  adversus  liberas  Thraciae  gentes, 
decimis  castris  ad  montem  Aemum  pervenit.  18.  Ma- 
gna  Thracum  manus  iugum  occupaverat,  transitu 
prohibitura  regem.  Castra  plaustris  in  modum  valli 
circumdederant,  propulsuri  in  hostem,  si  vis  inferre- 
tur.  19.  Alexander,  barbarorum  astu  cognito,  edixit 
militibus,  ut  plaustris  irruentibus,  diducta  phalange 
innoxia  dilabi  paterentur;  aut,  si  deprehensi  essent, 
humi  strati,  clypeis  arcte  commissis,  testudine  se 
protegerent.  20.  Ita  hostium  doius  irritus  fuit. 
Magna  plaustrorum  pars  per  intervalla  ordinum  de- 
volutaest:  quae  armatis  incidere,  clypeis  impacta, 
suoque  impetu  subsilientia  nihil  ponderis  ad  obteren- 
dum  habuere:  omnisque  illa  tempestas  citra  noxam 
detonuit.  21.  Quo  metu  liberati  Macedones,  alacri 
clamore  edito,  impressionem  faciunt.  Procurrentes 
barbaros  praegressi  a  dextro  cornu  sagittarii  fre- 
quentibus  telis  incessebant.  Ita  sine  periculo  pha- 
lanx  in  verticem  enisa,  ut  primum  aequo  loco  consi- 
stere  potuit,  haud  ambigua  victoria  nostem  nuduin 
aut  leviter  armatum  disiecit.  22.  Sed  eadem  res, 
quae  barbaros  in  proelio  prodiderat,  in  fuga  adiuvit. 
Armis  haud  sane  onerati  per  nota  loca  facile  dilapsi 
sunt.  Ita  desideratis  ex  omni  numero  mille  quin- 
gentis,  ceteros  fuga  abstulit:  mulierum  puerorum- 
que  ingenti  multitudine,  praedaquepro  locorum  con- 
ditione  satis  ampla,  victor  potitus  est.  23.  Sic  aperto 
montis  Aemi  transitu,  in  interiora  Thraciae  penetra- 

tum  est.  Lucus  est  in  iis  gentibus,  quem  Libero  Pa- 
tri  dicatum  prisca  religione  colunt.  24.  Ibi  quum 
Alexander,  barbaro  ritu  sacrificans,  vinum  aris  in- 
funderet,  tanta  flammae  vis  erupit,  ut  superato  aedis 
culmine,  in  coelum  emicare  videretur.  Eosdem  gio- 
riae  fines  regi  ostendi,  omnes  credidere.  25.  Alia 
subinde  res  nuntiata  prioris  prodigii  fidem  affirma- 
vit.  ln  Thracibus,  qui  Odrysae  appellantur,  Libe- 
thrus  mons  et  civitas  est,  Orphei  natalibus  inclyta: 
eius  sacram  effigiem  ex  cupresso  fabricatam  multo 
sudore  manasse,  qui  viderant,  ad  regem  retulere. 
26.  De  interpretatione  sollicitis  Aristander  exemit 
metum,  ad  res  Alexandri  pertinere  asseverans,  qui- 
bus  decantandis  alumni  filiiqueMusarum  multum  de- 
sudaturi  essent.  2T.  Triballi,  valida  natio,  trans 
montem  Aemum  colunt.  In  eos  quum  descenderet 
Alexander,  rex  gentis  Syrmus  in  Peucenlstriinsu- 
lam  confugerat,  expeditione  Macedonis  multo  ante 
comperta;  seque  et  quidquid  aetate  vel  sexu  inva- 
lidum  erat ,  obiecto  amnis  munimento  tuebatur. 
28.  Quippe  Alexandro  paucae  naves  erant;  et  in 
aspera  praeruptaque  ripa  difficilis  exscensio  ab 
hoste  intento  validoque  haud  aegre  impediebatur. 
lta  Macedones  re  infecta  discesserunt,  contenti  il- 
lata  paucis  ante  diebus  clade.  Nam  priusquam  eo 
processissent,  alium  Triballorum  exercitum  adorti, 
vix  quinquaginta  suorum  amissis,  tria  hominum  mil- 
lia  occiderant. 

XII.  Syrmo  rege  nequidquam  oppugnato,  in  Ge- 
tas  convertit  impetum,  qui  in  ulteriore  ripa  quatuor 
equitum,  decem  peditum  millia  instruxerant.  2.  Id 
periculum  non  tam  exusu  belli  sumsit,  quam  cupi- 
dine  famae,  ut  maximum  Europae  flumen,  defenden- 
tibus  ferocissimis  gentibus,  transivisse  gloriari  pos- 
set.  3.  Igitur  equitibus,  quotquot  capere  navigia 
poterant,  impositis,  pedestrium  copiarum  partem  lin- 
tribus,  quorum  ibi  magna  erat  copia,  alios  utribus 

transduxit.  4.  ImprovisaMacedonum  impressione 
(quippe  transmittentes  nox,  et  in  ripa,  quam  pete- 
bant,  densa  frumenti  seges  texerat)  territi  Getae  vix 
primum  emissi  equitatus  impetum  tulere.  5.  Ut 
deinde  cum  phalangeNicanor  successit,  effuso  cursu 
urbem  quatuor  ferme  passuum  millibus  a  flumine 
distantem  petiverunt:  mox,  instante  Alexandro,  ave- 
ctis  coniugibus  liberisque,  quod  eorum  equis  eripere 
potuerant ,  ceteros  reliquere  victori.  6.  Eos  rex 
Meleagro  etPhilippo  abducendos  dedit:  excisaque 
urbe,  et  in  ripa  fluminis  Iovi  Herculique  et  ipsi  Istro, 
qui  transeunti  propitius  fuisset ,  aris  consecratis, 
eodem  die  reduxit  exercitum,  incruenta  victoria  po- 
titus.  7.  Venerunt  deinde  finitimarum  gentium  Syr- 
mique  regis  oratores  cum  donis,  quae  apud  ipsos  in 
pretio  habentur.  Germani  quoque,  qui  usque  a  fon- 
tibus  Istri  terras  ad  sinum  Adriaticum  spectantes  ha- 
bitant,  legatos  miserant.  Nam  Ister  in  Germania 
oritur:  ipsi  patrio  vocabulo  Danubium  appellant. 
8.  Magnitudinem  corporum  animorumque  alacrita- 
tem  admiratus  Alexander  interrogavit,  quidnam  om- 
nium  maxime  vererentur?  putans  suam  potentiam 
formidabilem  ipsis  esse,eamque  se  con£essionem  ex- 
pressurum.  Illi,  nihil  se  magnopere  vereri,  respon- 
derunt,  nisiforte,ne  coelum  in  ipsos  rueret:  ceterum 
virorum  fortium  amicitiam  plurimi  facere.  9.  Per- 
culsus  improviso  responso  paullum  reticuit;  deinde, 
hoc  unum  effatus,  Germanos  arrogantes  esse,  foe- 
dus,  ut  petiere,  iunxit;  Syrmoque  et  reliquis  pacem 
dedit:  satis  gloriae  ea  expeditione  partum  existi- 
mans,  et  in  Persicum  bellum  animo  conversus,  unde 
cum  leviori  discrimine  longe  maius  operae  pretium 
exspectabatur.  10.  Taxasse  id  avunculum  eius  Ale- 
xandrum  constat,  quum  paullo  post  bello  in  Italia 
gerendo  fatigaretur:  nam  inaequalem  utriusque  sor- 
tem  questus,  sibi  cum  viris  pugnam  evenisse  dixit, 
Macedoni  cum  mulieribus.      11.     Ceterum  regulos 

Thracum,  quique  alii  ad  res  novandas  opibus  aut 
animis  idonei  videbantur,  specie  honoris,  tanquam 
commilitones  adversus  Persas  adscisceret,  abduxit; 
capitaque  ademit  factionibus,  sine  principibus  nihil 
ausuris.  12.  Per  Agrianos  et  Paeonas  Macedoniam 
repetenti  Illyriorum  motus  nuntiatur.  Bardylis,  ex 
carbonario  multarum  in  eo  tractu  nationum  rex, 
etiam  Macedoniae  gravis  incubuerat;  donecmagno 
proelio  a  Philippo  victus,  atque  instaurato  deinde 
bello ,  fractis  omnino  viribus,  in  ditionem  victoris 
concederet.  13.  Atque  ille  iam  obierat,  vita  ad  no- 
nagesimum  aetatis  annum  producta:  ceterum  filius 
eius  Clitus,opportunum  recuperandae  libertatistem- 
pus  advenisse  dictitans,  dum  asperrimarum  gentium 
armis  Alexander  trans  Istrum  attineretur,  populares 
ad  arma  capienda  impulit,  inita  societate  cum  Glau- 
cia  rege  Illyriorum,  qui  Taulantii  vocantur.  14.  Au- 
tariatae  alia  natio  iter  facientes  Macedonas  aggres- 
suri  fuerant:  sed  Langarus,  Agrianorum  rex,  Ale- 
xandro  fidus,  petiit,  ut  sibi  curam  eam  permitteret: 
sese  domi  eorum  tantum  negotii  ipsis  comparaturum, 
ut  animum  a  vexandis  Macedonibus  ad  sua  tuenda 
conversuri  essent.  15.  Collaudatum  donisque  ma- 
gnifice  cultum  iuvenem  dimisit  rex;  etiam  sororis 
Cynae  nuptias  pollicitus,  quam  ex  Illyria  muliere 
susceptam  Amyntae  in  matrimonium  dederat  pater. 
16.  Et  Agrianus  quidem  promissam  operam  praesti- 
tit;  sed  morbo  correptum,  ne  pactamercede  fruere- 
tur,  brevi  consecuta  mors  praevenit.  1T.  Ita  cohi- 
bitis  Autariatis,  sine  certamine  Pelium  perventum 
est,  Dessaretiae  oppidum,  Eordaico  flumini  immi- 
nens.  18.  Speciem  pugnam  expetentium  praebebant 
hostes,  et  velut  manus  conserturi  extra  praesidia  sua 
ferociter  procurrerant.  Sed  priusquam  proelium 
committi  posset,  refugerunt;  licet  opportuna  loca, 
silvisque  et  collibus  impeditapraecepissent.  19.  Foe- 
dum  ibi  spectaculum  Macedonum  oculis  obiectum 


44  IOANN.    FREINSHEMIl 

est.  Tres  pueri,  totidemque  puellae  cum  tribus  ni- 
gris  arietibus  confusa  strage  iacebant,  quos  barbari 
sacrilego  sacro  diis  suis  immolaverant,  quo  pugna- 
turis  audaciam  inspirarent.  Sed  vindex  numen  scele- 
stis  mentibus  pro  virtute  vecordiam  iniecit.  20.  Rex 
intra  moenia  compulsos  ducto  exteriore  muro  inter- 
cludere  statuerat;  quum  postridie  cum  magnis  Tau- 
lantiorum  copiis  Glaucias  advenit.  Ita  spe  capien- 
dae  urbis  abiecta,  quomodo  tuto  discederet,  cogi- 
tabat.  21.  Interim  Philota  cum  iumentis  castrensi- 
bus,  et  praesidio  equitum  frumentatum  misso,  com- 
perit,  suos  in  discrimine  versari;  quippe  Glaucias 
colles  campo  circumdatos  occupaverat,  in  occasio- 
nem  gerendae  rei  intentus.  22.  Igitur  adversus  op- 
pidanorum  eruptionem  parte  exercitus  in  castris  re- 
licta,  cum  ceteris  copiis  impigre  profectus  est;  ter- 
ritisque  Illyriis,  suos  recepit  incolumes.  23.  Cete- 
rum  iter  facturo  maximum  periculum  imminebat. 
Hinc  flumen,  inde  praerupti  arduique  colles  viam 
coarctabant,  relicto  itinere,  quod  multis  locis  vix 
quaternos  armatos  caperet :  montium  iugis  Clitus 
atque  Glaucias  sagittariorum  et  funditorum  cohor- 
tes  magnamque  gravis  armaturae  manum  imposue- 
rant.  24.  Alexander,  ducentis  equitibus  ante  utrum- 
que  phalangis  cornu  collocatis,  imperat,  ut  erigerent 
hastas;  mox  signo  dato  versus  hostes,  tanquam  im- 
petum  facturi,  infestas  protenderent,  modo  in  dex- 
trum  ,  modo  in  sinistrum  latus  invicem  conversi. 
25.  Suspensis  eo  commento  hostibus,  phalangem  ra- 
ptim  progressam  nunc  in  plures  acies  diducit,  nunc 
divisam  colligit;  ad  extremum  cuneo  facto,  in  laeva 
Illyriorum  praesidia  strenue  infert,  26.  Illi,  celeri- 
tate  etperitia  Macedonum  in  stuporem  versi,  deser- 
tis,  quos  tenuerant,  montibus,  versus  urbem  refu- 
gerunt.  2T.  Pauci  restiterant  in  edito  colle,  qua 
iam  transierat  Macedonum  agmen.  iis  deiectis, 
Alexander  duobus  fere  millibus  Agrianorum  sagit- 

tariorumque  locum  capit,  phalangi,  quam  flumen 
transmittere  iusserat,  praesidio  futurus.  28.  Ea  re 
conspecta,  universa  hostium  multitudo  iter  ad  mon- 
tes  arripuit,  eo  consilio,  ut  transiecta  gravi  armatu- 
ra,  extremum  agmen,  in  quo  ipse  rex  transiturus 
erat,  adorirentur.  29.  Ille  nihil  territus,  venientes 
fortiter  excipit:  simul  phalanx  sublato  clamore, 
quasi  iterum  transmisso  amne  subsidio  suis  itura, 
metum  incussit  hosti.  30.  Nam  rex,  quae  evenerunt, 
futura  ratus,  praeceperat,  ut  in  adversam  ripam  de- 
lati  statim  aciem  instruerent,  laevum  cornu,  quod  a 
flumine  hostibusque  propius  aberat,  in  speciem  mul- 
titudinis  quantum  possent  explicantes.  ltaque  quum 
universum  exercitum  incumbere  sibi  putarent  Tau- 
lantii ,  paullisper  retrocesserunt.  31.  Id  spatium 
nactus  Alexander,  suos  raptim  adflumen  ducit:  quo 
ubi  ventum  est,  ipse  interprimos  transgreditur;  et 
quum  eos,  qui  agmen  claudebant,  reversus  hostis  ur- 
geret,  machinis  dispositis,  quae  trans  amnem  missi- 
lia  spargerent,  eum  submovit:  simul,qui  iam  ingressi 
flumen  erant,  e  mediis  aquis  tela  coniecere.  lta 
nemine  desiderato  ceterum  iter  quietum  habuit. 
32.  Triduum  intercesserat,  quum  hostes,  tanquam 
fugato  Macedone  metu  vacuos,  passim  nullo  ordine 
tendere,  neque  more  militari  vallum  fossamve  pro 
castris  habere,  neque  vigilias  et  stationes  obire, nun- 
tiatur.  33.  Igitur  assumtis  sagittariis  Agrianisque, 
et  ea  Macedonum  militum  manu,  quam  Perdiccas  et 
Coenos  ducebant,  noctu  superato  flumine,  celeriter 
ad  eos  contendit ,  reliquo  exercitu  sequi  iusso. 
34.  Nec  exspectato  eo,  ne  occasionem  mora  consu- 
meret,  levis  armaturae  militem  praemittit:  mox  ipse 
cum  ceteris  impetu  facto  semisomnos  et  inermes  ma- 
gna  strage  afficiunt,  multos  vivos  capiunt,  reliquos 
coniiciunt  in  fugam,  et  ad  Taulantiorum  usque  mon- 
tes  persequuntur.  35.  Clitus  in  ea  consternatione 
in  oppidum  Pelium  se  recepit:  deinde  sive  munimen- 

tis  urbis,  sive  suorum  aninvis  diffisus,  incensa  urbe, 
in  Taulantios  exsulatum  abiit. 

XIII.  Interea  per  universam  Graeciam  diffusus 
rumor,  Alexandrum  in  Triballis  cecidisse,  omnes 
Macedonicis  opibus  adversos  in  spem  rerum  novan- 
darum  erexit.  2.  Ea  quoque  in  rebus  humanis  haud 
postrema  calamitas  est,  quod,  utcunque  levi  auctori, 
quae  facta  optamus,  tam  enixe  creduntur,  quasi  veri- 
tati  vim  afferre  possit  pertinax  et  impatiens  rationis 
opinio.  3.  Repertus  est,  qui  se  inspiciente  circum- 
ventum  regem,  et,  quo  minus  ambigeretur,  se  in  ea 
pugna  vulneratum  esse,  affirmaret:  id  pronis  auribus 
acceptum  vulgatumque,  civitati  Thebanorum  extre- 
mae  calamitatis  initium  exstitit.  4.  Quippe  eo  nun- 
tio  exciti  quidam  exsulum,  quos  a  Philippo  eiectos 
diximus,  ducibus  Phoenice  et  Prothyte,  praefectos 
Macedonum,  qui  Cadmeam  obtinebant,  quum  nulla 
doli  suspicione  extra  arcem  progressi  essent,  ob- 
truncant:  civibus  ad  speciosum  liberandae  patriae 
titulum  strenue  concurrentibus ,  praesidium  obsi- 
aent;  et  duplici  vallo  fossaque,  ne  commeatus  aut 
auxilia  submitti  possent,  circumdant.  5.  Legatis 
deinde  supplicum  habitu  circum  civitates  Graeeiae 
missis  orabant,  ne  deesse  vellent  indigne  ereptam 
libertatem  repetentibus.  Et  Demosthenes  quidem 
veteri  in  Macedonas  odio  Athenienses  permovit,  ut 
auxilia  prompte  decernerent.  Missa  tamen  non  sunt, 
quia  sHibito  Alexandri  adventu  perculsis  exspectanda 
fortunae  inclinatio  videbatur.  6.  Demosthenes  pri- 
vatis  copiis  Thebanos  adiuvit,  magnumque  armorum 
numerum  gratis  subministravit:  quibus  perarmati, 
qui  Philippo  adimente  sua  amiserant,  Cadmeae  prae- 
sidiariis  acriter  institerunt.  7.  Peloponnesiorum 
haudinvalida  manus  ad  Isthmum  convenerat.  Ad 
quos  quum  Antipater,  quem  interim,  dum  abesset, 
Macedoniae  praefecerat  rex,  misisset  petitum,  ne 

contra  commune  Graeciae  decretum  cum  professis 
Alexandri  hostibus  consilia  miscerent;  nihilominus 
Thebanorum  oratores  admiserunt.  8.  Quumque 
vulgus  militum  misericordia  permoveretur ,  dux 
eorum  Astylus,  Arcas  genere,  moras  nectebat,  non 
tam  incepti  difficultate  territus,  quam  per  avaritiam, 
ut  a  festinantibus  et  necessitate  anxiis  maius  stipen- 
dium  acciperet»  9.  Decem  talentaposcebantur:  ea 
quum  Thebani  non  conficerent,  a  Macedonicae  fa- 
ctionis  hominibus  oblata  sunt,  ut  quiesceret.  lta  de 
Arcadum  auxiliis  Thebanorum  spes  in  nihilum  reci- 
dit.  10.  Alias  tamen  ex  Peloponneso  copias,  ne  ad- 
versus  Thebas  militarent,  pecunia  Demosthenes 
avertit.  Namque  trecenta  talenta  a  Persis  accepisse 
dicebatur,  quis  ad  facessendum  Alexandro  negotium 
uteretur.  11.  His  ita  nuntiatis,  Alexander  praeter 
Eordaeam  et  Elymiotin ,  rupesque  Stymphaeas  et 
Paryaeas  rapit  exercitum;  septimoque  post  die, 
quam  a  Pelio  movisset,  Pellenen  Thessaliae  oppi- 
dum  pervenit.  Post  sextum  deinde  diem  in  Boeo- 
tiam  venit:  mox  Onchestum,  sex  circiter  passuum 
millibus  a  Thebis  distantem  processit.  12.  Inter 
haec  Thebani  maiore  animo,  quam  consilio,  admini- 
stratis  rebus,  omnium  ignari  agebant,  necdum  intra 
Pylas  esse  credebant  Macedonum  copias  :  ipsum 
vero  regem  adventare,  adeo  fidem  superabat,  ut  po- 
tius  alium  Alexandrum  Aeropi  filium  exercitui  prae- 
esse  contenderent.  13.  Rex,  ad  fanum  Iolai  po- 
sitis  castris,  quod  ante  Proetidemportam  est,  poeni- 
tentiae  eorum  locum  dare  constituerat;  quum  illi, 
eruptione  facta  ,  in  stationes  Macedonum  invecti, 
quosdam  interficiunt,  alios  loco  pellunt,  donec  ad 
ipsa  iam  castra  suggressos  emissa  regis  iussu  levis 
armatura  reiecit.  14.  Postero  die  ad  portas,  quibus 
in  Atticam  euntibus  iter  est,  promoto  exercitu,  ut 
suis  in  arce  conclusis  praesto  esset,  adhuc  cuncta- 
batur,  et,  si  poeniteret  erroris,   veniam  ostentabat. 

15.  Sed  quibus  pax  placebat ,  potentia  exsulum, 
eorumque  per  quos  revocati  fuerant,  opprimeban- 
tur:  qui,  nulla  spe  salutis  reliqua,  si  Macedones  urbe 
potirentur,  patriae  ruinis  obrui  malebant,  quam  il- 
lius  incolumitatem  suo  interitu  emere,  et  ex  Boeo- 
tarchis  nonnullos  in  consilium  traxerant.  16.  Quan- 
taque  hominum  vecordia  fuerit,vel  hinc  cognosci  po- 
test,  quod  Alexandro  postulante,  ut  defectionis  au- 
ctores  dederent,  duobus  capitibus  omnem  civitatis 
noxam  expiaturi :  1T.  ipsi  vicissim  Philotam  et  An- 
tipatrum,  principes  amicorum  regis,  deposcere  sint 
ausi,  et  per  praeconem  pronuntiare,  si  qui  cum  ma- 
gno  rege  et  Thebanis  Graecorum  libertatem  adver- 
sus  tyrannum  asserere  vellent,  eos  apud  Thebas  per- 
fugium  habituros.  18.  Nec  tamen  Alexandri  impe- 
rio  oppugnata  urbs  est;  sed,  ut  Ptolemaeus  tradidit, 
(nam  quidam  aliter  narrant)  Perdiccas,  qui  in  ea 
castrorum  parte  curabat,  quae  vallo  hostium,  quo 
Cadmeam  incluserant,  obversa  erat,  non  exspectato 
signo  impetum  in  eos  fecit :  19.  superatoque  muni- 
mento,  manus  cum  hoste  conserere  coepit,  et  /Vmyn- 
tam,  qui  cum  sua  cohorte  iuxtaipsum  tendebat,  ut 
idem  auderet,  exemplo  permovit.  20.  Mox  Alexan- 
der,  suis  timens,  cum  tota  copiarum  mole  adfuit,  et 
leviter  armatis  perrumpere,  suisque  auxilio  ire  ius- 
sis,  ipse  cum  reliquis  pro  vallo  substitit.  21.  Acri 
conserto  proelio,  Perdiccas,  dum  interius  vallum 
molitur,  graviter  saucius  pugna  effertur;  et  Creten- 
sium  sagittariorum  multi ,  cum  Eurybota  duce  suo 
cadunt.  Thebani  perculsis  instant,  et  ad  Alexan- 
drum  refugientes  insequuntur.  22.  lbi  quum  rex  in- 
structa  phalange  dispersos  et  turbatos  hostium  or- 
dines  invaderet;  statim  versa  pugnae  fortuna,  tanta 
Thebanorum  trepidatio  fuit,  ut  ne  ad  portas  quidem, 
per  quas  in  urbem  se  receperant,  occludendas  mente 
competerent:  simul,  qui  Cadmeam  tenebant,  in  sub- 
iectos  arci  vicos  excurrerunt.     23.  Ita  nobilissima 

Graeciae  urbs  intra  eundem  diem  oppugnata  et  capta 
est.  Nullum  in  ea  crudelitatis  exemplum  praeter- 
missum  constat:  viros  feminasque  promiscua  stra- 
ges  hausit,  nec  ab  impuberum  caede  temperatum  est. 
24.  Phocensium  Plataeensiumque  et  Orchomenio- 
rum  et  Thespiensium  ea  infamia  fuit,  quibus  olim, 
dum  Thebana  res  ralebat,  ricinae  civitatis  opulentia 
exitiosa  fuerat:  Macedones  ultra  fas  belli  non  sae- 
riere.  25.  Tandem,  ut  caedibus  abstineretur,  pro~ 
clamatum  est,  quum  iam  sex  hominum  millia  periis- 
sent:  ceteris  captis,  ad  triginta  millia  liberorum  ca- 
pitum  renierunt.  26.  Ex  omni  praeda  quadringenta 
et  quadraginta  talenta  redacta  fuisse,  Clitarchus  tra- 
didit:  alii,  ex  pretio  captivorum  id  pecuniae  effe- 
ctum.  Centum  talenta,  quae  Thebanis  Thessali  de- 
bebant,  Alexander  sociis  accepto  tulit.  27.  Pauci, 
quos  bellum  dissuasisse  constabat,  serritutem  effu- 
gerunt:  item  sacerdotes,  et  quorum  hospitio  rex 
paterve  eius  usus  esset.  28.  Ex  reliquis  Timoclea 
nobilis  facinoris  mercedem,  cum  praesenti  libertate, 
famam  apud  posteros  tulit.  Inter  Thracas,  qui  Ale- 
xandro  militabant,  quidam  equitum  ductor  post  vim 
mulieriillatam,  ubi  pretiosissima  quaeque  occuluis- 
set,  minitabundus  interrogabat.  29.  llla  non  tam 
opum,  quam  pudoris,  damno  moesta,  avaritiam  bar- 
bari  in  occasionem  vindictae  convertit:  ostensoque 
puteo,  in  quem  mundum  suum  coniecisse  simulabat, 
hominem  cupide  eo  despicientem  subductis  pedibus 
impulit;  coniectisque  desuper  saxis,  quum  ex  angu- 
sto  profundoque  loco  adscensum  frustra  moliretur, 
obruit.  30.  Comprehensa  a  turmalibus  occisi,  ad 
Alexandrum  trahitur,  ut  interfecti  ducis  poenas  da- 
ret.  31.  lbi  interrogante  rege,  quaenam  esset,  et 
ob  quod  delictum  adduceretur?  intrepido  vultu  et 
voce,  Theagenis,  inquit,  soror  sum,  eius,  quipro  li- 
bertate  Graeciae  Thebanorum  imperator  occubuit. 
32.  Iniuriam  meam  ulta ,  castitatis  meae  praedonem 
Curtius.  D 

interemi.  Cui  si  meo  supplicio  parentari  iubeas,  scies9 
honestae  mulieri post  extortam  pudicitiam  spiritu  nihil 
viliusesse:  quem  utcunque  expellerefestinaveris,  sero 
moriar,  pudori patriaeque  superstes.  33.  Alexander, 
cognita  causa,  Thracem  iure  caesum  pronuntiavit; 
neque  sibi  placere  ingenuis  mulieribus  vim  fieri: 
collaudatamque  feminam,  cum  omnibus,  qui  cogna- 
tione  ipsam  attingerent,  liberam  esse  iussit;  et  quo 
quisque  vellet  discedendi  potestatem  fecit.  34.  Pe- 
percit  et  Pindari  posteris,  in  honorem  vatis,  qui 
proavum  regis  Alexandrum  carminibus  suis  inserue- 
rat;  ipsiusque  domum  cremari  vetuit.  35.  Non  enim 
praesentem  tantum  virtutem  adamavit,  verum  etiam 
memoriam  magnorum  virorum  reverentia,  et  proge- 
niem  illorum  beneficiis  prosecutus  est.  36.  Nam  et 
postea ,  quum  postremo  proelio  Darium  vicisset, 
Crotoniatis  praedae  partem  misit,  quodXerxis  bello, 
ceteris  Graecorum  coloniis  de  Graecia  desperanti- 
bus,  Phayllo  duce  triremem  unam  ad  Salaminem  mi- 
sissent:  et  Plataeenses  honore  donisque  affecit,  quia 
maiores  eorum  Graecis  adversus  Mardonium  proe- 
liantibus  agrum  suum  dono  dederant. 

XIV.  Hanc  Thebanorum  cladem  multa  ostenta 
praecesserunt.  Tribus  ante  mensibus  ,  quam  Ale- 
xander  advenisset,  in  fano  Cereris,  quae  Thesmo- 
phoros  appellatur,  conspecta  est  araneae  tela  nigra, 
quum  circa  tempus  Leuctricae  pugnae,  qua  res  The- 
bana  ad  summum  felicitatis  evecta  fuit,  candida  com- 
paruisset.  2.  Ad  haec  sub  adventum  Macedonum 
sudantes  in  foro  statuae,  eque  lacu  apud  Onchestum 
tristis  mugitus ,  et  prodigioso  sanguine  fluens  Dirce, 
terrere  obstinatos  poterant,  nisi  destinatos  sorti 
suae  superbia  perdidisset.  3.  Quippe  maiorum  glo- 
riam  intuentes,  a  quorum  moribus  longe  recesserant, 
et  in  disparibus  artibus  eandem  sibi  fortunam  polli- 
citi,  patriae  ruinam  acceleraverunt,  quum  adversus 

triginta  peditum,  tria  equitum  millia,  eumque  vete- 
ranum  et  toties  victorem  exercitum,  paullo  plus  de- 
cem  armatorum  millibus  opponere  non  essent  veriti. 
4.  Ceterum  Alexander,  urbe  capta,  ad  consilium  so- 
ciorum  retulit ,  quomodo  ea  utendum  videretur. 
Erant  inter  eos  Phocenses  ,  multique  ex  Boeotis, 
quibus  antiquissimae  cum  Thebanis  discordiae  gra- 
vibus  saepe  damnis  constiterant:  neque,  dum  The- 
bae  starent,  aut  odiis  suis  satisfactum,  aut  securitati 
prospectum  rebantur.  5.  Horum  auctoritas  valuit, 
ut  muri  atque  aedificia  diruerentur,  ager  arbitrio  re- 
gis  inter  victores  divideretur.  Ita  nobilissimam  ur- 
bem  ,  non  hominum  modo  clarissimorum  ,  verum 
etiam  deorum  natales  asserentem  sibi ,  e  media 
Graecia  una  dies  eripuit,  postquam  octingentos  fere 
annos  post  oraculum  de  corvis,  eosdem  incolas  ha- 
buisset.  6.  Olim  enim  pulsis  a  gente  Thracum 
atque  Pelasgorum  Boeotis  edita  sors  fuerat,  post 
quartam  demum  aetatem  patrias  sedes  recepturi,  con~ 
siderent  interim,  quo  loco  corvos  albos  conspicatifo- 
rent.  7.  Ita  quum  ad  Arnen  Thessaliae  oppidum  ve- 
nissent,  corvis  conspectis,  quos  pueri  gypso  illeve- 
rant,  ibi  substiterunt.  Diruta  urbs  est  ad  tibiae  can- 
tum,  quo  modo  sexagesimum  ante  annum  Athenas 
Lysander  deleverat.  8.  Templis  tamen  aliisque  sa- 
cris  aedificiis  abstineri  iussit  Alexander,  etiam  ne 
quod  per  incuriam  damnum  iis  daretur,  sollicitus. 
Praeter  insitam  in  deos  venerationem  recens  religio 
permoverat,  quia  militum  quosdam,  Cabirorum  fa- 
num,  quod  ante  urbem  est,  spoliare  aggressos,  su- 
bita  tempestas  fulminibus  et  flamma  coelesti  con- 
sumserat.  9.  Relictae  sunt  etiam  efftgies  statuaeque, 
diis,  vel  hominibus  virtute  praecellentibus,  perloca 
publica  positae.  Proditumque  est  memoriae,  fuisse, 
qui  inter  consternationem  captae  direptaeque  urbis 
aurum  in  sinus  aut  amicula  statuarum  abdiderint, 
idque  salvum  repererint,   quum  vigesimo  post  anno 

Cassander ,  Antipatri  filius ,  Thebas  instauraret. 
10.  Quod  quidem  non  tam  misericordia  in  profugos 
fecisse  creditur,  quam  ut  Alexandri,  quem  oderat, 
gloriam  detrectaret.  Quamquam  autem  veterem 
murorum  ambitum  urbi  restituisset;  neque  mores 
antiquos,  neque  fortunam  reddere  potuit.  Nunquam 
postea  resurrexit,  ut  convalesceret;  sed  multis  sub- 
inde  calamitatibus  vexata,  vix  tenuis  oppidi  spe- 
ciem  ad  memoriam  nostram  retinuit.  11.  Poeni- 
tuisse  postea  ferunt  Alexandrum,  quod  excisis  The- 
bis  velut  alterum  Graeciae  oculum  eruisset:  utique 
postquam  Cliti  caedem ,  et  Macedonum  ignaviam, 
expeditionem  in  penitiores  Indos  pertinaciter  recu- 
santium,  iram  Liberi  patris  interpretatus  est,  ob  af- 
flictam  patriam  eiusmodi  poenas  repetentis.  12.  Et 
reperti  sunt,  qui  ipsam  regis  mortem,  non  sine  vin- 
dicta  Bacchi,  ab  ebrietate  et  vino  profectam  crede- 
rent.  13.  His  ita  perpetratis,  Athenas  misit,  nun- 
tiatum,  ut  oratores,  qui  populum  adversus  Macedo- 
nas  concitare  non  desinerent,  traderentur;  aut  si 
illos  amittere  gravarentur,  eadem  contumaciae  prae- 
mia  exspectarent,  quorum  exemplum  in  Thebano- 
rum  calamitate  conspicerent.  14.  Ibi  quum  Pho- 
cion,cuius  ob  integritatem  vitae  maxima  ad  populum 
auctoritas  erat,  non  irritandum  adolescentis  victo- 
risque  animum  diceret,  hortareturque  eos,  ad  quos 
periculum  maxime  pertinebat,  ut  Lei  et  Erechtei 
filias  imitati,  spiritum  pro  patriae  salute  profundere 
ne  dubitarent :  15.  Demosthenes  ,  qui  nominatim 
petebatur,  surrexit,  docuitque,  „falli  Athenienses, 
si  paucorum  deditione  periculo  defungi  posse  cre- 
derent:  caliidos  Macedonas  eos  exposcere,  quorum 
vigilantiam  atque  virtutem  maxime  invisam  suspe- 
ctamque  haberent:  amotis  publicae  libertatis  custo- 
dibus,  in  orbam  indefensamque  civitatem,  tanquam 
lupos  in  oves  canibus  destitutas,  impetum  facturos 
esse.  "     16.  Multa  commiserat  in  Macedonas  De- 

mosthenes,  ob  quae  haud  iniuria  nullum  apud  eos  ve- 
niae  locum  relictum  arbitrabatur.  Philippo  occiso 
auctor  exstiterat,  ut  Pausaniae  sacellum  exstruere- 
tur,  apud  pulvinaria  deiim  supplicationes  haberen- 
tur,  aliaque  ob  insignem  laetitiam  decerni  solita 
curarentur.  17.  Alexandrum  alias  puerum,  alias 
prodigiosae  vecordiae  vocabulo  Margiten  appella- 
verat:  Persico  auro  corruptus,  omnium  fere  bello- 
rum,  quae  contra  Alexandrum  patremque  eius  Phi- 
lippum  Graeci  depugnaverunt ,  fax  atque  concitor 
fuerat.  18.  Attalum,  quo  graviorem  adversarium 
non  habuerat  Alexander,  Atheniensium  societatem 
pollicitus,  ad  bellum  regi  palam  inferendum  exsti- 
mulaverat.  19.  Neque  civitas  Atheniensium  medio- 
criter  deliquerat,  detractis  Philippi  statuis,  earum- 
que  materia  in  foedos  usus  conversa,  aliisque  ad- 
missis,  quae  vulgus  imperitum  et  mobile,  nulla  futuri 
cura,  ex  arbitrio  suasuque  paucorum  animose  perpe- 
trat.  20.  Sed  nihil  ex  iis,  quae  praefracte  et  contu- 
maciter  fecerant,  aeque  commovit  regem,  quam  in 
Thebanos  humanitas,  quos  inter  patriae  ruinam  ela- 
psos,  contra  ipsius  edictum  receperant,  tantum  ob 
eorum  vicem  doloris  prae  se  ferentes,  ut  etiam  my- 
steriorum  sollemnia,  quae  in  honorem  Liberi  Patris 
praecipua  religione  quotannis  celebrant,  ob  publi- 
cam  moestitiam  intermitterent.  21.  Verum  cupidine 
belli  Persici,  condonare  Graecis  iniurias  suas,  quam 
exsequi,malebat.  Igitur  quumDemades,  quiPhilippo 
quoque  gratus  acceptusque  fuerat,  preces  civitatis 
ad  eum  detulisset,  Atheniensibus  indulsit,  ut  De- 
mosthene,  Lycurgoque,  et  aliis,  quos  depoposcerat, 
retentis,  unum  Charidemum  in  exsilium  mitterent. 
22.  llle  adPersas  se  contulit,  magnoque  ipsis  usui 
fuit,  donec  ob  libertatem  linguae  Darii  iussu  inter- 
fectus  est.  Alii  quoque  non  postremi  nominis  viri, 
odio  regis  urbe  deserta,  ad  hostes  illius  profecti, 
multum  negotii  Macedonibus  exhibuerunt.    23.  Post 

euni  rerum  impetum  cursumque  nemo  supererat  in 
Graecia,  qui  aut  viribus  suis  post  Thebanos,  (quo- 
rum  gravis  armatura  celebris  olim  fuerat)  aut  occu- 
pata  Leucadia,  munimentis  confideret.  24.  Nam- 
que  Leucadios,  situ  oppidi  et  proviso  in  longam 
obsidionem  commeatu  feroces ,  fame  domuit; 
quum  expugnatis,  quae  circa  erant,  castellis,  ho- 
mines  Leucadiam  abire  passus  ,  adaucta  per  sin- 
gulos  dies  multitudine,  omnem  eorum  penum  exhau- 
sisset.  25.  Igitur  ex  Peloponneso  quoque  lega- 
tiones  venerunt ,  gratulatum ,  quod  confectis  ex 
animi  sententia  barbaricis  bellis,  etiam  Graecorum 
quorundam  insolentiam  et  temeritatem  castigasset. 
26.  Arcades,  qui  Thebanis  auxilio  futuri  se  com- 
moverant,  duces,  quorum  instinctu  ad  eum  furo- 
rem  prolapsi  essent ,  capitis  se  comdemnavisse 
exponebant.  27.  Elei,  exsulibus  suis  reditum  con- 
cessisse,  non  ob  aliud,  nisi  quod  Alexandro  caros 
accepissent.  28.  Et  Aetoli  excusaverunt,  quod  in 
tantis  Graeciae  turbis  ,  ipsorum  quoque  gens  no- 
vorum  consiliorum  expers  non  fuisset.  29.  Me- 
garenses  novi  generis  honore  risum  regi ,  quique 
circa  eum  erant,  commoverant,  referentes,  ob  stu- 
dium  et  beneficia  Alexandri  in  Graecos ,  Mega- 
rensis  populi  scito  civitatem  illi  decretam  esse  : 
donec  intellecto ,  nemini  ad  eum  diem  ,  excepto 
Hercule,  id  honoris  habitum,  laetus  accepit.  30.  Ce- 
teris  respondit ,  nihil  sibi  quiete  et  incolumitate 
Graeciae  antiquius  esse :  modo  in  posterum  no- 
vis  rebus  abstinerent ;  praeteritorum  veniam  fa- 
Ule  concedere.  31.  Verum  Spartanis  maxime  dif- 
fisus,  Philiadae  liberos  Messenen,  unde  pulsi  fue- 
rant ,  restituit :  Pellenen  Achaeorum  Chaeroni 
tradidit:  Sicyonem  ,  aliaque  Peloponnesi  oppida 
per  clientes  suos  habuit,  qui  consilia  Lacedaemo- 
niorum  ex  propinquo  specularentur.  32.  Tot  tan- 
tisque    rebus    perficiendis    pauci    menses    sullece- 

runt :  intra  quos  tam  grave  atque  multiplex  bel- 
lum  leviore  negotio  confecit ,  quam  alius  para- 
visset.  33.  Ipse  quidem  eam  victoriam  celeritati 
se  debere  confessus ,  interroganti ,  quonam  ma- 
xime  modo  Graeciam  subegisset?  Nihil  cunctan- 
doy  respondit. 

lo  ante  Philippi  necem  evectus  in  id  fastigium  a  Ba- 

goa  spadone,  qui,  Ocho  rege  et  deinde  filio  eius  Arse 
cum  tota  eorum  domo  exstinctis,  imperium,  quod 
sibi  vindicare  non  poterat,sui  beneficii  fecit,  perren- 
nem  sibi  gratiam  pollicitus  apud  eum,  quem  tanto 
munere  devinxisset.  2.  Nec  tamen  indignus  ea  for- 
tuna  Darius  apud  populares  habebatur:  nam  etiam  a 
gente  regia  non  alienus  erat.  Quippe  Ostanes  Ochi 
patruusArsanen  genuerat,Arsanes  Codmannum.  Sic 
enim  vocabatur,  dum  privatus  esset;  sed  in  Cyri  so- 
lium  coliocatus,  more  quodam  Persarum,  eiurato 
veteri  nomine,  Darius  appellari  voluit.  3.  Bello 
quoque  spectatus,  caeso  ex  provocationehoste,  quum 
adversus  Cadusios  belium  gereret  Ochus,  magnam 
virtutis  opinionem  pepererat.  Hic  a  conditore  regni 
Cyro  decimus  imperio  Persarum  praefuit.  4.  Nam 
Ochus  Artaxerxem  patrem,  ille  Darium  exceperat. 
HuicArtaxerxes  regnum  reliquit,Xerxis  fiiius.  Xer- 
xes  Dario  patri  successit,  qui  Hystaspe  genitus,  post 
exstinctum  in  Cambyse  Cyri  sanguinem,  illustri  se- 
ptem  Persarum  conspiratione,  imperium  Magis  ex- 
torsit.  .5.  Sub  his  regibus  per  ducentos  et  triginta 
ferme  annos  res  Persarum  mira  felicitate  floruit: 
acribus  initiis,  dum  rudis  ad  voluptates  natio  pro  li- 
bertate,  gloriaque,  et  opibus  animose  dimicabat. 
6.  Procedente  tempore,  postquam  praemia  virtutis 
adepti  videbantur,  ipsam  posthabuere,  non  tam  suis 
viribus  tuti,  quam  fama  potentiae  a  maioribus  par- 
tae,  usuque  divitiarum,  quibus  haud  paullo  felicius 
contra  Graecos,  quam  armis,  decertavere.  7.  Ad 
postremum  itaque,  quum  adversus  Alexandri  vim 
auro  parum  proficeretur,  omnique  externaope  abs- 
cedente,  sibimet  ipsis  innitendum  esset,  animi  deli- 
ciis  etmollitie  fracti  effeminatique  fortunae  ruentis 
impetum  non  sustinuerunt.  8.  Quippe  industriam 
egestas  acuit;  afiluentiam  rerum  luxus  etinertia  se- 
quitur.  Igitur  audito  fine  Philippi ,  cuius  fortuna  et 
apparatibus  exterriti  fuerant,  metu  soluti,  Alexandri 

adolescentiam  despiciebant;contentum  fore  arbitra- 
ti,  si  securo  Pellae  obambulare  liceret.  9.  Verum 
quum  de  bellis  ipsius  victoriisque  alia  super  alia 
nuntiarentur;  contemtum  hactenus  iuvenem  impen- 
sius  formidantes,  summa  cura,  ut  in  bellum  atrox 
atque  diuturnum,  auxilia  comparabant.  10.  Et 
quoniam  superiorum  proeliorum  experimentis  im- 
parem  Asiaticum  militem  Europaeo  didicerant,  mis- 
sis  in  Graeciam  conquisitoribus,  ad  quinquaginta 
millia  egregiae  iuventutis  mercede  conduxerunt. 
His  copiis  Memnon  Rhodius  praetor  datus  est,  qui 
multis  ante  bellis  fidem  virtutemque  suam  Persis 
abunde  probaverat.  11.  Is  ad  occupandamCyzicum 
missus,  citatis  itineribus,  per  Phrygiam,  qua  Troadi 
committitur,  ad  Idam  montem  pervenit,  ipso  nomine 
naturam  situs  sui  praeferentem:  nam  condensa  ar- 
boribus  loca  Idas  antiqui  dixere.  12.  Exsurgii  iste 
celsiore  cacumine,  quam  ceteri  ad  Hellespontum 
montes.  In  medio  specum  habet  religioso  horrore 
famam  in  fabulis  nactum,  ut  ibi  dearum  formas  ar- 
biter  Troianus  spectasse  praedicetur,  quum  imperio 
patris  expositus,  in  ldamonte  adolevisset.  13.  Ea- 
dem  Idaeorum  Dactylorum  patria  esse  fertur,  qui 
primi,  Magna  Matre  docente,  ambiguum  ferri  usuni, 
neque  minus  utile  necessitatis  laborisque  solatium, 
quam  acerrimum  furoris  instrumentum ,  invexerint 
vitae.  14.  Illud  etiam  admiratione  dignum  prodi- 
tur,  quod  circa  canis  exortum,  ventis  depressiora 
turbantibus,  in  summo  Idaei  iugi  cacumine  quietus 
aer  est:  15.  quodque  multa  adhuc  nocte  terris  incu- 
bante,  solem  aiunt  conspici,  non  globi  figura,  sed  in 
amplissimam  latitudinem  sparsum,  etvelut  diversis 
ignium  agminibus  utrumque  montis  latus  amplexum, 
coire  paullatim,  et  propinquante  iam  luce  iugero 
paullo  maius  spatium  implere,  paulloque  post  in  so- 
litum  orbem  collectum  destinatum  iter  percurrere. 
16.  Credo,  per  aerem  nocturno  gelu  adstrictum,  nul- 

lisque  ventorum  flatibus  disiectum,  solis  orientis, 
adhuc  imperfecta  imagine  late  sparsa,  fallax  oculis 
miraculum  apparere;  donec  eo  paullatim  vi  caloris 
absumto  dissipatoque,  liber  ad  ipsum  sideris  orbem 
adspectus  permittatur.  17.  Nam  sereno  liquidoque 
coelo  radii  transmittuntur:  ubi  coactus  aer  est,  sistit 
exceptos,  et  tanquam  in  speculum  incidentes  cum  in- 
cremento  splendoris  diffundit.  18.  Sub  Idae  radici- 
bus  Cyzicenus  ager  in  Propontidem  excurrit;  ipsum 
oppiduminmediocri  insula  situm  gemino  ponte  con- 
tinenti  annectitur.  Sed  id  opus  paullo  post  Alexan- 
dermolitus  estrsubMemnonis  expeditionem  navibus 
commeabatur.  19.  Qui  quum  Cyzicenos  improviso 
impetu  nequidquam  terruisset,  muros  gnaviter  tuen 
tibus  oppidanis;  eorum  regionem  hostiliter  popula- 
tus,  magnam  inde  praedam  coegit.  20.  Nec  a  Ma- 
cedonum  ducibus  cessabatur:  Parmenio  Grynium 
Aeolidisoppidum  expugnat,incolas  servituti  addicit: 
deinde  Caicum  amnem  transgressus,  Pitanen  adori- 
tur,  urbem  opulentam,  et  duplici  portu  accipiendis 
ab  Europa  copiis  opportunam;  sed  propero  adventu 
Memnonis  statim  soluta  obsidio  est.  21.  Calas 
deinde,  qui  cum  modicis  Macedonum  atque  merce- 
nariorum  copiis  in  Troade  res  gerebat,  cum  Persis 
proelio  certavit:  et  impar  hostium  multitudini  in 
Rhoeteum  se  recepit. 

II.  Interea  Alexander,  constitutis  in  Graecia  re- 
bus,  in  Macedoniam  reversus,  quae  tantam  belli  mo- 
lem  aggressuro  cavenda  vel  administranda  essent, 
cum  amicis  deliberabat.  2.  Antipater  ac  Parmenio, 
aetate  et  dignitate  praecipui,  obtestabantur,  ne  in 
uno  corpore  totius  imperii  salutem  fortunae  insidiis 
exponeret:  quin  prius  operam  daret  liberis;  etinco- 
lumitate  patriae  firmata,  ita  demum  de  incremento 
eius  cogitaret.  3.  Quippe  praeter  Alexandrum  nemo 
ex  Philippi  sanguine  dignus  imperio  supererat,  Cleo- 
patrae  sobole  per  Olympiadem  intercepta:  Aridaeus 

sordibus  materni  generis,  et  turbata  mente  Mace- 
doniam  dedecere  putabatur.  4.  Verum  ille  quietis 
impatiens,  nihil  nisi  bellum  et  ex  victoria  gloriam 
assidua  cogitatione  yolvebat.  Igitur,  Vos  quidem, 
inquit,  ut  probos  et  amantes  patriae  viros  decet,  de 
commodis  adversisque  illius  haud  sine  causa  solliciti 
estis.  5.  Arduum  enim,  quis  neget?  opus  ordimur, 
quod  semel  temere  coeptum,  si  eventus  arguat,  sera 
poenitentia  nequaquam  emendaverit.  6.  Nam  ante- 
quam  vela  solvamus,  navigare  velimus ,  an  quiescere, 
nostra  consultatio  est:  cum  ventis  fluctibusque  nos  cre- 
diderimus,  in  ipsorum  arbitrio  omnis  noster  cursus 
erit.  7.  Itaque  non  moleste  fero  vestram  opinionem 
asententia  mea  dissidere;  quin  potius  simplicitatem 
laudo,  vosque  precor ,  ut  in  iis  etiam,  de  quibus  porro 
referetur,  eodem  instituto  utamini.  8.  Amici  regum, 
si  qui  eo  nomine  digni  sunt,  non  tam  gratiam  eorum, 
quam  utilitatem  atque  decus ,  in  consilio  habent.  Qui 
aliterfieri  censet,  quam  ipsefacturus  erat,  non  instruit 
consultorem,  sed  decipit.  9.  Ceterum  ut  etvobis  co?i- 
silii  mei  ratio  pateat,  certumhabeo,  nihil  minus  con- 
venire  rebus  meis,  quam  dilationem.  10.  Omni,  quae 
circa  Macedoniam  colit,  barbarie pacata,  exstinctisque 
Graecorum  motibus,  fortissimum  florentissimumque 
exercitum  otio  et  desidia  dilabi patimur ;  an  potius  in 
opulentissimas  Asiae  regiones  inducimus,  olimposses- 
sionem  eius  spe  complexum,  etpraemia  laborum,  quos 
diu  sub  patre  meo,  deinde  nobis  imperantibus  tertium 
iam  annum  exhausit,  ex  Persarum  spoliis  expetentem? 
11.  Novuju  adhuc  imperium  Darii  est,  et  interfecto 
Bagoa,  cuius  beneficio  regnaty  crudelitatis  et  ingrati- 
tudinis  suspicionem  apud  suos  incurrit:  quae  res  opti- 
moseorum,  qui  parent,  odio  adversus  imperantes  im- 
plent,  et  ad  obsequia  segniores,  aut  etiam  praefractos 
reddunt.  12.  Numquid  sedebimus,  dum  auctoritas 
eius  confirmetur ,  et  rebus  domi  per  otium  compositis, 
ultro  bellum  in  Macedoniam  transferat?  Multa  celeri- 

tatis  praemia  sunt,  quae  nobis  cessantibus  ad  Jiostem 
pertinebunt.  13.  Magnum  in  eiusmodi  negotiis  mo- 
mentum  post  se  trahit  prima  animorum  inclinatio  :  at 
illa  semper  occupanti  parata  est.  Quippe  nemo  cun- 
ctanter  appetit  fortioris  gratiam:  porro  fortior  habe- 
tur,  quiinfert  bellum,  quam  qui  excipit.  14.  Quanto 
autem  existimationis  noslrae  periculo  fallemus  spem 
eorum ,  qui  adolescentibus  nobis  eum  honorem  deferen- 
dum  iudicaverunt ,  quem  maximus  imperator ,  pater 
meus,  posttot  virtutis  experimenta  paullo  ante  obitum 
obtinuitt  15.  Non  enim  ideo  Graecorum  concilium  im- 
perium  nobis  decrevit,  ut  in  Macedonia  desides,  et 
ignavis  voluptatibus  addicti,  iniurias  olim  et  nuper 
Graeco  nomini  illatas  negligeremus:  sed  ut  eorum, 
quae  per  summam  superbiam  improbe  et  petulanter  in 
?ios  commiserunt,  poenas  penderent.  16.  Quid  dicam 
de  iis  Graecorum  nationibus,  quas  lateper  Asiam  dif- 
fusas  impotentium  barbarorum  intoleranda  servitus 
premit?  Equidem  quibus  nuper  precibus,  quibusque 
argumentis  causam  eorum DeliusEphesius  egerit,  quum 
ipsi  memineritis,  non  repetam.  17.  Id  sane  constat, 
eos  omnes,  utprimum  signa  nostra  conspexerint ,  pro- 
tinus  ad  nos  esse  transituros,  et  pro  liberatoribus  as- 
sertoribusque  suis  adversus  graves  iniquosque  dominos 
quodlibet periculum  impigre  suscepturos.  18.  Quam- 
quam  quid  nostri pariter  hostiumque  obliti  auxilia  cir- 
cumspicimus  adcersus  gentes,  quas  etiam paullo  lentius 
vicisse  a  pudore  quam  gloria  propius  abfuerit?  19. 
Patrum  aevo  in  Asiam  profectis  Lacedaemoniorum 
paucis  ingentes  hostium  exercitus  frustra  restiterunt: 
Phrygiam,  Lydiam,  Paphlagoniam,  agi ferrique  pas- 
si;  aut  quoties  vetare  voluerunt,  ad  hostium  satietatem 
caesisunt:  donec  a  suis  revocatus  Agesilaus,  ob  exor- 
tos  in  Graecia  tumultus,  trepidantibus  et  consilii  incer- 
tis  animi  ex  tanto  terrore  recipiendi  spatium  concede- 
ret.  20.  Paucis  ante  istum  annis  vix  decem  Graeco- 
rum  miliia,  sine  ducibus,  sine  commeatu,  ex  intimis 

Persici  imperii  partibus ,  per  totinfestas  nationes  iter 
in  patriam  ferro  aperuerunt,  quum  eos  persequeretur 
universus  regis  exercitus ,  quo  modo  cum  Cyrofratre 
de  regno  dimicaverat,  victorque  exstiterat:  quemilli 
quidem  ubicunque  congressum  fuderunt  fugaverunt- 
que.  21.  Nosigitur,  quihus  universa  Graecia  totvi- 
ctoriis  edomitaparet,  qui  eorum  fortissimos  aut  in  acie 
cecidimus,  aut  habemus  in  castris,  timebimus  scilicet 
Asiam,  quam  eorum,  quos  vicimus ,  pauci  pudendis  cla- 
dibus  ajfecerunti  22.  Aliis  d^inde  in  eandem  sen- 
tentiam  adiectis,  adeo  permovit  animos,  ut  omnibus 
assentientibus  etiam  Parmenio,  qui  maxime  bellum 
differri  voluerat,  maxime  accelerandum  censeret, 
ultroque  iam  Alexandrum  hortaretur.  23.  Itaque 
omni  cura  ad  maturandam  profectionem  conversa, 
ad  Dium  Macedoniae  urbem  Iovi  Olympio  sacrum 
fecit,  institutum  ab  Archeiao,  qui  post  Perdiccam 
Alexandri  filium  regnavit.  Musis  quoque  ludos  sce- 
nicos  fecit,  per  novem  dies,  pro  numero  Dearum. 
24.  Post  haec  convivium  summa  magnificentia  cele- 
bratum  est,tabernaculo,quod  centum  lectos  caperet, 
adornato.  lbi  cum  amieis,  ducibusque,  et  civitatum 
legatis  accubuit.  25.  Per  exercitum  quoque  victi- 
mas  dividi  iussit,  aliaque  praeberi,  quibus  destinatus 
hilaritati  dies  festivis  epulis  et  faustis  instantis  belli 
ominibus  transigeretur. 

111.  Yere  novo,  contractis  undique  copiis,  in 
Asiam  transiecit,  exercitum  robore,  quam  numero, 
validiorem  ducens.  Triginta  peditum  millia  Par- 
menio  ducebat:  quorum  Macedones  tredecim  exple- 
verant;  quinque  erantmercede  militantium;  ceteram 
multitudinem  socii  foederatique  miserant.  Has  co- 
pias  lllyrii  Thracesque  et  Triballi ,  ad  quinque  ho- 
minum  millia  sequebantur,  additis  mille  Agrianorum 
sagittariis.  2.  Equitatum  Macedonum  mille  octin- 
gentorum  Philotas  ducebat,  et  totidem  ex  Thessalia 
Calas:  a  reliqua  Graecia  sexcenti  omnino  equites 

venerunt,  quibus  Erigyium  praeposuit:  agmen  duce- 
bat  Cassander  cum  nongentis  Thracum  atque  Paeo- 
num  antecursoribus.  3.  Hunc  exercitum,  non  ultra 
quam  in  triginta  dies  proviso  commeatu,  infinitis 
barbarorum  copiis  opponere  non  dubitavit;  virtute 
suorum  fretus,  qui  vincendo  senes  facti,  robore  ani- 
morumarmorumqueusu  cuilibet  multitudini  hostium 
insuperabiles  erant.  4.  Antipatro,  quem  cum  duo- 
decim  millibus  peditum,  et  mille  quingentis  equiti- 
bus  Macedoniae  Graeciaeque  rebus  praefecerat,  in- 
iunctum,ut  continuos  inEuropa  delectus  ageret,  qui- 
bus  adversus  proeliorum  fatique  detrimenta  exerci- 
tus  subinde  novaretur.  Hoc  unum  sibi  exceperat, 
quum  cetera  amicis  largiretur.  5.  Quidquid  enim 
salva  maiestate  regni  abesse  poterat,  priusquam  na- 
ves  conscenderet,  inter  suos  distribuit.  Perdiccas 
praedium,  quod  dabatur,  non  accepit,  interrogato 
rege,  quid  tandem  sibi  ipsi  reliqui  faceret?  atque  illo 
subiiciente,  spes:  Earumdem  ergo,  inquit,  etnospar- 
ticipes  erimus,  quituis  auspiciis  militamus.  6.  Pauci 
hunc  secuti  sunt:  per  ceteros  non  stetit,  quininter- 
rogatus,  ubi  thesauri  ipsius  essent?  vere  responde- 
ret,  apud  amicos.  7.  Sane  de  summa  rerum  alea 
iacta,  non  absurde  collocasse  videtur  opes,  quas  ha- 
bebat:  quippe  aut  victor  multo  maiores  adepturus 
erat;  aut  si  victus  esset,  istas  quoque  amissurus: 
atque  interim  alacrioribus  ministris  utebatur.  8. 
Neque  multum  abscedebat  praesentibus  necessitati- 
bus,  cum  agros  et  praedia,  etreditus,  quorum  dies 
multo  post  venturi  erant,  donaret:  pecuniain  belli 
usum  seposita,  cuius  quanto  minor  copiaerat,  dili- 
gentius  administrabatur.  9.  Quippe  Philippo  inter- 
fecto,  minus  sexaginta  talentis  pecuniae  signatae, 
paucaque  ex  auro  et  argento  pocula  in  thesauris 
eius  reperta  sunt,  quum  aeris  alieni  quingenta  ferme 
talenta  relinqueret.  10.  Quamquam  enim  iste  rem 
Macedonicam  insignibus  incrementis  auxisset,  auri 

quoque  metallis  apud  Crenidas,  (ipse  Philippos  ap- 
pellavitj  ita  excultis,  ut  inde  mille  talenta  annui 
proventus  cogerentur;  continuis  bellis,  neque  minus 
largitionibus,  aerarium  exhauserat.  11.  Macedo- 
niae  etiam  instaurandae  ornandaeque  magnos  sum- 
tus  fecerat,  cum  pauperrimam  accepisset.  Ipsum  in 
ter  initia  regni  tenuem  fuisse,  et  quumexquinquagin- 
ta  drachmis  auri  pocuium  haberet,  id  cubitum  eun- 
tem  capiti  subiecisse  plerique  meminerant.  12.  Hu- 
ius  ergo  filius  bello  lacessivit  regem  Persarum,  cui 
somnum  capienti  quinque  talentorum  auri  millia  pro 
cervicali ,  tria  argenti  pro  scabello,  sub  capite  pedi- 
busque  lectuiir  peculiaribus  cubiculis  servabantur: 
quamquam  ad  paternum  aes  alienum  octingenta  in- 
super  talenta,  quae  ipse  mutuo  sumserat,  adiecisset, 
ex  quibus  vix  decima  portiosupererat.  13.  Solvisse 
autem  dicitur  Timotheo  tibiis  concinente,  summa- 
que  militum  alacritate ,  opes  barbarorum,  quos  op- 
pugnatum  irent,  certa  fiducia  sibi  destinantium. 
14.  Hoc  modo  per  lacum,  quem  a  vicini  montis  no- 
mineCerciniten  vocant,ubi  classem  habebat,  inStry- 
monem  invectus,  Amphipolin,  et  deinde  ad  ostia 
Strymonis  processit:  quo  traiecto,  praeter  montem 
Pangaeum,  viam  ingressus  est,  quae  Abderam  et 
Maroneam  ducit.  15.  Nam  in  litore  iter  facere  in- 
stituerat,  ut  navibus  suis,  quae  iuxta  ducebantur, 
praesidio  esset,  si  Persae  forte  occurrissent;  quippe 
isti  tum  etiam  maris  imperium  obtinebant.  Ipsi  enim 
modica  ciassis ;  at  apud  hostes  Cypriae  Phoeniciae- 
que  naves,  assuetique  maritimis  rebus  classiarii,  et 
exercitatissimi  remiges  erant.  16.  NamMacedonia, 
nuper  tentato  maris  imperio,  nondum  abundabat  na- 
vibus;et  a  sociis  maligne  praebebantur.  EtiamAthe- 
nienses,  quum  ab  ipsis  triremes  peterentur,  tantum 
XXmiserunt,  suggerentibus  eorum  oratoribus,  pe- 
riculum  esse,  ne  classe  accepta,  contra  eos,  qui  nii- 
sissent,  uteretur.     17.  Ex  iis  locis  ad  Hebrum  flu- 

vium  contendit:  quo  haud  difficulter  transmisso,  in 
Paeticam  Thraciae  regionem  pervenit:  inde  supera- 
to  amne,  quem  Melanem  appellant,  vigesimo  post- 
quam  a  domo  profectus  fuerat  die,  Seston  attigit,  in 
extremis  continentis  finibus  Hellesponto  imminen- 
tem,  qua  angustis  fluctibus  insinuatum  mare  Asiam 
ab  Europa  dirimit.  18.  Quippe  Macedonia  Thra- 
ciam  coniunctam  habet;  quae  procurrens  in  ortum 
duobus  capitibus  Asiam  tangeret,  nisi  intercedente 
pelago  submoveretur:  dextra  Hellespontus  arcet; 
ulterius  Bosphorus,  quem  Thracium  appellant,  By- 
zantium  a  Chalcedone  separat.  19.  Inter  has  angu- 
stias  intercepta  Propontis  iam  laxiore  spatio  iuxta 
Bithyniam  et  Ponticas  rcgiones  diffunditur.  Infra 
Bithyniam  Mysia  est,  deinde  Phrygia,  Phrygiamque 
contingens  Lydia,  longius  a  mari  remotae.  Interius 
spatiosas  regiones  celebratae  fecunditatis  et  opulen- 
tiae  gentes  habitant.  20.  Litora,  quae  Thraciae 
Graeciaeque  obversa  sunt,  Hellespontii;  deinde 
Troes  colunt,  calamitatibus  incluti.  Infra  hos  Aeo- 
lis  et  Ionia  per  longa  litorum  spatia  Lydiae  praeten- 
duntur.  Caria  deinde  cum  annexa  Doride,  magna 
ex  parte  mari  circumfusa,  non  minus  amplo  tractu 
introrsum  recedit.  21.  His  terris  nobilissimae  in- 
sulae  adiacent:  Lesbus  Aeolica,  Chius  et  Samus  lo- 
niae,  et  Dorica  Rhodus,  aliaeque  multae,  quarum  no- 
mina  Graecorum  monumentis  inclaruerunt.  22.  Nam 
antiquis  temporibus  omnem  hanc  oram  Graecia  fre- 
quentibus  coloniis  insederat:  quae  tum  quoque  ma- 
nebant;  sed  Persarum  regi  satrapisque  subiectae, 
priscam  gentis  libertatem  barbarica  servitute  muta- 
verant.  23.  Alexander,  ubi  Seston  pervenit,  maxi- 
mam  copiarum  partem,  Parmenione  duce,  Abydum 
in  adverso  litore  sitam  petere  iubet,  attributis  ad 
hoc  centum  sexaginta  triremibus,  multisque  onera- 
riis:  ipse  cum  reliquis  Eleuntem  proficiscitur,  Pro- 
tesilao  sacrum,  cuius  ibi  sepulcrum  aggesto  tumulo 
Curtius.  E 

tegitur.  24.  Circa  tumulum  crebrae  ulmi  sunt,  qua- 
rum  mira  natura  est:  quippe  ramis,  qui  Ilium  spc- 
ctant,  matutino  diei  tempore  enata  folia  statim  de- 
fluunt,quum  ceteris  stabilis  viriditas  sit;  ita  acerbum 
herois  fatum  exprimere  creduntur,  qui  in  ipso  aeta- 
tis  flore  cum  Graecis  in  Asiam  profectus,  prima  Tro- 
iani  belli  victima  fuit.  25.  Huic  tum  Alexander  in- 
ferias  dedit,  precatus,  ut  melioribus  auspiciis  hostile 
litus  tangeret.  Inde  cum  quinquaginta  longis  navi- 
bus  Sigeum  petiit,  portumque,  nomen  ab  Achivis 
nactum,  quorum  classem  Troianis  temporibus  exce- 
perat.  26.  Quum  iam  in  mediis  Hellesponti  fluctibus 
navigaret,(namque  suae  navis  ipse  gubernator  erat,) 
taurum  Neptuno  ac  Nereidibus  immolat,  aureamque 
phialam,  ex  qua  libaverat,  Diis  marinis  donum,  in 
pelagus  abiicit.  27.  Iam  in  portu  erat  classis,  quum 
rex,  coniecta  in  litus  hasta,  primus  e  navi  librato 
corpore  terram  saltu  contigit,  testatus,  se  possessio- 
nem  Asiae  diis  bene  iuvantibus  iusto  pioque  bello 
sibi  asserere.  28.  Arae  deinde  constitutae  sunt,  ubi 
exscensionem  fecerat,  Iovi  descensori,  Minervaeque 
et  Herculi:eo  quoque  loco,unde  exEuropa  solverat, 
aras  exstrui  iussit. 

IV.  Inde  processitincampos,  ubi  veteris  llii  se- 
des  monstrabatur.  Ibi  dum  heroicorum  operum  mo- 
numenta  avide  perlustrat,  quidam  ex  incolis,  Paridis 
ei  lyram  pollicitus  est.  2.  At  ille,  nihil,  inquit,  mo- 
ror  imbellium  deliciarum  vile  instrumentum:  at  Achil- 
lis  lyram  cedo,  fortium  virorum  laudes  eadem  perso- 
nantismanu,  quafacta  superabat.  3.  NamAchillem, 
cuius  origine  gloriabatur,  inprimis  mirari  solitus, 
etiam  circum  cippum  eius  cum  amicis  nudus  deeu- 
currit,  unctoque  coronam  imposuit.  4.  Hephaestion 
Patrocli  tumulum  coronavit,  eundem  amicitiae  locum 
apud  Alexandrum  sibi  esse  significans,  quem  is  apud 
Achillem  habuisset.  Inter  multos  de  Achille  ser- 
mones  duplici  nomine  beatum  sibi  videri  dixit  rex, 

quod  vivus  fidum  amicum  nactus  esset;  exstinctus 
magnum  praeconem,  Ceteris  etiam  heroibus,  quo- 
rum  iis  in  terris  sepulcra  ostenduntur,  parentavit. 
5.  Sacrificavit  et  Priamo  ad  Hercii  aram,  sive  ut 
placaret  manes  ab  Aeacida  interemti;  sive  ob  cogna- 
tionem,  quam  sibi  cum  Iliensibus  intercedere  arbi- 
trabatur,  quia  viduam  Hectoris  Andromachen  Neo- 
ptolemus  in  matrimonio  habuerat.  Minervae,  quam 
praecipua  religione  venerabatur,  studiose  sacrum 
feoit:  suspensisque  in  templo  armis  suis,  alia  detra- 
xit,  quae  a  Troiani  belli  temporibus  duravisse  dice- 
bantur.  6.  Haec  ab  armigeris  praeferri  iubebat, 
tanquam  a  propitio  numine  ad  subigendam  Asiam 
commodata:  iisque  indutum  ferunt  adGranicum  cum 
satrapis  decertasse.  7.  Alioquin  elegantibus  armis 
gaudebat,  nullius  munditiei  studiosior.  Cetra  usum 
reperio  splendida,  galea  eleganter  cristata,  utrinque 
dependentibus  pinnis  candore  et  magnitudine  in- 
signibus,  thorace  lineo  duplici.  Galeam  habebat 
ferream  quidem,  sed  in  purissimi  argenti  speciem 
splendoremquepolitam,Theophili  opus.  8.  Collare 
ferreum  internitentes  gemmae  distinguebant.  Gla- 
dio  cingebatur  acumine  et  duritie  in  paucis  notabili ; 
augebatque  pretium  eius,  quod  in  tanto  ferri  robore, 
levis  et  tractanti  habilis  erat.  Huic  armaturae  in- 
terdum  amiculum  militare  iniiciebat,  quod  genus 
tum  Siculum  appellabatur.  9.  Ceterum  quibusdam 
horum  post  id  tempus  potitus  est:  nam  thorax,  quem 
diximus,  inter  spolia  pugnati  ad  Issum  proelii  fuit; 
gladium  Citieorum  rex  Cyprius  dono  dedit;  Rhodii 
balteum,  quem  incomparabili  industria  conspicuum 
Helicon  fecerat,  egregius  inter  priscos  artifices. 
10.  Neque  poenitet  talia  memorare,  quae  \eteribus 
scriptoribus  digna  relatu  videbantur;  et  alioqui  ma- 
gnorum  regum  dicta  factaque,  etiam  quae  leviora 
haberi  solent,  non  sine  fructu  aut  voluptate  recolun- 
tur.     11.  Certe  arma  Alexandri  sequens  aetas  diu 

venerata  est:  quibus  adeo  pepercit  vetustas,  ut  ex 
Romanis  imperatoribus  alius  post  subacta  Pontica 
regna  chlamyde  illius  triumphum  suum  ornaret; 
alius  thoracem  Alexandri  indutus  percurreret  pon- 
tem,  quem  aemulatione  Darii  Xerxisque  in  pelago 
struxerat.  12.  Post  haec  Alexander  aMinervae  fano 
digressus  Arisben  processit,  ubi  castra  habebant 
Macedones,  qui  cum  Parmenione  transierant.  13. 
Postero  die  praeter  Percoten  et  Lampsacon  ad  Pra- 
ctium  flumen  contendit,  quod  ex  Idaeis  montibus 
ortum,  Lampsacenum  Abydenumque  agrum  interfluit, 
deinde  paulisper  ad  septemtrionem  flexum,  in  Pro- 
pontidem  exit.  14.  Inde  Hermotum  praetergressus 
rex,  ad  Coionas  duxit,  in  mediterraneis  Lampsace- 
norum  situm  oppidum.  Omnibus  istis  in  deditionem 
acceptis,  (nam  et  Lampsacenis  ignoverat)  Panego- 
rum  misit,  qui  Priapenorum  urbem,  quam  incolae 
dedebant,reciperet:  15.  AmyntasArrabaei  filius  cum 
quatuor  antecursorum  turmis,  una  Apolloniatum, 
quam  Socrates  ducebat,  speculatum  ire  iussus  est; 
quippe  hostes  in  propinquo  versabantur,  summa  sol- 
licitudine  curaque  bellum  instruentes.  16.  Inter  eos 
rei  militaris  peritia  longe  eminebat  Memnon.  Is 
magnopere  suadebat,  utretrocedentes,  omne  quod 
usui  hostibus  esse  posset,  longe  lateque  corrumpe- 
rent;  quidquid  in  campo  herbidum  esset,  equitatu 
conculcarent;  vicos  urbesque  incenderent,  nihil 
praeter  nudum  solum  relicturi.  17.  Vix  unius  men- 
sis  commeatu  instructum  venisse  Macedonem,  dein- 
ceps  rapto  victurum.  Ea  copia  si  eripiatur,  brevi 
recessurum  esse.  Ita  parvo  impendio  toti  Asiae  sa- 
lutem  quaeri.  18.  Triste  id  quidem:  sed  in  omni 
negotio,  ubi  periculum  immineat,  id  spectare  pru- 
dentes,  ut  quam  minimo  damno  defungantur.  Ita 
medicos,  si  correpta  parte  corporis  morbum  in  cete- 
ras  transiici  videant,  unius  membri  iactura  pro  reli- 
qui  corporis  incolumitate  pacisci.    19.  Neque  id  sine 


SUPPLEMENTA.  LIB.  II.  CAP.  4.        69 

exemplo  facturos  Persas.  Sic  olim  Darium  regem 
ipsas  illas  regiones  urbesque  vastavisse,  ne  Scythis 
isthac  transituris  receptus  esset.  20.  At  si  proelio 
contenderent,  de  summa  rerum  aleam  iaci.  Pulsis 
semelPersis,  omnem  eam  oram  Alexandri  fore:  vi- 
ctores  nihiL  amplius  habituros.  21.  Neque  hercule 
parvum  discrimen  impendere  ob  vim  Macedoniae 
phalangis,  cui  suum  peditatum,  quamquam  numero 
superiorem,  frustra  opposituri  essent.  22.  lpsius 
deinde  regis  praesentiam  haud  parum  valere  ad  vi- 
ctoriam;  stimulari  milites  spe,  pudore,  gloria  in  con- 
spectu  imperatoris  dimicantes:  quae  omnia  haberent 
Macedones ;  ipsis  abesse  Darium.  23.  Neminem  am- 
bigere,  quin  bellum  in  aliena  terra  gerere  praestet, 
quam  in  sua:  id  commodum  adepturos,  si  consilium 
suum  secuti  de  invadenda  Macedonia  cogitarent. 
24.  Nulli  ceterorum  ducum  grata  oratio  fuit.  „Id 
fortasse  Memnoni  Rhodio  probari  posse,  cui  expe- 
diatbellum  trahi,  quo  diutius  honoribus  stipendiis- 
que  regiis  perfrueretur;  Persis  commissos  fidei  suae 
populos  proderepudendumvideri:neque  apud  regem 
excusari  posse,  qui  longe  aliam  belli  gerendi  ratio- 
nem  praescripsisset."  25.  Quippe  Darius,  audito, 
Alexandrum  ex  Macedonia  movisse,  literas  ad  prae- 
fectos  suos  miserat,  imperans,  ut  insanientem  Phi- 
lippi  adolescentulum,  puerili  verbere  aetatis  et  con- 
ditionis  admonitum,  deinde  purpurea  veste  indutum 
quamprimum  sibi  vinctum  adducerent:  naves  ipsius 
una  cum  nautis  mari  demergerent:  milites  omnes  ad 
ultima  maris  Erythraei  loca  deportarent.  26.  Adeo 
prae  superbiafuturi  securus,  et  ignarus  sortis  suae, 
omnem  humanae  imbecillitatis  sensum  exuerat,  con- 
sanguineum  deilm  se  ferens,  magis  quod  potentia 
non  dispar  ipsis  videretur,quam  ob  veterem  fabulam, 
qua  Persarum  reges  aPerseoIovis  filio  nomen  atque 
genus  traxisse  ferebantur.  27.  Eodem  fastu  plenam 
epistolam  adAthenienses  paullo  ante  scribi  iusserat, 

addideratque,  quando  Macedonis  amicitiam  praetu- 
lissent,  a  se  deinceps  aurum  ne  peterent:  non  enim 
missurum  esse,  etiam  rogantibus. 

V.  At  Alexander,  quum  inter  progrediendum 
agrum  a  rege  Persarum  Memnoni  dono  datum  atti- 
gisset,  maleficio  abstineri  iubet,  colonisque  et  fru- 
ctibus  parci:  callido  commento  suspectum  facturus 
hominem  industrium,  et  quem  ex  omnibus  hostium 
ducibus  unum  non  contemneret,  si  in  suas  partes 
transducere  nequivisset.  2.  Quumque  lenitatem  re- 
gis  admirati  quidam,  acerrimum  cailidissimumque 
Macedonum  hostem,  quamprimum  in  putestatem  re- 
dactus  esset,  interficiendum,  atque  interim  quibus 
posset  cladibus  vexandum  esse  dicerent:  Quin,  in- 
quit,  potius  beneficiis  supplantamus  hominem,  et  ami~ 
cum  ex  inimico  facimus,  eadem  virtute  et  sollertia  pro 
nobis  staturum.  3.  Ventum  erat  in  campos  Adraste- 
ae,  per  quos  Granicus  amnis  praecipiti  cursuvolvi- 
tur.  Ibi  quidam  ex  speculatoribus,  quos  cum  Hege- 
locho  praemiserat,  reversi  nunciant,  Persas  instru- 
ctis  ad  proelium  ordinibus  in  ulteriore  ripa  consi- 
stere.  4.  Paulisper  commoratus,  dum  de  transitu 
consilium  caperet,  duces  convocari  iubet.  Plerisque 
praecipitis  et  irriti  conatus  videbatur,  fiuvium  pro- 
fundum  perrumpere,  ripam  sua  natura  arduam  atque 
impeditam  obtinentibus  totequitum  peditumque  mil- 
libus.  Nec  deerant,  qui  ingererent,  Daesium  men- 
sem  (is  enim  agebatur,  Iunio  respondens)  infaustum 
res  gerentibus  apud  Macedonas  haberi.  5.  De  pe- 
riculo  non  anxius ,  superstitionem  haud  contemsit: 
gnarus,  quantum  in  rudibus  animis  valeret  etiam  va- 
nae  religionis  opinio.  lgitur  edixit,  ut  repetito  prio- 
ris  mensis  nomine ,  pro  Daesio  alter  Artemisius  ha- 
beretur.  6.  Et  quo  efficaeius  confirmarentur  atto- 
nitae  mentes,  Aristandrum  (nam  is  forte  pro  transitu 
sacrificabat)  secreto  moneri  iubet,  ut  excepturam 
exta  manum  inscriberet  medicamento,  literis  inyer- 

sis,  quas  impositum  iecur  recenti  adhuc  calore  attra- 
heret,  rectasque  exprimeret.  Iis  significabatur, 
Alexandro  victoriam  concedere  Deos.  7.  Vulgatum 
id  miraculum  tanta  futuri  spe  omnes  implevit,  ut 
post  haec  tam  certa  coelestis  favoris  pignora  nihil 
dubitandum  conclamarent.  Ita  in  maximam  bene 
gerendae  rei  fiduciam  astu  inducti,  victoriam,  quia 
suam  esse  arbitrabantur,  rapuerunt.  8.  Rex  impetu 
animorum  utendum  ratus,  quamquam  monente  Par- 
menione,  ut  saltem  proximamlucem  opperiretur,  (iam 
enim  maior  diei  pars  effluxerat,)  statim  transduxit 
copias,  Parmenionis  sollicitudinem  ioco  prosecutus, 
erubescendum  Hellesponto  fore,  si  illo  superato  ri- 
vum  hunc  transire  cunctarentur.  9.  Tredecim  equi- 
tum  turmae  cum  ipso  rege  per  obluctantes  undas  vix 
enisae,  priusquam  stabile  certumque  solum  attigis- 
sent,  aut  ordines  inter  transeundum  luxatos  instau- 
rassent,  circumfuso  Persarum  equitatu  urgebantur. 

10.  (Juippe  quum  repudiato  Memnonis  consilio  pu- 
gnare  placuisset,  (nam  Arsites  Phrygiae  satrapa,  ne 
unum  quidem  tugurium  eorum,  qui  sibi  subessent, 
incendi  se  passurum,  affirmaverat;  inque  eius  sen- 
tentiam  a  ceteris  itum  erat)adGranicum  amnein  cum 
ccntum  peditum  millibus,  viginti  equitum  consede- 
rant,  flumine  pro  munimento  usuri,  et  vicissim  eam 
velut  Asiae  portam  venienti  Alexandro  obseraturi. 

11.  Cuius  adventu  cognito,  equitatum,  in  quo  robur 
erat  virium,  ita  collocant,  ut  contra  dextrum  Mace- 
donum  cornu,  quod  ipse  rex  ducebat,  (nam  sinistrum 
Parmenioni  commiserat,)  Memnon  cum  filiis  et  Ar- 
sane  Persa  Consisterent:  in  eadem  parte  Arsites  cu- 
rabat  cum  Paphlagonum  equitum  auxiliis:  in  subsi- 
diis  Spithridates  erat,  gener  regis,  Libyae  Ioniae- 
que  satrapa,  Rhoesace  fratre  et  Hyrcanis  equitibus 
comitatus.  12.  In  dextra  acie  Rheomithrem  duo 
Medorum  millia,  totidemque  Bactriani  sequebantur: 
medium  agmen  Pharnaces  reginae   frater,   Arbu- 

palesque  Artaxerxis  ex  Dario  nepos,  et  Mithrobar- 
zanes  Cappadociae  praetor  regebant:  iis  Niphates 
Petanesque,  cum  Arsace  et  Atizye,  variarum  gen- 
tium  turmas  apulicuerant.  13.  li  tum  multitudine 
et  loco  potiores  graviter  premebant  hostem,  acris- 
que  pugna  conserebatur,  maximo  omnium  regis  peri- 
culo,  quem  armis  manuque  et  imperiis  conspicuum 
piures  petebant.  14.  Sed  tragula  quidem,  quae  in 
promiscuo  pugnae  ardore  desinentis  loricae  plicis 
inciderat,  vulnus  haudintulit:  ceterum  a  Rhoesace 
et  Spithridate,  fortissimis  ducum,  simul  impetitus, 
extremum  discrimen  adiit.  15.  Dum  enim  lancea 
in  thorace  Spithridatis  confracta,  conatumque  de- 
stituente,  gladium  stringit;  frater  illius  a  latere  ade- 
quitans  acinacem  incauto  impingit,  tanto  nisu,  ut 
cristam  galeae  et  pinnarum  alteram  decuteret,  acies- 
que  gladii  summos  regis  capillos  perstringeret. 
16.  Iamque  repetito  ictu,  qua  discussa  cassis  nudum 
caput  ostendebat,  descendere  parabat;  quum  illum 
Clitus  occupat,  qui  animadverso  regispericulo  amen- 
ti  similis  advolaverat ,  interceptumque  barbari  bra- 
chium  cum  ipso  gladio  deiicit.  Simul  Alexandri 
ense  Spithridates  occubuit.  17.  Nihilo  tamen  se- 
gnius  repugnabant  Persae:  donec  interitu  ducum, 
quorum  plerique  iam  ceciderant,  consternati,  et  quia 
iam  etiam  phalanx  Macedonum  transierat  amnem, 
equos  in  fugam  averterunt.  18.  Neque  pedestris 
acies  diu  restitit:  equitatum  suum  ad  obterendum 
hostem  satis  superque  validum  arbitrati,  potius  de 
praeda,  quam  de  discrimine,  cogitabant.  lta  subito 
eventu  deprehensorum  caedes  magis,  quam  proelium, 
fuit.  19.  Mercenarii  tamen,  quibus  Omares  prae- 
erat,  occupato  quodam  tumulo  strenue  se  tuebantur, 
quia  conditionibus  in  fidem  venturos  ille  non  recepe- 
rat.  20.  Ergo  Macedonum  plures  in  eo  conflictu  de- 
siderati  sunt,  quam  equestri  proelio  ceciderant:  ipse 
quoque  rex,  dum  inter  primos  impetum  in  eos  facit, 

tam  propinquus  discrimini  fuit,  ut  equum,  cui  tum 
insidebat,ictu  gladii  per  latus  adacto  confossum  ami- 
serit.  21.  Quibus  rebus  vehementer  irritatus,  equi- 
tatu  simul  et  phalange  circumdatos  occidione  occi- 
dit,  exceptis  duobus  fere  millibus,  qui  in  deditionem 
venerunt.  22.  In  universum  caesa  sunt  ex  hostibus 
viginti  peditum  miliia,  duo  equitum:  captorum  par 
ferme  numerus  fuit.  Ex  ducibus  Memnon  effugit, 
cum  Arsace,  Rheomithre  et  Atizye:  ceteri  honestis 
vuineribus  occubuerunt.  Arsites,  quum  in  Phrygiam 
se  recepisset,  pudore  et  poenitentia,  quod  huius  cla- 
dis  causa  nonimmerito  haberetur,  sibi  manus  intu- 
lit.  23.  Alexander  paucos  quidem,  sed  promtissimos, 
eo  proelio  perdidit.  Triginta  admodum  pedites, 
septuaginta  quinque  equites  ceciderant.  Igitur  ut 
ostenderet,  omnibus  in  utraque  fortuna  apud  se  vir- 
tuti  praemium  fore,  superstites  Persarum  spoliis  di- 
tat:  occisorum  corpora  cum  armis  ceteroque  cultu 
magnifice  sepelit:  parentibus  eorum  liberisque  vaca- 
tionem  munerum  concedit.  24.  Vulneratorum  etiam 
cura  ambitiose  acta  est,  quum  ipse  rex  obeundo  ten- 
toria  et  inspiciendo  singulos  sollicitudinem  suam 
pro  gregariis  etiam  militibus  ostentaret,  ac,  gravem 
cuiusque  casum  munificentia  laudibusque  aut  pro- 
missis  solaretur.  25.  Quae  comitas  in  omnia  dein- 
cep3  pericula  fidissimos  ei  praestitit:  nec  quisquam 
recusavit  spiritum  pro  eo  regeprofundere,  qui  neque 
vitam  suorum  inopem  neque  mortem  inhonoratam 
pateretur.  26.  Insignis  prae  ceteris  honor  fuit  vi- 
ginti  quinque  equitum  exturma  amicorum,  quos  pri- 
mo  statim  congressu  ex  iniquo  loco  pugnantes  mul- 
titudo  Persarum  oppresserat.  27.  Nam  Lysippo,  a 
quo  uno,  propter  hominis  peritiam,  in  aere  fingi  vo- 
luerat,  imperavit,  utequestres  ipsis  statuas  faceret: 
quas  apud  Dion  Macedoniae  oppidum  collocatas, 
post  longam  aetatem,  abolito  Macedonum  regno,  Q. 
Metellus  Komam  transtulit.     28.  Primum  huius  vi- 

ctoriae  decus  penes  ipsum  regem  fuit.  Aciem  opti- 
me  instruxerat,  observataque  loci  natura,  obliquos 
per  flumen  ordines  duxerat,ne  statim,quum  ex  aqua 
evasissent,  aPersis  invaderentur.  Turbatos  deinde 
territosque  excitavit,  hortatus,  ut  saltem  semel  ad- 
huc  strenue  adorirentur  hostes.  29.  Neque  minus 
manu  fortiter  usus  erat:  multos  lancea,  alios  ense 
confecerat:  primique  ex  hostibus  fugam  arripuerunt, 
qui  contra  ipsum  constiterant.  30.  Consilium  quo- 
que  ipsius  audaci  specie,  plus  tamen  rationis,  quam 
temeiitatis,  habuit.  Pugnaturos  adversus  hostem 
novum,  numeroque  longe  superiorem,  etiam  despe- 
ratione  armare  voluerat,  ut  praecisam  obiectu,flu- 
minis  fugam  conspicati,  omnem  salutis  spem  in  vi- 
ctoria  collocarent.  31.  Thessalorum  etiam,  (nam  id 
robur  equitatus  erat,)  insignis  eo  die  opera  exstitit. 
Neque  ceteri  officio  suo  defuerunt,  praesertim  equi- 
tes:  nam  equestri  potissimum  proelio  transacta  res 
est;  pedites  e  vestigio  cesserunt.  32.  Ceterum  Ale- 
xander  Persarum  etiam  nobilissimos  sepulturae  tra- 
didit;  et  quotquot  ex  Graecis  mercenariis  hostibus 
merentes  ceciderant:  quiautem  eorum  vivi  in  pote- 
statem  redacti  fuerant,  eos  per  Macedoniam  in  erga- 
stula  distribui  iussit,  quod  contra  commune  Graeco- 
rum  decretum  pro  barbarorum  dominatione  adver- 
sus  patriam  pugnavissent.  33.  Thebanos  tamen  di- 
misit,  qui  excisa  urbe,  ademtis  agris  necessitate 
magis,  quam  sponte,  peccassent:  iam  enim  tot  illo- 
rum  calamitatibus  expleta  odiamisericordiae  locum 
fecerant.  34.  Post  haec  de  manubiis  trecentos  cly- 
peos  selegit,  qui  Minervae  Atheniensi  dedicarentur, 
superbo  cum  titulo :  „Alexandrum  Philippi  filium 
Graecosque,  exceptis  Lacedaemoniis,  de  barbaris 
Asiam  incolentibus  suspendisse."  35.  Id  eo  fece- 
rat,  ut  communicata  victoriae  laude  Graecis  ad  cete- 
ras  belli  necessitates  obsequentioribus  uteretur:  si- 
mul  Lacedaemoniorum  contumaciamtraducebat,  qui 

seorsum  initis  consiliis  a  cetero  Graeciae  corpore 
abrupti,  tantique  decoris  expertes  mansissent.  36.  Ne- 
que  matris,  quam  eximia  pietate  semper  coluit,  obli- 
tus,  pocula,  purpuram,aliaque  id  genus  pretiosa  spo- 
lia,  paucis  demtis,  ad  illam  transmisit. 

VI.  Post  hoc  proelium  denuo  ad  Ilium  profectus 
Alexander,  deae  gratias  egit,  quae  gravissimi  belli 
discrimen  aditurum ,  armis  et  ominibus  iuvisset. 
2.  Quippe  superiori  tempore  quum  statim  post  trans- 
missum  Hellespontum  eo  contendisset,  uti  supra  re- 
tulimus,  ante  fanum  Minervae  statuam  equestrem 
humi  prostratam  vidit,  Ariobarzanis  ora  referentem, 
qui  Phrygiae  quondam  satrapa  fuerat.  3.  ldque 
omen  interpretatus  Aristander  illustrem  ex  equestri 
pugna  victoriam  promiserat  Alexandro,  maxime,  si 
haud  procul  Phrygia  dimicaretur:  ipsius  etiam  de- 
xtra  nobilem  hostium  ducem  casurum.  Neque  fe- 
fellit  spem  vatis  eventus  proelii,  stratusque  regis 
ense  Spithridates  praedictionis-  fidem  impievit. 
4.  Igitur  et  templum  donariis  exquisite  coluit ,  et 
Ilio,  quodtum  haud  multum  supra  modici  pagi  spe- 
ciem  eminebat,  nomen  urbis  addidit:  utque  id  cum 
dignitate  tueretur,  reliquit,  qui  instaurandae  eius 
ampliandaeque  curam  agerent,  liberamque  et  immu- 
nem  esse  iussit.  5.  Quumque  delubrum  deae  pro 
religione  loci  nimis  angustum  neglectumque  videret, 
eximium  illi  ternplum  exstruere  postea  statuit.  Sed 
hoc  aliaque  magnifica  meditantem,  fatum  occupavit; 
neque  successores  exsecuti  sunt.  6.  Ceterum  illa 
victoria  totam  Asiam  cis  Taurum  et  Euphraten  ape- 
ruitregi.  Attoniti  insperata  clade,  non  copiis  mo- 
do,  sed  et  ducibus  amissis,  nullam  praeterquam  in 
clementia  victoris  spem  habebant;  eamque  festinata 
deditione  certatim  promereri  satagebant.  7.  Phry- 
giam  Arsites  voluntario  exitu  vacuam  fecerat:  ei 
Calas  Thessalorum  ductor  praeponitur.  Ex  monta- 
nis  quoque  locis  plerique  descenderunt,  seque  et  sua 

dedentes  Alexandro.  Eos  in  fidem  acceptos  domum 
remisit:  Zelitisque  ignovit,  quos  a  Persis  coactos 
adversus  ipsum  miiitasse  cognoverat.  8.  Tributum 
omnibus  impositum  est,  quod  Dario  pendere  consue- 
vissent:  idque  posteaconstanter  servavit,  quum  cete- 
ras  Asiae  regiones  subigeret.  Omne  peregrinum 
imperium  invidiae  subiectum  esse  noverat,  etiam 
quum  domestico  mitius  est;  at  si  vetera  subditorum 
onera  novis  cumulentur,intolerandum  haberi.  9.  Igi- 
tur  monenti  cuidam,  longe  plus  tributorum  vectiga- 
liumque  ex  tanto  imperio  redigi  posse,  respondit: 
„etiam  olitorem  se  odisse,  qui  radicitus  exscinderet 
olera,quae  carpere  debuisset."  10.  Dascyleum  prae- 
sidio  Persarum  teneri  audiverat.  Eo  Parmenionem 
misit,  quem  oppidani  statim  receperunt,  quum  audito 
Macedonum  adventu ,  Persae  excessissent.  lpse 
Sardes  processit,  caput  omnium,  quae  praefectis 
orae  maritimae  Persarum  reges  parere  iusserant. 
11.  Iamque  haud  amplius  septuaginta  stadiis  ab  urbe 
aberat,  quum  ad  eumMithrenes  venit,  cui  tutelam  ar- 
cis  Sardianae  Darius  crediderat ,  cum  principibus 
Sardianorum,  urbem  arcemque,  et  pecuniam,  quae 
in  ea  custodiebatur,  tradituri.  12.  Quibus  benigne 
exceptis,  adHermumfluviumprogreditur,  viginti  fere 
stadiis  ab  urbe  distantem.  lbi  castris  positis,  Amyn- 
tam  Andromenis  filium  ad  recipiendam  arcem  prae- 
mittit.  13.  Ea  praecelso  loco  sita,  difficili  undiqua- 
que  aditu,  adversus  quamcunque  vim  teneri  potue- 
rat,  etiamsi  murus,  qui  triplici  munimento  illam  cir- 
cumibat,  abfuisset.  Ergo  felicitati  suae  gratulatus, 
quod  amplissimas  res  animo  volventem,  arx  muni- 
tissima  longa  obsidione  non  implicasset,  lovi  Olym- 
pio  templum  ibi  ponere  decrevit.  14.  Quumque  sol- 
licite  circumspiceret,  quinam  locus  accipiendae  aedi 
maxime  opportunus  foret,  confestim  exorta  vehe- 
mens  tempestas  multo  imbre  partem  arcis  perfudit, 
ubi  vetus  Lydorum  regia  fuerat.    Eam  itaque  sedem 

nutuDeorum  destinari  credens,  templum  ibi  consti- 
tui  iussit.  15.  Arci  deinde  Pausaniam  ex  amicorum 
cohorte  praeponit ,  attributis  Argivorum  auxiliis: 
ceteras  sociorum  copias  cum  Cala  et  Alexandro 
Aeropi  filio  in  Memnonis  praefecturam  immittit. 
Vectigalibus  tributisque  colligendis  Niciam  quen- 
dam  praeficit ;  Asandrum  Philotae  filium  Lydiae, 
quibus  finibus  Spithridates  tenuisset.  Dati  ad  id 
equites  cum  expeditis  cohortibus,  quot  in  praesen- 
tia  suifecturi  putabantur.  16.  Lydos  omnes  suis 
legibus  libere  uti  permisit;  et  quia  Sardianos  Dia- 
nae,  quam  Coloenem  vocant,  cultui  deditos  cogno- 
verat,  illius  templo  ius  asyli  gratificatus  est.  Mi- 
threnen  honorifice  secum  habuit,  ut  eius  exemplo  et 
alios  ad  proditionem  illiceret:  procedente  tempore 
et  Armeniam  homini  regendam  commisit.  17.  Ce- 
terura  repertis  in  arce  libellis,  in  quibus  inter  cetera 
perscriptae  erant  largitiones,  ob  bellum  Macedoni- 
bus  in  Graecia  conflandum  a  satrapis  factae,  cogno- 
vit,  Demosthenem  eam  ob  causam  magnum  auri  pon- 
dus  accepisse;  cuius  etiam  epistolae  ibi  servabantur. 
18.  Sed  quia  pace  cum  Atheniensibus  inita  transacta 
res  erat,  nihil  ea  de  re  palam  conquestus  est;  cete- 
rum  intentiore  cura  agitandum  censuit,  quomodo  ad- 
versus  efficacem  viri  eloquentiam  Athenae  in  officio 
continerentur,  sua  defectione  universam  Graeciam 
in  partes  tracturae.  Nemo  occurrebat  Phocione  di- 
gnior,  cuius  mirainnocentia,  et  ob  constantiam  vir- 
tutis  honorata  paupertas  erat.  19.  Eum  ergo  ,  pri- 
mum  ob  usum ,  deinde  ut  hominis  magnanimitatem 
multis  experimentis  cognovit,  admiratione  virtutis 
ita  coluit,  ut  quum  post  eversum  Darii  imperium  ani- 
mo  elatus,  neminem  iam  salute  dignaretur,  ad  quem 
scribebat,  eximium  eum  honorem  duobus  tantum, 
Antipatro  et  Phocioni,  habuerit.  20.  Constat,  huic 
aliquando  centum  talenta  dono  misisse  regem:  dein- 
de  optionem  fecisse  inter  quatuor  haud  ignobiles 

Asiae  urbes  unam  eiigendi.  Cius,  Elaea,  Mylassa- 
que  et  Gergetho  fuere:  quidam  ultimo  loco  Patara 
nominant.  21.  At  ille  nihil  horum  accepit:  sed,  ne 
tanti  regis  amicitiam  fastidiose  sprevisse  videretur, 
petiit,  ut  Echecratides  sophista,  et  Athenodorus  Im- 
brius,  cum  Demarato  et  Spartone  Rhodiis,  qui  in 
arce  Sardiana  captivi  tenebantur,  custodia  libera- 
rentur.  22.  Sed  haec  in  sequens  tempus  excurrere. 
Tum  ad  Ephesum  itum  est,  quam  accepto  cladis  Per- 
sicae  nuntio  praesidiarii  deseruerant,  duabus  Ephe- 
siorum  triremibus  avecti.  Erat  inter  eos  Amyntas 
Antiochi  filius,  qui  ex  Macedoniaprofugerat,  nulia 
quidem  iniuria  affectus,  sed  quod  pericuium  a  rege 
metueret:  quem  quia  invisum  exosumque  habebat, 
illius  animum  ex  suo  metiebatur.  23.  Quarto  post- 
quam  Sardibus  movisset  die  Ephesum  introiit  Ale- 
xander;  restitutisque  exsulibus,  qui  paucorum  domi- 
natione  pulsi  fuerant,  rempublicam  populo  tradidit. 
Ille  libertatis  diu  desideratae  compos,  eos  ,  qui  Me- 
mnonem  advocavissent,  quique  templum  Dianae  spo- 
liassent,  inque  eo  Philippi  statuam  deiecissent,  aut 
Heropythi  monumentum  effodissent,  quod  liberatori 
civitatis  in  foro  positum  fuerat,  ad  supplicium  po- 
scit.  24.  Ex  quibus  Pelagon  cum  fratre  Syrphace 
et  patruelibus,  exipsa  aede,  in  quam  confugerant, 
rapti  sunt,  statimque  lapidibus  obruti.  lamque  in 
caedes  et  iniurias  ibatur;  quum  Alexander,  inhibita 
vulgi  licentia,  ulterius  eo  de  negotio  inquiri,  aut 
cuique  molestiam  exhiberi  vetuit.  Id  optimis  qui- 
busque  saluti  fuit,  quos  per  causam  veri  fictive  cri- 
minis,  ipsorum  dignitas  aut  opulentia,  furibundae 
plebis  odiis  avaritiaeque  obiecisset.  25.  lnter  haec 
Magnetes  et  Tralliani  legatos  mittunt,  imperium  ac- 
cepturi.  Eo  Parmenione  cum  quinque  peditum  mil- 
libus,  equitibusque  ducentis  ire  iusso,  Alcimalum 
cum  paribus  fere  copiis  circum  Aeolicas  Ionicasque 
Persici  iuris  urbes  mittit.    26.  Utrique  iniunctum. 

ut  abolito  paucorum  dominatu,  popularem  ubique 
statum  introducerent:  quippe  multitudinem  suis  re- 
bus  studere  compererat,  obque  eam  rem  tyrannos  a 
barbaris  impositos  ,  per  quos  coerceretur.  27.  Per 
eos  dies,  dum  Ephesi  commoratur  Alexander,  ut  ex 
instantibus  curis  recrearet  animum,  frequenter  in  of- 
ficinam  Apellis  ventitavit,  a  quo  uno  effigiem  suam 
penicillo  exprimi  volebat,  tanto  favore  complexus, 
ut  dilectissimam  pellicum,  amore  eius  deperire  sen- 
tiens  artificem,  dono  dederit.  28.  Pancasta  vocaba- 
tur,  ex  Larissa  nobili  Thessaliae  urbe  genus  ducens: 
amabatque  eam  rex  ardenti  affectu  ob  formae  pul- 
chritudinem,et  quoniam  adolescenti  prima  mulierum 
ad  libidinem  placuerat.  29.  Hoc  ut  magnanimita- 
tem  Alexandri  non  dedecet,  ita  non  crediderim,  in 
officina  imperite  multa  disserentem  ab  Apelle  mor- 
daci  dicterio  repressum  fuisse.  Nam  id  neque  maie- 
stati  tanti  regis,  neque  modestiae  pictoris,  hominis 
non  stupidi  nec  indocti,  convenisset:  et  Alexander, 
liberalibus  studiis  ab  extrema  aetate  imbutus,  etiam 
de  artibus,  quas  non  calleret,  haud  inepte  iudicare 
didicerat.  30.  lllud  propius  vero  est,  quod  alii  tra- 
diderunt, quendam  ex  EphesiaeDianae  sacerdotibus, 
quos  Megabyzos  appellari  mos  erat,  reprehensum: 
quum  quidem  ei  diceret  Apelles :  quoad  tacuisti,  au- 
rum  hoc  atque  purpura  venerabilem  te  faciebant  im- 
peritis  ;  at  nunc  de  rebus,  quas  non  intetligis,  incipien- 
tem  loqui ,  etiam  pueri  rident ,  qui  colores  terunt. 
31.  In  eaurbelonge  celeberrimam  aedem,  ut  supra 
relatum  est,  Herostratus  incenderat.  Eatumsum- 
ma  Ephesiorum  cura  maximisque  impensis  instaura- 
batur.  32.  Quorum  studiis  iurandis  Alexander  tri- 
buta,  quaePersis  dare  consueverant,  Dianae  pendi 
iussit:  confirmavitque  ius  asyli ,  quod  antiquitus 
etiam  Liberum  patrem  Herculemque  servavisse  co- 
gnoverat;  addito  etiam  spatio,  ut  quaquaversum  in 
unius  stadii  amplitudinem  extenderetur.    33.  Postea 

quoque,  qnum  Asiam  perpacasset,  scripsit  Ephesiis, 
se  omnes  sumtus,  qui  in  id  aedificium  facti  essent, 
restituturum ;  quique  porro  requirerentur,  praebitu- 
rum  de  suo:  ita  tamen,  ut  ipsius  nomen  instaurato 
operi  inscriberetur.  34.  Idque  deprecati  suntEphe- 
sii.  Quo  tempore,  quia  Alexandro  petenti  aliquid  de- 
negare  arduum  erat,  legatus  eorum  ad  adulationem 
confugit,  qua  maxime  expugnabilem  norat,  dixitque, 
„dedecere  culmen  ipsius,  si  diis  aliquid  consecra- 
ret,  quum  ipse  deus  esset:  nam  eum  honorem  ab  ho- 
minibus  haberi  potiori  naturae."  35.  Ea  gloriae 
contentio  inter  maximum  regem  et  unam  civitatem 
fuit.  Obtinuerunt  Ephesii;  et  maluerunt  ingenti 
pecunia  carere,  quam  instaurati  templi  titulo  regi 
cedere.  36.  Nam  quantos  in  id  opus  sumtus  contu- 
lerint,  vel  ex  una  tabula  aestimare  licet,  quam  ibi 
dedicaverunt,  viginti  talentis  auri  redemtam.  Ale- 
xander  erat,  fulmen  tenens,  qiiem  inimitabili  dexte- 
ritate  Apelles  expresserat,  quatuor  tantum  colori- 
bus  usus,  quo  maius  peritis  miraculum  esset. 

VII.  Sub  idem  tempus  antiqui  splendoris  sedem 
Smyrnaei  receperunt,  postquam  Lydorum  armis 
excisa  vetere  Smyrna,  quadringentos  per  annos  vi- 
catim  habitavissent.  Restituit  eam  rex  viginti  fer- 
me  stadiis  a  solo  antiquae  urbis,  somnio  monitus. 
2.  Solebat  Alexander,  quum  a  maioribus  negotiis 
vacaret,  otium  venando  eximere.  Forte  exercito 
corpore  fessus  in  Pago  monte  obdormiverat:  ibi  per 
quietem  visus  est  audire  Nemeses,  (quarum  in  pro- 
ximo  fanum  erat,)  imperantes,  ut  eo  ipso  loco  urbem 
conderet,  inque  eam  Smyrnaeos  deduceret.  3.  ld 
insomnium  mox  Clarii  Apollinis  oraculum  confirma- 
vit,  Smyrnaeis  consulentibus  prospere  cessuram  mi- 
grationem  promittens.  Ita  fundamenta  novae  urbis 
imperio  regis  iacta  sunt;  absolutae  gloriam  Antigo- 
nus  tulit,  quum  ipsum  paullo  post  Alexander  Lydiae 
Phrygiaeque,  et  vicinis  regionibus,  praeposuisset. 

4.  In  Smyrnaeo  sinu  Clazomenii  habitant,  qua  an- 
gustissimum  est  solum,  quod  procurrentes  in  mare 
terras  per  sexaginta  ferme  stadia  continenti  adne- 
ctens,  peninsulae  speciem  effieit.  5.  Alterum  isthmi 
latus  ex  adverso  Clazomeniorum  Teos  occupat.  ln 
extremo  peninsulae  cornu  Erythrae  sunt,  tum  quo- 
que  fatidicis  mulieribus  inclytae:  iuxta  quas  mons 
altissimus  Mimas,  insulae  Chiorum  oppositus  mare 
prospectat;  deinde  paullatim  depressior,  haud  pro- 
cul  angustiis  Clazomeniorum  in  aequales  campos 
desinit.  6.  Eam  locinaturam  contemplatus  Alexan- 
der,  faucibus  intercisis  auferre  continenti  decrevit, 
ut  Erythris  et  Mimanti  mare  circumfunderet,  ac  su- 
periorem  inferioremque  sinum  coniungeret.  7.  Id 
unum  regi  ex  sententia  successisse  negant,  quum  ce- 
teros  eius  conatus  fortuna  enixe  iuvaret:  abiitque 
res  in  religionem,  nec  fas  esse  mortalibus  existima- 
tum  est,  mutare  faciem,  quam  natura  locis  indiderit: 
utique  postquam  alios  similiamolitos  ubique  succes- 
sus  destituit.  8.  Clazomenas  tamen,  mole  duorum 
studiorum  aggesta,  continenti  iunxit,  quas  olim  me- 
tu  Persarum  Clazomenii  in  insulam  transtulerant. 
Sed  haec  quidem  opera  regiis  praefectis  commissa 
sunt.  9.  Ipse  sacrificiis  Ephesi  magnifice  celebra- 
tis,  in  honorem  deae  cum  universo  exercitu,  qui  ade- 
rat,  in  armis  decucurrit:  postero  deinde  die  cum  pe- 
ditatu,  quem  secum  habebat,  assumtisThracum  equi- 
tibus,  et  quatuor  amicorum  turmis,  inter  quas  et  re- 
gia  erat,  Miletum  contendit.  10.  Quippe  Hegesi- 
stratus,  praesidii  praefectus,  literis  ad  eum  missis, 
spem  deditionis  fecerat:  sed  postquam  Persarum 
classem  in  propinquo  versari  cognoverat,  mutata 
sententia  oppidum  Dario  conservare  nitebatur.  11. 
Nam  et  commeatuum  telorumque,  et  si  qua  alia  ad 
tolerandam  obsidionem  requiruntur,  magnam  habe- 
bat  copiam,  et  propugnatorum  multitudine  abunda- 
bat,  quiaMemnon,  quum  ex  proelio  Miletum  perfu- 
Curtius.  F 

gisset,  multis  ibi  suorum  relictis  praesidium  firma- 
verat.  L2.  Igitur  infesto  agmine  suggressus,  exle- 
riorem  urbem,  utipsi  vocabant,ex  itinere  cepit;  nam 
oppidani  militesque,  ne  vires  spargerent,  in  interio- 
rem  urbem  concesserant,  auxilium  suorum,  quod 
haud  procul  abesse  rebantur,  opperituri.  13.  Verum 
vanam  exspectationem  fecit  Macedonicae  classis  ad- 
ventus,  quae  Nicanore  duce  Laden  insulam  supra 
Miletum  sitam  occupavit:  deinde  quum  iam  hostium 
classis  ad  Mycalen  montem  haereret,  ipsum  Milesio- 
rum  portum  ingressa  Persici  auxilii  spem  oppidanis 
ademit.  14.  Neque  prohibebant  barbari,  quamquam 
numero  navium  longe  praestarent:  quippe  paullo 
minus  quadringentis  habebant,  quumNicanor  tantum 
sexaginta  supra  centum  adduxisset.  15.  Interea 
Glaucippus,  princeps  civitatis,  ad  Alexandrum  mis- 
sus,petito,  ut  urbem  et  portus  Macedonibus  Persis- 
que  communes  esse  pateretur,  triste  responsum  re- 
tulerat,  „Non  se  venisse  in  Asiam,  ut  acciperet,  quod 
alii  concederent;  sedutquisque  haberet,  quod  ipse 
reliquisset:  itaque  scirent,  omnium  fortunarum  arbi- 
trium  meliori  perinittendum,  aut  in  proximam  lucem 
de  eo  certandum  esse."  16.  Sed  qui  in  civitate  erant, 
primum  invadentium  impetum  fortiter  retuderunt, 
caesis  inter  alios  duobus  Hellanicae  filiis,  quae  nu- 
trix  Alexandri  fuerat,  et  Clitum,  qui  rege  servato 
eximium  decus  meruit,  fratrem  habebat.  17.  Sed 
quum  dolore  iraque  incensi  hostes  machinis  admotis 
magnam  murorum  partem  deiecissent,  iamque  in  op- 
pidum  irrupturi  viderentur,  conspectisque  in  portu 
Macedonum  triremibus,  novus  terror  ingrueret;  pars 
scutis  incubantes  in  parvam  insulam  urbiobiacentem 
enataverunt,  alii  scaphisconscensis,  quum  idem  mo- 
lirentur ,  in  ipso  portus  aditu  ab  hostium  navigiis  in- 
tercepti  sunt.  18.  Alexander,  oppido  in  potestatem 
redacto,  contra  eos,  qui  insulam  tenebant,  naves  ex- 
pediri  iussit,  quibus  impositae  proris  scaiae  fereban- 

tur,  ut  in  abruptam  insulae  oram,  velut  in  muros  ho- 
stilis  oppidi,  transcenderet  miles.  19.  At  quum  mer- 
cenarios  Graecos,  qui  eo  confugerant,  quamvis  haud 
plures  trecentis  essent,  ultima  pati  paratos  conspice- 
ret,  misertus  virorum  fortium,  et  qui  pro  fide  in  eos, 
a  quibus  conducti  erant,  haud  procul  exitioabessent, 
iis  pepercit,  et  secum  militare  iussit.  20.  Barbaros 
in  urbe  deprehensos  in  servitutem  redegit:  Milesiis, 
qui  superfuerant,  libertatem  restituit,  ob  veterem 
urbis  gioriam.  Tantum  enim  aliquando  opibus  glo- 
riaque  Miletus  floruerat,  ut  per  vicina  maria  supra 
septuaginta  colonias  deduxerit;  21.  multis  quoque 
civibus  nobilis,  qui  in  sacris  certaminibus  palmam 
adepti,patriae  celebritatem  auxerant:  nam  eiusmodi 
victoriae,  more  quodam  Graecorum,  inter  prima  vir- 
tutis  decora  censentur.  22.  In  quem  iocatus  Alexan- 
der,  magna  multitudine  statuarum  conspecta,  ubi 
erant  istorum  lacerti,  inquit,  quum  Persarum  iugum 
recepistis?  quippe  vir  strenuus,  et  ad  beilandi  usum 
cuncta  referens,  ignominiosum  ducebat,  debitum  se- 
riis  certaminibus  robur  ad  voluptatem  inertis  vulgi 
inani  ostentatione  consumere.  23.  Interea  milites, 
quia  vi  introitum  erat,  obvia  quaeque  diripientes,  ad 
fanum  Cereris  pervenerant:  quod  quum  exspoliaturi 
quidam  irrupissent,  ignis  ex  penetralibus  aedis  re- 
pente  emicans,  sacrilegorum  oculos  exstinxit.  24. 
Hicetiam  progenitorum  suorum  monumenta  Alexan- 
der  reperit,  inspecto  fonte,  cuius  aqua  ex  ipso  scatu- 
riginis  labro  hausta  salsum  saporem  habet,  eadem 
dulcissima,  quum  profluxit  in  rivulos.  Achilleum 
Milesii  nominant  inque  eo  lustratum  heroem  rumor 
tenuit,  quum  Strambelum  Telamonis  filium  Lesbiis 
auxilium  ferentem  oppressisset.  25.  Apud  Milesios 
Didymei  Apollinis  oraculum  erat,  divitiis  famaque 
celebre.  Id  tum  Seleucus,  cuius  maximae  postAle- 
xandrum  opes  fuere,  de  reditu  in  Macedoniam  con- 
suluisse  dicitur,  etresponsum  accepisse,  „ut,  Euro- 

pa  valere  iussa,  Asiam  complecteretur."  26.  Aliud 
subinde  miraculum  attentum  habuit  regem,  cuius  cu- 
riosum  ingenium,  et  cognoseendi  avidum,  novitate 
rerum  mire  afficiebatur.  Amatum  a  delphine  puerum 
ex  Iasso,  quod  haud  procul  Miieto  in  insula  situm 
oppidum  est,  aceeperat;  eiusque  vocem  agnovisse 
piscem,  et  quoties  evocaretur,  vehi  cupientem  exce- 
pisse  dorso.  Igitur  gratum  acceptumque  Neptuno 
hominem  interpretatus  rex,  sacerdotio  eius  dei  il- 
lum  praefecit. 

VIII.  Occupata  hunc  in  modum  Mileto,  quum  ad- 
huc  barbarorum  numerosa  classis  in  mari  vagaretur, 
et  fiducia  multitudinis  suae,  quodque  peritia  rei  nau- 
ticae  Macedonas  anteiret,  hostem  ad  navale  proe- 
lium  provocaret,  obque  ipsum  urbis  portum,  in  quem 
naves  suas  abduxerat  rex,  frequenter  obversaretur; 
2.  Alexander  Philotam  cum  equitatu  et  tribus  pedi- 
tum  cohortibus  ad  Mycalen  montem  mittit,  ubi  Per- 
sicarum  navium  statio  erat,  ut  exscendere  volentes 
submoveret,  neque  aquari  lignarive,  aut  cetera  ne- 
cessaria  e  terra  petere  permitteret.  3.  Ea  res  bar- 
baros  in  maximas  angustias  coniecit:  obsessis  simi- 
les  haerebant  in  portu,  neque  terram  ubi  volebant 
capere,  aut  necessariis  rebus  refici  poterant.  Itaque 
consilio  habito,  Samum  averterunt  cursum,  petito- 
que  inde  commeatu,  Miletum  revecti  ante  ostium 
portus  instructa  acie  constiterunt.  4.  Inter  haec 
quinque  Persarum  naves  in  portu  quodam  ,  qui  inter 
parvam  illam  insulam,  de  qua  supra  dictum  est,  et 
stationem  Macedonicae  classis  medius  erat,  multa 
hostium  navigia  conspicati,  plenis  velis  eo  fereban- 
tur:  nam  maximam  sociorum  navalium  partem  ob 
varios  usus  abesse  coniecerant,  vacuarumque  na- 
vium  haud  difficilem  occupationem  fore  arbitraban- 
tur.  5.  At  rex  iis,  qui  aderant,  celeriter  in  decem 
triremes  impositis,  obviam  ire  hostibus  iubet.  Illi 
tum  numero  navium,   tum  inopinata  re  perterriti, 

quum  ultro  se  peti  conspicerent  ab  iis,  quos  impara- 
tos  oppressuri  venerant,  terga  vertunt:  una  tamen 
navis,  quae  lassios  vehebat,  deprehensa  est;  ceterae 
velociores  ad  suam  classem  effugerunt.  lta  nullo 
eorum,  quae  intenderant,  effecto,  Mileto  discessum 
est.  6.  Alexander,  quum  suam  classem  neque  ho- 
stili  parem,  et  ad  alios  usus  supervacuam  sibi  cerne- 
ret,multique  et  graves  ad  eam  sumtus  requirerentur, 
dimittere  eam  statuit,  paucis  navium  retentis,  quibus 
ad  obsidiones  urbium  machinae  tormentaque  porta- 
rentur.  7.  Dissuaserat  illud  Parmenio,  monuerat- 
que,  ut  navali  proelio  contenderetur.  Macedonibus 
enimvictoribus  magnum  ad  cetera  emolumentum  ac- 
cessurum  esse:  at  victos  nihil  sane  amissuros,  nam 
imperium  maris  iam  tum  esse  penes  Persas ;  et  litora 
facile  tutaturos,  qui  pedestribus  copiis  plus  possent. 

8.  Quoque  expeditius,  quod  videbatur,  obtineret, 
idem,  qui  consilium  dederat,  exsequi  illud  paratum 
ostendebat,  conscensisque  navibus,  quam  rex  iussis- 
set,  discriminis  partem  capessere.  Confirmabatur 
etiam  augurio,  quod  superioribus  diebus  atergo  re- 
giae  classis  aquila  in  litore  consistens  apparuisset. 

9.  Contra  Alexander  falli  Parmenionem  assevera- 
bat,  qui  paucas  suorum  naves  tantae  hostium  multitu- 
dini,  imperitosque  remiges  et  rudes  classiarios,  exerci- 
tatissimis  hominibus,  reique  nauticae peritissimis,  obii- 
ciendos  duceret,  10.  Se  quidem  virtuti  suorum  non 
diffidere,  ceterum  scire,  illamin  navalibus pugnis  mi- 
nimum  conferre  ad  victoriam.  Multo  enim  plura  ven- 
torum fiuctuumque  ludibriis permitti,  quae  gubernato- 
rum  atque  remigum  peritia  vilaret,  aut  suis  partibus 
opportuna  redigeret.  11.  Nec  in  ipsarum  navium 
constructione  nihil  aut  parum  situm:  ita  Macedonum 
conatus  vanosfore,  quumeos  barbari  impune  aut  elude- 
re,  aut  etiam,  si  casus  daretur,  opprimere  possent.  12. 
Neque  vero  exiguum  id  detrimentum  futurum.  Totam 
Asiam  arrecturam  animos,  si  inter  initia  belli  clades 

accepta  foret.  Plerosque  mortalium  ita  comparatos 
esse,  ut  eum  rerum  eventum  exspectandum  putent,  quem 
ex  principio  successuum  spe  aut  formidine  praecepe- 
runt.  Et  ne  de  Asia  dubitemus,  inquit,  quis  mihi 
praestabit,  Graecos  infide  mansuros,  si  felicitatem  il- 
lam  exspiravisse  credant,  quam,  si  verum  amamus, 
unam  in  nobis  reverentur?  13.  Plane  ad  fortunam 
meam  pertinere  arbitror,  quod  aquila  pone  classem 
conspecta  est,  idque  boni  successm  omen  accipio :  sed 
lioc  manifesto  promittit  augurium,  nos  hostium  naves 
e  continente  expugnaturos  esse;  nam  praesaga  victo- 
riae  ales,  non  in  navibus,  sedin  litore  constitit,  nec  ma- 
giseventum,  quam  locum  ostendit  belli.  14.  Nani  si, 
ut  coepimus,  maritimas  urbes  nostri  iuris  efficimus, 
Persarum  classis  ultro  dilabetur:  neque  enim  supple- 
mentum,  aut  commeatus,  aut  securae  etiam  stationes 
inpromtu  erunt ;  et  si  haecadimas,  quo  plus  in  mari 
habent  virium^  eo  celerius  consumentur.  Atque  sic 
implebimus  fidem  vaticinii,  quod  aereae  tabulae  inscri- 
ptum  nuper  ex  quodam  in  Lyciafonte  ebullivisse  com- 
perimus,  instare  terminum  Persici  imperii.  15.  Ita 
dissoluta  classe,Pontum  adiacentesque  Ponto  regio- 
nes  praetoribus  suis  subiugandas  reliquit;  ipse  insti- 
tutum  iter  prosecutus,  in  Cariam  movit:  nam  eo  ma- 
gnam  vim  hostium  confluxisse  cognoverat.  16. 
Quippe  Halicarnassus,  natura  loci  munitissima,  du- 
plicique  arce  tuta,  spem  praCbebatrMacedonem,  tor- 
rentis  more  ruentem,  ea  urbe  tanquam  crepidine  op- 
posita  coerceri  posse.  Maxima  in  Memnone  spes 
erat,  qui  omnia  ad  ferendam  obsidionem  opportuna 
summa  cura  praeparabat.  Nuper  enim  aDario  ma- 
ritimae  orae  totiusque  classis  praetor  creatus  erat. 
11.  Nam  homo  callidus  temporumque  prudens,  quum 
se,omnesPersicos  ducesbellicis  artibus  superantem, 
unam  ob  caussam  infra  meritum  honorari  intellige- 
ret,  quod  Graecus  genere,  et  olim  Macedonicae  re- 
giae  hospes  de  proditione  suspectus  haberi  poterat, 

uxorem  suam  liberosque  ad  Darium  misit,  quasi  de 
securitate  illorum  sollicitus,  revera  ut  his  vel.ut  ob- 
sidibus  fiduciam  regis  obligaret.  18.  Ceterum  Ale- 
xander,  Cariam  introgressus,  omniainterMiletum  et 
Halicarnassum  oppida  brevi  in  potestatem  redegit. 
Pleraque  enim  Graecis  incolis  habitabantur,  quibus 
inimunitatem  suasque  leges  restituere  consueverat, 
ob  liberandos  eos  in  Asiam  venisse  professus.  19. 
Neque  minorem  mox  a  barbaris  iniit  gratiam,  comi- 
ter  excepta  Ada,  regii  generis  muliere,  quae  iter  per 
ea  loca  facientem  convenerat,  illiusque  fidem  implo- 
rans  in  regnum  restitui  oraverat.  Nam  Hecatomnus 
Cariae  rex  tres  filios  habuit,  duas  filias:  ex  quibus 
maximus  natu  Mausolus  Artemisiam  duxerat:  minor 
ex  sororibus  Ada  fratri  Hidrieo  nupsit.  20.  Sed 
Mausolo  quidem  soror  eademque  coniux  successit, 
more  gentis,  quo  in  matrimonium  regnumque  sociari 
fas  est  iisdem  parentibus  genitos:  at  postquam  Arte- 
misia  desiderio  defuncti  extabuit,  Hidrieus  regno 
potitus,  et  sine  sobole  mortuus,  Adae  reliquit  impe- 
rium.  21.  Hanc  Pexodarus  expulit,  qui  unus  de  He- 
catomni  filiis  supererat:  et  quamquam  is  decessisset, 
exciusa  manebat,  quiaOrontobaten,  nobilem  Persam, 
Pexodarus  generum  adsciverat,  ut  in  novo  et  vi  par- 
to  imperio  illius  opibus  et  gratiaprotegeretur:  atque 
ille,  exstincto  socero,  velut  dotale  regnumretinebat. 
22.  Eam  iniuriam  deplorans  mulier,  simul  Alindis 
deditis,  (munitissimum  id  castellum  erat),  impetra- 
vit,  ut  nomen  filii,  quod  deferebat,  lubens  acciperet, 
strenuamque  ei  operam  ad  antiquae  dignitatis  decus 
mature  recipiendum  polliceretur.  Neque  promisso 
fides  defuit;  expugnataque  deinde  Halicarnasso,  to- 
tam  illi  Cariam  parere  iussit.  23.  Interim  fama  be- 
nigne  exceptae  reginae,  per  omnem  illum  tractum 
diffusa,  multas  civitates  Alexandro  conciliavit;  nam 
pleraeque  a  necessariis  aut  familiaribus  Adae  tene- 
bantur :  ii  per  legatos  obtulerant  aureas  coronas,  fu- 

turosque  in  fide  ac  potestate  regis,  et  imperata  fa- 
cturos,  promiserunt.  24.  Dum  haec  ita  geruntur,  ex- 
quisitae  artis  saporisque  cibos  atque  bellaria  sollici- 
te  confici  curabat  Ada,  eaque  cum  ipsis  coquis  et  cu- 
pediariis  regi  dono  mittebat,  tanquam  bene  merenti 
gratiam  relatura,  simuniis  armorum  fessum  fatiga- 
tumque  Asiatici  luxus  deliciis  exciperet.  25.  At  ille 
prudens  intemperantiam  gulae  seria  tractanti  intem- 
pestivam  esse,  benevolentiae  quidem  muliebri  comi- 
ter  gratias  egit;  ceterum  nonattinuisse  respondit,  ut 
pro  ipso  sollicita  esset,  meliores  habente  coquos, 
quibus  ipsum  olim  paedagogus  suus  Leonidas  in- 
struxisset :  ad  prandium  iter  antelucanum,  ad  coenam 
frugale  prandium. 

IX.  lam  tota  ferme  Caria  in  ditionem  Alexandri 
concesserat;  sed  caput  regni  Hajicarnassus  firmo 
praesidio  tenebatur.  Itaque  diuturnam  obsidionem 
foreconiectanSjCommeatum  et  machinas,  quae  adop- 
pugnationem  pertinerent,  navibus  eo  deportari  iubet : 
ipse  cum  pedestri  exercitu  quinto  ab  urbe  stadio  ca- 
stra  communit.  2.  Deinde  muros  adortum  iuxta 
portam,  qua  Mylassa  iter  est,  improvisa  oppidano- 
rum  eruptio  excepit:  sed  Macedonibus  fortiter  con- 
serentibus  manum,  quibusdam  suorum  amissis  haud 
magno  negotio  reiecti  sunt.  3.  Pauci  deinde  dies 
intercesserant,  quum  Alexander  obiecta  spe  Myn- 
densium  oppido  per  proditionempotiundi,  nocte  in- 
tempesta  cum  parte  copiarum  proficiscitur.  Sed  ni- 
hil  quoquam  movente,  admota  gravi  armatura  mu- 
rum  suffodi  imperat:  neque  enim  scalas  aut  machi- 
nas  attulerat,  quum  oppugnandi  consilio  urbeni  non 
accessisset.  4.  Et  illi  quidem ,  una  turrium  deiecta, 
nihil  tamen  aperuerunt  loci,  quo  intra  perrumperent. 
Nam  forte  ita  prociderat  turris,  ut,  quam  murorum 
partem  stans  protexerat,  non  minus  ruina  sepiret:  5. 
civesque  summa  ope  resistebant,  et  ab  Halicarnas- 
sensibus  adiuvabantur,  quos,  addito  vicinae  civitatis 

periculo,  maritimo  itinere  Memnon  submiserat.  Ita 
conatus  Macedonum  irritus  fuit.  6.  Alexander,  ad 
obsidionem  Halicarnassi  reversus,  ante  omnia  fos- 
sam,  triginta  maxime  cubitos  latam,  altam  quinde- 
cim,  quam  hostes  pro  urbe  duxerant,  expleturus,tres 
testudines  apparat,  quibus  protectus  miles  materiam 
terramque  sine  noxa  congereret.  Aequata  fossa, 
turres  machinasque,  quibus  muri  sternuntur,  admo- 
veri  iussit.  7.  lamque  strata  moeniorum  parte,  qua 
ruinae  viam  aperiebant,  in  urbem  penetrare  niteban- 
tur;  sed  hostes,  quum  ob  multitudinem  integri  su- 
binde  fessis  succederent,  ducumque  praesentia  ad 
omnia  audenda  confirmarentur ,  strenue  repugna- 
bant.  8.  Luce  per  varia  certamina  consumta,  quum 
diurno  labore  fatigatos  hostes  Memnon  segnius  cu- 
stodias  agere  crederet,  cum  valida  manu  prorunipit 
oppido,  ignemque  operibus  iniicit.  Sed  Macedoni- 
bus  ad  incendium  concurrentibus  ,  quum  hi  exstin- 
guere  flammas  conarentur,  illi  augerent,  et  prohi- 
bentibus  vim  intentarent,  acre  proelium  coortum  est. 
9.  Quippe  Macedones  robore  virtutis  et  assuetudine 
pericuiorum  longe  praestantes  hostibus,  numero  ap- 
paratuque  Persarum  urgebantur:  et  quia  haud  pro- 
cul  muris  res  gerebatur,  baliisris  catapultisque  per 
moenia  dispositis  eminus  impetiti,  inulta  vulnera  ac- 
cipiebant.  10.  Atrox  inter  haec  utrinque  clamor, 
hortantium  suos,  increpantium  adversos;  tum  sau- 
ciorum  et  morientium  gemitus,inter  nocturnas  tene- 
bras  omnia  terrore  tumultuque  impleverant:  auge- 
bantur  haec  vocibus  ceterae  multitudinis,  quae  dum 
alii  pugnant,  operi  intenta,  muris,  qui  pulsu  machi- 
narum  corruerant,  reparandis  occupabatur.  11.  Tan- 
dem  acrius  adnisi  Macedones  hostem  intra  moenia 
redegemnt ,  centum  septuaginta  interfectis  ,  inter 
quos  etNeoptolemus,  qui  cum  Amynta  fratre  ad  Da- 
rium  perfugerat,  occubuit.  12.  Macedonum  non 
quidem  ultra  sedecim  perierunt;  sed  trecenti  ferme 


90  IOANN.  FREINSHEMII 

vulnerati  sunt,  quia  nocturna  pugna  fuerat,  neque 
adversus  caecos  ictus  et  incidentia  temere  tela  quid- 
quam  satis  provideri  potuerat.  13.  Post  aliquot  de- 
inde  dies  levis  et  ludicra  res  ingenti  certamini  cau- 
sam  praebuit,  orto  initio  a  duobus  veteranis  ex  Per- 
diccae  agmine.  Ii  contubernales  quum  essent,  una- 
que  genio  indulsissent,  ut  fit  inter  sermones  familia- 
res,  iactantia  militari  sua  fortia  facta  vicissim  extol- 
lentes,  altercari  coeperant,  uter  alteri  anteferretur; 
14.  quum  alter  eorum,  quidinani  strepitu  verborum 
foedamus  honestissimam  contentioneni?  inquit.  Non 
cui  lingua,  sed  cui  dextra  sit  melior,  hoc  agitur.  Et 
adest  occasio:  ea  optime  de  controversiis  nostris  iu- 
dicabit.  Age,  si  vir  es,  exeuntem  sequere.  15.  Vino 
et  ambitione  incaluerant;  itaque  privato  consilio  ar- 
ma  capiunt,  et  ad  muros  iuxta  arcem,  quae  Mylassis 
obversa  est,  excurrunt.  Horum  temeritate  animad- 
versa,  statim  ex  oppido  globus  hostium  effunditur. 
Illi  firmato  gracUi  certamen  conserunt,  propius  in- 
currentes  gladiis  excipiunt,  in  recedentes  tela  conii- 
ciunt.  16.  Sed  adversus  multos,  et  ex  superiore  lo- 
co  dimicantes,  haud  diu  impunita  duorum  audacia 
fuisset;  nisi  conspecto  ipsorum  periculo,  commilito- 
num  pauci  primo,  dejnde  alii  atque  alii  laborantibus 
subvenissent:  eodem  modo  et  oppidanis  subinde  ad 
locum,  ubi  pugnabatur,  confluentibus.  17.  Ita  nunc 
his,  nunc  illis  robore  numeroque  superioribus,  varie 
pugnatum  est:  donee  Alexander  cum  manu,  quae  cir- 
ca  ipsum  erat,  progressus,  metum  hostibus  incussit, 
statimque  intra  munimenta  compulsi  sunt,  nec  mul- 
tum  abfuit,quin  hostes  simulirrumperent.  18.  Forte 
enim  intentis  omnibus  in  ea,  quae  ante  urbem  geve- 
bantur,  moenia  negligenter  servari  contigerat:  et 
duae  turres  cum  continenti  murorum  parte  crebris 
arietum  ictibus  cesserant;  tertia  quoque,  laxata  iam 
et  concussa  compage,  fodientibus  haud  in  longum 
resistere  potuisset.     19.   At  quia  tumultuarium  id 

proelium,  neque  universus  exercitus  instructus  fue- 
rat ,  opportunitas  eius  rei  e  manibus  amissa  est. 
20.  Alexander,  quamquam  ea  res  opinione  Graeco- 
rum  de  victoria  concedentis  videretur,  corpora  suo- 
rum,  qui  sub  ipsis  moenibus  oppetierant,  induciis  po- 
stulatis  ab  hoste  repetere,  quam  inhumata  dimittere, 
maluit.  21.  At  qui  cum  Persis  erant,  Ephialtes  et 
Thrasybulus  Athenienses,  quum  plus  apud  ipsos  odi- 
um  adversus  Macedonas  ,  quam  humanitatis  ratio, 
valeret,  negabant  indulgendum  hoc  esse  infestissi- 
mis  hostibus.  22.  Non  tamen  permoverunt  Memno- 
nem,  quin  Graecorum  moribus  indignum  esse  dice- 
ret,  sepulturam  invidere  caesis  hostibus:  armis  et 
viribus  in  adversos  et  obsistentes  utendum,  neque 
contumeliis  pugnandum  in  eos,  quos  bonis  malisque 
nostris  sua  dies  exemisset.  23.  Sane  praeter  alias 
Memnonis  virtutes  etiam  moderatio  eius  insignis 
fuit.  Neque  enim  per  vecordiam  conviciis  insectari 
hostem  pulchrum  ducebat;  sed  virtute  et  consiliis 
vires  illius  animosque  contundere.  24.  Igitur  quum 
aliquando  in  agmine  quendam  ex  mercenariis  non- 
nulla  contumeliose  et  petulanter  in  Alexandrum  ia- 
cientem  audisset,  conversa  hasta  hominem  pulsans, 
non  te  conduxi,  inquit,  ut  malediceres  Alexandro,  sed 
ut  adversus  illum  dimicares. 

X.  Interea  obsessi  summo  studio  securitati  suae 
providentes,  pro  diruto  muro  alium  interiorem  ex 
cocto  latere  eduxerunt,  non  recta  regione,  sed  in 
nascentis  lunae  figuram  sinuatum:  eaque  res,  quum 
inter  multos  distributum  munus  esset,  celerrime  con- 
fecta  est.  2.  Hunc  murum  Alexander  postero  statim 
die  machinis  quassare  coepit,  quo  minore  negotio 
recens  adhuc  opus  labefactaret.  In  eo  labore  occu- 
patis  Macedonibus,  iterum  ex  urbe  valida  eruptio  fa- 
cta  est:  cratiumque,  quibus  opera  tegebantur,  non- 
nihil,  et  unius  turris  ligneae  partem  flamma  compre- 
hendit.     3.  Ne  ad  cetera  opera  transiret  incendium, 

Philotas  et  Hellanicus  obstiterunt,  quibus  iu  eam 
diem  machinarum  custodia  cesserat:  etAlexander, 
mature  conspectus,  tantum  trepidationis  iniecit  ho- 
stium  animis,  ut  omissis  facibus,  quibus  armati  pro- 
currerant,  quidam  etiam  arma  iacientes,  effusa  fuga 
oppidum  repeterent.  4.  lnde  vim  facile  propelle- 
bant,  adiuti  commoditate  loci,  quem  multo  aequio- 
rem  obtinebant;  et  quia  murus,  sicut  diximus,  ita 
constructus  erat,  ut  quamcunque  partem  invasisset 
hostis,  non  a  fronte  tantum,  sed  ex  utroque  lateruni, 
missilibus  appeti  posset.  5.  Post  haec  Persarum 
duces,  quum  omnia  sibi  in  dies  arctiora  esse  vide- 
rent,  constaretque  non  abscessurum  Macedonem, 
donee  urbis  potiretur  ,  de  summa  rerum  consilium 
habebant.  lbi  Ephialtes,  vir  animi  corporisque  robo- 
re  in  paucis  conspicuus,  incommoda  longae  obsidi- 
onis  disseruit:  6.  negabatque  exspectandum,  donec 
paullatim  accisis  viribus  exhausti  fractique  cum  ipsa 
urbe  in  victoris  arbitrium  concederent;  sed  dum  ali- 
quid  virium  superesset,  cum  robore  conductitii  mili- 
tis  erumpendum,  et  alacribus  aniniis  cum  hoste  con- 
fligendum  esse.  7.  Gonsilium  suum,  quo  in  speciem 
audacius  esset,  eo  plus  in  exsequendo  facilitatis  ha- 
biturum.  Hostibus  enim  alia  omnia  exspectantibus, 
et  adversus  casum,  de  quo  nihil  dubitarent,  impara- 
tis,  superfusum  iri  suos.  8.  Neque  Memnon,  quam- 
quam  cauta  consilia  speciosis  praeferre  solitus,  re- 
stitit.  Nam  etiamsi  nihil  novaretur,  nulla  propinqua 
auxilii  spe  tristem  obsidionis  exitum  fore  prospicie- 
bat;  et,  ut  in  tanto  discrimine,  non  inconsultum  re- 
batur,  experiri  virum  acrem,  et  qui  velut  instinctu 
quodam  ad  extrema  audenda  ageretur.  9.  Igitur 
Ephialtes,  duobus  millibus  ex  omni  mercenariorum 
numero  delectis,  faces  mille  parare  iubet,  primaque 
luce  adesse,  et  armatos  exspectare  imperium.  Coe- 
pta  die  quum  Alexander  iterum  muro  lateritio  ma- 
chinas  admovisset,  instarentque  Macedones  operi, 

Ephialtes,  porta  subito  patefacta,  dimidium  suorum 
immittit  cum  facibus;  ipse  cum  ceteris  denso  agmine 
subsequitur,  ut  hostes  incendium  prohibituros  sub- 
moveret.  10.  Alexander,  intellecto  quid  ageretur, 
aciem  celeriter  instruit,  subsidia  delecto  milite  hr- 
mat.  Quumque  alios  ad  exstinguendum  ignem  ire 
iussisset,  in  eos,  qui  cum  Ephialte  advenerant,  impe- 
tum  facit.  11.  At  ille  insigni  corporis  robore,  quot- 
quot  conferre  pedem  audebant,  obtruncans,  suos 
voce,  nutu,  etinprimis  exemplo,  ad  virtutem  anima- 
bat.  Neque  parum  molestiae  e  muris  exhibebatui 
hosti :  quippe  turrim  centum  cubitorum  obsessi 
erexerant,  tormentisque  commode  dispositis  hastas 
et  saxa  iaculabantur.  12.  Inter  haec  ex  diversa  par- 
te  urbis  (ipsi  Tripylon  vocabant)  duce  Memnone 
alius  oppidanorum  globus  ,  qua  minime  exspectaba- 
tur,  erupit:  tantusque  tumultus  incessit  castris,  ut 
ipse  etiam  rex  consilii  incertus  efficeretur.  Sed  ani- 
mi  magnitudine,  et  opportunis  imperiis  omnia  peri- 
cula  propulsabat;  et  fortuna  in  tempore  subvenit. 
13.  Igitur  et  qui  machinas  incenderant,  a  Macedoni- 
bus,  qui  ibi  curabant,  quique  a  rege  missi  subsidio 
venerant,  cum  magna  clade  repulsi  sunt;  et  Memno- 
nem  Ptolemaeus  excepit  Philippi  filius,  regii  corpo- 
ris  custos,  praeter  propriam  manum  Addaei  Timan- 
drique  cohortibus  stipatus:  14.  eaque  parte  egre- 
gie  vicerunt  Macedones,  quamquam  Ptolemaeum 
Addaeumque  ,  et  sagittariorum  ducem  Clearchum 
cum  quadraginta  ferme  manipularibus  amisissent; 
et  hostes  cum  tanta  trepidatione  recesserunt,  ut.an- 
gustum  pontem,  quem  ad  fossam  superandam  con- 
struxerant,  multitudo  festinantium  ruperit,  iis,  qui 
supersteterant,  in  praeceps  devolutis.  15.  Ex  qui- 
bus  nonnulli  a  suis  concuicati  interierunt;  alios  Ma- 
cedones  ex  superiore  loco  telis  confixere.  Multi, 
quibus  ista  calamitas  pepercerat,  sub  ipsa  urbis  por- 
tauecem  invenerunt:  quippe  exterritis  omnibus3me 

tuentibusque,  ne  una  Macedones  irrumperent,  porta 
praepropere  occlusa  magnam  oppidanorum  partem 
ad  exitium  hosti  tradidit.  16.  Inter  haec  Ephialtes, 
non  spe  magis  quam  desperatione  formidabilis,  cum 
regiis  ferociter  dimicabat:  et  ancipitem  fecisset  vi- 
ctoriam,  ni  laborantibus  suis  seniores  Macedonum 
mature  succurrissent.  Ii  in  castris  habebantur  im- 
munes  operum  periculorumque,  nisi  ubi  necessitas 
exigeret,  quum  stipendiis  praemiisque  nihilominus 
perfruerentur,  Meruerant  eum  honorem  fortibus 
factis,  et  sub  superioribus  regibus  ipsoque  Alexan- 
dro  bellicis  laboribus  aetate  exacta.  17.  Ii,  quum 
suos  periculis  territos  detrectare  pugnam,  et  rece- 
ptui  locum  circumspicere  intelligerent,  Atharia  quo- 
dam  duce,  in  primam  aciem  provolant;  accensoque 
quod  elanguerat  proelio,  iuniores  con\iciis  et  pudo- 
re  flagitii  ad  resumendos  animos  compellunt.  18.  lta 
simul  acerrimo  nisu  incumbentibus  omnibus,  quum 
aemulationem  suam  hostium  damnis  exercerent,mo- 
mento  temporis  inclinata  fortuna,Ephialtes  cum  plu- 
rimis  fortissimisque  suorum  caesus,reliqui  in  urbem 
repuisi  sunt.  19.  Introierant  etiam  Macedonum 
multi,  et  oppidum  vi  capiebatur,  quum  receptui  cani 
rex  iussit;  sive  ut  urbi  parceret,  sive  praecipiti  iam 
in  vesperam  die,  noctem  et  occultas  ignotis  locis  in- 
sidias  metuebat.  20.  Hoc  proelium  praecipuas  ob- 
sessorum  vires  consumsit.  lgitur  Memnon,  re  cum 
Orontobate,  qui  UTbem  tenebat,  ceterisque  ducibus 
deliberata,  nocte  intempesta  turrini  ligneam  et  por- 
ticus,  ubi  tela  servabantur,  incendunt,  aedificiisque 
muro  vicinis  ignem  supponunt:  quo  celeriter  con- 
cepto,  quum  et  ex  porticibus  turrique  flamma  vento 
agitata  accederet,  late  fuderunt  incendium.  21.  Op- 
pidanorum  militumque  validissima  pars  arcem  in  in- 
sula  sitam  occupavit;  alii  in  Salmacidem  se  contu- 
lere:  alterius  arcis  id  nomen,  inditum  a  fonte,  qui 
ibi  est,  vulgatissimae  famae.    Reliquam  multitudi- 

nem  resque  pretiosas  duces  avexerunt  in  Con  insu- 
lam.  22.  Alexander,  indicio  transfugarum,  et  obie- 
cta  oculis  specie,  quae  in  urbe  gesta  fuissent  cogni- 
tis,  quamquam  media  nocte,  Macedonas  in  urbem  ir- 
ruere,  et  quos  incendium  augentes  deprehendissent, 
interficere;  si  qui  domi  se  continerent,  ab  eorum 
caede  temperare,  iubet.  23.  Luce  oborta  arces  a 
Persis  et  mercenariis  insessas  contemplatus,  quum 
obsidionem  earum  longi  operis  futuram  suspicare- 
tur,  neque  pretium  putaret,  capite  gentis  expugnato, 
duabus  arcibus  assidentem,agendi  tempus  per  otium 
et  inertiam  terere;  24.  urbem  ipsam  exscindit,  ar- 
ces  muro  fossaque  circumseptas  Ptolemaeum  obser- 
vare  iubet,  quem  cum  tribus  millibus  peregrinorum 
militum,  et  equitibus  ducentis  ad  Cariam  tuendam 
relinquebat.  ls  non  longo  post  tempore,  copiis  cum 
Asandro  Lydiae  praetore  coniunctis,  Orontobatem 
acie  vicit:  et  Macedonibus  ira  taedioque  diuturnio- 
ris  morae,  oppugnationi  acriter  incumbentibus,  ar- 
ces  in  potestatem  redactae  sunt.  25.  At  rex,  Phry- 
giam  continentesque  provincias  animo  complexus, 
Parmenionem  cum  amicorum  turmis,  et  auxiliariis 
equitibus,  Thessalisque,  quibus  Alexander  Lynce- 
stes  praeerat,  Sardes  mittit,  ut  inde  in  Phrygiam  ir- 
rueret,venturoque  exercitui  commeatum  etpabulum 
ex  hostico  pararet.  Data  ad  hoc  plaustra,  quae  si- 
mul  ducerentur.  26.  Quum  deinde  multos  Macedo- 
num,  paullo  ante  eam  expeditionem  ductis  uxoribus, 
desiderium  earum  impatienter  ferre  cognovisset; 
Ptolemaeum  Seleuci  filium  corporis  custodem  iis 
praefecit,  domumque  deducere  iussit,  cum  uxoribus 
hibernaturos.  Duo  quoque  ex  ducibus,  Coenos  at- 
que  Meleager,  ob  eandem  causam  una  profecti  sunt. 
27.  Id  regi  magnae  apud  milites  commendationi  fuit, 
promtioresque  deinde  eos  ad  longinquam  militiam 
reddidit,  quum  sui  rationem  habitam  viderent,  spe- 
rarentque,  deinceps  etiam  ad  suos  visendos  subinde 

commeatum  impetraturos  esse.  28.  Ducibus  iniun- 
ctum  est,  ut  interim,  dum  in  Macedonia  morarentur, 
strenue  delectus  agerent;  quantasque  maximas  pos- 
sent  equitum  peditumque  copias,  cum  iis,  qui  tum 
abibant,  sub  initium  yeris  adducerent.  29.  Animad- 
verso  autem,  exercitum  Asiaticis  moribus  infici,  ma- 
gnamque  vulgo  per  castra  impudicorum  multitudi- 
nemhaberi,  probrosos  omnes  conquiri  iussit,  et  in 
parvam  quandam  Ceramici  sinus  insulam  seposuit: 
haesitque  infamia  loco,  et  ob  eius  rei  memoriam  Ci- 
naedopolis  appellatur. 

XI.  His  ita  gestis,  insistens  consilio  suo,  ut,  omni 
maritima  ora  sui  iuris  effecta,  classem  hostium  inu- 
tilem  redderet,  Hyparnis  receptis,  quae  arcem  te- 
nentes  mercenarii  dediderant,  in  Lyciam  contendit. 
2.  Ibi  pacta  cum  Telmissensibus  amicitia,  Xantho- 
que  flumine  transmisso,  cognominem  amni  urbem, 
Pinaraque  et  Patara,  nobilia  iis  regionibus  oppida, 
cum  aliis  minoribus  circiter  triginta,  in  fidem  acci- 
pit:  rebusque  satis  in  praesens  compositis,  in  Mylia- 
da  procedit.  3.  Phrygiae  maioris  portio  Mylias  est; 
sed  Persarum  regibus  placuerat  Lyciae  eam  contri- 
bui.  Eam  dum  recipit,  adfuere  Phaselitarum  legati, 
amicitiam  orantes,  aureamque  coronamhospitaledo- 
num  afferebant:  idem  petebant  multarum  urbium 
oratores  ex  inferiore  Lycia.  4.  Itaque  rex,  prae- 
missis,  quibus  oppida  sua  Phaselitae  Lyciique  tra- 
derent,  paucis  post  diebus  Phaselin  profectus  est. 
Oppugnabant  illi  tum  maxime  validum  praesidium, 
quod  in  ipsorum  ditione  Pisidae  construxerant,  mul- 
tasque  inde  iniurias  intulerant  accolis.  Id  adventu 
Alexandri  brevi  captum  fuit.  5.  Apud  Phaselitas 
plusculos  dies,  ut  seque  et  exercitum  reficeret,  quie- 
ti  dedit.  Invitabat  etiam  tempus  anni;  quippe  media 
iam  hiems  difficiles  progredienti  vias  effecerat.  6. 
Ibi  per  hilaritatem  et  epulas  laxato  animo,  quum 
statuam  Theodecti  a  civibus  suis  in  foro  positam  vi- 

disset,  ut  a  coena  temulentus  surrexerat,  saltabun- 
dus  eo  processit,  frequentesque  ei  coronas  iniecit. 
Nam  Theodecten,  quum  Aristotelem  una  audiret,  fa- 
miliarem  gratumque  habuerat.  7.  Sed  otiosos  iu- 
venilis  animi  lusus  atrox  a  Parmenione  nuntius  cito 
discussit.  Comprehenderat  ille  Persam  quendam 
Asisinemnomine,  aregeDario  palam  quidem  adAty- 
ziem  Phrygiae  satrapam  missum,  sed  cum  occultis 
mandatis,  ut  Alexandrum  Lyncesten  captata  occasio- 
ne  secreto  conveniret,  eique,  si  destinata  effecisset, 
Macedoniae  regnum  et  mille  insuper  auritalentapol- 
liceretur.  8.  Nam  is,  cum  Amynta  transfuga  scele- 
sto  consilio  inito,  occidendi  regis  partes  sibi  sumse- 
rat.  Oderat  eum  tum  aliis  de  causis,  tum  quod  He- 
romenem  et  Arrabaeum,  fratres  huius  Alexandri,  in- 
ter  paternae  necis  conscios  supplicio  aifecisset.  9. 
Et  quamquam  ipse  poena  exemtus,  multisque  postea 
honoribus  ornatus,  non  simplex  beneficium  regi  de- 
beret;  insita  animo  ferocia  et  dominandi  cupidine 
nihil  nefas  putabat,  per  quod  ad  regnum  via  sterne- 
retur.  10.  Re  in  consilium  deducta,  facilitatem  regis 
arguebant  amici,  quod  hominem  in  manifesto  malefi- 
cio  deprehensum ,  non  modo  punire  non  sustinuisset, 
verum  etiam  praemiis  et  honoribus  auctum  optimae 
equitatus  parti  praeposuisset.  Quem  deinceps  eifidum 
futurum,  si  praeter  impunitatem  propior  amicitiae 
gradus,  maximae  dignitates,  honorificae  praefecturae, 
parricidii  merces  essent?  11.  Igitur  mature  emendan- 
dum,  quod  nimia  lenitate  peccatum  esset,  priusquam 
ille,  consilium  emanasse  sentiens,  Thessalorum  mobiles 
animos  ad  res  novandas  induceret.  Non  contemnen- 
dum  esse  periculum,  quo  maius  ne  excogitari  quidem 
possit:  neque  spernenda  deorum  ostenta,  qui  regem  de 
cavendis  insidiis  evidenter  monuissent.  12.  Nuper 
enim,  dum  Halicarnassum  obsidens,  post  longos  ma- 
gnosque  labores  meridiatione  reficitur,  hirundo,  no- 
ta  auspiciis  avis,  magno  cum  garritu  circum  caput 
Cuktius.  G 

quiescentis  volitaverat,  et  modo  in  hoc,  modo  illud 
lectuli  iatus  se  demiserat,  turbulentiorem  solito  can- 
tum  exorsa.  13.  Et  rex  quidem  defatigato  corpore 
non  penitus  excussit  somnum,  sed  tamen  avem  con- 
thiuo  strepitu  molestam  sentiens,  manu  obiter  repu- 
lit.  Ula  adeo  non  exterrita  est,ut  etiam  in  ipsius  ca- 
pite  consederit,  neque  prius  strepere  desierit,  quam 
ab  experrecto  demum  abacta  est.  14.  ldque  sic  in- 
terpretatus  fuerat  Aristander,  ut  instare  periculum 
diceret  ab  amico  regis;  sed  insidias  in  occulto  non 
mansuras:  hoc  enim  monere  naturam  avis,  quae  prae 
ceteris  homini  familiaris,  eademque  supra  modum 
garrula  esset.  15.  His  itaque  diligenter  expensis, 
quum  indicium  Asisinis  cum  vatis  responso  conveni- 
re  cerneret,  meminissetque,  se  matris  literis  anxie 
monitum,  ut  ab  hoc  homine  sibi  caveret ,  nihil  ultra 
differendumratus,  quid  fieri  vellet,  Parmenioni  |si- 
gnificat:  nam,  ut  diximus,  cum  ipso  in  Phrygiam  ive- 
rat  Lyncestes  Alexander.  16.  Sed  ne  quo  casu  con- 
silium  regis  parum  in  tempore  proderetur,  literas 
scribi  non  placuit;  sed  per  hominem  fidum  atque  ho- 
noratum  mandata  perferri.  Electus  est  Amphoterus 
Grateri  frater:  qui  quum  Macedonicum  habitum 
Phrygio  mutasset,  assumtis  Pergensibus  aliquotiti- 
neris  gnaris,  adParmenionem  occultus  penetrat.  11. 
Ita  Alexander  comprehenditur:  et  quum  ob  veterem 
suam  fanviliaeque  dignitatem  et  gratiam  diu  dilatus 
esset,  tertio  post  anno,  dum  a  Philotae  consciis  sup- 
plicium  sumitur,  societate  criminis  etpoena  sontium 
in  exitium  abreptus  periit.  18.  Regi  ex  Phaselide 
moventi  supra  detectas  insidias  propitius  numinis 
favor  alio  statim  beneficio  patuit.  Parte  exercitus 
ad  Pergensium  urbem  per  montes  praemissa,  ceteros 
ipse  per  litus  ducebat,  qua  Climax  mons  Pamphylio 
mari  imminens,  angustam  euntibus  semitam  relin- 
quit,quoties  mare  tranquillumest;  at  quum  aestus  in- 
cubuit,  fluctibus  operitur;  idque  hieme  frequens  et 

prope  perpetuum  est.  19.  At  Alexander,  nihil  aeque 
ac  moram  metuens,  exercitum  per  aequa,  per  iniqua, 
eodem  ardore  atque  impetu  rapiebat.  Continui  per 
eos  dies  austri  flaverant,  qui  mare  in  iitus  propellen- 
tes,  omnia  itineris  vestigia  altis  paludibus  opplent: 
assiduae  etiam  magnaeque  pluviae,  ut  ventis  istis 
spirantibus  solet,  ruetiant.  20.  Sed  adventante  Ale- 
xandro  subito  exortus  aquilo  coelum  purgavit  im- 
bribus  ,  undas  reiecit  in  mare,  et  Macedonibus  tran- 
situm  aperuit.  Sic  quoque  unius  diei  itinere  per  in- 
certa  vada  emergendum  fuit,  aqua  ad  umbilicum  fer- 
me  pertingente.  21.  Tantam  iii  periculis  Alexandri 
fiduciam,  uti  ab  ipsius  ingenio  profectamnon  dubito, 
ita  frequentibus  prodigiis  et  ominibusauctam  confir- 
matamque  fuisse  crediderim,  postquam  decreto  nu- 
minis,  clarissimis  maximisque  rebusse  destinari  con- 
iecit.  22.  Adhuc  in  Macedonia  degenti  species  hu- 
mana  augustior  apparuisse  dicitur  monentis,  ut  ad 
evertendum  imperium  Persicum  quamprimum  in 
Asiam  sequeretur:  atque  in  memoriam  insomnii  re- 
vocatum  esse  regem,  quum  in  Phoenice  res  gereret, 
obvio  ludaeorum  sacerdote,  in  quo  recognovit  orna- 
tum,  quem  pridem  in  obiecta  imagine  per  quietem 
viderat.  23.  Nam  inter  obsidionem  Tyri  vicinis  re- 
gibus  populisque  deditionem  et  delectus  imperave- 
rat.  Sedludaei,  qui  Hierosolyma  famosam  urbem 
tenebant,  foedus  cum  Dario  causati,  Macedonum 
amicitiam  detrectabant.  24.  Eam  gentis  contuma- 
ciam  puniturus,  in  Iudaeam  infesto  agmine  perrexit. 
At  Hierosolymitani,  ut  regis  iram  lenirent,  cum  uxo- 
ribus  liberisque  supplices  in  occursum  venientis  ef- 
funduntur.  Sacerdotes  primi  ibant  tenuissimabys- 
so  amicti:  hos  deinde  populus  candidoetipse  vestitu 
sequebatur.  Agmen  ducebat  Iaddus,  summus  sacro- 
rum  antistes,  cum  sollemni  ornatu.  25.  Appropin- 
quantis  pompae  venustatem  speciemque  miratus  rex, 
equo  desiliens,  solus  processit,  adoratoque  Deino- 

mine,  quod  aureae  laminae  insculptum  cidaris  ponti- 
ficia  praeferebat,  ipsum  quoque  reverenter  salutavit. 
26.  Improvisa  res  omnium,  qui  cum  eo  advenerant, 
animos  in  stuporem  dedit.  Iudaei  ex  propinqui  exi- 
tii  metu  non  in  spem  incolumitatis  modo,  sed  inopi- 
natae  gratiae  fiduciam  erecti  circumibant  regem, 
laudes  gratulationemque  et  vota  miscentes.  2T.Con- 
tra  Syrorum  reguli,  qui  ob  crebras  acerbasque  cum 
ludaeis  simultates  Alexandrum  secuti  fuerant,  inimi- 
corum  suppliciis,  ut  rebantur,  infesti  animi  libidi- 
nem  expleturi,  stupebant,  dubii,  verane  essent,  quae 
intuerentur,  an  aliquod  oculorum  ludibrium  vana 
imagine  sopitos  sensus  falieret.  28.  Neque  minus 
Macedonas  insolentia  spectaculi  suspensos  babuit: 
donec  propius  accedens  Parmenion  interrogare  au- 
sus  est,  quid  ita  externis  caerimoniis  honorem  defer- 
ret,  quem  a  tam  foeda  gente  etiam  recipere  vixtanto 
rege  dignum  esset?  Atque  ille  insomnium  suumretu- 
lit.  29.  Deinde  urbem  ingressus,  in  pulcherrima 
aede  ritu  recepto  sacrum  Deo  fecit,  et  dona  templo 
intulit.  Inspexit  etiam  sacros  gentis  codices,  quibus 
continebantur  diu  ante  perscripta  vaticinia:  inter 
quae  Tyrum  Macedonibus  cessuram,  et  Persas  a 
Graeco  quodam  debellatum  iri,  clare  significabatur. 
30.  Eum  se  fore  interpretatus,  Iudaeis  concessit,  ut 
domi  forisque  suis  legibus  ritibusque  libere  uteren- 
tur;  et  quia  septimum  quemque  annum  agriculturae 
exsortem  agunt,  etiam  tributorum  ista  portione  sol- 
verentur.  31.  Naturam  quoque  regionis  admiratus, 
quae  aliis  fructibus  inter  praestantissimas  dives, 
opobalsamum  sola  producit,  Andromachum  iis  regio- 
nibus  praeposuit:  quem  Samaritani,  perpetuiludaeo- 
rumhostes,  paullo  post  atrociter  necaverunt.  Sed 
haec  quidem  post  Tyrum  Gazamque  expugnatas  ge- 
sta  sunt ;  nos  per  occasionem  praecepimus. 

XII.  Geterum  angustiis  ad  mare  Pamphylium  su- 
peratis,  Alexander  Pergis  profectus  in  itinere  obvios 

habuit  Aspendiorum  legatos  ex  principibus  civitatis. 
Ii  petentes,  ne  praesidium  recipere  cogerentur,  quin- 
quaginta  talentain  stipendium  militum,  et  quantum 
equorum  tributi  nomine  regi  Persarum  alere  con- 
sueverant,  promiserunt.  2.  Inde  rex  ad  Sidetas,  qui 
Melanem  amnem  accolunt,  progressus  est;  Cumaeo- 
rum  ex  Aeolide  genus,  sed  sermone  barbaro;  nam 
Graecus  exolevcrat,  non  diuturnitate  temporis,  ut 
accidit;  verum  maiores  suos,  ut  in  eas  regiones  ve- 
nerunt,  repente  oblitos  patriae  linguae,  novam  et  an- 
tea  inauditam  sonuisse  memorabant.  3.  Side  rece- 
pta,  quae  Pamphyliae  metropolis  erat,  Syliium  iba- 
tur,  tutum  natura  situs  oppidum,  et  tam  peregrino 
mili£e,  quam  barbarorum  accolentium  firma  manu 
egregie  munitum.  Ea  res,  et  quia  Aspendios  rebel- 
lare  nuntiabatur,  avertit  iter:  Aspendumque  ductus 
est  exercitus.  4.  Illi,  subita  Macedonum  irruptione 
territi,  desertis  quae  in  plano  erant  aedificiis,  in  ar- 
cem  concessere.  Alexander,  vacua  urbe  potitus,  sub 
ipsa  arce  castra  communit:  et  quum  peritissimos  ar- 
chitectos  haberet,  apparatu  oppugnationis  obsessos 
ad  pacem  prioribus  conditionibus  repetendam  com- 
pulit.  5.  Nihil  ad  maiora  properanti  optatius  acci- 
derepotuisset,quam  ut  loci  haud  contemnendi  longa 
obsidione  non  detineretur;  ne  tamen  impunita  defe- 
ctorum  temeritas  esset,  potissimos  civium  obsides 
tradi,pecuniaeque  imperatae  nec  exsolutae  summam 
duplicari  praecepit:  adiectum  est,  utsatrapae,  quem 
Alexander  praefecisset,  obedirent,  annuaMacedoni- 
bus  tributa  solverent,et  de  agro,  unde  vicinos  vi  eie- 
cisse  arguebantur,  iudicio  contenderent.  6.  His 
ita  gestis  remensus  iter,  quod  ad  Pergensium  oppi- 
dum  ferebat,  inde  perrexit  in  Phrygiam.  Sed  per 
ista  loca  ducenti  superandae  erant  angustiae,  quas 
iuxta  Telmissum,  urbem  Pisidarum,  duo  montes  ex 
adverso  concurrentes  efficiunt,  ita  strictis  faucibus, 
ut  portarum  similitudinem  referant:  easque  barbari 

armata  manu  utrinque  insederant.  7.  Alexander  in 
ipso  aditu  castra  poni  iubet,  ratus,  quod  evenit,  Tel- 
missenses  castris  locatis  periculumdifferricredentes 
non  diu  haesuros  in  angustiis,  sed  modico  in  illis  re- 
licto  praesidio  ceteros  in  urbem  recessuros  esse.  8. 
Igitur  occasione  haud  segniter  usus,  protinus  sagit- 
tarios  et  funditores,  quodque  ex  gravi  armatura  ma- 
xime  expeditum  erat,  inducit;  et  praesidio  barbaro- 
rum  deturbato,  ante  ipsam  urbem  castra  collocat.  9. 
lbi  legatos  Selgensium  audit,  qui  ob  vetustas  cum 
vicinis  Telmissensibus  simultates,  quamquam  eius- 
dem  nationis  essent,  amicitiam  ac  auxilia  offerebant 
regi.  Quibus  perbenigne  exceptis,  ne  in  obsidione 
unius  urbis  tempus  tereret,  Sagalassum  castra  mo- 
yit,  validam  urbem  et  iuventutis  robore  firmatam. 
Quum  enim  omnes  Pisidae  bellicosisint,  Sagaiassen- 
ses  prae  ceteris  pugnaces  habentur.  10.  li,  quum 
etiam  a  Telmisso  foederatae  sociaeque  copiae  ve- 
nissent,  viris  magis  quam  moenibus  confisi,  in  vicino 
colle  instruxerant  aciem,  et  praemissos  ab  Alexandro 
velites  opportunitate  loci  adiuti  repulerant;  sed 
Agriani  resistebant,  quis  propinqua  iam  Macedonum 
phalanx,  et  ante  prima  signa  rex  conspectus  auda- 
ciam  addiderat.  11.  Maximus  militi  labor  fuit  per 
ardua  conniti:  postquam  aequioribus  paullo  locis 
consistere  datum  est,  semermum  montanorumvulgus 
haud  aegre  disiecere.  Ex  Macedonum  ducibus 
Cleanderdesideratus  est,  cumvigintifermemilitibus: 
barbarorum  ad  quingentos  cecidere;  ceteros  expe- 
dita  fuga,  et  locorum  notitia  protexit.  12.  Fugien- 
tibus  tamen  instititrex,  contentkme,  quanta  poterat 
tam  grave  agmen:  eodemque  impetu  urbs  eorum  ca- 
pta  est.  Per  cetera  deinde  Pisidiae  munita  loca 
circumtulit  bellum :  quorum  nonnulla  pugnando  ce- 
pit;  alia  conditionibus  in  fidem  venerunt.  13.  Tel- 
missum  expugnatam,  ob  pertinaciam  civium,  solo  ae- 
quavit:  populo  libertatem  ademit;  et  paullo  postcum 

aliis  quibusdam  Pisidiae  civitatibus,  Celaenarum 
praefecturae  contribuit.  14.  Pacatis  hunc  in  modum 
asperrimis  nationibus,  in  Phrygiam  processit,  qua 
Ascanius  lacus  est,  cuius  aqua  sua  sponte  concre- 
scens,  necessitate  salis  e  longinquo  petendi  solvitac- 
colas.  15.  Dum  ea  geruntur,  Memnon,  suarum  par- 
tium  reliquiis  undique  collectis,  ut  inhaerentem 
Asiae  Alexandrum  extorqueret ,  ad  bellum  Graeciae 
Macedoniaequeinferendumcogitationesconvertit.16. 
Quippe  Darius,  in  hoc  uno  spemreponens,  qui  victo- 
ris  impetum  sua  virtute  suaque  prudentia  diutissime 
ad  Halicarnassum  moratus  esset,  summae  rerum 
praefecerat  eum,  magnamque  pecuniae  vim  transmi- 
serat.      1T.    Itaque    mercenariorum    manu    quanta 

foterat  conducta,  cum  trecentarum  navium  classe  li- 
ero  mari  vagabatur;  et  quae  tantis  conatibus  adver- 
sa  vel  aequa  futura  essent,  sollerti  aestimationepen- 
sabat.  18.  Interea  locis,  quae  minus  anxie  custo- 
diebantur,  occupatis,  (inter  quae  et  Lampsacus  fue- 
rat,)  insulas  aggressus  est,  quibusMacedones,quam- 
quam  utrinque  continenti  potirentur,  ob  inopiam  na- 
vium  auxilium  ferre  non  poterant.  19.  Iuvit  consi- 
lium  ducis  animorum  mira  ubique  dissensio,  quum 
aliis  ad  Alexandrum  libertatis  auctorem  res  trahenti- 
bus,  non  deessent,  qui,  Persicis  opibus  aucti,  pro- 
priam  sub  veteribus  dominis  potentiam,  quam  libe- 
rata  republica  eandem  omniumaequalitatemmallent. 
20.  Igitur  Athenagoras  et  Apollonides  ex  Chiorum 
optimatibus,  re  cum  Phisino  Megareoque  et  aliis 
suae  factionis  hominibus  communicata,  Memnonem 
arcessunt.  Ita  Chius  proditione  capitur,  et  praesi- 
dio  ibi  collocato,  urbanarum  rerum  administratio 
Apollonidi  sociisque  traditur.  21.  Inde  Lesbum  pe- 
tens,  Antissam,  Pyrrham  et  Eressum  nullo  negotio 
capit;  Methymnae  Aristonicum  tyrannum  imponit, 
totamque  insulam,  excepta  Mitylene  nobilissima  ur- 
be,  in  potestatem  redigit.     22.  Ea  multis  diebus  ob- 

sidionem  constanter  pertulit:  nec  ab  ipso  Memnone 
capta  est.  Ille  enim  quum  iam  magnis  operibus  ur- 
bem  circumvallasset,  et  occluso  portu,  naviumque 
stationibus  per  opportuna  loca  dispositis,  ne  qua  sub- 
sidio  venientibus  aditus  pateret,  providisset;  pesti- 
lenti  morbo  correptus,  praeclaram  Persarum  spem, 
irreparabili  cumipsorum  damno,  deseruit.  23.  Sed 
quum  se  iam  morti  vicinum  intelligeret,  Pharnabazo, 
sororissuaefilio,  quemArtabazo  pepererat,imperium 
suum  tradidit,  donec  Darius,  re  comperta,  aliter  sta- 
tueret.  24.  Hic  cum  Autophradate  classis  praefecto 
muniapartitus,eo  tandem  obsessos  adegit,ut,  securo 
praesidii  discessu  pacto,  columnas,quis  foederis  cum 
Alexandro  leges  insculptae  erant,  subverterent;  Da- 
rioque  fidem  polliciti,  dimidiam  exsulum  suorum 
partem  reciperent.  25.  At  Persae  non  integra  fide 
pactis  stetere;  sed  introductis  in  urbem  militibus, 
Lycomedem  Rhodium  praeesse  iusserunt:  Diogeni, 
qui  ob  studia  in  Persas  exsulaverat,  patriae  tyrannis 
tradita  est.  Pecunia  deinceps  privatim  ab  opulen- 
tissimo  quoque  per  vim  ablata:  neque  eo  minus  im- 
peratum  tributum,  quod  commune  Mitylenaeorum 
penderet. 

morbo  corripitur.  6.  Mox  a  fido  sapientique  medico  Philippo, 

aggredi  cogitat,  Sisinemque  Persam,  imprudentia  delinquen- 

tem,  occidi  iubet.  8.  Darii  ante  pugnam  consilia:  tum  exerci- 
tus  Persici  consternatio,  proximae  internecionis  praesagium. 
9.   Utriusquc  aciei  deflcriptio.    10.  Alexandri  oratio  ad  milites. 

11.  Pugna  ad  Isson,  in  qua  centena  millia  peditum  ac  decem 
millia  equitum  Persarum  occumbunt,  reliquis  fusis  fugatisque. 

12.  Matris  et  uxoris  Darii,  nec  non  aliarum  captivarum,  luctum 
levat  Alexander.  13.  Darii  gazam  immensam  cum  ingenti  no- 
bilium  numero  praefectus  Damasci  Parmenioni  tradit. 

I.  Inter  haec  Alexander,  ad  conducendum  ex  Pe- 
loponneso  militem  Cleandro  cumpecunia  misso,  Ly- 
ciae  Pamphiliaeque  rebus  compdsitis,  ad  urhem  Ce- 
laenas  exercitum  admovit.  2.  Mediam  illa  tempe- 
state  interfluebat  Marsyas  amnis ,  fabulosis  Graeco- 
rum  carminibus  inclytus.  3.  Fons  eius  ex  summo 
montis  cacumine  excurrens,  insubiectampetram  ma- 
gno  strepitu  aquarum  cadit:  inde  diffusus  circumie- 
ctos  rigat  campos,  liquidus  et  suas  dumtaxat  undas 
trahens.  4.  ltaque  color  eius  placido  inari  similis, 
locum  poetarum  mendacio  fecit:  quippetraditumest, 
nymphas,  amore  amnis  retentas,  in  illa  rupe  consi- 
dere.  5.  Ceterum  quam  diu  intra  muros  fluit,  nomen 
suum  retinet:  at  quum  extra  munimenta  se  evolvit, 
maiore  vi  ac  mole  agentem  undas  Lycum  appellant. 
6.  Alexander  quidem  urbem  destitutam  a  suis  intrat: 
arcem  vero,  in  quam  confugerant,  oppugnare  ador- 
tus,  caduceatorem  praemisit,  qui  denuntiaret,  ni  de- 
derent,  ipsos  ultima  esse  passuros.  7.  llli  caducea- 
torem  in  turrim,  et  situ  et  opere  multum  editam,  pcr- 
ductum,  quanta  esset  altitudo,intueri  iubent,  ac  nun- 
tiare  Aiexandro,  non  eadem  ipsum  et  incolas  aesti- 
matione  munimenta  metiri:  se  scire  inexpugnabiles 
esse;  ad  ultimum,  pro  fide  morituros.  -8.  Ceterum  ut 
circumsideri  arcem  et  omnia  sibi  in  dies  artiora  esse 
viderunt,sexagintadieruminducias  pacti,ut,nisiintia 
eos  auxilium  Darius  ipsis  misisset,  dederent  urbem: 


LIBER    III.    CAP.    1.  IOT 

postquam  nihil  inde  praesidii  mittebatur,  ad  praesti- 
tutam  diem  permisere  se  regi.  9.  Superveniunt 
deinde  legati  Atheniensium,  petentes,  ut  capti  apud 
Granicum  amnem  redderentur  sibi.  llle  non  hos 
modo,  sed  etiam  ceteros  Graecos  restitui  suis  ius.su- 
rum  respondit,  finito  Persico  bello.  10.  Ceterum 
Dario  imminens,  quem  nondum  Euphraten  superasse 
cognoverat,  undique  omnes  copias  contrahit,  totis 
viribus  tanti  belli  discrimen  aditurus.  11.  Phrygia 
erat,  per  quam  ducebatur  exercitus;  pluribus  vicis, 
quam  urbibus  frequens.  12.  Tunc  habebat  quondam 
nobilem  Midae  regiam;  Gordium  nomen  est  urbi, 
quam  Sangarius  amnis  interfluit,  pari  intervalloPon- 
tico  et  Cilicio  mari  distantem.  13.  lnter  haec  ma- 
ria  angustissimum  Asiae  spatium  esse  comperimus, 
utroque  in  artas  fauces  compeilente  terram.  Quae 
quia  continenti  adhaeret,  sed  magna  ex  parte  cingi- 
turfluctibus,  speciem  insulae  praebet;  ac  nisi  tenue 
discrimen  obiiceret,  maria,  quae  nunc  dividit,  com- 
mitteret.  14.  Alexander,  urbe  in  suam  ditionem  re- 
dacta,  Iovis  templum  intrat.  Vehiculum,  quo  Gor- 
diumMidae  patrem  vectum  esse  constabat,  adspexit, 
cuitu  haud  sane  a  vilioribus  vulgatisque  usuabhor- 
rens.  15.  Notabile  erat  iugum  adstrictum  complu- 
ribus  nodis  in  semetipsos  implicatis,  et  celantibus 
nexus.  16.  lncolis  deinde  affirmantibus,  editam  esse 
oraculo  sortem,  Asiae  potiturum ,  qui  inexplicabile 
vinculum  solvisset;  cupido  incessit  animo  sortis  eius 
implendae.  17.  Circa  regem  erat  et  Phrygum  turba, 
et  Macedonum :  illa  exspectatione  suspensa,  haec 
sollicita  ex  temeraria  regis  fiducia:  quippe,  serie 
vinculorum  ita  adstricta,  ut,  unde  nexus  inciperet 
quove  se  conderet,  nec  ratione  nec  visu  percipi  pos- 
set,  solvere  aggressus  iniecerat  curam,  ne  in  omen 
verteretur  irrituminceptum.  18.  llle,  nequidquamdiu 
luctatus  cum  latentibus  nodis,  nihil,  inquit,  interest, 
quomodo  solvantur:  gladioque  ruptis  omnibus  loris, 

oraculi  sortem  vel  elusit  vel  implevit.  19.  Quum 
deindeDarium,  ubicunque  esset,  occupare  statuisset, 
ut  a  tergo  tuta  relinqueret,  Amphoterum  classi  ad 
oram  Hellesponti,  copiis  autem  praefecit  Hegelo- 
chum,  Lesbum  et  Chium  et  Con  praesidiis  hostium 
liberaturos.  20.  His  talenta  ad  belli  usum  quingen- 
ta  attributa:  ad  Antipatrum  et  eos,  quiGraecas  urbes 
tuebantur,  sexcenta  missa:  ex  foedere  naves  sociis 
imperatae,  quae  Hellesponto  praesiderent.  21.  Non- 
dum  enim  Memnonem  vita  excessisse  cognoverat;  in 
quem  omnes  intenderat  curas,  satis  gnarus  cunctain 
expedito  fore,  si  nihil  ab  eo  moveretur.  22.  lamque 
ad  urbem  Ancyram  ventum  erat,  ubi  numero  copia- 
rum  inito,  Paphlagoniam  intrat.  Huic  iuncti  erant 
Eneti,  unde  quidam  Venetos  trahere  originem  cre- 
dunt;  23.  omnisque  haec  regio  paruit  regi :  datisque 
obsidibus,  tributum,  quod  nePersisquidem  tulissent, 
pendere  ne  cogerentur,  impetraverunt.  24.  Calas 
huic  regioni  praepositus  est:  ipse,  assumtis  qui  ex 
Macedonia  nuper  advenerant,  Cappadociam  petiit. 

II.  At  Darius,  nuntiata  Memnonis  morte  haud  se- 
cus  quam  par  erat  motus,  omissa  omni  alia  spe,  sta- 
tuitipse  decernere:  quippe  quae  per  duces  suos  acta 
erant,  cuncta  damnabat,  ratus,pluribus  curam,omni- 
bus  abfuisse  fortunam.  2.  Igitur  castris  ad  Babylo- 
nem  positis,  quo  maiore  animo  capesserent  bellum, 
universas  vires  in  conspectum  dedit:  et  circumdato 
vallo,  quod  decemmillium  armatorum  multitudinem 
caperet,  Xerxis  exemplo  numerum  copiannn  iniit. 
3.  Orto  sole  ad  noctem  agmina,sicut  descripta  erant, 
intravere  vallum.  Inde  occupaverunt  emissa  Meso- 
potamiaecampos:  equitum  peditumque  propemodum 
innumerabilis  turba,  maiorem  quam  pro  numero  spe- 
ciem  gerens.  4.  Persarum  erant  centum  millia:  in 
qufs  eques  triginta  millia  implebat.  Medi  decem 
equitum,  quinquaginta  millia  peditum  habebant.  5. 
Barcanorum  equitum  duo  milliafuere,  armati  bipen-» 

nib.us  levibusque  scutis,  cetrae  maxime  speciem 
reddentibus:  peditum  decem  millia  pari  armatu  se- 
quebantur.  6.  Armenii  quadraginta  millia  miserant 
peditum ,  additis  septem  millibus  equitum.  Hyrcani 
egregii,  ut  inter  illas  gentes,  sex  millia  expleverant, 
additis  equitibus  militatura.  7.  Derbices  quadra- 
ginta  millia  peditum  armaverant:  pluribus  aere  aut 
ferro  praefixae  hastae  ;  quidam  lignum  igni  durave- 
rant.  Hos  quoque  duo  millia  equitum  ex  eadem  gen- 
te  comitata  sunt.  8.  A  Caspio  mari  octo  millium 
pedester  exercitus  venerat:  ducenti  equites  cum  his 
erant.  Ignobiles  aliae  gentes  duo  millia  peditum, 
equitum  duplicem  paraverant  numerum.  9.  His  co- 
piis  triginta  millia  Graecorum  mercede  conducta, 
egregiae  iuventutis,  adiecta  sunt.  Nam  Bactrianos, 
et  Sogdianos,  et  Indos,  ceterosque  rubri  maris  acco- 
las,  ignota  etiam  ipsi  gentium  nomina,festinatiopro- 
hibebat  acciri.  10.  Nec  quicquam  illi  minus,  quam 
multitudo  militum,  defuit.  Cuius  tum  universae  ad- 
spectu  admodum  laetus,  purpuratis  solita  vanitate 
spem  eius  inflantibus,  conversus  ad  Charidemum 
Atheniensem,  belli  peritum,  et  ob  exsilium  infestum 
Alexandro,  (quippe  Athenis  iubente  eo  fuerat  expul- 
sus,)  percontari  coepit,  satisne  ei  videretur  instru- 
ctus  ad  obterendum  hostem?  11.  At  ille,  et  suae  sor- 
tis  et  regiae  superbiae  oblitus,  Verum,  inquit,  ettu 
forsan  audire  nolis:  et  ego,  nisi  nunc  dixero,  alias  ne- 
quidquam  confitebor.  12.  Hic  tanti  apparatus  exerci- 
tus,  haec  tot  gentium  et  totius  Orientis  excita  sedibus 
suis  moles  finitimis  tuispotest  esse  terribilis:  nitet pur- 
pura  auroque,  fulget  armis  et  opulentia,  quantam  qui 
oculis  non  subiecere,  animis  concipere  nonpossunt.  13. 
Sed  Macedonum  acies,  torva  sane  et  inculta,  clypeis 
liastisque  immobiles  cuneos  et  conserta  robora  virorum 
tegit.  Ipsi phalangem  vocant,  peditum  stabile  agmen. 
Vir  yiro,  armis  arma  conserta  sunt:  ad  nutum  mo- 
nentisintentiy  sequi  signa9  ordines  servare  didicere. 

l^.Quodimperatur,  omnes  exaudiunt:  obsistere,  circum- 
ire,  discurrere  in  cornu,  mutare pugnam,  non  duces  ma- 
gis,  quam  milites  callent.  15.  Ac  ne  auri  argentique 
studio  teneri putes,adhuc  illa  disciplina  paupertatema- 
gistrastetit.  Fatigatis  humus  cuhile  est:  cibus,  quem 
occupant,  satiat:  tempora  somni  artiora  quam  noctis 
sunt.  16.  lam  Thessali  equites  et  Acarnanes  Aetoli- 
que,  invicta  bello  manus,  fundis,  credo,  ethastis  igne 
duratis  repellentur  ?  Pari  robore  opus  est.  In  illa  ter- 
ra,  quae  hos  genuit,  auxilia  quaerenda  sunt:  argentum 
istud  atque  aurum  ad  conducendum  militem  mitte.  17. 
Erat  Dario  mite  ac  tractabile  ingenium,  nisinaturani 
plerumque  fortuna  corrumperet.  Itaque  veritatis 
impatiens,  hospitem  ac  supplicem,  tunc  quum  maxi- 
me  utiiia  suadentem,  abstrahi  iussit  ad  capitale  sup- 
plicium.  18.  llle,  ne  tum  quidem  libertatis  oblitus, 
habeo,  inquit,  paratum  mortis  meaeultorem:  expetet 
poenas  mei  consilii  spreti  ipse,  contra  quem  tibi  suasi. 
Tu  quidem  licentia  regni  tamsubito  mutatus,  documen- 
tum  erisposteris,  homines,quum  se permisere  fortunae, 
etiam  naturam  dediscere.  19.  Haec  vociferantem, 
quibus  erat  imperatum,  iugulant.  Seradeinde  poe- 
nitentia  subiit  regem,  ac  vera  dixisse  confessus,  eum 
sepeliri  iussit. 

III.  Thymodes  erat  Mentoris  filius,  impiger  iuve- 
nis:  cui  praeceptum  est  a  rege,  ut  omnes  peregrinos 
milites,  in  quis  plurimum  habebat  spei,aPharnabazo 
acciperet,  opera  eorum  usurus  in  bello :  ipsi  Pharna- 
bazo  tradit  imperium,  quod  ante  Memnoni  dederat. 
2.  Anxium  de  instantibus  curis,  agitabant  etiam  per 
somnumspecies  imminentium  rerum,sive  illas  aegri- 
tudo  sive  divinatio  animi  praesagientis  accersit.  3. 
Castra  Alexandri  magno  ignis  fulgore  collucere  ei 
visa  sunt;  et  paullo  post  Alexander  adduci  ad  ipsum 
in  eo  vestis  habitu,  quo  ipse  fuisset;  equo  deinde  per 
Babylonem  vectus,  subito  cum  ipso  equo  oculis  esse 
subductus.     4.  Ad  haec  vates  varia  interpretatione 

curam  distrinxerant;  alii  laetum  id  regi  somnium 
esse  dicebant,  quod  castra  hostium  arsissent,  quod 
Alexandrum,  deposita  regia  veste,  in  Persico  et  vul- 
gari  habitu  perductum  esse  vidisset.  5.  Quidam 
contra  augurabantur:  quippe  illustria  Macedonum 
castra  visa  fulgorem  Alexandro  portendere:  quem 
regnum  Asiae  occupaturum  esse,  haud  ambigere, 
quoniam  in  eodem  habitu  Darius  fuisset,  quum  ap- 
pellatus  est  rex.  6.  Vetera  quoque  omina,  ut  fit, 
sollicitudo  revocaverat:  Darium  enim  in  principio 
imperii  vaginam  acinacis  Persicam  iussisse  mutari 
in  eam  formam ,  qua  Graeci  uterentur ;  protinusque 
Chaldaeos  interpretatos,  imperium  Persarum  ad  eos 
transiturum,  quorum  arma  esset  imitatus.  7.  Cete- 
rum  ipse  et  vatum  responso,  quod  edebatur  in  vul- 
gus,  et  specie,  quae  per  somnum  obiata  erat,  admo- 
dumlaetus,  castra  ad  Euphraten  moveri  iubet.  8. 
Patrio  more  Persarum  traditum  est,  orto  sole  de- 
mum  procedere.  Die  iam  illustri,  signum  e  taber- 
naculo  regis  buccind  dabatur.  Super  tabernaculum, 
unde  ab  omnibus  conspici  posset,  imago  solis  cry- 
stallo  inclusa  fulgebat.  9.  Ordo  autem  agminis  erat 
talis.  Ignis,  quem  ipsi  sacrum  et  aeternum  vocabant, 
argenteis  altaribus  praeferebatur.  Magi  proximi  pa- 
trium  carmen  canebant.  10.  Magos  trecenti  et  se- 
xaginta  quinque  iuvenes  sequebantur,  puniceis  ami- 
culis  velati,  diebus  totius  anni  pares  numero;  quippe 
Persis  quoque  in  totidem  dies  descriptus  est  annus. 
11.  Currum  deinde  Iovi  sacratum  albentes  vehebant 
equi:  hos  eximiae  magnitudinis  equus,  quem  Solis 
appellabant,  sequebatur.  Aureae  virgae  et  albae 
vestes  regentes  equos  adornabant.  12.  Haud  procul 
erant  vehicula  decem,  multo  auro  argentoque  caela- 
ta.  Sequebatur  haec  equitatus  duodecim  gentium, 
variis  armis  et  moribus.  13.  Proximi  ibant  quos 
Persae  Immortales  vocant,  ad  decem  millia.  Cultus 
opulentiae  barbarae  non  alios  magis  honestabat:  illi 

aureos  torques,  illi  Testem  auro  distinctam  habe- 
bant,  manicatasque  tunicas,gemmisetiam  adornatas/ 
14.  Exiguointervallo,  quos  cognatos  regis  appellant, 
decem  et  quinque  millia  hominum.  Haec  vero  turba 
muliebriter  propemodum  culta,  luxu  magis  quam  de- 
coris  armis  conspicua  erat.  15.  Doryphori  \ocaban- 
tur  proximum  his  agmen,  soliti  vestem  excipere  re- 
galem.  Hi  currum  regis  anteibant,  quo  ipse  eminens 
vehebatur.  16.  Utrumque  currus  latus  deorum  simu- 
lacra  ex  auro  argentoque  expressa  decorabant:  dis- 
tinguebant  internitentes  gemmae  iugum;  ex  quo 
eminebant  duo  aurea  simulacra  cubitalia,  quorum 
alterum  Nini,  alterum  Beli  gerebat  effigiem.  Inter 
haec  auream  aquilam,  pinnas  extendenti  similem, 
sacraverant.  17.  Cultus  regis  inter  omnia  luxuria 
notabatur.  Purpureae  tunicae  medium  album  in- 
textum  erat:  18.  pallam  auro  distinctam  aurei  acci- 
pitres,  velut  rostris  inter  se  corruerent,  adornabant; 
et  zona  aurea  muliebriter  cinctus  acinacem  suspen- 
derat,  cui  ex  gemma  vagina  erat.  19.  Cidarim  Per- 
sae  regium  capitis  vocabant  insigne:  hoc  caerulea 
fascia  albo  distincta  circumibat.  20.  Currum  decem 
millia  hastatorum  sequebantur:  hastas  argento  exor- 
natas,  spicula  auro  praefixa  gestabant.  21.  Dextra 
laevaque  regem  ducenti  ferme  nobilissimi  propin- 
quorum  comitabantur.  Horum  agmen  claudebatur 
triginta  millibus  peditum,  quos  equiregis  quadrin- 
genti  sequebantur.  22.  Intervallo  deinde  unius  sta- 
dii,  -matrem  Darii  Sysigambim  currus  vehebat;  et  in 
alio  erat  coniux.  Turba  feminarum  reginas  comi- 
tantium  equis  vectabatur.  23.  Quindecim  deinde, 
quas  armamaxas  appellant,sequebantur.  In  his  erant 
liberi  regis,  et  qui  educabant  eos,spadonumquegrex, 
haud  sane  illis  gentibus  vilis.  24.  Tum  regiae  pelli- 
ces  trecentae  sexaginta  vehebantur,  et  ipsae  regali 
cultu  ornatuque.  Post  quas  pecuniam  regis  sexcenti 
muli  et  trecenti  cameli  vehebant,  praesidio  sagitta- 

riorum  prosequente.  25.  Propinquorum  amicorum- 
,que  coniuges  huic  agmini  proximae,  lixarumque  et 
calonum  greges  vehebantur.  Ultimi  erant  cum  suis 
quisque  ducibus ,  qui  cogerent  agmen ,  leviter 
arinati.  26.  Contra  si  quis  aciem  Macedonum 
intueretur,  dispar  facies  erat,  equis  virisque  non  au- 
ro,  non  discolori  veste,  sed  ferro  atque  aere  fulgen- 
tibus.  2T.  Agmen  et  stare  paratum,  et  sequi:  nec 
turba,  nec  sarcinis  praegrave :  intentum  ad  ducis  non 
signum  modo,  sed  etiam  nutum.  Et  castris  locus,  et 
exercitui  commeatus  suppetebant.  28.  Ergo  Ale- 
xandro  in  acie  miles  non  defuit:  Darius,  tantae  mul- 
titudinis  rex,  loci,  inquo  pugnavit,angustiis  redactus 
est  ad  paucitatem,  quam  in  hoste  contempserat. 

IV.  Interea  Alexander,  Abistamene  Cappadociae 
praeposito,  Ciliciam  petens  cum  omnibus  copiis  [in] 
regionem,  quae  Castra  Cyri  appellatur,  pervenerat. 
Stativaillic  habueratCyrus,  quumadversus  Croesum 
in  Lydiam  exercitum  duceret.  2.  Aberat  ea  regio 
quinquaginta  stadia  ab  aditu,  quo  Ciliciam  intramus: 
Pylas  incolae  dicunt,  arctissimas  fauces,  munimenta 
quae  manu  ponimus  naturali  situ  imitante.  3.  Igitur 
Arsames,  qui  Ciliciae  praeerat,  reputans  quid  initio 
belli  Memnon  suasisset,  quondam  salubre  consilium 
sero  exsequi  statuit:  igni  ferroque  Ciliciam  vastat, 
ut  hosti  solitudinem  faciat:  quidquid  usui  esse  po- 
test,  corrumpit;  sterile  ac  nudum  solum,  quod  tueri 
nequibat,  relicturus.  4.  "Sed  longe  utilius  fuit,  an- 
gustias  aditus,  qui  Ciliciam  aperit,  valido  occupare 
praesidio,  iugumque  opportune  itineri  imminens  ob- 
tinere,  unde  inultus  subeuntem  hostem  aut  prohibe- 
re  aut  opprimere  potuisset.  5.  Nunc  paucis,  qui  cal- 
libus  praesiderent,  relictis,  retro  ipse  concessit,  po- 
puiator  terrae,  quam  a  populationibus  vindicare  de- 
buerat.  Ergo  qui  relicti  erant,  proditos  se  rati,  ne 
conspectum  quidem  hostis  sustinere  voluerunt,  quum 
vel  paueiores  locum  obtinere  potuissent.     6.  Nam- 

Curtius.  H 

que  perpetuo  iugo  montis  asperi  ac  praerupti  Cilicia 
includitur;  quod  quum  a  mari  adsurgat,  velutisinu 
quodam  flexuque  curvatum,  rursus  altero  cornu  in 
diversum  litus  excurrit.  7.  Per  hoc  dorsum,  qua 
maxime  introrsum  mari  cedit,  asperi  tres  aditus  et 
perangusti  sunt;  quorum  uno  Cilicia  intranda  est; 
campestris  eadem,  qua  vergit  ad  mare,  planitiem 
eius  crebris  distinguentibus  rivis:  Pyramus  et  Cyd- 
nus,  inclyti  amnes,  fluunt.  8.  Cydnus  non  spatio 
aquarum  sed  liquore  memorabilis:  quippe  leni  tractu 
a  fontibus  labens,  puro  solo  excipitur:  nec  torrentes 
incurrunt,  qui  placide  manautis  alveum  turbent.  9. 
Itaque  incorruptus,  idemque  frigidissimus,  quippe 
multariparum  amoenitate  inumbratus,  ubique  fonti- 
bus  suis  similis  in  mare  evadit.  10.  Multain  ea  re- 
gione  monumenta  vulgata  carminibus  vctustas  exe- 
derat.  Monstrabantur  urbium  sedes ,  Lyrnessi  et 
Thebes;  Typhonis  quoque  specus,  et  Corycium  ne- 
mus,  ubi  crocum  gignitur;  ceteraque,  in  quibus  nihil 
praeter  famam  duraverat.  11.  Alexander  fauces  iu- 
gi,  quae  Pylae  appellantur,  intravit.  Contemplatus 
locorum  situm,  non  alias  magis  dicitur  admiratus 
esse  felicitatem  suam:  obrui  potuisse  velsaxis  confi- 
tebatur,  si  fuissent,  qui  in  subeuntes  propelierent. 
12.  Iter  vix  quaternos  capiebat  armatos:  dorsum 
montis  imminebat  viae,  non  angustae  modo,  sed  ple- 
rumque  praeruptae,  crebris  oberrantibus  rivis,  qui 
ex  radicibus  montium  manant.  13.  Thracas  tamen 
leviter  armatos  praecedere  iusserat,  scrutarique  cal- 
les,  ne  occultus  hostis  in  subeuntes  erumperet.  Sa- 
gittariorum  quoque  manus  occupaverat  iugum:  in- 
tentos  arcus  habebant,  moniti,  non  iter  ipsos  inire, 
sed  proelium.  14.  Hoc  modo  agmen  pervenit  ad  ur- 
bem  Tarson,  cui  tum  maxime  Persae  subiiciebant 
ignem,  ne  opulentum  oppidum  hostis  invaderet.  15. 
At  ille,  Parmenione  ad  inhibendum  incendium  cum 
expedita  manu  praemisso,  posteaquam  barbaros  ad- 

ventu  suorum  fugatos  esse  cognovit,urbem  a  se  con- 
servatam  intrat. 

V.  Mediam  Cydnus  amnis,  de  quo  paullo  ante  di- 
ctum  est,  interfluit;  et  tunc  aestas  erat,  cuius  calor 
non  aliam  magis  quam  Ciliciae  oram  vapore  solis  ac- 
cendit:  et  diei  fervidissimum  tempus  coeperat.  2. 
Pulvere  ac  sudore  simul  perfusum  regem  invitavit 
liquor  fluminis,  ut  calidum  adhuc  corpus  ablueret. 
ltaque  veste  deposita,  in  conspectu  agminis  (deco- 
rum  quoque  futurum  ratus,  si  ostendisset  suis,  levi 
ac  parabili  cultu  corporis  se  esse  contentum,)  de- 
scendit  in  flumen;  3.  vixque  ingressi  subito  horrore 
artus  rigere  coeperunt:  pallor  deinde  suffusus  est,  et 
totum  propemodum  corpus  vitalis  calor  reliquit.  4. 
Exspiranti  similem  ministri  manu  excipiunt,  nec  sa- 
tis  compotem  mentis  in  tabernaculum  deferunt.  In- 
gens  sollicitudo,  etpaene  iam  luctus,  in  castris  erat. 

5.  Flentes  querebantur,  in  tanto  impetu  cursuque  re- 
rum,  omnis  aetatis  ac  memoriae  clarissimum  regem 
non  in  acie  saltem,  non  ab  hoste  deiectum,  sed 
abiuentem  aqua  corpus,  ereptum  esse  et  extinctum. 

6.  Instare  Darium,  victorem,  antequam  vidisset 
hostem.  Sibi  easdem  terras,  quas  victores  peragras- 
sent,  repetendas:  omnia  aut  ipsos,  aut  hostes  popu- 
latos:  per  vastas  solitudines,  etiamsi  nemo  insequi 
velit,  euntes,  fame  atque  inopia  debellari  posse.  7. 
Quem  signum  daturum  fugientibus?  quem  ausurum 
Aiexandro  succedere?  Iam  ut  ad  Hellespontum  fuga 
penetrarent,  classem,  qua  transeant,  quem  praepara- 
turuml  8.  Rursus  in  ipsum  regem  misericordia 
versa,  iilum  florem  iuventae,  illam  vim  animi,  eun- 
dem  regem  et  commilitonem  divelli  a  se  et  abripi, 
immemores  sui  querebantur.  9.  Inter  haec  Jiberius 
meare  spiritus  coeperat:  ailevabat  rex  ocuios,  et 
pauliatimredeunteanimo  circumstantesamicos  agno- 
verat:  laxataque  vis  morbi  ad  hoc  solum  videbatur, 
quia  magnitudinem  mali  sentiebat.     10.  Animum  au- 

tem  aegritudo  corporis  urgebat;  quippe  Darium 
quinto  die  in  Ciliciam  fore  nuntiabatur.  Vinetum  er- 
go  se  tradi,  ettantam  victoriam  eripi  sibi  e  manibus, 
obscuraque  et  ignobili  morte  in  tabernaculo  extin- 
gui  se  querebatur.  ll.Admissisque  amicis  pariter  et 
medicis:  In  quo  me,  inquit,  articulo  rerum  mearum 
fortuna  deprehenderit,  cernitis.  Strepitum  hostiliuni 
armorum  exaudire  videor,  et  qui  ultro  intuli  bellum, 
iam  provocor.  12.  Darius  ergo  quum  tam  superbas 
literas  scriberet,  fortunammeamin  consilio  habuit:  sed 
nequidquam,  si  mihi  arbitrio  meo  curari  licet.  13. 
Lenta  remedia  et  seg?ies  medicos  nonexpetunt  tempora 
mea:  celmori  strenue,  quam  tarde  convalescere,  mihi 
melius  est.  Proinde,  si  quid  opis,  si  quid  artis  in  medi- 
cis  est,  sciant,  menon  tam  mortis,  quam  belli  remedium 
quaerere.  14.  lngentem  omnibus  incusserat  curam 
tam  praeceps  temeritas  eius.  Ergo  pro  se  quisque 
precari  coepere,  ne  festinatione  periculum  augeret, 
sed  esset  in  potestate  medentium:  15.  inexperta  re- 
media  baud  iniuria  ipsis  esse  suspecta,  quum  ad  per- 
niciem  eius  etiam  a  latere  ipsius  pecunia  sollicitaret 
bostis.  16.  Quippe  Darius  mille  talenta  interfectori 
Alexandri  daturum  se  pronuntiari  iusserat.  Itaque 
ne  ausurum  quidem  quemquam  arbitrabantur  experi- 
ri  remedium,  quod  propter  no  vritatem  posset  esse  su- 
spectum. 

VI.  Erat  inter  nobiles  medicos  e  Macedonia  re- 
gem  secutusPbilippus,  natione  Acarnan,  fidus  admo- 
dum  regi:  puero  comes  et  custos  salutis  datus,nonut 
regem  modo,  sed  etiam  ut  alumnum,  eximia  caritate 
diligebat.  2.  Is  non  praeceps  se,  sed  strenuum  re- 
medium  afferre,  tantamque  vim  morbi  potione  medi- 
cata  levaturum  essepromisit.  Nulli  promissum  eius 
placebat,  praeter  ipsum,  cuius  periculo  pollicebatur- 
3.  Omnia  quippe  facilius,  quam  moram,  perpeti  pote- 
rat:  arma  et  acies  in  oculis  erant,  et  victoriam  in  eo 
positam  esse  arbitrabatur,  si  tantum  ante  signa  stare 

potuisset:  id  ipsum,  quod  post  diem  tertium  medica- 
meutum  sumturus  esset  (ita  enim  medicus  praedixe- 
rat)  aegre  ferens.  4.  Iiiter  haec  a  Parmenione,  fi- 
dissimo  purpuratorum,  literas  accipit,  quibus  ei  de- 
nuntiabat,  ne  salutem  suam  Philippo  committeret. 
Miile  talentis  a  Dario,  et  spe  nuptiarum  sororis  eius 
esse  corruptum.  5.  Ingentem  animo  sollicitudinem 
literae  incusserant;  et  quidquid  in  utramque  partem 
aut  metus  aut  spes  subiecerat,  secreta  aestimatione 
pensabat.  6.  Bibere perseverem?  ut,  si  venenum  datum 
fuerit,  ne  immerito  quidem,  quidquid  acciderit,  evenis- 
se  videatur?  Damnem  medici fidem? in  tuhernaculo  er- 
go  me  opprimi  patiar?  At  satius  est,  alieno  memori 
scelere,  quam  metu  meo.  T.  Diu  animo  in  diversa 
versato,  nulli,  quid  scriptum  esset,  enuntiat:  episto- 
lamque,  sigilio  anuli  sui  impressam,  pulvino,  cui  in- 
cumbebat,  subiecit.  8.  Inter  has  cogitationes  biduo 
absumto,  illuxit  a  medico  destinatus  dies :  et  ille  cum 
poculo,  in  quo  medicamentum  diluerat ,  intravit.  9. 
Quo  viso,  Alexander,  levato  corporein  cubitum,  epi- 
stolam  a  Parmenione  missam  sinistra  manu  tenens, 
accipit  poculum,  et  haurit  interritus;  tum  epistolam 
Philippum  legere  iubet;  nec  a  vultu  legentis  movit 
oculos,  ratus,  aliquas  conscientiae  notas  in  ipso  ore 
posse  deprehendere.  10.  llle,  epistola  perlecta,  plus 
indignationis  quam  pavoris  ostendit:  proiectisque 
amiculo  et  literis  ante  lectum,  Rex ,  inquit,  semper 
quidem  spiritus  meus  ex  te  pependit,  sednunc  vere,  ar- 
bitror,  sacro  et  venerabili  ore  trahitur.  11.  Crimen 
parricidii,  quod  mihi  obiectum  est,  tua  salus  diluet. 
Servatus  a  me  vitam  mihi  dederis;  oro  quaesoque, 
omisso  metupatere  medicamentum  concipi  venis.  La- 
xapaullisper  animum,  quem  intempestiva  sollicitudine 
amici  sane  fideles,  sed  moleste  seduli  turbant.  12.  ISon 
securum  modo  haec  vox,  sed  etiam  laetum  regem 
ac  plenum  bonae  spei  fecit.  Itaque,  Si  Dii,  inquit, 
Philippe,  tibipermisissent,  quo  maxime  modo  animum 

velles  experiri  meum,  alio  profecto  voluisses,  sed  cer- 
tiore  quam  expertus  es,  ne  optasses  quidem.  13.  Hac 
epistola  accepta,  tamen,  quod  dilueras,  bibi:  et  nunc 
credo,  tenonminuspro  tuafide,  quampro  mea  salute 
esse  sollicitum.  Haec  elocutus  dextram  Philippo  of- 
fert.  14.  Ceterum  tanta  vis  medicaminis  fuit,  ut, 
quae  secuta  sunt,  criminationem  Parmenionis  adiu- 
verint.  Interclusus  spiritus  arcte  meabat.  Nec 
Philippus  quidquam  inexpertum  omisit.  Ilie  fomen- 
ta  corpori  admovit;  ille  torpentem  nunc  cibi  nunc  vi- 
ni  odore  excitavit.  15.  Atque  ut  primum  mentis 
compotem  esse  sensit,  modo  matris  sororumque, 
modo  tantae  victoriae  appropinquantis  admonere 
non  destitit.  16.  Ut  vero  medicamentum  s*e  diffudit 
in  venas,  et  sensim  toto  corpore  salubritas  percipi 
potuit;  primo  animus  vigorem  suum,  deinde  corpus 
quoque  exspectatione  maturius  recuperavit.  Quippe 
post  tertium  diem,  quam  in  hoc  statu  fuerat,  in  con- 
spectum  militum  venit.  1T.  Nec  avidius  ipsum  re- 
gem,  quam  Philippum,  intuebatur  exercitus:  pro  se 
quisque  dextram  eius  amplexi,  grates  habebant,  ve- 
lut  praesenti  deo.  Namque  haud  facile  dictu  est, 
praeter  ingenitam  illi  genti  erga  reges  suos  venera- 
tionem,  quantum  huius  utique  regis  vel  admirationi 
dediti  fuerint,  vel  caritate  flagraverint.  18.  Iam  pri- 
mum  nihil  nisi  divina  ope  aggredi  videbatur:  nam 
quum  esset  praesto  ubique  fortuna,  temeritas  in  glo- 
rftfth  cesserat.  19.  Aetas  quoque  vix  tantis  niatura 
rebus,  sed  abunde  sufnciens,  omnia  eius  opera  hone- 
stabat.  Et  quae  leviora  haberi  solent  plerumque  in 
re  militari,  gratiora  vulgo  sunt:  exercitatio  corporis 
interipsos;  cultus  habitusque  paullulum  a  privato 
abhorrens;  militaris  vigor:  20.  quis  ille  vel  ingenii 
dotibus,  vel  animi  artibus,  utpariter  carus  ac  vene- 
randus  esset,  eflecerat. 

VII.  At  Darius,  nuntio  de  adversa  valetudine  eius 
accepto,  celeritate,  quanta  poterat  tam  grave  agmen, 

ad  Euphratem  contendit :  iunctoque  eo  pontibus, 
quinque  tamen  diebus  traiecit  exercitum,  Ciliciam 
occupare  festinans.  2.  Iamque  Alexander,  viribus 
corporis  receptis,  ad  urbem  Solos  pervenerat:  cuius 
potitus,  ducentis  talentis  nomine  multae  exactis,  arci 
praesidium  militum  imposuit.  3.  Vota  deinde  pro 
salute  suscepta  per  ludum  atque  otium  reddens, 
ostendit,  quanta\  fiducia  Barbaros  sperneret:  quippe 
Aesculapio  et  Minervae  ludos  celebravit.  4.  Spe- 
ctanti  nuntius  laetus  affertur  ex  Halicarnasso:  Per- 
sas  acie  a  suis  esse  superatos:  Myndios  quoque,  et 
Caunios,  et  pleraque  tractus  eius  suae  facta  ditionis. 

5.  lgitur  edito  spectaculo  ludicro,  castrisque  motis, 
et  Pyramo  amne  ponte  iuncto,  ad  urbem  Mallon  per- 
venit:  inde  alteris  castris  ad  oppidum  Castabalum. 

6.  Ibi  Parmenio  regi  occurrit,  quem  praemiserat  ad 
explorandum  iter  saltus,  per  quem  ad  urbem  lsson 
nomine  penetrandum  erat.  7.  Atque  ille  angustiis 
eius  occupatis,  et  praesidio  modico  relicto,  lsson 
quoque  desertam  a  Barbaris  ceperat.  Inde  progres- 
sus,  deturbatis  qui  interiora  montium  obsidebant, 
praesidiis  cuncta  firmavit:  occupatoque  itinere,  sic- 
ut  paullo  ante  dictum  est,  idem  et  auctor  et  nuntius 
venit.  8.  Isson  deinde  rex  copias  admovit:  ubi  con- 
silio  habito,  utrumne  ultra  progrediendum  foret,  an 
ibi  opperiendi  essent  novi  miiites  ,  quos  ex  Macedo- 
nia  adventare  constabat;  Parmenio  non  alium  locum 
proelio  aptiorem  esse  censebat.  9.  Quippe  illic 
utriusque  regis  copias  numero  futuras  pares,  quum 
angustiae  multitudinem  non  caperent:  planitiem  ip- 
sis  camposque  esse  vitandos,  ubi  circumiri,  ubi  anci- 
piti  acie  opprimi  possent.  Timere ,  ne  non  virtute 
hostium,  sed  lassitudine  sua  vincerentur.  Persas  re- 
centes  subinde  successuros,  si  laxius  stare  potuis- 
sent.  10.  Facile  ratio  tam  salubris  consilii  accepta 
est.  Itaque  inter  angustias  saltus  hostem  opperiri 
statuit.     11.    Erat  in  exercitu  regis  Sisenes  Perses: 

quondam  a  praetore  Aegypti  missus  ad  Philippum, 
donisque  et  omni  honore  cultus,  exsilium  patria  sede 
mutaverat:  seeutus  deinde  in  Asiam  Alexandrum,  in- 
ter  fideies  socios  hahebatur.  12.  Huic  epistolam 
Cretensis  miles  obsignatam  annulo,  cuius  signum 
haud  sane  notum  erat,  tradidit.  Nabarzanes  praetor 
Darii  miserat  eam,hortabaturque  Sisenem,  ut  dignum 
aliquid  nobilitate  ac  moribus  suis  ederet:  magno  id 
ei  apud  regem  honori  fore.  13.  Has  literas  Sisenes, 
utpote  innoxius,  ad  Alexandrum  saepe  deferre  tenta- 
vit:  sed  quum  tot  curis  apparatuque  belli  regem  vi- 
deret  urgeri,  aptius  subinde  tempus  exspectans,  su- 
spicionem  initi  scelesti  consilii  praebuit.  14.  Nam- 
que  epistola,  priusquam  ei  redderetur,  in  manus  Ale- 
xandri  pervenerat,  lectamque  eam,  ignoti  annuli  si- 
gillo  impresso,  Siseni  dari  iusserat,  ad  aestimandam 
fidem  barbari.  15.  Qui  quia  per  complures  dies  non 
adierat  regem,  scelesto  consilio  eam  visus  est  sup- 
pressisse,  et  in  agmine  a  Cretensibus,  haud  dubie  ius- 
su  regis,  occisus  est. 

Viil.  Iamque  Graeci  milites,  quos  Thymodes  a 
Pharnabazo  acceperat,  praecipua  spes,  et  propemo- 
dum  unica,  ad  Darium  pervenerant.  2.  Hi  magno- 
pere  suadebant,  ut  retro  abiret,  spatiososque  Meso- 
potamiae  campos  repeteret.  Si  id  consilium  damna- 
ret;  at  ille  divideretsaltem  copias  innumerabiles,neu 
sub  unum  fortunae  ictum  totas  vires  regni  cadere  pa- 
teretur.  3.  Minus  hoc  consilium  regi,  quam  purpu- 
ratis  eius  displicebat:  ancipitem  fidem,  et  mercede 
venalem  proditionem  imminere;  et  dividi  non  ob 
aliud  copias  velle,  quam  utipsiin  diversa  digressi,  si 
quid  commissum  esset,  traderent  Alexandro.  |  4.  Ni- 
hil  tutius  fore,  quam  circumdatos  eos  exercitu  toto 
obruitelis,  documentum  non  inultae  perfidiae  futu- 
ros.  5.  AtDarius,  ut  erat  sanctus  et  mitis,  se  vero 
tantum  facinus  negat  esse  facturum,  ut  suam  secutos 
fidem,  suos  milites,  iubeat  trucidari.     Q,uam  deinde 

amplius  nationum  exterarum  salutem  suam  creditu- 
ram  sibi,  si  tot  militum  sanguine  imbuisset  manus? 
6.  Neminem  stolidum  consilium  capite  luere  debere. 
Defuturos  enim,  qui  suaderent,  si  suasisse  periculo- 
sum  esset.  Denique  ipsos  quotidie  ad  se  vocari  in 
consiiium,  variasque  sententias  dicere;  nec  tamen 
melioris  fidei  haberi,quiprudentiussuaserint.!7.  Ita- 
que  Graecis  nuntiari  iubet:  ,,ipsum  quidem  benevo- 
lentiae  illorum  gratias  agere;  ceterum,  si  retro  ire 
pergat,  haud  dubie  regnum  hostibus  traditurum.  Fa- 
ma  bella  stare;  et  eum,  qui  recedat,  fugere  credi. 
8.  Trahendi  vero  belli  vix  ullam  esse  rationem.  Tan* 
tae  enimmultitudini,utiquequum  iam  hiemsinstaret, 
in  regione  vasta,  et  invicem  a  suis  atque  hoste  vexa- 
ta,  non  suffectura  alimenta.  9.  Ne  dividi  quidem  co- 
pias  posse  servato  more  maiorum,  qui  universas  vi- 
res  semper  discriinini  bellorum  obtulerint.  10.  Et 
hercule  terribilem  antea  regem,  et  absentia  sua  ad 
vanam  fiduciam  elatum,  posteaquam  adventare  se 
senserit,  cautum  pro  temerario  factum,  delituisse  in- 
ter  angustias  saltus,  ritu  ignobilium  ferarum,  quae, 
strepitu  praetereuntium  audito,  silvarum  latebris  se 
occuluerint.  11.  Iam  etiam  valetudinis  simulatione 
frustrari  suos  milites.  Sed  non  amplius  ipsum  esse 
passurum  detrectare  certamen.  ln  illospecu,inquem 
pavidi  recessissent,  oppressurum  esse  cunctantes." 
Haec  magnificentius  iactata,  quam  verius.  12.  Ce- 
terum  pecunia  omni  rebusque  pretiosissimis  Dama- 
scum  Syriae  cum  modico  praesidio  militum  missis, 
reliquas  copias  in  Ciliciam  duxit,  insequentibus  mo- 
re  patrio  agmen  coniuge  et  matre.  Virgines  quoque 
cum  parvo  filio  comitabantur  patrem.  13.  Forte 
eadem  nocte  et  Alexander  ad  fauces,  quibus  Syria 
aditur,  et  Darius  ad  eum  locum,  quem  Amanicas  Pv- 
las  vocant,  pervenit.  14.  Nec  dubitavere  Persae, 
quinlsso  relicta,  quam  ceperant,  Macedones  fuge- 
rent.     Nam  etiam  saucii  quidam    et  invalidi,    qui 


122  QUINTI    CURTII 

agmen  non  poterant  persequi,  excepti  erant.  15. 
Quos  omnes,  instinctu  purpuratorum,  barbara  ferita- 
te  saevientium,praecisis  adustisque  manibus  circum- 
duci,  ut  copias  suas  noscerent;  satisque  omnibus 
spectatis,  nuntiare  quae  vidissent  regi  suo,  iussit.  16. 
Motis  ergo  castris,  superat  Pinarum  amnem,  in  ter- 
gis,  ut  credebat,  fugientium  haesurus.  At  illi,  quo- 
rum  amputaverat  manus,  ad  castra  Macedonum  pe- 
netrant,  Darium,  quam  maximo  cursu  posset,  sequi 
nuntiantes.  17.  Vix  fides  habebatur.  ltaque  specu- 
latores  in  maritimas  regiones  praemissos  explorare 
iubet,  ipsene  adesset,  an  praefectorum  aliquis  spe- 
ciem  praebuisset  universi  venientis  exercitus.  18. 
Sed  quum  speculatores  reverterentur,  procul  ingens 
multitudo  conspecta  est.  Ignes  deinde  totis  campis 
collucere  coeperunt,  omniaque  velut  continenti  in- 
cendio  ardere  visa:  quum  incondita  multitudo  maxi- 
me  propter  iumenta  laxius  tenderet.  19.  Itaque  eo 
ipso  loco  metari  suos  castra  iusserat;  laetus,  quod 
omni  expetiverat  voto ,  in  illis  potissimum  angustiis 
decernendum  fore.  20.  Ceterum,  ut  solet  fieri, 
quum  ultimi  discriminis  tempus  adventat,  in  sollici- 
tudinem  versa  fiducia  est.  lliam  ipsam  fortunam, 
qua  adspirante  res  tam  prospere  gesserat,  verebatur, 
nec  iniuria  ex  his,  quae  tribuisset  sibi,  quam  mutabi- 
lis  esset,  reputabat.  Unam  superesse  noctem ,  quae 
tanti  discriminis  moraretur  eventum.  21.  Rursus 
occurrebant  maiora  periculis  praemia:  et,  sicut  du- 
bium  esset,  an  vinceret,  ita  illud  utique  certum  esse, 
honeste  et  cum  magna  laude  moriturum.  22.  Itaque 
corpora  milites  curare  iussit,  ac  deinde  tertia  vigilia 
instructos  et  armatos  esse.  Ipse  in  iugum  editi  mon- 
tis  adscendit,  multisque  collucentibus  facibus  patrio 
more  sacrificium  Diis  praesidibus  loci  fecit.  23. 
lamque  tertium,  sicut  praeceptum  erat,  signum  tuba 
miies  acceperat,  itineri  simul  paratus  et  proelio: 
strenueque  iussi  procedere,  oriente  luce  pervenerunt 

ad  angustias,  quas  occupare  decreverant.  24.  Da- 
rium  triginta  inde  stadia  abesse  praemissi  indica- 
bant.  Tunc  consistere  agmen  iubet;  armisque  ipse 
sumtis,  aciem  ordinabat.  Dario  adventum  hostium 
pavidi  agrestes  nuntiaverunt,  vix  credenti  occurrere 
etiam,  quos  ut  fugientes  sequebatur.  25.  Ergo  non 
mediocris  omnium  animos  formido  incesserat:  quip- 
pe  itineri  quam  proelio  aptiores  erant,  raptimque  ar- 
ma  capiebant.  Sed  ipsa  festinatio  discurrentium, 
suosque  ad  arma  vocantium,  maiorem  metum  incus- 
sit.  26.  Aliiiniugum  montis  evaserant,  ut  hostium 
agmen  inde  prospicerent:  equos  plerique  frenabant. 
Discors  exercitus,  nec  ad  unum  intentus  imperium, 
vario  tumultu  cuncta  turbaverat.  27.  Darius  initio 
montis  iugum  cum  parte  copiarum  occupare  statuit, 
et  a  fronte  et  a  tergo  circumiturus  hostem;  a  mari 
quoque,  quo  dexterum  eius  cornu  tegebatur,  alios 
obiecturus,  ut  undique  urgeret.  28.  Praeter  haec 
viginti  millia  praemissa  cum  sagittariorum  manu, 
Pinarum  amnem,  qui  duo  agmina  interfluebat,  trans- 
ire,  et  obiicere  sese  Macedonum  copiis  iusserat:  si 
id  praestare  nonpossent,  retrocedere  in  montes,  et 
occulte  circumire  ultimos  hostium.  29.  Ceterum 
destinata  salubriter  omni  ratione  potentior  fortuna 
discussit:  quippe  alii  prae  metu  imperium  exsequi 
non  audebant,  alii  frustra  exsequebantur,  quia,  ubi 
partes  labant,  summa  turbatur. 

IX.  Acies  autem  hoc  modo  stetit.  Nabarzanes 
equitatu  dextrum  cornu  tuebatur,  additis  funditorum 
sagittariorumque  viginti  fere  millibus.  2.  ln  eodem 
Thymodes  erat,  Graecis  peditibus  mercede  condu- 
ctis  triginta  miilibus  praepositus.  Hoc  erat  haud 
dubium  robur  exercitus,  par  Macedonicae  phalangi 
acies.  3.  In  laevo  cornu  Aristomedes  Thessalus  vi- 
ginti  millia  barbarorum  peditum  habebat.  In  subsi- 
diis  pugnacissimas  locaverat  gentes.  4.  Ipsum  regem 
in  eodem  cornu  dimicaturum  tria  miliia  delectorum 

equitum,  adsueta  corporis  custodiae,  et  pedestris 
acies  quadraginta  miliia  sequebantur.  5.  Hyrcani 
deinde  Medique  equites:  his  proximi  ceterarum  gen- 
tium,  dextra  laevaque  dispositi.  Hoc  agmen,  sicut 
dictum  est,  instructum,  sex  miliia  iaculatorum  fundi- 
torumque  antecedebant.  6.  Q,uidquid  in  illis  angu- 
stiis  adiri  poterat,  impleverant  copiae;  cornuaque 
hinc  a  iugo,illinc  a  mari  stabant:  uxoremmatremque 
regis  et  alium  feminarum  gregem  in  medium  agmen 
acceperant.  7.  Alexander  phalangem,  qua  nihii 
apud  Macedonas  validius  erat,  in  fronte  constituit. 
Dextrum  cornu  Nicanor,  Parmenionis  filius,  tueba- 
tur:  huic  proximi  stabant  Coenos,  et  Perdiccas,  et 
Meleager,  et  Ptolemaeus,  et  Amyntas,  sui  quisque 
agminis  duces.  8.  In  laevo,  quod  ad  mare  pertine- 
bat,  Craterus  et  Parmenio  erant;  sed  Craterus  Par- 
menioni  parere  iussus.  Equites  ab  utroque  cornu 
locati:  dexterum  Macedones  Thessalis  adiunctis, 
laevum  Peloponnenses  tuebantur.  9.  Ante  hanc 
aciem  posuerat  funditorum  manum,  sagittariis  ad- 
mixtis.  Thraces  quoque  et  Cretenses  ante  agmen 
ibant,  et  ipsi  leviter  armati.  10.  At  iis,  qui  praemissi 
aDario  iugum  montis  insederant,  Agrianos  opposuit, 
ex  Graecia  nuper  advectos.  Parmenioni  autem 
praeceperat,  ut,  quantum  posset,  agmen  ad  mare  ex- 
tenderet,  quo  longius  abesset  montibus,  quos  occu- 
paverant  barbari.  11.  At  illi,  neque  obstare  venien- 
tibus,  nec  circumire  praetergressos  ausi,  funditorum 
maxime  adspectu  territi  profugerant;  eaque  res  tu- 
tum  Aiexandro  agminis  latus,  quod  ne  superne  i^nces- 
seretur  timuerat,  praestitit.  12.  Triginta  et  duo  ar- 
matoium  ordines  ibant;  neque  enim  latius  extendi 
aciem  patiebantur  angustiae.  Paulatim  deinde  se 
laxare  sinus  montium,  etmaius  spatium  aperire  coe- 
perant;  ita  ut  non  pedes  solum  pluribus  ordinibus 
incedere,  sed  etiam  a  lateribus  circumfundi  posset 
equitatus. 


LIBER   III.    CAP.    10.  125 

X.  Iam  in  conspectu,  sed  extra  teli  iactum,  utra- 
que  acies  erat;  quum  priores  Persae  inconditum  et 
trucem  sustulere  clamorem.  2.  Redditur  et  a  Ma- 
cedonibus,  maior  exercitus  numero,  iugis  montium 
vastisquesaltibusrepercussus:quippesempercircum- 
iecta  nemora  petraeque,  quantamcunque  accepere 
vocem,  multiplicato  sono  referunt.  3.  Alexander 
ante  prima  signa  ibat,  identidem  manusuos  inhibens, 
ne  impensius  ob  nimiam  festinationem  concitato  spi- 
ritu  capesserent  proelium.  4.  Q,uumque  agmini  obe- 
quitaret,  varia  oratione,  ut  cuiusque  animis  aptum 
erat,  milites  alloquebatur.  Macedones,  tot  bellorum 
in  Europa  victores,  ad  subigendam  Asiam  atque  ulti- 
ma  Orientis,  non  ipsius  magis,  quam  suo  ductu  pro- 
fecti,  inveteratae  virtutis  admonebantur.  5.  llios 
terrarum  orbis  liberatores,  emensosque  olim  Hercu- 
lis  et  Liberi  patris  terminos,  non  Persis  modo,  sed 
etiam  omnibus  gentibus  imposituros  iugum:  Mace- 
donum  provincias  Bactra  et  Indos  fore.  Minima 
esse,  quae  nunc  intuerentur;  sed  omnia  victoria  ape- 
riri.  6.  Non  in  praeruptis  petris  Illyriorum  et  Thra- 
ciae  saxis  sterilem  laboremfore;  spolia  totiusOrien- 
tis  offerri.  Vix  gladio  futurum  opus;  totam  aciem 
suo  pavore  fluctuantemumbonibus  posse  propelli.  7. 
Victor  ad  haec  AtheniensiumPhilippus  pater  invoca- 
batur:  domitaeque  nuper  Boeotiae,  et  urbis  in  ea  no- 
bilissimae  ad  solum  dirutae  species  repraesentaba- 
tur  animis.  Iam  Granicum  amnem,  iam  tot  urbes, 
aut  expugnatas,  aut  in  fidem  acceptas,  omniaque, 
quae  post  tergum  erant,  strata  et  pedibus  ipsorum 
subiecta  memorabat.  8.  Quum  adierat  Graecos, 
admonebat,  ab  iis  gentibus  illata  Graeciae  bella,  Da- 
rii  prius,  deinde  Xerxis  insolentia,  aquam  ipsam  ter- 
ramque  poscentium,  ut  neque  fontium  haustum,  nec 
solitos  cibos  relinquerent.  9.  Dein  Deum  templa 
ruinis  et  ignibus  esse  deleta,  urbes  eorum  expugna* 
tas,  foederahumani  divinique  iuris  violata,referebat. 

Illyrios  veroetThraeas,rapto  vivere  adsuetos,aciem 
hostium  auro  purpuraque  fulgentem  intueri  iubebat, 
praedam,  non  arma  gestantem.  10.  Irent,  et  imbel- 
libus  feminis  aurum  viri  eriperent.  Aspera  montium 
suorum  iuga,  nudosque  colles,  et  perpetuo  rigentes 
gelu,  ditibus  Persarum  campis  agrisque  mutarent. 
XI.  Iam  ad  teli  iactum  pervenerant,  quum  Persa- 
rum  equites  ferociter  in  laevum  cornu  hostium  inve- 
ctisunt.  Quippe  Darius  equestri  proelio  decernere 
optabat,  phalangem  Macedonici  exercitus  robur  esse 
coniectans.  Iamque  etiam  dextrum  Alexandri  cornu 
circumibatur.  2.  Quod  ubi  Macedo  conspexit,  dua- 
bus  alis  equitum  ad  iugum  montis  iussis  subsistere, 
ceteros  in  medium  belli  discrimen  strenue  transfert. 
3.  Subductis  deinde  ex  acie  Thessalis  equitibus, 
praefectum  eorum  occulte  circumire  tergum  suorum 
iubet,  Parmenionique  coniungi,  et  quod  is  imperas- 
set,  impigre  exsequi.  4.  Iamque  ipsi  in  medium 
Persarum  undique  circumfusi,  egregie  se  tuebantur; 
sed  conferti,  et  quasi  cohaerentes,  tela  vibrare  non 
poterant:  sirnul  ut  erant  emissa,  in  eosdem  concur- 
rentia  implicabantur,  levique  et  vano  ictu  pauca  in 
hostem,  plura  in  humum  innoxia  cadebant.  Ergo 
cominus  pugnam  coacti  conserere,  gladios  impigre 
stringunt.  5.  Tum  vero  multum  sanguinis  fusum 
est.  Duae  quippe  acies  ita  cohaerebant,  ut  armis 
arma  pulsarent,  mucrones  in  ora  dirigerent.  Non 
timido,  non  ignavo  cessare  tum  licuit:  collato  pede, 
quasi  singuli  interse  dimiearent,  in  eodem  vestigio 
stabant,  donec  vincendo  locum  sibi  facerent.  6.  Tum 
demum  ergo  promovebant  gradum,  quum  hostem 
prostraverant.  At  illos  novus  excipiebat  adversa- 
rius  fatigatos:  nec  vulnerati,  ut  alias  solent,  acie  po- 
terant  excedere,  quum  hostis  instaret  a  fronte,  a  ter- 
go  sui  urgerent.  7.  Alexander  non  ducis  magis, 
quam  militis  munia  exsequebatur,  opimum  decus 
caeso  rege  expetens.    Quippe  Darius  curru  sublimis 

eminebat,  et  suis  ad  se  tuendum,  et  hostibus  ad  in- 
cessendum,  ingens  incitamentum.  8.  Ergo  frater 
eiusOxathres,  quum  Alexandrum  instare  ei  cerneret, 
equites,  quibus  praeerat,  ante  ipsum  currum  regis 
obiecit,  armis  et  robore  corporis  multum  super  cete- 
ros  eminens,  animo  vero  et  pietate  in  paucissimis. 
lllo  utique  proelio  clarus,  alios  improvide  instantes 
prostravit,  alios  in  fugam  avertit.  9.  At  Macedones, 
qui  circa  regem  erant,  mutua  adhortatione  firmati, 
cum  ipso  in  equitum  agmen  irrumpunt.  Tum  vero 
similis  ruinae  strages  erat.  Circa  currum  Darii  ia- 
cebant  nobilissimi  duces,  ante  oculos  regis  egregia 
morte  defuncti,  omnes  in  ora  proni,  sicut  dimicantes 
procubuerant,  adverso  corpore  vulneribus  acceptis. 
10.  Inter  hos  Atizyes,  et  Kheomithres,  et  Sataces 
praetor  Aegypti,  magnorum  exercituum  praefecti, 
noscitabantur :  circa  eos  cumulata  erat  peditum  equi- 
tumque  obscurior  turba.  Macedonum  quoque,  non 
quidem  multi,  sed  promtissimi  tamen,  caesi  sunt:  in- 
ter  quos  Alexandri  dexterum  femur  leviter  mucrone 
perstrictum  est.  11.  Iamque  qui  Darium  vehebant 
equi,  confossi  hastis  etdolore  efferati,  iugum  quate- 
re  et  regem  curru  excutere  coeperant:  quum  ille,  ve- 
ritus  ne  vivus  veniret  in  hostium  potestatem,  desilit, 
et  in  equum,  qui  ad  hoc  sequebatur,  imponitur:  insi- 
gnibus  quoque  imperii,  ne  fugam  proderent,  indeco- 
re  abiectis.  12.  Tum  vero  ceteri  dissipantur  metu; 
et  qua  cuique  patebat  ad  fugam  via,  erumpunt,  arma 
iacientes ,  quae  paullo  ante  ad  tutelam  corporum 
sumpserant:  adeo  pavor  etiam  auxilia  fornridabat. 
13.  lnstabat  fugientibus  eques  a  Parmenione  missus, 
et  forte  in  illud  cornu  omnes  fuga  abstulerat.  At  in 
dextro  Persae  Thessalos  equites  vehementer  urge- 
bant.  14.  Iamque  una  ala  ipso  impetu  proculcata 
erat:  quum  Thessali,  strenue  circuinactis  equis  di- 
lapsi,  rursus  in  proelium  redeunt,  et  sparsos  incom- 
positosque  victoriae  fiducia  barbaros  ingenti  caede 

prosternunt.  15.  Equi  pariterequitesque  Persarum, 
serie  laminarum  graves,  agmen,  quod  celeritate  ma- 
xime  constat,  aegre  moliebantur:  quippe  in  eircuma- 
gendis  equis  suis  Thessali  multos  occupaverant.  16. 
Hac  tam  prospera  pugna  nuntiata,  Alexander,  non 
ante  ausus  persequi  barbaros,  utrimque  iam  victor 
instare  fugientibus  coepit.  1T.  Haud  amplius  regem 
quam  mille  equites  sequebantur;  quum  ingens  multi- 
tudo  hostium  caderet.  Sed  quis  aut  in  victoria,  aut 
in  fuga  copias  numerat?  Agebantur  ergo  a  tam  pau- 
cis  pecorum  modo;  et  idem  metus,  qui  cogebat  fuge- 
re,  fugientes  morabatur.  18.  At  Graeci,  qui  in  Darii 
partibus  steterant,  Amynta  duce  (praetor  hicAIexan- 
dri  fuerat,  tunc  transfuga)  abrupti  a  ceteris,  haud 
sane  fugientibus  similes  evaserant.  19.  Barbari 
longe  diversam  fugam  intenderunt:  alii,  qua  rectum 
iter  in  Persidem  ducebat;  quidam  circumitu  rupes 
saltusque  montium  occultos  petivere;  pauci  castra 
Darii.  20.  Sed  iam  illa  quoque  hostis  victorintra- 
verat,  omni  quidem  opulentia  ditia.  Ingens  auri  ar- 
gentique  pondus,  non  belii  sed  luxuriae  apparatum, 
diripuerant  milites.  Quumque  plus  raperent,  passim 
strata  erant  itinera  vilioribus  sarcinis,  quas  in  com- 
paratione  meliorum  avaritia  contempserat.  21.  Iam- 
que  ad  feminas  perventum  erat;  quibus  quo  cariora 
ornamenta  sunt,  violentius  detrahebantur:  nec  cor- 
poribus  quidem  vis  ac  libido  parcebat.  22.  Omnia 
planctu  tumultuque,prout  cuique  fortuna  erat,  castra 
repleverant;  nec  ulla  facies  mali  deerat,  quum  per 
omnes  ordines  aetatesque  victoris  crudelitas  ac  li- 
centia  vagaretur.  23.  Tunc  vero  impotentis  fortunae 
speciesconspicipotuit;  quumei,  quitumDariotaber- 
naculum  exornaverant,omniluxuet  opulentia  instru- 
ctum,  eadem  illa  Aiexandro,  quasi  venturo  domino, 
reservabant.  Namque  id  solum  intactum  omiserant 
milites,  ita  tradito  more,  ut  victorem  victi  regis  ta- 
bernaculo  exciperent.    24.  Sed  omnium  oculos  ani^ 

mosque  in  semet  adverterant  captivae  mater  con- 
iunxque  Darii:  illa  non  maiestate  solum,  sed  etiam 
aetate  venerabilis:  haec  formae  pulchritudine,  nec 
illa  quidem  sorte  corrupta.  Receperat  in  sinum  fi- 
lium,  nondum  sextum  aetatis  annum  egressum,  in 
spem  tantae  fortunae,  quantam  paullo  ante  pater 
eius  amiserat,  genitum.  25.  At  in  gremio  anus  aviae 
iacebant  adultae  virgines  duae,  non  suo  tantum,  sed 
etiam  illius  moerore  confectae.  Ingens  cixca  eas 
nobilium  feminarum  turba  constiterat,  laceratis  cri- 
nibus,  abscissaque  veste,  pristini  decoris  immemo- 
res,reginas  dominasque,  veris  quondam,  tunc  alienis 
nominibus,  vocantes.  26.  Illae,  suae  ealamitatis 
oblitae,  in  utro  cornu  Darius  stetisset,  quae  fortuna 
discriminis  fuisset,  requirebant.  Negabant  se  ca- 
ptas,  si  vireret  rex.  Sed  illum,  equos  subinde  mu- 
tantem,  longius  fuga  abstulerat.  27.  In  acie  autem 
caesa  sunt  Persarum  peditum  centum  millia,  decem 
[vero  millia  interfecta]  equitum.  At  a  parte-Ale- 
xandri  quatuor  et  quingenti  saucii  fuere,  triginta 
omnino  et  duo  ex  peditibus  desiderati  sunt:  equitum 
centum  quinquaginta  interfecti.  Tantulo  impendio 
ingens  victoria  stetit. 

XII.  Rex,  diuDariumpersequendofatigatus,  post- 
eaquam  et  nox  appetebat,  et  eum  assequendi  spes 
nnn  erat,  in  castra  paullo  ante  a  suis  capta  pervenit. 
2.  Invitari  deinde  amicos,quibusmaxime  adsueverat, 
iussit;  quippe  summa  dumtaxat  cutis  in  femine  per- 
strictay  non  prohibebat  interesse  convivio;  quum  re- 
pente  e  proximo  tabernaculo  lugubrisclamor,bai*ba- 
ro  ululatu  planctuque  permixtus,  epulantes  conter- 
ruit.  3.  Cohors  quoque,  quae  excubabat  ad  taber- 
naculum  regis,  verita,  ne  maioris  motus  principium 
esset,  armare  se  coeperat.  4.  Causa  subiti  pavoris 
fuit,  quod  mater  uxorque  Darii  cum  captivis  mulie- 
ribus  nobilibus,  regem,  quem  interfectum  esse  cre- 
debant,    ingenti    genritu    eiulatuque   deflebant.     5. 

CURTIUS.  I 

Unus  namque  e  captivis  spadonibus,  qui  forte  ante 
ipsarum  tabernaculum  steterat,  amiculum,  quod  Da- 
rius,  sicut  paullo  ante  dictum  est,  ne  cultu  prodere- 
tur,  abiecerat,  in  manibus  eius,  qui  repertumferebat, 
agnovit:  ratusque,  interfecto  detractum  esse,  falsum 
nuntium  mortis  eius  attulerat.  6.  Hoc  mulierum 
errore  comperto,  Alexander  fortunae  Darii  et  pieta- 
ti  earum  iliacrimasse  fertur.  Ac  primo  Mithrenem, 
qui  Sardeis  tradiderat,  peritum  Persicae  linguae,  ire 
ad  consolandas  eas  iusserat.  T.  Veritus  deinde,  ne 
proditor  captivarum  iram  doloremque  gravaret,  Le- 
onnatum  ex  purpuratis  suis  misit,  iussum  indicare, 
falso  lamentari  eas  Dariuni  vivum,  llie  cum  paucis 
armigeris  in  tabernaculum,  in  quo  captivae  erant, 
pervenit,  missumque  se  a  rege  nuntiari  iubet.  8.  At 
ii,  qui  in  vestibul»  erant,  ut  armatos  conspexere,  rati 
actum  esse  de  dominis,  in  tabernaculum  currunt,  vo- 
ciferantes,  adesse  supremam  horam,  missosque  qui 
occiderent  captas.  9.  Itaque,  ut  quae  nec  prohibe- 
re  possent,  nec  admittere  auderent;  nullo  responso 
dato,  tacitae  opperiebanturvictoris  arbitrium.  10.  Le- 
onnatus  exspectato  diu  qui  se  introduceret,  postea- 
quam  nemo  procedere  audebat,  relictis  in  vestibulo 
satellitibus,  intrat  in  tabernaculum.  E.a  ipsa  res  tur- 
baverat  feminas^  quod  irrupisse,  non  admissus  vide- 
batur.  11  Itaque  mater  et  coniunx  provolutae  ad 
pedes,  orare  coeperunt,  ut,  priusquam  interficeren- 
tur,  Darii  corpus  ipsis  patrio  more  sepelire  permitte- 
ret:  functas  supremo  in  regcm  offieio  se  impigre  mo- 
rituras.  12.  Leonnatus,  et  vivere  Darium,  et  ipsas 
non  incolumes  modo,  sed  etiam  apparatu  pristinae 
fortunae  reginas  fore.  Tum  demum  mater  Darii  al- 
levari  se  passa  est.  13.  Alexander  postero  die,  cum 
cura  sepultis  militibus,  quorum  corpora  invenerat, 
Persarum  quoque  nobilissimis  eundem  honorem  ha- 
beri  iubet,  matrique  Darii  permitti,  quOs  vellet,  pa- 
trio  more  sepeliret.     14.  llla  paucos  arcta  propin 

quitate  coniunetos,  pro  habitu  praesentis  fortunae 
humari  iussit;  apparatum  funerum,  quo  Persae  su- 
prema  officia  celebrarent,  invidiosum  fore  existi- 
mans,  quum  rictores  haud  pretiose  cremarentur.  15. 
Iamque  iustis  defunctorum  corporibus  solutis,  prae- 
mittit  ad  captivas,  qui  nuntiarent,  ipsum  venire :  in- 
hibitaque  comitantium  turba,  tabernaculum  cum  He- 
phaestione  intrat.  16.  ls  longe  omnium  amicorum 
carissimus  eratregi,  cum  ipso  pariter  educatus;  se- 
cretorum  omnium  arbiter:  libertatis  quoque  ln  ad- 
monendo  eo  non  alius  ius  habebat;  quod  tamen  ita 
usurpabat,  ut  magis  a  rege  permissum,  quam  vindi- 
catum  ab  eo  videretur:  et  sicut  aetate  par  erat  regi, 
ita  corporis  habitu  praestabat.  17.  Ergo  reginae  il- 
lum  regem  esse  ratae,  suo  more  veneratae  sunt.  In- 
de  spadonibus  captivis,  quis  Alexander  esset,  mon- 
strantibus,  Sysigambis  advoluta  est  pedibus  eius, 
ignorationem  nunquam  antea  visi  regis  excusans. 
Quam  manu  adlevans  rex,  non  errasti,  inquit,  mater: 
nam  et  hic  Alexander  est.  18.  Equidem,  hac  conti- 
nentia  animi  si  ad  ultimum  vitae  perseverare  potuis- 
set,  feliciorem  fuisse  crederem,  quam  visus  est  esse, 
quum  Liberi  patris  imitaretur  triumphum,  ab  Helle- 
spontu  usque  ad  Oceanum  omnes  gentes  victoria 
emensus.  19.  Vicisset  profecto  superbiam  atque 
iram,  mala  invicta:  abstinuisset  inter  epulas  caedi- 
bus  amicorum:  egregiosque  bello  viros,  et  tot  gen- 
tium  secum  domitores,  indicta  causa  veritus  esset 
occidere.  20.  Sed  nondum  fortuna  se  animo  eius 
superfuderat.  Itaque  orientem  eam  moderate  et 
prudenter  tulit;  ad  ultimum  magnitudinem  eius  non 
cepit.  21.  Tunc  quidem  ita  se  gessit,  ut  omnes  ante 
eum  reges  et  continentia  et  clementia  vinceret.  22. 
Virgines  enim  reginas  excellentis  formae  tam  sancte 
habuit,  quam  si  eodem,  quo  ipse,  parente  genitae  fo- 
rent:  coniugem  eiusdem,  quam  nulla  aetatis  suae 
pulchritudine  corporis  vicit,  adeo  rpse  nonviolavit, 

12 

ut  summam  adhibuerit  curam,  ne  quis  captivo  corpo- 
ri  illuderet:  23.  omnem  cultum  reddi  feminis  iussit: 
nec  quidquam  ex  pristinae  fortunae  inagnificentia 
captivis,  praeter  fiduciaiu,  defuit.  24.  Itaque  Sysi- 
gambis,  rex,  inquit,  mereris,  ut  eapreaemur  tibi,  quae 
Dario  nostro  quondam  precatae  sumus:  et,  ut  video, 
dignus  es,  qui  tantum  regem  non  felicitate  solum,  sed 
etium  aequitate  superaveris.  25.  Tu  quidem  matrem 
me  et  reginam  vocas:  sed  ego  me  tuum  famulam  esse 
confiteor.  Et praeteritae  fortunae  fastigium capio,  et 
praesetitis  iugum  pati possumx  tua  interest,  quantum  in 
nos  licuerit,  si  idpotius  clementia,  quam  saevitia,  vis 
esse  testatum.  Rex  bonum  animum  habere  easiussit. 
26.  Darii  deinde  filium  colio  suo  admovit.  Atque  ni- 
hil  ille  conspectu  tunc  primum  a  se  visi  conterritus, 
cervicem  eius  manibus  amplectitur.  Motus  ergo  rex 
coustantia  pueri,  Hephaestionem  intuens,  quam  vel- 
lem,  inquit,  Darius  aliquid  ex  hac  indole  hausisset!  27. 
Tum  tabernaculo  egressus,  tribus  aris  in  ripa  Pinari 
amnis,  Iovi  atque  Herculi  Minervaeque  sacratis,  Sy- 
riam  petit;  Damascum,  ubi  regis  gaza  erat,  Parme- 
nione  praemisso. 

XHL  Atque  is,  quumpraecessisse  Darii  satrapam 
comperisset,  veritus,  ne  paucitas  suorum  spernere- 
tur,  accersere  maiorem  manum  statuit.  2.  Sed  forte 
ii*e\ploratores  ab  eo  praemissosinciditnationeMar- 
dus,  qui  ad  Parmenionem  perductus,  literas  ad  Ale- 
xandrum,  a  praefecto  Damasci  missas,  tradit  ei;  nec 
dubitare  eum,quin  omnem  regiam  supeilectilem  cum 
pecunia  traderet,  adiecit.  3.  Parmenio,  asservari  eo 
iusso,  literas  aperit:  in  quis  erat  scriptum,  ut  mature 
Alexander  aliquem  ex  ducibus  suis  mitteret,  cum  ma- 
nu  exigua.  Itaque  re  cognita,  Mardum  datis  comiti- 
bus  ad  proditorem  remittit.  Ille,  e  manibus  custo- 
dientium  lapsus ,  Damascum  ante  lucem  intrat.  4. 
Turbaverafc  ea  rCs  Parmenionis  animum  insidias  ti- 
mentis;  et  ignotum  iter  sine  duce  non  audebat  ingre- 

di:  felicitati  tamen  regis  sui  confisus,  agrestes,  qui 
duces  itineris  essent,  excipi  iussit.  Quibus  celeriter 
repertis,  quarto  die  ad  urbem  pervenit,  iam  metuen- 
te  praefecto,  ne  sibi  fides  habita  non  esset.  5.  Igi- 
tur,  quasi  parum  munimentis  oppidi  fidens,  ante  so- 
lis  ortum  pecuniam  regiam,  (gazam  Persae  vocant,) 
cum  pretiosissimis  rerum  efferri  iubet,  fugam  simu- 
lans,  re  vera,  ut  praedam  hosti  offerret.  G.  Multa 
millia  virorum  feminarumque  excedentemoppido  se- 
quebantur;  omnibus  miserabilis  turba,  praeter  eum, 
cuius  fidei  commissa  fuerat.  Quippe  quo  maior  pro- 
ditionis  merces  foret,  obiicere  hosti  parabat  gratio- 
rem  omni  pecunia  praedam,nobiles  viros,  praetorum 
Darii  coniuges  liberosque;  praeter  hosurbium  Grae- 
carum  legatos,  quos  Darius  velut  in  arce  tutissima, 
in  proditoris  reliquerat  manibus.  7.  Gangabas  Per- 
sae  vocant  humeris  onera  portantes:  hi  quum  frigus 
tolerare  non  possent,  (quippe  et  procella  subito  ni- 
vem  effuderat,  et  humus  rigebat  gelu)  tum  adstrictas 
vestes,  quas  cum  pecunia  portabant,  auro  et  purpura 
insignes,  induunt,  nullo  prohibere  auso,  quum  fortu- 
na  regis  etiam  humillimis  in  ipsum  licentiam  faceret. 
8.  Praebuere  ergo  Parmenioni  non  spernendi  agmi- 
nis  speciem;  qui  intentiore  cura  suos,  quasi  ad  iu- 
stum  proelium,paucis  adhortatus,equis  calcaria  sub- 
dere  iubet,  et  acri  impetu  in  hostem  invehi.  9.  At 
illi,  qui  sub  oneribus  erant,  omissis  illis,  per  metum 
capessunt  fugam:  armati  quoque,  qui  eos  proseque- 
bantur,  eodem  metu  arma  iactare,  ac  nota  diverticu- 
la  peterc  coeperunt.  10.  Praefectus,  quasi  et  ipse 
conterritus,  [simulans]  cuncta  pavore  compleverat. 
Iacebant  totis  campis  opes  regiae:  illa  pecuniasti- 
pejidio  ingenti  militum  praeparata:  ille  cultus  tot 
nobilium  virorum,  tot  iliustrium  feminarum:  aurea 
vasa,  aurei  fraeni,  tabernacula  regali  magnificentia 
ornata:  11.  vehicula  quoque  a  suis  destituta,  ingentis 
opulentiae  plena,  facies  etiam  praedantibus  tristis, 

si  qua  re  avaritia  moveretur.  Quippe  tot  annorum 
incredibili  et  fidem  excedentefortuna  cumulatatunc 
alia  stirpibus  dilacerata,  alia  in  coenum  demersa 
eruebantur:  non  sufficiebant  praedantium  manus 
praedae.  12.  Iamque  etiam  ad  eos,  qui  primi  fuge- 
rant,  ventum  erat:  feminae  pleraeque  parvos  trahen- 
tes  liberos  ibant.  Inter  quas  tres  fuere  virgines, 
Ochi,  qui  ante  Darium  regnaverat,  filiae,  olim  qui- 
dem  ex  fastigio  paterno  rerummutatione  detractae, 
sed  tum  sortem  earum  crudelius  aggravante  fortuna. 
13.  ln  eodem  grege  uxor  quoque  eiusdem  Ochi  fuit, 
Oxathrisque  ffrater  hic  eratDarii)  filia,  etconiunx 
Artabazi,  principis  purpuratorum,  et  filius,  cui  Ilio- 
neo  fuit  nomen.  14.  Pharnabazi  quoque,  cui  sum- 
mum  imperium  maritimae  orae  rex  dederat,  uxor 
cum  filio  excepta  est:  Mentoris  filiaetres:  ac  nobi- 
lissimi  ducis  Memnonis  coniunx  ct  filius.  Vixque 
ulla  domus  purpurati  fuit  tantae  cladis  expers.  15. 
Lacedaemonii  quoque  et  Athenienses,  societatis  fide 
violata,  Persas  seeuti;  Aristogiton,Dropides  etlphi- 
crates,  inter  Athenienses  genere  famaque  longe  cla- 
rissimi;  Lacedaemonii  Pausippus  et  Onomastorides, 
cum  Monimo  et  Callicratide,  ii  quoque  dominobiles. 
16.  Summa  pecuniae  signatae  fuit  talentorum  duo 
millia  et  sexaginta;  facti  argenti  pondus  quingenta 
aequabat.  Praeterea  triginta  millia  hominum,  cum 
septem  millibus  iumentorum,  dorso  onera  portan- 
tium,  capta  sunt.  17.  Ceterum  Dii  tantae  fortunae 
proditorem  celeriter  debita  poena  persecuti  sunt. 
Namqueunuse  consciis  eius,  credo  regis  vicern  etiam 
in  ilia  sorte  reveritus,  interfecti  proditoris  caput  ad 
Darium  tulit,  opportunum  solatium  prodito:  quippe 
et  ultus  inimicum  erat,  etnondum  in  omnium  animis 
memoriam  maiestatis  suae  exolevisse  cernebat. 

i.  Alexander  literis  a  Dario  superbe  scriptis  regie  respon- 
ilet.  Abdolonimum  Sidoniis  regem  praeficit.  Amyntas  trans- 
fuga.  miro  modo  a  Persis  ipsis  occiilitur.  Yariae  variis  locis 
praefectorum  Darii  clades.  2.  Tyrus  urbs,  incolis  Alexan- 
drum  recipere  recusantibus,  obsidetur;  3.  quae  obsidio  du- 
biis  belli  eventibus  admodum  nobilitata  est.  4.  Tandem  vi 
capta,  maxima  homiuum  strage  facta,  luctuoso  deformatur  in- 
cendio.  5.  Darii  iterata  de  pace  submissiorque  lcgatio  ab 
Alexandro  repudiatur;  tjiio  facto  Graeci  eum  corona  aurea  do- 
nant:  ille  per  praefectos  plerasque  Persarum  provinclas  in  po- 
testatem  suam  Tedignt.  6.  Ad  bellum  dum  se  aceingit  Darius, 
Alexander  Gazam  expugnat:  eiusque  praefectum  Batim  crude- 
li  afficit  supplicio.  7.  Dein  Aegyptum  pergit,  et  adit  Iovis 
Hammonis  oraculum.      8.    In   Aegypto    Alexandriam    condit; 

Memphim  petit,  et  res  Aegypti  ordinat.  9.  Darius  ad  Arhela 
perVenit,  eoque  invito  Alexander  Tigrim  superat.  10.  Mili- 
tes,  ob  lunae  defectum  turbatos,  per  Aegyptios  vates  confirmat 
Alexander.  Persas  vastatores  coniicit  in  fugam.  Dariiuxor 
captiva,  moerore  confecta,  supremum  diem  claunit,  unde  Ale- 
xandri  lacrimae.  Darii  suspiciones,  luctus  et  vota.  11.  Pa- 
cem  tertio  quaesitam  Darius  non  impetrat;  immo  ad  deditio- 
nem,  aut  ad  bellum  ab  Alexandro  provocatur.  12.  Ad  proe- 
lium  dum  Persarum  se  exercitus  parat,  Macedones  Panico  quo- 
dam  defuncti  terrore  arma  alacriter  capessunt.  12.  Consilia  de 
nocturno  proelio  Parmenionis  et  Polypercontis  Alexander  da- 
nmat:  somnoque  refectus,interritovnltusuos  ad  pugnam  accen- 
dit.  14.  Alexandri  ad  Graecorum,  Dariique  ad  Persarum 
exercitus  ante  pugnam  orationes.  15.  Cruenti  ad  Arbela  proe- 
lii  descriptio.  Victor  Alexander  Darium  victum  persequitur. 
16.  Parmenio  in  discrimine  constitutus,  Alexandrum  retrahit. 
Tandem  integra  victoria  potiti  Macedones,  reliquos  Persas, 
multis  suorum  millibus  desideratis,  fuga  sibi  quaerere  salutem 
cogunt. 

1.  JJarius,  tanti  modo  exercitus  rex,  qui  trium- 
phantis  magis,  quam  dimicantis  more,  currusublimis 
inierat  proelium;  per  loca,  quae  prope  immensis 
agminibus  impleverat,  iam  inania  et  ingenti  solitu- 
dine  rasla,  fugiebat.  2.  Pauci  regem  sequebantur: 
nam  nec  eodem  omnes  fugam  intenderant;  et  defi- 
cientibus  equis,cursum  eorum,  quos  rex  subinde  mu- 
tabat,  aequare  non  poterant.  3.  Onchas  [deinde] 
pervenit,  ubi  excepere  eum  Graecorum  quatuor  mil- 
lia,  cum  quibus  ad  Euphratem  contendit,  id  demum 
credens  fore  ipsius,  quod  celeritate  praeripere  po- 
tuisset.  4.  At  Alexander  Parmenionem,  per  quem 
apud  Damascum  recepta  erat  praeda,  iussum  eam 
ipsam  et  captivos  diligenti  asservare  custodia,  Sy- 
riae,  quam  Coelen  vocant,  praefecit.  5.  Novumim- 
perium  Syri,    nondum  belli  cladibus  satis  domiti, 

aspernabantur:  sed  celeriter  subaeti,  obedienter  im- 
perata  fecerunt.  Aradus  quoque  insula  deditur  regi. 
6.  Maritimam  tum  oram,  et  pleraquelongius  etiam  a 
mari  recedentia,  rex  eius  insulae  Strato  possidebat: 
quo  in.fidem  aceepto,  castra  movit  ad  urbem  Mara- 
thon.  T.  Ibi  illi  literae  a  Dario  redduntur;  quibus,  ut 
superbe  scriptis,  vehementer  offensus  est.  Praeci- 
pue  eum  movit,  quod  Darius  sibi  regis  titulum,  nec 
eundem  Alexandri  nomini  adscripserat.  8.  Postu- 
labat  autem  magis  quam  petebat,  „ut,  accepta  pecu- 
nia,  quantamcunque  totaMacedonia  caperet,  matrem 
sibi  ac  coniugem  liberosque  restitueret:  de  regno, 
aequo,  si  vellet,  Marte  contenderet.  9.  Si  saniora 
consilia  tandem  pati  potuisset,  contentus  patrio,  ce- 
deret  alieni  imperii  finibus:  socius  amicusque  esset. 
In  ea  se  fidem  et  dare  paratum  et  accipere."  10.  Con- 
tra  Alexander  in  hunc  maxime  modum  rescripsit: 
Rex  Alexander  Dario.  Cuius  nomen  sumpsisti,  Da- 
rius ,  Graecos,  qui  oram  Hellesponti  tenent,  colonias- 
que  Graecorum  Ionias,  omni  clade  vastavit:  cum  ma- 
gno  deinde  exercitu  mare  traiecit,  illato  Macedoniae  et 
Graeciae  hello.  11.  Rursus  \rex~\  Xerxes  gentis  eius- 
dem,  ad  oppugnandos  nos  cum  immanium  barbarorum 
copiis  venit:  qui,  navaliproelio  victus,  Mardonium  ta- 
menreliquitin  Graecia,  ut  absens  quoque popularetur 
urbes,  agros  ureret.  12.  Philippum  vero  parentem 
vieum  quis  ignorat  ab  his  interfectum  esse,  quos  ingen- 
tis  pecuniae  spe  sollicitaverant  vestri?  Impia  enim  bel- 
la  suscipitis,  et  quum  habeatis  arma,  licemini  hostium 
capita:  sicuttuproximetalentismille,  tanti  exercitus 
rex,  percussorem  in  me  emere  voluisti.  13.  Repello  igi- 
tur  bellum,  non  infero:  et  Diis  quoque  pro  meliore 
stantibus  caussa,  magnam  partem  Asiae  in  ditionem 
redegi  meam :  te  ipsum  acie  vici.  Quem  etsi  nihil  a  me 
impetrare  oportebat,  \_quod  petieras,~\  utpote  qui  ne 
belli  quidem  in  me  iura  servaveris ;  tamen  si  veneris 
supplex,  et  matrem  et  coniugem  et  liberos  sinepretio 

recepturum  te  esse  promitto.  Et  vincere  et  consulere 
victis  scio.  14.  Quodsi  te  nobis  commitiere  times,  da- 
bimus  fidem,  impune  venturum.  De  cetero,  quum  inihi 
scribes,  memento  non  solum  regi  te,  sedetiam  tuo,  scri- 
bere.  15.  Ad  hanc  perferendam  Thersippus  est  mis- 
sus.  Ipse  in  Phoenicem  descendit,  et  oppidum  By- 
blon  traditum  recepit.  Inde  ad  Sidona  ventum  est, 
urbem  vetustate  famaque  conditorum  inclutam.  16. 
Regnabat  in  ea  Strato,Darii  opibusadiutus:  sed  quia 
deditionem  magis  popularium,  quam  sua  sponte  fe- 
cerat,  regno  visus  indignus:  Hephaestionique  per- 
missum,  ut,  quem  eo  fastigio  Sidone  dignissimum 
arbitraretur,  constitueret  regem.  17.  Erant  Hephae- 
stioni  hospites,  clari  inter  suos,  iuvenes:  qui,  facta 
ipsis  potestate  regnandi,  negaverunt  quemquam  pa- 
trio  more  in  id  fastigium  recipi,  nisi  regia  stirpe  or- 
tum.  18.  Admiratus  Hephaestio  magnitudinem  ani- 
mi,  spernentis  quod  alii  per  ignes  ferrumque  pete- 
rent,  Vos  quidem  macti  virtute,  inquit,  estote,  quipri- 
mi  intellexistis ,  quanto  maius  esset,  regnumfastidire, 
quam  accipere.  Ceterum  date  aliquem  regiae  stirpis, 
qui  meminerit,  a  vobis  acceptum  Jiabere  se  regnum.  11). 
At  illi,  quum  multos  imminere  tantae  spei  cernerent, 
singulis  amicorum  Alexandri  ob  nimiam  regni  cupi- 
ditatem  adulantes,  statuunt,  neminem  esse  potiorem, 
quam  Abdolonimum  quendam,  longa  quidem  cogna- 
tione  stirpi  regiae  annexum,  sed  ob  inopiam  subur- 
banum  hortum  exigua  colentem  stipe.  20.  Causa  ei 
paupertatis,  sicut  plerisque,  probitas  erat:  intentus- 
que  operi  diurno,  strepitum  armorum,  qui  totam 
Asiam  concusserat,  non  cxaudiebat.  21.  Subito 
deinde,  de  quibus  ante  dictum  est,  cum  regiae  vestis 
insignibus  hortum  intrant,  quem  forte  steriles  her- 
bas  eligens,  Abdolonimus  repurgabat.  22.  Tunc  re- 
ge  eo  salutato,  alter  ex  his :  Habitus,  inquit,  hic,  quem 
cernis  in  meis  manibus,  cum  isto  squalore  permutandus 
tibi  est.   Ablue  corpusilluvie  aetemisque  sordibus  squa- 

lidum:  cape  regis  animum,  et  in  eam  fortunam,  qua 
dignus  es,  istam  continentiam  profer.  Et  quum  in  re- 
gali  solio  residebis,vitaenecisque  omnium  civium  domi- 
nus,  cave  obliviscaris  huius  status,  in  quo  accipis  re- 
gnum;  immo  liercule,  propter  quem.  23.  Somnio  si- 
niilis  res  Abdolonimo  videbatur:  interdum,  satisne 
sani  essent,  qui  tam  proterve  sibi  illuderent,  percon- 
tabatur.  Sed  ut  cunctanti  squalor  ablutus  est,  et 
iniecta  vestis  purpura  auroque  distincta,  et  lides  a 
iurantibus  facta,  serio  iam  rex,  iisdem  comitibus  in 
regiam  pervenit.  24.  Fama,  ut  solet,  strenue  tota 
urbe  discurrit:  aliorum  studium,  aliorum  indignatio 
eminebat:  ditissimus  quisque  humilitatem  inopiam- 
que  eius  apud  amicos  Alexandri  criminabatur.  25. 
Admitti  eum  rex  protinus  iussit;  diuque  contempla- 
tus,  corporis,  inquit,  habitus  famae  generis  non  repu- 
gnat:  sed  libet  scire,  inopiam  qua  patientia  tuleris? 
Tum  ille,  utinam,  inquit,  eodem  animo  regnum  pati 
possim  1  Hae  manus  suffecere  desiderio  meo :  nihil  ha- 
benti  niliil  defuit,  26.  Magnae  indolis  specimen  ex 
hoc  sermone  Abdolonimi  cepit.  Itaque  non  Strato- 
nis  modo  regiam  supellectilem  attribui  ei  iussit,  sed 
pleraque  etiam  exPersica  praeda:  regionem  quoque 
urbi  appositam  ditioni  eius  adiecit.  27.  Interea 
Amyntas,  quem  ad  Persas  ab  Alexandro  transfugisse 
diximus,  cum  quatuor  millibus  Graecorum,  ipsum  ex 
acie  persecutis,  fuga  Tripolim  pervenit.  Inde,  in 
naves  militibus  impositis,  Cyprum  transmisit:  et 
quum  in  illo  statu  rerum  id  quemque,  quod  occupas- 
set,  habiturum  arbitraretur,  velut  certo  iure  posses- 
sum;  Aegyptum  petere  decrevit,  utrique  regi  hostis, 
et  semper  ex  ancipiti  mutatione  temporum  pendens. 
28.  Hortatusque  milites  ad  spem  tantae  rei,  docet, 
Satacem  praetorem  Aegypti  cecidisse  in  acie:  Persa- 
rum  praesidium  etsine  duce  esse,  etinvalidum:  Ae- 
gyptios,  semper  praetoribus  eorum  infestos,  pro  so- 
ciis  ipsos,  non  pro  hostibus  aestimaturos.  29.  Omnia 

experiri  necessitas  cogebat:  quippe  quum  primas 
spes  fortuna  destituit,  futura  praesentibus  videntur 
esse  potiora.  Igitur  conclamant,  duceret,  quo  vide- 
retur.  Atque  ille  utendum  animis,dum  spe  calerent, 
ratus,  ad  Pelusii  ostium  penetrat,  simulans  aDario 
se  esse  praemissum.  30.  Potitus  ergo  Pelusii,  Mem- 
phim  copias  promovit:  ad  cuius  famam  Aegyptii,  va- 
na  gens,  et  novandis  quam  gerendis  aptior  rebus,  ex 
suis  quique  vicis  urbibusque  ad  hoc  ipsum  concur- 
runt,  delenda  praesidia  Persarum.  Qui  territi,  ta- 
men  spem  obtinendi  Aegyptum  non  amiserunt.  31. 
Sed  eos  Amyntas  proelio  superatos,  inurbemcom- 
pellit;  castrisque  positis,  victores  ad  populandos 
agros  eduxit:  ac  velut  in  medio  positis  omnibus,  ho- 
stium  cuncta  agebantur.  32.  Itaque  Mazaces,  quam- 
quam  infelici  proelio  suorum  animos  territos  esse 
cognoverat,  tamen  palantes  et  victoriae  fiducia  in- 
cautos  ostentans,  perpulit,  ne  dubitarent  ex  urbe 
erumpere,  et  res  amissas  recuperare.  33.  Id  consi- 
lium  non  ratione  prudentius,  quam  eventu  felicius 
fuit.  Ad  unum  omnes  cum  ipso  duce  occisi  sunt. 
Has  poenas  Amyntas  utrique  regi  dedit,nihilo  magis 
ei,  ad  quem  transfugerat,  fidus,  quam  illi,  quem  de- 
seruerat.  34.  Darii  praetores,  qui  proelio  apud  Is- 
son  superfuerant,  cum  omni  manu,  quae  fugientes 
secuta  erat,  assumta  etiam  Cappadocum  et  Paphla- 
gonum  iuventute,  Lydiam  recuperare  tentabant.  35. 
Antigonus,  praetor  Alexandri,  Lydiae  praeerat:  qui, 
quamquam  plerosque  miiitum  expraesidiis  ad  regeni 
dimiserat,  tamen,  barbaris  spretis,  in  aciem  suos 
eduxit.  Eadem  illic  quoque  fortuna  partium  fuit; 
tribus  proeliis  alia  atque  alia  regione  commissis, 
Persae  funduntur.  36.  Eodem  tempore  classis  Ma- 
cedonum,  ex  Graecia  accita,  Aristomenem,  qui  ad 
Hellesponti  oram  recuperandam  aDario  erat  missus, 
captis  eius  aut  demersis  navibus  superat.  3T.  A  Mi- 
lesiis  deinde  Pharnabazus  praefectus  Persicae  clas 

sis  pecunia  exacta,  et  praesidio  in  urbem  Chium  in- 
troducto,  centum  navibus  Andrum,  et  inde  Syphnum 
petiit.  Eas  quoque  insulas  praesidiis  occupat;  pe- 
cunia  mulctat.  38.  Magnitudo  belii,  quod  ab  opu- 
lentissimis  Europae  Asiaeque  regibus  in  spem  totius 
orbis  occupandi  gerebatur,  Graeciae  quoque  et  Cre- 
tae  arma  commoverat.  39.  Agis  Lacedaemoniorum 
rex,  octo  millibus  Graecorum,  qui  ex  Cilicia  profu- 
gi  domos  repetierant,  contractis,  bellum  Antipatro 
Macedoniae  praefecto  moliebatur.  40.  Cretenses, 
has  aut  illaspartes  secuti,  nunc  Spartanorum,  nunc 
Macedonum  praesidiis  occupabantur.  Sed  leviora 
inter  illos  fuere  discrimina;  unum  certamen,  ex  quo 
cetera  pendebant,  intuente  fortuna. 

II.  lam  tota  Syria,  iam  Phoenice  quoque,  excepta 
Tyro,  Macedonum  erant;  habebatque  rex  castra  in 
continenti,  a  quo  urbem  angustum  fretum  dirimit.  2. 
Tyrus,  et  claritate  et  magnitudine  ante  omnes  urbes 
Syriae  Phoenicesque  memorabilis,  facilius  societa- 
tem  Alexandri  acceptura  videbatur,  quam  imperium. 
Coronam  igitur  auream  legati  donum  afferebant; 
commeatusque  large  et  hospitaliter  ex  oppido  adve- 
xerant.  3.  l.lle  dona,  ut  ab  amicis,  accipi  iussit;  be- 
nigneque  legatos  allocutus,Herculi,  quem  praecipue 
Tyrii  colerent,  sacrificare  velle  se  dixit :  Maccdo- 
num  reges  credere,  ab  illo  Deo  ipsos  genus  duceie: 
se  vero,  ut  id  faceret,  etiam  oraculo  monitum.  4.  Le- 
gati  respondent,  esse  templumHerculis  extra  urbem, 
ineasede,  quam  Palaetyron  ipsi  vocent:  ibi  regem 
Deo  sacrum  rite  facturum.  5.  Non  tenuit  iranv  Ale- 
xander,  cuius  alioqui  potens  non  erat.  Itaque,  vos 
guidem,  inqmt ,  jiducia  loci,  guodimulam  incolitis,  pc- 
destrem  hunc  exercitum  spernitis:  sed  brevi  ostendam, 
in  continenti  vos  esse.  Proinde  sciatis  licet,  aut  intra- 
turum  me  urbem,  dut  oppugnaturum.  6.  Cum  hoc 
responso  dimissos  monere  amicicoeperunt,utregem, 
quem  Syria,  quem  Phoenice  recepisset,  ipsi  quoque 

urbem  intTare  paterentur.  At  illi,  loco  satis  fisi,  ob- 
sidioneni  ferre  decreverant.  7.  Namque  urbem  a 
continenti  quatuor  stadiorum  fretum  dividit,  Africo 
maxime  obiectum,  crebros  ex  alto  fluctus  in  litus 
evolvens.  8.  Nec  accipiendo  operi,  quo  Maeedones 
continenti  insulam  iungere  parabant,  quidquam  ma- 
gis,  quam  ille  ventus,  obstabat.  Quippe  vix  leni  et 
tranquiilo  mari  moles  agi  possunt;  Africus  vero  pri- 
ma  quaeque  congesta  pulsu  illisa  maris  subruit:  nec 
ulla  tam  firma  moles  est,  quam  non  exedant  undae 
per  nexus  operum  manantes,  et  ubi  acrior  flatus  ex- 
stitit,  summi  operis  fastigio  superfusae.  9.  Praeter 
hanc  difficultatem  haud  minor  alia  erat;  muros  tur- 
resque  urbis  praealtum  mare  ambiebat:  non  tormen- 
ta,  nisie  navibus  procul  excussa,  emitti;  non  scalae 
moenibus  applicari  poterant:  praeceps  in  salum  nm- 
rus  pedestre  interceperat  iter:  naves  nec  habebat 
rex,  et,  si  admovisset,  pendentes  et  instabilesmissi- 
libus  arceri  poterant.  10.  Inter  quae  haud  parva 
dictu  res  Tyriorum  fiduciam  accendit.  Carthagi- 
niensium  legati  ad  celebrandum  anniversarium  sa- 
crum  more  patrio  tunc  venerant:  quippe  Carthagi- 
nem  Tyrii  condiderunt,  semper  parentum  loco  culti. 
ll.Hortari  ergoPoeni  coeperunt,  ut  obsidionem  for- 
ti  animo  paterentur;  brevi  Carthagine  auxilia  ven- 
tura.  Namque  ea  tempestate  magna  ex  parte  Puni- 
cis  classibus  maria  obsidebantur.  12.  Igitur  bello 
decreto,  per  muros  turresque  tormenta  disponunt: 
arma  iunioribus  dividunt;  opificesque,  quorum  co- 
piaurbs  abundabat,  in  omcinas  distribuunt.  Omnia 
belli  apparatu  strepunt:  ferreae  quoque  manus  (har-i 
pagonas  vocant)  quas  operibus  hostium  iniicerent, 
corvique,  et  aiia  tuendis  urbibus  excogitata,  praepa-| 
rabantur.  13.  Sed  quum  fornacibus  ferruni,  quod 
excudi  oportebat,  impositum  esset,  admotisque  fol 
libus  ignem  flatu  accenderent,  sanguinis  rivi  sub 
ipsis  flammis  exstitisse  dicuntur ,  idque  omen  inMa 

cedonum  metum  verterunt  Tyrii.  14.  Apud  Mace- 
donas  quoque  quum  forte  panem  quidam  militum 
frangeret,  manantis  sanguinis  guttas  notaverunt ;  ter- 
ritoque  rege,  Aristander,  peritissimus  vatum,respon- 
dit,  si  extrinsecus  cruor  fluxisset,  Macedonibus  id 
triste  futurum:  contra,  quum  ab  interiore  parte  ma- 
naverit,  urbi,  quam  obsidere  destinassent,  exitium 
portendere.  15.  Alexander  quum  et  classem  procul 
haberet,  et  longam  obsidionem  magno  sibi  ad  cetera 
impedimento  videret  fore;  caduceatores,  qui  ad  pa- 
cem  eos  compellerent,  misit:  quos  Tyrii  contra  ius 
gentium  occisos  praecipitaverunt  in  altum.  Atque 
ille  suorum  tam  indigna  nece  commotus,  urbem  ob- 
sidere  statuit.  16.  Sed  ante  iacienda  moles  erat, 
quae  urbem  continenti  committeret.  Ingens  ergo 
animos  miiitum  desperatio  incessit,  cernentium  pro- 
fundum  mare,  quod  vix  divina  ope  posset  impleri: 
quae  saxa  tam  vasta,  quas  tam  proceras  arbores  pos- 
se  reperirii  exhauriendas  esse  regiones,  ut  illud 
spatium  aggeraretur:  et  exaestuare  seinper  frctum, 
quoque  artius  volutetur  inter  insulametcontinentem, 
hoc  acrius  furere.  17.  At  ille,  haudquaquam  rudis 
tractandi  nvilitares  animos,  speciem  sibi  Herculis  in 
somno  oblatam  esse  pronuntiat,  dexteram  porrigen- 
tis:  illo  duce,  illo  aperiente  in  urbem  intrare  se  vi- 
sum.  Inter  haec,  caduceatores  interfectos,  gentium 
iura  violata,  referebat:  unam  esse  urbem,  quae  cur- 
suin  vietoris  morari  ausa  esset.  18.  Ducibus  deinde 
negotium  datur,  ut  suos  quisque  castiget:  satisque 
omnibus  stimulatis,  opus  orsus  est.  Magna  vis  sa- 
xorum  ad  manum  erat,  Tyro  vetere  praebente:  ma- 
teries  ex  Libano  monte  ratibus  et  turribus  faciendis 
vehebatur.  19.  lamque  a  fundo  maris  in  altitudinem 
montis  opus  excreverat;  nondum  tamen  aquae  fasti- 
gium  aequabat;  et,  quo  longius  moles  agebatur  a  li- 
tore,  hoc  magis,  quidquid  ingerebatur,  praealtum 
absorbebat  mare:    20.  quum  Tyrii,  parvis  navigiis 

admotis,  per  ludibrium  exprobrabant,  illos  armis  in- 
clutos,  dorso  sicut  iumenta,  onera  gestare.  Interro- 
gabant  etiam,  num  maior  Neptuno  esset  Alexander? 
Haec  ipsa  insectatio  alacritatem  militum  accendit. 
21.  lamque  paullulum  moles  aqua  eminebat,  et  simul 
aggeris  latitudo  crescebat,  urbique  admovebatur; 
quum  Tyrii,  magnitudine  molis,  cuius  incrementum 
eos  ante  fefellerat,  conspecta,  levibus  navigiis  non- 
dum  commissum  opus  circumire  coeperunt;  missili- 
bus  quoque  eos,  qui  pro  opere  stabant,  incessere.  22. 
Multis  ergo  impune  vulneratis,  quum  etremovere  et 
appellere  scaphas  in  expedito  esset,  ad  curam  semet 
ipsostuendi  ab  opere  converterant.  23.  Igitur  rex 
munientibus  coria  velaque  iussit  obtendi,  ut  extra  te- 
li  iactum  essent:  duasque  turres  ex  capite  molis  ere- 
xit,  e  quibus  in  subeuntes  scaphas  tela  ingeri  pos- 
sent.  24.  Contra  Tyrii  navigia  procul  a  conspectu 
hostium  litori  appellunt,  expositisque  militibus,  eos, 
qui  saxa  gestabant,  obtruncant.  In  Libano  quoque 
Arabum  agrestes,  incompositosMacedonas  aggressi, 
triginta  fere  interficiunt,  paucioribus  captis. 

III.  Ea  res  Alexandrum  dividere  copias  coegit: 
et  ne  segniter  assidere  uni  urbi  videretur,  operi  Per- 
diccam  Craterumque  praefecit;  ipse  cum  expedita 
manu  Arabiam  petiit.  2.  lnter  haec  Tyrii  navem 
magnitudine  eximia,  saxis  arenaque  a  puppi  onera- 
tam,  itaut  multum  prora  emineret,  bitumine  ac  sul- 
phure  illitam  remis  concitaverunt;  et  quum  magnam 
vim  venti  vela  quoque  concepissent,  celeriter  admo- 
lem  successit:  tunc,  prora  eius  accensa,  remiges  de- 
siiiere  in  scaphas,  quae  ad  hoc  ipsum  praeparatae 
sequebantur.  3.  Navis  autem,  igne  concepto,  latius 
fundere  incendium  coepit;  quod  ,  priusquam  posset 
occurri,  turres  et  cetera  opera  in  capite  molis  posita 
comprehendit.  4.  At  qui  desilierant  in  parva  navi- 
gia,  faces,  et  quidquid  alendo  igni  aptum  erat,  in  ea- 
dem  opera  ingerunt.    Iamque  non  modo  Macedonum 

turres,  sed  etiam  summa  tabulata,  conceperant 
ignem:  quum  ii,  qui  in  turribus  erant,  partim  hauri- 
rentur  incendio,  partim,  armis  omissis,  in  mare  se- 
met  ipsi  immitterent.  5.  At  Tyrii,  qui  capere  eos 
quam  interficere  mallent,  natantium  manus  stipitibus 
saxisque  lacerabant,  donec  debilitati,  impune  navi- 
giis  excipi  possent.  6.  Nec  incendio  solum  opera 
consumpta;  sed  forte  eodem  die  vehementior  ventus 
motum  ex  profundomare  illisit  in  molem,  crebrisque 
fluctibus  compages  operis  verberatae  se  laxavere, 
saxaque  interftuens  unda  medium  opus  rupit.  7.  Pro- 
rutis  igitur  lapidum  cumulis,  quibus  iniecta  terra  su- 
stinebatur,  praeceps  in  profundum  ruit;  tantaeque 
molis  vix  ulla  vestigia  invenit  [ab]  Arabia  rediens 
Alexander.  Hic,  (quod  in  adversis  rebus  solet  fieri,) 
aiius  in  alium  culpam  referebat,  quum  omnes  verius 
de  saevitia  maris  queri  possent.  8.  Hex  novi  operis 
molem  orsus,  in  adversum  ventum  non  latere,  sed 
recta  fronte  direxit;  quod  cetera  opera,  velut  sub 
ipso  latentia,  tuebatur:  latitudinem  quoque  aggeri 
adiecit,  ut  turres  in  medio  erectae  procul  teli  iactu 
abessent.  9.  Totas  autem  arbores  cum  ingentibus 
ramis  in  altum  iaciebant;  deinde  saxis  onerabant; 
rursus  cumulo  eorum  alias  arbores  iniiciebant:  tum 
humus  aggerebatur;  superque  alia  strue  saxorum 
arborumque  cumulata,  velut  quodam  nexucontinens 
opus  iunxerant.  Nec  Tyrii,  quidquid  ad  impedien- 
dam  molem  excogitari  poterat,  segniter  exsequeban- 
tur.  10.  Praecipuum  auxiiium  erat,  qui  procui  ho- 
stium  conspectu  subibant  aquam,  occultoque  lapsu 
ad  molem  usque  penetrabant,  falcibus  palmites  arbo- 
rum  eminentium  ad  se  trahentes;  quae  ubi  secutae 
erant,  pleraque  secum  in  profundum  dabant:  tum  le- 
vatos  onere  stipites  truncosque  arborum  haud  aegre 
moliebantur:  deinde  totum  opus,  quodstipitibus  fue- 
rat  innixum,  fundamento  lapso,  sequebatur.  11.  Ae- 
gro  animi  Alexandro,  et  utrum  perseveraret  an  abi 
Curtius.  K 

ret,  satis  incerto,  classis  Cypro  advenit;  eodemque 
tempore  Cleander,  cum  Graecis  militibus  in  Asiam 
nuper  advectus.  Centum  et  octoginta  navium  clas- 
sem  in  duo  dividit  cornua:  laevum  Pnytagoras,  rex 
Cypriorum,  cum  Cratero  tuebatur;  Alexandrum  in 
dextero  quinqueremis  regia  vehebat.  12.  Nec  Tyrii, 
quamquam  classem  habebant,  ausi  navale  inire  cer- 
tamen,  triremes  omnes  ante  ipsa  moenia  opposue- 
runt:  quibus  rex  invectus,  ipsas  demersit.  13.  Po- 
stera  die  classe  ad  moenia  admota,  undique  tormen- 
tis,  et  maxime  arietum  pulsu  muros  quatit:  quos  Ty- 
rii  raptim  obstructis  saxis  refecerunt;  interiorem 
quoque  murum,  ut,  si  prior  fefellisset,  illo  se  tueren- 
tur,  undique  orsi.  14.  Sed  undique  vis  mali  urge- 
bat:  moles  intra  teli  iactum  erat;  classis  moenia  cir- 
cumibat;  terrestri  simul  navalique  clade  obrueban- 
tur.  Quippe  binas  quadriremes  Macedones  inter  se 
ita  iunxerant,  ut  prorae  cohaererent;  puppes  inter- 
vallo,  quantum  capere  poterant,  distarent.  15.  Hoc 
puppium  intervallum,  antennis  asseribusque  validis 
deligatis,  superque  eos  pontibus  stratis,  qui  militem 
sustinerent,  impleverant:  sic  instructas  quadriremes 
ad  urbem  agebant:  inde  missilia  in  propugnantes  in- 
gerebantur  tuto,  quia  proris  miles  tegebatur.  16. 
Media  nox  erat,  quum  classem,  sicuti  dictum  est  pa- 
ratam,  circumire  muros  iubet:  iamque  naves  urbi 
undique  admovebantur,  et  Tyrii  desperatione  torpe- 
bant,  quum  subito  spissae  nubes  intendere  se  coelo, 
et  quidquid  lucis  internitebat,  effusa  caligiire  ex- 
stinctum  est.  17.  Tum  inhorrescens  mare  paullatim 
levai  i,  deinde,  acriori  vento  concitatum,  fluctus  cie- 
re,  et  inter  se  navigia  collidere.  Iamque  scindi  coe- 
perant  vincula,  quibus  connexae  quadriremes  erant, 
ruere  tabulata,  et  cum  ingenti  fragore  in  pro- 
fundum  secum  milites  trahere.  18.  Neque  enim  Con- 
serta  navigia  ulla  ope  in  turbido  regi  poterant:  miles 
ministeria  nautarum,  remex  militis  oificia  turbabat; 

et,  quod  in  huiusmodi  casu  accidit,  periti  ignaris  pa- 
rebant:  quippe  gubernatores,  alias  imperare  soliti, 
tum  metu  mortis  iussa  exsequebantur.  Tandem  re- 
mis  pertinacius  everberatum  mare,  reluti  eripienti- 
bus  navigia  classicis  cessit:  appulsaque  sunt  litori, 
laceratapleraque.  19.  lisdem  diebus  forte  Cartha- 
giniensium  legati  triginta  superveniunt,  maius  ob- 
sessis  solatium,  quam  auxilium:  quippe  domestico 
bello  Poenos  impediri;  nec  de  imperio,  sed  pro  salu- 
te  dimicare,  nuntiabant.  20.  Syracusani  tunc  Afri- 
cam  urebant,  et  haud  procul  Carthaginis  muris  loca- 
verant  castra.  Non  tamen  defeeere  animis  Tyrii, 
quamquam  ab  ingenti  spe  destituti  erant;  sed  coniu- 
ges  liberosque  devehendosCarthaginein  trarliderunt, 
fortius  quidquid  accideret  laturi,  si  carissimam  sui 
partem  extra  communis  periculi  sortem  habuissent. 
21.  Quumque  unus  e  civibus  concioni  indicasset,  ob- 
latam  esse  per  somnum  sibi  speciem  Apollinis,  quem 
eximia  religione  colerent,  urbemdeserentis  ;  molem- 
que  a  Macedonibus  iactam  in  salo,  in  silvestrem  sai- 
tum  essemutatam:  22.  quamquam  auctor  levis  erat, 
tamen  addeteriora  credenda  proni  metu,  aurea  cate- 
na  devinxere  simulacrum,  araeque  Herculis,  cuius 
numini  urbem  dicaverant,  inseruere  vinculum,  quasi 
illo  Deo  Apollinem  retenturi.  Syracusis  id  siinula- 
crum  devexerant  Poeni,  et  in  maiore  locaverant  pa- 
tria;  multisque  aliis  spoliis  urbiumasemetcaptarum, 
non  Carthaginem  magis,  quam  Tyrum  ornaverant. 
23.  Sacrum  quoque,  quod  equidem  Diis  minime  cor- 
di  esse  crediderim,  multis  seculis  intermissum,  repe- 
tendi  auctores  quidam  erant,  ut  ingenuus  puer  Sa- 
turno  immolaretur;  quod  sacrilegium  verius  quam 
sacrum,  Carthaginienses  a  conditoribus  tradituin,us- 
que  ad  excidium  urbis  suae  fecisse  dicuntur.  Ac  ni- 
si  seniores  obstitissent,  quorum  consilio  cuncta  age- 
bantur,  hurnanitatem  dira  superstitio  vicisset.  24. 
Ceterum  efficacior  omni  arte  imminens  necessitas, 

non  usitata  niodo  praesidia,  sed  quaedam  etiam  nova 
admovit.  Namque  ad  implicanda  navigia,  quae  mu- 
ros  subibant,  validis  asseribus  corvos  et  ferreas  ma- 
nus  [cum  uncis  ac  falcibus]  illigaverant,  ut,  quum 
tormento  asseres  promovissent,  subito  laxatis  funi- 
bus  iniicerent.  25.  Unci  quoque  et  falces  ex  iisdem 
asseribus  dependentes,  aut  propugnatores  aut  ipsa 
navigia  lacerabant.  Clypeos  vero  aeneos  multo  igne 
torrebant,  quos  repletos  fervida  arena  coenoque  de- 
cocto,  e  muris  subito  devolvebant.  26.  Nec  ulla  pe- 
stis  magis  timebatur:  quippe  ubi  loricam  corpusque 
fervens  arena  penetraverat,  nec  ulla  vi  excuti  pote- 
rat,  et  quidquid  attigerat,  perurebat:  iacientesque 
arma,  laceratis  omnibus,  quis  protegi  poterant,  vul- 
neribus  inulti  patebant:  corvi  vero  et  ferreae  manus 
tormentis  emissae  plerosque  rapiebant. 

IV.  Hic  rex  fatigatus  statuerat,  soluta  obsidione, 
Aegyptum  petere.  Quippe  quumAsiam  ingenti  celeri- 
tate  percurrisset,  circa  muros  unius  urbis  haerebat, 
tot  maximarum  rerum  opportunitate  dimissa.  2.  Ce- 
terum  tam  discedere  irritum,  quam  morari  pudebat; 
famam  quoque,  qua  plura,  quam  armis,  everterat,  ra- 
tus  leviorem  fore,  si  Tyrum,  quasi  testem  se  posse 
vinci,  reliquisset.  Igitur  ne  quid  inexpertum  omit- 
teret,  plures  naves  admoveriiubet,  delectosque  mi- 
litum  imponi.  3.  Et  forte  bellua  inusitatae  magni- 
tudinis,  super  ipsos  fluctus  dorso  eminens,admolem, 
quam  Macedones  iecerant,  ingens  corpus  applicuit; 
diverberatisque  fluctibus  allevans  semet,  utrimque 
conspecta  est:  4.  deinde  a  capite  molis  rursus  alto 
se  immersit;  ac  modo  super  undas  eminens  magna 
sui  parte,  modo  superfusis  fluctibus  condita,  haud 
procul  munimentis  urbis  emersit.  5.  Utrisque  lae- 
tus  fuit  belluae  adspectus:  Macedones  iter  iaciendo 
operi  monstrasse  eam  augurabantur;  Tyrii,  Neptu- 
num  occupati  maris  vindicem  arripuisse  belluam  ad 
molem  brevi  profecto  ruituram;  laetique  omine  eo, 

ad  epulas  dilapsi,  oneravere  se  vino:  quo  graves,  or- 
to  sole  navigia  conscendunt,  redimita  coronis  flori- 
busque:  adeo  victoriae  non  omen  modo,  sed  etiam 
gratulationem  praeceperant.  6.  Forte  rex  classem 
in  diversam  partem  agi  iusserat,  triginta  minoribus 
navigiis  relictis  in  litore:  e  quibus  Tyrii  duobus  ca- 
ptis,  cetera  ingenti  terruerantmetu;  donec,  suorum 
clamore  audito,  Alexander  classem  litori,  a  quo  fre- 
mitus  acciderat,  admovit.  7.  Prima  a  Macedonum 
navibus  quinqueremis,  velocitate  inter  ceteras  emi- 
nens,  occurrit:  quam  ut  conspexere  Tyrii,  duae  e 
diverso  in  latera  eius  invectae  sunt;  in  quarum  alte- 
ram  quinqueremis  eadem  concitata,  et  ipsa  rostro 
icta  est,  et  illam  invicem  tenuit.  8.  Iamque  ea,  quae 
non  cohaerebat,  libero  impetu  evecta,  in  aliud  quin- 
queremis  latus  invehebatur;  quum  opportunitate 
mira  triremis  e  classe  Alexandri  in  eam  ipsam,  quae 
quinqueremi  imminebat,  tanta  vi  impulsa  est,  ut  Ty- 
rius  gubernator  in  mare  excuteretur  e  puppi.  9.  Plu- 
res  deinde  Macedonum  naves  superveniunt,  et  rex 
quoque  aderat;  quum  Tyrii  inhibentes  remis,  aegre 
evellere  navem,  quae  haerebat,  portumque  omnia  si- 
mul  navigia  repetunt.  Confestim  rex  insecutus,  por- 
tum  quidem  intrare  non  potuit,  quum  procul  e  muris 
missilibus  submoveretur;  naves  autem  omnes  fere 
aut  demersit,  aut  cepit.  10.  Biduo  deinde  ad  quie- 
tem  dato  militibus,  iussisque  et  classem  et  machinas 
pariter  admovere,  et  undique  territis  instare,  ipse  in 
altissimam  turrim  ascendit,  ingenti  animo,  periculo 
maiore.  11.  Quippe  regio  insigni  et  armis  fulgenti- 
bus  conspicuus,  unus  praecipue  telis  petebatur.  Et 
dignaprorsus  spectaculo  edidit:  multos  emuris  pro- 
pugnantes  hasta  transfixit,  quosdam  etiam  cominus 
gladio  clypeoque  impulsos  praecipitavit:  quippe  tur- 
ris,  ex  qua  dimicabat,  muris  hostium  propemodum 
cohaerebat.  12.  Iamque  crebris  arietibus  saxorum 
compage  laxata,  munimenta  defecerant,et  classis  in- 

traverat  portum,  et  quidam  Macedonum  in  turres  ho- 
stium  desertas  evaserant:  quum  Tyrii,  tot  simul  ma- 
lis  victi,  alii  supplices  in  templa  confugiunt,  alii  fori- 
bus  aedium  obseratis  occupant  liberum  mortis  arbi- 
trium;  nonnulli  ruunt  inhostem,  haud  inulti  tamen 
perituri:  13.  magna  pars  summa  tectorum  obtinebat, 
saxa,  et  quidquid  manibus  fors  dederat,  ingerentes 
subeuntibus.  Alexander,  exceptis  qui  in  templa  con- 
fugerant,  omnes  interfici,  ignemque  tectis  iniici  iu- 
bet.  14.  His  per  praecones  pronuntiatis,  nemo  ta- 
men  armatus  opem  a  Diis  petere  sustinuit:  pueri  vir- 
ginesque  templa  compleverant;  viriin  vestibulo  sua- 
rum  quisque  aedium  stabant,  paratasaevientibus  tur- 
ba.  15.  Muitis  tamen  saluti  fuere  Sidonii,  qui  intra 
Macedonum  praesidia  erant.  Hi  urbem  quidem  inter 
victores  intraverant,  sed  cognationis  cum  Tyriis  me- 
mores,  (quippe  utramque  urbem  Agenorem  condidis- 
se  credebant,)  multos  Tyriorum,  etiam  protegentes, 
ad  sua  perduxere  navigia:  quibus  occultati  Sidona 
devecti  sunt.  Q,uindecim  miliia  hoc  furto  subducta 
saevitiae  sunt.  16.  Quantumque  sanguinis  fusum 
sit,  vel  ex  hoc  existimari  potest,  quod  intra  muni- 
menta  urbis  sex  millia  armatorum  trucidata  sunt.  17. 
Triste  deinde  spectaculum  victoribus  irapraebuitre- 
gis.  Duo  millia,  in  quibus  oecidendi  defecerat  ra- 
bies,  crucibus  affixi  per  ingens  litoris  spatiumpepen- 
derunt.  18.  Carthaginiensium  legatis  pepercit,  ad- 
dita  denuntiatione  belii,quod  praesentium  rerum  ne- 
cessitas  moraretur.  19.  Tyrus  septimo  mense,  quam 
oppugnari  coepta  erat,  capta  est;  urbs  et  vetustate 
originis,  et  crebra  fortunae  varietate  ad  memoriam 
posteritatis  insignis.  Condita  ab  Agenore,  diu  ma- 
re,  non  vicinum  modo,  sed  quodcunque  classes  eius 
adierunt,  ditionis  suae  fecit.  Et,  si  famae  libet  cre- 
dere,  haec  gens  literas  prima  aut  docuit ,  aut  didicit. 
20.  Coloniae  certe  eius  paene  orbe  toto  diffusae 
sunt:  Carthago  in  Africa,  in  Boeotia  Thebae,  Gades 

ad  Oceanum.  Credo,  libero  commeantes  mari,  sae- 
piusque  adeundo  ceteris  incognitas  terras,  elegisse 
sedes  iuventuti,  qua  tunc  abundabant:  seu  quia  cre- 
bris  motibus  terrae,  (nam  hoc  quoque  traditur,)  cul- 
tores  eius  fatigati,  nova  et  externa  domicilia  armis 
sibimet  quaerere  cogebantur.  21.  Multis  ergo  casi- 
bus  defuncta,  et  post  excidium  renata,  nunc  tamen 
longa  pace  cuncta  refovente,  sub  tutela  Romanae 
mansuetudinis  acquiescit. 

V.  Iisdem  ferme  diebus  Darii  literae  adlatae 
sunt,  tandem  ut  regi  scriptae.  Petebat,  „ut  filiam 
suam,  (Statirae  erant  nomen,)  nuptiis  Alexander  sibi 
adiungeret.  Dotem  fore  omnem  regionem  inter 
Hellespontum  et  Halyn  amnem  sitam:  inde  Orien- 
tem  spectantibus  terris  contcntum  se  fore.  2.  Si 
forte  dubitaret,  quod  oiferretur,  accipere:  nunquam 
diu  eodem  vestigio  stare  fortunam,semperque  homi- 
nes,  quantamcunque  felicitatem  habeant,  invidiam 
tamen  sentire  maiorem.  3.  Vereri,  ne  se  avium  mo- 
do,  quas  naturalis  levitas  ageret  ad  sidera,  inani  ac 
pueriii  mentis  effectu  eiferret.  Nihil  difficilius  esse, 
quam  in  illa  aetate  tantam  capere  fortunam.  4.  Mul- 
tasse  adhucreliquias  habere,  nec  semper  interangu- 
stias  posse  deprehendi:  transeundum  esse  Alexan- 
dro  Euphratem,  Tigrimque  et  Araxem,  etHydaspem, 
magna  munimenta  regni  sui.  Veniendum  in  campos, 
ubi  paucitate  suorum  erubescendum  sit.  5.  Mediam, 
Hyrcaniam,  Bactra  etlndos  Oceani  accolas  quando 
aditurum?  vel  Sogdianos  et  Arachosios,  nomine  tan- 
tum  notos,  ceterasque  gentes  ad  Caucasum  et  Ta- 
naim  pertinentes?  Senescendum  fore  tantum  terra- 
rum  vel  sine  proelio  obeunti.  6.  Se  vero  ad  ipsum 
vocare  desineret:  namque  illius  exitio  esse  ventu- 
rum."  T.  Alexander  iis,  qui  literas  attulerant,  re- 
spondit:  ,,Darium  sibi  aliena  promittere:  quod  to- 
tum  amiserit,  velle  partiri.  Doti  sibi  dari  Lydiam, 
Ioniam,  Aeolidem,  Hellesponti  oram,  victoriae  suae 

praemia.  Leges  autem  a  victoribus  dici;  accipi  a 
victis.  In  utro  statu  ambo  essent,  si  solus  ignoraret, 
quamprimum  Marte  decerneret.  8.  Se  quoque,  quum 
transisset  mare,  non  Ciliciam  aut  Lydiam,  (quippe 
tanti  belli  exiguam  hanc  esse  mercedem,)  sed  Perse- 
polim,  caput  regni  eius,  Bactra  deinde,  Ecbatana,  ul- 
timique  Orientis  oram  imperio  suo  destinasse.  Quo- 
cunque  ille  fugere  potuisset,  ipsum  sequi  posse:  de- 
sineret  terrere  fluminibus,  quem  sciret  maria  trans- 
isse."  9.  Reges  quidem  invicem  haec  scripserant. 
Sed  Rhodii  urbem  suam  portusque  dedebant  Alexan- 
dro.  llle  Ciliciam  Socrati  tradiderat;  Philota  regio- 
ni  circa  Tyrum  iusso  praesidere.  Syriam,quaeCoele 
appellatur,  Andromacho  Parmenio  tradiderat,  bello, 
quod  supererat,  interfuturus.  10.  Rex,  Hephaestio- 
ne  Phoenices  oram  classe  praetervehi  iusso,  ad  ur- 
bem  Gazam  cum  omnibus  copiis  venit.  11.  Iisdem 
fere  diebus  sollemne  erat  ludicrumIsthmiorum,quod 
conventu  totius  Graeciae  celebratur.  In  eo  conci 
lio,  ut  sunt  Graecorum  temporaria  ingenia,  decer- 
nunt,  ut  duodecim  legarentur  ad  regem,  quiobres 
pro  salute  Graeciae  ac  libertate  gestas,  coronam  au- 
ream  donum  victoriae  ferrent.  12.  lidem  paullo  an- 
teincertae  famae  captaverant  auram,  ut  quocunque 
pendentes  animos  tulisset  fortuna,  sequerentur.  13. 
Ceterum  non  ipse  modo  rex  obibat  urbes,  imperii  iu- 
gum  adhuc  recusantes;  sed  praetores  quoque  ipsius, 
egregii  duces,  pleraque  invaserant.  Calas  Paphla- 
goniam,  Antigonus  Lycaoniam:  Balacrus,  Idarne 
praetore  Darii  superato,  Miletum  cepit:  14.  Ampho- 
terus  et  Hegelochus  centum  sexaginta  navium  classe 
insulas  inter  Achaiam  atque  Asiam  in  ditionem  Ale- 
xandri  redegerunt.  Tenedo  quoquerecepta,  Chium, 
incolis  ultro  vocantibus,  statuerant  occupare:  15. 
sed  Pharnabazus,  Darii  praetor,  comprehensis  qui 
res  ad  Macedonas  trahebant,  rursus  Apollonidi  et 
Athanagorae,  suarum  partium  viris,  urbem  cum  mo- 

dico  praesidio  militum  tradit.  16.  Praefecti  Alexan- 
dri  in  obsidione  urbis  perseverabant,  non  tam  suis 
viribus,  quamipsorum,  qui  obsidebantur,  voluntate. 
Nec  fefellit  opinio.  Namque  inter  Apollonideni  et 
duces  militum  orta  seditio,  irrumpendi  in  urbem  oc- 
casionem  dedit.  17.  Quumque,  porta  effracta,  co- 
hors  Macedonum  intrasset:  oppidani,  olim  consilio 
proditionis  agitato,  aggregant  se  Amphotero  et  He- 
gelocho;  Persarumque  praesidio  caeso,  Pharnaba- 
zus  cum  ApoiLonide  et  Athanagora  vincti  traduntur: 
18.  duodecim  triremes  cum  suo  milite  ac  remige; 
praeter  eas  triginta  naves  et  piratici  lembi,  Graeco- 
rumque  tria  millia  a  Persis  mercede  conducta.  His 
iri  supplementum  copiarum  suarum  distributis,  pira- 
tisque  supplicio  affectis,  captivos  remiges  adiecere 
classi  suae.  19.  Forte  Aristonicus,  Methymnaeorum 
tyrannus,  cum  piraticis  navibus,  ignarus  omnium 
quae  ad  Chium  acta  erant,  prima  vigilia  ad  portus 
claustra  successit;  interrogatusque  a  custodibus, 
quis  esset?  Aristonicum  ad  Pharnabazum  venire,  re- 
spondit.  20.  Illi,  Pharnabazum  quidem  iam  quie- 
scere,  et  non  posse  tum  adiri;  ceterum  patere  socio 
atque  hospiti  portum,  et  postero  die  Pharnabazi  co- 
piam  fore,  affirmant.  Nec  dubitavit  Aristonicus  pri- 
mus  intrare  :  secuti  sunt  ducem  piratici  lembi :  21.  ac 
dum  applicant  navigia  crepidini  portus,  obiicitur  a 
vigilibus  claustrum,  et  qui  proximi  excubabant,  ab 
iisdem  excitantur:  nulloque  ex  his  auso  repugnare, 
omnibus  catenae  iniectae  sunt.  Amphotero  deinde 
Hegelochoque  traduntur.  22.  Hinc  Macedones 
transiere  Mitylenem,  quam  Chares  Atheniensis  nu- 
per  occupatam,  duorum  millium  Persarum  praesidio 
tenebat:  sed  quum  obsidionem  tolerare  non  posset, 
urbe  tradita,  pactus  ut  incolumiabire  liceret,lmbrum 
petit.     Deditis  Macedones  pepercerunt. 

VI.  Darius,  desperata  pace,  quam  per  iiteras  le- 
gatosque  impetrari  posse  crediderat,  ad  reparandas 

vires  bellumque  impigre  renovandum  intendit  ani* 
mum.  2.  Duces  ergo  copiarum  Babyloniam  conve- 
nire;  Bessum  quoque,  Bactrianorum  praetorem, 
quam  maximo  posset  exercitu  coacto,  descendere  ad 
se  iubet.  3.  Sunt  autem  Bactriani  inter  illas  gentes 
promptissimi,  horridis  ingeniis,  multumque  a  Persa- 
rum  luxu  abhorrentibus,  siti  haud  procul  Scytharum 
bellicosissima  gente  et  rapto  vivere  assueta,  semper- 
que  in  armis  errant.  4.  Sed  Bessus,  suspecta  perfi- 
dia,  haud  sane  aequo  animo  in  secundo  se  continens 
gradu,  regem  terrebat.  Nam  quum  regnum  affe- 
ctaret,  proditio,  qua  sola  id  assequi  poterat,  timeba- 
tur.  5.  Ceterum  Alexander,  quam  regionem  Darius 
petisset,  omni  cura  vestigans,  tamen  explorare  non 
poterat;  more  quodamPersarum,  arcana  regum  mira 
celantium  fide.  6.  Non  metus,  non  spes  elicit  vocem, 
qua  prodantur  occulta.  Vetus  discipliha  regum,  si- 
lentium  vitae  periculo  sanxerat.  Lingua  gravius 
castigatur,  quam  ullum  probrum:  nec  magnam  rem 
sustineri  posse  credunt  ab  eo,  cui  tacere  grave  sit, 
quod  homini  facillimum  voluerit  esse  natura.  T.  Ob 
hanc  causam  Alexander  omnium,  quae  apud  hostem 
gererentur,  ignarus,  urbem  Gazam  obsidebat.  Prae- 
erateiBetis,  eximiae  in  regem  suum  fidei;  modico- 
que  praesidio  muros  ingentis  operis  tuebatur.  8. 
Alexander,  aestimato  locorum  situ,  agi  cuniculos 
iussit,  facili  ac  levi  humo  acceptante  occultum  opus ; 
quippe  multam  arenam  vicinum  mare  evomit,  nec  sa- 
xa  cotesque,  quae  interpellent  specus,  obstabant.  9. 
lgitur  ab  ea  parte,  quam  oppidani  conspicere  non 
possent,  opus  orsus,  ut  a  sensu  eius  averteret,  turres 
nuiris  admoveri  iubet.  Sed  eadem  humus  admoven- 
dis  inutilis  turribus,  desidente  sabulo  agilitatem  ro- 
tarum  morabatur,  et  tabulata  turrium  perfringebat; 
multique  vulnerabantur  impune,  quum  idem  recipien- 
dis,  qui  admovendis  turribus  labor  eos  fatigaret.  10. 
Ergo  receptui  signo  dato,  postero  die  niuros  corona 

eircumdari  iussit.  Ortoque  sole,  priusquam  admo- 
reret  exercitum,  opem  Deum  exposcens,  sacrum  pa- 
trio  more  faciebat.  11.  Forte  praetervolans  corvus, 
giebam,  quam  unguibus  ferebat,  subito  amisit:  quae 
quum  regis  capiti  incidisset,  resoluta  defluxit;  ipsa 
autem  avis  in  proxima  turre  consedit.  lllita  erat 
turris  bitumine  ac  sulphure:  in  qua  alis  haerentibus, 
frustra  se  allevare  conatus,  a  circumstantibus  capi- 
tur.  12.  Digna  res  visa,  de  qua  vates  consulerentur: 
et  erat  non  intactus  ea  superstitione  mentis.  Ergo 
Aristander,  cui  maxima  fides  habebatur ,  urbis  qui- 
dem  excidium  augurio  illo  portendi,  ceterum  pericu- 
lum  esse  inquit,  ne  rex  vulnus  acciperet.  ltaque  mo- 
nuit,  ne  quid  eo  die  inciperet.  13.  llle,  quamquam 
uuam  urbem  sibi,  quo  minus  securus  Aegyptum  in- 
traret,  obstare  aegre  ferebat,  tamen  paruit  vati,  si- 
gnumque  receptui  dedit.  Hinc  animus  crevit  obses- 
sis:  egressique  porta,  recedentibus  inferunt  signa; 
cunctationem  hostium  suam  fore  occasionem  rati. 
14.  Sed  acrius  quam  constantius  proelium  inierunt: 
quippe  utMacedonum  signa  circumagi  videre,  repen- 
te  sistunt  gradum.  Iamque  ad  regem  proeliantium 
clamor  pervenerat;  quum,  denuntiati  periculi  haud 
sane  memor,  loricam  tamen,  quam  raro  induebat, 
amicis  orantibus,  sumpsit,  et  ad  prima  signa  perve- 
nit.  15.  Quo  conspecto,  Arabs  quidam  Darii  miles, 
maius  fortuna  sua  facinus  ausus,  gladium  clypeo  te- 
gens,  quasi  transfuga  genibus  regis  advolvitur.  Ille 
assurgere  supplicem,  recipique  inter  suos  iussit.  16. 
At  barbarus,  gladio  strenue  in  dextram  translato,  cer- 
vicem  appetit  regis:  qui  exigua  corporis  deciinatio- 
ne  evitato  ictu,  in  vanum  manum  barbari  lapsam  am- 
putatgladio;  denuntiato  in  illum  diem  periculo,  ut 
arbitrabatur  ipse,  defunctus.  17.  Sed,  ut  opinor, 
inevitabile  est  fatum.  Quippe  dum  inter  primores 
promtius  dimicat,sagitta  ictus  est:  quam  per  loricam 
adactam,  stantem  in  humero,  medicus  eius  Philippus 

evellit.  18.  Plurimus  deinde  sanguis  manare  coepit; 
omnibus  territis,  quia,  quam  alte  penetrasset  telum, 
lorica  obstante,  non  cognoverant.  Ipse,  nec  oris 
quidem  colore  mutato,supprimi  sanguinem  et  vulnus 
obligari  iussit.  19.  Diu  ante  ipsa  signa,  vel  dissimu- 
lato  vel  victo  dolore,  perstiterat;  quum  suppressus 
paullo  ante  sanguis  medicamento,  quo  retentus  erat, 
manare  latius  coepit;  et  vulnus,  quod  recens  adhuc 
dolorem  non  moverat,  frigente  sanguine  intumuit. 
20.  Linqui  deinde  animo,  et  submitti  genu  coepit: 
quem  proximi  exceptum  in  castra  receperunt.  Et 
Betis,  interfectum  ratus,  urbem  ovans  victoria  repe- 
tit.  21.  At  Alexander,  nondum  percurato  vulnere, 
aggerem,  quo  moenium  altitudinem  aequaret,  ex- 
struxit:  et  piuribus  cuniculis  muros  subrui  iussit.  22. 
Oppidani  ad  pristinum  fastigium  murorumnovumex- 
struxere  munimentum :  sed  ne  id  quidem  turres  ag- 
geri  impositas  aequare  poterat.  Itaque  interiora 
quoque  urbis  infesta  telis  erant.  23.  Cltima  pestis 
urbis  fuit,  cuniculo  subrutus  murus,  per  cuius  ruinas 
hostis  intravit.  Ducebat  ipse  rex  antesignanos;  et 
dum  incautius  subit,  saxo  crus  eius  afrligitur.  24. 
Innixus  tamen  telo,  nondum  prioris  vulneris  obducta 
cicatrice,  inter  primores  dimicat;  ira  quoque  accen- 
sus,  quod  duo  in  obsidione  urbis  eius  acceperat  vul- 
nera.  25.  Betim,  egregia  edita  pugna,  multisque 
vulneribus  confectum,  deseruerant  sui:  nec  tamen 
segnius  proelium  capessebat,  lubricis  armis  suopari- 
ter  atquehostiumsanguine.  26.Sedcumundique  telis 
[peteretur,  ad  postremum  exhaustis  viribus  vi- 
vus  in  potestatem  hostium  pervenit;] 
***quo[adregem]  adducto,  insolenti  gaudio  iuvenis 
elatus,  alias  virtutis  etiam  in  hoste  mirator,  non  ut  vo~ 
luisti,inqviit,morieris,Beti,sedquidquid  tormentorumin 
captivuminveniripotest,passurum  essetecogita.  2T.llle, 
noninterrito  modo,  sed  contumaci  quoque  vultu  in- 
tuensregem,nullam  adminas  eiusreddidit  vocem.  28. 

Tum  Alexander, videtisne  obstinatum  ad  tacendumfm- 
qu\t.  Nu?n  genu  posuit?  num  supplicemvocem  misit?  Vin- 
cam  tamen  silentium,et sinihil  aliud,  certe  gemituinter- 
pellabo.  29.  Ira  deinde  vertit  in  rabiem,  iam  tum  pe- 
regrinos  ritus  nova  subeunte  fortuna.  Per  talos  enim 
spirantis  lora  traiecta  sunt,  religatumque  ad  currum 
traxere  circa  urbem  equi:  gloriante  rege,  Achillem, 
a  quo  genus  ipse  deduceret,  imitatum  se  esse  poena 
in  hostem  capienda.  30.  Cecidere  Persarum  Ara- 
bumque  circa  decem  millia:  nec  Macedonibus  in- 
cruenta  victoria  fuit.  Obsidio  certe  non  tam  clarita- 
te  urbis  nobilitataest,quam  geminato  periculo  regis. 
Qui  Aegyptum  adire  festinans,  Amyntam  cum  decem 
triremibus  inMacedoniam  ad  inquisitionem  novorum^ 
militum  misit.  31.  Namque  proeliis  etiam  secundis 
atterebantur  copiae,  devictarumque  gentium  militi 
minor,  quam  domestico,   fides  habebatur. 

Vll.Aegyptii,olimPersarumopibusinfensi,(quippe 
avare  et  superbe  imperitatum  sibi  esse  credebant)  ad 
spemadventuseiuserexerantanimos;utpotequiAmyn- 
tam  quoque,  transfugam  et  cum  precario  imperio  vc- 
nientem,  laetirecepissent.  2.  Igituringensmultitudo 
Pelusium,  qua  intraturus  rex  videbatur,  convenerat. 
Atque  illeseptimo  die,  posteaquam  aGazacopiasmo- 
verat,  in  regionem  Aegypti,  quam  nunc  Castra  Ale- 
xandri  vocant,  pervenit.  3.  Deinde,  pedestribus  co- 
piis  Pelusium  petere  iussis,  ipse  cum  expedita  dele- 
ctorum  manu  Nilo  amne  vectus  est:  nec  sustinuere 
adventum  eius  Persae,  defectione  quoque  perterriti. 
4.  lamque  haud  procul  Memphi  erat :  in  cuius  prae- 
sidio  Sataces  praetor  Darii  relictus,  Orio  amne  su- 
perato,  octingenta  talenta  Alexandro,  omnemque  re- 
giam  supellectilem  tradidit.  5.  A  Memphi,  eodem 
flumine  vectus,  ad  interiora  Aegypti  penetrat;  com- 
positisque  rebus  ita,  ut  nihil  ex  patrio  Aegyptiorum 
more  mutaret,  adire  Iovis  Hammonis  oraculum  sta- 
tuit.  6.  Iter  expeditis  quoque  et  paucis  vix  tolerabile 

ingrediendum  erat.  Terra  coeloque  aquarum  penuria 
est:  steriles  arenae  iacent;  quas  ubi  vapor  solis  ac- 
cendit,  fervido  solo  exurente  vestigia,  intolerabilis 
aestus  existit.  7.  Luctandumque  est,  nen  tantum 
cum  ardore  et  siccitate  regionis,  sed  etiam  cum  te- 
nacissimo  sabulo,  quod  praealtum,  et  vestigio  ce- 
dens,  aegre  moliuntur  pedes.  8.  Haec  Aegyptii  ve- 
ro  maiora  iactabant.  Sed  ingens  cupido  animum 
stimulabat  adeundi  lovem,  quem  generis  sui  aucto- 
rem,haud  contentus  mortali  fastigio,  aut  credebat 
esse,  aut  credi  volebat.  9»  Ergo  cum  iis,  quos  duce- 
re  secum  statuerat,  secundo  amne  descendit  ad  Ma- 
reotim  paludem.  Eo  legati  Cyrenensium  dona  attu- 
lere,  pacem,  et  ut  adiret  urbes  suas,  petentes.  llle, 
donis  acceptis,  amicitiaque  coniuncta,  destinataex- 
sequi  pergit.  10.  Ac  primo  quidem  et  sequenti  die 
tolerabilis  labor  visus,  nondum  tam  vastis  nudisque 
solitudinibus  aditis,  iam  tamen  sterili  et  emoriente 
terra.  11.  Sed  ut  aperuere  se  campi  alto  obruti  sa- 
bulo,  haud  secus  quam  profundum  aequor  ingressi, 
terram  oculisfequirebant.  12.  Nullaarbor,  nullum 
culti  soli  occurrebat  vestigium.  Aqua  etiam  defece- 
rat,  quamutribus  cameli  vexerant:  etin  arido  solo 
ac  fervido  sabulo  nulla  erat.  13.  Ad  haec  sol  omnia 
incenderat,  siccaque  et  adusta  erant  ora:  quum  re- 
pente,  sive  illud  Deorum  munus,  sive  casus  fuit,  ob- 
ductae  coelo  nubes  condidere  solem;  ingens  aestu 
fatigatis,  etiamsi  aqua  deficeret,  auxilium.  14.  Enim- 
vero,  utlargum  quoqueimbrem  excusserunt  procel- 
lae,  pro  se  quisque  excipere  eum;  quidam,  ob  sitim 
impotentes  sui,  ore  quoque  hianti  captare  coeperunt. 
15.  Quatriduum  per  vastas  solitudines  absumptum 
est.  Iamque  haud  procul  oraculi  sede  aberant,  quum 
complures  corvi  agmini  occurrunt,  modico  volatu 
prima  signa  antecedentes:  et  modo  humi  residebant, 
quum  lentius  agmen  incederet;  modo  se  pennis  leva- 
bant,  antecedentium  iterque  monstrantium  ritu.    16. 

Taridem  ad  sedem  consecratam  Deo  ventum  est.  In- 
credibile  dictu,  inter  vastas  solitudines  sita,  undique 
ambientibus  ramis,  vix  in  densam  umbram  cadente 
sole,  contecta  est:  multique  fontes,  dulcibus  aquis 
passim  manantibus,  altint  silvas.  17.  Coeli  quoque 
mira  temperies,  verno  tempori  maxime  similis, 
omnes  anni  partes  pari  salubritate  percurrit.  18. 
Accolae  sedis  sunt  ab  Oriente  prcximi  Aethiopum: 
in  Meridiem  versus  Arabes  spectant,  (Troglodytis 
cognomen  est)  quorum  regio  usque  ad  Rubrum  mare 
excurrit.  19.  At  qua  vergit  ad  Occidentem,  alii  Ae- 
thiopes  colunt,  quos  Scenitas  vocant:  aSeptemtrione 
Nasamones  sunt,  gens  Syrtica,  navigiorum  spoliis 
quaestuosa;  quippe  obsident  litora,  et  aestu  desti- 
tuta  navigianotissibi  vadis  occupant.  20.1ncolae  ne- 
moris,  quos  Hammonios  vocant,  dispersis  tuguriis 
habitant:  medium  nemus  pro  arce  habent,  triplici 
muro  circumdatum.  21.  Prima  munitio  tyrannorum 
veterem  regiam  clausit:  in  proxima  coniuges  eorum 
cum  liberis  et  peliicibus  habitant;  hic  quoque  Dei 
oraculum  est:  ultima  munimenta  satellitum  armige- 
rorumque  sedes  erant.  22.  Est  etiam  aliud  Hammo- 
nis  nemus;  inmedio  habet  fontem;  aquam  Solis  vo- 
cant:  sub  lucis  ortum  tepida  manat;  medio  die,  quum 
vehementissimus  est  calor,  frigida  eadem  fluit,'  incli- 
nato  in  vesperam,  calescit;  media  nocte  fervtda 
exaestuat;  quoque  propius  nox  vergit  ad  lucem,mul- 
tum  ex  nocturno  calore  decrescit;  donec  sub  ipsum 
diei  ortum  assueto  tepore  languescat.  23.  Id,  quod 
pro  Deo  colitur,  non  eandeni  eifigiem  habet,  quam 
vulgo  Diis  artifices  accommodaverunt:  umbilico 
[tenus  arieti]  similis  est  habitus,  smaragdo  et  gem- 
mis  coagmentatus.  24.  Hunc,  quum  responsum  peti- 
tur,  navigio  aurato  gestant  sacerdotes,  multis  argen- 
teis  pateris  ab  utroque  navigii  latere  pendentibus. 
Sequuntur  matronae  virginesque,  patrio  more  incon- 
ditum  quoddam  carmen  canentes,  quo  propitiari  Io- 

vem  credunt,  ut  certum  edat  oraculum.  25.  Ac  tum 
quidem  regem  propius  adeuntem  maximus  natu  e  sa- 
cerdotibus  filium  appellat,  hoc  nomen  illi  parentem 
Iovem  reddere  aftirmans.  llle  vero  et  accipere  se 
ait,  et  agnoscere,  humanae  sortis  oblitus.  26.  Con- 
suluit  deinde,  an  totius  orbis  imperium  fatis  sibi  de- 
stinaret  paterl  Vates,  aeque  in  adulationem  compo- 
situs,  terrarum  omnium  rectorem  fore  ostendit.  27. 
Post  haec  institit  quaerere,  an  omnes  parentis  sui  in- 
terfectores  poenas  dedissent.  Sacerdos  parentem 
eius  negat  ullius  scelere  posse  violari:  Philippi  au- 
tem  omnes  interfectores  luisse  supplicia:  adiecit,  in- 
victum  fore,  donec  excederet  ad  Deos.  28.  Sacrifi- 
cio  deinde  facto,  dona  et  sacerdotibus  et  Deo  data 
sunt;  permissumque  amicis,  ut  ipsi  quoque  consu- 
lerent  lovem.  Nihil  amplius  quaesiverunt,  quam  an 
auctor  esset  sibi  divinis  honoribus  colendi  suum  re- 
geml  Hoc  quoque  acceptum  fore  Iovi  vates  respon- 
dit,  [ut  ipsi  victorem  regem  divino  honore  colerent.] 
29.  Vere  et  salubriter  aestimanti  fidem  oraculi,  vana 
profecto  responsa  videri  potuissent:  sed  fortuna> 
quos  uni  sibi  credere  coegit,  magna  ex  parte  avidos 
gloriae  magis,  quam  capaces  facit.  30.  Iovisigitur 
filium  se  non  solum  appellari  passus  est,  sed  etiam 
iussit:  rerumque  gestarum  famam,  dum  augere  vult 
tali  appellatione,  corrupit.  31.  Et  Macedones,  as- 
sueti  quidem  regio  imperio,  sed  maiore  libertatis 
umbra,  quam  ceterae  gentes,  immortalitatem  afle- 
ctantem  contumacius,  quam  aut  ipsis  expediebat,  aut 
regi,  aversati  sunt.  32.  Sed  haec  suo  quaeque  tempo- 
ri  reserventur.     Nunc  cetera  exsequi  pergam. 

VIII.  Aiexander,  ab  Hammone  rediens,  ut  adMa- 
reotim  paludem,  haud  procul  insula  Pharo  sitam,  ve- 
nit,  contemplatus  loci  naturam,  primum  in  ipsa  insu- 
la  statuerat  urbem  novam  condere.  2.  Inde,  ut  ap- 
paruit,  magnae  sedis  insulam  haud  capacem,  elegit 
urbi  locum,  ubi  nunc  est  Alexandria,  appellationem 

trahens  ex  nomine  auctoris.  Complexus  quidquid 
loci  est  inter  paludem  et  mare,  octoginta  stadiorum 
muris  ambitum  destinat;  et,  qui  aedificandae  urbi 
praeessent,  relictis,  Memphim  petit.  3.  Cupido, 
haud  iniusta  quidem,  ceterum  intempestiva,  incesse- 
rat,  non  interiora  modo  Aegypti,  sed  etiam  Aethio- 
piam  invisere.  Memnonis  Tithonique  celebratare- 
gia  cognoscendae  vetustatis  avidum  trahebat,  paene 
extra  terminos  solis.  4.  Sed  imminens  bellum,  cu- 
ius  multo  maior  supererat  moles,  otiosae  peregrina- 
tioni  tempora  exemerat.  Itaque  Aegypto  praefecit 
Aeschylum  Rhodium,  et  PeucestenMacedonem,  qua- 
tuor  millibus  militum  in  praesidium  regionis  eius  da- 
tis:  claustra  Nili  fluminis  Polemonem  tueri  iubet; 
triginta  ad  hoc  triremes  datae.  5.  Africae  deinde, 
qua  Aegypto  iuncta  est,  praepositus  Apollonius:  ve- 
ctigalibus  eiusdem  Africae  Aegyptique,  Cleomenes. 
Ex  finitimis  urbibus  commigrareAlexandriam  iussis, 
novam  urbem  magna  multitudine  implevit.  6.  Fama 
est,  quum  rex  urbis  futurae  muros  polenta,  ut  Mace- 
donum  mos  est,  destinasset,  avium  greges  advolasse 
et  polenta  esse  pastas:  quumque  id  omen  pro  tristi 
a  plerisque  esset  acceptum,  respondisse  vates,  ma- 
gnam  illam  urbem  advenarum  frequentiam  culturam, 
multisque  eam  terris  alimenta  praebituram.  7.  Re- 
gem,  quum  secundo  amne  deflueret,  assequi  cupiens 
Hector,  Parmenionis  filius,  eximio  aetatis  flore,  in 
paucis  Alexandro  carus,  parvum  navigium  conscen- 
dit,  pluribus,  quam  capere  posset,  impositis.  8.  Ita- 
que  mersa  navis  omnes  destituit:  Hector,  diu  flumi- 
ni  obluctatus,  quum  madens  vestis  et  adstricti  crepi- 
dis  pedes  natare  prohiberent,  in  ripam  tamen  semia- 
nimis  evasit;  etutprimum  fatigatus  spiritum  laxa- 
vit,  quem  metus  et  periculum  intenderant,  nullo  adiu- 
vante  (quippe  in  diversum  evaserant  alii)  exanima- 
tus  est.  9.  Rex  amissi  eius  desiderio  vehementer 
afflictus  est:  repertumque  corpus  magnifico  extulit 
Curtius.  L 

funere.  Oneravit  hunc  dolorem  nuntius  mortis  An- 
dromachi,  quem  praefecerat  Syriae :  vivum  Samari- 
tae  cremaverant.  10.  Ad  cuius  interitum  vindican- 
dum,  quanta  maxima  celeritate  potuit,  contendit:  ad- 
venientique  sunttraditi  tauti  sceleris  auctores.  11. 
Andromacho  deinde  Memnona  substituit ;  affectis 
supplicio,  qui  praetorem  interemerant.  Tyrannos, 
inter  eos  Methymnaeorum  Aristonicum  et  Chryso- 
laum,  popularibus  suis  tradidit:  quos  illi  [e  muris] 
ob  iniurias  tortos  necaverunt.  12.  Atheniensium  de- 
inde,Rhodiorumque  et  Chiorumlegutos  audit.  Athe- 
nienses  victoriam  gratulabantur;  et,  ut  captivi  Grae- 
corum  suis  restituerentur,  orabant:  Rhodii  etChii  de 
praesidio  querebantur.  Omnes  aequa  desiderare  vi- 
si,  impetraverunt.  13.  Mitylenaeis  quoque  ob  egre- 
giam  in  pai*tes  suas  fidem  et  pecuniam,  quam  in  bei- 
lum  impenderant,  obsides  reddidit,  etmagnam  regi- 
onem  finibus  eorum  adiecit.  14.  Cypriorum  quoque 
regibus,  qui  et  aDario  defecerant  ad  ipsum,  et  oppu- 
gnanti  Tyrum  miserant  classem,  pro  merito  honos 
habitus  est.  15.  Amphoterus  deinde,  classis  praefe- 
ctus,  ad  liberandam  Cretam  missus,  (namque  et  Per- 
sarum  et  Spartanorum  armis  pleraque  eius  insulae 
obsidebantur,)  ante  omniamare  apiraticis  classibus 
vindicare  iussus:  quippe  obnoxiumpraedonibuserat, 
in  bellum  utroque  rege  converso.  16.  His  coniposi- 
tis,  Herculi  Tyrio  ex  auro  crateram  cum  triginta  pa- 
teris  dicavit:  imminensque  Dario,  iter  ad  Euphra- 
tem  pronuntiari  iussit. 

IX.  At  Darius,  quum  [ab]  Aegypto  devertisse  in 
Africam  hostem  comperisset,  dubitaverat,  utrumne 
circa  Mesopotamiam  subsisteret,  an  interioraregni 
sui  peteret,  haud  dubie  potentior  auctor  praesens  fu- 
turus  ultimis  gentibus  impigre  bellum  capessendi, 
quas  aegre  per  praefectos  suos  moliebatur.  2.  Sed 
ut  idoneis auctoribus  fama  vulgavit,  Alexandrum  cum 
omnibus  copiis,  quamcunque  ipse  adisset  regionem, 

petiturum;  haud  ignarus,  quam  cum  strenuo  res  es- 
set,  omnia  longinquarum  gentium  auxiliaBabylonem 
contrahi  iussit.  Bactriani,  Scythaeque,  et  lndi  con- 
renerant:  nam  et  ceterarum  gentium  copiae  partibus 
simul  adfuerunt.  3.  Ceterum,  quum  dimidio  ferme 
maior  esset  exercitus,  quam  in  Cilicia  fuerat,  multis 
arma  deerant;  quae  summa  cura  comparabantur. 
Equitibus  equisque  tegumenta  erant  ex  ferreis  lami- 
nis,  serie  inter  se  connexis:  queis  anteapraeteriacu- 
la  nihil  dederat,  scuta  gladiique  adiiciebantur:  4. 
equorum  domandi  greges  peditibus  distributi  sunt, 
ut  maior  pristino  esset  equitatus:  ingensque,  ut  cre- 
diderat,  terror  hostium,  ducentae  falcatae  quadri- 
gae,  unicum  illarum  gentium  auxilium,  secutae  sunt. 
5.  Ex  summo  temone  hastae  praefixae  ferro  emine- 
bant:  utrimque  a  iugo  ternos  direxerant  gladios:  et 
inter  radios  rotarum  plura  spicula  eminebant  in  ad- 
versum:  aliae  deinde  falces  summis  rotarum  orbibus 
haerebant;  et  aliae  in  terram  demissae,  quidquid 
obvium  concitatis  equis  fuisset,  amputaturae.  6.  Hoc 
modo  instructo  exercitu  ac  perarmato,  Babylone 
copiasmovit.  A  parte  dextera  erat  Tigris,  nobilis 
fluvius;  laevam  tegebat  Euphrates:  agmen  Mesopo- 
tamiae  campos  impleverat.  7.  Tigri  deinde  supera- 
to,  quum  audisset  haud  procul  abesse  hostem,  Sa- 
tropatem  equitum  praefectum  cum  mille  delectis 
praemisit.  8.  Mazaeo  praetori  sex  millia  data,  qui- 
bus  hostemtransituamnisarceret;  eidemmandatum, 
ut  regionem,  quam  Alexander  esset  aditurus,  popu- 
laretur  atque  ureret;  quippe  credebat,  inopia  debel- 
lari  posse  nihil  habentem,  nisi  quod  rapiendo  occu- 
passet:  ipsi  autem  commeatus,  alii  terra,  alii  Tigri 
amne,  subvehebantur.  9.  Iam  pervenerat  ad  Arbela 
vicum,  nobilem  sua  clade  facturus.  Hic  commea- 
tuum  sarcinarumque  maiore  parte  deposita,  Lycum 
amnem  ponte  iunxit,  et  per  dies  quinque,  sicut  ante 
Euphratem,  traiecit  exercitum.     10.  lnde  octoginta 

fere  stadia  progressus,  ad  alterum  amnem,  (Bumelo 
nomen  est,)  castra  posuit.  Opportuna  explicandis 
copiis  regio  erat,  equitabilis  et  vasta  planities.  Ne 
stirpes  quidem  et  brevia  virgulta  operiunt  solum :  ii- 
berque  prospectus  oculorum,  et  ad  ea,  quae  procul 
recessere,  permittitur.  Itaque  si  qua  campi  emine- 
bant,  iussit  aequari,  totumque  fastigium  extendi.  11. 
Alexandro ,  qui  numerum  copiarum  eius,  quantum 
procul  coniectari poterat,  aestimabant,  vix  fecerunt 
fidem,  tot  millibus  caesis,  maiores  copias  esse  repa- 
ratas.  12.  Ceterum  omnis  periculi,  etmaximemul- 
titudinis  contemptor,  undecimis  castris  pervenit  ad 
Euphratem:  quo  pontibus  iuncto,  equites  primos  ire, 
phalangem  sequi  iubet;  Mazaeo,  qui  ad  inhibendum 
transitum  cumsex  millibus  equitum  occurrerat,  non 
auso  periculum  sui  facere.  13.  Paucis  deinde,  non 
ad  quietem,  sed  ad  reparandos  animos,  diebus  datis 
militi,  strenue  hostem  insequi  coepit,  metuens,  ne 
interiora  regni  sui  peteret,  sequendusque  essetper 
loca  omni  solitudine  atque  inopia  vasta.  14.  Igitur 
quarto  die  praeter  Arbela  penetrat  ad  Tigrim.  Tota 
regio  ultra  amnem  recentifumabat  incendio;  quippe 
Mazaeus,  quaecunque  adierat,  haud  secus  quam  ho- 
stis  urebat.  15.  Ac  primo,  caligine,  quam  fumus  ef- 
fuderat,  obscurante  lucem,  insidiarum  metu  substi- 
tit:  deinde  ut  speculatores  praemissi  tuta  omnianun- 
tiaverunt,  paucos  equitum  ad  tentandum  vadum  flu- 
minis  praemisit:  cuius  altitudo  primo  summa  equo- 
rum  pectora,  mox  ut  in  medium  alveum  ventum  est, 
cervices  quoque  aequabat.  16.  Nec  sane  alius  ad 
Orientis  plagam  tam  violentus  invehitur;  multorum 
torrentium  non  aquas  solum,  sed  etiam  saxa  secum 
trahens.  Itaque  a  celeritate,  qua  defluit,  Tigris  no- 
men  est  inditum,  quia  Persica  lingua  tigrim  sagit- 
tam  appellant.  1T.  Igitur  pedes,  velut  divisus  in  cor- 
nua,  circumdato  equitatu,  levatis  super  capitaarmis, 
haud  aegre  ad  ipsum  alveum  penetrat.     18.  Primus 

inter  pedites  rex  egressus  in  ripam,  vadum  militibus 
manu,  quando  vox  exaudiri  non  poterat,  ostendit. 
Sed  gradum  firmare  vix  poterant,  quum  modo  saxa 
lubrica  vestigium  fallerent,  modo  rapidiorunda  sub- 
duceret.  19.  Praecipuus  erat  labor  eorum,  qui  hu- 
meris  onera  portabant:  quippe  quum  semetipsos  re- 
gere  non  possent,  in  rapidos  gurgites  incommodo 
onere  auferebantur:  et  dum  sua  quisque  spoiia  con- 
sequi  studet,  maior  inter  ipsos,  quam  cumamne,  orta 
luctatio  est:  cumulique  sarcinarum  passim  fluitan- 
tes,  plerosque  perculerant.  20.  Rex  monere,  ilt  sa- 
tis  haberent,  arma  retinere;  cetera  se  redditurum. 
Sed  neque  consilium,  nequeimperiumaccipipoterat: 
obstrepebat  hinc  metus,  praeterhunc,  invicemnatan- 
tium  mutuus  clamor.  21.  Tandem,  qua  leniore  tra- 
ctu  amnis  aperit  vadum,  emersere :  nec  quidquam 
praeter  paucas  sarcinas  desideratum  est.  22.  Deleri 
potuit  exercitus,  si  quis  ausus  esset  vincere:  sed  per- 
petua  fortuna  regis  avertit  inde  hostem.  Sic  Grani- 
cum,  tot  millibus  equitum  peditumque  iii  ulteriore 
stantibus  ripa,  superavit:  sic  angustis  in  Ciliciae  cal- 
libus  tantam  multitudinem  hostium.  23.  Audaciae 
quoque,  qua  maxime  viguit,  ratio  minui  potest;  quia 
nunquam  in  discrimen  venit,  an  temere  fecisset.  Ma- 
zaeus,  qui,  si  transeuntibus  flumen  supervenisset, 
haud  dubie  oppressurus  fuit,  in  compositos  in  ripa 
demum,  et  iam  perarmatos,  adequitare  coepit.  24. 
Mille  admodum  equites  praemiserat.  Quorum  pau- 
citate  Alexander  explorata,  deinde  contemta,  prae- 
fectum  Paeonum  equitum  Aristona  laxatis  habenis 
invehi  iussit.  25.  Insignis  eo  die  pugna  equitum,  et 
praecipue  Aristonis,  fuit:  praefectum  equitatus  Per- 
sarumSatropatem,  directaingutture  hastatransfixit; 
fugientemque  per  medios  hostes  consecutus,  ex  equo 
praecipitavit,  etobluctanti  caputgladiodemsit;  quod 
relatum  magna  cum  laude  ante  regis  pedes  posuit. 
X.  Biduo  ibi  rex  stativa  habuit:  in  proximum  de- 

inde  iter  pronuntiari  iussit.  2.  Sed  prima  fere  vigi- 
lia  luna  deficiens,  primum  nitorem  sideris  sui  condi- 
dit,  deinde  sanguinis  colore  suffuso  lumen  omne  foe- 
davit:  sollicitisque  sub  ipsum  tanti  discriminis  ca- 
sum  in-gens  religio,  et  ex  ea  formido  quaedam  incus- 
sa  est.  3.  Diis  invitis  in  ultimas  terras  trahi  se  que- 
rebantur.  Iam  nec  flumina  posse  adiri;  nec  sidera 
pristinum  praestare  fulgorem:  vastas  terras,  deserta 
omnia  occurrere :  in  unius  hominis  iactationem  tot 
miilium  sanguinem  impendi.  Fastidio  esse  patriam; 
abdicari  Phiiippum  patrem;  coelum  vanis  cogitatio- 
nibus  peti.  4.  Iam  prope  seditionem  res  erat;  quum 
ad  omnia  interritus,  duees  principesque  militum  fre- 
quentes  adesse  praetorio,  Aegyptiosque  vates,  quos 
coeli  ac  siderum  peritissimos  esse  credebat,  quid 
sentirent,  expromere  iubet.  5>  At  illi,  qui  satis  sci- 
rent,  temporum  orbes  implere  destinatas  vices,  lu- 
namque  deficere,  quum  aut  terram  subiret,  aut  sole 
premeretur;  rationem  quidem,  ipsis  perceptam,  non 
edocent  vulgus:  6.  ceterum  affirmant,  solem  Grae- 
corum,  lunam  esse  Persarum;  quoties  illa  deficiat, 
ruinam  stragemque  iliis  gentibus  portendi:  vetera- 
que  exempla  percensent  Persidis  regum,  quosadver- 
sis  Diis  pugnasse,  lunaeostendissetdefectio.  7.  Nul- 
la  res  efficacius  multitudinem  regit,  quam  supersti- 
tio :  alioquin  impotens,  saeva,  mutabilis,  ubi  vana 
religione  capta  est,  melius  vatibus,  quam  ducibus 
suis,  paret.  Igitur  edita  m  vulgus  Aegyptiorum  re- 
sponsa  rursus  ad  spem  et  fiduciam  erexere  torpentes. 
8.  Rex,  impetu  animorum  utendum  ratus,  secunda 
vigilia  castra  movit:  dextra  Tigrim  habebat;  a  lae- 
va  montes,  quos  Gordaeos  vocant.  9.  Hoc  ingresso 
iter  speculatores,  qui  praemissi  erant,  sub  lucis  or- 
tum,  Darium  adventare  nuntiaverunt.  Instructo  igi- 
tur  milite,  et  composito  agmine,  antecedebat.  10. 
Sed  Persarum  moratores  erant  miile  ferme,  qui  spe- 
ciem  agminis  magni  fecerant:  quippe  ubi  explorari 

vera  non  possunt,  falsa  per  metum  augentur.  11.  His 
cognitis,  rex  cum  paucis  suorum  assecutus  agmen  re- 
fugientium  ad  suos,  alios  cecidit,  alios  cepit:  equi- 
tesque  praemisit  simul  speculatum,  simul  ut  ignem, 
quo  barbari  cremaverant  vicos,  exstinguerent.  12. 
Quippe  fugientes  raptim  tectis  acervisque  frumenti 
iniecerant  flammas:  quae  quum  in  summo  haesissent, 
ad  inferiora  nondum  penetraverant.  13.  Exstincto 
igiturigne,  plurimum  frumenti  repertum  est:  copia 
aliarum  quoque  rerum  abundare  coeperunt.  Ea  res 
ipsa  militi  ad  persequendum  hostem  animum  incen- 
dit:  quippe  urente  etpopulante  eo  terram,  festinan- 
dum  erat,  ne  incendio  cuncta  praeriperet.  14.  In  ra- 
tionem  ergo  necessitas  versa;  quippe  Mazaeus,  qui 
antea  per  otium  vicos  incenderat,  iamfugere  conten- 
tus,  pleraque  inviolata  hosti  reliquit.  15.  Alexander 
haud  longius  centum  quinquaginta  stadiis  Darium 
abesse  compererat.  Itaque  ad  satietatem  quoque  co- 
pia  commeatuum  instructus,  quatriduo  in  eodem  lo- 
co  substitit.  16.  Interceptae  deinde  Darii  literae 
sunt,  quibus  Graeci  milites  sollicitabantur,  ut  regem 
interficerent  aut  proderent:  dubitavitque,an  eas  pro 
concione  recitaret,  satis  eonfisus  Graecorum  quoque 
erga  se  benevolentiae  ac  fidei.  17.  Sed  Parmenio 
deterruit;  non  esse  talibus  promissis  imbuendas  au- 
res  militum:  patere  vel  unius  insidiis  regem:  nihil 
nefas  esse  avaritiae.  18.  Secutus  consilii  auctorem, 
castra  movit.  lter  facienti  spado  unus  ex  captivis, 
quiDarii  uxorem  comitabantur,  deficere  eam  nuntiat, 
et  vix  spiritum  ducere.  19.  Itineris  continui  labore 
animique  aegritudine  fatigata,  inter  socrus  et  virgi- 
num  filiarum  manus  collapsa  erat;  deinde  et  exstin- 
cta.  Idipsum  nuntians  aiius  supervenit.  20.  Etrex 
haud  secus,  quam  si  parentis  suae  mors  nuntiata  es- 
set,  crebros  edidit  gemitus :  lacrimisque  obortis,qua- 
les  Darius  profudisset,  in  tabernaculum,  in  quo  mater 
eratDarii,  defuncto  assidens  corpori,  venit.  21.  Hic 

vero  renovatus  est  moeror,  ut  prostatam  humi  vidit. 
Recenti  malo  priorum  quoque  admonita,  receperat 
in  gremium  adultas  virgines,  magna  quidem  mutui 
doloris  solatia,  sed  quibus  ipsa  deberet  esse  solatio. 
22.  In  conspectu  erat  nepos  parvulus,  ob  id  ipsum 
miserabilis  ,  quod  nondum  sentiebat  calamitatem, 
maxime  ex  parte  ad  ipsum  redundantem.  23.  Cre- 
deres,  Alexandrum  inter  suas  necessitudines  flere, 
et  solatia  non  adhibere,  sed  quaerere.  Cibo  certe 
abstinuit:  omnemque  honorem  funeri,  patrio  Persa- 
rummore,  servavit:  dignus  hercule,  qui  nunc  quo- 
que  tantum  mansuetudinis  et  continentiae  ferat  fru- 
ctum.  24.  Semel  omnino  eam  viderat,  quo  die  capta 
est;  nec  ut  ipsam,  sed  ut  Darii  matrem  videret:  exi- 
miamque  pulchritudinem  formae  eius  non  libidinis 
habuerat  incitamentum,  sed  gloriae.  25.  E  spado- 
nibus,  qui  circa  reginam  erant,  Tyriotes,  inter  trepi- 
dationem  lugentium  elapsus  per  eam  portam,  quae, 
quia  ab  hoste  aversa  erat,  levius  custodiebatur,  ad 
Darii  castra  pervenit:  exceptusque  a  vigilibus,  in  ta- 
bernaculum  regis  perducitur,  gemens  et  veste  lace- 
rata.  26.  Quem  ut  conspexit  Darius,  multiplici  do- 
loris  exspectatione  commotus,  et  quid  potissimum 
timeret,  incertus,  Vultus  tuus,  inquit,  nescio  quod  in- 
gens  malum praefert:  sed  cave  miseri  hominis  auribus 
parcas.  Didici  enim  esse  infelix:  etsaepe  calamitatis 
solatium  est,  nosse  sortem  suam.  27.  Num,  quod  ma- 
xime  suspicor  etloquitimeo,  ludibria  meorum  nuntia- 
turus  es,  mihi,  et  ut  credo,  ipsis  quoque,  omni  gravio- 
ra  supplicio?  28.  Ad  haec  Tyriotes,  istud  quidem 
procul  abest,  inquit:  quantuscunque  enimreginisho- 
nor  ab  iis  quiparent  haberipotest,  tuis  a  victore  serva- 
tus  est:  sed  uxor  tua  paullo  ante  excessit  evita.  29 
Tum  vero  non  gemitus  modo,  sed  etiam  eiulatus,  to- 
tis  castris  exaudiebantur:  nec  dubitavit  Darius,  quin 
interfecta  esset,  quia  nequisset  contumeliam  pati. 
Exclamatque  amens  dolore :  quod  ego  tantum  nefas 

commisi,  Alexander?  quem  tuorum propinquorum  ne- 
cavi,  ut  hanc  vicem saevitiae  meae  reddas?  Odisti me, 
non  quidemprovocatus:  sedfinge,  iustum  intulisse  te 
bellum ;  cum  feminis  ergo  agere  debueras?  30.  Ty- 
riotes  affirmare  per  Deos  patrios,  nihil  in  eam  gravi- 
us  esse  consultum:  ingemuisse  etiam  Alexandrum 
morti,  et  non  parcius  fle\isse,  quam  ipse  lacrimaret. 

31.  Ob  haec  ipsa  amantis  animus  in  sollicitudinem 
suspicionemque  revolutus  est,  desiderium  captivae 
profectoaconsuetudine  stupriortum  esse  coniectans. 

32.  Submotis  igitur  arbitris,  uno  dumtaxat  Tyriote 
retento,  iam  non  flens,  sed  suspirans,  videsne,  inquit, 
Tyriote,  locummendacio  nonesse?  tormenta  hiciam 
erunt;  sed  ne  exspectaveris  per  Deos,  si  quid  tui  tibi 
regis  reverentiae  est:  num,  quod  et  scireexpeto,  et 
quaerere pudet,  ausus  est  et  dominus  et  iuvenis?  33. 
llle  quaestioni  corpus  offerre,  Deos  testes  invocare, 
caste  sancteque  habitam  esse  reginam.  34.  Tandem 
ut  fides  facta  est,  vera  esse  quae  affirmaret  spado, 
capite  velato  diu  flevit:  manantibusque  adhuc  lacri- 
mis,  veste  ab  ore  reiecta,  ad  coelum  manus  tendens, 
Diipatrii,  inquit,  primum  mihi  stabilite  regnum:  de- 
inde,  si  de  me  iam  transactum  est,  precor,  ne  quispoti- 
U8  Asiae  rex  sit,  quam  iste  tam  iustus  hostis,  tam  mise- 
ricors  victor. 

XI.  Itaque  quamquam,  pace  frustra  bis  petita, 
omnia  in  bellum  consilia  converterat;  victus  tamen 
continentia  hostis,  ad  novas  pacis  conditiones  feren- 
das  decem  legatos,  cognatorum  principes,  misit :  quos 
Alexander,  consilio  advocato,  introduci  iussit.  2.  E 
quibus  maximus  natu,  Darium,  inquit,  utpacem  a  te 
iam  hoc  tertio  peteret,  nulla  vis  subegit,  sediustitia  et 
continentia  tua  expressit.  3.  Matrem,  coniugem,  li- 
berosque  eius,  nisi  quod  sine  illo  sunt,  captos  esse  non 
sensit:  pudicitiae  earum,  quae  supersunt,  curam  haud 
secus quamparens agens,reginas  appellas  ;  speciempri- 
stinaefortunaeretinerepateris.     4.   Vultum  tuum  vi 

deo,  qualis  Darii  fuit,  quum  dimitteremur  ab  eo :  et 
ille  tamen  uxorem,  tu  hostem  luges.  lam  in  acie  sta- 
reSy  nisi  cura  te  sepulturae  eius  moraretur.  Ecquid 
mirum  est,  si  tam  ab  amico  animo  pacem petit?  quid 
opus  est  armis,  inter  quos  odia  sublata  sunt?  5.  Antea 
imperio  tuofinem  destinabat  Halyn  amnem,  qui  Lydi- 
am  terminat.  6.  Nunc,  quidquid  inter  Hellespontum 
et  Euphraten  est,  in  dotemfiliae  offert,  quam  tibi  tra- 
dit:  Ochumfilium,  quemhabes,  pacis  etfidei  obsidem 
retine:  matrem  et  duas  virgines  filias  redde;  pro  tri- 
bus  corporibus  triginta  millia  talentum  auri  precatur 
accipias.  7.  Nisi  moderationem  animi  tui  notam  ha- 
berem,  non  dicerem  hoc  esse  tempus,  quo  pacem  non 
dare  solum  ,  sed  etwm  occupare  deberes.  Respice, 
quantum  postte  reliqueris:  intuere,  quantum  petas. 
8.  Periculosum  est  praegrave  imperium :  difficile  est 
continere,  quod  capere  nonpossis.  Videsne,  ut  navi- 
gia,  quaemodum  excedunt,  reginequeant?  9.  Nescio, 
an  Darius  ideo  tam  multa  amiserit,  quia  nimiae  opes 
magnae  iacturae  locumfaciunt.  Facilius  est,  quaedam 
vincere,  quam  tueri.  i  (^uam  hercule  expeditius  manus 
nostrae  rapiunt,  quam  continent!  Ipsa  mors  uxoris 
Darii  te  admonere potest,  minusiammisericordiaetuae 
licere,  quam  licuit.  10.  Alexander,  legatis  excedere 
tabernaculo  iussis,  quid  placeret,  ad  consilium  refert. 
Diu  nemo,  quid  sentiret,  ausus  est  dicere,  incerta  re- 
gis  voluntate.  11.  Tandem  Parmenio,  ,,ante  sua- 
sisse,"  ait,  „ut  captivos  apud  Damascum  redimenti- 
bus  redderet;  ingentem  pecuniam  potuisse  redigi  ex 
iis,  qui  multi  vincti  virorum  fortium  occuparent  ma- 
nus.  12.  Et  nunc  magnopere  censere,  ut  unam  anum 
et  duas  puellas,  itinerum  agminumque  impedimenta, 
triginta  millibus  talentis  auri  permutet.  13.  Opi- 
mumregnum  occupari  posse  conditione,  non  bello; 
nec  quemquam  alium  inter  Istrum  et  Eupbraten  pos- 
sedisse  terras  ingenti  spatio  intervalloque  discretas. 
Macedoniam  quoque  respiceret  potius,  quam  Bactra 

et  Indos  intueretur."  14.  Ingrata  oratio  regi  fuit. 
Itaque,  ut  finem  dicendi  fecit;  et  ego,  inquit,  pecuni- 
am  quam  gloriam  mallem,  si  Parmenio  essem.  Nunc 
Alexander,  de  paupertate.securus  sum:  et  me  non  mer- 
catorem  memini  esse,  sed  regem.  15.  Nihil  quidem 
liabeo  venale;  sed  fortunam  meamutique  nonvendo. 
Captivos  si  placet  reddi,  honestius  donodabimus,  quam 
pretio  remittemus.  16.  Introductis  deinde  legatis  ad 
hunc  moduni  respondit:  Nuntiate  Dario,  [gratiarum 
actionem  apud  hostem  supervacaneam  esse :  et\  me, 
quae  fecerim  clementer  et  liberaliter,  non  amiciliae 
eius  tribuisse,  sed  naturae  meae:  [nec  adversus  cala- 
mitates,  sed  adversus  hostium  vires  eontendere.~\  17. 
Bellum  cum  captivis  et  feminis  gerere  non  soleo:  ar- 
matus  sit  oportet,  quem  oderim.  18.  Quod  sisaltem 
pacem  bonafide  peteret,  deliberarem  forsitan,  an  da- 
rem.  Verum  enimvero,  quum  modo  milites  meos  lite- 
ris  ad  proditionem,  modo  amicos  ad perniciem  meam 
pecunia  sollicitet ;  ad  internecionem  mihi persequendus 
est,  non  utiustus  hostis,  sed  ut percussor  veneficus.  19. 
Conditiones  vero  pacis,  quasfertis,  si  accepero,  victo- 
rem  eum  faciunt.  Quaepost  Euphraten  sunt,  liberali- 
ter  donat.  Ubi  igitur  me  affamini?  nempe  ultra  Eu- 
phraten  swn.  Summum  ergo  dotis,  quam  promittit, 
terminum  castra  mea  transeunt.  Hinc  me  depellite,  ut 
sciajn  vestrum  esse,  quod  ceditis.  20.  Eadem  libera- 
litate  dat  mihifiliam  suam:  nempe  quam  scio  alicui  ser- 
vorum  eius  nupturam.  Multum  vero  mihi  praestat,  si 
me  Mazaeo  generumpraeponitl  21.  Ite,  nuntiate  re- 
givestro:  et  quae  amhit,  et  quae  adhuc  habet,  prae- 
mia  esse  belli:  hoc  regente  utriusque  terminos  regni,  id 
quemque  habiturum,  quodproximae  lucis  assignatura 
fortuna  est.  22.  [Et  me  in  Asiam  non  venisse,  ut  ab 
aliis  acciperem,  sed  ut  aliis  darem.  Si  secundus  et  non 
par  mihi  vellet  haberi,  facerem  forsitan,  quae  petit. 
Ceterum  nec  mundus  duobus  solibus  potest  regi,  nec 
duo  summa  regna  salvo  statuterrarum  potest  nabere. 

23.  Proinde  aut  deditionem  hodie,  aut  in  crastinum 
bellumparet:  nec  aliam  sibi,  quam  expertus  est,  polli- 
ceatur  fortunam.']  24.  Legati  respondent:  quum 
bellum  in  animo  sit,  facere  eum  simpliciter,  quod  spe 
pacis  non  frustraretur.  Ipsos  petere,  quamprimum 
dimittantur  ad  regem:  eum  quoque  bellumparare  de- 
bere.     Dimissi  nuntiant,  adesse  certamen. 

XII.  Ille  quidem  confestim  Mazaeum  cum  tribus 
millibus  equitum  ad  itinera,  quae  hostis  petiturus 
erat,  occupanda  praemisit.  2.  Alexander,  corpori 
uxoris  eius  iustis  persolutis,  omnique  graviore  conii- 
tatu  intra  eadem  munimenta  cum  modico  praesidio 
relicto,  ad  hostem  contendit.  3.  Duo  cornua  divisa 
erant  peditum,  in  utrumque  latus  equite  circumdato: 
impedimenta  sequebantur  agmen.  4.  Praemissum 
deinde  cum  citis  equitibus  Menidam  iubet  explora- 
re,  ubi  Darius  esset.  At  ille,  quum  Mazaeus  haud 
procul  consedisset,  non  ausus  ultra  procedere,  nihil 
aliud,  quam  fremitum  hominum  hinnitumque  equo- 
rum,  exaudisse  nuntiat.  5.  Mazaeus  quoque,  con- 
spectis  procul  exploratoribus,  in  castra  se  recepit, 
adventus  hostium  nuntius.  Igitur  Darius,  qui  in  pa- 
tentibus  campis  decernere  optabat,  armari  militem 
iubet,  aciemque  disponit.  6.  In  laevo  cornu  Bactri- 
ani  ibant  equites,  mille  admodum;  Dahae  totidem: 
et  Arachosii  Susiique  quatuor  millia  explebant.  Hos 
centum  falcati  currus  sequebantur.  Proximus  qua- 
drigis  erat  Bessus,  cum  octo  millibus  equitum  item 
Bactrianis.  7.  Massagetae  duobus  millibus  agmen 
eius  claudebant.  Pedites  his  plurium  gentium  non 
mixtos,  sed  suae  quisque  nationis  iunxerat  copias. 
Persas  deinde  cum  Mardis  Sogdianisque  Ariobarza- 
nes  et  Orobates  ducebant.  8.  Illi  partibus  copiarum, 
summae  Orsines  praeerat,  a  septem  Persis  oriundus, 
ad  Cyrum  quoque  nobilissimum  regem  originem  sui 
referens.  9.  Hos  aliae  gentes,  ne  sociis  quidem  sa- 
tis  notae,  sequebantur.  Post  quas  quinquaginta  qua~ 

drigas  Phradates  magno  Caspianorum  agmine  ante- 
cedebat.  Indi  ceterique  rubri  maris  accolae,  nomi- 
na  verius  quam  auxilia,  post  currus  erant.  10.  Clau- 
debatur  hoc  agmen  aliis  falcatis  curribus  quinqua- 
ginta:  quis  peregrinum  militem  adiunxerat.  Hunc 
Annenii,  quos  minores  vocant;  Armenios  Babylonii; 
utrosque  Belitae,  et  qui  montes  Cossaeorum  incole- 
bant,  sequebantur.  11.  Post  hos  ibant  Gortuae,  gen- 
tis  quidemEuboicae,Medos  quondam  secuti,  sed  iam 
degeneres,  et  patrii  moris  ignari.  Applicuerat  his 
Phrygas  et  Cataonas.  Parthyaeorum  deinde  gens, 
incolentium  terras,  quas  nunc  Parthi  Scythia  profe- 
cti  tenent,  ciaudebant  agmen.  Haec  sinistri  cornu 
acies  fuit.  12.  Dextrum  tenebat  natio  maioris  Ar- 
meniae,  Cadusiique,  et  Cappadoces,  etSyri,  etMedi. 
His  quoque  faicati  currus  erant  quinquaginta.  13. 
Summa  totius  exercitus,  equites  [centum]  quadra- 
ginta  quinque  millia:  pedestris  acies[sex]centamil- 
lia  expleverat.  Hoc  modo  instructi  decem  stadia 
procedunt:  iussique  subsistere,  armatihostem  exspe- 
ctabant.  14.  Alexandri  exercitum  pavor,  cuius  cau- 
sa  non  suberat,  invasit:  quippe  lymphati  trepidare 
coeperunt,  omnium  pectora  occulto  metu  percurren- 
te.  Coeli  fulgor  tempore  aestivo  ardenti  similis  in- 
ternitens,  ignis  praebuit  speciem;  flammasque  ex 
Darii  castris  splendere,  velut  illati  temere  praesidiis, 
credebant.  15.  Quodsi  perculsis  Mazaeus,  qui  prae- 
sidebat  itineri,  supervenisset,  ingens  clades  accipi 
potuit.  llle  segnis  in  eo  quem  occupaverat  tumulo 
sedit,  contentus  non  lacessi.  16.  Alexander,  cognito 
pavore  exercitus,  signum  ut  consisterent  dari,  ipsos 
arma  deponere,  ac  levare  corpora  iubet,  admonens, 
nullam  subiti  causam  esse  timoris;  hostem  procul 
stare.  17.  Tandem  compotes  sui,  pariter  arma  et 
animos  recepere:  nec  quidquam  ex  pracsentibus  tu- 
tius  visum  est,  quam  eodem  ioco  castra  munire.  18. 
Postero  die  Mazaeus,  qui  cum  delectis  equitum  in  e- 

dito  colle,  ex  quo  Macedonum  prospiciebantur  ca- 
stra,  consederat,sive  metu,  sive  quia  speculari  modo 
iussus  erat,  ad  Darium  rediit.  19.  Macedones  eum 
ipsum  collem,  quem  deseruerat,  occupaverunt:  nam 
et  tutior  planitie  erat,  et  inde  acies  hostium,  quae  in 
campo  explicabatur,  conspici  poterat.  20.  Sed  ca- 
ligo,  quam  circa  humidi  efluderant  montes,  univer- 
sam  quidemrei  faeiem  noa  abstulit;  ceterum  agmi- 
num  discrimina  atque  ordinem  prohibuit  perspici. 
Multitudo  inundaverat  campos:  fremitusque  tot  mil- 
lium  etiam  procul  stantium  aures  impleverat.  21. 
Fluctuari  animo  rex,  etmodo  suum,  modo  Parmeni- 
Onis  consilium  sera  aestimatione  perpendere;  quip- 
pe  eo  ventum  erat,  unde  recipi  exercitus,  nisi  vietor, 
sine  clade  non  posset.  22.  [Movebat  etiam  eum  mul- 
titudo  hostium,  respectu  paucitatis  suae  gentis:  sed 
interdum  reputabat,  quantas  res  cum  hac  gente  ges- 
sisset,  quantosque  populos  fudisset.  ltaque,  quum 
spesmetum  vinceret,  periculosius  bellum  differre  ra- 
tus,  ne  desperatio  suis  cresceret;]  dissimulato  eo, 
mercenarium  equitem  ex  Paeonia  praecedere  iubet. 
23.  Ipse  phalangem,  sicut  antea  dictum  est,  in  duo 
cornua extenderat :  utrumque cornu equites tegebant. 
Iainque  nitidior  lux,  drscussacaligine,aciem  hostium 
ostenderat;  etMacedones,  sive  alacritate,  sive  tae- 
dio  exspectationis,  ingentem,pugnantium  more,  edi- 
dere  clamorem.  Redditus  et  a  Persis,  nemora  val- 
lesque  circumiectas  terribili  sono  impleverat.  24. 
Nec  iam  contineri  Macedones  poterant,  quin  cursu 
quoque  ad  hostem  contenderent.  Melius  adhuc  ra- 
tus  in  eodem  tumulo  castramunire,  vallum  iaciius- 
sit:  strenueque  opere  perfecto,  in  tabernaculum,  ex 
quo  tota  acies  hostium  conspiciebatur,  secessit. 

XIII.  Tum  vero  universa  futuri  discriminis  facies 
in  oculis  erat:  armis  insignibus  equi  virique  splende- 
bant:  et,  omnia  intentiore  cura  praeparari  apud  ho- 
stem,sollicitudo  praetorum  agmina  suainterequitan- 

tiumostendebat:  2.  ac  pleraque  inania,  sicutfre- 
mitus  hominum,  equorum  hinnitus,  armorum  interni- 
tentium  fulgor,  sollicitam  exspectatione  mentem 
turbaverant.  3.  Igitur  sive  dubius  animi,  sive  ut 
suos  experiretur,  consilium  adhibet:  quid  optimum 
factu  esset,  exquirens.  4.  Parmenio,  peritissimus 
inter  duces  artium  belli,  furto,  non  proelio,  opus  es- 
se  censebat:  intempesta  nocte  opprimi  posse  hostes; 
discordes  moribus,  linguis,  ad  haec  somno  et  impro- 
viso  pericuio  territos,  quando  in  nocturna  trepidati- 
one  coituros?  5.  At  interdiu  primum  terribiles  oc- 
cursuras  facies  Scytharum  Bactrianorumque:  hirta 
illis  ora,  et  intonsas  comas  esse ;  praeterea  eximiam 
vastorum  magnitudinem  corporum.  Vanis  et  inani- 
bus  militem  magis  quam  iustis  formidinis  causis  mo- 
veri.  6.  Deinde  tantam  multitudinem  circumfundi 
paucioribus  posse.  Non  in  Ciliciae  angustiis,  et  in- 
viis  caliibus,  sed  in  aperta  et  lata  planitie  dimican- 
dum  fore.  7.  Omnes  ferme  Parmenioni  assentieban^ 
tur:  Polypercon  haud  dubie  in  eo  consilio  positam 
victoriam  arbitrabatur.  8.  Quem  intuens  rex;  (nam- 
que  Parmenionem,  nuper  acrius  quam  vellet  increpi- 
tum,  rursus  castigare  non  sustinebat)  latrunculorum, 
inquit,  etfurum  ista  sollertia  est,  quam  praecipitis  mi- 
lti;  quippe  illorum  votum  unicum  est,fallere.  9.  Meae 
vero  gloriae  semper  aut  absentiam  Darii,  aut  angusti- 
as  locorum,  autfurtum  noctis  obstare  nonpatiar :  pa- 
lam  luce  aggredi  certum  est:  malo  mefortunae  poeni- 
teat,  quam  victoriae pudeat.  10.  Ad  haec  illud  quo- 
que  accedit:  vigilias  agere  barbaros,  et  in  armis  sta- 
re,  utne  decipi  quidem  possint,  compertum  habeo.  Ita- 
que  ad  proelium  vos  parate.  Sic  incitatos  ad  corpo- 
ra  curanda  dimisit.  11.  Darius  illud,  quod  Parmenio 
suaserat,  hostem  facturum  esse  coniectans,  frenatos 
equos  stare,  magnamque  exercitus  partem  in  armis 
esse,  ac  vigilias  intentiore  cura  servari  iusserat:  er- 
go  ignibus  tota  eius  castra  f ulgebant.     12.  Ipse  cum 

ducibuspropinquisque  agmina  rn  armis  stantium  cir- 
cumibat,  Soiem,  et  Mithren,  sacrumque  et  aeternum 
invocans  ignem,  „ut  illis  dignam  vetere  gloria  maio- 
rumque  monumentis  fortitudinem  inspirarent.  13.  Et 
profecto,  si  qua  divinae  opis  auguria  humana  mente 
concipi  possent,  Deos  stare  secum.  lllos  nuper  Ma- 
cedonum  animis  subitam  incussisse  formidinem:  ad- 
huc  lymphatos  ferri  agique,  arma  iacientes:  expete- 
re  praesides  Persarum  imperii  deos  debitas  e  vecor- 
dibus  poenas.  14.  Nec  ipsum  ducem  saniorem  esse; 
quippe  ritu  ferarum  praedam  modo,  quam  expeteret, 
intuentem,  in  perniciem,  quae  ante  praedam  posita 
esset,  incurrere."  Similis  apud  Macedones  quoque 
sollicitudo  erat:  noctemque,  velut  in  eam  certamine 
edicto,  metu  egerunt.  15.  Alexander,  non  alias  ma- 
gis  territus,  ad  vota  et  preces  Aristandrum  vocari  iu- 
bet.  llle  in  candida  veste,  verbenas  manu  praeferens, 
capite  velato,  praeibat  preces  regi,  Iovem,Minervam 
Victoriamque  propitianti.  16.  Tunc  quidem  sacrifi- 
cio  rite  perpetrato,  reliquum  noctis  adquieturus  in 
tabernaculum  rediit.  Sed  nec  somnum  capere,  nec 
quietem  pati  poterat.  Modo  e  iugo  montis  aciem  in 
dextrum  Persarum  cornu  demittere  agitabat;  modo 
recta  fronte  concurrere  hosti;  interdum  haesitare, 
an  potius  in  laevum  torqueret  agmen.  1T.  Tandem 
gravatum  animi  anxietate  corpus  altior  somnus  op- 
pressit.  Iamque  luce  orta  duces  ad  accipienda  impe- 
ria  convenerant,  insolito  circa  praetorium  silentio 
attoniti:  18.  quippe  alias  accersere  ipsos,  et  inter- 
dum  morantes  castigare  assueverat:  tunc  ne  ultimo 
quidem  rerum  discrimine  excitatum  esse  miraban- 
tur;et  non  somno  quiescere,sed  pavore  marcere  cre- 
debant.  19.  Non  tamen  quisquam  e  custodibus  cor- 
poris  intrare  tabernaculum  audebat:  et  iam  tempus 
instabat;  nec  miles  iniussu  ducis  aut  arma  capere 
poterat,  aut  in  ordines  ire.  20.  Diu  Parmenio  cun- 
ctatus,  cibum  ut  caperent,  ipse  pronunciat.     lamque 

exire  necesse  erat:  tunc  denium  intrat  tabernabulum, 
saepiusque  nomine  compellatum,quumvoce  nonpos- 
set,  tactu  excitavit.  21.  Multa  lux,  inquit,  est:  in- 
structam  aciem  hostis  admovit:  tuus  miles  adhuc  iner- 
mis  exspectat  imperium.  Ubi  est  vigor  ille  animi  tui? 
nempe  excitare  vigiles  soles.  22.  Ad  haec  Alexander: 
credisne,  me  prius  somnum  caperepotuisse,  quamexo- 
nerarem  animum  sollicitudine,  quae  quietem  moraba- 
tur?  signumque  pugnae  tuba  dari  iussit.  23.  Et 
quum  in  eadem  admiratione  Parmenio  perseveraret, 
quod  securus  somnum  cepisset;  minime,  inquit,  mi- 
rumest:  ego  enim,  quum  Darius  terras  ureret,  vicos 
exscinderet,  alimenta  corrumperet,potensmeinon  eram : 
24.  rtunc  vero  quid  metuam,  quumacie  decernere  pa- 
ret?  Hercule  votum  meum  implevit,  Sed  huius  quo- 
que  consilii  ratio  postea  reddetur:  vos  ite  ad  copias, 
quibus  quisque  praeest.  Ego  iam  adero,  et  quidfieri 
velim,  exponam.  25.  Raro  admodum,  admonituma- 
gis  amicorum,  quammetu  discriminis  adeundi,  th-o- 
race  uti  solebat.  Tunc  quoque  munimento  corporis 
sumto,  processit  ad  milites.  Haud  alias  tam  alacrem 
viderant  regem:  et  vultu  eius  interrito,  certam  spem 
victoriae  augurabantur.  26.  Atque  ille  proruto  val- 
lo  exire  copias  iubct,  aciemque  disponit.  In  dextro 
cornu  locati  sunt  equites,  quos  agema  appellant. 
Praeerat  his  CHtus:  cui  iunxit  Philotae  turmas,  ce- 
terosque  praefectos  equitum  lateri  eius  applicuit.  2T. 
Ultima  Meleagri  ala  stabat :  quam  phalanx  sequeba- 
tur.  Post  phalangem  Argyraspides  erant:  his  Nica- 
nor,  Parmenionis  filius,  praeerat.  28.  In  subsidiis 
cum  manu  sua  Coenos:  post  eum  Orestes  Lyncestes- 
que.  Post  illos  Polypercon,  dux  peregrini  militis. 
Huius  agminis  Amyntas  princeps  erat.  PhilagusBa- 
lacros  regebat,  in  societatem  nuper  adscitos.  Haec 
dextri  cornu  facies  erat.  29.  In  laevo  Craterus  Pe- 
loponnensium  equites  habebat,  Achaeorum  et  Lo- 
crensium  et  Male6n  turmis  sibi  adiunctis.  HosThes 
Curtius.  M 

sali  equites  claudebant,  Philippo  duce.  Peditum  a 
cies  equitatu  tegebatur.  Frons  laevi  cornu  haec 
erat.  30.  Sed  ne  circumiri  posset  a  muititudine,  ul- 
timum  agmen  valida  manu  cinxerat.  Cornua  quoque 
subsidiis  firmavit,  non  recta  fronte,  sed  a  latere  po- 
sitis:  ut,  si  hostis  circumvenire  aciem  tentasset,  pa- 
rata  pugnae  forent.  31.  Hic  Agriani  erant,  quibus 
Attalus  praeerat ,  adiunctis  sagittariis  Cretensibus. 
Ultimos  ordines  avertitafronte,  ut  totam  aciem  orbe 
muniret.  Illyrii  hic  erant,  adiuncto  milite  mercede 
conducto.  32.  Thracas  quoque  simul  obiecerat  le- 
viter  armatos.  Adeoque  aciem  versabilem  posuit, 
ut,  qui  ultimi  stabant,  ne  circumirentur,  vertitamen, 
et  in  frontem  circumagi  possent.  Itaque  non  prima, 
quamlatera;  non  latera  munitiora  fuere,  quam  ter- 
ga.  33.  His  ita  ordinatis,  praecipit,  ut,  si  falcatos 
currus  cum  fremitu  barbari  emitterent,  ipsi  laxatis 
ordinibusimpetum  occurrentium  silentio  exciperent: 
haud  dubius,  sine  noxa  transcursuros,  sinemo  se  op- 
poneret.  Sin  autem  sine  fremitu  immisissent,  eos 
ipsi  clamore  terrerent,  pavidosque  equostelis  utrim- 
que  suffoderent.  34.  Qui  cornibus  praeerant,  exten- 
dere  ea  iussi,  ita  ut  nec  circumvenirentur,  si  arctius 
starent;  nec  tamen  ultimam  aciem  exinanirent.  35. 
Impedimenta  cum  captivis,  inter  quos  mater  liberi- 
que  Darii  custodiebantur,  haud  procul  ab  acie  in  edi- 
to  colle  constituit,  modico  praesidio  relicto.  Lae- 
vum  cornu,  sicutalias,  Parmenioni  tuendum  datum: 
ipse  in  dextro  stabat.  36.  Nondum  ad  teli  iactum 
pervenerant,  quum  Bion  quidam  transfuga,  quanto 
maximo  cursu  potuerat,  ad  regem  pervenit:  nunti- 
ans,  murices  ferreos  in  terram  defodisseDarium,qua 
hostem  equites  emissurum  esse  credebat;  notatum- 
que  certo  signo  locum,  ut  fraus  evitaria  suis  posset. 
37.  Adservari  transfuga  iusso,  duces  convocat:  expo- 
sitoque  quod  nuntiatum  erat,  monet,  ut  regionem 
monstratam  declinent,  equitemque  periculum  edo- 

ceant.  38.  Ceterum  hortantem  exercitus  exaudire 
non  poterat,  usum  aurium  intercipiente  fremitu  duo- 
rum  agminum:  sed  in  conspectu  omnium,  duces  et 
proximum  quemque  interequitans  alloquebatur : 

XIV.  ,,Emensis  tot  terras  in  spem  victoriae,  de 
qua  dimicandum  foret,  hoc  unum  superesse  discri- 
men.  Granicum  hic  amnem,  Ciliciaeque  montes,  et 
Syriam  Aegyptumque  praetereuntibus  raptas,  ingen- 
tia  spei  gloriaeque  incitamenta,  referebat.  2.  Re- 
prehensos  ex  fuga  Persas  pugnaturos,  quia  fugere 
non  possent.  Tertium  diem  iam  metu  exsangues, 
armis  suis  oneratos,  in  eodem  vestigio  haerere.  Nul- 
lum  desperationis  illorum  maius  indicium  esse,  quam 
quod  urbes,  quod  agros  suos  urerent,  quidquid  non 
corrupissent,  hostium  esse  confessi.  3.  Nomina  mo- 
do  vana  gentium  ignotarum  ne  extimescerent.  Ne- 
que  enim  ad  belli  discrimen  pertinere,  qui  ab  his  Scy- 
thae,  quive  Cadusii  appellarentur.  Ob  idipsum,  quod 
ignoti  essent,  ignobiles  esse.  4.  Nunquam  ignorari 
virosfortes:  at  imbelles,  ex  latebris  suis  erutos,  ni- 
hil  praeter  nomina  aiferre.  Macedones  virtute  asse- 
cutos,  ne  quis  toto  orbe  locus  esset,  qui  tales  viros 
ignoraret.  5.  Intuerentur  barbarorum  inconditum 
agmen:  alium  nihil  praeter  iaculum  habere;  alium 
funda  saxa  librare:  paucis  iusta  arma  esse.  Itaque 
illinc  plures  stare:  hinc  plures  dimicaturos.  6.  Nec 
postulare  se,  ut  fortiter  capesserent  proelium,  ni 
ipse  ceteris  fortitudinis  fuisset  exemplum.  Se  ante 
prima  signa  dimicaturuni.  Spondere  pro  se,  quot 
cicatrices,  totidem  corporis  decora:  scire  ipsos,  u- 
num  paene  se  praedae  communis  exsortem,  in  illis 
colendis  ornandisque  usurpare  victoriae  praemia.  T. 
Haec  se  fortibus  viris  dicere.  Si  qui  dissimiles  eo- 
rum  essent,  illa  fuisse  dicturum:  pervenisse  eo,  unde 
fugere  non  possent.  Tot  terrarum  spatia  emensis, 
tot  amnibus  montibusque  post  tergum  obiectis,  iter 
in  patriam  et  penates  manu  esse  faciendum."     Sic 

duces,  sic  proximi  militum  instincti  sunt.  8.  Darias 
in  laevo  cornu  erat,  magno  suorum  agmine,  delectis 
equitum  peditumque  stipatus:  contempseratque  pau- 
citatem  hostis,  yanam  aciem  esse,  extentis  cornibus, 
ratus.  9.  Ceterum,  sicut  curru  eminebat,  dextra  lae- 
vaque  ad  circumstantium  agmina  oculos  manusque 
circumferens,  Terrarum,  inquit,  quas  Oceanus  hinc 
alluit,  illinc  claudit  Hellespontus,  paullo  ante  domini, 
iam  non  de  gloria,  sed  de  salute,  et,  quod  salutiprae- 
ponilis,  de  libertate  pugnandum  est.  Hic  dies  imperi- 
2i7ti,  quo  nulla  amplius  vidit  aetas,  aut  constituet,  aut 
finiet.  10.  Apud  Granicumminimaviriumparte  cum 
hosle  certavimus:  in  Cilicia  victos  Syria poterat  exci- 
pere:  magnamunimenta  regni  Tigris  atque  Euphra- 
tes  erant.  11.  Ventum  est  eo,  unde pulsis  nefugae  qui- 
dem  locus  est.  Omnia  tam  diutino  bello  exhaustapost 
tergum  sunt:  non  incolas  suos  urbes,  non  cultores  ha- 
bent  terrae.  Coniuges  quoque  et  liberi  sequuntur  hanc 
aciem,  parata  hostibus  praeda,  nisi  pro  carissimis  pi- 
gnoribus  corpora  opponimus.  12.  Quod  mearumfuit 
partium,  exercitum,  quem  paene  immensa  planities  vix 
caperet,  comparavi:  equos,  arma  distribui:  commeatus, 
ne  tantae  multitudini  deessent,  providi:  locum,  in  quo 
acies  explicari posset,  elegi.  13.  Cetera  in  vestra  po- 
testatesunt:  audete  modo  vincere;  famamque,  infir- 
missimum  adversus  fortes  viros  telum,  contemnite.  Te- 
meritas  est,  quam  adhucpro  virtute  timuistis:  quae  ubi 
primum  impetum  effudit,  velut  quaedam  animalia  a- 
misso  aculeo  torpet.  14.  Hivero  campi  deprehendere 
paucitatem,  quam  Ciliciae  montes  absconderant.  Vi- 
detis  ordines  raros,  cornua  extenta,  mediam  aciem  va- 
nam  et  exhaustam :  namultimi,  quos  locavit  aversos, 
terga  iam  praebent.  Obteri  mehercule  equorum  un- 
gulis  possunt ,  etiamsi  nil  praeter  falcatos  currus  emi- 
sero.  15.  Et  bello  vicerimus,  si  vincimus  proelio:  nam 
ne  illis  quidem  ad  fugam  locus  est :  hinc  Euphrates, 
illinc  Tigris  prohibet  inclusos.     16.  Et  quae  anteapro 

illis  erant,  in  contrarium  conversa  sunt.  Nostrum  ?no- 
bile  et  expeditum  agmen  est >  illud praeda  grave.  Im- 
plicatos  ergo  spoliis  nostris  trucidabimus\  eademque 
res  et  causa  victoriae  erit,  et  fructus.  17.  Quod  si 
quem  e  vobis  nomen  gentis  movet,  cogitet,  Macedonum 
illic  arma  esse,  non  corpora.  Multum  enim  sanguinis 
invicem  hausimus ;  et  semper  gravior  inpaucitate  ia- 
ctura  est.  18.  Nam  Alexander,  quantuscunque  igna- 
vis  et  timidis  videripotest,  unum  animal  est,  et,  si  quid 
mihi  creditis,  temerarium  etvecors,  adhuc  nostro  pa- 
vore,  quam  sua  virtute,  felicius.  19.  Nihil  autempo- 
test  esse  diuturnum,  cui  non  subest  ratio,  Licet  feli- 
citas  adspirare  videatur,  tamen  adultimum  temeritati 
non  sufficit.  Praeterea  breves  et  mutabiles  vices  re- 
rum  sunt;  et  fortuna  nunquam  simpliciter  indulget. 
20.  Forsitan  ita  Dii  fata  ordinaverunt,  ut  Persarum 
imperium,  quod  secundo  cursu  per  ducentos  triginta 
annos  ad  summum  fastigium  evexerant,  magno  motu 
concuterent  magis,  quam  affligerent ;  admonerentque 
nos  fragilitatis  humanae,  cuius  nimia  in  prosperis  re- 
bus  oblivio  est.  21.  Modo  Graecis  ultro  bellum  infere- 
bamus:  nunc  in  sedibus  nostris  propulsamus  illatum. 
lactamur  invicem  varietate  fortunae.  Videlicet  im- 
perium,  quiamutuo  affectamus,  una  gens  non  capit. 
22.  Ceterum,  etiamsi  spes  non  subesset,  necessitas  ta- 
men  stimulare  deberet:  ad  extrema  perventum  e$t. 
Matrem  meam,  duas  filias,  Ochum  in  spem  huius  im- 
perii  genitum,  principes,  illam  sobolem  regiae  slirpis, 
duces  vestros  regum  instar,  vinctos  habet:  nisi  quid  in 
vobis  est,  ipse  ego  maiore  mei  yarte  captivus  sum.  Eri- 
pite  viscera  mea  ex  vinculis:  restituite  mihi  pignora, 
pro  quibus  ipse  mori  non  recuso,  parentem,  liberos: 
nam  coniugem  in  illo  carcere  amisi.  23.  Credite,  nunc 
omneshostendere  advos  manus;  implorare patriosDe- 
os;  opem  vestram,  misericordiam,  fidem  exposcere,  ut 
servitute,  ut  compedibus,  ut precario  victu  ipsos  libere- 
tis.    An  creditis  aequo  animo  iis  servire,  quorum  reges 

esse  fastidiunt?  24.  Video  admoveri  kostium  aciem : 
sed  quo  propius  discrimen  accedo,  hoc  minus  iis,  quae 
dixi,  possian  esse  contentus.  Per  ego  vos  Deos  patrios, 
aeternumque  ignem,  qui  praefertur  altaribus,  fulgo- 
remque  Solis  intra  jines  regni  mei  orientis,  per  aeter- 
nam  memoriam  Cyri,  qui  ademptum  Medis  Lydisque 
imperium  primus  in  Persidem  intulit:  vindicate  ab 
ultimo  dedecore  nomen  gentemque  Persarum.  25.  Ite 
alacres  etspepleni,  ut,  quam  gloriam  accepistis  a  ma- 
ioribus  vestris,  posteris  relinquatis.  In  dextris  vestris 
iam  libertatem,  opem,-  spem  futuri  temporis  geritis. 
Effugit  mortem,  quisquis  contemserit :  timidissimum 
quemque  consequitur.  26.  Ipse  non patrio  more  solum, 
sed  etiam  ut  conspici possim,  curru  vehor:  nec  recuso, 
quo  minus  imitemini  me,  sive  fortitudinis  exemplum, 
sive  ignaviaefuero. 

XV.  Interim  Alexander ,  ut  et  demonstratum  a 
transfuga  insidiarum  locum  circumiret,  etDario,  qui 
laevum  cornu  tuebatur,  occurreret,  agmen  obliquum 
incedere  iubet.  2.  Darius  quoque  eodem  suum  ob- 
vertit;  Besso  admonito,  ut  Massagetas  equites  in 
laevum  Alexandri  cornu  [a  latere]  invehi  iuberet.  3. 
Ipse  ante  se  falcatos  currus  habebat:  quos  signo  da- 
to  universos  in  hostem  effudit.  Ruebant  laxatis  ha- 
benis  aurigae,  quo  plures  nondum  satis  proviso  im- 
petu  obtererent.  4.  Alios  ergo  hastae  multum  ultra 
temonem  eminentes,  alios  ab  utroque  latere  demis- 
sae  falces  laeeravere.  Nec  sensim  Macedones  cede- 
bant;  sed  effusa  turbaverant  fuga  ordines.  5.  Ma- 
zaeus  quoque  perculsis  metum  incussit,  mille  equiti- 
bus  ad  diripienda  hostis  impedimenta  circumvehi  ius- 
sis;  ratus,  captivos  quoque,  qui  simul  asservabantur, 
rupturos  vincula,  quum  suos  appropinquantes  vidis- 
sent.  6.  Non  fefellerat  Parmenionem,  qui  in  laevo 
cornu  erat.  Propere  igitur  Polydamanta  mittit  ad 
regem,  qui  et  periculum  ostenderet,  et,  quid  fieri  iu- 
beret,  consuleret.    7.  llle,  audito  Polydamante,  abi, 

nuntia,  inquit,  Parmenioni,  si  acie  vicerimus,  non  no- 
stra  solum  nos  recupetaturos,  sed  etiam,  quae  Jiostium 
sunt,  occupaturos.  8.  Proinde  non  est  guod  quidquam 
virium  subducat  ex  acie ;  sed,  utme  et  Philippo  patre 
dignum  est,  contempto  sarcinarum  damno,  fortiter  di~ 
micet.  9.  Interim  Barbari  impedimenta  turbaverant ; 
caesisque  plerisque  custodum,  captivi,  vinculis  ru- 
ptis,  quidquid  obvium  erat,  quo  armari  possent,  ar- 
ripiunt:  et  aggregati  suorum  equitibus,  Macedonas, 
ancipiti  circumventos  malo,  invadunt;  10.  laetique, 
qui  circa  Sysigambim  erant,  vicisse  Darium,  ingenti 
caede  pro3tratos  bostes,  ad  ultimum  etiam  impedi- 
mentis  exutos  esse,  nuntiant:  quippe  eandem  fortu- 
nam  ubique  esse  credebant,  et  victores  Persas  ad 
praedam  discurrisse.  11.  Sysigambis,  hortantibus 
captivis,  ut  animum  a  moerore  allevaret,  in  eodem, 
quo  antea  fuit,  perseveravit.  Non  vox  ulla  excidit 
ei:  non  oris  color  vultusve  mutatus  est:  sed  sedit 
immobilis,  credo  praecoce  gaudio  verita  fortunam 
irritare;  adeo  ut,  quid  mallet,  intuentibus  eam  fuerit 
incertum.  12.  Inter  haec  Menidas,  praefectus  equi- 
tum  Alexandri,  cum  paucis  turmis  opem  impedimen- 
tis  laturus  advenerat,  incertum,  suone  consilio,  an 
regis  imperio;  sed  non  sustinuit  Caucasiorum  Scy- 
tharumque  impetum:  quippe  vix  tentato  certamine 
refugit  ad  regem,  amissorum  impedimentorum  testis 
magis,  quam  vindex.  13.  Iam  consilium  Alexandri 
vicerat  dolor:  et,  ne  cura  recuperandi  sua  militem 
aproelio  averteret,  non  immerito  verebatur.  Ita- 
que  Aretem,  ducem  hastatorum,  (sarissophoros  vo- 
cabant,)  adversus  Scythas  mittit.  14.  Inter  haec 
currus,  qui  circa  prima  signa  turbaverant  aciem,  in 
phalangem  invecti  erant.  Macedones,  confirmatis 
animis,  in  medium  agmen  accipiunt.  15.  Vallo  si- 
milis  acies  erat:  iunxerant  hastas,  et  ab  utroque  la- 
tere  temere  incurrentium  ilia  suifodiebant.  Circum- 
ire  deinde    currus,    et  propugnatores  praecipitare 

coeperunt.  16.  Ingens  ruina  equorum  aurigarumque 
aciem  compleverat.  Hi  territos  regere  non  poterant; 
equi  crebra  iactatione  cervicum  non  iugum  modo 
excusserant,  sed  etiam  currus  everterant.  Vulnerati 
interfectos  trahebant:  nec  consistereterriti,  necpro- 
gredi  debiles  poterant.  1T.  Paucae  tamen  evasere 
quadrigae  in  ultimam  aciem,  iis,  quibus  inciderunt, 
miserabili  morte  consumtis:  quippe  amputata  viro- 
rum  membra  humi  iacebant;  et  quia  calidis  adhuc 
vulneribus  aberat  dolor,  trunci  quoque  et  debiies, 
arma  [tamen]  non  omittebant;  donec,  multo  sangui- 
ne  effuso,  exanimati  procumberent.  18.  InterimAre- 
tes,  Scytharum,  qui  impedimenta  diripiebant,  duce 
occiso,  gravius  territis  instabat.  Supervenere  dein- 
de  missi  a  Dario  Bactriani,pugnaeque  vertere  fortu- 
nam.  Multi  ergo  Macedonum  primo  impetu  obtriti 
sunt:  plures  ad  Alexandrum  refugerunt.  19.  Tum 
Persae,cIamore  sublato,  qualem  victores  solent  ede- 
re,  ferociter  in  hostem,  quasi  ubique  profligatum, 
incurrunt.  Alexander  territos  castigare,  adhortari, 
proelium,  quod  iam  elanguerat,  soius  accendere; 
confirmatisque  tandem  animis,  ire  in  hostem  iubet. 
20.  Rarior  acies  erat  indextrocornuPersarum  :  nam- 
que  inde  Bactriani  discesserant  ad  opprimenda  im- 
pedimenta.  Itaque  Alexander  laxatos  ordines  inva- 
dit,  et  multa  caede  hostium  invehitur.  21.  At  qui  in 
laevo  cornu  erant  Persae,spe,posse  eum  includi,  ag- 
men  suum  a  tergo  dimicantis  opponunt:  ingensque 
periculum  in  medio  haerens  adisset,  ni  equites  Agri- 
ani  calcaribus  subditiscircumfusosregi  barbaros  ad- 
orti  essent,  aversosque  caedendo  in  se  obverti  coe- 
gissent.  22.  Turbata  erat  utraque  acies.  Alexan- 
der  etafronte  et  a  tergo  hostem  habebat:  qui  aver- 
so  ei  instabant,  ab  Agrianis  militibus  premebantur: 
etBactriani,  impedimentis  hostium  direptis,  reversi, 
ordines  suos  recuperare  non  poterant:  plura  simul 
abrupta  a  ceteris  agmina,  ubicunque  alium  alii  fors 

miscuerat,  dimicabant.  23.  Duo  reges  iunctis  prope 
agminibus  proelium  accenderant.  Plures  Persae  ca- 
debant:  par  ferme  utrimque  numerus  vulnerabatur. 
24.  Curru  Darius,  Alexander  equo  vehebatur:  utrum- 
que  delecti  tuebantur,  sui  immemores.  Quippe  amis- 
so  rege  nec  volebant  salvi  esse,  nec  poterant.  Ante 
oculos  sui  quisque  regis  mortem  occumbere  duce- 
bant  egregium.  25.  Maximum  tamen  periculum  adi- 
bant,  quos  maxime  tuebantur;  quippe  sibi  quisque 
caesi  regis  expetebat  decus.  26.  Ceterum,  sive  lu- 
dibrium  oculorum,  sive  vera  species  fuit,  qui  circa 
Alexandrum  erant,  vidisse  se  crediderunt  paullulum 
super  caput  regis  placide  volantem  aquilam,  non  so- 
nitu  armorum,  non  gemitu  morientium  territam:  diu- 
que  circa  equum  Alexandri,  pendenti  magis  quam  vo- 
lanti  similis,  apparuit.  27.  Certe  vates  Aristander, 
alba  veste  indutus,  et  dextra  praeferens  lauream,mi- 
litibus  in  pugnam  intentis  avem  monstrabat,  baud 
dubium  victoriae  auspicium.  28.  Ingens  ergo  ala- 
critas  et  fiducia  paullo  ante  territos  accendit  ad  pu- 
gnam:  utique  postquam  aurigaDarii,  qui  ante  ipsum 
sedens  equos  regebat,  hasta  transfixus  est.  Nec  aut 
Persae  aut  Macedones  dubitavere,  quin  ipse  rex  es- 
set  occisus.  29.  Ergo  lugubri  ululatu  et  incondito 
clamore  gemituque  totam  fere  aciem  adhuc  aequo 
Marte  pugnantium  turbavere  cognati  Darii  et  armi- 
geri :  laevoque  tuentes  cornu,  in  fugam  effusi,  desti- 
tuerant  currum:  quem  a  dextra  parte  stipati  in  me- 
dium  agmen  receperunt.  30.  Dicitur  acinace  stricto 
Darius  dubitasse,  an  fugae  dedecus  honesta  morte 
vitaret.  Sed  eminens  curru  nondum  omnem  suorum 
aciem  proelio  excedentem  destituere  erubescebat. 
31.  Dum  inter  spem  et  desperationem  haesitat,  sen- 
sim  Persae  cedebant,  et  laxaverant  ordines.  Alexan- 
der,  mutato  equo,  (quippe  plures  fatigaverat,)  resi- 
stentium  adversa  ora  fodiebat,  fugientium  terga.  32. 
lamque  non  pugna,  sed  caedes  erat;  quum  Darius 

quoque  currum  suum  in  fugam  vertit.  Haerebat  in 
tergis  fugientium  victor ;  sed  prospectum  oculorum 
nubes  pulveris,  quae  ad  coelum  ferebatur,  abstule- 
rat:  33.  ergo  haud  secus,  quam  in  tenebris,  erra- 
bant;  ad  sonum  notae  vocis,  ut  signum,subinde  coe- 
untes.  Exaudiebantur  tamen  strepitus  habenarum, 
quibus  equi  currum  trahentes  identidem  verberaban- 
tur.     Haec  sola  fugientis  vestigia  excepta  sunt. 

XVI.  Atinlaevo  Macedonum  cornu,  quod  Par- 
menio,  sicut  ante  dictum  est,  tuebatur,  longe  alia 
fortuna  utriusque  partis  res  gerebatur.  2.  Mazaeus, 
cum  omnisuorum  equitatu  vehementer  invectus,  ur- 
gebat  Macedonum  alas.  Iamque  abundans  multitudi- 
ne  aciem  circumvehicoeperat;  quumParmenio  equi- 
tes  nuntiare  iubet  Alexandro,  in  quo  discrimine  ipsi 
essent ;  nisi  mature  subveniretur,  non  posse  sisti  fu- 
gam.  3.  Iam  multum  viae  processerat  rex,  immi- 
nens  fugientium  tergis,  quum  a  Parmenione  tristis 
nuntius  venit.  Refrenare  equos  iussi,  qui  veheban- 
tur,  agmenque  constitit;  frendente  Alexandro,eripi 
sibi  victoriam  e  manibus,  et  Darium  felicius  fugere, 
quam  sequi  se,  4.  Interim  ad  Mazaeum  superati  re- 
gis  fama  pervenerat.  Itaque,  quamquam  validior 
erat,  fortuna  tamen  partium  territus,  perculsis  lan- 
guidius  instabat.  Parmenio  ignorabat  quidem  cau- 
sam  sua  sponte  pugnae  remissae;  sed  occasione  vin- 
cendi  strenue  est  usus.  Thessalos  equites  ad  se  vo- 
cari  iubet.  5.  Ecquid,  inquit,  videtis  istos,  quifero- 
citer  modo  instabant,  pedem  referre,  subito  pavore 
perterritos?  Nimirum  nobis  quoque  regis  nostrifortu- 
navincit.  Omnia  Persarum  caede  strata  sunt.  Quid 
cessalis?  annefiigientibusquidempareseslis?  6  Ve- 
ra  dicere  videbatur,  et  spes  languentes  quoque  ere- 
xerat.  Subditis  calcaribus  proruere  in  hostem:  et 
illi  iam  non  sensiin,  sed  citatogradu  recedebant;  nec 
quidquam  fugae,  nisi  quod  terga  nondum  verterant, 
deerat.  7  .Parmenio  tamen,ignarus  quaenam  in  dex- 

tro  cornu  fortuna  regis  esset,  repressit  suos:  Ma- 
zaeus,  dato  fugae  spatio,  non  recto  itinere,  sed  ma- 
iore  et  ob  id  tutiore  circumituTigrim  superat,  etBa- 
bylonem  cum  reliquiis  devicti  exercitus  intrat.  8. 
Darius  paucis  fugae  comitibus  ad  Lycum  amnem 
contenderat:  quo  traiecto  dubitavit  an  solveret  pon- 
tem,  quippe  hostem  iam  aifore  nuntiabatur.  Sed  tot 
millia  suorum,  quae  nondum  ad  amnem  pervenerant, 
ponte  reciso,  praedam  hostis  fore  videbat.  9.  Abe- 
untem,  quum  intactum  sineret  pontem,  dixisse  con- 
stat,  malle  insequentibus  iter  dare,  quam  auferre  fu- 
gientibus.  Ipse  ingens  spatium  fuga  emensus,  me- 
dia  fere  nocte  Arbeia  pervenit.  10.  Quistotludi- 
bria  fortunae,  ducum  agminumque  caedem  multipli- 
cem,  devictorum  fugam,  clades  nunc  singulorum, 
nunc  universorum,  aut  animo  assequi  queat,  aut  ora- 
tione  complecti?  Propemodum  seculi  resin  unum  il- 
lum  diem  fortuna  cumulavit.  11.  Alii  qua  brevissi- 
mum  patebat  iter,  alii  diversos  saltus,  et  ignotos  se- 
quentibus  calles  petebant.  Eques  pedesque  confusi 
sine  duce,  armatis  inermes,  integris  debiles  implica- 
bantur.  12.  Deinde,  misericordia  in  metum  versa, 
qui  sequi  non  poterant,inter  mutuos  gemitus  desere- 
bantur.  Sitis  praecipue  fatigatos  et  saucios  perure- 
bat,  passimque  omnibus  rivis  prostraverant  corpora, 
praeterfluentem  aquam  hianti  ore  captantes.  13. 
Quam  quum  avidi  turbidam  hausissent,  tendebantur 
extemplo  praecordia  premente  limo;  resoiutisque 
ettorpentibus  membris,  quum  supervenisset  hostis, 
novis  vulneribus  excitabantur.  14.  Quidam,  occu- 
patis  proximis  rivis,  diverterant  longius,  ut,  quid- 
quid  occulti  humoris  usquam  manaret,  exciperent; 
nec  ulla  adeo  avia  et  sicca  lacuna  erat,  quae  vesti- 
gantium  sitim  falleret.  15.  E  proximis  vero  itineri 
vicis  senum  ululatus  feminarumque  exaudiebantur, 
barbaro  ritu  Darium  adhuc  regem  clamantium.  16. 
Alexander,  ut  supra  dictum  est,  inhibito  suorum  cur- 

su,  ad  Lycum  amnem  pervenerat;  ubi  ingens  multi- 
tudo  fugientium  oneraverat  pontem  ,  et  plerique, 
quum  hostis  urgeret,  in  flumen  se  praecipitaverant, 
gravesque  armis  et  proelio  ac  fuga  fatigati,  gurgiti- 
bus  hauriebantur,  17.  Iamque  non  pons  modo  fugi- 
entes,  sed  ne  amnis  quidem  capiebat,  agmina  sua  im- 
provide  subinde  cumulantes:  quippe  ubi  intravit  ani- 
mos  pavor,id  solum  metuunt,  quod  primum  formida- 
re  coeperunt.  18.  Alexander,  instantibus  suis,  im- 
pune  abeuntem  hostem  sequi  permitteret;  hebetia 
tela  esse,  et  manus  fatigatas,  tantoque  cursu  corpo- 
ra  exhausta,  et  praeceps  in  noctem  diei  tempus,  cau- 
satus  est.  19.  Revera  de  laevo  cornu,  quod  adhuc 
in  acie  stare  credebat,sollicitus,reverti  ad  ferendam 
opem  suis  statuit.  lamque  signa  converterat,  quum 
equites,  a  Parmenione  missi,  illius  quoque  partis  vi- 
ctoriam  nuntiant.  20.  Sed  nullum  eo  die  maius  peri- 
culum  adiit,  quam  dum  copias  reducit  in  castra.  21. 
Pauci  eum  et  incompositi  sequebantur,  ovantes  vi- 
ctoria;  quippe  omnes  hostes  aut  in  fugam  etlusos, 
autin  acie  cecidisse  credebant:  quum  repente  ex  ad- 
verso  apparuit  agmen  equitum,  qui  primo  inhibuere 
cursum;  deinde,  Macedonum  paucitate  conspecta, 
turmas  in  obvios  concitaverunt.  22.  Ante  signa  rex 
ibat,  dissimulato  magis  periculo,  quam  spreto.  Nec 
defuit  ei  perpetua  in  dubiis  rebus  felicitas.  23.  Nam- 
que  praefectum  equitatus,  avidum  certaminis,  et  ob 
id  ipsum  incautius  in  se  ruentem,  hasta  transfixit: 
quo  ex  equo  lapso,  proximum,  ac  deinde  plures,  eo- 
dem  telo  confodit.  24.  Invasere  turbatos  amici  quo- 
que;  nec  Persae  inulti  eadebant;  quippe  non  univer- 
sae  acies,  quam  hae  tumultuariae  manus,  vehemen- 
tius  iniere  certamen.  25.  Tandem  barbari,  quum 
obscura  luce  fuga  tutior  videretur  esse,  quam  pugna, 
diversis  agminibus  abiere.  Rex,  extraordinario  pe- 
riculo  defunctus,  incolumes  suos  reduxit  in  castra. 
26.  Cecidere  Persarum,  quorum  numerum  victores 

finire  potuerunt,  milliaXL;  Macedonum  minus  quam 
CCC  desiderati  sunt.  27.  Ceterum  hanc  victoriam 
rex  maiore  ex  parte  virtuti,  quam  fortunae  suae  de- 
buit:  animo,  non  ut  antea  loco,  vicit.  28.  Nam  et 
aciem  peritissime  instruxit:  et  promtissime  ipse  pu- 
gnavit:  et  magno  consilio  iacturam  sarcinarum  im- 
pedimentorumque  contemsit,  quum  in  ipsa  acie  sum- 
mum  rei  videret  esse  discrimen:  29,  dubioque  ad- 
huc  pugnae  eventu,  pro  victore  se  gessit:  perculsos 
deinde  hostes  fudit:  fugientes,  quod  in  illo  ardore 
animi  vix  credi  potest,  prudentius  quam  avidius  per- 
secutus  est.  30.  Nam  si,  parte  exercitus  adhuc  in 
acie  stante,  instare  cedentibus  perseverasset;  aut 
sua  culpavictus  esset,aut  aliena  virtute  vicisset.  Iam 
si  multitudinem  equitum  occurrentium  extimuisset, 
victori  aut  foede  fugiendum,autmiserabiliter  caden- 
dum  fuit.  31.  Ne  duces  quidem  copiarum  sua  laude 
fraudandi  sunt; quippe vulnera,  quae  quisque  excepit, 
indicia  virtutis  sunt.  32.  Hephaestionis  brachium 
hastaictum  est:  Perdiccas,  ac  Coenus,  et  Menidas, 
sagittis  prope  occisi.  33.  Et,  si  vere  aestimare  Ma- 
cedonas,qui  tunc  erant,volumus,fatebimur,et  regem 
talibusministris,etillostanto  rege  fuisse  dignissimos. 

I.  Dario  Mediae  fines  ingresso,  Arbela  potitur  Alexander, 
et  Babylone:  cuius  situs,  amplitudo,  ct  corrupti  mores  descri- 
buntur.  2.  Militibus  praemia  proponit,  ut  iis  otium  excnteret. 
Snsianam  urbem  ac  regum  Persiae  thesauros  recipit;  Sisygam- 
bim  solatur.  3.  Uxiorum  regione  superata,  Mandatem  prae- 
fectum  ac  cleditos  et  captivos,  tum  libertate  tum  immunitate 
donat:  Persidemque  intrare  cogitans,  ab  Ariobarzane  recedere 
cogitur.  4.  Captivo  quodam  iter  paucis  cognitum  aperiente, 
Persarum  exercitum,  ipso  Ariobarzane  occiso,  delet.  5.  Ad 
Persepolim  properans,  captivorum  Graecorum  IV  millia  libe- 
rat.  6.  Opulentissiica  urbe  Persepoli  direpta,  interiorem  Per- 
sidis  regionem  petit,  ac  Mardorum  domat  gentem.  7.  Alexan- 
der  in  convivio,  a  TJiaide  impulsus,  Persarum  regiam  incrndit: 
deinde  persequi  Darium  statuit.     8.  Darii,    suos    ad    pugnam 

liortantis,  oratio.  9.  Variae  magnatum  sententiae,  ac  tumul- 
tus,  ob  Nabarzanis,  qui  cum  Besso  proditionis  socletatem  inie- 
rat,  consilium.  10.  Bessi  et  Nabarzanis  de  Dario  prodendo 
aut  occidendo  deliberatio.  11.  Insidiae  proditorum  Dario  ape- 
riuntur.  Is  tamen  Graecorum  respuit  auxilium,  paratus  perire, 
si  salvum  esse  sui  nollent.  12.  Bessus  Darium  fictis  verbis  et 
lacrimis  delusum  comprehendit,  aureisque  vinctum  compedibus, 
in  sordido  vehiculo  ad  Alexandrum  deducere  parat.  13.  Ale- 
xander,  audito  Darii  periculo,  ad  Persarum  exercitum  conten- 
dit.  Bessus  autem,  cum  reliquis  facinoris  sui  sociis  arma  vul- 
tumque  victoris  metuens,  Darium,  multis  confossum  vulneribus, 
relinquit,  fugaque  sibi  consulit.  Darii  corpus  repertum  Ale- 
xander  lacrimis  prosequitur,  et  ad  Sisygambim  sepeliendum 
mittit. 

1.  x£uae  interim  ductu  imperioque  Alexandri  vel 
in  Graecia,  vel  Illyriis  ac  Thracia  gesta  sunt,  si  suis 
quaeque  temporibus  reddere  voluero,  interrumpen- 
dae  sunt  res  Asiae:  2.  quas  utique  ad  fugam  mor- 
temque  Darii  universas  in  conspectum  dari,  et  sicut 
inter  se  cohaerent  [tempore],  ita  opereipso  coniun- 
gi,  haud  paullo  aptius  videri  potest.  Igitur  [ante], 
quae  proelio  apud  Arbela  coniuncta  sunt,  ordiar  di- 
cere.  3.  Darius  media  fere  nocte  Arbela  pervene- 
rat ;  eodemque  magnae  partis  amicorum  eius  ac  mi- 
litum  fugam  fortuna  compulerat.  4.  Quibus  convo- 
catis  exponit:  haud  dubitare  se,  quin  Alexander  ce- 
leberrimas  urbes,  agrosque  omni  copiarerum  abun- 
dantes  petiturus  esset:  praedam  opimam  paratam- 
que  ipsum  et  milites  eius  spectare.  5.  Id  suis  rebus 
tali  in  statu  salutifore ;  quippe  se  deserta  cum  expe- 
ditamanu  petiturum.  Ultima  regni  sui  adhuc  inta- 
cta  esse  ;  inde  bello  vires  haud  aegre  reparaturum. 
6.  Occuparet  sane  gazam  avidissima  gens,  et  ex  lon- 
ga  fame  satiaret  se  auro,  mox  futura  praedae  sibi:  se 
usu  didicisse,  pretiosam  supellectilem,pellicesque  et 

spadonum  agmina  nihil  aliud  fuisse,  quam  onera  et 
impedimenta:  eadem  trahentem  Alexandrum,  quibus 
rebus  antea  vieisset,  inferiorem  fore.  7.  Piena  o- 
mnibus  desperationis  videbatur  oratio,  quippe  Baby- 
lonem  urbem  opulentissimam  dedi  cernentibus.  lam 
Susa,  iam  cetera  ornamenta  regni,  causamque  belli, 
victorem  occupaturum.  8.  At  ille  docere  pergit;  non 
speciosa  dictu,  sed  usu  necessaria  in  rebus  adversis 
sequenda  esse.  Ferro  geri  bella,  nonauro;  viris, 
nonurbium  tectis.  Omnia  sequi  armatos.  Sic  ma- 
iores  suos  perculsos  in  principio  rerum,  celeriter 
pristinam  reparasse  fortunam.  9.  Igitur,  sive  con- 
firmatis  eorum  animis,  sive  imperium  magis  quam 
consilium  sequentibus,  Mediae  fines  ingressus  est. 
10.  Paulo  post  Alexandro  Arbela  traduntur,  regia 
supellectili  ditique  gaza  repleta.  Quatuor  millia 
talentum  fuere :  praeterea  pretiosae  vestes,  totius, 
ut  supra  dictum  est,  exercitus  opibus  in  illam  sedem 
congestis.  11.  Ingruentibus  deinde  morbis,  quos 
odor  cadaverum  totis  iacentium  campis  vulgaverat, 
maturius  castra  movit.  Euntibus  aperit  se  a  laera 
Arabia,  odorum  fertilitate  nobilis  regio.  12.  Cam- 
pestre  iter  est,  inter  Tigrim  et  Euphratem  tam  uberi 
et  pingui  solo,  ut  a  pastu  repelli  pecora  dicantur,  ne 
satietas  perimat.  Causa  fertilitatis  est  humor,  qui 
ex  utroque  amne  manat,  toto  fere  solo  propter  venas 
aquarum  resudante.  13.  Ipsi  amnes  ex  Armeniae 
montibus  profiuunt,  ac  magno  deinde  aquarum  di- 
vortio,  iter,  quod  coepere,  percurrunt.  Duo  millia 
et  D  stadia  emensi  sunt,  qui  amplissimum  interval- 
lum  circa  Armeniae  montes  notaverunt.  14.  Iidem 
quum  Mediae  et  Gordiaeorum  terras  secare  coepe- 
runt,  paullatim  in  arctius  coeunt,  et  quo  longius  ma- 
nant,  hoc  angustius  inter  se  spatium  terrae  relin- 
quunt.  15.  Vicini  maxime  sunt  his  campis,  quos  in- 
colae  Mesopotamiam  appellant;  mediam  namque  ab 
utroque  latere  concludunt.   lidem  per  Babyloniorum 

fines  in  Rubruni  mare  prorumpunt.  16.  Alexander 
quartis  castris  ad  Mennim  urbem  pervenit.  Caverna 
ibi  est,  ex  qua  fons  ingentem  vim  bituminis  eifundit, 
adeo,  ut  satis  constet,  Babylonios  muros  ingentis  o- 
peris  huius  fontis  bitumine  interlitos  esse.  17.  Cete- 
rum  Babylonem  procedenti  Alexandro  Mazaeus,  qui 
ex  acie  in  eam  urbem  confugerat,  cum  adultis  liberis 
supplex  occurrit,  urbem  seque  dedens.  Gratus  ad- 
ventus  eius  fuitregi;  quippe  magni  operis  futura  e- 
rat  obsidio  tammunitae  urbis.  18.  Ad  hoc  vir  illu- 
stris,  et  manu  promptus,  famaque  etiam  proximo 
proelio  celebris,  et  ceteros  ad  deditionem,  sui  inci- 
taturus  exemplo  videbatur.  19.  Igitur  hunc  quidem 
benigne  cum  liberis  excipit:  ceterum  quadrato  agmi- 
ne,  quod  ipse  ducebat,  velut  in  aciem  irent,  ingredi 
suos  iubet.  Magna  pars  Babyloniorum  constiterat 
in  muris,  avida  cognoscendi  novum  regem:  plures 
obviam  egressi  sunt.  20.  Inter  quos  Bagophanes, 
arcis  et  regiae  pecuniae  custos,  ne  studio  a  Mazaeo 
vinceretur,  totum  iter  floribus  coronisque  constra- 
verat;  argenteis  altaribus  utroque  latere  dispositis, 
quae  non  thure  modo,sed  omnibus  odoribus  cumula- 
verat.  21.  Dona  eum  sequebantur,  greges  pecorum 
equorumque;  leones  quoque  etpardales  caveis  prae- 
ferebantur.  22.  Magi  deinde,  suo  more  patrium  car- 
mencanentes;  post  hos  Chaldaei,  Babyloniorum- 
que  non  vates  modo,  sed  etiam  artifices  cum  fidibus 
sui  generis  ibant.  Laudes  ii  regum  canere  soliti, 
Chaldaei  siderum  motus  et  statas  temporum  vices  o- 
stendere.  23.  Equites  deinde  Babylonii,  suo  atque 
equorum  cultu,  ad  luxuriam  magis  quam  ad  magni- 
ficentiam  exacto,  ultimi  ibant.  Rex,  armatis  stipa- 
tus,  oppidanorum  turbam  post  ultimos  pedites  ire 
iussit:  ipse  cum  curruurbem,  ac  deinde  regiam,  in- 
travit.  Postero  die  supellectilem  Darii,  et  omnem 
pecuniam  recognovit.  24.  Ceterum  ipsius  urbis  pul- 
chritudo  ac  vetustas,  non  regis  modo,  sed  etiam 
Curtius.  N 

omnium  oculos  in  semet  haud  immerito  convertit. 
Semiramis  eam  condiderat;  vel,  utplerique  credide- 
re,  Belus,  cuius  regia  ostenditur.  25.  Murus  instru- 
ctus  laterculo  coctili,  bitumine  interlitus,  spatium 
XXX  et  duorum  pedum  latitudine  amplectitur:  qua- 
drigae  inter  se  occurrentes  sine  periculo  commeare 
dicuntur.  26.  Altitudo  muri  C  cubitorum  eminet 
spatio:  turres  denis  pedibus  quam  murus  altiores 
sunt.  Totius  operis  ambitus  CCCLXV  stadia  com- 
plectitur;  singulorum  stadiorum  structuram  singulis 
diebus  perfectam  esse  memoriae  proditum  est.  Ae- 
dificia  non  sunt  admota  muris,  sed  fere  spatium 
unius  iugeri  absunt.  27.  Ac  ne  totam  quidem  urbem 
tectis  occupaverunt:  per  LXXX  stadia  habitatur; 
nec  omnia  continua  sunt,  credo,  quia  tutius  visum 
est,  pluribus  locis  spargi.  Cetera  serunt  coluntque, 
ut,  si  externa  vis  ingruat,obsessis  alimenta  ex  ipsius 
urbis  solo  subministrentur.  28.  Euphrates  inter- 
fluit,  magnaeque  molis  crepidinibus  coercetur.  Sed 
omnium  operum  magnitudinem  circumveniunt  ca- 
vernae  ingentes,  in  altitudinem  pressae  ad  accipien- 
dum  impetum  fluminis;  quod  ubi  appositae  crepidi- 
nis  fastigium  excessit,  urbis  tecta  corriperet,  nisi 
essent  specus  lacusque,  qui  exciperent.  29.  Coctili 
laterculo  structi  sunt:  totum  opus  bitumine  adstrin- 
gitur.  Pons  lapideus,  flumini  impositus,  iungit  ur- 
bem.  Hic  quoque  inter  mirabilia  Orientis  opera 
numeratus  est:  quippeEuphrates  altum  limum  vehit, 
quo  penitus  ad  fundamenta  iacienda  egesto,  vix  ful- 
ciendo  operi  firmum  reperiunt  solum;  30.  arenae 
autem  subinde  cumulatae,  et  saxis,  quibus  pons  sus- 
tinetur,  adnexae,  morantur  amnem;  qui  retentus 
acrius,  quam  si  libero  cursu  mearet,  illiditur.  31. 
Arcem  quoque  ambitu  XX  stadia  complexani  habet. 
XXX  pedes  in  terram  turrium  fundamenta  demissa 
sunt:  ad  LXXX  summum  munimenti  fastigium  per- 
venit.     32.  Super  arce,  vulgatum  Graecorum  fabulis 

miraculum,  pensiles  horti  sunt,  summam  murorum 
altitudinem  aequantes,multarumque  arborum  umbra 
et  proceritate  amoeni.  33.  Saxo  pilae,  quae  totum 
onus  sustinent,  instructae  sunt :  super  pilas  lapide 
quadrato  solum  stratum  est,  patiens  terrae,  quam  al- 
tam  iniiciunt;  ethumoris,  quo  rigant  terras:  adeo- 
que  validas  arbores  sustinent  moles,  ut  stipites  ea- 
rum  VIII  cubitorum  spatium  crassitudine  aequent,in 
L  pedum  altitudinem  emineant,  et  frugiferae  aeque 
sint,  ac  si  terra  sua  alerentur.  34.  Et  quum  vetustas 
non  opera  solum  manu  facta,  sed  etiam  ipsam  natu- 
ram  paulatim  exedendo  perimat:  haec  moles,  quae 
tot  arborum  radicibus  premitur,  tantique  nemoris 
pondere  onerata  est,  inviolata  durat;  quippe  XX  lati 
parietes  sustinent,undecim  pedum  intervallo  distan- 
tes,  ut  procul  visentibus  silvae  montibus  suis  immi- 
nere  videantur.  35.  Syriae  regem,  Babylone  re- 
gnantem,hocopus  esse  molitum  memoriae  proditum 
est,  amore  coniugis  victum;  quae,  desiderio  nemo- 
rum  silvarumque,  in  campestribus  locis,  virum  com- 
pulit  naturae  genium  amoenitate  huius  operis  imita- 
ri.  36.  Diutius  in  hac  urbe  quam  usquam  constitit 
rex:  nec  ullus  locus  disciplinae  militari  magis  no- 
cuit.  Nihil  urbis  eius  corruptius  moribus,  nihil  ad 
irritandas  illiciendasque  immodicas  voluptates  in- 
structius.  37.  Liberos  coniugesque  cum  hospitibus 
stupro  coire,  modo  pretium  flagitii  detur,  parentes 
maritique  patiuntur.  Convivales  ludi  tota  Perside 
regibus  purpuratisque  cordi  sunt:  Babylonii  maxi- 
me  in  vinum,  et  quae  ebrietatem  sequuntur,  effusi 
sunt.  38.  Feminarum,  conviviaineuntium,  in  prin- 
cipio  modestus  est  habitus:  dein  summa  quaeque 
amicula  exuunt,paulatimque  pudorem  profanant:  ad 
ultimum  (honos  auribus  habitus  sit)  ima  corporum 
velamentaproiiciunt.  Nec  meretricum  hoc  dedecus 
est,  sed  matronarum  virginumque,  apud  quas  comi- 
tas  habetur  vulgati  corporis  vilitas.     39.  Inter  haec 

flagitia  exercitus  ille  domitor  Asiae  per  XXXIV 
dies  saginatus,  ad  ea  quae  sequebantur  discrimina 
haud  dubie  debilior  futurus  fuit,  si  hostem  habuis- 
set.  Ceterum,  quo  minus  damnum  sentiret,  identi- 
dem  incremento  renovabatur.  40.  Namque  Amyn- 
tas  Andromeni  ab  Antipatro  Macedonum  peditum 
sex  millia  adduxit:  D  praeterea  eiusdem  generis 
equites.  41.  Cum  his  DC  Thracas,  adiunctis  pediti- 
bus  suae  gentis  ILI  millibus  et  D,  et  ex  Peloponneso 
mercenarius  miles  ad  IV  millia  advenerat ,  cum 
CCCLXXX  equitibus.  42.  Idem  Amyntas  adduxerat 
L  principum  Macedoniae  liberos  adultos,  ad  custo- 
diam  corporis:  quippe  inter  epulas  hi  sunt  regis  mi- 
nistri ;  iidemque  equos  ineunti  proelium  admovent, 
venantemque  comitantur;  et  vigiliarum  vices  ante 
cubiculi  fores  servant:  magnorumque  praefectorum 
et  ducum  haec  incrementa  sunt  et  rudimenta.  43. 
IgiturarciBabyloniae  rexAgathone  praesidere  iusso 
cum  DCC  Macedonum  trecentisque  mercede  condu- 
ctis,  praetores,  qui  regioni  Babyloniae  et  Ciliciae 
praeessent,  Menetem  et  Apollodorum  reliquit.  His 
duo  millia  peditum  cum  mille  talentis  data:  utrique 
praeceptum,  ut  in  supplementum  milites  legerent. 
44.  Mazaeum  transfugam  satrapia  Babyloniae  do- 
nat;  Bagophanem,  qui  arcem  tradiderat,  se  sequi 
iussit:  Armenia  Mithreni,  Sardium  proditori,  data 
est.  45.  Ex  pecunia  deinde  BabyioniaeMacedoni- 
bus  equitibus  sexceni  denarii  tributi:  peregrinus 
eques  quingenos  accepit,  ducenos  pedes,  trium  sti- 
pendium  mensium. 

II.  His  ita  compositis,  in  regionem,  quae  Satra- 
pene  vocatur,  pervenit.  Fertilis  terra,  copia  rerum 
et  omni  commeatu  abundans.  2.  ltaque  diutius  ibi 
substitit:  ac  ne  desides  otio  demitterent  animos,  iu- 
dices  dedit,  praeniiaque  proposuit  de  virtute  militari 
certantibus.  3.  Novem,  qui  fortissimi  iudicati  es- 
sent,  singulis  militum  millibus  praefuturi  erant,  (chi- 

liarchas  vocabant,)  tunc  primum  in  hunc  numerum 
copiis  distributis:  namque  antea  quingenariae  co- 
hortes  fuerant;  nec  fortitudinis  praemia  cesserant. 

4.  Ingens  militum  turba  convenerat,  egregio  interfu- 
tura  certamini,  testis  eadem  cuiusque  factorum,  et 
de  iudicibus  latura  sententiam:  quippe  verone  an 
falso  honos  cuique  haberetur,  ignorari  non  poterat. 

5.  Primus  omnium  virtutis  causa  donatus  est  Athar- 
rias  senior,  qui  omissum  apud  Halicarnasson  a  iu- 
nioribus  proelium  unus  maxime  accenderat:  proxi- 
mus  ei  Antigenes  visus  est:  tertium  locum  Philotas 
Augaeus  obtinuit:  quartus  Amyntae  datus  est:  post 
hos  Antigonus,  et  ab  eo  Lyncestes  Amyntas  fuit:  se- 
ptimum  locum  Theodotus,  ***  ultimum  obtinuit  Hel- 
lanicus.  6.  In  disciplina  quoque  militaris  rei  plera- 
que  a  maioribus  tradita  utiliter  mutavit.  Nam  quum 
ante  equites  in  suam  quisque  gentem  describerentur 
seorsum  a  ceteris;  exempto  nationum  discrimine, 
praefectis,  non  utique  suarum  gentium,  sed  delectis, 
attribuit.  7.  Tuba,  quum  castra  movere  vellet,  si- 
gnum  dabat,  cuius  sonus  plerumque,  tumultuantium 
fremitu  exoriente,  haud  satis  exaudiebatur:  ergo 
perticam,  quae  undique  conspici  posset,  supra  prae- 
torium  statuit,  exqua  signum  eminebat  pariter  omni- 
bus  conspicuum:  observabatur  ignis  noctu,  fumus 
interdiu.  8.  lamque  Susa  adituro  Abulites,  regionis 
eius  praefectus,  sive  Darii  iussu,  ut  Alexandrum 
praeda  retineret,  sive  sponte,  filium  obviam  misit, 
traditurum  se  urbem  promittens.  9.  Benigne  iuve- 
nem  excepit  rex,  et  eo  duce  adChoaspen  amnem  per- 
venit,  delicatam,  ut  fama  est,  vehentem  aquam.  Hic 
Abulites  cum  donis  regalis  opulentiae  occurrit.  10. 
Dromades  cameli  inter  dona  erant,  velocitatis  exi- 
miae;  XII  elephanti  a  Dario  ex  lndia  acciti,  non  iam 
terror,  ut  speraverat,  Macedonum ,  sed  auxilium; 
opes  victi  ad  victorem  transferente  fortuna.  11.  Ut 
vero  urbem  intravit,  incredibilem  ex  thesauris  sum- 

mam  pecuniae  egessit,L  millia  talentiim  argenti  non 
signati  forma,  sed  rudi  pOndere.  12.  Multi  reges 
tantas  opes  longa  aetate  cumulaverant  liberis  poste- 
risque,  ut  arbitrabantur,  quas  una  hora  in  externi  re- 
gis  manus  intulit.  13.  Consedit  deinde  in  regia  sel- 
la,  multo  excelsiore,  quam  pro  habitu  corporis.  Ita- 
que  pedes  quum  imum  gradum  non  contingerent, 
unus  ex  regiis  pueris  mensam  subdidit  pedibus.  14. 
Et  quum  spadonem,  qui  Darii  fuerat,  ingemiscentem 
conspexisset  rex,  causam  moestitiae  requisivit.  ille 
indicat,  Darium  vesci  in  ea  solitum:  seque  sacram 
eius  mensam  ad  ludibrium  recidentem  sine  lacrimis 
conspicere  non  posse.  15.  Subiit  ergo  regem  vere- 
cundia  violandi  hospitales  Deos;  iamque  subduci 
iubebat;  quum  Philotas:  minime  vero  haec  feceris, 
rex;  sed  omen  quoque  accipe,  mensam,  ex  qua  libavit 
hostis  epulas,  tuis  pedibus  esse  subiectam.  16.  Hex, 
Persidis  fines  aditurus,  Susa  urbem  Archelao  et 
praesidium  III  millium  tradidit:  Xenophiio  arcis  cu- 
ra  mandata  est;  Macedonum  aetate  gravibus  praesi- 
dere  arcis  custodiae  iussis.  17.  Thesaurorum  Calli- 
crati  tutela  permissa.  Satrapia  regionis  Susianae  re- 
stituta  Abuliti.  Matrem  quoque  Darii  et  liberos  in 
eadem  urbe  deponit.  18.  Ac  forte  Macedonicas  ve- 
stes,  multamque  purpuram,  dono  ex  Macedonia  sibi 
missam,  cum  iis,  quae  confecerant,  tradi  Sisygambi 
iussit.  Omni  namque  honore  eam,  et  filii  quoque 
pietate,  prosequebatur.  19.  Admonerique  iussit,  ut, 
si  cordi  quoque  vestis  esset,  conficere  eam  neptes 
suas  adsuefaceret,  donoque  doceret  dare.  Ad  hanc 
vocem  lacrimae  obortae  prodidere  animum  asper- 
nantis  id  munus:  quippe  non  aliud  magis  in  contu- 
meliam  Persarum  feminae  accipiunt>  quam  admove- 
re  lanae  manus,  20.  Nuntiant  qui  dona  tulerant, 
tristem  esse  Sisygambim;  dignaque  res  excusatione 
et  solatio  visa.  lpse  ergo  pervenit  ad  eam,  et,  ma- 
ter,  inquit,  hanc  vestem,   qua  indutus  sum,  sororum 

non  solum  donum,  sed  etiam  opus  vides:  nostri  decepe- 
re  me  mores.  21.  Cavey  obsecro,  in  contumeliam  acci- 
pias  ignorationem  meam.  Quae  tui  moris  esse  cogno- 
vi,  utspero,  abunde  servata  sunt.  22.  Scio,  apud  vos 
filium  in  conspectu  matris  nefas  esse  considere,  nisi 
quum  illa  permisit.  Quotiescunque  ad  te  veni,  donec, 
ut  considerem,  annueres,  restiti.  Procumbens  venerari 
me  saepe  voluisti:  inhibui.  Dulcissimae  matri  Olym- 
piadi  nomen  debitum,  tibi  reddo. 

111.  Mitigato  eius  animo,  rex  quartis  castris  per- 
venit  ad  Tigrin  fluvium:  Pasitigrin  incolae  vocant. 
Oritur  in  montibus  Uxiorum,  et  per  L  stadia  silve- 
stribus  ripis  praeceps  inter  saxa  devolvitur.  2.  Ac- 
cipiunt  deinde  eum  campi,  quos  clementiore  alveo 
praeterit,  iam  navium  patiens.  DC  stadia  sunt  mol- 
lioris  soli,per  quod  leni  tractu  aquarum  Persico  ina- 
ri  se  insinuat.  3.  Alexander,  amne  superato,  cumlX 
millibus  peditum,  et  Agrianis  atqueGraecorum  mer- 
cenariis  millibus  III,  additis  millibus  Thracum,  in 
regionem  Uxiorum  pervenit.  Finitima  Susis  est,  et 
in  pritnam  Persidem  excurrit,  arctuni  inter  se  et  Su- 
sianos  aditum  relinquens.  4.  Madates  erat  huius  re- 
gionis  praefectus,  haud  sane  temporumhomo:  quip- 
pe  ultima  pro  ftde  experiri  decreverat.  5.  Sed  peri- 
ti  locorum  Alexandrum  docent,  occultum  iter  esse 
per  calles,  et  aversum  ab  urbe:  si  paucos  misisset  le- 
viter  armatos,  super  capita  hostium  evasuros.  6. 
Quum  consilium  placuisset,  iidem  itinerum  fuerunt 
duces.  M  et  D  mercede  conducti,  et  Agriani  fere  M 
Tauroni  praefecto  dati,  ac  post  solis  occasum  iter 
ingredi  iussi.  7.  Ipse  tertia  vigilia  castris  motis, 
circa  lucis  ortum  superaverat  angustias,  caesaque 
materia  cratibus  et  pluteis  faciendis,  ut,  qui  turres 
adnioverent,  extra  teli  iactum  essent,  urbem  obside- 
re  coepit.  8.  Praerupta  erant  omnia,  saxis  et  coti- 
bus  impedita.  Multis  ergo  vulneribus  depulsi,  ut 
quibus  non  cum  hoste  solum,  sed  etiam  cum  loco 

dimicandum  esset,  subibant  tamen;  9.  quia  rex  inter 
primos  constiterat,  interrogans,  toturbium  victores 
annon  erubescerent  haerere  in  obsidione  castelli 
exigui  et  ignobilis?  simul  admonens  *  **  Inter  haec 
eminus  petebatur;  quem  testudine  obiecta  milites, 
quiutinde  discederet  perpellere  nequiverant,  tue 
bantur.  10.  Tandem  Tauron  super  arcem  urbis  se 
cum  suo  agmine  ostendit:  ad  cuius  conspectum  et 
animi  hostium  labare,  et  Macedones  acrius  proelium 
inire  coeperunt.  II.  Anceps  oppidanos  malum  ur- 
gebat;  nec  sisti  vis  hostium  poterat.  Paucis  ad  mo- 
riendum,  pluribus  ad  fugam  animus  fuit:  magna  pars 
in  arcem  concessit.  Inde  XXX  oratoribus  missis  ad 
deprecandum,  triste  responsum  a  rege  redditur,  non 
esse  veniae  locum,  12.  Itaque  suppliciorum  metu 
perculsi,  ad  Sisygambim,  Dariimatrem,  occulto  iti- 
nere  ignotoque  hostibus  mittunt,  qui  peterent,  ut 
ipsa  regem  mitigaret:  haud  ignari,parentis  eam  loco 
diligi  colique.  Et  Madates  sororis  filiam  secum  ma- 
trimonio  iunxerat,  Darium  propinqua  cognatione 
contingens.  13.  Diu  Sisygambis  supplicum  preci- 
bus  repugnavit,  abnuens,  deprecationem  pro  illis 
convenire  fortunae,  in  qua  esset:  adiecitque,  metue- 
re  sese,  ne  victoris  indulgentiam  fatigaret;  saepius- 
que  cogitare,captivam  esse  se,  quam  reginam  fuisse. 
14.  Ad  ultimum  victa,  literis  Alexandrum  ita  depre- 
cata  est:  „ut  ipsam  excusaret,  quod  deprecaretur. 
Petere  se,  ut  illis  quoque,  si  minus,  sibi  ignosceret. 
Pro  necessario  ac  propinquo  suo,iam  non  hoste,  sed 
supplice,  tantum  vitam  precari."  15.  Moderationem 
clementiamque  regis,  quae  tunc  fuit,  vel  una  haec 
res  possit  ostendere  :  non  Madati  modo  ignovit,  sed 
omnes  et  deditos  et  captivos  libertate  atque  immu- 
nitate  donavit;  urbem  reliquit  intactam ,  agros  sine 
tributo  colere  permisit.  A  victore  Dario  plura  ma- 
ter  non  impetrasset.  16.  Uxiorum  deinde  gentem 
subactam  Susianorum  Satrapiae  contribuit:  divisis- 

que  cum  Parmenione  copiis,  illum  campestriitinere 
procedere  iubet;  ipse  cum  expedito  agmine  iugum 
montium  cepit,  quorum  perpetuum  dorsum  in  Persi- 
dem  excurrit.  17.  Omni  hac  regione  vastata,  tertio 
die  Persidem,  quinto  angustias,  quas  illi  Susidas 
Pylas  vocant,  intrat.  Ariobarzanes  has  cum  [X]XV 
millibus  peditum  occupaverat ,  rupes  abscissas  et 
undique  praeruptas,  in  quarum  cacuminibus  extra 
teli  iactum  barbari  stabant,  de  industria  quieti  et 
paventibus  similes,  donec  in  arctissimas  fauces  pe- 
netraret  agmen.  18.  Quod  ubi  contemtu  sui  perge- 
re  vident;  tum  vero  ingentis  magnitudinis  saxa  per 
montium  prona  devolvunt:  quae  incussa  saepiussub- 
iacentibus  petris,  maiore  vi  incidebant,  nec  singulos 
modo,  sed  agmina  proterebant.  19.  Fundis  quoque 
excussi  lapides  et  sagittae  ingerebantur  undique. 
Nec  id  miserrimum  fortibus  viris  erat;  sed  quod  in- 
ulti,  ferarum  ritu,  velut  in  fovea  deprehensi,  caede- 
rentur.  20.  Ira  igitur  in  rabiem  versa,  eminentia 
saxa  complexi,ut  ad  hostem  pervenirent,  alius  alium 
levantes  conabantur  adscendere.  Ea  ipsa,  multorum 
simul  manibus  correpta  et  convulsa,  in  eos,  qui  com- 
moverant,  recidebant.  21.  Nec  stare  ergo,  nec  niti, 
nec  testudine  quidem  protegi  poterant,  quum  tantae 
molis  onera  propellerent  barbari.  Regem  non  dolor 
modo,  sed  etiam  pudor  temere  in  illas  angustias  con- 
iecti  exercitus  angebat.  22.  Invictus  ad  eam  diem 
fuerat,  nihil  frustra  ausus :  impune  Ciliciae  fauces 
intraverat:  mari  quoque  novum  iter  in  Pamphyliam 
aperuerat:  tunc  haesitabat  deprehensa  felicitas;  nec, 
aliud  remedium  erat,  quam  reverti  qua  venerat.  23. 
Itaque  signo  receptui  dato ,  densatis  agminibus,  scu- 
tisque  super  capita  consertis,  retro  evadere  ex 
angustiis  iubet.  XXX  fuere  stadia,  quae  remensi 
sunt. 

IV.  Tum  castris  undique  aperto  loco  positis,  non 
consultare  modo  quid  agendum  esset,  sed  vates  quo- 

que  adhibere  coepit  a  superstitione  animi.  2.  Sed 
quid  tunc  praedicere  Aristander,  cui  tuni  plurimum 
credebat  ex  vatibus,poterat?  ltaque  damnatis  intem- 
pestivis  sacrificiis,  peritos  locorum  convocari  iubet. 
Per  Mediam  iter  ostendebant  tutum  apertumque:  3. 
sed  rex  dimittere  milites  insepultos  erubescebat,  ita 
tradito  more,  ut  vix  ullum  militiae  tam  solemne  es- 
set  munus,  quam  humandi  suos.  4.  Captivos  ergo, 
quos  nuper  exceperat,  vocariiubet:  inter  quos  erat 
quidam  Graecae  Persicaeque  linguae  peritus,  qui 
frustra  eum  in  Persidem  montium  dorso  execcitum 
ducere  affirmat:  silvestres  esse  cailes,  vix  singulis 
pervios;  omnia  contegi  frontibus,  implexosque  arbo- 
rum  ramos  silvas  committere.  5.  Namque  Persis 
ab  altero  latere  perpetuis  montium  iugis  clauditur, 
quod  in  longitudinem  MDC  stadia,  in  latitudinem 
CLXX  procurrit.  Hoc  dorsum  a  Caucaso  monte  ad 
rubrum  mare  pertinet;  quaque  deficit  mons,  aliud 
munimentum,  fretum,  obiectum  est.  6.  Planities 
deinde  sub  radicibus  montium  spatiosa  procumbit, 
fertilis  terra,multisque  vicis  atque  urbibus  frequeus. 
7.  Araxes  amnis  per  hos  campos  multorum  aquas  tor- 
rentium  evolvit  in  Medum:  Medus  ad  mare,  ad  meri- 
diem  versus, minor  amnis  eo  quem  accepit,  evehitur; 
gignendaeque  herbae  non  alius  cst  aptior  ,  quidquid 
alluit,  floribus  vestiens.  8.  Platani  quoque  et  populi 
contegunt  ripas;  ita  ut  procul  visentibus  continuata 
videantur  montibus  nemora  riparum.  Quippe  obum- 
bratus  amnis,  presso  in  soium  dilabitur  alveo;  inimi- 
nentque  colles,  ipsi  quoque  frondibus  laeti,  radices 
humore  subeunte.  9.  Regio  non  alia  tota  Asia  salu- 
brior  habetur:  temperatum  coelum:  hinc  perpetuum 
iugum  opacum  et  umbrosum,  quod  aestus  levat;  il- 
linc  mare  adiunctum,  quod  modico  tepore  terras  fo- 
vet.  10.  His  expositis,  captivus,  interrogatus  a  re- 
ge,  auditune  an  oculis  comperta  haberet,  quae  dice- 
ret;  pastorem  se  fuisse,  et  omnes  eos  calles  percur- 

risse,  respondit:  bis  captum,  semel  aPersis  inLycia, 
iterum  ab  ipso.  11.  Subit  animum  memoria  regis 
oraculo  editae  sortis:  quippe  consulenti  responsum 
erat,  ducem  in  Persidem  ferentis  viae  Lycium  civem 
fore.  12.  Igitur  promissis,  quanta  et  praesens  ne- 
cessitas  exigebat,  et  ipsius  fortuna  capiebat,  onera- 
tum,  armari  iubet  Macedonum  more,  et,  quod  bene 
verteret,  monstrare  iter:  quamvis  arduum  et  prae- 
ceps,  evasurum  se  esse  cum  paueis.  Nisi  forte  cre- 
deret,  quo  ipse  pecoris  causaisset,  Alexandrum  pro 
gloria  et  perpetua  laude  ire  non  posse.  13.  Etiam 
atque  etiam  docere  captivus,  quam  difficile  iter  es- 
set,  maxime  armatis.  Tum  rex,  praedem  me,  inquit, 
accipe,  neminem  eorum,  qui  sequuntur,  recusaturum 
ire,  qua  duces.  14.  Cratero  igitur  ad  custodiam  ca- 
strorum  relicto  cum  peditibus,  quis  assueverat,  et 
iis  copiis,  quasMeleager  ducebat,  et  sagittariis  equi- 
tibusM,praecepit,  ut  castrorum  specie  manente,  plu- 
res  de  industria  ignes  fieri  imperet,  quo  magis  bar- 
bari  credant,  ipsum  regem  in  castris  esse.  15.  Ce- 
terum,si  forteAriobarzanes  cognovisset,per  callium 
anfractus  eum  intrare,  et  ad  occupandum  iter  suum 
partem  copiarum  tentasset  opponere;  Craterus,  in 
eum  illato  terrore,retineret  ad  propius  periculum  con- 
versum  agmen:  16.  sin  autem  ipse  hostem  fefeliisset, 
et  saltum  occupasset;  quum  trepidantium  barbaro- 
rum  tumultum  exaudisset  persequentium  regem,  id 
ipsum  iter,  quo  pridie  pulsi  fuerant,  ne  dubitaret  in- 
gredi:  quippe  vacuum  fore,  hostibus  in  semet  aver- 
sis.  17.  lpse  tertia  vigilia,  silenti  agmine,  ac  ne  tu- 
ba  quidem  dato  signo,  pcrgit  ad  demonstratum  iter 
callium.  Tridui  alimenta  portare  militem  iusserat 
leviter  armatum.  18.  Sed  praeter  invias  rupes  ac 
praerupta  saxa,  vestigium  subinde  fallentia,  nix  cu- 
mulata  vento  ingredientes  fatigabat:  quippe  velut  in 
foveas  delati  hauriebantur:  et  quum  a  commilitoni- 
bus  allevarentur,  trahebant  magis  adiuvantes,  quam 

sequebantur.  19.  Noxquoque,  et  ignota  regio,  ac 
dux,  incertum  an  satis  fidus,  multiplicabant  inetum: 
si  custodes  fefellisset,  quasi  feras  bestias  ipsos  pos- 
se  deprehendi.  Ex  unius  captivi  vel  fide  vel  anima 
pendere  et  regis  salutem  et  suam.  20.  Tandem  ve- 
nere  in  iugum.  A  dextera  iter  ad  ipsum  Ariobarza- 
nem  erat:  hic  Philotam  et  Coenon  cum  Amynta  et 
Polyperconte,  expeditam  habentes  manum,  reliquit, 
monitos,  ut,  quia  eques  pediti  erat  mixtus,  qua  pin- 
guissimum  essetsolum  et  pabuli  fertile,  sensim  pro- 
cederent:  duces  itineris  de  captivis  dati.  21.  Ipse 
cum  armigeris  et  ala,  quam  Agema  appellant,  ardua 
semita,  sed  longius  a  stationibus  hostium  remota, 
multa  cum  vexatione  processit.  22.  Medius  erat 
dies,  et  fatigatis  necessaria  quies:  quippe  tantundem 
itin.eris  supererat,  quantum  emensi  erant;  sed  minus 
praecipitis  atque  ardui.  23.  Itaque  refectis  cibo 
somnoque  militibus,  secunda  vigilia  surgit.  Et  ce- 
tera  quidem  haud  aegre  praeteriit.  Ceterum,  qua  se 
iugum  montium  paullatim  ad  planiora  demittit,  in- 
gens  vorago  concursu  cavata  torrentium  iter  rupe- 
rat.  24.  Ad  haec  arborum  rami  alius  alio  implicati 
et  coeuntes,  ut  perpetuam  obiecerant  sepem.  De- 
speratio  igitur  ingens,  adeo,  ut  vix  lacrimis  abstine- 
rent,  incesserat.  25.  Praecipue  obscuritas  terrori 
erat:  nam  etiamsi  qua  sidera  internitebant,  conti- 
nenti  fronde  tectae  arbores  conspicere  prohibebant. 
Ne  aurium  quidem  usus  supererat,  silvas  quatiente 
vento;  quae  concutientibus  ramis  maioreni  quam 
pro  flatu  sonum  reddebant.  26.  Tandem  exspectata 
lux  omnia,  quae  terribilioranox  fecerat,  minuit:  cir- 
cumiri  brevi  spatio  poterat  eluvies;  et  sibi  quisque 
dux  itineris  coeperat  fieri.  2T.  Evadunt  ergo  in  edi- 
tum  verticem:  ex  quo  hostium  statione  conspecta, 
strenue  armati,  a  tergo  se  ostendunt  nihil  tale  me- 
tuentibus;  quorum  pauci,  qui  congredi  ausi  erant, 
caesi  sunt.     28.   Itaque  hinc  morientium  gemitus, 

hinc  ad  suos  recurrentium  miserabilis  facies,  inte- 
gros  quoque,  antea  quam  discrimen  experirentur,  in 
fugam  avertit.  29.  Fremitu  deinde  in  castra,  quis 
Craterus  praeerat,  illato,  ad  occupandas  angustias, 
in  quibus  pridie  haesitarat,  miles  educitur.  30.  Si- 
niul  et  Philotas  cum  Polyperconte  Amyntaque  et 
Coeno  diversum  iter  ingredi  iussus,  alium  terrorem 
intulit  barbaris.  31.  Ergo  undique  Macedonum  ar- 
mis  fulgentibus  ancipitimalo  oppressi,  memorabile 
tamen  proelium  edunt.  Ut  opinor,  ignaviam  quoque 
necessitas  acuit;  et  saepe  desperatio  spei  causa  est. 
32.  Nudi  complectebantur  armatos,  etingenti  corpo- 
rum  mole  secum  ad  terram  detrahentes,  ipsorum  te- 
lis  plerosque  fodiebant.  33.  Ariobarzanes  tamen, 
XL  ferme  equitibus  et  quinque  millibus  peditum  sti- 
patus,  per  mediam  aciem  Macedonum  cum  multo 
suorum  atque  hostium  sanguine  erupit,  Persepolim 
urbem,  caput  regionis,  occupare  festinans.  34.  Sed 
a  custodibus  urbis  exclusus,  consecutis  strenue  ho 
stibus,  cum  omnibus  fugae  comitibus,renovato  proe- 
lio  cecidit.  Craterus  quoque,  raptim  agmine  acto, 
supervenit. 

V.  Rex  eodem  in  loco,  quo  hostium  copias  fude- 
rat,  castra  communit.  Quamquam  enim  undique  fu- 
gati  hostes  victoriam  concesserant;  tamen  praealtae 
praecipitesque  fossae,  pluribus  locis  obiectae,  abru- 
perant  iter:  sensimque  et  caute  progrediendum  erat, 
iam  non  hostium,  sed  locorum  fraude  suspecta.  2. 
Procedenti  ei  literae  redduntur  a  Tyridate,  custode 
regiae  pecuniae,  indicantes,  eos,  qui  in  urbe  essent, 
audito  eius  adventu,  diripere  velle  thesauros:  prope- 
raret  occupare  :  expeditum  iter  esse,quamquamAra- 
xes  amnis  interfluat.  3.  Nuliam  virtutem  regis 
istius  magis,  quam  celeritatem,  laudaverim.  Reli- 
ctis  pedestribus  copiis,  tota  nocte  cum  equitibus, 
itineris  tanto  spatio  fatigatis,  ad  Araxem  prima  luce 
pervenit.     4.  Vici  erant  in  propinquo:  quibus  diru 

tis,  pontem  ex  materia  eorum,  subditis  saxis,  strenue 
induxit.  5.  lamque  haud  procul  urbe  erant,  quum 
miserabile  agmen,  inter  pauca  fortunae  exempla 
memorandum,regi  occurrit.  Captivi  erantGraeci  ad 
quatuor  millia  fere,  quos  Persae  vario  suppliciorum 
modo  affecerant.  6.  Alios  pedibus,quosdam  manibus 
auribusqueamputatis,  inustisque  barbararum  litera- 
rum  notis,  in  longum  sui  ludibrium  reservaverant; 
et  quum  se  quoque  alienae  ditionis  esse  cernerent, 
voientes  regi  occurrere  non  prohibuerant.  7.  Inusi- 
tata  simulacra,  non  homines  videbantur;  nec  quid- 
quam  in  illis  praeter  vocem  poterat  agnosci.  Plures 
igitur  lacrimas  commovere,  quam  profuderant  ipsi. 
Quippe  in  tam  multiplici  variaque  fortuna  singulo- 
rum,  intuentibus  similes  quidem,  sed  tamen  dispares 
poenas,  quis  maxime  miserabilis  esset,  liquere  non 
poterat.  8.  Ut  vero  Iovem  illi  tandem  Graeciae  ul- 
torem  aperuisse  oculos  conclamavere;  omnes  pari 
supplicio  affecti  sibi  videbantur.  Rex  abstersis,quas 
profuderat,  lacrimis,  bonum  habere  animum  iubet; 
visuros  urbes  suas  coniugesque:  etcastrainde  duo 
ab  urbe  stadia  communit.  9.  Graeci  excesserant 
vallo,  deliberaturi,quid  potissimum  arege  peterent: 
quumque  aliis  sedem  in  Asia  rogare,  aliis  reverti  do- 
mos  placeret;  Euctemon  Cymaeus  ita  locutus  ad  eos 
fertur.  10.  Hi,  qui  modo  etiam  ad  apem petendam  ex 
tenebris  et  carcere  procedere  erubui?nusT  ut  nunc  est, 
supplicia  nostra,  (quorum  nospudeat  magis  anpoeni- 
teat,  incertum  est)  ostentare  Graeciae  velut  laetum 
spectaculum  cupimus.  11.  Atqui  optime  miserias fe- 
runt,  qui  abscondunt:  nec  ulla  est  tam  familiaris  infe- 
licibus patria,  quam  solitudo ,  et  status  prioris  oblivio. 
Nam  qui  multum  in  suorum  misericordiaponunt,igno-< 
rant,  quam  celeriter  lacrimae  inarescant.  12.  Nemo 
fideliter  diligit,  quem  fastidit ;  nam  et  calamitas  que- 
rula  est,  et  superba  felicitas.  Ita  suam  quisque  fortu- 
nam  in  consilio  habet,  quum  de  aliena  deliberat:  et  nisi 

mutuo  essemus  miseri,  olim  alius  alii potuissemus  esse 
fastidio.  Quid  mirum  est,  fortunatos  semper  parem 
quaerere?  13.  Obsecro  vos:  olim  vita  defuncti,  quae- 
ramus  locum,  in  quo  haec  semesa  membra  obruamus; 
ubi  horribiles  cicatrices  celet  exsilium.  Gratiprorsus 
coniugibus,  quas  iuvenes  duximus,  revertemurl  Liberi, 
inflore  et  aetatis  et  rerum,  etfratres  agnoscent  erga- 
stuli  detrimenta?  14.  Et  quota  pars  nostri  tot  obire 
terras  potest?  Procul  Europa  in  ultima  Orientis  rele- 
gati,  senes,  debiles,  maiore  membrorum parte  multa- 
ti,  tolerabimus  scilicet,  quae  armatos  et  victores  fati- 
gaverunt.  15.  Coniuges  deinde,  quas  captis  sors  et 
necessitas  unicum  solatium  applicuit,  parvosque  libe- 
ros,  trahimus  nobiscum,  an  relinquimus?  Cum  his  ve- 
nientes  nemo  agnoscere  volet.  16.  Relinquemus  ergo 
extemplo  praesentia  pignora,  quum  incertum  sit,  an 
visuri  simus  ea  quae  petimus  ?  Inter  hos  latendum  est, 
qui  nos  miseros  nosse  coeperunt.  Haec  Euctemon. 
17.  Contra  Theaetetus  Atheniensis  orsus  est  dicere: 
„Neminem  pium  habitu  corporis  suos  aestimatu- 
rum;  utique  saevitia  hostis,  non  natura,  calamitosos. 
Dignum  esse  omni  malo,  qui  erubesceret  fortuita: 
tristem  enim  de  mortalitate  ferre  sententiam ;  et  de- 
sperare  misericordiam,  quia  ipse  alteri  denegaturus 
sit.  18.  Deos,  quod  ipsi  nunquam  optare  ausi  fo- 
rent,  offerre  patriam,  coniuges,  liberos,  et  quidquid 
homines  vel  vita  aestimant,  vel  morte  redimunt.  19. 
Quin  illi  ex  hoc  carcere  erumperent:  alium  domi  es- 
se  coeli  haustum,  alium  lucis  adspectum  :  mores,  sa- 
cra,  linguae  commercium  etiam  a  barbaris  expeti; 
quae  ingenita  ipsi  omissuri  sint  sua  sponte;  non  ob 
aliud  tam  calamitosi,  quam  quod  illis  carere  coacti 
essent.  20.  Se  certe  rediturum  ad  penates  et  in  pa- 
triam,  tantoque  beneficio  regis  usurum:  si  quos  con- 
tubernii  liberorumque,  quos  servitus  coegisset 
agnoscere,  amor  detineret;  relinquerent,  quibus  nil 
patria  carius  esset."    21.  Pauci  huius  sententiae  fue- 

re:  ceteros  consuetudo,  natura  potentior,  vicit. 
Consenserunt,petendum  esse  a  rege,ut  aliquam  ipsis 
attribueret  sedem.  22.  Centum  ad  hoc  lecti  sunt: 
quos  Alexander  ratus,quod  ipse  praestare  cogitabat, 
petituros,  iumenta,  inquit,  assignari  quae  vos  vehe- 
rent,  et  singulis  vestrum  mille  denarium  dari  iussi. 
Quum  redieritis  in  Graeciam,  praestabo,  ne  quis  sta- 
tum  suum,  si  haec  calamitas  absit,  vestro  credat  esse 
meliorem.  23.  llli  obortis  lacrimis  terram  intueban- 
tur,  nec  aut  erigere  vultus,  aut  loqui  audebant:  tan- 
dem  rege  tristitiae  causam  exigente,  Euctemon  si- 
milia  iis,  quae  in  consilio  dixerat,  respondit.  24. 
Atque  ille  non  fortunae  solum  eorum,sed  etiam  poe- 
nitentiae  misertus,  terna  millia  denarium  singulis 
dariiussit:  denae  vestes  adiectae  sunt ;  et  armenta 
cum  pecoribus  ac  frumento  data,  ut  coli  serique  at- 
tributus  iis  ager  posset. 

VI.  Postero  die  convocatos  duces  copiarum  do- 
cet,  nullam  infestiorem  urbem  Graecis  esse,  quam 
regiam  veterum  Persidis  regum.  Hinc  illa  immensa 
agmina  infusa;  hinc  Darium  prius,  deinde  Xerxem 
Europae  impium  intulisse  bellum.  Excidio  illius 
parentandum  esse  maioribus.  2.  Iamque  barbari, 
deserto  oppido,  qaa  quemque  metus  agebat,  difluge- 
rant,  quum  rex  phalangem  nil  cunctatus  inducit. 
Multas  urbes,  refertas  opulentia  regia,  partim  expu- 
gnarat,  partim  in  fidem  acceperat;  sed  urbis  huius 
divitiae  vicere  praeterita.  3.  In  hanc  totius  Persi- 
dis  opes  congesserant  barbari :  aurum  argentumque 
cumuiatum  erat,  vestis  ingens  modus,  supellex  non 
ad  usum  [modo]  ,  sed  ad  ostentationem  luxus  com- 
parata.  4.  Itaque  inter  ipsos  victores  feiro  dimica- 
batur ;  pro  hoste  erat,  qui  pretiosiorem  occupaverat 
praedam:  et  quum  omnia,  quae  recipiebant,  capere 
non  possent;  iam  res  non  occupabantur,  sed  aesti- 
mabantur.  5.  Lacerabant  regias  vestes,  ad  se  quis- 
que  partem  trahentes  :  dolabris  pretiosae  artis  vasa 

caedebant:  nihil  neque  intactum  erat,  neeintegrum 
ferebatur;  abrupta  simulacrorum  membra,  utquis- 
que  avellerat,  trahebat.  6.  Neque  avaritia  solum, 
sed  etiam  crudelitas,  in  capta  urbe  grassata  est :  au- 
ro  argentoque  onusti  vilia  captivorum  corpora  truci- 
dabant;  passimque  obvii  caedebantur,  quos  antea 
pretium  sui  miserabiles  fecerat.  7.  Multi  ergo  ho- 
stium  manus  voluntaria  morte  occupaverunt,  pretio- 
sissima  vestium  induti,  e  muris  semetipsos  cum  con- 
iugibus  ac  liberis  in  praeceps  iacientes.  Quidam 
ignes,  quod  paullo  post  facturus  hostis  videbatur, 
subiecerant  aedibus,  ut  cum  suis  vivi  cremarentur. 
8.  Tandem  suis  rex  corporibus,  et  cultu  feminarum 
abstinere  iussit.  Ingens  pecuniae  captivae  modus 
traditur,  prope  ut  fidem  excedat.  9.  Ceterum  aut  de 
aliis  quoque  dubitabimus,  aut  credemus,  in  huius  ur- 
bis  gaza  fuisse  C  et  XX  millia  talentum  :  ad  quae  ve- 
henda  (namque  ad  usus  belli  secum  portare  decreve- 
rat)  iumenta  et  camelos  a  Susis  et  Babylone  contra- 
hi  iussit.  10.  Accessere  ad  hanc  pecuniae  summam, 
captis  Persagadis,  sex  millia  talentum.  Cyrus  Per- 
sagadum  urbem  condiderat,  quam  Alexandro  praefe- 
ctus  eius  Gobares  tradidit.  11.  Rex  arcem  Perse- 
polis,  III  millibus  Macedonum  praesidio  relictis,  Ni- 
carchidem  tueri  iubet;  Tyridati  quoque,  qui  gazam 
tradiderat,  servatus  est  honos,  quem  apud  Darium 
habuerat:  magnaque  exercitus  parte  et  impedimen- 
tis  ibi  relictis,  ParmenionemCraterumque  praefecit. 
12.  lpse  cum  mille  equitibus,  peditumque  expedita 
manu,  interiorem  Persidisregionem,  sub  ipsum  Ver- 
giliarum  sidus  petiit:  multisque  imbribus  etprope 
intolerabili  tempestate  vexatus,  procedere  tamen, 
quo  intenderat,  perseveravit.  13.  Ventum  erat  ad 
iter  perpetuis  obsitum  nivibus,  quas  frigoris  vis  gelu 
adstrinxerat:  locorumque  squaior  et  solitudines  in- 
viae  fatigatum  militem  terrebant,  humanarum  rerum 
terminos  se  videre  credentem.     Omnia  vasta,  atque 

sineullo  humani  cuitus  vestigio  attonitiintuebantur; 
et,  antequam  lux  quoque  et  coelum  ipsos  deficerent, 
reverti  iubebant.  14.  Rex  castigare  territos  superse- 
dit:  ceterum  ipse  equo  desiliit,  pedesque  per  nivem 
et  concretam  glaciem  ingredi  coepit.  Erubuerunt 
non  sequi,  primum  amici,  deinde  copiarum  duces,  ad 
ultimum  milites.  Primusque  rex  dolabra  glaciem 
perfringens,  iter  sibi  fecit:  exemplum  regis  ceteri 
imitati  sunt.  15.  Tandem  propemodum  invias  silvas 
emensi,  humani  cultus  rara  vestigia  et  passim  erran- 
tes  pec  rum  greges  reperere:  et  ineolae,  qui  sparsis 
tuguriis  habitabant,  quum  se  cailibus  inviis  septos 
esse  cr  didissent,  ut  conspexere  hostium  agmen,  in- 
terfectis,  qui  fugientes  sequi  non  poterant,  devios 
montes  et  nivibus  obsitos  petiverunt.  16.  Inde  per 
colloquia  captivorum  paullatim  feritate  mitigata, 
tradidere  se  regi.  Nec  ia  deditos  gravius  consultum. 
17.  Vastatis  deinde  agris  Persidis,  vicisque  complu- 
ribus  redactis  in  potestatem,  ventum  estin  Mardo- 
rum  gentem  beliicosam,  et  multum  a  ceteris  Persis 
cultu  vitae  abhorrentem.  Specus  in  montibus  fo- 
diunt,  in  quos  seque  ac  coniuges  et  liberos  condunt: 
pecorum  aut  ferarum  carne  vescuntur.  18.  Ne  femi- 
nis  quidem  pro  naturae  habitu  mollioraingeniasunt: 
comae  prominent  hirtae:  vestis  super  genua  est:  fun- 
da  vinciunt  frontem;  hoc  et  ornamentum  capitis  et 
telum  est.  10.  Sed  hanc  quoque  gentem  idem  fortu- 
nae  inipetus  domuit.  Itaque  trigesimo  die,  postea- 
quam  a  Persepoli  profectus  erat,  eodem  rediit.  20. 
Dona  deinde  aniicis  ceterisque  pro  cuiusque  merito 
dedit.  Propemodum  omnia,  quae  in  ea  urbe  cepe- 
rat,  distributa. 

VII.  Ceterum  ingentia  animi  bona,  illam  indo- 
lem,  qua  omnes  reges  antecessit,  illam  in  subeuruiis 
periculis  constantiam,  in  rebus  moliendis  eiTicien- 
disque  velocitatem,  in  deditos  fidem,  in  captivos  cle- 
mentiam,  in  voluptatibus,  permissis  quoque  et  usita 

tis,  temperantiam,  haud  tolerabili  vini  cupidita- 
te  foedavit.  2.  Hoste  et  aemulo  regni  reparante 
quummaxime  bellum,  nuper  subactis,  quos  vicerat, 
novumque  imperium  aspernantibus,  de  die  inibat 
convivia,  quibus  feminae  intererant,  non  quidem 
quas  violari  nefas  esset,  quippe  pellices,  licentius, 
quam  decebat,  cum  armato  vivere  assuetae.  3.  Ex 
his  una  Thais,  et  ipsa  temulenta,  maximam  apud 
omnes  Graecos  initurum  gratiam  affirmat,  si  regiam 
Persarum  iussisset  incendi;  exspectare  hoc  eos,quo- 
rum  urbes  barbari  delessent.  4.  Ebrio  scorto  de 
tanta  re  ferenti  sententiam  unus  et  alter,  et  ipsi  mero 
onerati,  assentiuntur.  Rex  quoque  [fuit]  avidior 
quam  patientior:  quiti  igitur  ulciscimur  Graeciam,  et 
urbi  faces  subdimus?  5.  Omnes  incaluerant  mero: 
itaque  surgunt  temulenti  ad  incendendam  urbem,  cui 
armati  pepercerant.  Primus  rex  ignem  regiae  inie- 
cit;  tum  convivae  et  ministri,  pellicesque.  Multa 
cedro  aedificata  eratregia,  quae,  celeriter  igne  con- 
cepto,  late  fudit  incendium.  6.  Quod  ubi  exercitus, 
qui  haud  procul  ab  urbe  tendebat,  conspexit;  fortui- 
tum  ratus,  ad  opem  ferendam  concurrit.  7.  Sed  ut 
ad  vestibulum  regiae  ventum  est,videntregem  ipsum 
adhuc  adgerentem  faces.  Omissa  igitur,  quam  por- 
taverant,  aqua,  aridam  materiam  in  incendium  iacere 
coeperunt.  8.  Hunc  exitum  habuit  regia  totius  Orien- 
tis,  unde  tot  gentes  antea  iura  petebant;  patriatot 
regum;  unicus  quondam  Graeciae  terror;  molita 
mille  navium  classem,  et  exercitus,  quibus  Europa 
inundata  est;  coutabulato  mari  molibus,  perfossis- 
que  montibus,  in  quorum  specus  fretum  immissum 
est.  9.  Ac  ne  tam  longa  quidem  aetate,  quae  exci- 
dium  eius  secuta  est,  resurrexit.  Alias  urbes  habue- 
re  Macedonum  reges,  quas  nunc  habent  Parthi:  hu- 
ius  vestigium  non  inveniretur,  nisi  Araxes  amnis 
ostenderet.  Haud  procul  moenibus  fluxerat:  inde 
urbem  fuisse  XX  stadiis  distantem  credunt  magis, 

quam  sciunt,  accolae.  10.  Pudebat  Macedones,  tam 
praeclaram  urbem  a  comessabundo  rege  deletam  es- 
se.  ltaque  res  in  serium  versa  est;  et  imperaverunt 
sibi,  ut  crederent  illo  potissimum  modo  fuisse  delen- 
dam.  11.  Ipsum,  ut  primum  gravatam  ebrietate  men- 
tem  quies  reddidit,  pocnituisse  constat,  et  dixisse: 
maiores  poenas  Persas  Graecis  daturos  fuisse,  si 
ipsum  in  solio  regiaque  Xerxis  respicere  coacti  es- 
sent.  12.  Postero  die  Lycio,  itineris,  quo  Persidem 
intraverat,  duci,  XXX  talenta  dono  dedit.  Hinc  in 
regionem  Mediae  transiit,  ubi  supplementum  novo- 
rum  militum  e  Cilicia  occurrit.  Peditum  erant  quin- 
que  miilia,  equites  mille:  utrisque  Plato  Atheniensis 
praeerat.  His  copiis  auctus,  Darium  persequi  statuit. 
VIII.  llle  iam  Ecbatana  pervenerat,  caput  Me- 
diae.  Urbem  hanc  nunc  tenent  Parthi,  eaque  aestiva 
agentibus  sedes  est.  Adire  deinde  Bactra  decreve- 
rat:  sed  veritus,  ne  celeritate  Alexandri  occupare- 
tur,  consilium  iterque  mutavit.  2.  Aberat  ab  eo 
Alexander  stadiaMD;  sed  iam  nullum  intervallum 
adversus  velocitatem  eius  satis  longum  videbatur. 
Itaque  proelio  magis,  quam  fugae,  se  praeparabat. 
3.  XXX  millia  peditum  sequebantur,  in  quibusGrae- 
corum  erant  quatuor  millia,  fide  erga  regem  ad  ulti- 
mum  invicta.  4.  Funditorum  quoque  et  sagittario- 
rum  manus  quatuor  millia  expleverat:  praeter  hos 
III  millia  et  CCC  equites  erant,  maxime  Bactriano- 
rum.  His  Bessus  praeerat,  Bactrianae  regionis 
praefectus,  5.  Cum  hoc  agmine  [Darius]  paullum 
declinavit  via  militari,  iussis  praecedere  Jixis  impe- 
dimentorumque  custodibus.  6.  Consilio  deinde  ad- 
vocato,  si  me  cum  ignavis,  inquit,  etpluris  qualemcun- 
que  vitam  honesla  morte  aestimantilus,  forluna  iun- 
xissety  tacerem  potius,  quam  frustra  verba  consumc- 
rem.  7.  Sedmaiore,  quam  vellem,  documenlo  et  cir- 
tutemvestram  et  fidem  expertus,  magis  etiam  connili 
debeo,  ut  dignus  talibus  amicis  sim,  quam  dubitare,  an 


LIBER   V.    CAP.    8.  213 

vestri  similes  adhuc  sitis.  8.  Ex  tot  millibus,  quae  sub 
imperio  fuerunt  nieo,  bis  me  victum,bis  fugientem  per- 
secuti  estis.  Fides  vestra  et  constantia,  ut  regem  me 
esse  credam,  facit.  9.  Proditores  et  transfugae  in  ur- 
bibus  meis  regnant:  non  hercule  quia  tanto  honore  di- 
gni  habentur,  sed  ut praemiis  eorum  vestri  sollicitentur 
animi.  Meam  tamen  fortunam  quam  vicloris  malui- 
stissequi;  dignissimi,  quibus,  si  ego  non  possim,  Dii 
pro  me  gratiamreferant.  Et  mehercule  referent.  10. 
Nutlaerit  tam  surdaposteritas,  nulla  tamingrata  fa- 
ma,  quae  non  in  coelum  vos  debitis  laudibusferat.  Ita- 
que,  etiamsi  consilium  fugae,  a  qua  multum  abhorret 
animus,  agitassem;  vestra  tamen  virtute  fretus,  ob- 
viam  issem  hosti.  11.  Quousque  enim  inregno  exsu- 
labo,  et  per fines  imperii  meifugiam  externum  et  adve- 
nam  regem?  quum  liceat  experto  bellifortunam,  aut 
reparare  quae  amisi,  aut  honesta  morte  defungi.  12. 
ISisiforte  satius  est,  exspectare  victoris  arbitrium,  et 
Mazaei  et  Mithrenis  exemplo  precarium  accipere  re- 
gnum  nationis  unius:  ut  iam  malit  ille  gloriae  suae, 
quamirae,  obsequi.  13.  Nec  Dii  siverint,  ut  hoc  de- 
cus  mei  capitis  aut  demere  mihi  quisquam  aut  condo- 
nare possit:  nec  hoc  imperium  vivus  amittam,  idemque 
erit  regni  mei,  quiet  spiritus,finis.  14.  Si  hic  animus, 
si  haec  lex  ;  nulli  nonparta  libertas  est:  nemo  e  vobis 
fastidium  Macedonum,  nemo  vultum  superbum  ferre 
cogetur.  Sua  cuique  dextra  aut  ultionem  tot  malorum 
pariet,  autfinem.  15.  Equidem,  quam  versabilisfor- 
tuna  sit,  documentum  ipse  sum.  Nec  immerilo  mitio- 
res  vices  eius  exspecto.  Sed  si  iusta  ac  pia  bella  Dii 
aversantur,  fortibus  tamen  viris  Hcebit  honeste  inori. 
16.  Per  ego  vos  decora  maiorum,  qui  totius  Orientis 
regna  cum  memorabili  laude  tenuerunt;  per  illos  viros, 
quibus  stipendium  Macedonia  quondam  tulit ;  per  tot 
navium  classes  in  Graeciam  7?iissas;  per  tot  tropaea 
regum  oro  et  obtestor,  ut  nobilitate  vestra  gentisque 
dignos  spiritus  capiatis:    17.  ut  eadem  constantia  ani- 

morum,  qua  praeterita  tolerastis,  experiamini,  quid- 
quid  deinde  fors  tulerit.  Me  certe  in  perpetuum  aut 
victoria  egregia  nobilitabit ,  autpugna. 

IX.  Haec  dicente  Dario,  praesentis  periculi  spe- 
cies  omnium  simul  corda  animosque  horrore  per- 
strinxerat:  nec  aut  consilium  suppetebat,  aut  vox; 
quum  Artabazus,  vetustissimus  amicorum,  quem  ho- 
spitem  fuisse  Philippi  saepe  diximus,  Nos  vero,  in- 
quit,  pr etiosissima  vestium  induti,  armisque  quanto 
maximo  cultu  possumus  adornati,  regem  in  aciem  se- 
quemur  ;  ea  quidem  mente,victoriam  ut  speremus,nior- 
tem  non  recusemus.  2.  Assensu  excepere  ceteri  hanc 
vocem.  Sed  Nabarzanes,  qui  in  eodem  consilio  erat, 
cum  Besso  inauditi  antea  facinoris  societate  inita, 
regem  suum  per  milites,  quibus  ambo  praeerant, 
comprehendere  et  vincire  decreverant:  ea  mente,  ut 
si  Alexander  ipsos  insecutus  foret,  tradito  rege  vivo 
inirent  gratiam  victoris,  magni  profecto  cepisse  Da- 
rium  aestimaturi;  sin  autem  eum  effugere  potuis- 
sent,  interfecto  Dario,  regnum  sibi  occuparent,  bel- 
lumque  renovarent.  3.  Hoc  parricidium  quum  diu 
volutassent,  Nabarzanes,  aditum  nefariae  spei  prae- 
parans,  Scio,  me,  inquit,  sententiam  esse  dicturum, 
prima  specie  haudquaquam  auribus  tuis  gratam.  Sed 
medici  quoque  graviores  morbos  asperis  remediis  cu- 
rant;  et  gubernator,  ubi  naufragium  timet,  iactura, 
quidquid  servari potest,  redimit.  4.  Ego  tamen,  non 
ut  damnum  quidem  facias,  suadeo ;  sed  ut  te  ac  regnum 
tuum  salubri  ratione  conserves.  Diis  adversis  bellum 
inimus;  et pertinax  fortuna  Persas  urgere  non  desinit. 
Novis  initiis  et  ominibus  opus  est.  Auspicium  et  impe- 
rium  alii  trade  interim ,  qui  tamdiu  rex  appelletur ,  do- 
nec  Asia  decedat  hostis  ;  victor  deinde  regnum  tibi  red- 
dat.  5.  Hoc  autem  brevi  futurum  ratio  promittit. 
Bactra  intacta  sunt:  Indi  etSacae  in  tuapotestate:  tot 
populi,  tot  exercitus,  tot  equitum peditumque  millia  ad 
renovandum  bellum  vires  paratas  habent;  ut  maior 

belli  moles  supersit,  quam  exhausta  sit.  6.  Quid  rui- 
mus  belluarum  ritu  in  perniciem  non  necessariamt 
Fortium  virorum  est,  magis  mortem  contemnere,quam 
odisse  vitam.  7.  Saepe  taedio  laboris  advilitatem  sui 
compelluntur  ignavi:  at  virtus  nihil  inexpertum  omit- 
tit.  Itaque  ultimum  omnium  mors  est,  ad  quam  non 
pigre  ire  satis  est.  8.  Proinde  si  Bactra,  quod  tutissi- 
mum  receptaculum  est,  petimus;  praefectum  regionis 
eius  Bessum,  regem  temporis  gratia  statuamus.  Com- 
positis  rebus,  iusto  regi  tibifiduciarium  restituet  im- 
perium.  9.  Haud  mirum  est,  Darium  non  temperas- 
se  animo,  quamquam  tam  impiae  voci  quantum  nefas 
subesset,  latebat.  10.  ltaque,pessimum,in(i[i\t,man- 
cipium,  reperisti  optatum  tibi  tempus,  quo  parricidium 
aperiresl  strictoque  acinace  interfecturus  videbatur; 
ni  propere  Bessus  Bactrianique,  tristium  specie,  ce- 
terum,  si  perseveraret,  vincturi,  circumstetissent. 
11.  Nabarzanes  interim  elapsus,  mox  et  Bessus  con- 
secutus,  copias,  quibus  praeerant,  a  cetero  exercitu 
secedere  iubent;  secretum  inituri  consilium.  12.  Ar- 
tabazus  convenientem  praesenti  fortunae  senten- 
tiam  orsus,  mitigare  Darium,  temporum  identidem 
admonens,  coepit:  Ferret  aequo  animo  qualiumcun- 
que,  suorum  tamen,  vel  stultitiam  vel  errorem.  In- 
stare  Alexandrum  gravem,  etiamsi  omnes  praesto  es- 
sent:  quid  futurum,  si  persecuti  fugam  ipsius  alie- 
nentur  {  13.  Aegre  paruit  Artabazo,  et  quamquam 
movere  castra  statuerat,  turbatis  tamen  omnium  ani- 
mis,  eodem  in  loco  substitit.  Sed  attonitus  moesti- 
tia  simul  et  desperatione,  tabernaculo  se  inclusit. 
14.  Ergo  in  castris,  quae  nullius  regebantur  imperio, 
varii  animorum  motus  erant;  nec  in  commune,  ut  an- 
tea,  consulebatur.  15.  Dux  Graecorum  militum  Pa- 
tron  arma  capere  suos  iubet,  paratosque  esse  ad  ex- 
sequendum  imperium.  16.  Persae  secesserant:  Bes- 
sus  cum  Bactrianis  erat ;  tentabatque  Persas  abduce- 
re,Bactra,  et  intactae  regionis  opulentiam,  simulque 

quae  manentibus  instarent  pericula,  ostentans.  Per- 
sarum  omnium  eadem  fere  fuit  vox,nefas  esse  deseri 
regem.  17.  Inter  haec  Artabazus  omnibus  imperato- 
ris  fungebatur  officiis.  Ille  Persarum  tabernacula 
circumire,  hortari,  monere  nunc  singulos,  nunc  uni- 
versos,  non  ante  destitit,  quam  satis  constaret  impe- 
rata  facturos.  Idem  aegre  a  Dario  impetravit,  ut  ci- 
bum  caperet,  animumque  regis. 

X.  At  Bessus  et  Nabarzanes  olim  agitatum  sce- 
lus  exsequi  statuunt,  regni  cupiditate  accensi:  Dario 
autem  incolumi  tantas  opes  sperare  non  poterant.  2. 
Quippe  in  illis  gentibus  regum  eximia  maiestas  est: 
ad  nomen  quoque  barbari  conveniunt;  et  pristinae 
veneratio  fortunae  sequitur  adversam.  3.  Inflabat 
impios  animos  regio,  cui  praeerant,  armis  virisque 
et  spatio  locorum  nulli  earum  gentium  secunda. 
Tertiam  partem  Asiae  tenet:  multitudo  iuniorum, 
exercitus,  quos  amiserat  Darius,  aequabat.  4.  lta- 
que  non  illum  modo,  sed  et  Alexandrum  spernebant, 
inde  vires  imperii  repetituri,  si  regionis  potiri  conti- 
gisset.  5.  Diu  omnibus  cogitatis,  placuit  per  milites 
Bactrianos,  ad  omne  obsequium  destinatos,  regem 
comprehendere;  mittique  nuntium  ad  Alexandrum, 
qui  indicaret,  vivum  asservari  eum :  6.  si,  id  quod  ti- 
mebant,  proditionem  aspernatus  esset,  occisuri  Da- 
rium,  etBactra  cum  suarum  gentium  manu  petituri. 
7.  Ceterum  propalam  comprehendi  Darius  non  pote- 
rat,  tot  Persarum  millibus  laturis  opem  regi :  Grae- 
corum  quoque  fides  timebatur.  8.  Itaque  quod  non 
poterant  vi,  fraude  assequi  tentant:  poenitentiam  se- 
cessionis  simulare  decreverant,  et  excusare  apud 
regem  consternationem  suam.  9.  Interim  qui  Per- 
sas  sollicitarent,  mittuntur.  Hinc  spe,  hinc  metu 
militares  animos  versant:  ruinae  rerum  illos  subdere 
capita,  in  perniciem  trahi:  quum  Bactra  pateant,  ex- 
ceptura  eos  donis  et  opulentia,  quantam  animis  con- 
cipere  non  possint.     10.  Haec  agitantibus  Artabazus 

superrenit,  sive  regis  iussu,  sive  sua  sponte,  affir- 
mans,  mitigatum  esse  Darium,  et  eundem  illis  amici- 
tiae  gradum  patere  apud  regem.  11.  llli  lacrimantes 
nunc  purgare  se,  nunc  Artabazum  orare,  ut  causam 
ipsorum  tueretur,  precesque  perferret.  12.  Sic 
peracta  nocte,  sub  lucis  exortu  Nabarzanes  cum  Ba- 
ctrianis  militibus  in  vestibulo  praetorii  aderat,  titu- 
lum  solemnis  oiticii  occulto  sceleri  praeferens.  Da- 
rius,  signo  ad  eundum  dato,  currum  pristino  more 
conscendit.  13.  Nabarzanes  ceterique  parricidae 
procumbentes  humi,  quem  paulo  postin  vinculis  ha- 
bituri  erant,  sustinuere  venerari:  lacrimas  etiam, 
poenitentiae  indices,  profuderunt:  adeo  humanis  in- 
geniis  parata  simulatio  est.  14.  Preces  deinde  sup- 
pliciter  admotae,  Darium,  natura  simplicem  et  mi- 
tem,  non  credere  modo  quae  aftirmabant,  sed  etiam 
flere  coegerunt.  15.  Ac  ne  tum  quidem  cogitati 
sceleris  poenituit,  quum  intuerentur,  qualem  et  re- 
gemetvirum  fallerent.  Ille  quidem,  securus  peri- 
culi  quod  instabat,  Alexandri  manus,  quas  solas  ti- 
mebat,  eifugere  properabat. 

XI.  Patron  autem,  Graecorum  dux,  praecepit 
suis,  ut  arma,  quae  in  sarcinis  antea  ferebantur,  in- 
duerent,  ad  omne  imperium  suum  parati  etintenti. 
2.  Ipse  currum  regis  sequebatur,  occasioni  imminens 
alloquendi  eum:  quippe  Bessi  facinus  praesenserat. 
Sed  Bessus,  id  ipsum  metuens,  custos  verius,  quam 
comes,  a  curru  non  recedebat.  3.  Diu  ergo  Patron 
cunctatus,  ac  saepius  sermone  revocato,  inter  fidem 
timoremque  haesitans,  regem  intuebatur.  4.  Qui  ut 
tandem  advertit  oculos,  Bubacem  spadonem  inter 
proximos  currum  sequentem  percontari  iubet,  num- 
quid  ipsi  velit  dicere.  Patron,  se  vero,  sed  remotis 
arbitris,  loqui  velle  cum  eo  respondit.  5.  Iussusque 
propius  accedere,  sine  interprete,  (nam  haud  rudis 
Graecae  linguaeDarius  erat):  ,,Rex,  inquit,cx  L  mil- 
libus  Graecorum  supersumus  pauci ,  omnis  fortunae 

tuae  comites,  et  in  hoc  [tuo]  statu  iidem,qui  florente 
te  fuimus;  quascunque  sedes  elegeris,  pro  patria  et 
domesticis  rebus  petituri.  Secundae  adversaeque 
res  tuae  copulavere  nos  tecum.  6.  Per  hanc  fidem 
invictam  oro  et  obtestor,in  nostris  castris  tibi  taber- 
naculum  statue:  nos  corporis  tui  custodes  esse  pa- 
tiaris.  Amisimus  Gi*acciam,  nulla  Bactra  sunt  nobis : 
spes  omnis  in  te,  utinam  et  in  ceteris  esset.  Plura 
dici  non  attinet.  Custodiam  corporis  tui  externus 
et  alienigena  non  deposcerem,  si  crederem  alium 
posse  praestare."  7.  Bessus,  quamquam  erat  Graeci 
sermonis  ignarus,  tamen  stimulante  conscientia  in- 
dicium  profecto  Patronem  detulisse  credebat:  et  in- 
terpretis  Graeci  relato  sermone  exemta  dubitatio 
est.  8.  Darius  autem,  quantum  ex  vultu  concipi 
poterat,  haud  sane  territus,  percontari  Patrona  cau- 
sam  consilii,  quod  afferret,  coepit.  Ille  non  ultra 
differendum  ratus:  „Bessus,inquit,etNabarzanes  in- 
sidiantur  tibi,  in  ultimo  discrimine  et  fortunae  tuae 
et  vitae.  Hic  dies  aut  parricidis,  aut  tibi  futurus  ul- 
timus."  9.  Et  Patron  quidem  egregiam  conservati 
regis  gioriam  tulerat.  10.  Eludant  licet,  quibus  forte 
ac  temere  humana  negotia  volvi  agique  persuasum 
est:  equidem  aeterna  constitutione  crediderim,  ne- 
xuque  causarum  latentium,  et  multo  ante  destinata- 
rum,  suum  quemque  ordinem  immutabili  lege  per- 
currere.  11.  Darius  certe  respondit:  quamquamsibi 
Graecorum  militum  fides  nota  sit,  nunquam  tamen 
a  popularibus  suis  recessurum.  Difficilius  sibi  esse 
damnare,  quam  decipi.  Quidquid  fors  tulisset,  inter 
suos  perpeti  malle,  quam  transfugam  fieri.  Sero  se 
perire,  si  salvum  esse  sui  milites  nollent.  12.  Pa- 
tron,  desperata  salute  regis,  ad  eos,  quibus  praeerat, 
rediit,  omnia  pro  fide  experiri  paratus. 

Xll.  At  Bessus  occidendi  protinus  regis  impetum 
conceperat.  Sed  veritus,  ne  gratiam  Alexandri,  ni 
vivum  eum  tradidisset,  inire  non  posset,  dilato  in 

proximam  noctem  sceleris  consilio,  agere  gratias  in- 
cipit,  quod  perfidi  hominis  insidias,  iam  Alexandri 
opes  spectantis,  prudenter  cauteque  vitasset  2.  Do- 
num  eum  hosti  laturum  fuisse  regis  caput.  Nec  mi- 
rari,  hominem  mercede  conductum  omnia  habere  ve- 
nalia:  sine  pignore,  sine  lare,  terrarum  orbis  exsu- 
lem,  ancipitem  hostem,  ad  nutum  licentium  circum- 
ferri.  3.  Purganti  deinde  se,  Deosque  patrios  testes 
fidei  suae  invocanti,Dariusvultu  assentiebatur:  haud 
dubius,  quin  vera  deferrentur  a  Graecis;  sed  eo  re- 
rum  ventum  erat,  ut  tani  periculosum  esset  non  cre- 
dere  suis,  quam  decipi.  4.  XXX  millia  erant,  quo- 
rum  inclinata  in  scelus  levitas  timebatur:  IVmillia 
Patron  habebat;  quibus  si  credidisset  salutem  suam, 
damnata  popularium  fide,  parricidio  excusationem 
videbat  offerri.  5.  Itaque  praeoptabat  immerito, 
quam  iure  violari.  Besso  tamen  insidiarum  consi- 
lium  purganti  respondit,  Alexandri  sibi  non  minus 
iustitiam,  quam  virtutem,  esse  perspectam.  Falli 
eos,  qui  proditionis  ab  eo  praemium  exspectent:  vio- 
latae  fidei  neminem  acriorem  fore  vindicemultorem- 
que.  6.  lamque  nox  appetebat,  quum  Persae  more 
solito  armis  positis  ad  necessaria  ex  proximo  vico 
gerenda  discurrunt.  At  Bactriani,  ut  imperatum  erat 
a  Besso,  armati  stabant.  7.  Inter  haec  Darius  Arta- 
bazum  acciri  iubet:  expositisque,  quae  Patron  detu- 
lerat,  haud  dubitare  Artabazus,  quin  transeundum 
esset  in  castra  Graecorum.  Persas  quoque  periculo 
vulgato  secuturos.  8.  Destinatusvsorti  suae,  etiam 
nullius  salubris  consilii  patiens,  unicam  in  illa  fortu- 
na  opem,  Artabazum,  ultimum  illum  visurus,  ample- 
ctitur:  perfususque  mutuis  lacrimis,  inhaerentem  si- 
bi  avelli  iubet:  capiti  deinde  velato,  ne  inter  gemitus 
digredientem  velut  a  rogo  intueretur,in  humum  pro- 
num  corpus  abiecit.  9.  Tum  vero  custodiae  eius  as- 
sueti,  quos  regis  salutem  vel  periculo  vitae  tueri 
oportebat,  dilapsi  sunt;  armatis,  quos  iam  adventare 

credebant,  haud  rati  se  futuros  pares.  Ingens  ergo 
in  tabernaculo  solitudo  erat,  paucis  spadonibus,quia 
quo  discederent  non  habebant,  circumstantibus  re- 
gem.  10.  At  ille,  remotis  arbitris,  diu  aliud  atque 
aliud  consilium  animo  volutabat.  lamque  solitudi- 
nem,  quam  paulo  ante  pro  solatio  petiverat,  perosus, 
Bubacem  vocari  iubet.  11.  Quem  intuens,  Ite,  ih- 
quit,  consulite  vobis,  adultimum  regivestro,  ut  dece- 
bat,  fide  exhibita.  Ego  hic  legemfati  mei  exspecto. 
Forsitan  mireris,  quod  vitam  nonfiniam?  alieno  scele- 
re,  quam  meo,  mori  malo.  12.  Post  hanc  vocem  spado 
gemitu  non  modo  tabernaculum,  sed  etiam  castra 
complevit.  Irrupere  deinde  alii,  laceratisque  vesti- 
bus,lugubri  etbarbaro  ululatu  regem  deplorare  coe- 
perunt.  13.  Persae,  ad  illos  clamore  perlato,  atto- 
niti  metu,  nec  arma  capere,  ne  in  Bactrianos  incide- 
rent,  nec  quiescere  audebant,  ne  impie  deserere  re- 
gem  viderentur.  14.  Varius  ac  dissonus  clamor  sine 
duce  ac  sine  imperio  totis  castris  referebatur.  Bes- 
so  et  Nabarzani  nuntiaverant  sui,  regem  a  semetipso 
interemptum  esse.  Planctus  eos  deceperat.  15.  lta- 
que  citatis  equis  advolant,  sequentibus  quos  ad  mi- 
nisterium  sceleris  delegerant;  et  quum  tabernacu- 
lum  intrassent,  quia  regem  vivere  spadones  indica- 
bant,  comprehendi  vincirique  iusserunt.  16.  Rex, 
curru  paullo  ante  vectus,  et  Deorum  a  suis  honoriv 
bus  cultus,  nulla  externa  ope  admota,  captivus  ser- 
vorum  suorum,  in  sordidum  vehiculum  peilibus  un- 
dique  contectum  imponitur.  1T.  Pecunia  regis  et 
supellex  quasi  iure  belli  diripitur;  onustique  prae- 
da,  per  scelus  ultimum  parta,  fugam  intendunt.  18. 
Artabazus  cum  iis,  qui  imperio  parebant,  Graecisque 
militibus  Parthienem  petebat,  omniatutiora  parrici- 
darum  contuitu  ratus.  19.  Persae,  promissis  Bessi 
onerati,  maxime  quia  nemo  alius  erat,  quem  seque- 
rentur,  coniunxere  se  Bactrianis,  agmen  eorum  ter- 
tio  assecuti  die.     20.  Ne  tamen  honos  regi  non  ha- 

beretur,  aureis  compedibus  Darium  vinciunt,  nova 
ludibria  subinde  excogitante  fortuna.  Et  ne  forte 
cultu  regio  posset  agnosci,  sordidis  pellibus  vehicu- 
lum  intexerant;  ignoti  iumenta  agebant,  ne  percun 
etantibus  in  agmine  monstrari  posset:  custodes  pro 
cui  sequebantur. 

XIII.  Alexander,  audito  Darium  movisse  ab  Ec- 
batanis,  omisso  itinere,  quod  petebat  in  Mediam, 
fugientem  insequi  pergit  strenue.  2.  Tabas  oppidum 
est  in  Paraetacene  ultima:  ibi  transfugae  nuntiant, 
praecipitem  fuga  Bactra  petere  Darium.  3.  Certiora 
deinde  cognoscit  ex  Bagysthene  Babylonio:  non 
equidem  vinctum  regem,  sed  in  periculo  esse .  aut 
mortis,  aut  vinculorum  affirmabat.  4.  Rex,  ducibus 
convocatis,  maximum,  inquit,  opus,  sedlabor  brevissi- 
mus  superest:  Darius  haud procul  destitutus  a  siiis,  aut 
oppressus.  In  illo  corpore  posita  est  victoria  nostra : 
et  tanta  res  celeritatis  est  praemium.  5.  Omnes  pari- 
ter  conclamant,  paratos  ipsos  sequi;  nec  labori,  nec 
periculo  parceret.  Igitur  raptim  agmen  cursus  ma- 
gis  quam  itineris  modo  ducit,  ne  nocturna  quidem 
quiete  diurnum  laborem  relaxante.  6.  Itaque  quin- 
genta  stadia  processit:  perventumque  erat  in  vicum, 
in  quo  Darium  Bessus  comprehenderat.  7.  Ibi  Me- 
lon  Darii  interpres  excipitur.  Corpore  aeger  non 
potuerat  agmen  sequi,  et  deprebensus  celeritate  re- 
gis,  transfugam  se  esse  simulabat.  Ex  hoc  acta  co- 
gnoscit.  Sed  fatigatis  necessaria  quies  erat.  8.  Ita- 
que  delectis  equitum  sex  millibus  trecentos ,  quos 
Dimachas  appellabant,  adiungit:  dorso  hi  graviora 
arma  portabant,  ceterum  equis  vehebantur;  quum 
res  locusque  posceret,  pedestris  acies  erat.  9.  Haec 
agentem  Alexandrum  adeunt  Orsilos  et  Mythrace- 
nes,  qui  Bessi  parricidium  exosi  transfugerant;  rtun- 
tiabantque,  stadia  D  abesse  Persas;  ipsos  brevius 
iter  monstraturos.  10.  Gratus  regi  adventus  trans- 
fugarum  fuit    Itaque  prima  vespera  ducibus  iisdem 

cum  expedita  equitum  manu  monstratam  riam  ingre- 
ditur,  phalange,  quantum  festinare  posset,  sequi  ius- 
sa.  Ipse  quadrato  agmine  incedens,  ita  cursum  rege- 
bat,  ut  primi  coniungi  ultimis  possent.  li.  CCC  sta- 
dia  processerant,  quum  occurrit  Brocubelus,  Mazaei 
filius,  Syriae  quondam  praetor.  Is  quoque  transfuga 
nuntiabat,  Bessum  haud  amplius  quam  CC  stadia  ab- 
esse.  Exercitum,  utpote  quinihil  praecaveret,  in- 
compositum  inordinatumque  procedere.  Hyrcaniam 
videri  petituros.  Si  festinaret  sequi,  palantibus  su- 
perventurum.  Darium  adhuc  vivere.  12.  Strenuo 
alioqui  cupiditatem  consequendi  transfugainiecerat. 
Itaque  calcaribus  subditis,  effuso  cursu  eunt.  lam- 
que  fremitus  hostium  iter  ingredientium  exaudieba- 
tur;  sed  prospectum  ademerat  pulveris  nubes.  Paul- 
lisper  ergo  inhibuit  cursum,  donec  consideret  pulvis. 
13.  lamque  conspecti  a  barbaris  erant,  et  abeuntium 
agmen  conspexerant;  nequaquam  futuri  pares,  si 
Besso  tantum  animi  fuisset  ad  proelium,  quantum  ad 
parricidium  fuerat.  Namque  et  numero  barbari 
praestabant,  et  robore:  ad  hocrefecti  cum  fatigatis 
certamen  inituri  erant.  14.  Sed  nomen  Alexandri, 
et  fama,  maximum  in  bello  utique  momentum,  pavi- 
dos  infugam  convertit.  15.  Bessus,  et  ceteri  faci- 
noris  eius  participes,  vehiculum  Darii  assecuti,  coe- 
perunt  hortari  eum,  ut  conscenderet  equum,  et  se 
hosti  fuga  eriperet.  16.  llle  Deos  ultores  adesse 
testatur,  et  Alexandri  fidem  implorans,negat,se  par- 
ricidas  velle  comitari.  Tum  vero  ira  quoque  accen- 
si,  tela  iniiciunt  in  regem;  multisque  confossum  vul- 
neribus  relinquunt.  17.  lumenta  quoque,  ne  longius 
prosequi  possent,  convulnerantur;  duobus  servis,  qui 
regem  comitabantur,  occisis.  18.  Hoc  edito  facino- 
re,  ut  vestigia  fugae  spargerent,  Nabarzanes  Hyrca- 
niam,  Bessus  Bactra,  paucis  equitum  comitantibus, 
petebant:  barbari,  ducibus  destituti,  qua  quemque 
autspes  ducebat,  aut  pavor,  dissipabantur:  D  tan- 

tum  equites  congregaverant  se,  incerti  adhuc,  resi- 
sterene  melius  esset,  an  fugere.  19.  Alexander,  ho- 
stium  trepidatione  comperta,  Nicanorem  cum  equi- 
tum  parte  ad  inhibendam  fugam  praemittit:  ipse  cum 
ceteris  sequitur.  III  ferme  millia  resistentium  occi- 
sa  sunt;  reliquum  agmen  more  pecudum  intactum 
agebatur,  iubente  rege,  ut  caedibus  abstineretur.  20. 
Nemo  captivorum  erat,  qui  monstrare  Darii  vehicu- 
lum  posset:  singuli,  ut  quaeque  prehenderant,  scru- 
tabantur;  nec  tamen  ullum  vestigium  fugae  regis  ex- 
stabat.  21.  Festinantem  Alexandrum  vix  tria  millia 
equitum  persecuta  sunt.  At  in  eos,  qui  lentius  se- 
quebantur,  incidebant  universa  fugientium  agmina. 
22.  Vix  credibile  dictu,  plures  captivi,  quam  qui  ca- 
perent,  erant:  adeo  omnem  sensum  territis  fortuna 
penitus  excusserat,  ut  nec  hostium  paucitatem,  nec 
multitudinem  suam  satis  cernerent.  23.  Interim  iu- 
menta,  quae  Darium  vehebant,  nullo  regente  deces- 
serant  militari  via,  et  errore  delata  per  IV  stadia ,  in 
quadam  valle  constiterant,  aestu,  simulque  vulneri- 
bus  fatigata.  24.  Haud  procul  erat  fons,  ad  quem 
monstratum  a  peritis  Polystratus  Macedo  siti  mace- 
ratus  accessit;  ac  dum  galea  haustam  aquam  sorbet, 
tela  iumentorum  deficientium  corporibus  infixa  con- 
spexit.  25.  Miratusque  confossa  potius,  quam  ab- 
acta  esse,  semivivi  *  *  * 

(Finis  huius  libri  desideratur.) 

FREINSHEMII    SUPPLEMENTUM. 

**,'[honiinis  gemitum  percipit.  26.  ltaque  more  in- 
genii  humani  cupidus  visendi  quid  rei  vehiculo  isto 
conderetur,  dimotis  pellibus,  quibus  obtectum  erat, 
Darium  multis  vulneribus  confossum  reperit.  Regius 
enim  cultus,  et  aureae  catenae,  quis  a  parricidis  vin- 
ctus  fuerat,  dubitationem  eximebant.  27.  Non  erat 
expers  Graeci  sermonis  Darius;  gratiasque  agebat 
Diis ,  qui  post  tanta  mala,  tamque  gravia,  hoc  tamen 

indulsissent  solatii,  ne  omnino  in  solitudine  extre- 
mum  spiritum  effunderet.  28.  Itaque  te,  inquit,  quis- 
quis  es  mortalium ,  per  communem  hominum  sortem,  a 
qua  nec  maximos  regum  exemptos  esse  praesenti  spe- 
ctaculo  moneris,  rogo  quaesoque,  ut  haec  ad  Alexan- 
drum  mandata  mea  perferas :  nihil  eorum,  quae  longe 
tristissima perpessus  sum ,  ne  hunc  quidem  incompara- 
bilis  calamitatis  exitum,  ita  gravem  mihi  accidisse,  ut 
hocunum,  quod  post  tanta  in  me  meosque  merita  ad- 
versus  clementissimum  victorem  inimico  vivendumfuit, 
et  nunc  ingrato  moriendum  est.  29.  Scd  si  qua  postre- 
mis  miserorum  votis  apud  Deos  vis  est,  et  cum  ipso  spi- 
ritu  profusas  preces  mitius  aliquod  numen  exaudit\  ille 
quidem  sospes  et  incolumis,  longeque  supra  contagium 
meae  sortis  et  invidiam  fortunae  positus ,  insolio  Cyri 
gloriosam  aetatem  exigat:  suaeque  virtutis  ?nemor,_ 
eum  matri  liberisque  meis  locum  apud  se  esse patiatur, 
quem  illifide  et  obsequio  meruerint.  30.  At parricidas 
promtum  exitium  consequatur,  quod  Alexander  irroga- 
bit,  si  non  misericordia  infelicis  hostis,  saltem  odiofa- 
cinorum,  et  ne  impunita  in  aliorum  etiam  regum  suum- 
queipsius  exitium  erumpant.  31.  Post  haec,  quum 
siti  angeretur,  allata  per  Polystratum  aqua  recrea- 
tus,  ,,Ergo,ait,hanc  etiam  tantis  calamitatibus  extre- 
mam  accedere  oportuit,  ut  bene  merito  gratiam  re- 
ferre  non  possim:  at  referet  Alexander;  Alexandro 
vero  Dii."  32.  Dextram  deinde  protendit,  eamque 
Alexandro,fideiregiaepignus,ferriiubens,apprehen- 
saPolystrati  manu  animam  efflavit.  33.Alexander  an 
spiranti  adhuc  supervenerit,  incertum  est:  illud  con- 
stat,  miserabili  regis  opulentissimi  exitu  comperto, 
copiosas  lacrimas  profudisse,  statimque  chlamyde 
sibi  detracta  corpus  operuisse,et  magno  cum  honore 
ad  suos  deferri  iussisse,  ut  regio  Persarum  more  cu- 
ratum  monumentis  maiorum  inferretur.  34.1ngratitu«< 
dineni  hominum,  a  quis  pro  sununis  beneheiis  crude- 
le  exitium  Darius  pertulit,  quamquam  suopte  inge- 

nio  horrendam  et  exsecrabilem,  insigniore  ad  poste- 
ritatem  infamia  damnavit  eanis  cuiusdam  mira  fides, 
qui  ab  omnibus  famiiiaribus  derelicto  solus  adfuit, 
et  quam  in  vivum  prae  se  tulit  benevolentiam,  mo- 
rienti  quoque  constanter  praestitit.  35.  Hunc  vitae 
linem  sortitus  est  ille,  quem  modo  contumelia  affici 
putabant,  nisi  regem  regum,  etDeorum  consangui- 
neum  salutarent:  magnoque  iterum  experimento  ap- 
probatum  est,  neminem  magis  patere  fortunae,quam 
qui  pluribus  eiusdem  blanditiis  irretitus,iugumillius 
tota  cervice  receperit.] 


Curtius. 

LIBER    VI. 

(cuius  principiiun  desideratur.) 


A  R  G  U  M  E  N  T  U  M. 

1.  Interea  Lacedaemonii  in  Graecia  contra  Macedones  arma 
sumserant.  Quibus  tamen  ab  Antipatro  apud  Megalopolim  vi- 
ctis,  Alexander  Graecis,  qui  se  absente  defecerant,  pacem  con- 
cessit.  2.  Ipse  in  Persis,  bello  invictus,  otio  et  deliciis  fran- 
gitur:  unde  rumor  in  castris,  qui  torpentem  excitat.  3.  Hor- 
tatnr  Alexander  milites,  ut  bellum  in  Asia  inchoatnm  perse- 
quantur  et  absolvant.  4.  Ziobetis  miri  fluminis  descriptio. 
Alexander  Nabarzani,  per  literas  salutem  quaerenti,  veniam 
pollicetur.  Deinde  mari  Caspio  et  Hyrcaniae  proximus,  quos- 
dam  Darii  praefectos  recipit  in  gratiam  5.  Artahazo  summa 
cum  animi  benevolentia  excepto,    Graecis  qui  Darium  adiuve 

rant,  parcit  Alexander,  et  Mardorum  gente  debellata,  cum 
Amazonum  regina  congreditur.  6.  Deinde  liberius  se  luxui 
Persico  lubidinibusque  quum  dat,  Macedones  Alexandri  offen- 
duntur  moribus:  qui  ut  seditionem  averteret,  ad  bellum  Besso 
inferendum  mentem  convertit,  quod  et  stratagemate  inchoat: 
acSatibarzanem,quod  defecisset,  primumpersequitur,  barbaros 
a  montibus  fortiter  dispellit;  Artacaenam  expugnat.  7.  Con- 
iurationem  in  Alexandrum  Dymnus  Nicomacho,  hic  per  Zebal- 
linum  fratrem  Alexandro  detegit.  Hinc  mors  Dymni,  qui  ipse 
sibi  manus  infert.  8.  Amicorum  regiorum  consilio  Philotas, 
Parmenionis  filius,  coniurationis  auctor  et  particeps  creditus, 
capitur,  ac  velato  capite  in  regiam  abducitur.  9.  De  coniura- 
tione,  adversus  Philotam  expostulatoria  Alexandri  ad  milites 
oratio.  Philotas  adductus,  defensionem  parat.  10.  Apologe- 
tica  Philotae  oratio,  qua  coniurationis  accusationem  prolixe 
refellit.  11.  Concio,  quodam  Belone  accensa ,  in  Philotam 
surgit.  Is  paulo  post,  ut  se  cruciatibus  liberaret,  fictae  coniu- 
rationis  circumstantias  aperit,  cumque  aliis,  qui  accusantur, 
saxis  a  Nicomacho  obruitur. 

FREINSHEMII  SUPPLEMENTUM. 

[Dum  eaper  Asiam  geruntur,  ne  in  Graecia  qui- 
dem  Macedoniaque  tranquillae  res  fuere.  Regnabat 
apud  Lacedaemonios  Agis  Archidami  filius,  qui  Ta- 
rentinis  opem  ferens  ceciderat,  eodem  die  quo  Phi- 
lippus  Athenienses  ad  Chaeroneam  vicit.  Is  Alexan- 
dri  per  virtutem  aemulus,  cives  suos  stimulabat,  ne 
Graeciam  servitute  Macedonum  diutius  premi  pate- 
rentur:  nisi  in  tempore  providerent,  idem  iugum  ad 
ipsos  transiturum  esse.  Adnitendum  igitur,  dum  ali- 
quae  adhuc  Persis  ad  resistendum  vires  essent:  illis 
oppressis,  adversus  immanem  potentiam  frustra  avi- 
tae  libertatis  memores  futuros.  Sic  instinctis  ani- 
mis,  occasionem  belli  ex  commodo  coeptandi  cir- 
cumspiciebant.  Igitur  felicitate  Memnonis  invitati, 
consilia  cum  ipso  miscere  aggressi  sunt;  et  post- 

quam  ille  rerum  laetarum  initia  intempestivamorte 
destituit,  nihilo  remissius  agebant.  Sed  ad  Phar- 
nabazum  et  Autophradaten  profectus  Agis,  triginta 
argenti  talenta,  decemque  triremes  impetravit,  quas 
Agesilao  fratri  misit,  utin  Cretam  navigaret,  cuius 
insulae  cultores  inter  Lacedaemonios  et  Macedonas 
diversis  studiis  distrahebantur.  Legati  quoque  ad 
Darium  missi  sunt,  qui  in  usum  belli  ampliorem  vim 
pecuniae,  pluresque  naves  peterent.  Atque  haec  eo- 
rum  coepta  clades  ad  Issum  (nam  ea  intervenerat) 
adeo  non  interpellavit,  ut  etiam  adiuverit.  Quippe 
fugientem  insecutus  Alexander  in  longinqua  loca 
magis  magisque  rapiebatur;  et  ex  ipso  proelio  mer- 
cenariorum  ingens  multitudo  in  Graeciam  fuga  pe- 
netraverat:  quorum  octo  millia  Persica  pecunia  con- 
duxit  Agis,  eorumque  opera  plerasque  Cretensium 
urbes  recepit.  Cum  deinceps  Menon,  in  Thraciam 
ab  Alexandro  missus,  barbaros  ad  defectionem  im- 
pulisset,  adque  eam  comprimendam  Antipater  exer- 
citum  ex  Macedonia  in  Thraciam  duxisset,  opportu- 
nitate  temporis  strenue  usi  Lacedaemonii  totam  Pe- 
loponnesum,  paucis  urbibus  exceptis,  in  partes  tra- 
xerunt,  confectoque  exercitu  viginti  millium  pedi- 
tum,  cum  equitibus  bis  mille,  Agidi  summam  impe- 
rii  detulerunt.  Antipater  ea  re  compertabellum  in 
Thracia,  quibus  potest  conditionibus,  componit;  ra- 
ptimque  in  Graeciam  regressus,  ab  amicis  sociisque 
civitatibus  auxilia  cogit.  Quibus  convenientibus,  ad 
quadraginta  pugnatorum  millia  recensuit.  Advene- 
rat  et  ex  Peloponneso  valida  manus:  sed  quia  du- 
biam  ipsorum  fidem  resciverat,dissimulata  suspieio- 
ne  gratias  egit,  quod  ad  defendendam  adversus  La- 
cedaemonios  Alexandri  dignitatem  adfuissent:  scri- 
pturum  se  id  regi,  gratiam  in  tempore  relaturo.  In 
praesens  nihil  opus  esse  maioribus  copiis :  itaque  do- 
mos  redirent,  foederis  necessitate  expleta.  Nuntios 
deinde  ad  Alexandrum  mittit,  de  motu  Graeciae  cer- 

tiorem  facturos.  Atque  illi  regem  apudBactra  de- 
mum  consecuti  sunt;  cum  interim  Antipatri  victoria, 
et  nece  Agidis,  in  Arcadia  transactum  esset.  Sane 
iam  pridem  tumultu  Lacedaemoniorum  cognito, 
quantum  tot  terrarum  spatiis  discretus  potuit,  pro- 
viderat:  Amphoterum  cum  Cypriis  et  Phoeniciis  na- 
vibus  in  Peloponnesum  navigare,  Meneten  tria  mil- 
lia  talentum  ad  mare  deferre  iusserat,  ut  ex  propin- 
quo  pecuniamAntipatro  subministraret,  quanta  iilum 
indigere  cognovisset.  Probe  enim  perspexerat, 
quanti  ad  omnia  momenti  motus  istius  inclinatio  fu- 
tura  esset,quamquam  deinceps  adepto  victoriaenun- 
tio  suis  operibus  id  discrimen  comparans,  murium 
eam  pugnam  fuisse  cavillatus  est.  Ceterum  princi- 
pia  eius  belli  haud  improsperaLacedaemoniis  fuere. 
luxta  Corrhagum  Macedoniae  castellum  cum  Antipa- 
tri  militibus  congressi  victores  extiterant:  et  rei  be- 
ne  gestae  fama  etiam  qui  suspensis  mentibus  fortu- 
nam  spectaverant,  in  societatem  eorum  pertracti 
sunt.  Una  ex  Elaeis  Achaeisque  urbibus  Peller.e  foe- 
dus  aspernabatur;  et  in  Arcadia  Megalopolis,  fida 
Macedonibus  ob  Philippi  memoriam,  a  quo  benefi- 
ciis  affecta  fuerat.  Sed  haec  arcte  circumsessa  haud 
procul  deditione  aberat,  nisi  tandem  Antipater  sub- 
venisset.  Is  postquam  castra  castris  contulit,  seque 
numero  militum  alioque  apparatu  superiorem  con- 
spexit,  quamprimum  de  summa  rerum  proelio  con- 
tendere  statuit:  neque  Lacedaemonii  detrectavere 
certamen.  Ita  commissa  est  pugna,  quae  rem  Spar- 
tanam  maiorem  in  modum  aflflixit.  Cum  enim  angu- 
stiis  locorum,  in  quibus  pugnabatur,  confisi,  ubi  ho- 
sti  nullum  multitudinis  usum  futurum  credebant,ani- 
mose  congressi  essent,  neque  Macedones  impigre 
resisterent,  multum  sanguinis  fusum  est.  Sed  post- 
quam  Antipater  integram  subinde  manum  laboranti- 
bus  suis  subsidio  mittebat;  iinpulsa  Lacedaemonio- 
rum  acies  gradum  paullisper  retulit.     Quod  conspi- 

catus  Agis,  cum  coliorte  regia,  quae  ex  fortissimis 
constabat,  se  in  medium***] 

CAPUT    I. 

1.  ***pugnae  discrimen  immisit,  obtruncatisque,  qui 
promtius  resistebant,  magnam  partem  hostium  pro- 
pulit.  2.  Coeperant  fugere  victores:  et  donec  avi- 
dius  sequentes  in  planum  deduxere,  multi  cadebant; 
sed  ut  primum  locus,  in  quo  stare  possent,  fuit,  ae- 
quis  viribus  dimicatum  est.  3.  Inter  omnes  tamen 
Lacedaemonios  rex  eminebat,non  armorum  modo  et 
corporis  specie,  sed  etiam  magnitudine  animi,  quo 
uno  vinci  non  potuit.  4.  Undique  nunc  cominus, 
nunc  eminus  petebatur;  diuque  arma  circumferens, 
alia  tela  clypeo  excipiebat,  corpore  alia  vitabat:  do- 
nec  hasta  femora  perfossa,  plurimo  sanguine  eifuso, 
destituere  pugnantem.  5.  Ergo  clypeo  suo  exce- 
ptum  armigeri  raptim  in  castra  referebant,  iactatio- 
nem  vulnerum  haud  facile  tolerantem.  6.  Nec  ta- 
men  omisere  Lacedaemonii  pugnam;  et  ut  primum 
sibi  quam  hosti  aequiorem  locum  capere  potuerunt, 
densatis  ordinibus  eifuse  fluentem  in  se  aciem  exce- 
pere.  7.  Non  aliud  discrimen  vehementius  fuisse 
memoriae  proditum  est.  Duarum  nobilissimarum 
bello  gentium  exercitus  pari  Marte  pugnabant».  8. 
Lacedaemonii  vetera,  Macedones  praesentia  decora 
intuebantur:  illi  pro  libertate,  hi  pro  dominatione 
pugnabant.  Lacedaemoniis  dux,  Macedonibus  locus 
deerat.  9.  Diei  quoque  unius  tam  multiplex  casus 
modo  spem,  modo  metum  utriusque  partis  augebat; 
velut  de  industria  inter  fortissimos  viros  certamen 
aequante  fortuna.  10.  Ceterum  angustiae  loci,  in 
quo  haeserat  pugna,  non  patiebantur  totis  congredi 
viribus.  Spectabant  ergo  plures,  quam  inierant  proe- 
lium,  et  qui  extra  teli  iactum  erant,  clamore  invicem 
suos  accendebant.  11.  Tandem  Laconum  acies  lan- 
guescere,  lubrica  arma  sudore  vix  sustinens;  pedem 

deinde  referre  coepit,  et  urgente  hoste  apertius  fu- 
gere.  12.  lnsequebatur  dissipatos  victor,  et  emen- 
sus  [cursu]  omne  spatium,  quod  acies  Laconum  ob- 
tinuerat,  ipsum  Agim  persequebatur.  13.  llle,  ut 
fugam  suorum  et  proximos  hostium  conspexit,  depo- 
ni  se  iussit:  14.  expertusque  membra,  an  impetum 
animi  sequi  posscnt,  postquam  deficere  sensit,  po- 
plitibus  semet  excepit;  galeaque  strenue  sumta,  cly- 
peo  protegens  corpus,  hastam  dextra  vibrabat,  ultro 
voeans  hostem,  si  quis  iacenti  spolia  demere  aude- 
ret.  15.  Nec  quisquam  fuit,  qui  sustineret  cominus 
congredi.  Procul  missilibus  appetebatur,  ea  ipsa  in 
hostem  retorquens;  donec  lancea  nudo  pectori  infi- 
xa  est:  qua  ex  vulnere  evulsa,inclinatum  ac  deficiens 
caput  clypeo  paulisper  excepit;  deinde,  linquente 
spiritu  pariter  ac  sanguine,  moribundus  in  arma  pro- 
cubuit.  16.  Cecidere  Lacedaemoniorum  V  millia,  et 
CCCLX:  ex  Macedonibus  haud  ampliusCCC:  cete- 
rum  vix  quisquam,  nisi  saucius,  revertit  in  castra. 
Haec  victoria  nonSpartam  modo  sociosque  eius,sed 
etiam  omnes,  qui  fortunam  belli  spectaverant,fregit. 
17.  Nec  fallebat  Antipatrum,  dissentire  ab  animis 
gratulantium  vuitus;  sed  bellum  finire  cupienti  opus 
erat  decipi.  Et  quamquam  fortuna  rerum  placebat, 
invidiam  tamen,  quia  maiores  res  erant,  quam  quas 
praefecti  modus  caperet,  metuebat.  18.  Quippe  Ale- 
xander  hostes  vinci  voluerat;  Antipatrum  vicisse,  ne 
tacitus  quidem  indignabatur,  suae  demtum  gloriae 
existimans,  quidquid  cessisset  alienae.  19.  Itaque 
Antipater,  qui  probe  nosset  spiritum  eius,  non  est 
ausus  ipse  agere  arbitrium  victoriae;  sed  concilium 
Graecorum,  quid  fieri  piaceret,  consuluit.  20.  A  quo 
Lacedaemonii,  nihii  aliud,  quam  ut  oratores  mittere 
ad  regem  liceret,  precati,  veniam  defectionis,  prae- 
ter  auctores,  impetraverunt.  Megalopolitanis,  quo- 
rum  urbs  erat  obsessa  a  defectione,  Achaei  et  Aetoli 
CXX  talenta  dare  iussi  sunt.    21.  Ilic  fuit  exitus 

belli,  quod  repente  ortum,  prius  tamen  finitum  est, 
quam  Darium  Alexander  apud  Arbela  superaret. 

II.  Sed  ut  primum  instantibus  curis  laxatus  est 
animus,  militarium  rerum  quam  quietis  otiique  pa- 
tientior;  excepere  eum  voluptates:  et  quem  arma 
Persarum  non  fregerant,  vitia  vicerunt;  2.  intempe- 
stiva  convivia,  et  perpotandi  pervigilandique  insana 
dulcedo,  ludique,  et  greges  pellicum,  omnia  in  ex- 
ternum  lapsa  morem.  Quem  aemulatus  quasi  potio- 
rem  suo,  ita  popularium  animos  oculosque  pariter 
offendit,  ut  a  plerisque  amicorum  pro  hoste  habere- 
tur.  3.  Tenaces  quippe  disciplinae  suae,  solitosque 
parco  ac  parabili  victu  ad  implendanaturae  deside- 
ria  defungi,  in  peregrina  et  devictarum  gentium  ma- 
la  impulerat.  4.  Hinc  saepius  comparatae  in  caput 
eius  insidiae,  secessio  militum,  et  liberior  inter  mu- 
tuas  querelas  dolor:  ipsius  deinde  nunc  ira,  nunc  su- 
spiciones,  quas  excitabat  inconsultus  pavor :  cetera- 
que  his  similia,  quae  deinde  dicentur.  5.  Igitur 
quum  intempestivis  conviviis  dies  pariter  noctesque 
consumeret;  satietatem  epularum  ludis  interpella- 
bat:  non  contentus  artificum,  quos  e  Graecia  excita- 
verat,  turba;  quippe  captivae  feminarum  iubebantur 
suo  ritu  canere,  incbnditum  et  abhorrens  peregrinis 
auribus  carmen.  6.  Inter  quas  unam  rex  ipse  con- 
spexit  moestiorem  quam  ceteras,  et  producentibus 
eam  verecunde  reluctantem.  Excellens  eratforma, 
et  formam  pudor  honestabat:  deiectis  in  terram  ocu- 
lis,  et,  quantum  licebat,  ore  velato,  suspicionem 
praebuit  regi,  nobiliorem  esse,  quam  ut  inter  convi- 
vales  ludos  deberet  ostendi.  7.  Ergo  interrogata, 
quaenam  esset?  neptim  se  Ochi,  qui  nuper  regnasset 
in  Persis,  filio  eius  genitam,  esse  respondit;  uxorem 
Histaspis  fuisse.  Propinquus  hic  Darii  fuerat,  ma- 
gni  et  ipse  exercitus  praetor.  8.  Adhuc  in  animo  re- 
gis  tenues  reliquiae  pristini  moris  haerebant.  Itaque 
fortunam  regia  stirpe  genitae  et  tam  celebre  nomeu 

reveritus,  non  dimitti  modo  captivam,  sed  etiam  re- 
stitui  ei  suas  opes  iussit:  virum  quoque  requiri,  ut 
reperto  coniugem  redderet.  9.  Postero  autem  die 
praecepit  Hephaestioni,  ut  omnes  captivos  in  regiam 
iuberet  adduci.  Ubi  singulorum  nobilitate  spectata, 
secrevit  a  vulgo,  quorum  eminebat  genus.  Decem  hi 
fuerunt:  inter  quos  repertus  est  Oxathres  Darii  fra- 
ter,  non  illius  fortuna,  quam  indole  animi  sui  clarior. 
10.  Sex  et  viginti  millia  talentum  proxima  praeda 
redacta  erant:  e  quis  duodecim  millia  iti  congiariuni 
militum  absumta  sunt.  Par  huic  pecuniae  summa 
custodum  fraude  subtracta  est.  II.  Oxydates  erat 
nobiiis  Perses,  qui,  a  Dario  capitali  supplicio  desti- 
natus,  cohibebatur  in  vinculis;  huic  liberato  satra- 
piam  Mediae  attribuit:  fratremque  Darii  recepit  in 
cohortem  amicorum,omni  vetustae  claritatis  honore 
servato.  12.  Hinc  in  Parthienem  perventum  est, 
tunc  ignobilem  gentem,  nunc  caput  omnium,qui  post 
Euphratem  et  Tigrim  amnes  siti,  rubro  mari  ternri- 
nantur.  13.  Scythae  regionem  campestrem  acferti- 
lem  occupaverunt,  graves  adhuc  accolae.  Sedes  ha- 
bent  et  in  Europa,  etinAsia:  qui  super  Bosphorum 
colunt,  adscribuntur  Asiae;  at  qui  irt  Europa  sunt,  a 
laevo  Thraciae  latere  ad  Borysthenem,  atque  inde 
ad  Tanaim  ,  alium  amnem,  recta  plaga  attinent.  14. 
Tanais  Europam  et  Asiam  medius  interfluit.  Nec 
dubitatur,  quin  Scythae,  qui  Parthos  condidere,  non 
a  Bosphoro,  sed  ex  regione  Europae  penetraverint. 
15.  Urbs  erat  ea  tempestate  clara  Hecatompylos, 
condita  a  Graecis :  ibi  stativa  rex  habuit,  commeati- 
bus  undique  advectis.  ltaque  rumor,  otiosi  militis 
vitium,  sine  auctore  percrebuit,  regem  contentum 
rebus,  quas  gessisset,inMacedoniam  protinus  redire 
statuisse.  16.  Discurrunt  lymphatis  similes  in  ta- 
bernacula,  et  itineri  sarcinas  aptant:  signum  datum 
crederes,ut  vasa  colligerent.  Totis  castris  tumultus, 
hinc  contubernales  suos  requirentium,  hinc  oneran- 

tium  plaustra,  perfertur  ad  regem.  17.  Fecerant 
fidem  rumori  temere  vulgato  Graeci  milites,  redire 
iussi  domos,  quorum  equitibus  singulis  denariorum 
sena  millia  dono  dederat.  Ipsis  quoque  finem  mili- 
tiae  adesse  credebant.  18.  Haud  secus  quam  par 
erat  territus  Alexander,  qui  Indos  atque  ultima 
Orientis  peragrare  statuisset,  praefectos  copiarum 
in  praetorium  contrahit:  obortisque  lacrimis,  ex  me- 
dio  gloriae  spatio  revocari  se,  victi  magis,  quam  vi- 
ctoris ,  fortunam  in  patriam  relaturum  conquestus 
est;  19.  nec  sibi  ignaviam  militum  obstare,  sed  Deo- 
rum  invidiam,  qui  fortissimis  viris  subitum  patriae 
desiderium  admovissent,  paulo  postin  eandem  cum 
maiore  laude  famaque  redituris.  20.  Tum  vero  pro 
se  quisque  operam  suam  offerre;  difficillimaquaeque 
poscere;  polliceri  militum  quoque  obsequium,  si 
aninios  eorum  leni  et  apta  oratione  permulcere  vo- 
luisset.  21.  Nunquam  infractos  et  abiectos  reces- 
sisse,  quoties  ipsius  alacritatem  et  tanti  animi  spiri- 
tus  haurire  potuissent.  Ita  se  facturum  esse  respon- 
dit:  illi  modo  vulgi  aures  praeparent  sibi.  Satisque 
omnibus,  quae  in  rem  videbantur,  compositis,  vocari 
ad  concionem  exercitum  iussit,  apud  quem  talem 
orationem  habuit: 

111.  „  Magnitudinem  rerum,  quas  gessimus,  milites* 
intuentibus  vobis,  minime  mirum  est,  et  desiderium 
quietis,  et  satietatem  gloriae  occurrere.  2.  Ut  ojmit- 
tam  lilyrios,  Triballos,  Boeotiam,  Thraciam,  Spar- 
tam,  Achaeos,  Peloponnesum,  quorum  alia  ductu 
meo,  alia  imperio  auspicioque  perdomui ;  3.  ecce  or- 
si  bellum  ab  Ilellesponto,  Ionas,  Aeolidem  servitio 
barbariae  impotentis  exemimus;  Cariam,  Lydiam, 
Cappadociam,  Phrygiam,  Paphlagoniam,  Panvphy- 
liam,  Pisidas,  Ciliciam,  Syriam,  Phoenicem,  Arme- 
niam,  Persidem,  Medos,  Parthienem  habeinus  in  po- 
testate.  4.  Plures  provincias  complexus  sum,  quam 
alii  urbes  ceperunt;  et  nescio,  an  enumeranti  mihi 

quaedam  ipsarum  rerum  multitudo  subduxerit.  5. 
ltaque  si  crederem,  satis  certam  esse  possessionem 
terrarum,quas  tanta  velocitate  domuimus;  ego  vero, 
milites,  ad  penates  meos,  ad  parentem  sororesque, 
et  ceteros  cives,  vel  renitentibus  vobis,  erumperem, 
ut  ibi  potissimum  parta  vobiscum  laude  et  gloria 
fruerer,  ubi  nos  uberrima  victoriae  praemia  exspe- 
ctant:  liberorum,  coniugum,  parentumque  laetitia, 
pax,  quies,  rerum  per  virtutem  partarum  secura  pos- 
sessio.  6.  Sed  in  novo,  et,  si  verum  fateri  volumus, 
precario  imperio,  adhuc  iugum  eius  rigida  cervice 
subeuntibus  barbaris,  tempore,  milites,  opus  est, 
dum  mitioribus  ingeniis  imbuuntur,  et  efferatos  mol- 
lior  consuetudo  permulcet.  7.  Fruges  quoque  ma- 
turitatem  statuto  tempore  exspectant:  adeo  etiam 
illa  sensus  omnis  expertia,tamen  sua  lege  mitescunt. 
8.  Quid?  creditis  tot  gentes,  alterius  imperio  ac  no- 
mine  adsuetas,  non  sacris,  non  moribus,  non  com- 
mercio  linguae  nobiscum  cohaerentes,  eodem  proe- 
lio  domitas  esse,  quo  victae  sunt?  Vestris  armis  con- 
tinentur,nonsuismoribus;et  quipraesentesmetuunt, 
in  absentia  hostes  erunt.  Cum  feris  bestiis  res  est, 
quas  captas  et  inclusas,  quia  ipsarum  natura  non 
potest,  longior  dies  mitigat.  9.  Et  adhuc  sic  ago, 
tanquam  omnia  subacta  sint  armis  ,  quae  fuerunt  in 
ditione  Darii.  Hyrcaniam  Nabarzanes  occupa- 
vit:  Bactra  non  solum  possidet  parricida  Bessus, 
sed  etiam  minatur.  Sogdiani,  Dahae,  Massagetae, 
Sacae,  Indi,  sui  iuris  sunt.  Omnes  hi,  simul  terga 
nostra  viderint,  sequentur.  10.  Illi  enim  eiusdem 
nationis  sunt;  non  alienigenae  et  externi.  Suis  au- 
tem  quique  parent  placidius;  etiam  quum  is  praeest, 
qui  magis  timeri  potest.  Proinde,  aut  quae  cepimus, 
omittenda  sunt,  aut  quae  non  habemus,  occupanda. 
II.  Sicut  in  corporibus  aegris,  milites,  nihil  quod 
nociturum  est,  medici  relinquunt;  sicnos,  quidquid 
obstat  imperio,   recidamus.    Parva  saepe  scintilla 

contemta  magnum  excitavit  incendium.  Nihiltuto 
in  hoste  despicitur:  quem  spreveris,  valentiorem  ne 
gligentia  facies.  12.  Ne  Darius  quidem  hereditarium 
Persarum  accepit  imperium;  sed  in  sedem  Cyri,  be- 
neficio  Bagoae,  castrati  hominis,  admissus:  ne  vos 
magno  labore  credatis  Bessum  vacuum  regnum  oc- 
cupaturum.  13.  Nos  vero  peccavimus,  milites,  si 
Darium  ob  hoc  vicimus,ut  servo  eius  traderemus  im- 
perium;  qui,  ultimum  ausus  scelus,  regem  suum, 
etiam  externae  opis  egentem,  certe  cui  nos  victores 
pepercissemus,  quasi  captivum  in  vinculis  habuit;  ad 
ultimum ,  ne  a  nobis  conservari  posset,  occidit.  14. 
Hunc  vos  regnare  patiemini?  quem  equidem  cruci 
aftixum  videre  festino,omnibus  regibus  gentibusque, 
et  Fidei,  quam  violavit,  meritas  poenas  solventem. 
15.  At  hercule,  si  mox  eundem  Graecorum  urbes  aut 
Hellespontum  vastare  nuntiatum  erit  vobis,  quo  do- 
lore  aniciemini,  Bessum  praemia  vestrae  occupasse 
victoriae?  Tunc  ad  repetendas  res  festinabitis;  tunc 
arma  capietis.  Quanto  autem  praestat,  territum  ad- 
huc  et  vix  mentis  suae  compotem  opprimere?  16. 
Quatridui  nobis  iter  superest,  qui  tot  proculcavimus 
nives,  tot  amnes  superavimus,  tot  montium  iuga 
transcucurrimus.  Non  mare  illud,  quod  exaestuans 
iter  fluctibus  occupat,  euntes  nos  moratur;  non  Cili- 
ciae  fauces  et  angustiae  includunt:  plana  omnia  et 
prona  sunt.  17.  In  ipso  limine  victoriae  stamus. 
Pauci  nobis  fugitivi  et  domini  sui  interfectores  su- 
persunt.  Egregium  mehercule  opus,  et  inter  prima 
gloriae  vestrae  numerandum  posteritati  famaeque 
tradetis,  Darii  quoque  hostis,  finito  post  mortem 
eius  odio,  parricidas  esse  vos  ultos,  neminem  im- 
pium  effugisse  manus  vestras.  18.  Hoc  perpetrato, 
quanto  creditis  Persas  obsequentiores  fore,  quum 
intellexerint  vos  pia  bella  suscipere,  et  Bessi  sceieri, 
non  nomini  suo,  irasci?" 

IV.  Summa  militum  alacritate,  iubentium,  quo- 

cunque  vellet,  duccret,  oratio  excepta  est.  2.  Nec 
rex  moratus  impetum;  tertioque  per  Parthienem  die 
ad  fines  Hyrcaniae  penetrat,  Cratero  relicto  cum  iis 
copiis,  quibus  praeerat,  et  ea  manu,  quam  Amyntas 
ducebat,  additis  sexcentis  equitibus,  ettotidem  sa- 
gittariis,  ut  ab  incursione  barbarorum  Parthienem 
tueretur.  3.  Erigyium  impedimenta,  modico  prae- 
sidio  dato,  campestri  itinere  ducere  iubet.  Ipse  cum 
phalange  et  equitatu  CL  stadia  emensus,  castra  in 
valle,  qua  Hyrcaniam  adeunt,  communit.  Nemus 
praealtis  densisque  arboribus  umbrosum  est,  pingue 
vallis  solum  rigantibus  aquis,  quae  ex  petris  immi- 
nentibus  manant.  4.  Ex  ipsis  radicibus  montium 
Ziobetis  amnis  effunditur,  qui  tria  fere  stadia  in  lon- 
gitudinem  universus  fluit;  deinde  saxo,  quod  alveo- 
lum  iriterpellat,  repercussus,  duo  itinera  velut  dis- 
pensatis  aquis  aperit.  5.  Indetorrens,  etsaxorum, 
per  quae  incurrit,  asperitate  violentior,  terram  prae- 
ceps  subit.  Per  CCC  stadia  conditus  labitur:  rur- 
susque  velutex  alio  fonte  conceptus  editur,  et  no- 
vum  alveum  intendit,  priore  sui  parte  spatiosior.  6. 
Quippe  in  latitudinem  XIII  stadiorum  diffunditur: 
rursusque  angustioribus  coercitus  ripis  iter  cogit; 
tandem  in  alterum  amnem  cadit,  cui  Rhidago  nomen 
est.  7.  Incolae  affirmabant,  quaecunque  demissa 
essent  in  cavernam,  quae  propior  est  fonti,  rursus, 
ubi  aliud  os  amnis  aperitur,  exsistere.  Itaque  Ale- 
xander  duos  tauros,qua  subeunt  aquae  terram,  prae- 
cipitari  iubet;  quorum  corpora,  ubirursus  erumpit, 
expulsa  videre,  qui  missi  erant,  ut  exciperent.  8. 
Quartum  iam  diem  eodem  loco  quietem  militi  dede- 
rat;  quum  literas  Nabarzanis,  quiDarium  cumBesso 
interceperat,  accipit,  quarum  sententia  haec  erat: 
,,Se  Dario  non  fuisse  inimicum;  immo  etiam,  quae 
credidisset  utilia  esse,  suasisse;  et  quia  fidele  consi- 
lium  regi  dedisset,  prope  occisum  ab  eo.  9.  Agitas- 
se  Darium,  custodiam  corporis  sui,  contra  ius  fasque, 

peregrino  militi  tradere,  damnata  popularium  fide, 
quam  per  ducentos  et  triginta  annos  inviolatam  regi- 
bus  suis  praestitissent.  10.  Se,  in  praecipiti  et  lu- 
brico  stantem,  consilium  a  praesenti  necessitate  re- 
petisse.  Darium  quoque,  quum  occidisset  Bagoan, 
hac  excusatione  satisfecisse  popularibus,  quod  insi- 
diantem  sibi  interemisset.  11.  Nihil  esse  miseris 
mortalibus  spiritu  carius:  amore  eius  ad  ultima  esse 
propulsum:  sed  eamagis  esse  secutum,  quae  coegis- 
set  necessitas,  quam  quae  optasset.  In  communi  ca- 
lamitate  suam  quemque  habere  fortunam.  12.  Si 
venire  se  iuberet,  sine  metu  esse  venturum.  Non  ti- 
mere,  ne  fidem  datam  tantus  rex  violaret;  Deos  a 
Deo  falli  non  solere.  13.  Ceterum  si,  cui  fidem  da- 
ret,  videretur  indignus,  multa  exsilia  patere  fugien- 
ti:  patriam  esse,  ubicunque  vir  fortis  sedem  elege- 
rit."  14.  Nec  dubitavit  Alexander,  fidem,  quo  Per- 
sae  modo  accipiebant,  dare:  inviolatum,  si  venisset, 
fore.  Quadrato  tamen  agmine  et  composito  ibat, 
speculatores  subinde  praemittens,  qui  explorarent 
loca.  15.  Levis  armatura  ducebat  agmen:  phalanx 
eam  sequebatur;  post  pedites  erant  impedimenta. 
Et  gens  bellicosa,  et  natura  situs  difficilis  aditu,  cu- 
ram  regis  intenderat.  16.  Namque  perpetua  vallis 
iacet,  usque  ad  mare  Caspium  patens.  Duo  terrae 
eius  velut  brachia  excurrunt:  media  flexu  modico  si- 
num  faciunt,  lunae  maxime  similem,  quum  eminent 
cornua,  nondum  totum  orbem  sidere  implente.  17. 
Cercetae  et  Mosyni  et  Chalybes  a  laeva  sunt:  ab  al- 
tera  parte  Leucosyri  et  Amazonum  campi;  et  illos 
qua  vergit  ad  Septemtrionem,  hos  ad  occasum  con- 
versa  prospectat.  18.  Mare  Caspium,  dulcius  cete- 
ris,  ingentis  magnitudinis  serpentes  alit:  piscium 
longe  diversus  ab  aliis  color.  Quidam  Caspium,  qui- 
dam  Hyrcanium  appellant:  alii  sunt,  quiMaeotim  pa- 
ludem  in  id  cadere  putent:  et  argumentum  afferunt, 
aquam,  quod  dulcior  sit  quam  cetera  maria,  infuso 

paludis  humore  mitescere.  19.  A  Septemtrione  in- 
gens  in  litus  mare  incumbit,  longeque  agitfluctus, 
sed  magna  parte  exaestuans  stagnat.  ldem  alio  coeli 
statu  recipit  in  se  fretum,  eodemque  impetu,  quo  ef- 
fusum  est,  relabens,  terram  naturae  suae  reddit.  Et 
quidam  credidere,  non  Caspium  mare  esse,  sed  ex 
lndia  in  Hyrcaniam  cadere,cuius  fastigium,  ut  supra 
dictum  est,  perpetua  valle  submittitur.  20.  Hinc  rex 
XX  stadia  processit,  semita  propemodum  invia,  cui 
silva  imminebat,  torrentesque  et  eluvies  iter  mora- 
bantur.  Nullo  tamen  hoste  obvio,  penetravit;  tan- 
demque  ad  ulteriora  perventum  est.  21.  Praeter 
alios  commeatus,  quorum  tum  copia  regio  abunda- 
bat,  pomorum  quoque  ingens  modus  nascitur,  et 
uberrimum  gignendis  uvis  solum  est.  22.  Frequens 
arbor  faciem  quercus  habet,  cuius  folia  multo  melle 
tinguntur:  sed  nisi  solis  ortum  incolae  occupave- 
rint,  vel  modico  tepore  succus  exstinguitur.  23. 
XXX  hinc  stadia  processerat ,  quum  Phrataphernes 
ei  occurrit,  seque  et  eos,  qui  post  Darii  mortem  pro- 
fugerant,  dedens:  quibus  benigne  exceptis,  ad  oppi- 
dum  Arvas  pervenit.  Hic  ei  Craterus  et  Erigyius 
occurrunt.  24.  Praefectum  Tapurorum  gentisPhra- 
datem  adduxerant.  Hic  quoque  in  fidem  receptus, 
multis  exemplo  fuit  experiendi  clementiam  regis. 
25.  Satrapem  deinde  Hyrcaniae  dedit  Menapim:  ex- 
sul  hic  regnante  Ocho  ad  Philippum  pervenerat.  Ta- 
purorum  quoque  gentem  Phradati  reddidit. 

V.  Iamque  rex  ultimaHyrcaniae  intraverat,  quum 
Artabazus,  quem  Dario  fidissimum  fuisse  supra  dixi- 
mus,  cum  propinquis  Darii  ac  suis  liberis  modicaque 
Graecorum  militum  manu  occurrit.  2.  Dextram  ve- 
nienti  obtulit  rex :  quippe  et  hospes  Philippi  fuerat, 
quum,  Ocho  regnante,  exsularet;  et  hospitii  pignora 
in  regem  suum  ad  ultimum  fides  conservatavincebat. 
3.  Comiter  igitur  exceptus,  Tu  quidem,  inquit,  rex, 
perpetua  felicitate  floreas.     Ego,  ceteris  laetus,  hoc 

uno  torqueor,  quod,  praecipiti  senectute,  diufruitua 
bonitate  non  possum.  Nonagesimum  et  quintum  an- 
num  agebat.  4.  Novem  iuvenes,  eadem  matre  geni- 
ti,  patrem  comitabantur:  hosArtabazus  dextrae  re- 
gis  admovit,  precatus  ut  tam  diu  viverent,  donec  uti- 
les  Alexandro  essent.  5.  Rex  pedibus  iter  plerumque 
faciebat:  tunc  admoveri  sibi  etArtabazo  equos  ius- 
sit;  ne  ipso  ingrediente  pedibus,  senex  equo  vehi 
erubesceret.  6.  Deinde  ut  castra  sunt  posita,  Grae- 
cos,  quos  Artabazus  adduxerat,  convocari  iubet:  at 
illi,  nisi  Lacedaemoniis  quoque  et  Sinopensibus 
fides  daretur,  respondent,  se,  quid  agendum  ipsis  fo- 
ret,  deliberaturos.  7.  Legati  erant  Lacedaemonio- 
rum  missi  ad  Darium,  quo  victo,  applicaverant  se 
Graecis  mercede  apud  Persas  militantibus.  8.  Rex, 
omissis  sponsionum  fideique  pignoribus ,  venire  eos 
iussit,  fortunam,  quam  ipse  dedisset,  habituros. 
Diu  cunctantes,  plerisque  consilia  variantibus,  tan- 
dem  venturos  se  pollicentur.  9.  At  Democrates 
Atheniensis,  qui  maxime  Macedonum  opibus  semper 
obstiterat,  venia  desperata,  gladio  se  transfigit.  Ce- 
teri,  sicut  constituerant,  ditioni  Alexandri  se  ipsos 
permittunt.  10.  Mille  et  D  milites  erant:  praeter  hos 
legati  ad  Darium  missi  XC.  In  supplementum  dis- 
tributus  miles;  ceteri  remissi  domum,  praeter  La- 
cedaemonios,  quos  tradi  in  custodiam  iussit.  11. 
Mardorum  erat  gens  confinis  Hyrcaniae,  cultu  vitae 
aspera,  et  latrociniis  adsueta.  Haec  sola  nec  lega- 
tos  miserat,  nec  videbatur  imperata  factura.  Itaque 
rex  indignatus,  si  una  gens  posset  eflicere,  ne  invi- 
ctus  esset,  impedimentis  cum  praesidio  relictis,  in- 
victa  manu  comitante  procedit.  12.  Noctu  iter  fe- 
cerat,  et  prima  luce  hostis  in  conspectu  erat.  Tu- 
multus  magis  quam  proelium  fuit.  Deturbati  ex  col- 
libus,  quos  occupaverant,  barbari  confugiunt:  proxi- 
mique  vici  ab  incolis  deserti  capiuntur.  13.  Interio- 
ra  regionis  eius  haud  sane  adire  sine  magna  vexatio- 

ne  exercitus  poterat.  Iuga  montium  praealtae  sil- 
vae  rupesque  inviae  sepiunt:  ea,  quae  plana  sunt,  no- 
vo  muninienti  genere  impedierant  barbari.  14.  Ar- 
bores  densae  sunt  ex  industria  consitae,  quarum  te- 
neros  adhuc  ramos  manu  flectunt,  quos  intortos  rur- 
sus  inferunt  terrae :  inde  velut  ex  alia  radice  latiores 
virent  trunci.  15.  Hos,  qua  natura  fert,  adolescere 
non  sinunt:  quippe  alium  alii  quasi  nexu  conserunt; 
qui  ubi  multa  Ironte  vestiti  sunt,  operiunt  terram. 
ltaque  occulti  nexus  ramorum,  velut  laquei,  perpe- 
tua  sepe  iter  cludunt.  16.  Una  ratio  erat,  caedendo 
aperire  saltum:  sed  hoc  quoque  magni  operis.  Cre- 
bri  namque  nodi  duraverant  stipites,et  in  seimplica- 
ti  arborum  rami  suspensis  circulis  similes,  lento  vi- 
mine  frustrabantur  ictus.  17.  lncolae  autem,  ritu 
ferarum  virgulta  subire  soliti,  tum  quoque  intrave- 
rant  saltum,  occultisque  telis  hostem  lacessebant. 
llle  venantium  modo  latibula  scrutatus,  plerosque 
confodit:  ad  ultimum  circumire  saltuni  milites  iubet, 
ut  si  qua  pateret,  irrumperent.  18.  Sed  ignotis  locis 
plerique  oberrabant.  Excepti  sunt  quidam;  inter 
quos  equus  regis,  (Bucephalam  vocabant)  quem  Ale- 
xander  non  eodem,  quo  ceteras  pecudes,  animo  ae- 
stimabat.  Nam  ille  nec  in  dorso  insidere  suo  patie- 
batur  alium;  et  regem,  quum  vellet  ascendere,  spon- 
te  sua  genua  submittens  excipiebat,  credebaturque 
sentire  quem  veheret.  19.  Maiore  ergo,  quam  de- 
cebat,  ira  simul  ac  dolore  stimulatus,  equum  vesti- 
gari  iubet,  et  per  interpretem  pronuntiari,  ni  reddi- 
dissent,  neminem  esse  victurum.  Hac  denuntiatione 
territi,  cum  ceteris  donis  equum  adducunt.  20.  Sed 
ne  sic  quidem  mitigatus,  caedi  silvas  iubet,  adgesta- 
que  humo  e  montibus,  planitiem  ramis  impeditam 
exaggerari.  21.  Iam  aliquantulum  altitudinis  opus 
creverat,  quum  barbari,  desperato  regionem,  quam 
occupaverant,  posse  retineri,gentem  suam  dedidere. 
Rex,  obsidibus  acceptis,  Phradati  tradere  eos  iussit. 
Curtius.  Q, 

Inde  quinto  die  in  stativa  revertitur.  22.  Artabazum 
deinde,  geminato  honore,  quem  Darius  habuerat  ei, 
remittit  domum.  Iam  ad  urbem  Hyrcaniae,  in  qua 
regia  Darii  fuit,  ventum  erat.  Ibi  Nabarzanes  acce- 
pta  fide  occurrit,  dona  ingentia  ferens.  23.  Inter 
quae  Bagoas  erat,  specie  singulari  spado,  atque  in 
ipso  flore  pueritiae;  cui  et  Darius  fuerat  adsuetus,  et 
mox  Alexander  adsuevit:  eiusque  maxime  precibus 
motus  Nabarzani  ignovit.  24.  Erat,  ut  supra  dictum 
est,  Hyrcaniae  finitima  gens  Amazonum,  circa  Ther- 
modoonta  amnem,  Themiscyrae  incolentium  cam- 
pos.  25.  Reginam  habebant  Thalestrim,  omnibus 
inter  Caucasum  montem  et  Phasin  amnem  imperi- 
tantem.  Haec,  cupidine  visendi  regis  accensa,  fini- 
bus  regni  sui  excessit,  et,  quum  haud  procul  abesset, 
praemisit  indicantes,  venisse  reginam  adeundi  eius 
cognoscendique  avidam.  26.  Protinus  facta  pote- 
state  veniendi,  ceteris  iussis  subsistere,  CCC  femi- 
narum  comitatu  processit.  Atque  ut  primum  rex  in 
conspectu  fuit,  equo  ipsa  desiliit,  duas  lanceas  dex- 
tra  praeferens.  27.  Vestis  non  toto  Amazonum  cor- 
pore  obducitur:  nam  laeva  pars  ad  pectus  est  nuda; 
cetera  deinde  velantur.  Nec  tamen  sinus  vestis, 
quem  nodo  colligunt,  infra  genua  descendit.  28.  Al- 
tera  papilla  intacta  servatur,  qua  muliebris  sexus  li- 
beros  aiant;  aduritur  dextra,  ut  arcus  facilius  inten- 
dant,  et  tela  vibrent.  29.  Interrito  vultu  regem  Tha- 
lestris  intuebatur,  habitum  eius,haudquaquam  rerum 
famae  parem,  oculis  perlustrans.  Quippe  omnibus 
barbaris  in  corporum  maiestate  veneratio  est;  ma- 
gnorumque  operumnon  alios  capaces  putant,  quam 
quos  eximia  specie  donare  natura  dignata  est.  30. 
Ceterum  interrogata,num  aliquid  peterevellet;  haud 
dubitavit  fateri,ad  communicandos  cum  rege  liberos 
se  venisse:  dignam,  ex  qua  ipse  regni  generaret  he- 
redes.  Feminini  sexus  se  retenturam;  marem  red- 
dituram  patri.     31.  Alexander,  an  cum  ipso  militare 

vellet,  interrogat:  etilla,  causata,  sine  custode  re- 
gnum  reliquisse,  petere  perseverabat,  ne  se  irrjtam 
spei  pateretur  abire.  32.  Acrior  ad  Venerem  fenii- 
nae  cupido,  quam  regis,  ut  paucos  dies  subsisteret, 
perpulit.  XIII  dies  in  obsequium  desiderii  eius  ab- 
sumti  sunt.  Tum  illa  regnum  suum,  rex  Parthienem 
petiverunt, 

VI.  Hic  vero  palam  cupiditates  suas  solvit;  con- 
tinentiamque  et  moderationem,  in  altissima  quaque 
fortuna  eminentia  bona,  in  superbiam  ac  lasciviam 
vertit.  2.  Patrios  mores  disciplinamque  Macedonum 
regumsalubritertemperatam  et  civilemhabitum  vel- 
ut  leviora  magnitudine  sua  ducens ,  Persicae  regiae 
par  Deorum  potentiae  fastigium  aemulabatur.  3. 
Iacere  humi  venerabundos  ipsum,  paullatimque  ser- 
vilibus  ministeriis  tot  victores  gentium  imbuere,  et 
captivis  pares  facere  expetebat.  4.  Itaque  purpu- 
reum  diadema  distinctum  albo,  quale  Darius  habue- 
rat,  capiti  circumdedit,  vestemque  Persicam  sum- 
psit;  ne  omen  quidem  veritus,  quod  a  victoris  insi- 
gnibus  in  devicti  transiret  habitum.  5.  Et  ille  se 
quidem  spolia  Persarum  gestare  dicebat;  sed  cum 
illis  quoque  mores  induerat;  superbiamque  habitus 
aninvi  insolentia  sequebatur.  G.Literas  quoque,quas 
in  Europam  mitteret,  veteris  annuli  gemma  obsigna- 
bat:  iis,  quas  in  Asiam  scriberet,  Darii  annulus  im- 
primebatur;  ut  appareret,  unum  animum  duorum 
non  capere  fortunam.  7.  Amicos  vero  et  equites,  (ii 
namque  principes  militum)  aspernantes  quidem,  sed 
recusare  non  ausos,  Persicis  ornaverat  vestibus.  8. 
Pellices  CCC  et  LX,  totidem  quot  Darii  fuerant,  re- 
giam  implebant;  quas  spadonum  gregest  et  ipsi  mu- 
liebria  pati  assueti,  sequebantur.  9.  Haec  luxu  et 
peregrinis  infecta  moribus  veteres  Philippi  milites, 
rudis  natio  ad  voluptates,  palam  aversabantur;  totis- 
que  castris  unus  omnium  sensus  ac  sermo  erat,  ,,plus 
amissum  victoria,  quam  bello  esse  quaesitum.     10. 

Q2 

Tum  maxime  vinci  ipsos,  dedique  alienis  moribus  et 
externis:  tantae  morae  pretium,  domos  quasi  in  ca- 
ptivo  habitu  reversuros.  Pudere  iam  sui  regem, 
victis  quam  victoribus  similiorem,  ex  Macedoniae 
imperatore  Darii  satrapen  factum."  11.  llle  non 
ignarus,  et  principes  amicorum  et  exercitum  gravi- 
ter  offendi,  gratiam  liberalitate  donisque  recuperare 
tentabat.  Sed,  opinor,  liberis  pretium  servitutis  in- 
gratum  est.  12.  lgitur  ne  in  seditionem  res  vertere- 
tur,  otium  interpellandum  erat  bello;  cuius  materia 
opportune  alebatur.  13.  Namque  Bessus,  veste  re- 
gia  sumta,Artaxerxen  appellari  se  iusserat;  Scythas- 
que  et  ceteros  Tanais  accolas  contrahebat.  Haec 
Satibarzanes  nuntiabat:  quem,  receptum  in  fidem, 
regioni,  quam  antea  obtinuerat,  praefecit.  14.  Et 
quum  grave  spoliis  apparatuque  luxuriae  agmen  vix 
moveretur;  suas  primum,deinde  totius  exercitus  sar- 
cinas,  exceptis  admodum  necessariis,  conferri  iussit 
inmedium.  15.  Planities  spatiosa  erat,  in  quam  ve- 
hicula  onusta  perduxerant.  Exspectantibus  cunctis, 
quid  deinde  esset  imperaturus;  iumenta  iussit  abdu- 
ci;  suisque  primum  sarcinis  face  subdita,  ceteras  in- 
cendi  praecepit.  16.  Flagrabant  exurentibus  domi- 
nis,  quae  ut  intacta  ex  urbibus  hostium  raperent, 
saepe  flammas  restinxerant;  nullo  sanguinis  pre- 
tium  audente  deflere,  quum  regias  opes  idem  ignis 
exureret.  17.  Brevis  deinde  oratio  mitigavit  dolo- 
rem;  habilesque  militiae,  et  ad  omnia  parati,  laeta- 
bantur,  sarcinarum  potius,  quam  disciplinae,  fecisse 
iacturam.  18.  Igitur  Bactrianam  regionem  pete- 
bant.  Sed  Nicanor,  Parmenionis  filius,  subita  morte 
correptus,  magno  desiderio  sui  affecerat  cunctos. 
19.  Kex  ante  omnes  moestus,  cupiebat  quidem  sub- 
sistere  funeri  adfuturus;  sed  penuria  commeatuum 
festinare  cogebat.  Itaque  Philotas  cum  II  millibus 
et  DC  relictus,  ut  iusta  fratri  persolveret;  ipse  cou- 
tendit  ad  Bessum.     20.  Iter  facienti  literae  ei  affe- 

runtur  a  finitimis  Satraparum;  e  quibus  cognoscit, 
Bessum  quidem  hostili  animo  occurrere  cum  exerci- 
tu:  ceterum  Satibarzanem,  quem  satrapem  Ariorum 
ipse  praefecisset,  defecisse  ab  eo.  21.  ltaque  quam- 
quam  Besso  imminebat,  tamen  ad  Satibarzanem  op- 
primendum  praeverti  optimum  ratus,  levem  armatu- 
ram  et  equestres  copias  educit,  totaque  nocte  stre- 
nue  facto  itinere,  improvisus  hosti  supervenit.  22. 
Cuius  cognito  adventu  Satibarzanes  cum  II  millibus 
equitum  (nec  enim  plures  subito  contrahi  poterant) 
Bactra  perfugit,  ceteri  proximos  montes  occupave- 
runt.  23.  Praerupta  rupes  est,  qua  spectat  Occiden- 
tem:  eadem,  quavergit  ad  Orientem,  leniore  sub- 
missa  fastigio,multis  arboribus  obsita,perennem  ha- 
bet  fontem,  ex  quo  largae  aquae  manant.  24.  Cir- 
cumitus  eius  XXX  et  II  stadia  comprehendit.  In  ver- 
tice  herbidus  campus.  In  hoc  multitudinem  imbel- 
lem  considere  iubent:  ipsi,  qua  rupes  erat,  arborum 
truncos  et  saxa  obmoliuntur.  XIII  millia  armata 
erant.  25.  In  horum  obsidione  Cratero  relicto,  ipse 
Satibarzanem  sequi  festinat.  Et  quia  longius  eum 
abesse  cognoverat,  ad  expugnandos  eos,  qui  edita 
montium  occupaverant,  redit.  26.  Ac  primo  repur- 
gari  iubet,  quidquid  ingredi  possent:  deinde,  ut  oc- 
currebant  inviae  cautes  praeruptaeque  rupes,  irritus 
labor  videbatur,  obstante  natura.  27.  llle,  ut  erat 
animi  semper  obluctantis  difficultatibus,  quum  et 
progredi  arduum,  et  reverti  periculosum  esset,  ver- 
sabat  se  ad  omnes  cogitationes,aliud  atque  aliud,  ita 
ut  fieri  solet,  ubi  prima  quaeque  damnamus,  subii- 
ciente  animo.  Haesitanti,  quod  ratio  non  potuit, 
fortuna  consilium  subministravit.  28.  Vehemens 
Favonius  erat,  et  multam  materiam  cecideratmiles, 
aditum  per  saxa  molitus.  Haec  vapore  torrida  in- 
arserat.  29.  Ergo  adgeri  alias  arbores  iubet,  et  igni 
dari  alimenta:  celeriterque  stipitibus  cumulatis  fa- 
stigium  montis  aequatum  est.     30.   Tunc  undique 

ignis  iniectus  cuncta  comprehendit.  Flammam  in 
ora  hostium  ventus  ferebat;  fumus  ingens  velut  qua- 
dam  nube  absconderat  coelum.  31.  Sonabant  incen- 
dio  silvae;  atque  ea  quoque,  quae  non  incenderat 
miles,  concepto  igne  proxima  quaeque  adurebant. 
Barbari  suppliciorum  ultimum,  si  qua  intermoreretur 
ignis,  effugere  tentabant;  sed  qua  flamma  dederat 
locum,  hostis  obstabat.  32.  Variaigitur  caede  con- 
sumti  sunt.  Alii  in  medios  ignes,  alii  in  petras  prae- 
cipitavere  sese;  quidam  manibus  hostium  se  obtule- 
runt:  pauci  semiustulati  venere  in  potestatem.  33. 
Hinc  ad  Craterum,  qui  Artacacna  obsidebat,  redit. 
llle,  omnibus  praeparatis,  regis  exspectabat  adven- 
tum,  captae  urbis  titulo,  sicutpar  erat,  cedens.  34. 
Igitur  Alexander  turres  admoveri  iubet:  ipsoque  ad- 
spectu  barbari  territi,  e  muris  supinas  manus  tenden- 
tes,  orare  coeperunt,  iram  in  Satibarzanem  defectio- 
nis  auctorem  reservaret;  supplicibus  semet  dedenti- 
bus  parceret.  Rex,  data  venia,  non  obsidionem  mo- 
do  solvit,  sed  omnia  sua  incolis  reddidit.  35.  Ab 
hac  urbe  digresso  supplementum  novorum  militum 
occurrit.  Zoilus  D  equites  ex  Graecia  adduxerat: 
III  nnllia  ex  Illyrico  Antipater  miserat.  Thessali 
equites  C  et  XXX  cum  Philippo  erant:  exLydiall 
millia,  et  DC,  peregrinus  miles,  advenerant:  CCC 
equites  gentis  eiusdem  sequebantur.  36.  Hac  manu 
adiecta  Drangas  pervenit.  Bellicosa  natio  est.  Sa- 
trapes  erat  Barzaentes,  sceleris  in  regem  suum  par- 
ticeps  Besso.  Is  suppliciorum,  quae  meruerat,  metu 
profugit  in  Indiam. 

Vll.  Iam  nonum  diem  stativa  erant,  quum  externa 
vi  non  tutus  modo  rex,  sed  inyictus,  intestino  facino- 
re  petebatur.  2.  Dimnus,  modicae  apud  regem  au- 
ctoritatis  et  gratiae,  exoleti,  cui  Nicomacho  erat  no- 
men,  amore  flagrabat,  obsequio  uni  sibi  dediti  cor- 
poris  vinctus.  3.  Is,  quod  ex  vultu  quoque  perspici 
poterat,  similis  attonito,  remotis  arbitris  cum  iuvene 

secessit  in  templum,  arcana  se  et  silenda  afferre 
praefatus;  4.  suspensumque  exspectatione  per  niu- 
tuam  caritatem  et  pignora  utriusque  animi  rogat,  ut 
affirmet  iureiurando,  quae  commisisset,silentio  esse 
tecturum.  5.  Et  ille  ratus,  nihil,  quod  etiam  cum 
pcriurio  detegendum  foret,  indicaturum,  per  prae- 
sentes  Deos  iurat.  6.  Tum  Dimnus  aperit,  in  tertium 
diem  insidias  regi  comparatas,  seque  eius  consilii 
fortibus  viris  et  iilustribus  esse  participem.  7.  Qui- 
bus  iuvenis  auditis,  se  vero  fidem  in  parricidio  de- 
disse  constanter  abnuit,  nec  ulla  religione,  ut  scelus 
tegat,  posse  constringi.  8.  Dimnus,  et  amore  et  me- 
tu  amens,  dextram  exoleti  complexus,  et  lacrimans, 
orare  primum,  ut  particeps  consilii  operisque  fieret. 
9.  Si  id  sustinere  non  posset,  attamen  ne  proderet  se, 
cuius  erga  ipsum  benevolentiae  praeter  alia  hoc  quo- 
que  haberet  fortissimum  pignus,  quod  caput  suum 
permisisset  fidei  adhuc  inexpertae.  10.  Ad  ultimum 
aversari  scelus  perseverantem  metu  mortis  terret: 
ab  illo  capite  coniuratos  pulcherrimum  facinus  in- 
choaturos.  11.  Alias  deinde  effeminatum  etmulie- 
briter  timidum,  alias  proditorem  amatoris  appelians, 
nunc  ingentia  promittens,  interdumque  regnum  quo- 
que,  versabat  animum  tanto  facinore  procul  abhor- 
rentem.  12.  Strictum  deinde  gladium  modo  illius, 
modo  suo  admovens  iugulo,  supplex  idem  et  infestus 
expressit  tandem,  ut  non  solum  silentium,  sed  etiam 
operam  polliccretur.  13.  Namque  abunde  constan- 
tis  animi,  et  dignus,  qui  pudicus  esset,  nihil  ex  pri- 
stina  voluntate  mutaverat;  sed  se  captum  Dimni 
amore  simulabat  nihil  recusare.  14.  Sciscitari  inde 
pergit,  cum  quibus  tantae  rei  societatem  inisset. 
Plurimum  referre,  quales  viri  tam  memorabili  operi 
admoturi  manus  essent.  15.  Ille,  et  amore  et  scelere 
male  sanus,  simul  gratias  agit,simul  gratulatur,quod 
fortissimus  iuvenum  non  dubitasset  se  iungere  De- 
metrio  corporis  custodi,  Peucolao,  Nicanori.     Adii* 

cit  his  Aphobetum,  loceum,  Dioxenum ,  Archepo- 
lim,  et  Amyntam.  16.  Ab  hoc  sermone  dimissus  Ni- 
comachus,  ad  fratrem,  (Cebalino  erat  nomen,)  quae 
acceperat,  defert.  Placet,  ipsum  subsistere  in  ta- 
bernaculo,  ne,  si  regiam  intrasset,  non  assuetus  adi- 
re  regem,  coniurati  proditos  se  esse  resciscerent. 
17.  Ipse  Cebalinus  ante  vestibulum  regiae,  (neque 
enim  propius  aditus  ei  patebat,)  consistit,  opperiens 
aliquem  amicorum  ex  prima  cohorte,  quo  introduce- 
retur  ad  regem.  18.  Forte  ceteris  dimissis,  unus 
Philotas,  Parmenionis  filius,  incertum  quam  ob  cau- 
sam,  substiterat  in  regia.  Huic  Cebalinus,  ore  con- 
fuso  magnae  perturbationis  notas  prae  se  ferens, 
aperit,  quae  ex  fratre  compererat,  et  sine  cunctatio- 
ne  nuntiari  regi  iubet.  19.  Philotas,  laudato  eo,  pro- 
tinus  intrat  ad  Alexandrum;  multoque  invicem  de 
aliis  rebus  consumto  sermone,  nihil  eorum,  quae  ex 
Cebalino  cognoverat,  nuntiat.  20.  Sub  vesperam 
eum  prodeuntem  in  vestibulo  regiae  excipit  iuvenis, 
an  mandatum  exsecutus  foret  requirens.  Ille,  non 
vacasse  sermoni  suo  regem  causatus,  discessit.  21. 
Postero  dieCebalinus  venienti  in  regiam  praesto  est, 
intrantemque  admonet  pridie  communicatae  cum 
ipso  rei.  llle  curae  sibi  esse  respondet:  ac  ne  tum 
quidem  regi,  quae  audierat,  aperit.  22.  Coeperat 
Cebalino  esse  suspectus.  Itaque  non  ultra  interpel- 
landum  ratus ,  nobili  iuveni,  (Metron  erat  ei  nomen,) 
super  armamentarium  posito,quod  scelus  pararetur, 
indicat.  23.  llle  Cebalino  in  armamentario  abscon- 
dito,  protinus  regi,  corpus  forte  curanti,  quid  ei  in- 
dex  detulisset,  ostendit.  24.  Rex,  ad  comprehen- 
dendumDimnum  missis  satellitibus,  armamentarium 
intrat.  lbi  Cebalinus  gaudio  elatus,  habeo  te,  in- 
quit,  incolumem  ex  impiorum  manibus  ereptum.  25. 
Percontatus  deinde  Alexander  quae  noscenda  erant, 
ordine  cuncta  cognoscit.  Rursusque  institit  quaere- 
re,  quotus  dies  esset,  ex  quo  Nicomachus  ad  eum  de- 

tulisset  indicium?  26.  Atque  illo  fatente,iam  tertium 
esse;  existimans,  haud  incorrupta  fide  tanto  post  de- 
ferre  quae  audierat,  vinciri  eum  iussit.  27.  Ille  cla- 
mitare  coepit,  eodem  temporis  momento,  quo  audis- 
set,  ad  Philotam  decurrisse:  ab  eo  percontaretur. 
28.  Rex  item  quaerens,  an  Philotam  adissetf  an  in- 
stitisset  ei,  ut  perveniret  ad  se?  perseverante  eo  af- 
finnare  quae  dixerat;  manus  ad  coelum  tendens,  ma- 
nantibus  lacrimis,  hanc  sibi  a  carissimo  quondam 
amicorum  relatam  gratiam  querebatur.  29.  Inter 
haecDimnus,  haud  ignarus  quam  ob  causam  arces- 
seretur  a  rege,  gladio,  quo  forte  erat  cinctus,  gravi- 
ter  se  vulnerat,  occursuque  satellitum  inhibitus,  per- 
fertur  in  regiam.  30.  Quem  intuens  rex,  quod,  in- 
quit,  in  te,  Dimne,  tantum  cogitavi  nefas,  ut  tibi  Ma- 
cedonum  regno  dignior  Philotas  me  quoque  ipso  vide- 
retur?  lllum  iam  defecerat  vox.  Itaque  edito  gemi- 
tu,  vultuque  a  conspectu  regis  averso,  subinde  colla- 
psus  exstinguitur.  31.  Rex,  Philota  venire  in  re- 
giam  iusso,  Cebalinus,  inquit,  ultimum  supplicium  me- 
ritus,  si  in  caput  meum praeparatas  insidias  biduo  te- 
xit,  huius  criminis  reum  Philotam  substituit,  ad  quem 
protinus  indicium  detulisse  se  affirmat.  32.  Quo  pro- 
piore  gradu  amicitiae  me  contingis,  hoc  maius  est  dis- 
simulationis  tuaefacinus;  et  ego  Cebalino  magis,  quam 
Philotae,  id  convenire  fateor.  Faventem  habes  iudi- 
cem,si,  quod  admitti  non  oportuit,saltem  negaripotest, 

33.  Ad  haec  Philotas  haud  sane  trepidus,  si  animus 
vuitu  aestimaretur,  Cebalinum  quidem  scorti  sermo- 
nem  ad  se  detulisse ;  sed  ipsum  tam  leri  auctori  nihil 
credidisse,respondit;  veritum,ne  iurgium  interama- 
torem  et  exoletum  non  sine  risu  aliorum  detulisset. 

34.  Quum  Dimnus  interemerit  se  ipsum,  qualiacun- 
que  erant,  non  fuisse  reticenda.  Complexusque  re- 
gem  orare  coepit,  ut  practeritam  vitam  potius,  quam 
culpam,   silentii  tamen,  non  facti  ullius,   intueretur. 

35.  Haudfacile  dixerim,   credideritne  ei  rex,  an  al- 

tius  iram  suppresserit:  dextram  reconciliatae  gra- 
tiae  pignus  obtulit,  et  contemtum  magis,  quam  cela- 
tum  indicium  esse,  videri  sibi  dixit. 

VIII.  Advocato  tamen  consilio  amicorum,  cui 
tum  Philotas  adhibitus  non  est,  Nicomachum  intro- 
duci  iubet.  Is  eadem ,  quae  detulerat  ad  regem ,  or- 
dine  exposuit.  2.  EratCraterus  regi  carus  in  paucis, 
et  eo  Philotae  ob  aemulationem  dignitatis  adversus: 
3.  neque  ignorabat,  saepe  Alexandri  auribus  niniia 
iactatione  virtutis  atque  operae  gravein  fuisse;  et  ob 
ea  non  quidem  sceleris,  sed  contumaciae  tamen,  su- 
spectum.  4.  Non  aliam  premendi  inimici  occasio- 
nem  aptiorem  futuram  ratus,  odio  suo  pietatis  prae- 
ferens  speciem,  Utinam,  inquit,  in principio  quoque 
huius  rei  nobiscum  deliberasses.  5.  SuasissejJius ,  si 
Philotae  velles  ignoscere ,  patereris  potius  ignorare 
eujji,  quantum  deberet  tibi,  quam  usque  ad  mortis  me- 
tum  adductum  cogeres  potius  de  periculo  suo,  quam  de 
tuo  cogitare  beneficio.  Ille  enim  semper  insidiari  tibi 
poterit ;  tu  non  semper  Philotae poteris  ignoscere.  6. 
Nec  est  quod  existimes,  eum,  qui  tantumfacinus  ausus 
est,  veniapossemutari.  Scit,  eos,  qui  misericordiam 
consumserunt,  amplius  sperare  nonposse.  7.  At  ego, 
etiamsi  ipse  velpoenitentia  vel  beneficio  tuo  victus  quie- 
scere  volet,  patrem  eius  Parmenionem,  tanti  ducem 
exercitus,  et  inveterata  apud  milites  tuos  auctori- 
tate  haud  multum  infra  magnitudinis  tuae  fastigium 
positiufiy  scio  non  aequo  anbno  salutemfiliisui  debitu- 
rujn  tibi.  8.  Quaedajji  beneficia  odhjius.  Meruisse 
jnortejji  confiteri  pudet.  Superest,  ut  malit  videri  in- 
iuriani  accepisse,  quajn  vitajJi.  Proinde  scio ,  tibi  cujji 
illis  de  salute  esse  pugnandujji.  9.  Satis  hostiiuji  su- 
perest,  ad  quos  persequendos  ituri  sujjius:  latus  a  do- 
jjiesticis  hostibus  jjiuni.  Hos  si  subjjioves,  nihil  jjietuo 
ab  externo.  Haec  Craterus.  10.  Nec  ceteri  dubita- 
bant,  quin  coniurationis  indicium  suppressurus  non 
fuisset,  nisi  auctor  aut  particeps.     Quem  enim  piutn 

etbonae  mentis,  non  amicum  modo,  sed  ex  ultima 
plebe,  auditis  quae  ad  eum  delata  erant,non  protinus 
ad  regem  fuisse  cursurum?  11.  Ne  Cebalini  quidem 
exemplo,  qui  ex  fratre  comperta  ipsi  nuntiasset,  Par- 
menionis  filium,  praefectum  equitatus,  omnium  arca- 
norum  regis  arbitrumi  Simulasse  etiam,non  vacasse 
sennoni  suo  regem,  ne  index  alium  internuntium 
quaereret.  12.  Nicomachum,  religione  quoque  deum 
adstrictum,  conscientiam  suam  exonerare  properas- 
se:  Philotam,  consumto  per  ludum  ioeumque  paene 
toto  die,  gravatum  esse  pauca  verba,  ad  caput  regis 
pertinentia,  tam  longo  et  forsitan  supervacuo  inse- 
rere  sermoni.  13.  At  enim  non  credidisse  talia  defe- 
rentibus  pueris!  Cur  igitur  extraxisset  biduum,  tan- 
quam  indicio  haberet  fidem?  Dimittendum  fuisse  Ce- 
balinum,  si  delationem  eius  damnabat.  14.  In  suo 
quemque  periculo  magnum  animum  habere:  quum 
de  salute  regis  timeretur,credulos  esse  debere;  vana 
quoque  deferentes  admittere.  15.  Omnes  igitur  quae- 
stionem  de  eo,  ut  participes  sceleris  indicare  coge- 
retur,  habendam  esse  decernunt.  Rex,  admonitos, 
ut  consilium  silentio  premerent,  dimittit.  Pronun- 
tiari  deinde  iter  in  posterum  diem  iubet,  ne  qua  novi 
initi  consilii  daretur  nota.  16.  Invitatus  est  etiam 
Philotas  ad  ultimas  ipsi  epulas,  et  non  coenare  mo- 
do,  sed  etiam  familiariter  colloqui  cum  eo,  quem  da- 
mnaverat,  sustinuit.  17.  Secunda  deinde  vigilia,  lu- 
minibus  exstinctis,  cum  paucis  in  regiam  coeunt  He- 
phaestion,  et  Craterus,  et  Coenus,  et  Erigyius:  hi  ex 
amicis ;  ex  armigeris  autem  Perdiccas  et  Leonnatus. 
Per  hos  imperatum,  ut  qui  ad  praetorium  excuba- 
bant,  armati  vigilarent.  18.  Iam  ad  omnes  aditus 
dispositi  erant  milites;  equites  quoque  itinera  obsi- 
dere  iussi,  ne  quis  ad  Parmenionem,  qui  tum  Mediae 
magnisque  copiis  praeerat,  occultus  evaderet.  19. 
Attarras  autem  cum  trecentis  armatis  intraverat  re- 
giam;  huic  decem  satellites  traduntur,  quorum  sin- 

gulos  deni  armigeri  sequebantur.  20.  Ii  ad  alios 
coniuratos  comprehendendos  distributi  sunt:  Attar- 
ras,  cum  trecentis  ad  Philotam  missus,  clausum  adi- 
tum  domus  moliebatur,  quinquaginta  iuvenum  prom- 
tissimis  stipatus.  Nam  ceteros  cingere  undique  do- 
mum  iusserat,  ne  occulto  adituPhilotas  posset  elabi. 
21.  lllum,  sive  securitate  animi,  sive  fatigatione  re- 
solutum,  somnus  oppresserat;  quemAttarras  torpen- 
tem  adhuc  occupat.  22.  Tandem  ei  sopore  discusso 
quum  iniicerentur  catenae  ;  Vicit,  inquit,  bonitatem 
tuam,  rex,  inimicorum  acerbitas.  Nec  plura  locutum 
capite  velato  in  regiam  adducunt.  23.  Postero  die 
rex  edixit,  omnes  armati  coirent.  Sex  millia  feie 
militum  venerant:  praeterea  turba  lixarum  calonum- 
que  impleverant  regiam.  24.  Philotam  armigeri 
agmine  suo  tegebant,  ne  ante  conspici  posset  a  vul- 
go,  quam  rex  allocutus  milites  esset.  25.  De  capi- 
talibus  rebus  vetusto  Macedonum  modo  inquirebat 
exercitus:  in  pace  erat  vulgi ;  et  nihil  potestasregum 
valebat,  nisi  prius  valuisset  auctoritas.  26.  lgitur 
primum  Dimni  cadaver  infertur,  plerisque,  quid  pa- 
trasset,  quove  casu  exstinctus  esset,  ignaris. 

IX.  Rex  deinde  in  concionem  procedit,  vultu 
praeferens  dolorem  animi.  Amicorum  quoque  moe- 
stitia  exspectationem  haud  parvam  rei  fecerat.  2. 
Diu  demisso  in  terram  vultu,  attonito  stupentique  si- 
milis  stetit.  Tandem  recepto  animo,  Paene,  inquit, 
milites,  paucorum  hominum  scelere  vobis  ereptus  sum. 
Deilm  providentia  et  misericordia  vivo.  Conspectus- 
que  vestri  venerabilis  cogit,  ut  vehementius  parricidis 
irascerer;  quoniam  spirilus,immo  unus  vitae  meaefru- 
ctus  est,  tot fbrtissimis  viris,  et  de  me  optime  meritis, 
referre  adhuc  gratiamposse.  3.  Interrupit  orationem 
militum  gemitus,  obortaeque  sunt  omnibus  lacrimae. 
Tum  rex,  Quanto,  inquit,  maiorem  in  animis  vestris 
motum  excitabo,  quum  tanti  sceleris  auctores  ostende- 
ro  !  quorum  mentionem  adhuc  reformido  ;  et  tanquam 

salvi  essepossi?it,  nominibus  abstineo.  4.  Sedvincen- 
da  est  memoria  pristinae  caritatis,  et  coniuratio  im- 
piorum  civium  detegenda.  Quomodo  autem  tantum 
nefas  sileam?  Parmenio,  illa  aetate,  totmeis,  tot  pa- 
rentis  mei  meritis  devinctus,  omnium  nobis  amicorum 
vetustissimus,  ducem  se  tanto  sceleripraebuit,  5.  Mi- 
nister  eius  Philotas  Peucolaum,  et  Demetrium,  et  hunc 
Dimnum,  cuius  corpus  adspicitis,  ceterosque  eiusdem 
amentiae,  in  caput  meum  subornavit.  6.  Fremitus 
undique  indignantium  querentiumque  tota  concione 
obstrepebat:  qualis  solet  esse  multitudinis,  et  maxi- 
me  militaris,  ubi  aut  studio  agitur,  aut  ira.  7.  Nico- 
machus  deinde,  et  Metron,  et  Cebalinus  producti, 
quae  quisque  detulerat,  exponunt.  Nullius  eorum 
indicio  Philotas  particeps  sceleris  destinabatur.  lta- 
que  indignatione  pressa  vox  indicum  silentio  exce- 
pta  est.  8.  Tum  rex,  Qualis,  inquit,  ergo  animi  vobis 
videtur,  qui  huius  rei  delatum  indicium  ad  ipsum  sup- 
pressit?  quod  nonfuisse  vanum,Dimni  exitus  declarat. 
9.  Incertam  rem  deferens,  tormenta  non  timuit  Ceba- 
linus:  Metron  ne  momentum  quidem  temporis  distulit 
exonerare  se,  ut  eo,  ubi  lavabar,  irrumperet.  10.  Phi- 
lotas  solus  nihil  timuit,  nihil  credidit.  O  magni  animi 
viruml  Iste,si  regis periculo  commoveretur,  vultum  non 
mutaret?  indicem  tantae  rei  sollicitus  non  audiret?  11. 
Subest  nimirum  silentio  facinus,  et  avida  spes  regni 
praecipitem  animum  ad  ultimum  nefas  impulit.  Pater 
Mediae  praeest.  Ipse  apud  multos  copiarum  duces 
meis  praepotens  viribus,  maiora,  quam  capit,  spirat. 
12.  Orbitas  quoque  mea,  quod  sine  liberis  sum,  sperni- 
tur.  Sed  errat  Philotas.  In  vobis  liberos,  parentes, 
consanguineos  habeoi  vobis  salvis,  orbus  esse  nonpos- 
sum.  13.  Epistolam  deinde  Parmenionis  interce- 
ptam,  quam  ad  filios  Nicanorem  et  Philotam  scripse- 
rat,  recitat;  haud  sane  indicium  gravioris  consilii 
praeferentem.  14.  Namque  summa  eius  haec  erat: 
Primum  vestri  curam  agite:  deinde  vestrorum :  sic  enim 

quae  destinavimus ,  efficiemus.  15.  Adiecitque  rex, 
sic  esse  scriptam,  ut  sive  ad  filios  pervenisset,  a  con- 
sciis  posset  intelligi;  sive  intercepta  esset,  falleret 
ignaros.  16.  At  enim  Dimnus,  quum  ceteros  partici- 
pes  sceleris  indicaret,  Philotam  non  nominavit!  Hoc 
quidem  illius  non  innocentiae,  sed  potentiae  indicium 
est,  quod  sic  ab  iis  timetur  etiam,a  quibus prodi potest, 
ut  quum  de  sefateantur,  illum  tamen  celent.  Caeterum 
Philotam  ipsius  indicat  vita.  17.  Hic  Amyntae,  qui 
mihi  consobrinus  fuit,  et  in  Macedonia  capili  meo  im- 
pias  comparavit  insidias,  socium  se  et  conscium  adiun- 
xit.  Hic  Attalo,  quo  graviorem  inimicum  non  habui, 
sororem  suam  in  matrimonium  dedit.  18.  Hic,  quum 
scripsissem  ei,  pro  iure  tam  familiaris  usus  atque  ami- 
citiae,  qualis  sors  edita  esset  Iovis  Hammonis  oraculo, 
sustinuit  rescribere  mihi:  „se  quidem  gratulari,  quod 
in  numerum  Deorum  receptus  essem:  ceterum  misereri 
eorum,  quibus  vivendum  esset  sub  eo,  qui  modum  homi- 
nis  excederet."  19.  Haec  sunt  etiam  animi  pridem 
alienati  a  me  et  invidentis  gloriae  meae  indicia:  quae 
quidem,  milites,  quamdiu  licuit,  in  animo  meo  pressi. 
Videbar  enim  mihi partem  viscerum  meorum  abrumpe- 
re,  si,  in  quos  tam  magna  contuleram,  viliores  mihifa- 
cerem.  20.  Sed  iam  non  verba punienda  sunt;  linguae 
temeritas  pervenit  ad  gladios.  Hos,  simihicreditis, 
Philotas  in  me  acuit.  Id  si  ipse  admisit,  quo  me  con- 
feram,?nilites?  cui  caput  meum  credam?  21.  Equita- 
tui,  optimae  exercitus  parti,  principibus  nobilissimae 
iuventutis  ununi  praefeci:  salutem,  spem,  victoriam 
meam  fidei  eius  tutelaeque  commisi.  22.  Patrem  in 
idem  fastigium ,  in  quo  me  ipsi posuistis,  admovi:  Me- 
diam,  qua  nulla  opulentior  regio  est,  tot  civium  socio- 
rumque  millia  imperio  eius  ditionique  subieci.  Unde 
praesidium  petieram ,  periculum  exstitit.  23.  Quam 
feliciter  in  acie  occidissem,  potius  hostis  praeda ,  quam 
civis  victima!  Nunc  servatus  ex periculis ,  quae  sola  ti- 
mui,  in  haec  incidi,  quae  limere  non  debui.    24.  Soletis 

identidem  a  me,  milites,petere,  ut  saluti  meae parcam. 
Ipsi  mihi  praestare  potestis,  quod  suadetis  utfaciam. 
Ad  vestras  manus,  ad  vestra  arma  confugio :  invitis 
vobis  salvus  esse  nolo;  volentibus,  non possum,  nisi  vin- 
dicor.  25.  Tum  Philotam,  religatis  post  tergum  ma- 
nibus,  obsoleto  amiculo  velatum  iussit  induci.  Fa- 
cile  apparebat,motos  esse  tam  miserabili  habitu,non 
sine  invidia  paullo  ante  conspecti.  26.  Ducem  equi- 
tatus  pridie  viderant:  sciebant,  regis  interfuisse  con- 
vivio.  Repente  non  reum  modo,  sed  etiam  damna- 
tum,  immo  vinctum,  intuebantur.  27.  Subibat  ani- 
mos  Parmenionis  quoque,  tanti  ducis,  tam  clari  ci- 
vis,  fortuna:  qui  modo  duobus  filiis,  Hectore  et  Ni- 
canore,  orbatus,  cum  eo,  quem  reliquum  calamitas 
fecerat,  absens  diceret  causam.  28.  Itaque  Amyntas, 
regis  praetor,  inclinatam  ad  misericordiam  concio- 
nem  rursus  aspera  in  Philotam  oratione  commovit. 
Proditos  eos  esse  barbaris :  neminem  ad  coniugem 
suam,  neminem  in  patriam  et  ad  parentes  fuisse  re- 
diturum.  Velut  truncum  corpus  demto  capite,  sine 
spiritu,  sine  nomine,  aliena  terra  ludibrium  hostis 
futuros.  29.  Haudquaquam,  pro  spe  ipsius,  Amyntae 
oratio  grata  regi  fuit;  quod  coniugum,  quod  patriae 
admonitos,  pigriores  ad  caetera  munia  exsequenda 
fecisset.  30.  Tunc  Coenus,  quamquam  Philotae  so- 
rorem  matrimonio  secum  coniunxerat,  tamen  acrius 
quam  quisquam  in  Philotam  invectus  est:  parricidam 
esse  regis,  patriae,  exercitus,  clamitans:  saxumque, 
quod  forte  antepedes  iacebat,  arripuit,  emissurus  in 
eum;  ut  plerique  credidere,tormentis  subtrahere  cu- 
piens.  31.  Sed  rex  manum  eius  inhibuit,  dicendi 
prius  causam  debere  fieri  potestatem  reo,  nec  aliter 
iudicari  passurum  se ,  affirmans.  32.  Tum  dicere 
iussus  Philotas,  sive  conscientia  sceleris,  sive  peri- 
culi  magnitudine  amens  et  attonitus,  non  attollere 
oculos,  non  hiscere  audebat.  33.  Lacrimis  deinde 
manantibus,  linquente  animo,  in  eum,  a  quo  teneba- 

tur,  incubuit;  abstersisque  amiculo  eius  oculis,  paul- 
latim  recipiens  spiritum  ac  yocem,  dicturus  videba- 
tur.  34.  Iamque  rex,  intuens  eum,  Macedones,  in- 
quit,  de  teiudicaturisunt:  quaero,  anpatrio  sermone 
sis  apud  eos  usurus?  35.  Tum  Philotas,  Praeter  Ma- 
cedonas,  inquit,  plerique  adsunt,  quos  facilius,  quae  di- 
cam,  percepturos  arbitror,  si  eadem  linguafuero  usus, 
qua  tu  egisti,  non  ob  aliud,  credo,  quam  ut  oratio  tua 
intelligi  posset  a  pluribus.  36.  Tum  rex,  Ecquid  vide- 
tis,  adeo  etiam  sermonis patrii  Philotam  taedere?  solus 
quippe  fastidit  eum  dicere.  Sed  dicat  sane,  utcunque 
cordi  est ;  dum  memineritis,  aeque  illum  a  nostro  more 
atque  sermone  abhorrere.  Atque  ita  concione  ex- 
cessit. 

X.  Tum  Philotas,  Verba,  inquit,  innocenti  reperi- 
refacile  est;  niodum  verborum  misero  tenere  difficile. 
2.  Itaque  inter  optimam  conscientiam  et  iniquissimam 
forlunam  destitutus,  ignoro,  quomodo  et  animo  meo  et 
tempori  paream.  3.  Abest  quidem  optimus  causae 
meaeiudex:  quicurme  ipse  audire  noluerit,  non  me- 
hercule  excogito ;  quum  illi  utrimque  cognita  causa 
tam  damnare  me  liceat,  quam  absolvere;  non  cognita 
vero  liberari  ab  absente  non  possum,  qui  a  praesente 
damnatus  sum.  4.  Sed  quamquam  vincti  hominis  non 
supervacua  solum,  sed  etiam  invisa  jdefensio  est,  quae 
iudicem  non  docere  videtur,  sed arguere ;  tamen  utcun- 
que  licet  dicere,  memet  ipse  non  deseram,  nec  commit- 
tam,  ut  damnatus  etiam  mea  sententia  videar.  5.  Equi- 
dem  cuius  criminis  reus  sim,  non  video.  Inter  coniu- 
ratos  nemo  me  nominat :  de  me  Nicomachus  nihildixit: 
Cebalinusplus  quam  audierat,  scire  non  potuit.  6.  At- 
qui  coniurationis  caput  me  fuisse  credit  rexl  Potuit 
ergo  Dimnus  eumpraeterire,  quem  sequebatur?  prac- 
sertim  quum  quaerenti  socios ,  vel  falso  fuerim  nomi- 
nandus;  quo  facilius,  qui  verebatur,posset  impelli.  T. 
Non  enim  detecto  facinore  nomen  meum  praeteriit,  ut 
posset  videri  socio  pepercisse ;  Nicomachus,  quem  taci- 

turum  arcana  de  semetipso  credebat,  confessus,  aliis 
nominatis,  me  unum  subtrahebat.  8.  Quaeso,  commi- 
litones,  si  Cebalinus  me  non  adisset,  nihil  me  de  coniu- 
ratis  scire  voluisset,  num  hodie  dicerem  causam  nullo 
me  nominante?  9.  Dimnus  sane  et  vivat  adhuc,  et  velit 
mihiparcere:  quidceteri?  quide  se  confitebuntur,  me 
videlicet  subtrahentl  Maligna  est  calamitas;  etfere 
noxia,  quum  qui  suo  supplicio  cruciatur,  adquiescit  alie^ 
no.  10.  Tot  conscii,  ne  in  equuleum  quidem  impositi, 
verum  fatebuntur  ?  Atqui  nemo  parcit  morituro  ;  nec 
cuiquam  moriturus ,  ut  opinor.  11.  Ad  verum  crimen 
et  ad  unum  revertendum  mihi  est.  Cur  rem  delatam  ad 
te  tacuisti?  cur  tam  securus  audisti?  Hoc  qualecunque 
est,  confesso  mihi,  ubicunque  est,Alexander,  remisisti: 
dextram  tuam  amplexus  reconciliali  pignus  animi,con- 
vivio  quoque  interfui.  12.  Si  credidisti  mihi,  absolu- 
tus  sum:  si  pepercisti,  dimissus.  Vel  iudicium  tuum 
serva.  Quid  hac  proxima  nocte,  qua  digressus  sum  a 
mensa  tua,  feci?  quod  novum  facinus  delatum  ad  te, 
mutavit  animum  tuum?  13.  Gravi  sopore  adquiesce- 
bam,  quum  me  malis  indormientem  meis  inimici  vin- 
ciendo  excitarunt.  Unde  et  parricidae  et  proditori 
tam  alta  quies  somni?  14.  Scelerati  conscientia  obstre- 
pente  quum  dormire  non  possint,  agitant  eosfuriae, 
non  consummato  modo,  sed  et  cogitato  parricidio.  At 
mihi  securitatem primum  innocentia  mea,  deinde  dex- 
tra  tua  obtulerant:  non  timui,  neplus  alienae  crudeli- 
tati  apud  te  liceret,  quam  clementiae  tuae-  15.  Sed  ne 
te  mihi  credidisse  poeniteat ,  res  ad  me  deferebatur  a 
puero,  quinon  testem,  fionpignus  indicii  exhibere po- 
terat,  impleturus  omnes  metu,  si  coepisset  audiri.  1(). 
Amatoris  et  scorti  iurgio  interponi  aures  meas  credidi 
infelix;  et fidem  eius  suspectam  habui,  quodnonipse 
deferret,  sed  fratrem  potius  subornaret.  17.  Timui, 
ne  negaret  mandasse  se  Cebalino,  et  ego  viderer  multis 
amicorumregisfuissepericulicausa.  18.  Sic  quoque 
quum  laeserim  neminem,  inveni,  qui  mallent  perire  me, 
Curtius.  R 

quam  incolumem  esse:  quid  inimicitiarum  creditis  ex- 
cepturum  fuisse,  si  insontes  lacessissem?  19.  At  enim 
Dimnus  se  occidit?  Num  igitur facturum  eum  divinare 
potui?  minime.  Ita  quod  solum  indicio  fidem  fecit,  id 
me,  quum  a  Cebalino  interpellatus  sujn,jnovere  nonpo- 
terat.  20.  At  hercule,  si  conscius  Dimno  tanti  scele- 
ris  fuissem,  biduo  illo  proditos  esse  nos,  dissimulare  non 
debui:  Cebalinus  ipse  tolli  de  medio  nullo  negotio  po- 
tuit.  21.  Deinde  post  delatmn  indicium,  quo  periturus 
eram,  cubiculujn  regis  solus  intravi,  ferro  quidem  cin- 
ctus.  Cur  distuli facinus?  an  sine  Dhnno  non  sum  au- 
sus?  Ille  igitur  princeps  coniurationis  fuit.  22.  Sub 
illius  umbra  Philotas  latebajn,  qui  regnum  Macedonum 
affecto.  Et  quis  e  vobis  corruptus  est  donis?  quejn  du- 
cem,  quejn  praefectujn  impejisius  colui?  23.  Mihi  qui- 
dem  obiicitur,  quod  societatem  patrii  sermonis  asper- 
jxer,  quod  Macedoniuji  mores  fastidiam.  Sic  ego  im~ 
perio,  quod  dedignor,  imjnineo.  Iam  pridejn  nativus 
ille  sermo  comjnercio  aliarum  gentiujn  exolevit:  tani 
victoribus,  quain  victis ,  peregrina  Imgua  discenda  est. 
24.  Non  jjiehercule  ista  me  jnagis  laedunt,  quam  quod 
Amijntas,  Perdiccaefilius,  insidiatus  estregi ;  cum  quo 
quod  amicitia fuerit mihi,non  recuso  defendere,  sifra- 
trem  regis  non  oportuit  diligi  a  nobis.  25.  Sin  autem 
in  illo  fortunae  gradu  positum  etiam  venerari  necesse 
erat;  utrum,  quaeso,  quodnon  divinavi,  reus  sum?  an 
impiorum  amicis  insontibus  quoque  moriendum  est? 
Quod  si  aequum  est,  cur  tamdiu  vivo?  siiniustum,  cur 
nunc  demum  occidor?  26.  At  enim  scripsi,  misereri 
me  eorum,  quibus  vivendum  esset  sub  eo,  qui  se  Iovis 
filium  crederet!  Fides  amicitiae,  veri  consiliipericulo- 
sa  libertas,  vos  Jixe  decepistis!  vos,  quae  sentiebam,  ne 
reiicerem,  ijiipulistis!  27.  Scripsisse  me  haec  fateor  re- 
gi,  non  de  rege.  Non  enimfaciebam  invidiam,  sed pro^ 
eo  timebam.  Dignior  mihi  Alexander  videbatur,  qui 
Iovis  stirpem  tacitus  agnosceret,  quam  qui  praedica- 
tione  iactaret.     28.  Sed  quoniam  oraculi  fides  certa 

est,  sit  Deus  causae  meae  testis.  Retinete  me  in  vincu- 
lis,  dum  consulitur  Hammon  in  arcanum  et  occultum 
scelus.  Jnterim,  qui  regem  nostrum  dignatus  estfi- 
lium,  neminem  eorum,  qui  stirpi  suae  insidiati  sunt,  la- 
tere  patietur.  29.  Si  certiora  oraculis  creditis  esse  tor- 
menta,  ne  hanc  quidem  exhibendae  verilatisfidem  de- 
precor.  30.  Solent  rei  capitis  adhibere  vobis parentes. 
Duos  fratres  ego  nuper  amisi;  patrem  nec  ostendere 
possum,  nec  invocare  audeo,quum  etipse  tanti  criminis 
reus  sit.  31.  Parum  est,  tot  modo  liberorum  parentem, 
in  unicofilio  adquiescentem ,  eo  quoque  orbari,  ni  ipse 
in  rogum  meum  imponitur.  32.  Ergo,  carissime  pa- 
ter,  etpropter  me  morieris,  et  mecum.  Ego  tibi  vitam 
adimo,  ego  senectutem  tuam  exstinguo !  Quid  enim  me 
procreabas  infelicem  adversantibus  Diis?  an  ut  hos  ex 
me  fructus perciperes,  qui  te  manent?  33.  Nescio,  ado- 
lescentia  mea  miserior  sit,  an  senectus  tua.  Ego  in 
ipso  robore  aetatis  eripior  ;  tibi  carnifex  spiritum  adi- 
met;  quem%  sifortuna  exspectare  voluisset,  natura  re- 
poscebat.  34.  Admonuit  me  patris  mei  mentio,  quam 
timide  et  cunctanter,  quae  Cebalinus  detulerat  ad  me, 
indicare  debuerim.  Parmenio  enim,  quum  audisset, 
venenum  a  Philippo  medico  regiparari,  deterrere  eum 
voluit  epistola  scripta,  quo  minus  medicamentum  bibe- 
ret,  quod  medicus  dare  constituerat.  35.  Num  credi- 
tum  estpatri  meo?  num  ullam  auctoritatem  eius  literae 
habuerunt?  Ego  ipse,  quoties  quae  audieram  detuli, 
cum  ludibrio  credulitatis  repulsus  sum.  Si  et  quum  in- 
dicamus,  invisi,  et  quum  tacemus,  suspecti  sumus :  quid 
facere  nos  oportet?  3G.  Quumque  unus  e  circumstan- 
tium  turba  exclamasset,  Bene  meritis  non  insidiari : 
Philotas,  Recte,  inquit,  quisquis  es,  dicis.  37.  Itaque 
si  insidiatus  sum,  poenam  non  deprecor;  et finem  facio 
dicendi,  quoniam  ultima  verba  gravia  sunt  visa  auri- 
bus  vestris.  Abducitur  deinde  ab  iis,  qui  custodie- 
bant  eum. 

XI.  Erat  inter  duces  manu  strenuus  Bolon  qui- 

dam,  pacis  artium  et  civilis  habitus  rudis,  vetus  mi- 
les,  ab  humili  ordine  ad  eum  gradum,  in  quo  tunc 
erat,  promotus:  2.  qui  tacentibus  ceteris,  stolida  au- 
dacia  ferox,  admonere  eos  coepit,  ,,quoties  suis  quis- 
que  diversoriis,  quae  occupassent,proturbatus  esset, 
ut  purgamenta  servorum  Philotae  reciperentur  eo, 
unde  commiiitones  expulisset.  3.  Auro  argentoque 
vehicula  eius  onusta  totis  vicis  stetisse:  ac  ne  in  vi- 
cina  quidem  diversoria  quemquam  commilitonum  re- 
ceptum  esse:  sed  per  dispositos,quos  ad  somnum  ha- 
bebat,  omnes  procul  relegatos,  ne  feminaillamur- 
murantium  inter  se,  silentio  verius,  quam  sono,  ex- 
citaretur.  4.  Ludibrio  ei  fuisse  rusticos  homines, 
Phrygasque  etPaphlagonas  appellatos:  qui  non  eru- 
besceret,  Macedo  natus,  homines  linguae  suae  per 
interpretem  audire.  5.  Cur  Hammonem  consuli  vel- 
let?  eundem  Iovis  arguisse  mendacium,  Alexandrum 
filium  agnoscentis:  scilicet  veritum,  ne  invidiosum 
esset,  quod  Dii  oiferrent.  6.  Quum  insidiaretur  ca- 
piti  regis  et  amici,  non  consuluisse  eum  lovem:  nunc 
ad  oraculum  mittere,  dum  pater  eius  sollicitetur,  qui 
praesitin  Media;  et  pecunia,  cuius  custodia  commis- 
sa  sit,  perditos  homines  ad  societatem  sceleris  im- 
pellat.  7.  Ipsos  missuros  ad  oraculum,  non  qui  lo- 
vem  interrogent,  quod  ex  rege  cognoverint;  sed  qui 
gratias  agant,  qui  vota  pro  incolumitate  regis  optimi 
persolvant."  8.  Tum  vero  universa  concio  accensa 
est;  et  a  corporis  custodibus  initium  factum,claman- 
tibus,discerpendum  esse  parricidam  manibus  eorum. 
Id  quidem  Philotas,  qui  graviora  supplicia  metuerct, 
haud  sane  iniquo  animo  audiebat.  9.  Rex  in  concio- 
nem  reversus,  sive  ut  in  custodia  quoque  torqueret, 
sive  ut  diligentius  cuncta  cognosceret,  concilium  in 
posterum  diem  distulit:  et  quamquam  in  vesperam 
inclinabat  dies,  tamen  amicos  convocari  iubet.  10. 
Et  ceteris  quidem  placebat,  Macedonum  more  obrui 
saxis;  Hephaestion  autem  et  Craterus  etCoenus  tor- 

mentis  veritatem  exprimendam  esse  dixerunt:  et  illi 
quoque,  qui  aliud  suaserant,  in  horum  sententiam 
transeunt.  11.  Consilio  ergo  dimisso,  Hephaestion 
cum  Cratero  et  Coeno  ad  quaestionem  de  Philota 
habendam  consurgunt.  12.  Rex  Cratero  arcessito, 
etsermone  habito,cuius  summa  non  edita  est,in  inti- 
mam  diversorii  partem  secessit,  et  remotis  arbitris 
in  multam  noctem  quaestionis  exspectavit  eventum. 
13.  Tortores  in  conspectu  Philotae  omnia  crudelita- 
tis  instrumenta  proponunt.  14.  Et  ilie  ultro,  quid 
cessatis,  inquit,  regis  inimicum,  interfectorem,  confi- 
tentem  occidere?  quid  quaestione  opus  est?  cogitavi, 
volui.  Craterus  exigere,  ut,  quae  confiteretur,  in 
tormentis  quoque  diceret.  15.  Dum  corripitur,  dum 
obligantur  oculi,  dum  vestis  exuitur,  gentium  iura, 
Deos  patrios  nequidquam  apud  surdas  aures  invoca- 
bat.  Per  ultimos  deinde  cruciatus,  utpote  damna- 
tus,  et  inimicis  in  gratiam  regis  torquentibus,lacera- 
tur.  16.  Ac  primo  quamquam  hinc  ignis,  illinc  ver- 
bera,  iam  non  ad  quaestionem,  sed  ad  poenam,  inge- 
rebantur;  non  vocem  modo,  sed  etiam  genvitus,  ha- 
buit  in  potestate.  17.  Sed  postquam  intumescens 
corpus  uiceribus,  flagellorum  ictus  nudis  ossibus  in- 
cussos  ferre  non  poterat:  si  tormentis  adhibituri  mo- 
dum  essent,  dicturum  se,  quae  scire  expeterent,  poi- 
licetur.  18.  Sed  finem  quaestioni  fore,  iurare  eos 
per  Alexandri  salutem  volebat,  removerique  torto- 
res.  Et  utroque  impetrato,  Cratero  inquit:  dic  quid 
me  velis  dicere.  19.  Illo  indignante  ,  ludificari  eum, 
rursusque  revocante  tortores,  tempus  petere  coepit, 
dum  reciperet  spiritum,  cuncta  quae  sciret,  indicatu- 
rus.  20.  Interim  equites,  nobilissimus  quisque,  et  ii 
maxime,  qui  Parmenionem  propinqua  cognatione 
contingebant,  postquamPhilotam  torqueri  fama  vul- 
gaverat,  legem  Macedonum  veriti,  qua  cautum  erat, 
ut  propinqui  eorum,qui  regi  insidiati  erant,  cum  ipsis 
necarentur,  alii  se  interficiunt,  aiii  in  devios  montes 

vastasque  solitudines  fugiunt,ingenti  per  tota  castra 
terrore  diffuso;  donecrex,  tumultu  cognito,  legem 
de  supplicio  coniunctorum  insontibus  remittere  edi- 
xit.  21.  Philotas  verone  an  mendacio  liberare  se  a 
cruciatu  voluerit,  anceps  coniectura  est,  quoniam  et 
vera  confessis  et  falsa  dicentibus  idem  doloris  fini.s 
ostenditur.  22.  Ceterum,  Pater,  inquit,  ?neus  Hege- 
locho  quamfamiliariterusussit,  non  ignoratis ;  illum 
dico  Hegelochum,  qui  in  acie  cecidit.  Ille  omnium  ma- 
lorum  nobis  causafuit.  23.  Nam  quumprimum  Iovis 
filium  se  salutari  iussit  rex ,  id  indigne  ferens  ille : 
„Hunc  igitur  regem  agnoscimus,{(  inquit,  „qui  Philip- 
pum  dedignatur  patrem?  Actum  est  de  nobis,  si  ista 
perpetipossumus.  24.  Non  homines  solum,  sed  etiam 
deos  despicit,  quipostulat  deus  credi.  Amisimus  Ale- 
xandrum,  amisimus  regem:  incidimus  in  superbiam, 
nec  diis,  quibus  se  exaequat,  nec  hominibus,  quibus  se 
eximit ,  tolerabilem.  25.  Nostrone  sanguine  deum  fe- 
cimus,  quinosfastidiat?  qui  gravetur  mortalium  adire 
co?iciliuni?  Credite  mihi,  et  nos,si  viri  swtius,  a  diis  ad- 
optabimur.  26.  Quis  proavum  huius  Alexandrum, 
quis  deinde  Archelaum ,  quis  Perdiccam  occisos  ultus 
est?  hic  quidem  interfectoribus  patris  ignovit."  27. 
Haec  Hegelochus  dixit  super  coenam:  et  postero  die 
prima  luce  apatre  accersor.  Tristis  erat,  et  me  moe- 
stum  videbat:  audieramus  enim,  quae  sollicitudinem  in- 
cuterent.  28.  Itaque  ut  experiremur,  utrumne  vino 
gravatus  effudisset  illa,  an  altiore  concepta  consilio, 
accersiri  eum  placuit.  Venit:  eodemque  sermone  ultro 
repetito  adiecit,  „se,  sive  auderemus  duces  esse,  proxi- 
mas  a  nobis  partes  vindicaturum ;  sive  deesset  auimus, 
consilium  silentio  esse  tecturum."  29.  Parmenioni, 
vivo  adhuc  Dario ,  intempestiva  res  videbatur ;  non 
enim  sibi,  sed  hosti,  esse  occisuros  Alexandrum:  Dario 
vero  sublato,  praemium  regis  occisi  Asiam  et  totum 
Orientem  interfectoribus  esse  cessura.  Approbatoque 
comilio,  in  haec  jides  data  est  etaccepta.     30.  Quod 

ad  Dimnum  pertinet,  niliil  scio  ;  et  haec  confessus 
intelligo  non  prodesse  mihi,  quod  prorsus  sceleris  ex- 
pers  9um.  31.  llli  rursus  tormentis  admotis,  quum 
ipsi  quoque  hastis  os  oculosque  eius  everberarent, 
ut  hoc  quoque  crimen  confiteretur,  expressere.  32. 
Exigentibus  deinde,  ut  ordinem  cogitati  sceleris 
exponeret;  quum  diu  Bactra  retentura  regem  vide- 
rentur,  timuisse  respondit,  ne  pater,  LXX  natus 
annos,  tanti  exercitus  dux,  tantae  pecuniae  custos, 
interim  exstingueretur,  ipsique,  spoliato  tantis  vi- 
ribus,  occidendi  regis  causa  non  esset.  33.  Festi- 
nasse  ergo  se,  dum  praemium  haberet  in  manibus, 
repraesentare  consilium,  cuius  patrem  non  fuisse 
auctorem  nisi  crederent,  tormenta,  quamquam  to- 
lerare  non  posset,  tamen  non  recusare.  34.  111  i  col- 
locuti  satis  quaesitum  videri,  ad  regem  revertun- 
tur.  Qui  postero  die  et  quae  confessus  erat  Phi- 
lotas  recitari,  et  ipsum,  quia  ingredi  non  poterat, 
iussit  afferri.  35.  Omnia  agnoscente  eodem,  De- 
metrius,  qui  proximi  sceleris  particeps  esse  argue- 
batur,  producitur:  multa  affirmatione,  animique 
pariter  constantia,  et  vultu  abnuens,  quidquam  sibi 
in  regem  cogitatum  esse,  tormenta  etiam  deposce- 
bat  in  semetipsum.  36.  Quum  Philotas  circumlatis 
oculis  incideret  in  Calin  quemdam,  haud  procul 
stantem,  propius  eum  iussit  accedere.  Illo  pertur- 
bato  et  recusante  transire  ad  eum,  patieris,  inquit, 
Demetrium  mentiri,  rursusque  me  excruciari?  37. 
Calin  vox  sanguisque  defecerant:  et  Macedones 
Philotam  inquinare  innoxios  velle  suspicabantur, 
quia  nec  a  Nicomacho,  nec  ab  ipso  Philota,  quum 
torqueretur,  nominatus  esset  adolescens.  Qui  ut 
praefectos  regis  circumstantes  se  vidit,  Demetrium 
et  semetipsum  id  facinus  cogitasse  confessus  est. 
38.  Omnes  ergo  aNicomacho  nominatos,  more  pa- 
trio,  dato  signo,  saxis  obruerunt.  39.  Magno  non 
modo  salutis,   sed  etiam  invidiae  periculo  libera 

tus  erat  Alexander:  quippe  Parmenio  et  Philotas, 
principes  amicorum,  nisi  palam  sontes,  sine  indi- 
gnatione  totius  exercitus  non  potuissent  damnari. 
40.  Itaque  anceps  quaestio  fuit:  dum  infitiatus  est 
facinus,  crudeliter  torqueri  videbatur;  post  confes- 
sionem,  Philotas  ne  amicorum  quidem  misericor- 
diam  meruit. 

cos,  inquirit;  qui  suam  innocentiam  gravi  oratione  tuentur.  2. 
Amynta  et  fratribus  in  gratiam  receptis,  Folydamas  in  Mediam 
missus  est,  ad  Parmenionem  interficiendum:  quo  facto  indigna- 
tio  militum  orta,  et  seditio ;  quae  tandem  exstinguitur.  3.  Va- 
rios  populos  sub  iugum  mittit  Alexander,  et  septemdecim  die- 
bus  cum  exercitu  Caucasum  superat.  4.  Bessus  de  bello  ad- 
versus  Alexandrum  inter  epulas  consultat,  sapienti  tamen  Co- 
baris  consilio  uti  negligit.  Interim  rex  Bactra  pervenit,  ubi  de 
Graecorum  defectione  et  de  Satibarzane  singulari  certamine 
occiso,  certior  fit.  5.  Exercitus  magna  siti  liberatus  Oxum 
amnem  traiicit.     Bessus  dolo  captus  ad  Alexandrum  adducitur, 

a  quo  Darii  fratri  Oxathri  cruci  figendus  traditur.  6.  Barba- 
rorum  erga  Macedones  et  regem  benevolentia.  Alexander  va- 
rias  expugnat  urbes.  Alexandriam  ad  Tanaim  condit,  brevis- 
simoque  temporis  spatio  absolvit.  7.  De  bello  Scythis  infe- 
rendo  aeger  ex  vulnere  cum  suis  init  consilium.  Aristander  va- 
tes  regis  voluntati  extorum  accommodat  signiiicata.  Menede- 
mus,  a  Spitamene  circumventus,  cum  duobus  peditum  millibus 
et  CCC  equitibus  a  Dahis  interficitur:  quam  cladem  sollerter 
dissimulat  Alexander.  8.  Dum  exercitus  ad  bellum  accingitur, 
Scytharum  legati  adveniunt,  ac  de  pace  egregiam  ad  Alexan- 
drum  oratiouem  habent.  9.  Alexander  autem  legatis  dimissis 
Tanaim  traiicit,  bellum  Scythis  iufert,  et  cum  victis  benigue 
agit.  10.  Sogdianorum  nobilium  invictus  animus.  Bessi  sup- 
plicium.  Novo  milite  auctus  Alexandri  exercitus.  11.  Petram, 
urbem  amplissimam,  situ  naturaque  loci  fere  inexpugnabilem, 
Alexander  ad  deditionem  cogit. 

I.  JPhilotam  sicut  recentibus  sceleris  eius  vesti- 
giis  iure  atfectum  supplicio  censuerant  milites,  ita, 
postquam  desierat  esse  quem  odissent,invidia  in  mi- 
sericordiam  vertit.  2.  Moverat  et  claritas  iuvenis, 
et  patris  eius  senectus  atque  orbitas.  3.  Primus 
Asiam  aperueratregi,omnium  periculorum  eius  par- 
ticeps ;  semper  alterum  in  acie  cornu  defenderat; 
Philippo  quoque  ante  omnes  amicus;  et  ipsi  Alexan- 
dro  tam  fidus,  ut  occidendi  Attalum  non  aliomini- 
stro  uti  mallet.  4.  Horum  cogitatio  subibat  exerci- 
tum;  seditiosaeque  voces  referebantur  ad  regem. 
Quis  ille  haud  sane  motus,  satisque  prudens,  otii  yi- 
tia  negotio  discuti,  edicit,  ut  omnes  in  vestibulo  re- 
giae  praesto  aiforent.  5.  Quos  ubi  frequentes  ades- 
se  cognovit,  in  concionem  processit.  Haud  dubie  ex 
composito  Apharias  postulare  coepit,  ut  Lyncestes 
Alexander,  qui  multo  ante  quam  Philotas  regem  vo- 
luisset  occidere,  exhiberetur.  6.  A  duobus  indicibus, 
sicut  supra  diximus,  delatus,  tertium  iam  annum  cu- 

stodiebatur  in  rinculis.  Eundem  in  Philippi  quoque 
caedem  coniurasse  cumPausania,pro  comperto  fuit; 
sed  quia  primus  Alexandrum  regem  salutaverat, 
supplicio  magis  quam  crimini  fuerat  exemtus.  7. 
Tum  quoque  Antipatri  soceri  eius  preces  iustam  re- 
gis  iram  morabantur.  Ceterum  recruduit  soporatus 
dolor;  quippe  veteris  periculi  memoriam  praesentis 
cura  renovabat.  8.  Igitur  Alexander  ex  custodia 
educitur,  iussusque  dicere,  quamquam  toto  triennio 
meditatus  erat  defensionem,  tamen  haesitans  ettre- 
pidus  pauca  exiis,  quae  composuerat,  protulit:  ad 
ultimum  nonmemoria  solum,  sed  etiam  mens,  eum 
destituit.  9.  Nulli  erat  dubium,  quin  trepidatio  con- 
scientiae  indicium  esset,  non  memoriae  vitium.  Ita- 
que  exiis,  qui  proxime  adstiterant,  obluctantem  ad- 
huc  oblivioni,  lanceis  confoderunt.  10.  Cuius  cor- 
pore  ablato,  rex  introduci  iussit  Amyntam  et  Sim- 
miam:  nam  Polemon,  minimus  ex  fratribus,  quum 
Philotam  torqueri  comperisset,  profugerat.  11. 
Omnium  Philotae  amicorum  hi  carissimi  fuerant,  ad 
magna  et  honorata  ministeria  illius  maxime  suffra- 
gatione  producti:  memineratque  rex,  summo  studio 
ab  eo  conciliatos  sibi;  nec  dubitabat,  huius  quoque 
ultimi  consilii  fuisse  participes.  12.  Igitur,  olim  es- 
se  sibi  suspectos  matris  suae  literis,  quibus  esset  ad- 
monitus,  ut  ab  his  salutem  suam  tueretur.  Ceterum 
se  invitum  deteriora  credentem,  nunc  manifestis  in- 
diciis  victum,  iussisse  vinciri.  13.  Nam  pridie  quam 
detegeretur  Phiiotae  scelus,  quin  secreto  cum  eo 
fuissent,  non  posse  dubitari.  Fratrem  vero,  qui  pro- 
fugerit,  quum  de  Philota  quaereretur,  aperuisse  fu- 
gae  causam.  14.  Nuper  praeter  consuetudinem,  of- 
ficii  specie,  amotis  longius  ceteris,admovisse  semet- 
ipsos  lateri  suo,  nulla  probabili  causa:  seque  miran- 
tem,  quod  non  vice  sua  tali  fungerentur  officio,  et 
ipsa  trepidatione  eorum  perterritum,  strenue  ad  ar- 
migeros,  qui  proxime  sequebantur,  recessisse.     15. 

Ad  hoc  accedere,  quod,  quum  Antiphanes,  scriba 
equitum,  Amyntae  denuntiasset  pridie  quam  Philo- 
tae  scelus  deprehensum  esset,  ut  ex  suis  equis  more 
solito  daretiis,  qui  amisissent  suos,  superbe  respon- 
disset,  nisi  incepto  desisteret,  brevi  sciturum  quis 
ipse  esset.  16.  lam  linguae  violentiam,  temerita- 
temque  verborum,  quae  in  semetipsum  iacularentur, 
nihil  aiiud  esse,  quam  scelesti  animi  indicem  ac  te- 
stem.  Quae  si  vera  essent,  idem  meruisse  eos,quod 
Philotam;  si  falsa,  exigere  ipsum  ut  refellant.  17. 
Productus  deinde  Antiphanes,  de  equis  non  traditis 
et  adiectis  etiam  superbe  minis  indicat.  18.  Amyn- 
tas,  facta  dicendi  potestate,  Si  nihil,  inquit,  interest 
regis,  peto  ut,  dum  dico,  vinculis  liberer.  Rex  solvi 
utrumque  iubet:  desiderantique  Amyntae,  ut  habitus 
quoque  redderetur  armigeri,    lanceam  dari  iussit. 

19.  Quam  ut  laeva  comprehendit,  evitato  eo  loco,  in 
quo  Alexandri  corpus  paullo  ante  iacuerat,  Qualis- 
cunque,  inquit,  exitus  nos  manet,  rex,  conjitemur,pro- 
sperutn  tibi  debituros,  tristioremfortunae  imputaturos. 

20.  Sine  praeiudicio  dicimus  causam,  liberis  corpori- 
bus  animisque.  Habitum  etiam,  in  quo  te  comitari  so- 
lemus,  reddidisti.  Causam  non  possumus,  fortunam 
timere  desinemus.  21.  Te  quaeso,  permittas  mihi  id 
primum  defendere,  quod  a  te  ultimum  obiectum  est. 
Nos,  rex,  sermonis  adversus  maiestatem  tuam  habiti 
nullius  conscii  sumus  nobis.  Dicerem,  iampridem  vi- 
cisse  te  invidiam,  nisipericulum  esset,  ne  alia  maligne 
dicta  crederes  blanda  oratione  purgari.  22.  Ceterum 
etiamsi  militis  tuivelin  agmine  dejicientis  et  fatigati, 
velin  acie  periclitantis,  velin  tabernaculo  aegri  et  vul- 
nera  curantis,  aliqua  vox  asperior  esset  accepta,  me- 
rueramus  fortibus  factis,  ut  malles  ea  tempori  nostro 
imputare,  quam  animo.  23.  Quum  quid  accidit  tristius, 
omnes  rei  sunt :  corporibus  nostris,  quae  utique  non 
odimus,  infestas  admovemus  manus:  parentes  liberis  5t 
occurrant,  et  ingrati  et  invisi  sunt.     Contra  quum  do- 

nis  honoramur,  quum  praemiis  onusti  revertimur ,  quis 
ferre  nospotest?  quis  illam  animorum  alacritatem  con- 
tinere?  24.  Militantium  nec  indignatio,  nec  laetitia 
moderata  est.  Ad  omnes  affectus  impetu  rapimur:  vi- 
tvperamus,  laudamus,  miseremur,  irascimur,  utcunque 
praesens  movit  affectio.  Modo  Indiam  adire  et  Ocea- 
num  libet;  modo  coniugum  et  liberorum  patriaeque 
memoria  occurrit.  25.  Sed  has  cogitationes,  has  inter 
se  colloquentium  voces,  signum  tuba  datum  finit:  in 
suos  ordines  quisque  currimus,  et  quidquid  irarum  in 
tabernaculo  conceptum  est,  in  hostium  effunditur  capi- 
ta.  26.  Utinam  Philotas  quoque  intra  verba  peccas- 
setl  Proinde  ad  id  revertar,  propter  quod  rei  sumus. 
Amicitiam,  quae  nobis  cum  Philotafuit,  adeo  non  eo 
infitias,  ut  expetisse  quoque  nos,  niagnosque  ex  eafru- 
ctus  percepisse  confitear.  27.  An  vero  Parmenionis, 
quem  tibiproximum  esse  voluisti,  filium,  omnes  paene 
amicos  tuos  dignatione  vincentem,  cultum  a  nobis  esse 
miraris?  28.  Tu  hercule,  si  verum  audire  vis,  rex, 
huius  nobis periculi  causa  es.  Quis  enim  alius  effecit, 
ut  ad  Philotam  decurrerent,qui placere  vellent  tibi?  Ab 
illo  traditi  ad  hunc  gradum  amicitiae  tuae  adscendi- 
mus.  Is  apudtefuit,  cuius  gratiam  expetere,  etiram 
timere  possemus.  29.  An  non  propemodum  in  tua  ver- 
ba  tui  omnes  te praeeunte  iuravimus,  eosdem  nos  inimi- 
cos  amicosque  habituros  esse,  quos  tu  haberes  ?  Hoc  sa- 
cramento  pietatis  obstricti  aversaremur  scihcet,  quem 
Ui  omnibus  praeferebas?  30.  Igitur  si  hoc  crimen  est, 
paucos  innocentes  habes,  immo  hercule  neminem, 
Omnes  enim  Philotae  amici  esse  voluerunt:  totidem, 
quot  volebant,  esse  non  poterant.  Ita  si  a  consciis 
amicos  non  dividis,  ne  ab  amicis  quidem  separabis  illos, 
qui  idem  esse  voluerunt.  31.  Quod  igitur  conscientiae 
affertur  indicium?  Vt  opinor,  quia pridie familiariter 
et  sine  arbitris  locutus  est  nobiscum!  At  ego  purgare 
nonpossem,  sipridie  quidquam  ex  vetere  vita  ac  more 
mutassem.     Nunc  vero,  si,  ut  omnibus  diebus,  illo  quo 

que,  qui  suspectus  est,  fecimus,  consuetudo  diluet  cri- 
men.  32.  Sed  equos  Antiphani  non  dedimusl  etpridie 
quam  Pfiilotas  detectus  est,  liaec  milii  cum  Antiphane 
res  eratl  Qui  si  nos  suspectosfacere  vult,  quod  illo  die 
equos  non  dederimus,  semetipsum,  quod  eos  desidera- 
verit,  purgare  non  poterit.  33.  Anceps  enim  crimen 
est  inler  retinentem  et  exigentem;  nisi  quod  melior  est 
causa  suum  non  tradentis,  quam  poscentis  alienum. 
34.  Ceterum,  rex,  equos  decem  habui,  e  quis  Antipha- 
nes  octo  iam  distribuerat  iis,qui  amiserant  suos.  Omni- 
no  duos  ipse  habebam;  quos  quum  vellet  abducerehomo 
superbissimus,  certe  iniquissimus,  nisi  pedes  militare 
vellem,  retinere  cogebar.  35.  Nec  infitias  eo,  liberi 
hominis  animo  locutum  esse  me  cum  ignavissimo,et  hoc 
unum  militiae  suae  usurpante,  ut  alienos  equos  pugna- 
turis  distribuat.  Huc  enim  malorum  ventum  est,  ut 
verba  mea  eodem  tempore  et  Alexandro  excusem,  et 
Antiphani.  36.  At  hercule  mater  de  nobis  inimicis  tibi 
scripsit.  XJtinam  prudentius  esset  sollicita  pro  filio ,  et 
non  inanes  quoque  species  anxio  animofiguraretl  Qua- 
re  enim  non  adscribit  metus  sui  causam?  denique  non 
ostendit  auctorem?  Quofacto  dictove  nostro  mota  tam 
trepidas  tibi  literas  scripsit?  3T.  O  miseram  conditio- 
nem  meam,  cui  forsitan  non  periculosius  est  tacere, 
quam  dicerel  Sed  utcunque  cessura  res  est,  malo  tibi 
defensionem  meam  displicere,  quam  causam.  Agno- 
sces  autem,  quae  dicturus  sum;  quippe  meministi,quum 
me  ad  perducendos  ex  Macedonia  milites  mitteres,  di- 
xisse  te,  multos  integros  iuvenes  in  domo  tuae  matris 
abscondi.  38.  Praecepisti  igitur  mihi,  ne  quemprae- 
ter  te  intuerer,  scd  detrectantes  militiam  perducerem 
ad  te.  Quod  equidemfeci,  et  liberius,  quam  expedie- 
bat  mihi,  exsecutus  sum  imperium  tuum.  Gorgiam,  et 
Hecateum,  et  Gorgatam,  quorum  bona  opera  uteris, 
indeperduxi.  39.  Quid  igitur  iniquius  est ,  quam  me, 
qui,  si  tibi  non  paruissem,  iure  daturusfuipoenasy  nunc 
perire,  quia  parui?  ISeque  enim  ulla  alia  matri  tuae 

persequendi  nos  causa  est,  quam  guod  utilitatem  tuam 
muliebri praeposuimus  gratiae.  40.  Sex  millia  Mace- 
donum  peditum  et  DCequites  adduxi;  quorum  pars  se- 
cutura  me  non  erat,  si  militiam  detrectantibus  indul- 
gere  voluissem.  Sequitur  ergo,  ut,  quia  W.apropter 
hanc  causam  irascitur  nobis,  tu  mitiges  matrem,  qui 
irae  eius  nos  obtulisti. 

II.  Dum  haec  Amyntas  agit,  forte  supervenerunt, 
qui  fratrem  eiusPolemonem,  de  quo  ante  dietum  est, 
fugientem  consecuti  vinctum  reducebant.  lnfesta 
concio  vix  inhiberi  potuit,  quin  protinus  suo  more 
saxa  rn  eum  iaceret.  2.  Atque  ille  sane  interritus, 
Xihil,  inquit,  pro  me  deprecor ;  modo  nefratrum  inno- 
centiae  fuga  imputetur  mea.  Haec  si  defendi  non 
potest,  meum  crimen  sit.  Horum  ob  id  ipsum  melior 
est  causa,  quodego,  qui  profugi,  suspectus  sum.  3. 
Haec  elocuto  universa  concio  assensaest.  Lacrimae 
deinde  omnibus  manare  coeperunt,  adeo  in  contra- 
rium  repente  mutatis,  ut  solum  pro  eo  esset,  quod 
maxime  laeserat.  4.  Iuvenis  erat  primo  aetatis  flore 
pubescens,  quem  inter  equites  tormentis  Philotae 
conturbatos  alienus  terror  abstulerat.  Desertum 
eum  a  comitibus,  et  haesitantem  inter  revertendi  fu- 
giendique  consilium,  qui  secuti  erant  occupaverunt. 
5.  Is  tum  tlere  coepit,  et  os  suum  converberare,  moe- 
stus  non  suam  vicem,  sed  propter  ipsum  periclitan- 
tium  fratrum.  6.  Moveratque  iam  regem  quoque, 
non  concionem  modo:  sed  unus  erat  implacabilisfra- 
ter;  qui  terribili  vultu  intuens  eum,TW?,  ait,  demens, 
lacrimare  debueras,  quum  equo  calcaria  subderes ,  fra- 
trum  desertor  et  desertorum  comes.  Miser,  quo,  et 
undefugiebas?  Effecisti,  ut  reus  capitis,  accusatoris 
uterer  verbis.  7.  llle  peccasse  se,  sed  gravius  in  fra- 
tres,  quam  in  semetipsum,  fatebatur.  Tum  vero  ne- 
que  lacrimis,  neque  acclamationibus,  quibus  studia 
sua  multitudo  profitetur,  temperaverunt.  Una  vo\ 
erat  pari  emissa  consensu,  ut  insontibus  etfortibus 

viris  parceret.  Amici  quoque,  data  misericordiae 
occasione,  consurgunt,  flentesque  regem  deprecan- 
tur.  8.  llle  silentio  facto,  Etipse,  inquit,  Amyntam 
mea  sententia  fratresque  eius  absolvo.  Vos  autem,  iu- 
venes ,  malo  beneficii  mei  oblivisci,  quam periculi  vestri 
meminisse.  Eafide  redite  in  gratiam  mecum,  qua  ipse 
vobiscum  revertor.  9.  Nisi,  quae  delata  essent,  excus* 
sissem,  valde  dissimulalio  mea  suspecta  esse  potuisset. 
Sed  satius  est  purgatos  esse,  quam  suspectos.  Cogita- 
te,  Jieminem  absolviposse,  nisi  qui  dixerit  causam.  10. 
Tu,  Amynta,  ignosce  fratri  tuo.  Erit  hoc  simpliciter 
etiam  mihi  reconciliati animi  tui pignus.  11.  Concio- 
ne  deinde  dimissa,  Polydamanta  vocari  iubet.  Lon- 
ge  acceptissimus  Parmenioni  erat,  proximus  lateri 
in  acie  stare  solitus.  12.  Et  quamquam  conscientia 
fretus  in  regiam  venerat,  tamen,  ut  iussus  est  fratres 
suos  exhibere,  admodum  iuvenes  etregi  ignotos  ob 
aetatem,  fiducia  in  sollicitudinem  versa  trepidare 
coepit,  saepius  quae  nocere  possent,  quam  quibus 
eluderet,  reputans.  13.  Iam  armigeri,  quibus  impe- 
ratum  eriit,  produxerunt  eos;  quum  exsanguem  metu 
Polydamanta  propius  accedere  iubet;  submotisque 
omnibus,  Scelere,  inquit,  Parmenionis  omnes  pariter 
appetiti  sumus,  maxime  ego  ac  tu,  quos  amicitiae  specie 
fefellit.  14.  Ad  quem  persequendum  puniendumque 
(vide  quantumfidei  tuae  credam)  te  ministro  uti  statui. 
Obsides,  dum  hoc peragis,  erunt  fratres  tui.  15.  Pro- 
ficiscere  in  Mediam,  et  ad praefectos  meos  literas  scri- 
ptas  manu  mea perfer.  Velodtate  opus  est,  quu  cele- 
ritatemfamae  antecedas.  Noctu  pervenire  illuc  te  vo- 
lo  ;  postero  die,  quae  scripta  erunt,  exsequi.  16.  Ad 
Parmenionem  quoque  epistolas  feres ;  unam  a  me,  alte- 
ram  Philotae  nomine  scriptam.  Signum  annuli  eius  in 
jnea  potestale  est.  Sicpater,  credens  afilio  ijjipressiwi, 
quiun  te  viderit,  nihil  jjietuet.  17.  Polydamas,  tanto 
liberatus  metu,  impensius  etiam,  quam  exigebatur, 
promittit  operam;  collaudatusque  et  promissis  one- 

ratus,  deposita  veste  quam  habebat,  Arabiea  indui- 
tur.  18.  Duo  Arabes,  quorum  interim  coniuges  ac 
liberi,  vinculum  fidei,obsides  apud  regem  erant,  dati 
comites.  Per  deserta  etiam  ob  siccitatem  loca  came- 
lis,  undecima  die,  quo  destinaverat,  pervenit.  19. 
Et  prius  quam  ipsius  nuntiaretur  adventus,  rursus 
Polydamas  vestem  Macedonicam  sumit,  et  in  taber- 
naculum  Cleandri  (praetor  hic  regius  erat)  quarta 
vigilia  pervenit.  20.  Hedditis  deinde  literis,  consti- 
tuerunt  prima  luce  ad  Parmenionem  coire:  nanique 
ceteri  quoque,  quibus  literas  regis  attulerat,  ad  eum 
venturi  erant:  quum  ParmenioniPolydamanta  venis- 
se  nuntiaverunt.  21.  Qui  dum  laetatur  adventu  ami- 
ci,  simulque  noscendi,quae  rex  ageret,avidus,  (quip- 
pe  iongo  intervallo  nullam  ab  eo  epistolam  accepe- 
rat)  Polydamanta  requiri  iubet.  22.  Diversoria  re- 
gionis  illius  magnos  recessus  habent,  amoenosque 
nemoribus  manu  consitis:  ea  praecipue  regum  satra- 
parumque  voluptas  erat.  23.  Spatiabatur  in  nemore 
Parmenio,  medius  inter  duces,  quibus  erat  impera- 
tum  iiteris  regis,  ut  occiderent.  Agendae  autem  rei 
constituerant  tempus,  quum  Parmenio  aPolydaman- 
te  literas  traditas  legere  coepisset.  24.  Polydamas 
procul  veniens,  ut  a  Parmenione  conspectus  est,  vul- 
tu  laetitiae  speciem  praeferente,  ad  complectendum 
eum  cucurrit;  mutuaque  gratulatione  functi,  Polyda- 
mas  epistolam  ab  rege  scriptam  ei  tradidit.  25.Par- 
menio  vinculum  epistolae  solvens,  quidnam  rex  age- 
ret,  requiiebat  llle  exipsis  literis  cogniturum  esse 
respondit.  26»  Quibus  Parmenio  lectis,  Rex,  inquit, 
expeditiojiem  parat  in  Arachosios.  Strenuum  liomi- 
ne?n,  et  nunquam  cessantem!  Sed  tempus,  saluti  suae, 
tanta  iam parta  gloria,parcere.  27.  Alteram  deinde 
epistolam,  Philotae  nomine  scriptam,  laetus,  quod 
ex  vultu  notari  poterat,  legebat.  Tum  eius  latus 
gladio  haurit  Cleander,  deinde  iugulum  ferit;  ceteri 
exanimem  quoque  confodiunt.  28.  Et  armigeri,  qui 
Curtius.  S 

ad  aditum  nemoris  adstiterant,  cognita  caede,  cuius 
causa  ignorabatur,  in  castra  perveniunt,et  tumultuo- 
so  nuntio  milites  concitant.  29.  Illi  armati  ad  nemus, 
in  quo  perpetrata  caedes  erat,  coeunt:  et,  ni  Polyda- 
mas  ceterique  eiusdem  noxae  participes  dedantur, 
murum  circumdatum  nemori  eversuros  denuntiant, 
omniumque  sanguine  duci  parentaturos.  30.  Clean- 
der  primores  eorum  intromitti  iubet;  literasque  re- 
gis  scriptas  ad  milites  recitat,  quibus  insidiaeParme- 
nionis  in  regem,  precesque,  ut  ipsum  vindicarent, 
continebantur.  31.  Igitur  cognita  regis  voluntate, 
non  quidem  indignatio,  sed  tamen  seditio  compressa 
est.  Dilapsis  pluribus  pauci  remanserunt,  qui,  sal- 
tem  ut  corpus  ipsius  sepelire  permitterent,precaban- 
tur.  32.  Diu  id  negatum  est,  Cleandri  metu,  ne  of- 
fenderet  regem.  Pertinacius  deinde  precantibus, 
materiam  consternationis  subtrahendam  ratus,  capi- 
te  deciso  truncum  humare  permisit.  Ad  regem  ca- 
put  missum  est.  33.  Hic  exitus  Parmenionis  fuit, 
miiitiae  domique  clari  viri.  Multa  sine  rege  prospe- 
re,  rex  sine  illo  nihil  magnae  rei  gesserat.  Felicis- 
simo  regi,  et  omnia  ad  fortunae  suae  exigenti  mo- 
dum,  satisfecit.  LXXnatus  annos,  iuvenis  ducis,  et 
saepe  etiam  gregarii  militis  munia  explevit:  acer 
consilio,  manu  strenuus,  carus  principibus,  vulgo 
militum  acceptior.  34.  Haec  impulerint  illum  ad 
regni  cupiditatem,  an  tantum  suspectum  fecerint, 
ambigi  potest;  quiaPhilotas  ultimis  cruciatibus  vi- 
ctus  verane  dixerit,  quae  facta  probari  non  poterant, 
an  falsis  tormentorum  petierit  finem,  re  quoque  re- 
centi,  quum  magis  posset  liquere,  dubitatum  est.  35. 
Alexander,  quos  libere  mortemParmenionis  conque- 
stos  esse  compererat,  separandos  a  cetero  exercitu 
ratus,  in  unam  cohortem  secrevit,ducemque  hisLeo- 
nidam  dedit,  et  ipsum  Parmenioni  quondam  intima 
familiaritate  coniunctum.  36.  Fere  iidem  erant,quos 
alioqui  rex  habuerat  invisos.     Nam  quum  experiri 

vellet  militum  animos,  admonuit,  qui  literas  in  Ma- 
cedoniam  ad  suos  scripsisset,  iis,  quos  ipse  mittebat, 
perlaturis  cum  fide,  traderet.  Simpliciter  ad  neces- 
sarios  suos  quisque  scripserat,  quae  sentiebat:  aliis 
gravis  erat,  plerisque  non  ingrata  militia.  Ita  et 
agentium  gratias,  et  querentium  literae  exceptae 
sunt.  37.  Et  qui  forte  taedium  laboris  per  literas 
erant  questi,  hanc  seorsum  cohortem  a  ceteris  ten- 
dere  ignominiae  causa  iubet,  fortitudine  usurus  in 
bello,  libertatem  linguae  ab  auribus  credulis  remo- 
turus,  Et  consilium,  temerarium  forsitan  (quippe 
fortissimi  iuvenes  contumeliis  irritati  erant)  sicut 
omnia  alia  felicitas  regis  excepit.  38.  Nihil  illis  ad 
bella  promtius  fuit.  Incitabat  virtutem  et  ignominiae 
demendae  cupido,  et  quia  fortia  facta  in  paucis  late- 
re  non  poterant. 

III.  His  ita  compositis,  Alexander,  Arianorum 
satrape  constituto,  iter  pronuntiari  iubet  in  Arima- 
spos,  quos  iam  tunc  mutato  nomineEuergetas  appel- 
labant;  ex  quo  frigore  victusque  penuria  Cyri  exer 
citum  atfectum  ,  tectis  et  commeatibus  iuverant.  2. 
Quintus  dies  erat,  ut  in  eam  regionem  pervenerat. 
Cognoscit,  Satibarzanem,  qui  ad  Bessum  defecerat, 
cum  equitum  manu  irrupisse  rursus  in  Arios.  Itaque 
Caranum  et  Erigyium  cum  Artabazo  et  Andronico  et 
sex  millibus  Graecorum  peditum  DC  equites  seque- 
bantur.  3.  lpse  LX  diebus  gentem  Euergetarum  or- 
dinavil,  magna  pecunia  ob  egregiam  in  Cyrum  fidem 
donata.  4.  Helicto  deinde,  qui  iis  praeesset,  Ame- 
nide,  (scriba  is  Darii  fuerat)  Arachosios,  quorum  re- 
gio  ad  Ponticum  mare  pertinet,  subegit.  lbi  exerci- 
tum,  qui  sub  Parmenione  fuerat,  occupavit.  Sex 
miUia  Macedonum  erant,  et  CC  nobiles,  et  quinque 
miilia  Graecorum  cum  equitibus  ducentis,  haud  du- 
bie  robur  omnium  virium  regis.  5.  Arachosiis  datus 
Menon  praetor,  IV  millibus  peditum  et  DC  equitibus 
in  praesidium  relictis.     Ipse  rex  nationem,  ne  finiti- 

mis  quidem  satis  notam,  quippe  nullo  commercio  vo- 
lentem  mutuos  usus ,  cum  exercitu  intravit.  6.  Pa- 
rapamisadae  appellantur,  agreste  hominum  genus,  et 
inter  barbaros  maxime  inconditum.  Locorum  aspe- 
ritas  hominum  quoque  ingenia  duraverat.  7.  Geli- 
dissimum  Septemtrionis  axem  ex  magna  parte  spe- 
ctant;  Bactrianis  ad  Occidentem  coniuncti  sunt:  me- 
ridiana  regio  ad  mare  Indicum  vergit.  8.  Tuguria 
latere  primo  struunt ,  et  quia  sterilis  est  terra  mate- 
riae,  in  nudo  etiam  montis  dorso,  usque  ad  summum 
aedificiorum  fastigium  eodem  laterculo  utuntur.  9. 
Geterum  structura  latior  ab  imo,paullatim  incremen- 
to  operis  in  arctius  cogitur:  ad  ultimum  in  carinae 
maxime  modum  coit.  lbi  foramine  relicto  superne 
lumen  aceipiunt.  10.  Ad  medium  vites  et  arbores,  si 
quae  in  tanto  terrae  rigore  durare  potuerunt,  ob- 
ruunt.  Penitus  hieme  defossae  latent.  Quum,  nive 
discussa,  aperiri  humus  coepit,  coelo  solique  red- 
duntur.  11.  Ceterum  adeo  altae  nives  premunt  ter- 
ram,  gelu  et  perpetuo  paene  rigore  constrictae,ut  ne 
avium  quidem  feraeve  ullius  vestigium  exstet.  Ob- 
scura  coeii  verius  umbra  quam  lux,  nocti  similis  pre- 
mit  terram,  vix  ut  quae  prope  sunt,  conspici  possint. 
12.  In  hac  tamen  omnis  humani  cultus  solitudine  de- 
stitutus  exercitus,  quidquid  malorum  tolerari  potest, 
pertulit;  inopiam,  frigus,  lassitudinem,  desperatio- 
nem.  13.  Multos  exanimavit  rigor  insolitus  nivis; 
multorum  adussit  pedes ;  plurimorum  oculos.  Prae- 
cipue  pernicialis  fuit  fatigatis:  quippe  in  ipso  gelu 
deficientia  corpora  sternebant:  quae  quum  moveri 
desissent,  vis  frigoris  ita  adstringebat,  ut  rursus  ad 
surgendum  conniti  non  possent.  14.  A  commilitoni- 
bus  torpentes  excitabantur:  neque  aliud  remedium 
erat,  quam  ut  ingredi  cogerentur.  Tum  demum  vita- 
li  calore  moto,  membris  aliquis  redibat  vigor.  15. 
Si  qui  tuguria  barbarorum  adire  potuerunt,  celeriter 
refecti  sunt.    Sed  tanta  caligo  erat,  ut  aedificia  nulla 

aliaresquam  fumus  ostenderet.  16.  Illi,  nunquam 
ante  in  terris  suis  advena  viso,  quum  armatos  repen- 
te  conspicerent,  exanimati  metu,  quidquid  in  tugu- 
riis  erat,  afferebant,  ut  corporibus  ipsorum  parcere- 
tur  orantes.  17.  Rex  agmen  circumibat  pedes,  ia- 
centes  quosdam  erigens,  et  alios,  quum  aegre  seque- 
rentur,  adminiculo  corporis  sui  excipiens.  Nunc  ad 
prima  signa,  nunc  in  medium,  nunc  in  ultimo  agmine, 
itineris  multiplieato  labore,  aderat.  18.  Tandem  ad 
cultiora  perventum  loca  est,  commeatuque  largo  re- 
creatus  exercitus:  simul  et  qui  consequi  non  potue- 
rant,  in  illa  castra  venerunt.  19.  lnde  agmen  proces- 
sit  ad  Caucasum  montem,  cuius  dorsum  Asiam  per- 
petuo  iugo  dividit:  hinc  simul  mare,  quod  Ciliciam 
subit,  illinc  Caspium  fretum  et  amnem  Araxem  alia- 
que  regionis  Scythiae  deserta  spectat.  20.  Taurus, 
secundae  magnitudinis  mons,  committitur  Caucaso  ; 
a  Cappadocia  se  attollens  Ciliciam  praeterit,  Arme- 
niaeque  montibus  iungitur.  21.  Sic  inter  se  tot  iuga 
velut  serie  cohaerentia  perpetuum  habent  dorsuin, 
ex  quo  Asiae  omnia  fere  flunvina,alia  in  Rubrum,  alia 
in  Caspium  mare,  alia  in  Hyrcanum  et  Ponticum  de- 
cidunt.  22.  XVII  dierum  spatio  Caucasum  superavit 
exercitus.  Rupes  in  eo  X  in  circuitu  stadia  comple- 
ctitur,quatuor  in  altitudinem  excedit,in  qua  vinctum 
Promethea  fuisse  antiquitas  tradit.  23.  Condendae 
in  radicibus  montis  urbi  sedes  electa  est.  VII  milli- 
bus  seniorum  Macedonum,  et  praeterea  militibus, 
quorum  operauti  desisset,  permissum  in  novam  ur- 
bem  considere.  Hanc  quoque  Alexandriam  incolae 
appellaverunt. 

IV.  At  Bessus,  Alexandri  celeritate  perterritus, 
Diis  patriis  sacrificio  rite  facto,  sicut  illis  gentibus 
mos  est,  cum  amicis  ducibusque  copiarum  inter  epu- 
las  de  bello  consultabat.  2.  Graves  mero  suas  vires 
extollere  :  hostium  nunc  temeritatem,  nuncpaucita- 
tem,  spernere.    3.  PraecipueBessus,  feroxverbis, 

et  parto  per  scelus  regno  superbus,  ac  vix  potens 
mentis,  dicere:  „Soeordia  Darii  crevisse  hostium  fa- 
mam.  4.  Occurrisse  enim  in  Ciliciae  angustissimis 
faucibus,  quum  retrocedendo  posset  perducere  in- 
cautos  in  loca  naturae  situ  invia,  tot  fluminibus  ob- 
iectis,  tot  montium  latebris,  inter  quas  deprehensus 
hostis,  ne  fugae  quidem,  nedum  resistendi  occasio- 
nem  fuerit  habiturus.  5.  Sibi  placere  in  Sogdianos 
recedere:  Oxum  amnem  velut  murum  obiecturum  ho- 
sti,  dum  ex  finitimis  gentibus  valida  auxilia  concur- 
rerent.  6.  Venturos  autem  Chorasmios  et  Dahas 
Sacasque  et  Indos,  et  ultra  Tanaim  amnem  colentes 
Scythas;  quorum  neminem  adeo  humilem  esse,  ut 
humeri  eius  non  possent  Macedonis  militis  verticem 
aequare."  7.  Conclamanttemulenti,  unam  hanc  sen- 
tentiam  salubrem  esse:  etBessus  circumferri  merum 
iargius  iubet,  debellaturus  super  mensam  Alexan- 
drum.  8.  Erat  in  eo  convivio  Cobares,  natione  Me- 
dus,  sed  magicae  artis  (si  modo  ars  est,  non  vanissi- 
mi  cuiusque  ludibrium)  magis  professione,  quam 
scientia,  celeber;  alioquin  moderatus  et  probus.  9. 
Is  quum  praefatus  esset,  ,,scire,  servo  utilius  esse 
parere  dicto,  quam  alferre  consilium,  quum  illos,qui 
pareant,  idem  quod  ceteros  maneat;  qui  vero  sua- 
deant,  proprium  periculum:"  poculum  ei,  quod  ha- 
bebat  in  manu,  tradidit.  10.  Quo  accepto,  Cobares, 
Natura,  inquit,  mortalium  hoc  quogue  nomine  prava 
et  sinistra  dicipotest,  quod  in  suo  quisque  negotio  he- 
betior  est,  quamin  alieno,  11.  Turbida  sunt  consilia 
eorum,  qui  sibi  suadent.  Obstat  metus ;  aliis  cupidi- 
tas;  nonnunquam  naturalis  eorum,  quae  cogitaveris, 
amor.  Nam  in  te  superbia  non  cadit.  Experlus  es, 
unumquemque,  quodipse  repererit,  aut  solum  aut  opti- 
mum  ducere.  12.  Magnum  onus  sustines  capite,  regium 
insigne.  Hoc  aut  moderate  perferendum  est,  aut  (quod 
obominor,)  in  te  ruet.  Consitio,  non  impetu,  opus  est. 
13.  Adiicit  deinde,  quod  apudBactrianos  vulgo  usur- 

pabant:  „canem  timidum  vehementius  lutrare,  quam 
mordere:  altissima  quaeque  flumina  minimu  sono  la- 
bi."  14.  Quae  inserui,  ut,  qualiscunque  inter  Bar- 
baros  potuit  esse  prudentia,  traderetur.  In  his  au- 
dientium  suspenderat  exspectationem  sui.  Tum  con- 
silium  aperit,  utilius  Besso ,  quatn  gratius.  In  vesti- 
bulo,  inquit,  regiae  tuae  velocissimus  consistit  rex. 
Ante  ille  agmen,  quam  tu  mensam  istam  movebis.  15. 
Nunc  ab  Tanai  exercitum  accerses,  et  armis flumina 
oppones.  Scilicet  qua  tufugiturus  es,  hostis  sequi  non 
potest.  Iter  utrique  commune  est;  victori  tutius.  Li- 
cet  strenuum  metum  putes  esse,  velocior  tamen  spes  est. 
l(j.  Quin  validioris  occupas  gratiam,  dedisque  te?  ut- 
cunque  cesserit,  nieliorem  fortunam  deditus,  quam  ho- 
stis,  habiturus.  17.  Alienum  habes  regnum;  quofaci- 
lius  eo  careas.  Incipies  forsitan  iustus  esse  rex,  quum 
ipse  fecerit,  qui  tibi  et  dare  potest  regnum  et  eripere. 
18.  Consilium  habesfidele,  quod  diutius  exsequi  super- 
vacaneum  est.  Nobilis  equus  umbra  quoque  virgae  re- 
gitur:  ignavus  ne  calcari  quidem  concitaripotest.  19. 
Bessus,  et  ingenio  et  multo  mero  ferox,  adeo  exar- 
sit,  ut  vix  ab  amicis,  quo  minus  occideret  eum,  (nam 
strinxerat  quoque  acinacem)  contineretur.  Certe  e 
convivio  prosilivit,  haudquaquam  potens  mentis. 
Cobares  inter  tumultum  elapsus,  ad  Alexandrum 
transfugit.  20.  VIII  miliia  Bactrianorum  habebat 
armata  Bessus:  quae,  quamdiu  propter  coeli  intem- 
periem  lndiam  potius  Macedonas  petituros  credide- 
rant,  obedienter  imperata  fecerunt:  21.  postquam 
adventare  Alexandrum  compertum  est,  in  suos  quis- 
que  vicos  dilapsi,  Bessum  reiiquerunt.  llle  cum 
clientium  manu,  qui  non  mutaverant  fidem,  Oxo  amne 
superato,  exustisque  navigiis,  quibus  transierat,  ne 
iisdem  hostis  uteretur,  novas  copias  in  Sogdianis 
contrahebat.  22.  Alexander  Caucasum  quidem,  ut 
supra  dictum  est,  transierat;  sed  inopia  frumenti 
prope  ad  famem  ventum  erat.     23.  Succo  ex  sesama 


280  QUINTl    CURTIl 

expresso,  haud  secus  quam  oleo,  artus  perungebant. 
Sed  huius  succi  ducenis  quadragenis  denariis  am- 
phorae  singulae;  mellis,  denariis  trecenis  nonage- 
nis;  trecenis  vini  aestimabantur.  Tritici  nihil,  aut 
admodum  exiguum  reperiebatur.  24.  Siros  voca- 
bant  barbari,  quos  ita  sollerter  abscondunt,  ut,  nisi 
qui  defoderunt,  invenire  non  possint.  In  iis  conditae 
fruges  erant.  In  quarum  penuria  milites  fluviatili 
pisce  etherbis  sustinebantur.  25.  Iamque  haec  ipsa 
alimenta  defecerant;  quum  iumenta,  quibus  onera 
portabant,  caedere  iussi  sunt:  horum  carne,  dum  in 
Bactrianos  perventum,  traxere  vitam.  26.  Bactria- 
nae  terrae  multiplex  et  varia  natura  est.  Alibi  mul- 
ta  arbor  et  vitis  largos  mitesque  fructus  alit:  solum 
pingue  crebri  fontes  rigant:  quae  mitiora  sunt,  fru- 
mento  conseruntur,  cetera  armentorum  pabulo  ce- 
dunt.  27.  Magnam  deinde  partem  eiusdem  terrae 
steriles  arenae  tenent:  squalida  siccitate  regio  non 
hominem,  non  frugem  alit:  quum  vero  venti  a  Ponti- 
co  mari  spirant,quidquid  sabuli  in  campis  iacet,con- 
verrunt.  Quod  ubi  cumulatum  est,  magnorum  col- 
lium  procul  species  est,  omniaque  pYistini  itineris 
vestigia  intereunt.  28.  Itaque  qui  transeunt  cani- 
pos,  navigantium  modo  noctu  sidera  observant,  ad 
quorum  cursum  iter  dirigunt,  et  propemodum  clarior 
est  noctis  umbra,  quam  Jux.  29.  Ergo  interdiu  in- 
via  est  regio,  quia  nec  vestigium,  quod  sequantur, 
inveniunt;  et  nitor  siderum  caligine  absconditur. 
Ceterum  si  quos  ille  ventus,  qui  a  mari  exoritur,  de- 
prehendit,  arena  obruit.  30.  Sed  qua  mitior  terra 
est,  ingens  hominum  equorumque  multitudo  gigni- 
tur.  [Itaque  Bactriani  equites  XXX  miliia  expleve- 
rant.]  31.  Ipsa  Bactra,  regionis  eius  caput,  sita  sunt 
sub  monte  Parapamiso.  Bactrus  amnis  praeterit 
moenia.  Is  urbi  et  regioni  dedit  noinen.  32.  Hic 
regi  stativa  habenti  nuntiatur  ex  Graecia  Pelopon- 
nensium  Laconumque  defectio.    Nondum  enim  victi 

erant,  quum  proficiscerentur  tumultus  eius  principia 
nuntiaturi.  Et  alius  praesens  terror  affertur,  Scy- 
thas,qui  ultraTanaim  amnem  colunt,  adventare,Bes- 
so  ferentes  opem.  Eodem  tempore,  quae  in  gente 
Ariorum  Caranus  etErigyius  gesserant,  perferuntur. 
33.Commissum  erat  proeliuminterMacedonesArios- 
que.  Transfuga  Satibarzanes  barbaris  praeerat: 
qui  quum  pugnam  segnem  utrimque  aequis  viribus 
stare  vidisset,  in  primos  ordines  adequitavit,  demta- 
que  galea,  inhibitis  qui  tela  iaciebant,  si  quis  viritim 
dimicare  veilet,  provocavit  ad  pugnam;  nudum  se 
caput  in  certamine  habiturum.  34.  Non  tulit  fero- 
ciam  barbari  dux  exercitus  Erigyius,  gravis  quidem 
aetate,  sed  et  animi  et  corporis  robore  nulli  iuvenum 
postferendus.  Is  galea  demta  canitiem  ostentans, 
Venit,  inquit,  dies,  quo  aut  victoria,  aut  morte  hone- 
stissima,  quales  amicos  et  milites  Alexander  habeat, 
ostendam.  35.  Nec  plura  elocutus,  equum  in  hostem 
egit.  Crederes  imperatum,  ut  acies  utraeque  teia 
cohiberent.  Protinus  certe  recesserunt,  dato  libero 
spatio;  intenti  in  eventum,  non  duorum  modo,  sed 
etiam  suae  sortis,  quippe  alienum  discrimen  secutu- 
ri.  36.  Prior  barbarus  emisit  hastam,  quam  Erigyius 
modica  capitis  declinatione  vitavit,  atque  ipse  infe- 
stam  sarissam,  equo  calcaribus  concito,  in  medio 
barbari  gutture  ita  fixit,  ut  per  cervicem  emineret. 
3T.  Praecipitatus  ex  equo  barbarus  adhuc  tamen  re- 
pugnabat.  Sed  ille  extractam  ex  vulnere  hastam 
rursus  in  os  dirigit.  Satibarzanes  [hastam]  manu 
complexus,  quo  maturius  interiret,  ictum  hostis  ad- 
iuvit.  38.  Et  barbari,  duce  amisso ,  quem  magis  ne- 
cessitate  quam  sponte  secuti  erant,  tunc  haud  imme- 
mores  meritorum  Alexandri,  arma  Erigyio  tradunt. 
39.  Rex  his  quidem  laetus,  de  Spartanis  haudqua- 
quam  securus,  magno  tamen  animo  defeclionem  eo- 
rum  tulit,  dicens,  non  ante  ausos  consilia  nudare, 
quam  ipsum  ad  fines  Indiae  pervenisse  cognovissent. 

40.  Ipse  fiessum  persequens  copias  movit;  cui  Eri- 
gyius  spolia  barbari,  ceu  opimum  belli  decus,  prae- 
ferens  occurrit. 

V.  Igitur  Bactrianorum  regione  Artabazo  tradi- 
ta,  sarcinas  et  impedimenta  ibi  cum  praesidio  reli- 
quit.  Ipse  cum  expedito  agmine  loca  deserta  Sog- 
dianorum  intrat,  nocturno  itinere  exercitum  ducens. 
2.  Aquarum  (ut  ante  dictum  est)  penuria  prius  dcspe- 
ratione,  quam  desiderio  bibendi,  sitim  accendit.  Per 
CCCC  stadia  ne  modicus  quidem  humor  existit.  3. 
Arenas  vapor  aestivi  solis  accendit:  quae  ubi  flagra- 
re  coeperunt,  haud  secus  quam  continentiincendio 
cuncta  torrentur.  4.  Caligo  deinde,  immodico  ter- 
rae  fervore  excitata,  lucem  tegit:  camporumque  non 
alia  quam  vasti  et  profundi  aequoris  species  est.  5. 
Nocturnum  iter  tolerabile  videbatur,  quia  rore  et 
matutino  frigore  corpora  levabantur.  Ceterum  cum 
ipsa  luce  aestus  oritur:  omnemque  naturalem  absor- 
bet  humorem  siccitas;  ora  visceraque  penitus  urun- 
tur.  6.  Itaque  primum  animi,  deinde  corpora,  defi- 
cere  coeperunt.  Pigebat  et  consistere,  et  progredi. 
7.  Pauci,  a  peritis  regionis  admoniti,  praepararant 
aquam.  Haec  pauliisper  repressit  sitim:  deinde, 
crescente  aestu,  rursum  desiderium  humoris  accen- 
sum  est.  Ergo  quidquid  vini  oleique  erat,  homini- 
bus  ingerebatur;  tantaque  dulcedo  bibendi  fuit,ut  in 
posterum  sitis  non  timeretur.  8.  Graves  deinde  avi- 
de  hausto  humore,  non  sustinere  arma,  non  ingredi 
poterant;  et  feliciores  videbantur,  quos  aqua  defe- 
cerafc,  quum  ipse  sine  modo  infusam  vomitu  cogeren- 
tur  egerere.  9.  Anxium  regem  tantis  malis,  circum- 
fusi  amici,  utmeminisset,  orabant,  animi  sui  magni- 
tudinem  unicum  remedium  deficientisexercitusesse: 
10.  quum  ex  iis,  qui  praecesserant  ad  capiendum  lo- 
cum  castris,  duo  occurrunt  utribus  aquam  gestantes, 
ut  filiis  suis,  quos  in  eodem  agmine  esse,  et  aegre 
pati  sitim   non  ignorabant,   occurrerent.     11.  Qui 

quum  in  regem  incidissent,  alter  ex  iis,  utre  resolu- 
to,  vas,  quod  simul  ferebat,  implet,  porrigens  regi. 
Illeaccipit:  percontatur,  quibus  aquam  portarent: 
filiis  ferre  cognoscit.  12.  Tunc,  poculo  pleno,  sicut 
oblatum  est,  reddito,  Nec  solus,  inquit,  bibere  susti- 
neo  ;  nec  tam  exiguum  dividere  omnibus  possum,  Vos 
currite;  et  liberis  vestris,  quod  propter  illos  attulistis, 
date.  13.  Tandem  ad  flumen  Oxum  ipse  pervenit 
prima  fere  vespera.  Sed  exercitus  magna  pars  non 
potuerat  consequi:  in  edito  monte  ignes  iubet  fieri, 
utii,  qui  aegre  sequebantur,  haud  procul  castris  se 
abesse  cognoscerent.  14.  Eos  autem,  qui  primi 
agminis  erant,  mature  cibo  ac  potione  firmatos,  im- 
pltre  aiios  utres,  alios  vasa,  quibuscunque  aqua  pos- 
set  portari,  iussit,  ac  suis  opem  ferre.  15.  Sed  qui 
intemperantius  hauserant,  intercluso  spiritu  exstin- 
cti  sunt:  muitoque  maior  horum  numerus  fuit,  quam 
ullo  amiserat  proelio.  16.  At  ille,  thoracem  adhuc 
indutus,  nec  aut  cibo  refectus  aut  potu,  qua  veniebat 
exercitus,  constitit:  nec  ante  ad  curandum  corpus 
recessit,  quam  praeterierant,  qui  [ultimi]  agmen  se- 
quebantur:  totamque  eam  noctem  cum  magno  animi 
motu  perpetuis  vigiliis  egit.  17.  Nec  postero  die 
laetior  erat,  quia  nec  navigia  habebat,  nec  pons  erigi 
poterat,  circumquaque  nudo  solo,  et  materia  maxi- 
me  sterili.  Consilium  igitur,  quod  unum  necessitas 
subiecerat,  init.  18.  Utres  quamplurimos  stramentis 
refertos  dividit.  His  incubantes  transnavere  amnem: 
quique  primi  transierant,  in  statione  erant,  dum  tra- 
iicerent  ceteri.  Hoc  modo  sexto  demum  die  in  ulte- 
riore  ripa  totum  exercitum  exposuit.  19.  lamque  ad 
persequendum  Bessum  statuerat  progredi,  quum  ea, 
quae  in  Sogdianis  [acta]  erant,  cognoscit.  Spita- 
menes  erat  inter  omnes  amicos  praecipuo  honore 
cultus  a  Besso.  20.  Sed  nullis  meritis  perfidia  miti- 
gari  potest:  quae  tamen  iam  minus  in  eo  invisa  esse 
poterat,  quia  nihil  ulli  nefas  tum  in  Bessum,  interfe- 


284  QUINTI    CURTII 

ctorem  regis  sui,  videbatur.  Titulus  facinoris  spe- 
ciosus  praeferebatur,  vindicta  Darii :  sed  fortunam, 
non  scelus,  oderat  Bessi.  21.  Nam  ut  Alexandrum 
flumen  Oxum  superasse  cognovit,  Dataphernem  et 
Catenem,  quibus  a  Besso  maxima  fides  habebatur,  in 
societatem  cogitatae  rei  adsciscit.  Illi  promtius  ad- 
eunt,  quamrogabantur;  assumtisque  octo  fortissimis 
iuvenibus,  talem  dolum  intendunt.  22.  Spitamenes 
pergit  ad  Bessum,  et  remotis  arbitris,  comperisse  ait 
se,  insidiari  ei  Dataphernem  et  Catenem,  ut  vivum 
Aiexandro  traderent  agitantes;  a  semet  occupatos 
esse,  et  vinctos  teneri.  23.  Bessus  tanto  merito,  ut 
credebat,  obligatus,  partim  gratiasagit,  partim  avi- 
dus  explendi  supplicii  adduci  eos  iubet.  24.  llli, 
manibus  sua  sponte  religatis,  a  participibus  consilii 
trahebantur:  quos  Bessus  truci  vultu  mtuens,  con- 
surgit,  manibus  non  temperaturus.  At  illi  simula- 
tione  omissa  circumsistunt  eum,  et  frustra  repugnan- 
tem  vinciunt,  direpto  ex  capite  regni  insigni,  lacera- 
taque  veste,  quam  e  spoliis  occisi  regis  induerat.  25. 
Ule,  deos  sui  sceleris  ultores  adesse  confessus,  adie- 
cit,  nonDario  iniquos  fuisse,  quem  sic  ulciscerentur, 
sed  Alexandro  propitios,  cuius  victoriam  semper 
etiam  hostis  adiuAdsset.  26.  Multitudo  an  vindica- 
tura  Bessum  fuerit,  incertum  est;  nisi  illi,  qui  vinxe- 
rant,  iussu  Alexandri  fecisse  ipsos  ementiti,  dubios 
adhuc  animi  terruissent.  In  equum  impositum  Ale- 
xandro  tradituri  ducunt.  27.  Inter  haec  rex,  quibus 
matura  erat  missio,  electis  DCCCC  fere,  equiti  bina 
talenta  dedit,  pediti  terna  denarium  millia:  monitos- 
que,  ut  liberos  generarent,  remisit  domum.  Ceteris 
gratiae  actae,  quod  ad  reliqua  belli  navaturos  ope- 
ram  pollicebantur.  [Tum  Bessus  perducitur.]  28. 
Perventum  erat  in  parvulum  oppidum:  Branchidae 
eius  incolae  erant.  Mileto  quondam  iussu  Xerxis, 
quuni  e  Graecia  rediret,  transierant,  ct  in  ea  sede 
constiterant,  quia  templum,  quodDidymaeon  appel- 

latur,  in  gratiam  Xerxis  violaverant.  29.  Mores  pa- 
trii  nondum  exoleverant:  sed  iam  bilingues  erant, 
paullatim  a  domestico  externo  sermone  degeneres. 
Magno  igitur  gaudio  regem  excipiunt,  urbem  seque 
dedentes.  llle  Milesios,  qui  apud  ipsum  militarant, 
convocari  iubet.  30.  Vetus  odium  Milesii  gerebant 
in  Branchidarum  gentem,  proditionis  ergo.  His,  si- 
ve  iniuriae,  sive  originis  meminisse  mallent,  liberum 
de  Branchidis  permittit  arbitrium.  31.  Variantibus 
deinde  sententiis,  se  ipsum  consideraturum  quod 
optimumfactu  esset,  ostendit.  Postero  die  occur- 
rentibus,  Branchidas  secum  procedere  iubet.  Quum- 
que  ad  urbem  ventum  esset,  ipse  cum  expedita  manu 
portam  intrat.  32.  Phalanx  moenia  oppidi  circumire 
iussa,  et  dato  signo  diripere  urbem,  proditorum  re- 
ceptaculum,  ipsosque  ad  unum  caedere.  33.  llli  in- 
ermes  passim  trucidantur;  nec  aut  commercio  lin- 
guae,  aut  supplicum  velamentis  precibusque  inhiberi 
crudelitas  potest.  Tandem,  ut  deiicerent,  fundamen- 
ta  murorum  ab  imo  moliuntur,  ne  quod  urbis  vesti- 
gium  exstaret.  34.  Nemora  quoque  et  lucos  sacros 
non  caeduntmodo,  sed  etiam  exstirpant,  utvasta  so- 
litudo  et  sterilis  humus,  excussis  etiam  radicibus, 
linqueretur.  35.  Quae  si  in  ipsos  proditionis  aucto- 
res  excogitata  essent,  iustauitio  esse,  non  crudeli- 
tas  videretur:  nunc  culpam  maiorum  posteri  luere, 
qui  ne  viderant  quidem  Miletum;  adeoXerxi  non  po- 
tuerant  prodere.  36.  Inde  processit  ad  Tanaim 
amnem.  Quo  perductus  est  Bessus  non  vinctus  mo- 
do,  sed  etiam  omni  velamento  corporis  spoliatus. 
Spitamenes  eum  tenebat  collo  inserta  catena,  tam 
barbaris,  quam  Macedonibus,  gratum  spectaculum. 
37.  Tum  Spitamenes,  Et  te,  inquit,  et  Darium,  reges 
meos,  ultus,  interfectorem  domini  sui  adduxi,  eo  modo 
captum,  cuius  ipse  fecit  exemplum.  Aperiat  ad  hoc 
spectaculum  oculos  Darius.  Exsistat  ab  inferis,  qui 
illo  supplicio  indignus  fuit,  et  hoc  solatio  dignus  est. 

38.  Alexander,  multum  collaudato  Spitamene,  con. 
yersus  ad  Bessum,  Cuius,  inquit,/er#e  rabies  occupa- 
vit  animum  tuum,  quum  regem  cle  te  optime  meritum 
prius  vincire,  deinde  occidere  sustinuisti?  Sed  huius 
parricidii  mercedem  falso  regis  nomine  persolvisti.  39. 
lbi  iiie,  facinus  purgare  non  ausus,  regis  titulum  se 
usurpare  dixit,  ut  gentem  suam  tradere  ipsi  possit: 
qui  si  cessasset,  alium  fuisse  regnum  occupaturum. 
40.  At  Alexander  Oxathrem,  fratrem  Darii,  quem  in- 
ter  corporis  custodes  habebat,propius  iussit  accede- 
re;  tradique  Bessum  ei,  ut  cruci  affixum,  mutilatis 
auribus  naribusque,  sagittis  configerentbarbari ;  ad- 
servarentque  corpus,  ut  ne  aves  quidem  continge- 
rent.  41.  Oxathres  cetera  sibi  curae  fore  pollice- 
tur.  Aves  non  ab  alio,  quam  a  Catene,  posse  prohi- 
beri  adiicit,  eximiam  eius  artem  cupiens  ostendere: 
namque  adeo  certo  ictu  destinata  feriebat,  ut  aves 
quoque  exciperet.  42.  Nam  etsi  forsitan  sagittandi 
tam  celebri  usu  minus  admirabilis  yideri  haec  ars 
possit;  tamen  ingens  yisentibus  miraculum,  magno- 
que  honori  Cateni  fuit.  43.  Dona  deinde  omnibus, 
qui  Bessum  adduxerant,  data  sunt.  Ceterum  suppli- 
cium  eius  distulit,  ut  eo  loco,  in  quoDarium  ipse  oc- 
ciderat,  necaretur. 

VI.  Interea  Macedones,  ad  petendum  pabulum 
incomposito  agmine  egressi,  a  barbaris,  qui  de  pro- 
ximis  montibus  decurrerunt,  opprimuntur;  pluresque 
capti  sunt  quam  occisi:  2.  barbari  autem,  captivos 
prae  se  agentes,  rursus  in  montem  recesserunt.  XX 
millia  latronum  erant.  Fundis  sagittisque  pugnam 
invadunt.  3.  Quos  dum  obsidet  rex,  inter  promtis- 
simos  dimicans  sagitta  ictus  est,  quae  in  medio  crure 
fixa  reliquerat  spiculum.  4.  Ulum  quidem  moesti  et 
attonitiMacedones  in  castrareferebant:  sed  nec  bar- 
baros  fefellit  subductus  ex  acie  rex;  quippe  ex  edito 
monte  cuncta  prospexerant.  5.  ltaque  postero  die 
misere  legatos  ad  regem,  quos  ille  protinus  iussit  ad- 

mitti;  solutisque  fasciis  magnitudinem  vulneris  dis- 
simulans,  crus  barbaris  ostendit.  6.  llli  iussi  consi 
dere  affirmant,  non  Macedonas,  quam  ipsos,  fuisse 
tristiores  cognito  vulnere  ipsius:  cuius  si  auctorem 
reperissent,  dedituros  fuisse;  cumDiis  enim  pugnare 
sacriiegos  tantum.  1.  Ceterum  se  gentem  in  fidem 
dedere,  superatos  virtute  illius.  Rex,  fide  data,  ct 
captivis  receptis,  gentem  in  deditionem  accepit.  8. 
Castris  inde  motis,  lectica  militari  ferebatur,  quam 
pro  se  quisque  eques  pedesque  subire  certabant: 
equites,  cum  quibus  rex  proelia  inire  solitus  erat,sui 
muneris  id  esse  censebant:  pedites  contra,  quum 
saucios  commilitones  ipsigestare  adsuevissent,  eripi 
sibi  proprium  officium  tum  potissimum,  quum  rex 
gestandus  esset,  querebantur.  9.  Rex,in  tanto  utrius- 
que  partis  certamine,  et  sibi  difficilem,  et  praeteritis 
gravem  electionem  futuram  ratus,invicem  subire  eos 
iussit.  10.  Hinc  quarto  die  ad  urbem  Maracanda 
perventum  est  LXX  stadia  murus  urbis  amplecti- 
tur:  arx  alio  cingitur  muro.  Ac  praesidio  urbi  reli- 
cto,  proximos  vicos  depopulatur  atque  urit.  II.  Le- 
gati  deinde  Abiorum  Scytharum  superveniunt;  liberi, 
ex  quo  decesserat  Cyrus ;  tum  imperata  facturi.  lu- 
stissimos  barbarorum  constabat:  armis  abstinebant, 
nisi  lacessiti:  libertatis  modico  <et  aequali  usu,  prin- 
cipibus  humiliores  pares  fecerant.  12.  Hos  benigne 
aliocutus,  ad  eos  Scythas,  qui  Europam  incolunt, 
Penidam  quendammisit  ex  amicis,  qui  denuntiaret 
eis,  ne  Tanaim  amnem  regionis  iniussu  regis  trans- 
irent.  Eidem  mandatum,  ut  contemplaretur  locorum 
situm;  etilios  quoque  Scythas,  qui  superBosphoron 
incolunt,  viseret.  13.  Condendae  urbi  sedem  super 
ripam  Tanais  eligeret,  claustrum  et  iam  perdomito- 
rum,  et  quos  deinde  adire  decreverat.  Sed  consilium 
distulit  Sogdianorum  nuntiata  defectio,  quae  Ba- 
ctrianos  quoque  traxit.  14.  VII  millia  equitum  erant, 
quorum  auctoritatem  ceteri  sequebantur.  Alexander 

Spitamenem  et  Catenem,  a  quibus  ei  traditus  erat 
Bessus,  haud  dubius  quin  eorum  opera  redigi  pos- 
sent  in  potestatem,  qui  novaverant  res,  iussit  accer- 
siri.  15.  At  illi,  defectionis,  ad  quam  coercendam 
evocabantur,auctores,vulgaverant  famam,  „Bactria- 
nos  equites  a  rege  omnes,  ut  occiderentur,  accersi- 
ri :  idque  imperatum  ipsis,  non  sustinuisse  tamen  ex- 
sequi,  ne  inexpiabiie  in  populares  facinus  admitte- 
rent.  Non  magis  Alexandri  saevitiam,  quam  Bessi 
parricic«5ium,  ferre  potuisse."  Itaque  sua  sponte  iam 
motos,  metu  poenae  haud  difficuiter  concitaverunt 
ad  arma.  16.  Alexander,  transfugarum  defectione 
comperta,  Craterum  obsidere  Cyropolim  iubet:  ipse 
aliam  urbem  regionis  eiusdem  corona  capit;  signo- 
que,  ut  puberes  interficerentur,  dato,  reliqui  in  prae- 
dam  cessere  victoris.  Urbs  diruta  est,  ut  ceteri  cla- 
dis  eius  exemplo  continerentur.  17.  Memaceni,  va- 
lida  gens,  obsidionem  non  ut  honestiorem  modo,  sed 
etiam  ut  tutiorem,  ferre  decreverant.  Ad  quorum 
pertinaciam  mitigandam  rexL  equites  praemisit,  qui 
clementiam  ipsius  in  deditos,  simulque  inexorabilem 
animum  in  devictos  ostenderent.  18.  llli,  nec  de 
fide,  nec  de  potentia  regis,  ipsos  dubitare  respon- 
dent;  equitesque  tendere  extra  munimenta  urbis  iu- 
bent.  Hospitaliter  deinde  exceptos,  gravesque  epu- 
lis  et  somno,  intempesta  nocte  adorti  interfecerunt. 
19.  Alexander  haud  secus,  quam  par  erat,  motus,  ur- 
bem  corona  circumdedit;  munitiorem,quamut  primo 
impetu  capi  posset.  Itaque  Meleagrum  et  Perdiccam 
in  obsidionem  iungit,  Cyropolim,  ut  ante  dictum  est, 
obsidentes.  20.  Statuerat  autem  parcere  urbi  condi- 
tae  a  Cyro:  quippe  non  alium  gentium  illarum  magis 
admiratus  est,  quain  hunc  regem,  et  Semiraniim, 
quos  et  magnitudine  aniini,  et  claritate  rerum  longe 
emicuisse  credebat.  21.  Ceterum  pertinacia  oppi- 
danorum  eius  iram  accendit.  ltaquc  captam  urbem 
diripi  iussit  et  deleri.    Tum,  Memacenis  haud  iniuria 

infestus,  ad  Meleagrum  et  Perdiccam  redit.  22.  Sed 
non  alia  urbs  fortius  obsidionem  tulit:  quippe  et  nii- 
litum  promtissimi  cecidere;  et  ipse  rex  ad  ultimum 
periculum  venit:  namque  cervix  eius  saxo  ita  icta 
est,  ut  oculis  caligine  offusa  collaberetur,  ne  mentis 
quidem  compos;  exercitus  certe  velut  erepto  eo  in- 
gemuit.  23.  Sed  invictus  adversus  ea,  quae  ceteros 
terrent,  nondum  percurato  vulnere,  acrius  obsidioni 
institit,  naturalem  celeritatem  ira  concitante.  Cuni- 
cuio  ergo  suffossa  moenia  ingens  nudavere  spatium, 
per  quod  irrupit,  victorque  urbem  dirui  iussit.  24. 
Hinc  Menedemum  cum  III  millibus  peditum  etDCCC 
equitibus  ad  urbem  Maracanda  misit.  Spitamenes 
transfuga,  praesidio  Macedonum  inde  deiecto,  muris 
urbis  eius  inciuserat  se;  haud  oppidanis  consilium 
defectionis  approbantibus.  Sequi  tamen  videban- 
tur,  quia  prohibere  non  poterant.  25.  Interim  Ale- 
xander  ad  Tanaim  amnem  redit,  et  quantum  soli  oc- 
cupaverant  castris,  muro  circumdedit.  LX  stadio- 
rum  urbis  murus  fuit:  hanc  quoque  urbem  Alexan- 
driam  appellari  iussit.  26.  Opus  tanta  celeritate 
perfectum  est,  ut  decimo  septimo  die,  quam  muni- 
menta  excitata  erant,  tecta  quoque  urbis  absolveren- 
tur.  Ingens  militum  certamen  inter  ipsos  fuerat,  ut 
suum  quisque  munus  (nam  divisum  eratj  primus 
ostenderet.  2T.  Incolae  novae  urbi  dati  captivi,quos, 
reddito  pretio  dominis,  liberavit,  quorum  posteri 
nunc  quoque  nondum  apud  eos  tam  longa  aetate  pro- 
pter  memoriam  Alexandri  exoleverunt. 

VII.  At  rex  Scytharum,  cuius  tum  ultra  Tanaim 
imperium  erat,  ratus  eam  urbem,  quam  in  ripa  amnis 
Macedones  condiderant,  suis  impositam  esse  cervi- 
cibus,  fratrem  Cartasim  nomine  cum  magna  equi- 
tum  manu  misit  ad  diruendam  eam,  proculque  amne 
submovendas  Macedoitum  copias.  2.  Bactrianos 
Tanais  ab  Scythis,  quos  Europaeos  vocant,  dividit. 
ldem  Asiam  et  Europam  finis  interfluit.     3.  Ceterum 

Curtius.  T 

Scytharum  gens,  haud  procul  Thracia  sita,  ab  Orien- 
te  ad  Septemtrionem  se  vertit,  Sarmatarumque,  ut 
quidam  credidere,  non  finitima,  sed  pars  est.  4.  Re- 
cta  deinde  regionem  aliam  ultra  Istrum  iacentem  co- 
lit:  ultimaAsiae,  quae  Bactra  sunt,  stringit.  Quae 
septemtrioni  propiora  sunt,  profundae  inde  silvae 
vastaeque  solitudines  excipiunt;  rursus  quae  ad  Ta- 
naim  et  Bactra  spectant,humano  cultu  haud  disparia 
sunt.  5.  Primus  cum  hac  gente  non  provisum  bellum 
Alexander  gesturus,  quum  in  conspectu  eius  obequi- 
taret  hostis,  adhuc  aeger  ex  vulnere,  praecipue  voce 
deficiens,quam  etmodicus  cibus  et  cervicis  extenua- 
bat  dolor,  amicos  in  consilium  advocari  iubet.  6. 
Terrebat  eum  non  hostis,  sed  iniquitas  temporis. 
Bactriani  defecerant:  Scythae  etiam  lacessebant: 
ipse  non  insistere  in  terra,  non  equo  vehi,  non  doce- 
re,  non  hortari  suos  poterat.  7.  Ancipiti  periculo 
implicitus,  Deos  quoque  incusans,  querebatur,  se  ia- 
cere  segnem,  cuius  velocitatem  nemo  antea  vaiuisset 
effugere:  vix  suos  credere  non  simularivaletudinem. 
8.  Itaque  qui  post  Darium  victum  ariolos  et  vates 
consulere  desierat,  rursus  ad  superstitionem,  huma- 
narum  mentium  ltidibria,  revolutus,  Aristandrum,  cui 
credulitatem  suam  addixerat,  explorare  eventum  re- 
rum  sacrificiis  iubet.  Mos  erat  aruspicibus,  exta  sine 
rege  spectare,  et  quae  portenderentur,  referre.  9. 
Inter  haec  rex,  dumfibris  pecudum  explorantur  even- 
tus  latentium  rerum,propius  ipsum  considere  amicos 
iubet,  ne  contentione  vocis  cicatricem  infirmam  ad- 
huc  rumperet.  Hephaestio,  Craterus,  et  Erigyius 
erant  cum  custodibus  in  tabernaculum  admissi.  10. 
Discrimen,inqvL\t,me  occupavit,  meliore  hostium  quam 
meo  tempore.  Sed  necessitas  ante  rationem  est;  ma- 
xime  in  bello,  quo  raro  permittitur  tempora  eligere.  11. 
Defecere  Bactriani ,  in  quorum  cervicibus  stamus;  et 
quantum  in  nobis  animi  sit,  alieno  Marte  experiuntur. 
Haud  dubie,  si  omiserimus  Scythas  ultro  arma  inferen- 

tes,  contemti  ad  illos,  qui  defecerunt,  revertemur.  12. 
Si  vero  Tanaim  transierimus ,  et  ubique  invictos  esse 
nos  Scytharum  pernicie  ac  sanguine  ostenderimus, 
quis  dubitabit  parere  etiam  Europae  victoribus?  13. 
Fallitur,  qui  terminos  gloriae  nostrae  metitur  spatio, 
quod  transituri  sumus.  Unus  amnis  interfluit;  quem 
si  traiicimus,  in  Europam  arma  proferimus.  14.  Et 
quanti  aestimandum  est,  dum  Asiam  subigimus,  in  alio 
quodammodo  orbe  tropaea  statuere:  et  quae  tam  longo 
intervallo  natura  videtur  diremisse,  una  victoria  subito 
conimittere?  15.  At  hercule  sipaullulum  cessaverimus, 
in  tergis  nostris  Scythae  haerebunt.  An  solisumus, 
quiflumina  transnare possumus?  Multa  in  nosmetipsos 
recident,  quibus  adhuc  vicimus.  16.  Fortuna,  belli  ar- 
tem  victos  quoque  docet.  Utribus  amnem  traiiciendi 
exemplum  fecimus  nuper:  hoc  ut  Scythae  imitari  ne- 
sciant,  Bactriani  docebunt.  1T.  Praeterea  unus  gentis 
huius  adhuc  exercitus  venit,  ceteri  exspectantur.  Ita 
bellum  vitando  alemus;  et  quod  inferre  possumus,  acci- 
pere  cogemur.  18.  Manifesta  est  consilii  mei  ratio. 
Sed  an  permissuri  sint  mihi  Macedones  animo  uti  meo, 
dubito  ;  quia  ex  quo  hoc  vulnus  accepi,  non  equo  vectus 
sum,  non  pedibus  ingressus.  19.  Sed  si  me  sequi  vultis, 
valeo,  amici.  Satis  virium  est  ad  toleranda  ista:  aut  si 
iam  adest  vitae  meaefinis,  in  quo  tandem  opere  melius 
exstinguar?  20.  Haec  quassa  adhuc  roce  subdefi- 
ciens,  vix  proximis  exaudientibus,  dixerat,  quum 
omnes  a  tam  praecipiti  consilio  regem  deterrere  coe- 
perunt:  21.  Erigyius  maxime,  qui  haud  sane  aucto- 
rilate  proficiens  apud  obstinatum  animum,  supersti- 
tionem,  euius  potens  non  erat  rex,  incutere  tentavit, 
dicendo,  deos  quoque  obstare  consilio;  magnumque 
periculum,  si  flumen  transisset,  ostendi.  22.  Intranti 
Erigyio  tabernaculum  regis  Aristander  occurrerat, 
tristia  exta  fuisse  significans:  haec  ex  vate  comperta 
Erigyius  nuntiabat.  23.  Quo  inhibito,  Alexander, 
non  ira  solum,  sed  etiam  pudore  confusus,  quod  su- 

perstitio,  quam  celaverat,  detegebatur,  Aristandrum 
vocari  iubet.  24.  Qui  ut  venit,  intuens  eum,  Non 
rex,  inquit,  sed  privatus  sum.  Sacrificium  utfaceres, 
mandavi;  quid  eo  portenderetur,cur  apud  alium,  quam 
apud  me,  professus  es.2  Erigyius  arcana  mea  et  secreta, 
te prodente,  cognovit.  Quem  certum  mehercule  habeo, 
extorum  interprete  uti  metu  suo.  25.  Tibi  autem  quam 
potest,  denunlio,  ipsi  mihi  indices,  quid  ex  extis  cogno- 
veris ,  ne  possis  infitiari  dixisse ,  quae  dixeris.  26.  Ille 
exsanguis  attonitoque  similis  stabat,  per  metum 
etiam  voce  suppressa:  tandemque  eodem  metu  sti- 
mulante,  ne  regis  exspectationem  moraretur,  Magni, 
inquit,  laboris,  nonirriti,  discrimen  instare  praedixi: 
nec  me  mea  ars,  quam  benevolentia  magis  perturbat. 
21.  Infirmitatem  valetudinis  tuae  video,  et  quantum  in 
uno  te  sit  scio.  Vereor,  ne  non  praesenti  fortunae  tuae 
sufficere possis.  28.  Rex  iussum  confidere  felicitati 
suae  remisit.  Sibi  enim  ad  alia  gloriam  concedere 
Deos.  29.  Consultanti  deinde  cum  iisdem,  quonam 
modo  flumen  transirent %  supervenit  Aristander,  non 
alias  laetiora  exta  vidisse  se  affirmans:  utique  prio- 
ribus  longe  diversa.  Tum  sollicitudinis  caussas  ap- 
paruisse;  nunc  prorsus  egregie  litatum  esse.  30.  Ce- 
terum  quae  subinde  nuntiata  sunt  regi,  continuae  fe- 
licitati  rerum  eius  imposuerant  labem.  31.  Menede- 
mum,  ut  supra  dictum  est,  miserat  ad  obsidendum 
Spitamenem,  Bactrianae  defectionis  auctorem.  Qui, 
comperto  hostis  adventu,  ne  muris  urbis  includere- 
tur,  simul  fretus  excipi  posse;  qua  venturum  sciebat, 
consedit  occuitus.  32.  Silvestre  iter  aptum  insidiis 
tegendis  erat:  ibi  Dahas  condidit.  Equi  binos  anna- 
tos  vehunt,  quorum  invicem  singuli  repente  desi- 
liunt:  equestris  pugnae  ordinem  turbant.  33.  Equo- 
rum  velocitati  par  est  hominum  pernicitas.  Hos  Spi- 
tamenes  saitum  circumire  iussos  pariter  et  a  lateri- 
bus,  et  a  fronte,  et  a  tergo  hosti  ostendit.  34.  Mene- 
demus  undique  inclusus,  ne  numero  quidem  par,  diu 

tamen  restitit,  clamitans,  nihil  aliud  superesse  loco- 
rum  fraude  deceptis,  quam  honestae  mortis  solatium 
ex  hostium  caede.  35.  Ipsum  praevalens  equus  ve- 
hebat,  quo  saepius  in  cuneos  barbarorum  effusis  ha- 
benis  evectus,  magna  strage  eos  fuderat.  36.  Sed 
quum  unum  omnes  peterent,multis  vulneribus  exsan- 
guisHypsidem  quendani  ex  amicis  hortatus  est,  ut  in 
equum  suum  ascenderet,  et  se  fuga  eriperet.  Haec 
agentem  anima  defecit,  corpusque  ex  equo  defluxit 
in  terram.  37.  Hypsides  poterat  quidem  effugere; 
sed  amisso  amico  mori  statuit.  Una  erat  cura,  ne  in- 
ultus  occideret.  Itaque  subditis  calcaribus  equo,  in 
medios  hostes  se  immisit,et  memorabili  edita  pugna, 
obrutus  telis  est.  38.  Quod  ubi  videre,  qui  caedi  su- 
pererant,  tumulum  paullo  quam  cetera  editiorem  ca- 
piunt.  Quos  Spitamenes  fame  in  deditionem  sub- 
acturus  obsedit.  39.  Cecidere  eo  proelio  peditum 
II  millia,  CCC  equites.  Quam  cladem  Alexander 
sollerti  consilio  texit,  morte  denuntiata  iis,  qui  ex 
proelio  venerant,  si  acta  vulgassent. 

VIII.  Ceterum  quum  animo  disparem  vultum  diu- 
tius  ferre  non  posset,  in  tabernaculum,  super  ripam 
fluminis  de  industria  locatum,  secessit.  2.  Ibi  sine 
arbitris  singula  animi  consulta  pensando,  noctem  vi- 
giliis  extraxit,  saepe  pellibus  tabernaculi  adlevatis, 
ut  conspiceret  hostium  ignes,  e  quibus  coniectare 
poterat,  quanta  hominum  multitudo  esset.  3.  Iam- 
que  lux  apparebat,  quum  thoracem  indutus  procedit 
ad  milites,  tum  primum  post  vulnus  proxime  acce- 
ptum.  4.  Tanta  erat  apud  eos  veneratio  regis,  ut  fa- 
cile  periculi,  quod  horrebant,  cogitationem  praesen- 
tia  eius  excuteret.  5.  Laeti  ergo  et  manantibus  prae 
gaudio  lacrimis,consalutant  eum;  et  quod  ante  recu- 
saverant  bellum ,  feroces  deposcunt.  6.  Ule  se  rati- 
bus  equitem  phalangemque  transportaturum  esse 
pronuntiat;  super  utres  iubet  nare  levius  armatos. 
7.  Plura  nec  dici  res  desideravit,  nec  rex  dicere  per 

valetudinem  potuit.  Ceterum  tanta  alacritate  mili- 
tum  rates  iunctae  sunt,  ut  in  triduum  ad  XII  millia 
effectae  sint.  8.  lamque  ad  transeundum  omniaapta- 
verant,  quum  legati  Scytharum  XX,  more  gentis  per 
castra  equis  vecti,  nuntiari  iubent  regi,  velle  ipsos 
ad  eum  mandata  perferre.  9.  Admissi  in  tabernacu- 
lum,  iussique  considere,  in  vultu  regis  defixerant 
oculos;  credo  quia  magnitudine  corporis  animum 
aestimantibus  modicus,  haudquaquam  famae  par,  vi- 
debatur.  10.  Scythis  autem  non,  ut  ceteris  barbaris, 
rudis  et  inconditus  sensus  est:  quidameorumsapien- 
tiam  capere  dicuntur,  quantamcunque  gens  capit 
semper  armata.  11.  Sicque  locutos  esse  apud  regem 
memoriae  proditum  est,  abhorrentia  forsitan  mori- 
bus  nostris,  et  tempora  et  ingenia  cultiora  sortitis; 
sed  ut  possit  oratio  eorum  sperni,  tamen  fides  nostra 
non  debet»  Quae  utcunque  tradita  sunt,  incorrupta 
perferemus.  12.  Igitur  unum  ex  his  maximum  natu 
ita  locutum  accepimus:  Si  Dii  habitum  corporis  tui 
aviditati  animi parem  esse  voluissent,  orbis  te  non  ca- 
peret:  altera  manu  Orientem,  altera  Occidentem  con- 
tingeres.  Et  hoc  assecutus  scire  velles,  ubi  tanti  numi- 
nisfulgor  conderetur.  13»  Sic  quoque  concupiscis,  quae 
non  capis.  Ab  Europa  petis  Asiam  ;  ex  Asia  transis 
in  Europam:  deinde  si  humanum  genus  omne  supera- 
veris,  cum  silvis,  et  nivibus ,  et  fluminibus ,  ferisque  be- 
stiis  gesturus  es  bellum.  14.  Quidtu?  ignoras,  arbo- 
res  magnas  diu  crescere,  una  hora  exstirpari?  Stultus 
est,  quifructus  earum  spectat,  altitudinem  non  meti- 
tur.  Vide,  ne,  dum  ad  cacumen pervenire  contendis, 
cum  ipsis  ramis,  quos  comprehenderis,  decidas.  15. 
Leo  quoque  aliquando  minimarum  avium  pabulum 
fuit:  et  ferrum  rubigo  consumit.  Nihil  tamfirmum 
est,  cui periculum  non  sit  etiam  ab  invalido .  l(j.  Quid 
nobis  tecum  est?  Nunquam  terram  tuam  attigimus. 
Qui  sis,  unde  venias,  licetne  ignorare  in  vastis  silvis  vi- 
ventibus?  Nec  servire  ulti possumus,  nec  imperare  desi- 

deramus.  1T.  Dona  nobis  data  sunt,  ne  Scytkarum 
gentem  ignores,  iugum  boum,  aratrum,  liasta,  sagitta, 
patera.  His  utimur  et  cum  amicis,  et  adversus  inimi- 
cos.  18.  Fruges  amicis  damus,  boum  labore  quaesitas: 
patera  cum  iisdem  vinum  Diis  libamus :  inimicos  sagit- 
ta  eminus,  hasta  cominus  petimus.  Sic  Syriae  regem, 
et  postea  Persarum,  Medorumque  superavimus  ;  pa- 
tuitque  nobis  iter  usque  in  Aegyptum.  19.  At  tu,  qui 
te  gloriaris  ad  latrones  persequendos  venire,  omnium 
gentium,  quas  adisti,  latro  es.  Lydiam  cepisti:  Sy- 
riam  occupasti:  Persidem  tenes :  Bactrianos  habes  in 
potestate :  Indos  petisti :  iam  etiam  ad  pecora  nostra  k 
avaras  et  insatiabiles  manus  porrigis.  20.  Quid  tibi 
divitiis  opus  est ,  quae  te  esurire  cogunt?  Primus 
omnium  satietate parasti  famem  ;  ut,  quo  plura  habe- 
res,  acrius,  quae  non  habes,  cuperes.  21.  Non  succur- 
rit  tibi,  quamdiu  circum  Bactra  haereas?  Dum  illos 
subigis,  Sogdiani  bellare  coeperunt.  Bellum  tibi  ex 
victoria  nascitur.  Nam  ut  maior  fortiorque  sis  quam 
quisquam,  tamen  alienigenam  dominum pati  nemovult. 
22.  Transi  modo  Tanaim:  scies,  quam  late  pateant ; 
nunquam  tamen  consequeris  Scythas.  Paupertasno- 
stra  velocior  erit,  quam  exercitus  tuus,  qui praedam  tot 
nationum  vehit.  Rursus,  quum  procul  abesse  nos  cre- 
des,  vidcbis  in  tuis  castris.  Eadem  enim  velocitate  et 
sequimur  etfugimus.  23.  Scytharum  solitudines  Grae- 
cis  etiam  proverbiis  audio  eludi.  At  nos  deserta  et  hu- 
mano  cultu  vacua,magis  quam  urbes  et opulentos  agros 
sequimur.  24.  Proinde  fortunam  tuampressis  mani- 
bustene.  Lubrica  est,  nec  invita  teneri potest.  Salu- 
bre  consilium  sequens,  quam praesens,  tempus  ostendit 
melius.  Impone  felicitati  tuae  frenos  ;  facilius  illatn 
reges.  25.  Nostri  sine  pedibus  dicunt  esse  fortunam, 
quae  manus  etpinnas  tantum  habet;  quum  manus  por- 
rigit,  pennas  quoque  comprekendere  non  sinit.  26.  De- 
nique  si  Deus  es  ,  tribuere  mortalibus  beneficia  debes, 
non  sua  eripere:  sin  autem  homo  es;  id  quod  es,  semper 

esse  te  cogita.  Stultum  est  eorum  meminisse,  propter 
quae  tui  oblivisceris.  27.  Quibus  bellum  non  intuleris, 
bonis  amicis  poteris  uti.  Nam  et  firmissima  est  inter 
pares  amicitia;  et  videntur pares,  qui  nonfecerunt  in- 
ter  se  periculum  virium.  28.  Quos  viceris,  amicos  tibi 
esse  cave  credas.  Inter  dominum  et  servum  nulla  ami- 
citia  est.  Etiam  in  pace  belli  tamen  iura  servantur. 
29.  Iurando  gratiam  Scythas  sancire  ne  credideris. 
Colendo  fidem,  iurant.  Graecorum  ista  cautio  est,  qui 
pacta  consignant,  et  Deos  invocant.  Nos  religionem 
in  ipsa  fide  novimus.  Qui  non  reverentur  homines, 
f  fallunt  Deos.  30.  Nec  tibi  amico  opus  est,  de  cuius  be- 
nevolentia  dubites.  Ceterum  nos  et  Asiae  et  Europae 
custodes  habebis:  Bactra,  nisi  dividat  Tanais,  contin- 
gimus:  ultra  Tanaim  usque  ad  Thraciam  colimus; 
Thraciae  Macedoniam  coniunctam  esse  fama  est. 
Utrique  imperio  tuo  finitimos,  hostes  an  amicos  velis 
esse,  considera. 

IX.  Haec  barbarus.  Contra  rex,  fortuna  sua  et 
consiliis  suorum  se  usurum  esse,  respondet.  Nam 
et  fortunam,  cui  confidat,  et  consilium  suadentium, 
ne  quid  temere  et  audacter  faciat,  secuturum.  2. 
Dimissisque  legatis,  in  praeparatas  rates  exercitum 
imposuit.  Iu  proris  clypeatos  locaverat,  iussos  in 
genua  subsidere,  quo  tutiores  essent  adversus  ictus 
sagittarum.  3.  Post  hos,  quitormenta  intenderent, 
stabant;  et  ab  utroque  latere,  et  a  fronte  circumdati 
armatis.  Reliqui,  qui  post  tormenta  constiterant, 
remigem  lorica  indutum  scutorum  testudine  armati 
protegebant.  4.  Idem  ordo  in  illis  quoque  ratibus, 
quae  equitem  vehebant,  servatus  est.  Maior  pars  a 
puppe  nantes  equos  loris  trahebat.  At  illos,  quos 
utres  stramento  repleti  vehebant,obiectae  rates  tue- 
bantur.  5.  Ipse  rex  cum  delectis  primus  ratem  sol- 
vit,  et  in  ripam  dirigi  iussit.  Cui  Scythae  admotos 
ordines  equitum  in  primo  ripae  margine  opponunt, 
ut  ne  applicari  quidem  terrae  rates  possent.     6.  Ce- 

terum  praeter  hanc  speciem  ripis  praesidentis  exer- 
citus,  ingens  navigantes  terror  invaserat:  namque 
cursum  gubernatores,  quum  obliquo  flumine  impel 
lerentur,  regere  non  poterant;  vacillantesque  mili- 
tes,  et  ne  excuterentur  solliciti,  nautarum  ministeria 
turbaverant.  7.  Nec  tela  quidem  conati  nisu  vibra- 
re  poterant,  quum  prior  standi  sine  periculo,  quam 
hostem  incessendi,  cura  esset.  Tormenta  saluti  fue- 
runt,  quibus  in  confertos  ac  temere  se  offerentes, 
haud  frustra  excussa  sunt  tela.  8.  Barbari  quoque 
ingentem  vim  sagittarum  infudere  ratibus:  vixque 
ullum  fuit  scutum ,  quod  non  pluribus  simul  spiculis 
perforaretur.  9.  Iamque  terrae  rates  applicabantur, 
quum  acies  clypeata  consurgit,  et  hastas  certo  ictu, 
utpote  libero  nixu,  mittit  e  ratibus.  Etutterritos 
recipientesque  equos  videre,  alacres  mutua  adhorta- 
tione  in  terram  desiliere.  10.  Turbatis  acriter  pe- 
dem  inferre  coeperunt.  Equitum  deinde  turmae, 
quae  frenatos  habebant  equos,  perfregere  barbaro- 
rum  aciem.  Interim  ceteri ,  agmine  dimicantium  te- 
cti,  aptavere  se  pugnae.  11.  Ipse  rex,  quod  vigoris 
aegro  adhuc  corpori  deerat,  animi  firmitate  supple- 
bat.  Vox  adhortantis  non  poterat  audiri,  nondum 
bene  obducta  cicatrice  cervicis;  sed  dimicantemcun- 
cti  videbant.  12.  Itaque  ipsi  quidem  ducum  funge- 
bantur  officio;  aliusque  alium  adhortati,  in  hostem 
salutis  immemores  ruere  coeperunt.  13.  Tum  vero 
non  ora,  non  arma,  non  clamorem  hostium  barbari 
tolerare  potuerunt;  omnesque  effusis  habenis  (nam- 
que  equestris  acies  erat)  capessunt  fugam.  Quos 
rex,quamquam  vexationeminvalidi  corporispati  non 
poterat,  per  LXXX  tamen  stadia  insequi  persevera- 
vit.  14.  Iamque  linquente  animo  suis  praecepit,  ut, 
donec  lucis  aliquid  superesset,  fugientium  tergis  in- 
haererent:  ipse,  exhaustis  etiam  animi  viribus,  in  ca- 
strase  recepit,  reliquum  substitit.  15.  Transierant 
iamLiberi  patris  terminos;  quorummonumentalapi- 


298  QUINTI   CURTII 

des  erant  crebris  intervallis  dispositi,  arboresque 
procerae,  quarum  stipites  hedera  contexerat.  16. 
Sed  Macedonas  ira  longius  provexit:  quippe  media 
fere  nocte  in  castra  redierunt,  multis  interfectis,plu- 
ribus  captis,  equosque  MDCCC  abegere.  Cecide- 
runt  autem  Macedonum  equites  LX,  pedites  C  fere, 
mille  saucii  fuerunt.  17.  Haec  expeditio  deficientem 
magna  ex  parte  Asiam  fama  tam  opportunae  victoriae 
domuit.  lnvictos  Scythas  esse  crediderant;  quibus 
fractis  nullam  gentem  Macedonum  arniis  parem  fore 
confitebantur.  Itaque  Sacae  misere  legatos,  qui  pol- 
licerentur,  gentem  imperata  facturam.  18.  Moverat 
eos  regis  non  virtus  magis,  quam  clementia  in  devi- 
ctosScythas:  quippe  captivos  omnes  sine  pretio  re- 
miserat,  ut  fidem  faceret,  sibi  cum  ferocissimis  gen- 
tium  de  fortitudine,  non  de  ira,  fuisse  certamen.  19. 
Benigne  igitur  exceptis  Sacarum  legatis,  comitem 
Excipinum  dedit,  admodum  iuvenem  aetatis  flore 
conciliatum  sibi;  qui  quum  specie  corporis  aequaret 
Hephaestionem,  lepore  haud  sane  illi  par  erat.  20. 
Ipse,  Cratero  cum  maiore  parte  exercitus  modicis 
itineribus  sequi  iusso,  adMaracanda  urbempervenit; 
ex  qua  Spitamenes,  cognito  eius  adventu,  Bactra 
perfugerat.  21.  ltaque  quatriduo  rex  longum  itine- 
ris  spatium  cmensus,  pervenerat  in  eum  locum,  in 
quo,  Menedemo  duce,  II  millia  peditum,  etCCCequi- 
tes  amiserat.  Horum  ossa  tumulo  contegi  iussit,  et 
inferias  more  patrio  dedit.  22.  Iam  Craterus,  cum 
phalange  subsequi  iussus,  ad  regem  pervenerat.  Ita- 
que  ut  omnes,qui  defecerant,  pariter  belli  clade  pre- 
merentur,  copias  dividit;  urique  agros  et  interfici 
puberes  iussit. 

X.  Sogdiana  regio  maiori  ex  parte  deserta  est: 
octingenta  fere  stadia  in  latitudinem  vastae  solitu- 
dines  tenent.  2.  Ingens  spatium  rectae  regionis  est, 
per  quam  amnis(Polytimetum  vocant  incolae)  fertur 
torrens.    Eum  ripae  in  tenuem  alveum  cogunt;  dein- 

de  caverna  accipit,  et  sub  terram  rapit.  3.  Cursus 
absconditi  indicium  est  aquae  meantis  sonus;  quum 
ipsum  solum,  sub  quo  tantus  amnis  fluit,  ne  modico 
quidem  resudet  humore.  4.  Ex  captivis  Sogdiano- 
rum  adregem  XXX  nobilissimi,  corporum  robore 
eximio,  perducti  erant:  qui  ut  per  interpretem  co- 
gnoverunt,  iussu  regis  ipsos  ad  supplicium  trahi, 
carmen  laetantium  more  canere,  tripudiisque  et  la- 
sciviori  corporis  motu  gaudium  quoddam  animi 
ostentare  coeperunt.  5.  Admiratus  rex,  tanta  ma- 
gnitudine  animi  oppetere  mortem,  revocari  eos  ius- 
sit,  causam  tam  effusae  laetitiae,  quum  supplicium 
ante  oculos  haberent,  requirens.  6.  Illi,  si  ab  alio 
occiderentur,  tristes  morituros  fuisse  respondent; 
nunc  a  tanto  rege,  victore  omnium  gentium,  maiori- 
bus  suis  redditos,  honestam  mortem,  quam  fortes  vi- 
ri  voto  quoque  expeterent,  carminibus  sui  moris  lae- 
titiaque  celebrare.  7.  Tum  rex,  quaero  itaque,  in- 
quit,  an  vivere  velitis  non  inimici  mihi,  cuius  beneficio 
victuri  estis?  8.  llli,  nunquam  se  inimicos  ei,  sed  bel- 
lo  lacessitos,  hostes  fuisse  respondent.  Si  quis  ipsos 
beneftcio,  quam  iniuria,  experiri  maluisset,  certatu- 
ros  fuisse,  ne  vincerentur  officio.  9.  Interroganti- 
que,  quo  pignore  fidem  obligaturi  essentl  vitam, 
quam  acciperent,  pignore  futuram  esse  dixerunt: 
reddituros,  quandoque  repetisset.  Necpromissum 
fefellerunt.  Nam  qui  remissi  domos  ierant,  in  fide 
continuere  populares:  quatuor,  inter  custodes  cor- 
poris  retenti,  nulli  Macedonum  in  regem  caritate 
cesserunt.  10.  ln  Sogdianis  Peucolao  cum  tribus 
millibus  peditum  (neque  enim  maiori  praesidio  indi- 
gebat)  relicto,  Bactra  pervenit.  Inde  Bessum  Ecba- 
tana  duci  iussit,  interfecto  Dario  poenas  capite  per- 
soluturum.  11.  lisdeai  fere  diebus  Ptolemaeus  et 
Menidas  peditum  tria  miliia,  et  equites  mille  addu- 
xerunt  mercede  militaturos.  12.  Alexander  quoque 
ex  Lycia  cum  pari  numero  peditum  et  D  equitibus 

venit.  Totidem  e  Sj^ria  Asclepiodorum  sequeban 
tur:  AntipaterGraecorum  VIII  millia,  in  quis  D  equi- 
tes  erant,  miserat.  13.  Itaque  exercitu  aucto,  ad  ea 
quae  defectione  turbata  erant,  componenda  proces- 
sit;  interfectisque  consternationis  auctoribus,quarto 
die  ad  flumen  Oxum  perveutum  est.  Hic,  quia  limum 
vehit,  turbidus  semper  et  insalubris  est  potu.  Itaque 
puteos  miles  coeperat  fodere.  14.  Nec  tamen  humo 
alte  egesta  exsistebat  humor;  quum  in  ipso  taberna- 
culo  regis  conspectus  est  fons ,  quem  quia  tarde  no- 
taverant,  subito  exstitisse  finxerunt.  Rexque  ipse 
credi  voluit,  deorum  donum  id  fuisse.  15.  Superatis 
deinde  amnibus  Ocho  et  Oxo,  ad  urbemMarginiam 
pervenit.  Circa  eam  VI  oppidis  condendis  electa 
sedes  est.  Duo  ad  meridiem  versa,  quatuor  spectan- 
tia  Orientem,  modicis  inter  se  spatiis  distabant,  ne 
procul  repetendum  esset  mutuum  auxilium.  16. 
Haec  omniasita  suntin  editiscollibus:  tumvelutfre- 
ni  domitarum  gentium;  nunc  originis  suae  oblitaser- 
viunt,  quibus  imperaverunt. 

XI.  Et  cetera  quidem  pacaverat  rex.  Una  erat 
petra,  quam  Arimazes  Sogdianus  cum  XXX  millibus 
armatorum  obtinebat,  alimentis  ante  congestis,quae 
tantae  multitudini  vel  per  biennium  suppeterent.  2. 
Petra  in  altitudinem  XXX  eminet  stadia,  circuitu  C 
et  L  complectitur.  Undique  abscissa  et  abrupta,  se- 
mita  perangusta  aditur.  3.  In  medio  altitudinis  spa- 
tio  habet  specum,  cuius  os  arctum  et  obscurum  est: 
paullatim  deinde  ulteriora  panduntur;  ultima  etiam 
altos  rece&sus  habent.  Fontes  per  totum  fere  spe- 
cum  manant ;  e  quibus  collatae  aquae  per  prona  mon- 
tis  fiumen  emittunt.  4.  Rex,  loci  diificultate  specta- 
ta,  statueratinde  abire:  cupido  deinde  incessit  ani- 
mo,  naturam  quoque  fatigandi.  5.JPrius  tamen  quam 
fortunam  obsidionis  experiretur/Cophen  (Artabazi 
hic  filius  erat)  misit  ad  barbaros,  qui  suaderet,  ut  de- 
derent  rupem.    Arimazes  loco  fretus  superbe  multa 

respondit.  Ad  ultimum,  an  Alexander  volare  possit, 
interrogat.  6.  Quae  nuntiata  regi,  sic  accendere 
aninium,  ut  adhibitis,  cum  quibus  consultare  erat  so- 
litus,  indicaretinsolentiam  barbari,  eludentis  ipsos, 
quia  pinnas  non  haberent.  Se  autem  proxima  nocte 
effecturum,  ut  crederetMacedones  etiam  volare.  7. 
Trece?itos,  inquit,  pernicissi??ios  iuvenes  ex  suis  quis- 
que  copiis  perducite  ad  ?ne,  qui  per  calles  et  paene  in- 
vias  rupes  domi  pecora  agere  consueverint.  8.  llli 
praestantes  et  levitate  corporum  et  ardore  animo- 
rum  strenue  adducunt:  quos  intuens  rex,  Vobiscum, 
inquit,  o  iuvenes  et  mei  aequales,  urbium  invictarum 
ante  munimenta  superavi :  montium  iuga  perenni  nive 
obruta  emensus  sum:  angustias  Ciliciae  intravi:  Indiae 
sine  lassitudine  vimfrigoris  sum  perpessus.  Et  mei  do- 
cumenta  vobis  dedi,  et  vestrahabeo.  9.  Petra,  quam 
videtis,  unum  aditum  habet,  quem  barbari  obsident,  ce- 
tera  negligunt:  nullae  vigiliae  sttnt,  nisi  quae  castra 
nostra  spectant.  10.  Invenietis  viam,  si  sollerter  rima- 
tifueritis  aditus  ferentes  ad  cacumen.  Nihil  tam  alte 
natura  constituit,  quo  virtus  non  possit  eniti.  Expe- 
riendo  quae  ceteri  desperaverunt,  Asiam  habemus  in 
potestate,  11.  Evadite  in  cacumen:  quod  quum  ceperi- 
tis,  candidis  velis  signum  mihi  dabitis.  Ego  copiis  ad- 
motis  hostem  in  nos  a  vobis  convertam.  12.  Praemium 
erit  ei,  quiprimus  occupaverit  vertice?n,talentaX:  uno 
mi?iu8  accipiet,  qui proximus  ei  venerit:  eade??ique  ad 
dece?n  homines  servabitur  portio.  Certum  autem  ha- 
beo,  vos  non  tam  liberalitatem  intueri  ?nea??i,  quam  vo- 
huitatem.  13.  His  animis  regem  audierunt,  ut  iam 
cepisse  verticem  viderentur.  Dimissique,  ferreos 
cuneos,  quos  inter  saxa  defigerent,  validosque  funes 
parabant.  14.  Rex  circumvectus  petram,  quamini- 
me  asper  ac  praeruptus  aditus  videbatur,  secunda  vi« 
gilia  (quod  bene  verteret)  ingredi  iubet.  llli ,  ali- 
mentis  in  biduum  sumtis,  gladiis  modo  atque  hastis 
armati,  subire  coeperunt.    15.  Ac  primo  pedibus  in- 

gressisunt:  deinde,  ut  in  praerupta  perventum  est, 
alii  manibus  eminentia  saxa  eomplexi  levavere  se- 
met;  alii  adiectis  funium  laqueis  evasere,  quum  cu- 
neos  inter  saxa  defigerent,  quis  gradus  subinde  insi- 
sterent.  Diem  inter  metum  laboremque  consumse- 
runt.  16.  Per  aspera  enixis  duriora  restabant,  et 
crescere  altitudo  petrae  videbatur.  Illa  vero  misera- 
bilis  erat  facies,quum  ii,quos  instabilis  gradus  fefel- 
lerat,  ex  praecipiti  devolverentur.  Mox  eadem  in 
se  patienda  alieni  casus  ostendebat  exemplum.  17. 
Per  has  tamen  difficultates  enituntur  in  verticem 
montis,  omnes  fatigatione  continuati  laboris  aifecti; 
quidam  multati  parte  membrorum ;  pariterque  eos  et 
nox  et  somnus  oppressit.  18.  Stratis  passim  corpo- 
ribus  in  inviis  etin  asperis  saxorum,  periculi  instan- 
tis  obliti  in  lucem  quieverunt:  tandemque  velut  ex 
alto  sopore  excitati,  occultas  subiectasque  ipsis  val- 
lesrimantes,  ignari  in  qua  parte  petrae  tanta  vis  ho- 
stium  condita  esset,  fumum  specus  infra  se  ipsos 
evolutum  notaverunt.  Ex  quo  intellectum  est,  iilam 
hostium  latebram  esse.  19.  Itaque  hastis  imposuere, 
quod  convenerat  signum:  totoque  e  numero  duos  et 
XXX  in  ascensu  interiisse  cognoscunt.  20.  Rex  non 
cupidine  magis  potiundi  loci,  quam  vicem  eorum, 
quos  ad  tam  manifestum  periculum  miserat,  sollici- 
tus,  toto  die  cacumina  montis  intuens  restitit.  Noctu 
demum,  quum  obscuritas  conspectum  oculorum  ade- 
misset,  ad  curandum  corpus  recessit.  21.  Postero 
die  nondum  satis  clara  luce  primus  vela,  signum  ca- 
pti  verticis,  conspexit.  Sed  ne  falleretur  acies,  dubi- 
tare  cogebat  varietas  coeli,  nunc  internitente  lucis 
fulgore,  nunc  condito.  Verum  ut  liquidior  lux  appa- 
ruit  coelo ,  dubitatio  exemta  est;  22.  vocatumque 
Cophen,  per  quem  barbarorum  animos  tentaverat, 
mittit  ad  eos,  qui  moneret,  nunc  saltem  salubrius 
consilium  inirent.  Sin  autem  fiducia  loci  persevera- 
rent,  ostendi  a  tergo  iussit,  qui  ceperant  verticem. 

23.  Cophes  admissus  suadere  coepit  Arimazi  petram 
tradere,  gratiam  regis  inituro,  si  tantas  res  molien- 
tem  in  unius  rupis  obsidione  haerere  non  coegisset. 
Ille,  ferocius  superbiusque  quam  antea  locutus,  abi- 
re  Cophen  iubet.  24.  At  is  prehensum  manu  barba- 
rum  rogat,  ut  secum  extra  specum  prodeat:  quo  im- 
petrato,  iuvenes  in  cacumine  ostendit,eiusque  super- 
biae  haud  immerito  illudens ,  pinnas  ait  habere  mili- 
tes  Alexandri.  25.  Iamque  e  Macedonum  castris  si- 
gnorum  concentus  et  totius  exercitus  clamor  audie- 
batur.  Ea  res,  sicut  pleraque  belli  vana  et  inania, 
barbaros  ad  deditionem  traxit.  Quippe  occupati  me- 
tu,  paucitatem  eorum,  qui  a  tergo  erant,  aestimare 
non  poterant.  26.  Itaque  Cophen  (nam  trepidantes 
reliquerat)  strenue  revocant;  et  cum  eo  XXX  princi- 
pes  mittunt,  qui  petram  tradant,  et  ut  incolumibus 
abire  liceat,  paciscantur.  27.  Ille,  quamquam  vere- 
batur,  ne  conspecta  iuvenum  paucitate  deturbarent 
eos  barbari;  tamen  et  fortunae  suae  confisus ,  et  Ari- 
mazi  superbiae  infensus,  nullam  se  conditionem  de- 
ditionis  accipere  respondit.  28.  Arimazes,  despera- 
tis  magis  quam  perditis  rebus,  cum  propinquis  nobi- 
lissimisque  gentis  suae  descendit  in  castra:  quos 
omnes  verberibus  affectos  sub  ipsis  radicibus  petrae 
crucibus  iussit  aifigi.  29.  Multitudo  dedititiorum 
incolis  novarum  urbium  cum  pecunia  capta  dono  da- 
ta  est:  Artabazus  in  petrae  regionisque,  quae  apposi- 
ta  esset  ei,  tutela  relictus. 

ARGUMENTUM. 
1.  Massagetae,  Dahae  et  Sogdiani  subacti.  Scythae  sui 
regis  iiliam  Alexandro  coniugem  offcrunt.  Rex,  leone  interfe- 
cto  et  quatuor  millibus  ferarum  in  venatione  deiectis,  Clitum  in 
convivio  liberius  loquentem  basta  transigit.  2.  Alexandri  poe- 
nitentia:  quam  sequuntur  bellicae  expeditiones  adversus  Ba- 
ctrianos  transfugas  et  Sysimithren.  Philippi  item,  strenuissi- 
mi  iuvenis,  et  Erigyii,  clarissimi  ducis,  obitus.  3.  Spitamenis 
uxorem,  interfecti  mariti  caput  afferentem,  Alexander  castris 
excedere  iubet:  provincias  quasdam  a  praefectorum  suorum 
iniuriis  vindicat.  4.  Frigoris  nimin  vi  paene  opprimitur  exer- 
citus  Gabazam  aditurus.  Alexandri  constantia,  et  erga  gre- 
garium  militem  humanitas,  eiusdemque  cum  Hoxane  matrinio- 
nium.  5.  Cogitatione  in  bellum  Indicum  conversa,  adulatorum 
fraude  nimia  superbia  elatus  Alexander,   Iovis  lilius  vult  sahr 

tari:  quod  Callisthenes  gravi  oratione  improbat.  6.  Ex  igno- 
minia  Hermolao  nobili  puero  illata  nascitur  in  caput  Alexan- 
dri  coniuratio.  Qua  detecta,  inter  auctores  sceleris  innocens 
Callisthenes  coniicitur.  7.  Hermolai,  Callisthenem  iustum  es- 
se  asseverantis,  adversus  crudelem  Alexandri  superbiam  inve- 
ctiva.  8.  Alexandri  ad  Hermolai  invectivam  responsio:  coniu- 
ratorum  item,  atque  innocentis  Callisthenis  supplicium.  9.  In- 
di,  Gangis,  Dyardenis,  Indiae,  eius  incolarum,  luxu  diffluen- 
tium  regum,  ac  sapientum,  luculenta  descriptio.  10.  Varios  In- 
diae  populos  mira  felicitate,  nontamen  sine  sanguine,  Alexan- 
der  subigit.  11.  Aornus  petra  et  arx  inaccessa  ab  Alexandro 
oppugnatur,  et  ab  obsessis  relicta  capitur.  12.  Omphis,  rex 
potentissimus,  se  regnumque  suum  Alexandro  permittit.  A  quo 
in  integrum  restituitur:  unde  mutua  dona  regfo.  13.  Porum  re- 
gem,  Omphis  suasu,  Alexauder  ancipiti  quidem  et  ab  initio  pe- 
riculosissimo  aggreditur  bello.  14-  Indorum  et  Macedonum 
insignis  et  cruenta  pugna:  Pori  captivi  magnanimitas,  et  Ale- 
xandri  clementia. 

I.  Alexander  maiore  fama,  quam  gloria,  in  di- 
tionem  redacta  petra,  quum  propter  vagum  hostem 
spargendae  manus  essent,  in  tres  partes  divisit  exer- 
citum.  Hephaestionem  uni,  Coenon  alteri  duces  de- 
derat:  ipse  ceteris  praeerat.  2.  Sed  non  eadem  mens 
omnibus  barbaris  fuit.  Armis  quidam  subacti;  plu- 
res  ante  certamen  imperata  fecerunt:  quibus  eorum, 
qui  in  defectione  perseveraverant,  urbes  agrosque 
iussit  attribui.  3.  At  exsules  Bactriani  cum  DCCC 
equitibusMassagetarumproximos  vicos  vastaverunt. 
Ad  quos  coercendos  Attinas,  regionis  eius  praefe- 
ctus,  CCC  equites,  insidiarum,  quae  parabantur, 
ignarus,  eduxit.  4.  Namque  hostis  in  silvis,  quae 
erant  forte  campo  iunctae,  armatum  militem  condi- 
dit;  paucis  propellentibus  pecora,  utimprovidum  ad 
insidias  praeda  perduceret.  5.  Itaque  incomposito 
agmine,  solutisque  ordinibus,  Attinas  praedabundus 

Curtius.  U 


306  QUINTI    CURTII 

sequebatur;  quem  praetergressum  silvam,  quiinea 
consederant,  ex  insproviso  adorti,  cum  omnibus  in- 
teremerunt.  6.  Celeriter  ad  Craterum  buius  cladis 
fama  perlata  est;  qui  cum  omni  equitatu  supervenit. 
Et  Massagetae  quidem  iam  refugerant;  Dahae  miile 
oppressi  sunt:  quorum  clade  totius  regionis  finita 
defectio  est.  7.  Alexander  quoque,  Sogdianis  rur- 
sus  subactis,  Maracanda  repetit.  Ibi  Berdes,  quem 
ad  Scythas  super  Bosphorum  colentes  miserat,  cum 
legatis  gentis  occurrit.  8.  Phrataphernes  quoque, 
qui  Chorasmiis  praeerat,  Massagetis  et  Dahis  regio- 
num  confinio  adiunctus,  miserat,  qui  facturum  impe- 
rata  pollicerentur.  9.  Scythae  petebant,  ut  regis  sui 
filiam  matrimonio  sibi  iungeret.  Si  dedignaretur 
amnitatem,  principes  Macedonum  cum  primoribus 
suae  gentis  connubio  coire  pateretur.  Ipsum  quoque 
regem  venturum  ad  eum  pollicebantur.  10.  Utraque 
legatione  benigne  audita,  Hephaestionem  et  Artaba- 
zum  opperiens,  stativa  habuit:  quibus  adiunctis,  in 
regionem,  quae  appellatur  Bazaira,  pervenit.  11. 
Barbarae  opulentiae  in  illis  loeis  haud  ulia  sunt  ma- 
iora  indicia,quam  magnis  nemoribus  saltibusque  no- 
bilium  ferarum  greges  clausi.  12.  Spatiosas  ad  hoc 
eligunt  silvas,  crebris  perennium  aquarum  fontibus 
amoenas.  Muris  nemora  cinguntur,  turresque  ha- 
bent  venantium  receptacula.  13.  Quatuor  continuis 
aetatibus  intactum  saltum  fuisse  constabat.  Quem 
Alexander  cum  toto  exercitu  ingressus  agitari  undi^ 
que  feras  iussit.  14.  Inter  quas  cum  leo  magnitudi- 
nis  rarae  ipsum  regem  invasurus  incurreret;  forte 
Lysimachus,  qui  postea  regnavit,  proximus  Alexan- 
dro,  venabulum  obiicere  ferae  coeperat.  Quo  rex 
repulso,  et  abire  iusso,  adiecit,  tam  a  semet  uno, 
quam  a  Lysimacho,  leonem  interfici  posse.  15.  Ly- 
simachus  enim  quondam,  quum  venaretur  in  Syria, 
occiderat  eximiae  magnitudinis  feram  soius:  sed  lae 
vo  humero  usque  ad  ossa  laceratus  ad  ultimum  peri- 

culi  pervenerat.  16.  Id  ipsum  exprobrans  ei  rex, 
fortius,  quam  locutus  est,  fecit.  Nam  feram  non  ex- 
cepit  modo,  sed  etiam  uno  vulnere  occidit.  17.  Fa- 
bulani,  quae  obiectum  leoni  a  rege  Lysimachum  te- 
mere  vulgavit,  ab  eo  casu,  quem  supra  diximus,  or- 
tam  esse  crediderim.  18.  CeterumMacedones,quam- 
quam  prospero  eventu  defunctus  erat  Alexander,  ta- 
men  scivere  gentis  suae  more,  ne  pedes  venaretur, 
aut  sine  delectis  principum  amicorumque.  19.  Ille, 
IV  miilibus  ferarum  deiectis,  in  eodem  saltu  cum  to- 
to  exercitu  epulatus  est.  Inde  Maracandareditum 
est:  acceptaque  aetatis  excusatione  ab  Artabazo, 
provinciam  eius  destinat  Clito.  20.  Hic  erat,  qui 
apud  Granicum  amnem  nudo  capite  regem  dimican- 
tem  clypeo  suo  texit,  et  Rhoesacis  manum  capiti  re- 
gis  imminentem  gladio  amputavit:  vetus  Philippi  mi- 
les,  multisque  bellicis  operibus  clarus.  21.  Hellani- 
ce,  quae  Alexandrum  educaverat,  soror  eius,  haud 
secus  quam  mater  a  rege  diligebatur.  Ob  has  causas 
validissimam  imperii  partem  fidei  eius  tutelaeque 
commisit.  22.  lamque  iter  parare  in  posterum  ius- 
sus,  sollemni  et  tempestivo  adhibetur  convivio.  In 
quo  rex  quum  multo  incaluisset  mero,  immodicus  ae- 
stimator  sui,  celebrare,  quae  gesserat,  coepit;  gravis 
etiam  eorum  auribus,  qui  sentiebant  vera  memorarir 
23.  Silentium  tamen  habuere  seniores,  donec  Philip- 
pi  res  orsus  obterere,  nobilem  apud  Chaeroneam  vi- 
ctoriam  sui  operis  fuisse  iactavit;  ademtamque  sibi 
malignitate  et  invidia  patris  tantae  rei  gloriam.  24. 
lllum  quidem,  seditione  inter  Macedones  milites  et 
Graecos  mercenarios  orta,debilitatum  vulnere,quod 
in  ea  consternatione  acceperat,  iacuisse,  non  alias 
quam  simulatione  mortis  tutiorem:  se  corpus  eius 
protexisse  clypeo  suo,  ruentesque  in  illum  sua  manu 
occisos.  25.  Quae  patrem  nunquam  aequo  animo 
esse  confessum,invitumfilio  debentemsalutem  suam. 
Itaque  post  expeditionem,  quam  sine  eo  fecisset  ipse 

in  Illyrios,  victorem  scripsisse  se  patri,  fusos  fuga~ 
tosque  hostes:  nec  adfuisse  unquam  Philippum.  26. 
Laude  dignos  esse,  non  quiSamothracum  initia  vise- 
rent,  quum  Asiam  uri  vastarique  oporteret;  sed  eos, 
qui  magnitudine  rerum  fidem  antecessissent.  27. 
Haec  et  his  similia  laeti  audiere  iuvenes:  ingrata  se- 
nioribus  erant,  maxime  propter  Philippum,  suh  quo 
diutius  vixerant.  28.  Tum  Clitus,  ne  ipse  quidem 
satis  sobrius,  ad  eos,  qui  infraipsum  cubabant,  con- 
versus,  Euripidis  retulit  carmen,  ita  ut  sonus  magis, 
quam  sermo  exaudiri  posset  a  rege:  29.  quo  signi- 
ficabatur,  male  instituisse  Graecos,  quod  tropaeis 
regum  dumtaxat  nomina  inscriberent:  alieno  enim 
sanguine  partam  gloriam  intercipi.  Itaque  rex,quum 
suspicaretur  malignius  habitum  esse  sermonem,  per- 
contari  proximos  coepit,  quid  ex  Clito  audissent. 
30.  Et  illis  ad  silentium  obstinatis,  Clitus  paullatim 
maiore  voce  Philippi  acta  bellaque  in  Graeciagesta 
commemorat,  omnia  praesentibus  praeferens.  31. 
Hinc  inter  iuniores  senesque  orta  contentio  est.  Et 
rex,  velut  patienter  audiret,  quis  Clitus  obterebat 
laudes  eius,  ingentem  iram  conceperat.  32.  Ceterum 
quum  animo  videretur  imperaturus,  si  finem  procaci- 
ter  orto  sermoni  Clitus  imponeret,  nihil  eo  remitten- 
te  magis  exasperabatur.  33.  Iamque  Clitus  etiam 
Parmenionem  defendere  audebat,  et  Philippi  de 
Atheniensibus  victoriam  Thebarum  praeferebat  ex- 
cidio ;  non  vino  modo,  sed  etiam  animi  prava  conten- 
tione  provectus.  34.  Ad  ultimum,  Si  ?norie?idum,\v\- 
quit,  estpro  te,  Clitus  est  primus:  at  quum  victoriae 
arbitriu??i  agis,  praecipuu??i  ferunt prae??iiu?n,  quipro- 
cacissi?ne  patris  tui  ??iemoriae  illudunt.  35.  Sogdianaj?? 
regione?n  mihi  attribuis,  toties  rebelle??i,  et  no?i  jnodo 
indoJ?iita?n,  sed  quae  ne  subigi  quide?n possit.  Mittor 
adferas  bestias,  vraecipitia  ingenia  sortitas.  36.  Scd 
quae  ad  me  pertinent  transeo :  Philippi  nnlites  spernis, 
oblitusj  nisi  hic  Atharrias  senex  iuniores  pug?ia?n  de- 

trectantes  revocasset,  adhuc  ?ios  circa  Halicarnassum 
haesurosfuisse.  37.  Quomodo  igitur  Asiam  etiam  cum 
istis  iunioribus  subiecisti?  Verum  est,  ut  opinor,  quod 
avunculum  tuum  in  Italia  dixisse  constat,  ipsum  in  vi- 
ros  incidisse,  te  infeminas.  38.  Nihil  ex  omnibus  in- 
consulte  ac  temere  iactis  regem  magis  moverat, 
quam  Parmenionis  cum  honore  mentio  illata.  Dolo- 
rem  tamen  rex  pressit,contentus  iussisse  ut  convivio 
excederet.  39.  Nec  quidquam  aliud  adiecit,  quam: 
forsitan  eum,si  diutius  locutus  foret,  exprobraturum 
sibi  fuisse  vitam  a  semetipso  datam:  hoc  enim  super- 
be  saepe  iactasse.  40.  Atque  illum  cunctantem  ad- 
huc  surgere,  qui  proximi  ei  cubuerant,iniectis  mani- 
bus  iurgantes  monentesque  conabantur  abducere. 
41.  Clitus  quum  abstraheretur,  ad  pristinam  violen- 
tiam  ira  quoque  adiecta,  suo  pectore  tergum  illius 
esse  defensum;  nunc  postquam  tantimeriti  praeter- 
ierit  tempus,  etiam  memoriam  invisam  esse  procla- 
mat  42.  Attali  quoque  caedem  obiiciebat;  et  ad  ul- 
timum  Iovis,  quem  patrem  sibi  Alexander  assereret, 
oraculum  eludens,veriora  se  regi,quam  patrem  eius, 
respondisse  dicebat.  43.  Iam  tantum  irae  concepe- 
rat  rex,  quantum  vix  sobrius  ferre  potuisset.  Enim- 
vero  olim  mero  sensibus  victis,  ex  lecto  repente  pro- 
siluit.  44.  Attoniti  amici  ne  positis  quidem,  sed  ab- 
iectis  poculis,  consurgunt,  in  eventum  rei,  quam  tan- 
to  impetu  acturus  esset,  intenti.  45.  Alexander  rapta 
lancea  ex  manibus  armigeri,  Clitum  adhuc  eadem 
linguae  intemperantia  furentem  percutere  conatus,a 
Ptolemaeo  et  Perdiccainhibetur.  46.  Medium  com- 
plexi  et  obluctari  perseverantem  morabantur:  Lysi- 
machus  et  Leonnatus  etiam  lanceam  abstulerant. 
4T.  111  e  militum  fidem  implorans,  comprehendi  se  a 
proximis  amicorum,  quod  Dario  nuper  accidisset, 
exclamat;  signumque  tuba  dari,  ut  ad  regiam  armati 
coirent,  iubet.  48.  Tum  vero  Ptolemaeus  et  Per- 
diccas  genibus  advoluti  orant,  ne  in  tam  praecipiti 

ira  perseveret,  spatiumque  potius  animo  det.  Omnia 
postero  die  iustius  exsecuturum.  49.  Sed  clausae 
erant  aures,  obstrepente  ira.  Itaque  impotens  animi 
percurrit  in  regiae  vestibulum,  et  vigili  excubanti 
hasta  ablata  constitit  in  aditu,  quo  necesse  eratiis, 
qui  simul  coenaverant,  egredi.  50.  Abierant  ceteri. 
Clitus  ultimus  sine  lumine  exibat.  Quem  rex,  quis- 
nam  esset?  interrogat.  Eminebat  etiam  in  voce  sce- 
leris,  quod  parabat,  atrocitas.  51.  Etilleiamnon 
suae,  sed  regis  irae  memor,  Clitum  esse,  et  de  con- 
vivio  exire  respondit.  52.  Haec  dicentis  latus  hasta 
transfixit:  morientisque  sanguine  aspersus,  I  nunc, 
inquit,  ad  Philippum  et  Pdrmenionem  et  Attalum. 

II.  Male  humanis  ingeniis  natura  consuluit,  quod 
plerumque  non  futura,  sed  transacta  perpendimus. 
Quippe  rex,  postquam  ira  mente  decesserat,  etiam 
ebrietate  discussa,  magnitudinem  facinoris  sera  ae- 
stimatione  perspexit.  2.  Videbat  tunc  immodicali- 
bertate  abusum,  sed  alioqui  egregium  bello  virum, 
et,  nisi  erubesceret  fateri,  servatorem  sui,  occisum. 
Detestabile  carnificis  ministerium  occupaverat  rex; 
verborum  licentiam,  quae  vino  poterat  imputari,  ne- 
fanda  caede  ultus.  3.  Manabat  toto  vestibulo  cruor 
paulo  ante  convivae:  vigiles  attoniti  et  stupentibus 
similes  procul  stabant,  liberioremque  poenitentiam 
solitudo  exciebat.  4.  Ergo  hastam  ex  corpore  ia- 
centis  evulsam  retorsitin  semet:  iamque  admoverat 
pectori,  quum  advolant  vigiles,etrepugnanti  e  mani- 
bus  extorquent,  allevatumque  in  tabernaculum  defe- 
runt.  5.  Ille  humi  prostraverat  corpus,  gemitu  eiu- 
latuque  miserabili  totam  personans  regiam.  Laniare 
deinde  os  unguibus,  et  circumstantes  rogare,  ne  se 
tanto  dedecori  superstitem  esse  paterentur.  6.  Inter 
has  preces  tota  nox  extracta  est.  Scrutantemque, 
num  ira  Deorum  ad  tantum  nefas  actus  esset,  subit 
anniversarium  sacrificium  LiberoPatri  non  esse  red- 
ditum  statuto  tempore.   Itaque  inter  vinum  et  epulas 

caede  commissa,  iram  Dei  fuisse  manifestam.  7.  Ce- 
terum  magis  eo  movebatur,  quod  omnium  amicorum 
animos  videbat  attonitos:  neminem  cum  ipso  sociare 
sermonem  postea  ausurum.  Vivendum  esse  in  soii- 
tudine  velut  ferae  bestiae,  terrenti  alias,  alias  timen- 
ti.  8.  Prima  deinde  luce  tabernaculo  corpus,  sicut 
adhuc  cruentum  erat,  iussit  inferri.  Quo  posito  ante 
ipsum,  lacrimis  obortis,  Hanc,  inquit,  nutrici  meae 
gratiam  retuli,  cuius  duo  jilii  apud  Miletum  pro  mea 
gloria  occubuere  mortem:  hicfrater,  unicum  orbitatia 
solatium,  a  me  inter  epulas  occisus  est.  9.  Quo  nunc 
se  conferet  miserat  Omnibus  eius  unus  supersum,  quem 
solum  aequis  oculis  videre  nonpoterit.  Et  ego  serva- 
torum  meorum  latro,  revertar  in  patriam,  ut  ne  dex- 
tram  quidem  nutrici  sine  memoria  calamitatis  eius  of- 
ferre  possim?  10.  Et  quum  finis  lacrimis  querelisque 
non  iieret,  iussu  amicorum  corpus  ablatum  est.  Kex 
triduum  iacuit  inclusus.  11.  Quem  ut  armigeri  cor- 
porisque  custodes  ad  moriendum  obstinatum  esse 
cognoverunt,  universi  in  tabernaculum  irrumpunt, 
diuque  precibus  ipsorum  reluctatum  aegre  vicerunt, 
ut  cibum  caperet.  12.  Quoque  minus  caedis  pude- 
ret,  iure  interfectum  Clitum  Macedones  decernunt, 
sepultura  quoque  prohibituri,  ni  rex  humari  iussis- 
set.  13.  Igitur  decem  diebus  maxime  ad  confirman- 
dum  pudorem  apud  Maracanda  consumtis,  cum  parte 
exercitus  Hephaestionem  in  regionem  Bactrianam 
misit,  commeatus  in  hiemem  paraturum.  14.  Quam 
Ciito  autem  destinaverat  provinciam,  Amyntae  de- 
dit.  Ipse  Xenippa  pervenit.  Scythiae  confinis  est 
regio,  habitaturque  pluribus  ac  frequentibus  vicis, 
quia  ubertas  terrae  non  indigenas  modo  detinet,  sed 
etiam  advenas  invitat.  15.  Bactrianorum  exsulum, 
qui  ab  Alexandro  defecerant,  receptaculum  fuerat. 
Sed  postquam  regem  adventare  compertum  est;  pul- 
si  ab  incolis  II  millia  fere  et  quingenti  congregantur. 
16.  Omnes  equites  erant,  etiam  in  pace  latrociniis 

assueti.  Tum  ferocia  ingenia  non  bellum  modo,  sed 
etiam  veniae  desperatio,  efferaverat.  Itaque  ex  im- 
proviso  adorti  Amyntam,  praetorem  Alexandri,  diu 
anceps  proelium  fecerant.  17.  At  ultimum,  DCC 
suorum  amissis,  quorum  CCC  hostis  cepit,  dedere 
terga  yictoribus;  haud  sane  inulti;  quippe  LXXX 
Macedonum  interfecerunt,  praeterque  eos  CCC  et  L 
saucii  facti  sunt.  18.  Veniam  tamen  etiam  post  al- 
teram  defectionem  impetraverunt.  19.  His  in  fidem 
acceptis,  in  regionem,  quam  Nautaca  appellant,  rex 
cum  toto  exercitu  venit.  Satrapes  erat  Sysimithres, 
duobus  ex  sua  matre  filiis  genitis:  quippe  apud  eos 
parentibus  stupro  coire  cum  liberis  fas  est.  20.  Is, 
armatis  popularibus,  fauces  regionis,  qua  in  arctissi- 
mum  cogitur,  valido  munimento  sepserat.  Praeter- 
fluebat  torrens  amnis;  a  tergo  petra  claudebat:  hanc 
manu  perviam  incolae  fecerant.  21.  Sed  aditus  spe- 
cus  accipitlucem;  interiora,  nisi  illato  lumine,  ob- 
scura  sunt.  Perpetuus  cuniculus  iter  praebet  in  cam- 
pos,  ignotum,  nisi  indigenis.  22.  AtAlexander,quam- 
quam  angustias  naturali  situ  munitas  valida  manu 
barbari  tuebantur,  tamen  arietibus  admotis  muni- 
menta,  quae  manu  adiuncta  erant,  concussit,  fundis- 
que  et  sagittis  propugnantium  plerosque  deiecit: 
quos  ubi  dispersos  fugavit,  ruinas  munimentorum 
supergressus,  ad  petram  admovit  exercitum.  23.  Ce- 
terum  interveniebat  fluvius,  coeuntibus  aquis  ex  su- 
periore  fastigio  in  vallem;  magnique  operis  videba- 
tur,  tam  vastam  voraginem  explere.  Caedi  tamen 
arbores  et  saxa  congeri  iussit.  24.  Ingensque  bar- 
baros  pavor  rudes  ad  talia  opera  concusserat,  exci- 
-J— tatam  molem  subito  cernentes.  125.  Itaque  rex,  ad 
deditionem  metu  posse  compelli  ratus,  Oxarten  misit 
nationis  eiusdem,  sed  ditionis  suae,  qui  sUaderet  du- 
ci,  ut  traderet  petram.  26.  Interim  ad  augendam 
formidinem  et  turres  admovebantur,  et  excussa  tor- 
mentis  tela  micabant.    Itaque  verticem  petrae,  omni 

alio  praesidio  damnato,  petiverunt.  27.  At  Oxartes 
trepidum  diffidentemque  rebussuisSysimithremcoe 
pit  hortari,  ut  fidem,  quam  vim,  Macedonum  mallet 
experiri;  neu  moraretur  festinationem  victoris  exer- 
citus,  in  Indiam  tendentis:  cui  quisquis  semet  offer- 
ret,  in  suum  caput  alienam  cladem  esse  versurum. 
28.  Et  ipse  quidem  Sysimithres  deditionem  annue- 
bat:  ceterum  mater  eademque  coniux  morituram  se 
ante  denuntians,  quam  in  uilius  veniret  potestatem, 
barbari  animum  ad  honestiora  quam  tutiora  conver- 
terat:  pudebatque,  libertatis  maius  esse  apud  femi- 
nas,  quam  apud  viros,  pretium.  29.  Itaque  dimisso 
internuntio  pacis,  obsidionem  ferre  decreverat.  Sed 
quum  hostis  vires  suasque  pensaret,  rursus  mulie- 
bris  consilii,quod  praeceps  magis  quam  necessarium 
esse  credebat,  poenitere  eum  coepit.  30.  Revocato- 
que  strenue  Oxarte,  futurum  se  in  regis  potestate 
respondit;  unum  precatus,  ne  voluntatem  et  consi- 
lium  matris  suae  proderet,  quo  facilius  venia  illi  quo- 
que  impetraretur.  31.  Praemissum  igitur  Oxartem 
cum  matre  liberisque  et  totius  cognationis  grege  se- 
quebatur,  ne  expectato  quidem  fidei  pignore,  quod 
!  Oxartes  promiserat.  32.  Rex,  equite  praemisso,  qui 
reverti  eos  iuberet,  opperirique  praesentiam  ipsius, 
supervenit;  et  victimis  Minervae  ac  Victoriae  caesis 
imperium  Sysimithri  restituit,spe  maioris  etiam  pro- 
vinciae  facta,  si  cum  fide  amicitiam  ipsius  coluisset. 
33.  Duos  illi  iuvenes  patre  tradente,  secum  militatu- 
ros  sequi  iussit.  Relicta  deinde  phalange  ad  subi- 
gendos,  qui  defecerant,  cum  equite  processit.  34. 
Arduum  et  impeditum  saxis  iter  primo  utcunque  to- 
lerabant.  Mox  equorum  non  ungulis  modo  attritis, 
sed  corporibus  etiam  fatigatis,  sequi  plerique  non 
poterant,  et  rarius  subinde  agmen  fiebat,  pudorem, 
ut  fere  fit,  immodico  labore  vincente.  35.  Rex  ta- 
men,  subinde  equos  mutans,  sine  intermissione  fu- 
gientes  insequebatur.     Nobiles  iuvenes,    comitari 

eum  soliti,  defecerant,  praeter  Philippum.  Lysima- 
chi  erat  frater,  tum  primum  adultus,  et,  quod  facile 
appareret,  indolis  rarae.  36.  Is  pedes,  incredibile 
dictu,per  D  stadia  vectum  regem  comitatus  est;  sae 
pe  equum  suum  offerente  Lysimacho,  nec  tamen  ut 
digrederetur  a  rege  effici  potuit,quum  lorica  indutus 
arma  gestaret.  37.  Idem,  quum  perventum  essetin 
saltum,  in  quo  se  barbari  abdiderant,  nobilem  edidit 
pugnam;  regemque  cominus  cum  hoste  dimicantem 
protex.it.  38.  Sed  postquam  barbari  in  fugam  effusi 
deseruere  silvas,  animus,  qui  in  ardore  pugnae  cor- 
pus  sustentaverat,  liquit;  subitoque  ex  omnibus 
membris  profuso  sudore,  arboris  proximae  stipiti  se 
applicuit.  39.  Deinde  ne  iilo  quidem  adminiculo  sus- 
tinente,  manibus  regis  exceptus  est,  inter  quas  col- 
lapsus  exstinguitur.  40.  Moestum  regem  alius  haud 
levis  dolor  excepit.  Erigyius  inter  claros  duces  fue- 
rat;  quem  exstinctum  esse  paulo  antequam  reverte- 
retur  in  castra,  cognovit.  Utriusque  funus  omni  ap- 
paratu  atque  honore  celebratum  est. 

III.  Dahas  deinde  statuerat  petere:  ibi  namque 
Spitamenem  esse  cognoverat.  Sed  hanc  quoque  ex- 
peditionem,  ut  pleraque  alia,  fortuna,  indulgendo  ei 
nunquam  fatigata,  pro  absente  transegit.  2.  Spita- 
menes  uxoris  immodico  amore  flagrabat;  quam,  ae- 
gre  fugam  et  nova  subinde  exsilia  tolerantem,  in 
omne  discrimen  comitem  trahebat.  Illamalis  fati- 
gata  identidem  muliebres  adhibere  blanditias,  ut  tan- 
dem  fugam  sisteret,  victorisque  Alexandri  clemen- 
tiam  expertus,  placaret  quem  effugere  non  posset. 
3.  Tres  adulti  erantliberi  ex  eo  geniti:  quos  quum 
pectori  patris  admovisset,  ut  saltem  eorum  misereri 
vellet,orabat;  et  quo  efficaciores  essent  preces,haud 
procul  erat  Alexander.  4.  Ille,  se  prodi,  non  moneri 
ratus,  et  formae  profecto  fiducia  cupere  eam  quam- 
primum  dedi  Alexandro,  acinacem  strinxit,  percus- 
surus  uxorem,  nisi  prohibitus  esset  fratrum  eius  oc- 

cursu.  5.  Ceterum  abire  econspectu  iubet,  addito 
metu  mortis,  si  se  oculis  eius  obtulisset:  et  ad  desi- 
derium  levandum  noctes  inter  pellices  agere  coepit. 
6.  Sed  penitus  haerens  amor,  fastidio  praesentium 
accensus  est.  Itaque  rursus  uni  ei  deditus,  orare  non 
destitit,  ut  tali  consilio  abstineret,  patereturque  sor- 
tem,  quamcunque  eis  fortuna  fecisset.  Sibi  mortem 
deditione  esse  leviorem.  T.  At  illa  purgare  se,  quod 
quae  utilia  esse  censebat,  muliebriter  forsitan,  sed 
fida  tamen  mente,  suasisset:  de  cetero  futuram  in  vi- 
ri  potestate.  8.  Spitamenes,  simulato  captus  obse- 
quio,  de  die  convivium  apparari  iubet;  vinoque  et 
epulis  gravis,  semisomnus  in  cubiculum  fertur.  9. 
Quem  ut  alto  et  gravi  somno  sopitum  esse  sensit 
uxor,  gladium,  quem  veste  occultaverat,  stringit,  ca- 
putque  eius  abscisum,  cruore  respersa,  servo  suo 
conscio  facinoris  tradit.  10.  Eodem  comitante,  sicut 
erat,  cruenta  veste  in  Macedonum  castra  pervenit, 
nuntiarique  Alexandro  iubet,  esse,  quae  ex  ipsa  de- 
beret  cognoscere.  11.  llle  protinus  barbaram  iussit 
admitti.  Quamut  adspersam  cruore  conspexit,  ra- 
tus  ad  deplorandam  contumeliam  venisse,  dicere 
quae  vellet,  iubet.  12.  At  illa  servum,  quem  stare  in 
vestibulo  iusserat,  introduci  desideravit.  Qui  quia 
caput  Spitamenis  veste  tectum  habebat,  suspectus 
scrutantibus,  quid  occuleret,  ostendit.  13.  Confude- 
rat  oris  exsanguis  notas  pallor,  nec  quis  esset,  nosci 
satis  poterat.  Ergo  rex  certior  factus  humanum  ca- 
put  aiferre  eum,  tabernaculo  excessit,  percontatus- 
que  quid  rei  sit,  illo  profitente  cognoscit.  14.  Variae 
hinc  cogitationes  invicem  animum  diversaagitantem 
commoverant.  Meritum  ingens  in  semet  esse  crede- 
bat,  quod  transfuga  et  proditor,  tantis  rebus,  si  vi- 
xisset,  iniecturus  moram,  interfectus  esset:  contra 
facinus  ingens  aversabatur,quum  optime  meritum  de 
ipsa,  communium  parentem  liberum,  per  insidias  in- 
teremisset.     15.  Vicit  tamen  gratiam  meriti  sceleris 

atrocitas,  denuntiarique  iussit,  ut  excederet  castris, 
neu  licentiae  barharae  exemplar  in  Graecorum  mo- 
\ — res  et  mitia  ingenia  transferretj  16.  Dahae,  Spitame- 
nis  caede  comperta,  Dataphernem,  defectionis  eius 
participem,  vinctum  Alexandro  seque  dedunt.  llle, 
maxima  praesentium  curarum  parte  liberatus,  con- 
vertit  animum  ad  vindicandas  iniurias  eorum,  quibus 
a  praetoribus  suis  avare  ac  superbe  imperabatur.  1T. 
Ergo  Phratapherni  Hyrcaniam  et  Mardos  cumTapy- 
ris  tradidit,  mandavitque,  ut  Phradatem,  cui  succe- 
debat,  ad  se  in  custodiam  mitteret.  Arsani,  Dran- 
garum  praefecto,  substitutus  est  Stasanor.  Arsaces 
in  Mediam  missus,  ut  Oxydates  inde  discederet.  Ba- 
bylonia,  demortuo  Mazaeo,  Stameni  subiecta  est. 

IV.  His  compositis,  tertio  mense  ex  hibernis  mo- 
vit  exercitum,  regionem,  quae  Gabaza  appellatur, 
aditurus.  2.  Primus  dies  quietum  iter  praebuit:  pro- 
ximus  ei  nondum  quidem  procellosus  et  tristis,  ob- 
scurior  tamen  pristino,non  sine  minis  crescentis  ma- 
li  praeteriit.  3.  Tertio  ab  omni  parte  coeli  emicare 
fulgura,  et  nunc  internitente  luce,  nunc  condita,  non 
ocuios  modo  meantis  exercitus,  sed  etiam  animos, 
terrere  coeperunt.  4.  Erat  prope  continuus  coeli 
fragor,  et  passim  cadentium  fulminum  species  vise- 
batur:  attonitisque  auribus  stupens  agmen,  nec  pro- 
gredi  nec  consistere  audebat.  5.  Tum  repente  imber 
grandinem  incutiens  torrentis  modo  effunditur.  Ac 
primo  quidem  armis  suis  tecti  exceperant:  sed  iam 
nec  retinere  arma  lubricae  et  rigentes  manus  pote- 
rant;  nec  ipsi  destinare,  in  quam  regionem  obverte- 
rent  corpora,  quum  undique  tempestatis  violentia 
maior,  quam  vitabatur,  occurreret.  6.  Ergo  ordini- 
bus  solutis  per  totum  saltum  errabundum  agmen  fe- 
rebatur;  multique,  prius  metu,  quam  labore,  defati- 
gati,prostraverant  humi  corpora,quamquam  imbrem 
vis  frigoris  concreto  gelu  adstrinxerat.  T.  Alii  se 
stipitibus  arborum  admoverant.    ld  plurimis  et  ad- 

miniculum  et  suffugium  erat.  8.  Nec  fallebat  ipsos, 
morti  locum  eligere,  quum  immobiles  vitalis  calor 
linqueret:  sed  grata  erat  pigritia  corporum  fatigatis; 
nec  recusttbant  exstingui  quiescendo:  quippe  non 
vehemens  modo,  sed  etiam  pertinax,  vis  mali  insiste- 
bat;  lucemque,  naturale  solatium,  praeter  tempesta- 
tem  haud  disparem  nocti,  silvarum  quoque  umbra 
suppresserat.  9.  Rex,  unus  tanti  mali  patiens,  cir- 
cumire  milites,  contrahere  dispersos,  allevare  pro- 
stratos,  ostendere  procul  evolutum  ex  tuguriis  fu- 
mum,  hortarique  ut  proxima  quaeque  suffugia  occu- 
parent.  10.  Nec  ulla  res  magis  saluti  fuit,  quam  quod 
multiplicato  labore  sufficientem  malis,  quibus  ipsi 
cesserant,  regem  deserere  erubescebant.  11.  Cete- 
rum  efficacior  in  adversis  necessitas,  quam  ratio,  fri- 
goris  remedium  invenit.  Dolabris  enim  silvas  ster- 
nere  aggressi,  passim  acervos  struesque  accende- 
runt.  12.  Continenti  incendio  ardere  crederes  sal- 
tum,  et  vix  inter  flammas  agminibus  relictum  locum. 
Hic  calor  stupentia  membra  commovit,paullatimque 
spiritus,  quem  continuerat  rigor,  meare  libere  coe- 
pit.  13.  Excepere  alios  tecta  barbarorum,  quae  in 
ultimo  saltu  abdita  necessitas  investigaverat:  alios 
castra,  quae  in  humido  quidem,  sed  iam  coeli  mite- 
scente  saevitia,  locaverunt.  Mille  militum  atque  li- 
xarum  calonumque  pestis  illa  consumsit.  14.  Memo- 
riae  proditum  est,  quosdamapplicatos  arborum  trun- 
cis,  et  non  solum  viventibus,  sed  et  inter  se  collo- 
quentibus  similes,  esse  conspectos;  durante  adhuc 
habitu,  in  quo  mors  quemque  deprehenderat.  15. 
Forte  Macedo  gregarius  miles  seque  et  arma  susten- 
tans,  tandem  in  castra  pervenerat.  Quo  viso,  rex, 
quamquam  ipse  tum  maxime  admoto  igne  refovebat 
artus,  ex  sella  sua  exsiluit,  torpentemque  militem,  et 
vix  compotem  mentis,demtis  armis  in  sua  sede  iussit 
considere.  16.  Ille  diu,  nec  ubi  requiesceret,  nec  a 
quo  esset  exceptus,  agnovit.     Tandem  recepto  calo- 

re  vitali,  ut  regiam  sedem  regemque  vidit,  territus 
surgit.  1T.  Quem  intuens  Alexander,  ecquid  intelli- 
gis,  miles,  inquit,  quanto  meliore  sorte,  quam  Persae, 
sub  rege  vivatis  i  Illis  enim  in  sella  regis  consedisse  ca- 
pitalforet;  tibi  saluti fuit.  18.  Postero  die  convoca- 
tis  amicis  copiarumque  ducibus,  pronuntiari  iussit, 
ipsum  omnia,  quae  amissa  essent,  reddifrurum.  Et 
promisso  fides  exstitit.  19.  Nam  Sysimithres  multa 
iumenta,  et  camelorum  duo  millia  adduxit,  pecora- 
que  et  armenta :  quae  distributa  pariter  militem  et 
damno  et  fame  liberaverunt.  20.  Rex,  gratiam  sibi 
relatam  a  Sysimithre  praefatus,  sex  dierum  cocta 
cibaria  ferre  milites  iussit,  Sagos  petens.  Totam 
hanc  regionem  depopulatus,XXX  millia  pecorum  ex 
praeda  Sysimithri  dono  dat.  21.  Inde  pervenit  in 
regionem,  cui  Oxyartes,  satrapes  nobilis,  praeerat, 
qui  se  regis  potestati  fideique  permisit.  Ille  imperio 
ei  reddito,  haud  amplius,  quam  ut  duo  ex  tribus  filiis 
secum  militarent,  exegit.  22.  Satrapes  etiam  eum, 
qui  penes  ipsum  relinquebatur,  tradit.  Barbara  opu- 
lentia  convivium,  quo  regem  accipiebat,  instruxerat. 
23.  Id  quum  multa  comitate  celebraret,  introduci 
XXX  nobiles  virgines  iussit.  Inter  quas  erat  filia 
ipsius  Roxane  nomine,  eximia  corporis  specie  et  de- 
core  habitus  in  barbaris  raro.  24.  Quae  quamquam 
inter  electas  processerat,  omnium  tamen  oculos  con- 
vertit  in  se ;  maxime  regis,  minus  iam  cupiditatibus 
suis  imperantis  inter  obsequia  fortunae,contra  quam* 
non  satis  cauta  mortalitas  est.  25.  Itaque  ille,  qui 
uxorem  Darii,  qui  duas  filias  virgines,  quibus  forma 
praeter  Roxanem  comparari  nulla  poterat,  haud  alio 
animo,  quam  parentis,  adspexerat,  tunc  in  amorem 
virgunculae,  si  regiae  stirpi  compararetur,  ignobilis, 
ita  eiiusus  est,  ut  diceret,  ,,ad  stabiliendum  regnum 
pertinere,  Persas  et  Macedones  connubio  iungi:  hoc 
uno  modo  et  pudorem  victis,et  superbiam  victoribus 
detrahi  posse.  26.  Achillem  quoque,a  quo  genus  ipse 

deduceret,  cum  captiva  coisse:  ne  inferri  nefas  arbi- 
trarentur,  ita  matrimonii  iure  velle  iungi."  27.  In- 
sperato  gaudio  laetus  pater  sermonem  eius  excipit: 
et  rex  in  medio  cupiditatis  ardore  iussit  afferri  pa- 
trio  more  panem:  (hoc  erat  apud  Macedones  sanctis- 
simum  coeuntium  pignus)  quem  divisum  gladio,uter- 
que  libabat.  28.  Credo  eos,  qui  gentis  mores  condi- 
derunt,  parco  et  parabili  victu  ostendere  voluisse 
iungentibus  opes,  quantulo  contenti  esse  deberent. 
29.  Hoc  modo  rex  Asiae  et  Europae  introductam  in* 
ter  convivales  ludos  matrimonio  sibi  adiunxit,  e  ca- 
ptiva  geniturus,  qui  victoribus  imperaret.  30.  Pu- 
debat  amicos,  super  vinum  et  epulas  socerum  ex  de- 
ditis  esse  delectum:  sed  post  Cliti  caedem  libertate 
sublata,  vultu,  qui  maxime  servit,  assentiebantur. 

V.  Ceterum  Indiam,  et  inde  Oceanum  petiturus, 
ne  quid  a  tergo,  quod  destinata  impedire  posset,  mo- 
veretur,  ex  omnibus  provinciis  XXX  millia  iuniorum 
legi  iussit,  et  ad  se  armata  perduci,  obsides  simul 
habiturus,  etmilites,  2.  Craterum  ad  persequendos 
Haustanem  et  Catenem,  qui  ab  ipso  defecerant,  mi- 
sit:  quorum  Haustanes  captus  est,  Catenes  in  proe- 
lio  occisus.  Polypercon  quoque  regionem,  quae 
Bubacene  appellatur,  in  ditionem  redegit.  3.  Itaque 
omnibus  compositis,  cogitationes  in  bellum  Indicum 
vertit.  Dives  regio  habebatur  non  auro  modo,  sed 
gemmis  quoque  margaritisque,adluxum  magis  quam 
ad  magniticentiam  exculta.  4.  Periti  militares  auro 
et  ebore  fulgere  dicebant:  itaque,  necubi  vinceretur, 
quum  ceteris  praestaret,  scutis  argenteas  laminas, 
equis  frenos  aureos  addidit,  loricas  quoque  alias  au- 
ro,  alias  argento  adornavit.  CXX  miliia  armatorum 
erant,  quae  regem  ad  id  bellum  sequebantur.  5.  Iam- 
que  omnibus  praeparatis,  quod  olim  prava  mente 
conceperat,  tunc  esse  maturum  ratus,  quonammodo 
coelestes  honores  usurparet,  coepit  agitare.  lovis 
filium  non  dici  tantum  se,  sed  etiam  credi  volebat, 

tanquam  perinde  animis  imperare  posset,ac  linguis: 
6.  itaque  more  Persarum  Macedonas  venerabundos 
ipsum  salutare  prosternentes  humi  corpora.  Non 
deerat  talia  concupiscenti  perniciosa  adulatio,  per- 
petuum  malum  regum,  quorum  opes  saepius  assenta- 
tio,  quam  hostis,  evertit.  7.  Nec  Macedonum  haec 
eratculpa;  nemo  enim  illorum  quidquam  ex  patrio 
more  labare  sustinuit;  sed  Graecorum,  qui  professio- 
nem  honestarum  artium  malis  corruperant  moribus. 
8.  Agis  quidam  Argivus,  pessimorum  carminum  post 
Choerilum  conditor,  et  ex  Sicilia  Cleo:  hic  quidem, 
non  ingenii  solum,  sed  etiam  nationis  vitio,  adula- 
tor;  et  cetera  urbium  suarum  purgamenta,  quae  pro- 
pinquis  etiam  maximorumque  exercituum  ducibus  a 
rege  praeferebantur:  hi  tum  coelum  illi  aperiebant, 
Herculemque  et  Patrem  Liberum,  et  cum  Polluce 
Castorem  novo  numini  cessuros  esse  iactabant.  9. 
Igitur  festo  die  omni  opulentia  convivium  exornari 
iubet,  cui  non  Macedones  modo  et  Graeci  principes 
amicorum,sed  etiam  [barbari]  nobiles  adhiberentur. 
Cum  quibus  quum  discubuisset  rex,  paullisper  epu- 
latus  convivio  egreditur.  10.  Cleo,  sicut  praepara- 
verat,  sermonem  cum  admiratione  laudum  eius  in- 
stituit.  Merita  deinde  percensuit,  quibus  uno  modo 
referri  gratia  posset,  „si,  quem  intelligerent  Deum 
esse,  confiterentur,  exigua  thuris  impensa  tanta  be- 
neficia  pensaturi.  11.  Persas  quidem  non  pie  solum, 
sed  etiam  prudenter,  reges  suos  interDeos  colere: 
maiestatem  enim  imperii  salutis  esse  tutelam.  Ne 
Herculem  quidem  et  Patrem  Liberum  prius  dicatos 
Deos,  quam  vicissent  secum  viventium  invidiam. 
Tantundem  quoque  posteros  credere,  quantum  prae- 
sens  aetas  spopondisset.  12.  Quodsi  ceteri  dubitent, 
semetipsum,  quum  rex  inisset  convivium,  prostratu- 
rum  humi  corpus.  Debere  idem  facere  ceteros,  et 
inprimis  sapientia  praeditos.  Ab  illis  enim  cultus  in 
regem  esse  prodendum  exemplum."     13.  Haud  per- 

plexe  in  Callisthenem  dirigebatur  oratio.  Gravitas 
viri  et  promta  libertas  invisa  erat  regi,  quasi  solus 
Macedonas  paratos  ad  tale  obsequium  moraretur. 
14.  Is  tum,  silentio  facto,  unum  illum  intuentibus 
ceteris,  Si  rex,  inquit,  sermoni  tuo  affuisset,  nullius 
profecto  vox  responsuri  tibi  desideraretur:  ipse  enim 
peteret,  ne  inperegrinos  externosque  ritus  degenerare 
se  cogeres,  neu  rebus  felicissime  gestis  invidiam  tali 
adulatione  contraheres.  15.  Sed  quoniam  abest,  ego 
tibipro  illo  respondeo  :  Nullum  esse  eundem  et  diutur- 
num  et  praecocem  fructum ;  coelestesque  honores  non 
dare  te  regi,  sed  auferre.  lntervallo  enim  opus  est,  ut 
credatur  deus,  semperque  hanc  gratiam  magnis  viris 
posteri  reddunt.  16.  Ego  autem  seram  immortalita- 
temprecor  regi,  ut  et  vita  diuturna  sit,  et  aeterna  ma- 
iestas.  Hominem  consequitur  aliquando,  nunquam  co~ 
mitatur,  divinitas.  17.  Herculem  modo  et  Patrem  Li~ 
berum  consecratae  immortalitatis  exempla  refereias. 
Credisne  illos  unius  convivii  decreto  deosfactos  i  Prius 
ab  oculis  mortalium  amolita  natura  est,  quam  in  coe- 
lumfamaperveheret.  18.  Scilicet  ego  ettu,  Cleo,  deos 
faciinus?  a  nobis  divinitatis  suae  auctoritatem  acce- 
pturus  est  rex?  Potentiam  tuam  experiri  libet.  Fac 
aliquem  regem,si  deum potes  facere.  Facilius  est  impe- 
rium  dare,  quam  coelum.  19.  Dii propitii  sine  invidia, 
quae  Cleo  dixit,  audierint,  eodemque  cursu,  quo  fluxere 
adhuc  res,  ire  patiantur.  Nostris  moribus  velint  nos 
esse  contentos.  Non  pudet  patriae,  nec  desidero,  ad 
quem  modum  rex  mihi  colendus  sit,  a  victis  discere. 
Quos  equidem  victores  esse  confiteor,  si  ab  illis  Jeges, 
quis  vivamus,  accipimus.  20.  Aequis  auribus  Calii- 
sthenes  veluti  vindex  publicae  libertatis  audiebatur. 
Expresserat  non  assensionem  modo,  sed  etiam  vo- 
cem,  seniorum  praecipue,  quibus  gravis  erat  invete- 
rati  moris  externa  mutatio.  21.  Nec  quidquam  eo- 
rum,quae  invicemiactata  erant,  rex  ignorabat,  quum 
post  aulaea,  quae  lectis  obduxerat,  staret.    Igitur  ad 

Agin  et  Cleonem  misit,  ut  sermone  finito  barbaros 
tantum,  quum  intrasset,  procumbere  suo  more  pate- 
rentur:  et  paullo  post,  quasi  potiora  quaedam  egis- 
set,  convivium  repetit.  22.  Quem  venerantibus  Per- 
sis,  Polypercon,  qui  cubabat  super  regem,  unum  ex 
his  mento  contingentem  humum,  per  ludibrium  coe- 
pithortari,  ut  vehementius  id  quateret  ad  terram; 
elicuitque  iram  Alexandri,  quam  olim  animo  capere 
non  poterat.  23.  Itaque  rex,  Tu  autem,  inquit,  non 
veneraberis  me?  An  tibi  uni  dignividernur  esse  ludi- 
brio?  Ille  nec  regem  ludibrio,  nec  se  contemtu  di- 
gnum  esse  respondit.  24.  Tum  detractum  eum  lecto 
rex  praecipitat  in  terram.  Et  quum  is  pronus  cor- 
ruisset:  Videsne,inquit,idemtefecisse,  quodinalio 
paullo  ante  ridebas?  Et  tradi  eo  in  custodiam  iusso, 
convivium  solvit. 

VI.  Polyperconti  quidem  postea  ,  castigato  diu, 
ignovit:inCailisthenem,orimcontumaciaesuspectum, 
pervicacioris  irae  fuit;  cuius  explendae  matura  ob- 
venit  occasio.  2.  Mos  erat,  ut  supra  dictum  est, 
principibus  Macedonum,  adultos  liberos  regibus  tra- 
dere,  ad  munia  haud  multum  servilibus  ministeriis 
abhorrentia.  3.  Excubabant,  servatis  noctium  vici- 
bus,  proximi  foribus  eius  aedis,  in  qua  rex  adquie- 
scebat.  Per  hos  pellices  introducebantur  alio  aditu, 
quam  quem  armati  obsidebant.  4.  Iidem  acceptos 
ab  agasonibus  equos,  quum  rex  ascensurus  esset,  ad- 
movebant ;  comitabanturque  et  venantem,  et  in  proe- 
liis;  omnibus  artibus  studiorum  liberalium  exculti. 
5.  Praecipuus  honor  habebatur,  quod  licebat  seden- 
tibus  vesci  cum  rege.  Castigandi  eos  verberibus 
nullius  potestas,  praeter  ipsum,  erat.  6.  Haec  co- 
hors  velut  seminarium  ducum  praefectorumque  apud 
Macedonas  fuit.  Hinc  habuere  posteri  reges,  quo- 
rum  stirpibus  post  multas  aetates  Romani  opes  ad- 
emerunt.  7.  Igitur  Hermolaus  puer  nobilis  ex  regia 
cohorte,  quum  aprumtelo  occupasset,  quem  rex  fe- 

rire  destinaverat,  iussu  eius  verberibus  affectus  est. 
Quam  ignominiam  aegre  ferens,  deflere  apudSostra- 
tum  coepit.  8.  Ex  eadem  cohorte  erat  Sostratus, 
amore  eius  ardens.  Qui  quum  laceratum  corpus,  in 
quo  deperibat,  intueretur,  forsitan  olim  ob  aliam 
quoque  causam  regi  infestus,  iuvenem  sua  sponte 
iam  motum,  data  fide  acceptaque  perpulit,  ut  occi- 
dendi  regem  consilium  secum  iniret.  9.  Nec  pueri- 
li  impetu  rem  exsecuti  sunt:  quippe  sollerter  lege- 
runt,  quos  in  societatem  sceleris  adsciscerent,  Nico- 
stratum,  Antipatrum  Asclepiodorumque;  placuit  et 
Philotam  assumi.  Per  hos  adiecti  sunt  Anticles,  Ela- 
ptonius,  etEpimenes.  10.  Ceterum  agendae  rei  haud 
sane  facilis  patebat  via.  Opus  erat  eadem  omnes 
coniuratos  nocte  excubare,  ne  ab  expertibus  consilii 
impedirentur;  forte  autem  alius  alia  nocte  excuba- 
bat.  11.  Itaque  in  permutandis  stationum  vicibus, 
ceteroque  apparatu  exsequendae  rei,  triginta  et  duo 
dies  absumti  sunt.  12.  Aderat  nox,  qua  coniurati 
excubare  debebant,  mutua  fide  laeti,  cuius  documen- 
tum  tot  dies  fuerant.  Neminem  metus  spesve  muta- 
verat:  tanta  omnibus  vel  in  regem  ira,  vel  fides  inter 
ipsos  fuit.  13.  Stabant  igitur  ad  fores  aedis  eius,  in 
qua  rex  vescebatur,  ut  convivio  egressum  in  cubicu- 
lum  deducerent.  14.  Sed  fortuna  ipsius,  simulque 
epulantium  comitas,  provexit  omnes  ad  largius  vi- 
num;  ludi  etiam  convivales  extraxere  tempus,  nunc 
laetantibus  coniuratis,  quod  sopitum  aggressuri  es- 
sent,  nunc  sollicitis,  ne  in  lucem  convivium  extrahe- 
retur.  15.  Quippe  alios  in  stationem  oportebat  pri- 
ma  luce  succedere;  ipsorum  post  septimum  diem  re- 
dituravice.  Nec  sperare  poterant,  in  illud  tempus 
omnibus  duraturam  fidem.  16.  Ceterum  quum  iam 
lux  appeteret,  et  convivium  solvitur,  et  coniurati  ex- 
ceperuntregem,  laeti  occasionem  exsequendi  scele- 
ris  admotam;  quum  mulier  attonitae,  ut  creditum  est, 
mentis,  conversari  in  regia  solita,  quia  instinctu  vi- 

debatur  futura  praedicere,  non  occurrit  modo  abeun 
ti,  sed  etiam  semet  obiecit;  vultuque  et  oculis  mo- 
tum  praeferens  animi,  ut  rediret  iri  convivium  mo- 
nuit:  17.  et  ille  per  ludum,  bene  Deos  suadere,  re- 
spondit;  revocatisque  amicis  in  horam  dieiferme  se- 
cundam  convivii  tempus  extraxit.  18.  Iam  alii  ex 
cohorte  in  stationem  successerant,  ante  cubiculi  fo- 
res  excubituri;  adhuc  tamen  coniurati  stabant,  vice 
officii  sui  expleta:  adeo  pertinax  spes  est  humanae 
mentis,  quam  ingentesconcupiscentiaedevotaverunt. 
19.  Rexbenignius  quam  aliasallocutus,  discedereeos 
ad  curandacorpora,quoniam  tota  nocte  perstitissent, 
iubet.  Data  singulis  quinquaginta  sestertia,  collau- 
datique,  quod  etiam  aliis  tradita  vice,  tamen  excuba- 
re  perseverassent.  20.  Illi,  tanta  spe  destituti,  do- 
mos  abeunt.  Et  ceteri  quidem  exspectabant  statio- 
nis  suae  noctem:  Epimenes,  sive  comitate  regis,  qua 
ipsum  inter  coniuratos  exceperat,  repente  mutatus, 
sive  quia  coeptis  deos  obstare  credebat,  fratri  suo 
Eurylocho,  quem  antea  expertem  esse  consilii  vo- 
luerat,  quid  pararetur,  aperit.  21.  Omnibus  Philo- 
tae  suppiicium  in  oculis  erat.  Itaque  protinus  inii- 
cit  fratri  manum,  et  in  regiam  pervenit;  excitatisque 
custodibus  corporis,  ad  salutem  regis  pertinere,quae 
afferret,  affirmat.  22.  Et  tempus,  quo  venerant,  et 
vultus  haud  sane  securi  animi  index,  et  moestitia  e 
duobus  alterius,  Ptolemaeum  ac  Leonnatum  excu- 
bantes  ad  cubiculi  limenexcitaverunt.  Itaque  apertis 
foribus,  etlumine  illato,  sopitum  mero  ac  somno  ex- 
citant  regem.  llle  paullatim  mente  collecta,  quid 
alferrent,  interrogat.  23.  Nec  cunctatus  Eurylochus, 
non  ex  toto  domum  suam  aversari  deos  dixit,  quia 
frater  ipsius,  quamquam  impium  facinus  ausus  foret, 
tamen  et  poenitentiam  eius  ageret,  et  per  se  potissi- 
mum  profiteretur  indicium.  In  eam  ipsam  noctem, 
quae  decederet,  insidias  comparatas  fuisse;  auctores 
scelesti  consilii  esse,  quos  minime  crederet  rex.    24. 

Tum  Epimenes  cuncta  ordine,  consciorumque  nomi- 
na  exponit.  Callisthenem  non  ut  participem  facino- 
ris  nominatum  esse  constabat;  sed  solitum  puerorum 
sermonibus  vituperantium  criminantiumque  regem 
faciles  aures  praebere.  25.  Quidam  adiiciunt,  quum 
Hermolaus  apud  eum  quoque  verberatum  se  a  rege 
quereretur,  dixisse  Callisthenem:  meminisse  debere, 
eos  iam  viros  esse.  ldque  an  ad  consolandam  pa- 
tientiam  verberum,  an  ad  incitandum  iuvenum  dolo- 
rem,  dictum  esset,  in  ambiguo  fuisse.  26.  Rex,  ani- 
mi  corporisque  sopore  discusso,  quum  tanti  periculi, 
quod  evaserat,  imago  oculis  oberraret,  Eurylochum 
L  talentis  et  cuiusdam  Tyridatis  opulenti  bonis  pro- 
tinus  donat;  fratremque,  antequam  pro  salute  eius 
precaretur,  restituit.  27.  Sceleris  autem  auctores, 
interque  eos  Callisthenem,  vinctos  asservari  iubet: 
quibus  in  regiam  adductis,  toto  die  et  nocte  proxima, 
mero  ac  vigiliis  gravis,  adquievit.  28.  Postero  au- 
tem  frequens  consilium  adhibuit,  cui  patres  propin- 
quique  eorum,  de  quibus  agebatur,  intererant,  ne  de 
sua  quidem  salute  securi:  quippe  Macedonum  more 
perire  debebant,  omnium  devotis  capitibus,  qui  san- 
guine  contigissent  eos.  29.  Rex  introduci  coniura- 
tos  praeter  Callisthenem  iussit:  atque  quae  agitave- 
rant,  sine  cunctatione  confessi  sunt.  30.  Increpanti- 
bus  deinde  universis  eos;  ipse  rex,  quo  suo  merito 
tantum  in  semet  cogitassent  facinus?  interrogat. 

VII.  Stupentibus  ceteris,  Hermolaus,  Nos  vero,'m- 
quit,  (quoniam,  quasinescias,  quaeris)  occidendi  te  con- 
silium  inivimus,  quia  non  ut  ingenuis  imperare  coepisti, 
sedquasi  in  mancipia  dominaris.  2.  Primus  ex  omnibus 
pater  ipsius,  Sopolis,  parricidam  etiam  parentis  sui 
clamitans  esse,  consurgit,  et  ad  os  manu  obiecta, 
scelere  et  malis  insanientem  ultra  negat  audiendum. 
3.  Rex,  inhibito  patre,  dicereHermolaum  iubet,  quae 
ex  magistro  didicisset  Callisthene.  Et  Hermolaus, 
JJtor,  inquit,  beneficio  tuo,  et  dico,  quae  nostris  malis 

didici.  4.  Quota  pars  Macedonum  saevitiae  tuae  su- 
perest?  quotusquisque  non  e  vilissimo  sanguinet  At- 
talus,  et  Philotas,  et  Parmenio,  et  Lyncestes  Alexan- 
der,  et  Clitus,  quantum  ad  hostes pertinet,  vivunt,  stant 
in  acie,  te  clypeis  suisprotegunt,  etpro  gloria  tua,  pro 
victoria,  vulnera  accipiunt:  quibus  tu  egregiam  gra- 
tiam  retulisti.  5.  Alius  mensam  tuam  sanguine  suo 
adspersit:  alius  ne  simplici  quidem  morte  defunctus  est. 
Duces  exercituum  tuorum  in  equuleum  impositi,  Persis, 
quos  vicerant,  fuere  spectaculo.  Parmenio  indicta 
causa  trucidatus  est,  per  quem  Attalum  occideras.  6. 
Invicem  enim  miserorum  uteris  manibus  ad  expetenda 
supplicia:  et  quos paullo  ante  ministros  caedis  habuisti, 
subito  ab  aliis  iubes  trucidari.  7.  Obstrepunt  subinde 
cunctiHermolao.  Patersupremum  strinxerat  ferrum, 
percussurus  haud  dubie,  ni  inhibitus  esset  a  rege; 
quippe  Hermolaum  dicere  iussit,  petiitque,  ut  causas 
supplicii  augentem  patienter  audirent.  8.  Aegre  er- 
go  coercitis,  rursus  Hermolaus:  Quam  liberaliter, 
inquit,  pueris  rudibus  ad  dicendum  agere permittis!  at 
Callisthenis  vox  carcere  inclusa  est,  quia  solus  potest 
dicere.  9.  Cur  enim  nonproducitur,  quum  etiam  con- 
fessi  audiuntur?  Nempe  liberam  vocem  innocentis  au- 
dire  metuis,  ac  ne  vultum  quidem  pateris.  10.  Atqui 
nihil  eumfecisse  contendo.  Sunt  hic,  qui  mecumrem 
pulcherrimam  cogitaverunt:  nemo  est,  qui  conscium 
fuisse  nobis  Callisthenem  dicat,  quum  morti  olim  de- 
stinatus  sit  a  iustissimo  et patientissimo  rege.  11.  Haec 
ergo  sunt  Macedonum  praemia,  quorum  ut  supervacuo 
et  sordido  abuteris  sanguine.  At  tibi  XXX  millia  mu- 
lorum  captivum  aurum  vehunt,  quum  milites  nihil  do- 
mum  praeter  gratuitas  cicatrices  relaturi  sint.  12. 
Quae  tamen  omnia  tolerare  potuimus,  antequam  nos 
barbaris  dederes,  et  novo  more  victores  sub  iugum  mit- 
teres.  Persarum  te  vestis  et  disciplina  delectat,  patrios 
mores  exosus  es.  Persarum  ergo,  non  Macedonum,  re- 
gem  occidere  voluimus;  et  te,  transfugam ,  belli  iure 

persequimur.  13.  Tu  Macedonas  voluisti  genua  tibi 
ponere,  venerarique  te  ut  Deum:  tu  Philippum  patrem 
aversaris,  et  si  quis  Deorum  ante  Iovem  haberetur ,  fa- 
stidires  etiam  lovem.  14.  Miraris,  si  liberi  homines 
superbiam  tuamferre  non  possumust  Quid  speramus 
exte,  quibus  aut  insontibus  moriendum  est ,  aut,  quod 
tristius  morte  est,  in  servitute  vivendum?  15.  Tu  qui- 
dem,  si  emendari  potes ,  multum  mihi  debes.  Ex  me 
enim  scire  coepisti,  quid  ingenui  homines  ferre  non 
possent.  De  cetero  parce,  quorum  orbam  senectutem 
suppliciis  ne  oneraveris.  Nos  iube  duci,  ut,  quod  ex 
tua  morte  petieramus,  consequamur  ex  nostra. 

VIII.  Haec  Hermolaus.  Atrex:  Quam  falsa  sint, 
inquit,  quae  iste  tradita  a  magistro  suo  dixit,  patientia 
mea  ostendit.  2.  Confessum  enim  uitimum  facinus,  ta- 
men  ut  vos  quoque,  non  solum  ipse,  audiretis,  expressi, 
non  imprudens,  quum  permisissem  huic  latroni  dicere, 
usurum  eum  rabie,  qua  compulsus  est,  ut  me,  quempa- 
rentis  loco  colere  deberet,  vellet  occidere.  3.  Nuper 
quum  procacius  se  invenatione  gessisset,  more  patrio 
et  ab  antiquissimis  Macedoniae  regibus  usurpato  eum 
castigari  iussi.  Hoc  et  oportetfieri,  et,  ut  a  tutoribus 
pupilli,  a  maritis  uxores,servis  quoque pueros  huius  ae- 
tatis  verberare  concedimus.  4.  Haec  est  saevitia  in 
ipsum  mea,  quam  impia  caede  voluit  ulcisci.  Nam  in 
ceteros,  qui  mihi  permittunt  utiingenio  meo,  quam  mi- 
tis  sim,  non  ignoratis ,  et  commemorare  supervacuum 
est.  5.  Hermolao  parricidarum  supplicia  non  proba- 
ri,  quum  eadem  ipse  meruerit,  minime  hercule  admiror. 
Nam  quum  Parmenionem  et  Philotam  laudat,  suae  ser- 
vit  causae.  6.  Lyncesten  vero  Alexandrum  bis  insidia- 
tum  capiti  meo  a  duobus  iudiciis  liberavi:  rursum  con- 
victum,  per  biennium  tamen  distuli;  donec  vos postula- 
retis,  ut  tandem  debito  supplicio  scelus  lueret.  7.  At- 
talum,  antequam  rexessem,  hostem  meo  capiti  fuisse 
meministis.  Clitus  utinam  non  coegisset  me  sibi  irasci; 
cuius  temerariam  linguam,probra  dicentem  mihi  et  vo- 

bis,  diutitis  tuli,  guam  ille  eadem  me  dicentem  tulisset. 
8.  Regum  ducumque  clementia  non  in  ipsorum  viodo, 
sed  etiam  in  illorum,  quiparent,  ingeniis  sita  est.  Ob~ 
sequio  mitigantur  imperia:  ubi  vero  reverentia  exces- 
sit  animis  et  summa  imis  confundimus,  vi  opus  est,  ut 
vim  repellamus.  9.  Sed  quid  ego  mirer,  istum  crudeli- 
tatem  mihi  obiecisse,  qui  avaritiam  exprobrare  ausus 
sil?  Nolo  singulos  vestrum  excitare,  ne  invisam  libe- 
ralitatem  meamfaciam ,  si  pudori  vestro  gravemfece- 
ro.  Totum  exercilum  adspicite:  qui  paullo  ante  nihil 
praeter  arma  habebat,  nunc  argenteis  cubat  lectis; 
mensas  auro  onerant;  greges  servorum  ducunt;  spolia 
de  hostibus  sustinere  non  possunt.  10.  At  enim  Per~ 
sae,  quos  vicimus,  in  magno  honore  sunt  apud  me! 
Equidem  moderationis  meae  certissimum  indicium  est, 
quod  ne  victis  quidem  superbe  impero.  Veni  enim  in 
Asiam,  non  utfunditus  everterem  gentes,  nec  ut  dimi- 
diam  partem  terrarum  solitudinem  facerem ;  sed  ut  il- 
los  quoque,  quos  bello  subegissem,  victoriae  vieaenon 
poeniteret.  11.  Itaque  militant  vobiscum,  pro  imperio 
vestro  sanguinem  fundunt ,  quisuperbe  habiti  rebellas- 
sent.  Non  est  diuturna  possessio,  in  quam  gladio  in- 
ducimur:  beneficiorum  gratia  sempiterna  est.  12.  Si 
habere  Asiam,  non  transire,  volumus,  cum  his  commu- 
nicanda  est  nostra  clementia:  horumfides  stabile  et  ae- 
ternum  faciet  imperium.  Et sane  plus  habemus,  quam 
capimus.  Insatiabilis  autem  avaritiae  est,  adhucim- 
plere  velle,  quodiam  circumfluit.  13.  Veruntamen  eo- 
rum  mores  in  Macedonas  transfundo !  In  multis  enim 
gentibus  esse  video,  quae  non  erubescamus  imitari:  nec 
aliter  tantum  imperium  apte  regipotest,  quam  ut  quae- 
dam  et  tradamus  illis,  et  ab  iisdem  discamus.  14.  lllud 
paene  dignum  risufuit,  quod  Hermolaus  postulabat  a 
me,  ut  aversarer  Iovem,  cuius  oraculo  agnoscor.  An 
etiam,  quid  Dii  respondeant,  in  mea potestate  estt  Ob- 
tulit  nomen  filii  mihi:  recipere,  ipsis  rebus,  quas  agi- 
mus,  haud  alienum  fuit.     Utinam  Indi  quoque  Deum 

es8eme  credant!  Fama  eriim  bella  constant;  et  saepe 
etiam,  quodfalso  creditum  est,  verivicem  obtinuit.  16. 
An  me  luxuriae  indulgentem  putatis  arma  vestra  auro 
argentoque  adornasse?  Adsuetis  nihilvilius  liac  videre 
materia  volui  ostendere,  Macedonas  invictos  ceteris 
nec  auro  quidem  vinci.  17.  Oculos  ergo  primum  eo- 
rum  sordida  omnia  et  humilia  spectantium  capiam,  et 
docebo,  nos  non  auri  aut  argenti  cupidos ,  sed  orbem 
terrarum  subacturos  venire.  Quam  gloriam  tu,  parri- 
cida,  intercipere  voluisti,  et  Macedonas,  rege  ademto, 
devictis  gentibus  dedere.  18.  At  nunc  mones  me,  ut 
vestris parentibus  parcam !  Non  oportebat  quidem  vos 
scire,  quid  de  his  statuissem,  quo  tristiores  periretis ,  si 
qua  vobis  parentum  memoria  et  cura  est.  Sed  olim 
istum  morem  occidendi  cum  scelestis  insontes  propin- 
quos  parentesque  solvi ;  et  profiteor,  in  eodem  honore 
futuros  omnes  eos,  in  quo  fuerunt.  19.  Nam  tuum  Cal- 
listhenem,  cui  uni  vir  videris,  quia  latro  es,  scio,  cur 
produci  velis:  ut  coram  his  probra,  quae  modo  in  me 
iecisti,  modo  audisti,  illius  quoque  ore  referantur. 
Quem,  si  Macedo  esset,  tecum  introduxissem,  dignissi- 
mum  te  discipulo  magistrum;  nunc  Olynthio  non  idem 
iuris  est.  20.  Poat  haec  consilium  dimisit,  tradique 
damnatos  hominibus,  qui  ex  eadem  cohorte  erant, 
iussit.  llli,  ut  fidem  suam  saevitia  regi  approbarent, 
excruciatos  necaverunt.  21.  Callisthenes  quoque 
tortus  interiit,  initi  consiliiin  caputregis  innoxius; 
sed  haudquaquamaulae  et  assentantium  accommoda- 
tus  ingenio.  22.  Itaque  nullius  caedes  maiorem  apud 
Graecos  Alexandro  excitavit  invidiam,  quod  praedi- 
tum  optimis  moribus  artibusque,  a  quo  revocatus  ad 
vitam  erat,  quum  interfecto  Clito  mori  perseveraret, 
non  tantum  occiderit,  sed  etiam  torserit,  indicta  qui- 
dem  causa.  23.  Quam  crudelitatem  sera  poeniten- 
tia  consecuta  est. 

IX.  Sed  ne  otium  serendis  rumoribus  natum  ale- 
ret,  in  Indiam  movit;  semper  bello,  quam  post  victo- 

riam,  clarior.  2.  India  tota  ferme  spectat  Orientem, 
minus  in  latitudinem,  quam  recta  regione  spatiosa. 
3.  Quae  Austrum  accipiunt,  in  altius  terrae  fastigium 
excedunt;  plana  sunt  cetera,  multisque  inclitis  amni- 
bus,  Caucaso  monte  ortis,  placidum  per  campos  iter 
praebent.  4.  Indus  gelidior  est,  quam  ceteri.  Aquas 
vehit  a  colore  maris  haud  multum  abhorrentes.  5. 
Ganges,  omnium  ab  ortu  maximus,  ad  meridianam 
regionem  decurrit,  et  magnorum  montium  iuga  recto 
alveo  stringit.  6.  Inde  eum  obiectae  rupes  inclinant 
ad  Orientem.  Utque  Rubro  mari  accipitur,  findens 
ripas,  multas  arbores  cum  magna  soli  parte  exsorbet. 
7.  Saxis  quoque  impeditus,  crebro  reverberatur.  Ubi 
mollius  solum  reperit,  stagnat,  insulasque  molitur. 
Acesines  eum  auget.  8.  Ganges  decursurum  in  mare 
intercipit;  magnoque  motu  amnis  uterque  colliditur: 
quippe  Ganges  asperum  os  influenti  obiicit;  nec  re- 
percussae  aquae  cedunt.  9.  Dyardenes  minus  cele- 
ber  auditu  est,  quia  per  ultima  lndiae  currit:  ceterum 
non  crocodilos  modo,  uti  Nilus,  sed  etiam  delphinos 
ignotasque  aliis  gentibus  belluas  alit.  10.  Kryman- 
thus,  crebris  flexibus  subinde  curvatus,  ab  accolis 
rigantibus  carpitur.  Ea  causa  est,  cur  tenues  reli- 
quias  iam  sine  nomine  in  mare  emittat.  11.  Multis 
praeter  hos  amnibus  tota  regio  dividitur,  sed  ignobi- 
libus,  quia  non  adeo  interfluunt.  12.  Ceterum  quae 
propiora  sunt  mari,aquilones  maxime  deurunt:  ii  co- 
hibiti  iugis  montium ,  ad  interiora  non  penetrant,  ita 
alendis  frugibus  mitia.  13.  Sed  adeo  in  illa  plaga 
mundus  statas  temporum  vices  mutat,  ut,  quum  alia 
fervore  solis  exaestuant,  Indiam  nives  obruant:  rur- 
susque  ubi  cetera  rigent,  illic  intolerandus  aestus 
exsistat.  Nec,  cur,  ulli  se  naturae  causa  ingessit. 
14.  Mare  certe,  quo  alluitur,  ne  colorequidemabhor- 
ret  a  ceteris.  Ab  Erythro  rege  inditum  est  nomen: 
propter  quod  ignari  rubere  aquas  credunt.  15.  Ter- 
ra  lini  ferax;  inde  plerisque  suntvestes.   Libri  arbo- 

rum  teneri ,  haud  secus  quam  chartae,  literarum  no- 
tas  capiunt.  16.  Aves  ad  imitandum  humanae  vocis 
sonum  dociles  sunt.  Animalia  inusitata  ceteris  gen- 
tibus,  nisi  invecta.  17.  Eadem  terra  et  rhinocerotas 
alit,  non  generat.  Elephantorum  maior  est  vis,  quam 
quos  in  Africa  domitant;  et  viribus  magnitudo  re- 
spondet.  18.  Aurum  flumina  vehunt,  quaelenimo- 
dicoque  lapsu  segnes  aquas  ducunt.  19.  Gemmas 
margaritasque  mare  litoribus  infundit.  Neque  alia 
illis  maior  opulentiae  causa  est;  utique,  postquam 
vitiorum  commercium  vulgavere  in  exteras  gentes: 
quippe  aestimantur  purgamenta  aestuantis  freti  pre- 
tio,  quod  libido  constituit.  20.  Ingenia  hominum, 
sicut  ubique,  apudillos  locorum  quoquesitus  format. 
21.  Corpora  usque  pedes  carbaso  velant:  soleis  pe- 
des,  capita  linteis  vinciunt.  Lapilli  ex  auribus  pen- 
dent;  brachia  quoque  et  lacertos  auro  colunt,  quibus 
inter  populares  aut  nobilitas  aut  opes  eminent.  22. 
Capilium  pectunt  saepius,  quam  tondent.  Mentum 
semper  intonsum  est;  reliquam  oris  cutem  ad  spe- 
ciem  laevitatis  exaequant.  23.  Regum  tamen  luxu- 
ria,  quam  ipsi  magnificentiam  appellant,  supra 
omnium  gentium  [vitia]  est.  Quum  rex  se  in  publi- 
co  conspici  patitur,  thuribula  argentea  ministri  fe- 
runt,  totumque  iter,  per  quod  ferri  destinavit,  odori- 
bus  complent.  24.  Aurea  lectica,  margaritis  circum- 
pendentibus,  recubat:  idistincta  sunt  auro  et  purpura 
carbasa,  quae  indutus  est :  lecticam  sequuntur  armati 
corporisque  custodes:  25.  inter  quos  ramis  aves 
pendent,  quas  cantu  seriis  rebus  obstrepere  docue- 
runt.  26.  Regia  auratas  columnas  habet:  totas  eas 
vitis  auro  caelata  percurrit,  aviumque,  quarumvisu 
maxime  gaudent,  argenteae  effigies  opera  distin- 
guunt.  27.  Regia  adeuntibus  patet,  quum  capillum 
pectit  atque  ornat.  Tunc  responsa  legationibus,  tunc 
iura  popuiaribus  reddit.  Demtis  soleis,  odoribus  ii- 
linuntur  pedes.     28.  Venatus  maximus  labor  est,  in- 

clusa  vivario  animalia  inter  vota  cantusque  pellicum 
figere.  Binum  cubitorum  sagittae  sunt,  quas  emit- 
tunt  maiore  nixu,  quam  eifectu;  quippe  telum,  cuius 
in  levitate  vis  omnis  est,  inhabili  pondere  oneratur, 
29.  Brevioraitinera  equo  conficit:  longior  ubi  expe- 
ditio  est,  elephanti  vehunt  currum;  et  tantarum  bel- 
luarum  corpora  tota  contegunt  auro.  Ac  ne  quid  per- 
ditis  moribus  desit,  lecticis  aureis  pellicum  longus 
ordo  sequitur:  separatum  a  reginae  ordine  agmen 
est,  aequatque  luxuria.  30.  Feminae  epulas  parant. 
Ab  iisdem  vinum  ministratur,  cuius  omnibus  Indis 
largus  est  usus.  Regem  mero  somnoque  sopitum  in 
cubiculum  pellices  referunt,  patrio  carmine  noctium 
invocantes  deos.  31.  Quis  credat  inter  haec  vitia 
curam  esse  sapientiae?  Unum  agreste  et  horridum 
genus  est,  quos  Sapientes  vocant.  32.  Apud  hos  oc- 
cupare  fati  diem  pulchrum;  et  vivos  se  cremari  iu- 
bent,  quibus  aut  segnis  aetas,  aut  incommoda  vale- 
tudo  est:  exspectatam  mortem  pro  dedecore  vitae 
habent.  Nec  ullus  corporibus,  quae  senectus  solvit, 
honos  redditur:  inquinari  putant  ignem,  nisi  qui  spi- 
rantes  recipit.  33.  llli,  qui  in  urbibus  publicis  mo- 
ribus  degunt,  siderum  motus  scite  spectare  dicuntur, 
et  futura  praedicere.  Nec  quemquam  admovere  leti 
diem  credunt,  cui  exspectare  interrito  liceat.  34. 
Deos  putant,  quidquid  colere  coeperunt:  arbores 
maxime,  quas  violare  capital  est.  35.  Menses  in 
quinos  denos  descripserunt  dies.  Anni  plena  spatia 
servant.  36.  Lunae  cursu  notant  tempora,  non  ut 
plerique,  quum  orbem  sidus  implevit;  sed  quum  se 
curvare  coepit  in  cornua.  Et  idcirco breviores  habent 
menses,  qui  spatium  eorum  ad  hunc  lunae  modum  di- 
rigunt.  37.  Multa  et  alia  traduntur,  quibus  morari 
ordinem  rerum  haud  sane  operae  pretium  vide- 
batur. 

X.  Igitur  Alexandro  fines  Indiae  ingresso  gen- 
tium  suarum  reguli  occurrerunt,  imperata  facturi;  il- 

lum  tertium  Iove  genitum  ad  ipsos  pervenissememo- 
rantes:  Patrem  Liberum  atque  Herculem  fama  co- 
gnitos  esse;  ipsum  coram  adesse  cernique.  2.  Rex 
benigne  exceptos  sequiiussit,  iisdem  itinerum  duci- 
bus  usurus.  Ceterum  quum  amplius  nemo  occurre- 
ret,  Hephaestionem  et  Perdiccam  cum  copiarum 
parte  praemisit  ad  subigendos,  qui  aversarentur  im- 
perium:  iussitque  ad  flumen  Indum  procedere,  et  na- 
vigia  facere,  quis  in  ulteriora  transportari  posset 
exercitus.  3.  llli,  quia  plura  flumina  superanda 
erant,  sic  iunxere  naves,  ut  solutae  plaustris  vehi 
possent,  rursusque  coniungi.  4.  Post  se  Cratero 
cum  phalange  iusso  sequi,  equitatum  ac  levem  arma- 
turam  eduxit;  eosque,  qui  occurrerant,  levi  proelio 
in  urbem  proximam  compulit.  5.  Iam  supervenerat 
Craterus.  ltaque  ut  principio  terrorem  incuteret 
genti  nondum  arma  Macedonum  expertae,  praecipit 
ne  cui  parceretur,munimentis  urbis,quam  obsidebat, 
incensis.  6.  Ceterum  dum  obequitat  moenibus,  sa- 
gittaictus,  cepit  tamen  oppidum;  et,  omnibus  inco- 
lis  eius  trucidatis,  etiam  in  tecta  saevitum  est.  T. 
Inde  domita  ignobili  gente,  ad  Nysam  urbem  perve- 
nit.  Forte  castris  ante  ipsa  moenia  in  silvestri  loco 
positis,  nocturnum  frigus,  vehementius  quam  alias, 
horrore  corpora  affecit,  opportunumque  remedium 
ignis  oblatum  est.  8.  Caesis  quippe  silvis  flammam 
excitaverunt:  quae,  igni  alito,  oppidanorum  sepul- 
cra  comprehendit.  Vetusta  cedro  facta  erant,  con- 
ceptumque  ignem  late  fudere ;  donec  omnia  solo  ae- 
quata  sunt.  9.  Et  ex  urbe  primum  canum  latratus, 
deinde  etiam  hominum  fremitus  auditus  est.  Tum 
et  oppidani  hostem,  et  Macedones  ipsos  ad  urbem, 
venisse  cognoscunt.  10.  Iamque  rex  eduxerat  copias, 
et  moenia  obsidebat;  quumhostium,  qui  discrimen 
tentaverant,  obrutitelis  sunt.  Aliis  ergo  deditionem, 
aliis  pugnam  experiri  placebat:  quorum  dubitatione 
comperta,  circumsideri  tantum  eos,  et  abstineri  cae- 

dibus  iussit.  II.  Tandemque  obsidionis  malis  fati- 
gati  dedidere  se.  A  Libero  Patre  conditos  se  esse 
dicebant;  et  vera  haec  origo  erat.  12.  Sita  est  sub 
radicibus  montis,  quem  Meron  incolae  appellant. 
Inde  Graeci  mentiendi  traxere  lieentiam,  Iovis  femi- 
ne  Liberum  Patrem  esse  celatum.  13.  Rex,  situ 
montis  cognito  exincolis,  cum  toto  exercitu,  prae- 
missis  commeatibus,  verticem  eius  ascendit.  Multa 
hedera  vitisque  toto  gignitur  monte;  multae  peren- 
nes  aquae  manant.  14.  Pomorum  quoque  varii  sa- 
lubresque  succi  sunt,  sua  sponte  fortuitorum  semi- 
num  fruges  humo  nutriente.  Lauri  baccarisque  et 
multa  in  illis  rupibus  agrestis  est  silva.  15.  Credo 
equidem,  non  divino  instinctu,  sed  lascivia  esse  pro- 
vectos,  ut  passim  hederae  ac  vitium  folia  decerpe- 
rent,  redimitique  fronde  toto  nemore  similes  Bac- 
chantibus  vagarentur.  16.  Vocibus  ergo  tot  mil- 
lium,  praesidem  nemoris  eius  Deum  adorantium,  iu- 
gamontis  coilesque  resonabant;  quum  orta  licentia 
apaucis,  utferefit,  in  omnes  se  repente  vulgasset. 
17.  Quippe  velut  in  media  pace,  per  herbas  conge- 
stamque  frondem  prostraverant  corpora.  Et  rex, 
fortuitam  laetitiam  non  aversatus,  large  ad  epulas 
omnibus  praehitis,  per  decem  dies  Libero  Patri  ope- 
ratum  habuit  exercitum.  18.  Quis  neget,  eximiam 
quoque  gloriam  saepius  fortunae,  quam  virtutis,  esse 
beneficium?  quippe  ne  epulantes  quidem  et  sopitos 
mero  aggredi  ausus  est  hostis,  haud  secus  Bacchan- 
tium  ululantiumque  fremitu  perterritus ,  quam  si 
proeliantium  clamor  esset  auditus.  Eadem  felicitas 
ab  Oceano  revertentes  temulentos  comessantesque 
[inter  ora  hostium]  protexit.  19.  Hinc  ad  regionem, 
quae  Daedala  vocatur,  perventum  est.  Deseruerant 
incolae  sedes,  et  in  avios  silvestresque  montes  con- 
fugerant.  Ergo  Acadira  transit,  aeque  vasta  et  de- 
stituta  incolentium  fuga.  20.  Itaque  rationem  belli 
necessitas  mutavit.     Divisis  enim  copiis,  pluribus  si- 

mul  locis  arma  ostendit;  oppressique  ubi  non  exspe- 
ctaverant  hostem,  omni  clade  perdomiti  sunt.  21. 
Ptolemaeus  plurimas  urbes ,  Alexander  maximas  ce- 
pit:  rursusque,  quas  distribuerat,  copias  iunxit.  22. 
Superato  deinde  Choaspe  amne,Coenon  in  obsidione 
urbis  opulentae,  (Beiram  incolae  vocant,)  reliquit. 
Ipse  ad  Mazagas  venit.  Nuper  Assacano,  cuius  re- 
gnum  fuerat,  demortuo,  regioni  urbique  praeerat 
mater  eius  Cleophis.  23.  Triginta  millia  peditum 
tuebantur  urbem,  non  situ  solum,  sed  etiam  opere 
munitam.  Nam  qua  spectat  orientem,  cingitur  amne 
torrenti,  qui  praeruptis  utrimque  ripis  aditum  ad  ur- 
bem  impedit.  24.  Ad  occidentem  et  a  meridie  ve- 
lut  de  industria  rupes  praealtas  admolita  natura  est, 
infra  quas  cavernae  et  voragines  longa  vetustate  in 
altum  cavatae  iacent :  quaque  desinunt,  fossaingen- 
tis  operis  obiecta  est.  25.  XXXV  stadium  murus 
urbem  complectitur,  cuius  inferiora  saxo,  superiora 
crudo  latere,  suntstructa.  Lateri  vinculum  lapides 
sunt,  quos  interposuere,  ut  duriori  materiae  fragiiis 
incumberet,  simulque  terra  humore  diluta.  26.  Ne 
tamen  universa  consideret,  impositae  erant  trabes 
validae ,  quibus  iniecta  tabulata  muros  et  tegebant, 
et  pervios  fecerant.  27.  Haec  munimenta  contem- 
plantem  Alexandrum,  consiliique  incertum,  quia  nec 
cavernas  nisi  aggere  poterat  implere,  nec  tormenta 
aliter  muris  admovere,  quidam  e  muro  sagitta  per- 
cussit.  28.  Tum forte  in  suram  incidittelum :  cuius  spi- 
culo  evulso,  admoveri  equum  iussit;  quo  vectus  ne 
obligato  quidem  vulnere,  haud  segnius  destinata  ex- 
sequebatur.  29.  Ceterum  quum  crus  saucium  pen- 
deret,  et  cruore  siccato  frigescens  vulnus  aggrava- 
ret  dolorem,  dixisse  fertur:  se  quidem  Iovis  filium 
dici,  sed  corporis  aegri  vitia  sentire.  30.  Non  tamen 
ante  se  recepit  in  castra ,  quam  cuncta  perspexit,  et 
quae  fieri  vellet,  edixit.  Ergo,  sicut  imperatum  erat, 
alii  extra  urbem  tecta  demoliebantur,  ingentemque 

vim  materiae  faciendo  aggeri  detrahebant:  alii  ma- 
gnarum  arborum  stipites  [cumulis]  ac  moles  saxo- 
rum  in  cavernas  deiiciebant.  31.  lamque  agger  ae- 
quaverat  summae  fastigium  terrae:  itaque  turres  eri- 
gebantur,  quae  opera  ingenti  militum  ardore  intra 
nonum  diem  absoluta  sunt.  Ad  ea  visenda  rex  non- 
dum  obducta  vulneri  cicatrice  processit;  laudatis- 
que  militibus,admoveri  machinas  iussit:  e  quibus  in- 
gens  vis  telorum  in  propugnatores  eifusa  est.  32. 
Praecipue  rudes  talium  operum  terrebant  mobiles 
turres,  tantasque  moles,  nulla  ope,  quae  cerneretur, 
adductas,  deorum  numine  agi  credebant.  Pila  quo- 
que  muralia,  et  excussas  tormentis  praegraves  ha- 
stas  negabant  convenire  mortalibus.  33.  Itaque  de- 
sperata  urbis  tutela,  concessere  in  arcem.  Inde, 
quia  nihil  obsessis  praeter  deditionem  placebat,  le- 
gati  ad  regem  descenderunt,  veniam  petituri.  34. 
Qua  impetrata,  regina  cum  magno  nobilium  femina- 
rumgrege,  aureis  pateris  vina  libantium,  processit.* 
35.  Ipsa,  genibus  regis  parvo  filio  admoto,  nonve- 
niammodo,  sed  etiam  pristinae  fortunae  impetravit 
decus:  quippe  appellataregina  est;  et  credidere  qui- 
dam,  plus  formae,  quam  miserationi,  datum.  36. 
Puero  quoque  certe,  postea  ex  ea  utcunque  genito, 
Alexandro  fuit  nomen. 

XI.  Hinc  Polypercon  ad  urbem  Noram  cum  exer- 
citu  missus,  inconditos  oppidanos  proelio  vicit:  in- 
tra  munimenta  compulsos  secutus,  urbem  in  ditio- 
nem  redegit.  2.  Multa  ignobilia  oppida  deserta  a  suis 
venere  in  regis  potestatem.  Quorum  incolae  armati 
petram  Aornin  nomine  occupaverunt.  Hanc  ab  Her- 
cule  frustra  obsessam  esse,  terraeque  motu  coactum 
absistere,  fama  vulgaverat.  3.  Inopem  consilii  Ale- 
xandrum,  quia  undique  praeceps  et  abrupta  rupes 
erat,  senior  quidam  peritus  locorum  cum  duobus  fi- 
liis  adit,  si  pretium  operi  esset,  aditum  se  monstra- 
turum  esse  promittens.    4.  LXXX  talenta  constituit 

daturum  Alexander;  et  altero  ex  iuvenibus  obside 
retento,  ipsum  ad  exsequenda,  quae  obtulerat,  dimi- 
sit.  5.  Leviter  armatis  dux  datus  est  Mullinus,  scri- 
ba  regis.  Hos  enim  circumitu,  qui  fallerent  hostem, 
in  summum  iugum  placebat  evadere.  6.  Petra  non, 
ut  pleraeque,  modicis  ac  mollibus  clivis  in  sublime 
fastigium  crescit;  sed  in  metae  maxime  modum  ere- 
cta  est,  cuius  ima  spatiosiora  sunt,  altiora  in  arctius 
coeunt,  summa  in  acutum  cacumen  exsurgunt.  7. 
Radices  eius  Indus  amnis  subit,  praealtus  utrimque 
asperis  ripis:  ab  altera  parte  voragines  eluviesque 
praeruptae  sunt.  Nec  alia  expugnandi  patebat  via, 
quam  ut  replerentur.  8.  Ad  manum  silva  erat,  quam 
rex  ita  caedi  iussit,  ut  nudi  stipites  iacerentur:  quip- 
pe  rami  fronde  vestiti  impedissent  ferentes.  lpse 
primus  truncam  arborem  iecit;  clamorque  exercitus, 
index  alacritatis,  secutus  est,  nullo  detrectante  mu- 
nus,  quod  rex  occupasset.  9.  lntra  septimum  diem 
cavernas  expleverant;  quum  rex  sagittarios  et  Agria- 
nos  iubet  per  ardua  niti.  Iuvenesque  promtissimos 
ex  sua  cohorte  XXX  delegit.  10.  Duces  his  dati 
sunt  Charus  et  Alexander;  quem  rex  nominis,  quod 
sibi  cum  eo  commune  esset,  admonuit.  Ac  primo, 
quia  tam  manifestum  periculum  erat,  ipsum  regem 
discrimen  subire  non  placuit:  11.  sed  ut  signum  tuba 
datum  est ,  vir  audaciae  promtae  conversus  ad  cor- 
poris  custodes  sequi  se  iubct,  primusque  invadit  in 
rupem.  Nec  deinde  quisquam  Macedonum  substitit; 
relictisque  stationibus  sua  sponte  regem  sequeban- 
tur.  12.  Multorum  miserabiiis  fuit  casus,  quos  ex 
praerupta  rupe  lapsos  amnis  praeterfluens  hausit; 
triste  spectaculum  etiam  non  periclitantibus:  quum 
vero  alieno  exitio,  quid  ipsis  timendum  foret,  admo- 
nerentur,  in  metum  misericordia  versa,  non  exstin- 
ctos,  sed  semetipsos  defiebant.  13.  Etiameoper- 
ventum  erat,  unde  sine  pernicie,  nisi  victores,  redire 
non  possent,  ingentia  saxa  in  subeuntes  provolventi- 
Curtius.  Y 

bus  barbaris,  quis  perculsi  instabili  et  lubrico  gradu 
praecipites  recidebant.  14.  Evaserant  tanien  Ale- 
xander  et  Charus,  quos  cuin  XXX  delectis  praemise- 
ratrex,et  iampugnare  cominus  coeperant:  sed  quum 
superne  tela  barbari  ingererent,  saepius  ipsi  ferie- 
bantur,  quam  rulnerabant.  15.  Ergo  Alexander,  et 
nominis  sui  et  promissi  memor,  dum  acrius  quam 
cautius  dimicat,  confossus  undique  obruitur.  16. 
Queni  ut  Charus  iacentem  conspexit,  ruere  in  ho- 
stem,  omnium  praeter  ultionem  immemor,  coepit; 
multosque  hasta,  quosdam  gladio  interemit.  Sed 
quum  tot  unum  incesserent  manus,  super  amici  cor- 
pus  procubuit  exanimis.  17.  Haud  secus,  quam  par 
erat,  promtissimorum  iuvenum  ceterorumque  mili- 
tum  interitu  commotus  rex,  signum  receptui  dedit. 
18.  Saluti  fuit,  quod  sensim  et  intrepidi  se  recepe- 
runt;  etbarbari,  hostem  depulisse  contenti,  non  in- 
stitere  cedentibus.  19.  Ceterum  Alexander  quum 
statuisset  desistere  incepto,  (quippe  nulla  spes  po- 
tiundae  petrae  oiferebatur;)  tamen  speciem  ostendit 
in  obsidione  perseverantis.  Nam  etitinera  obsideri 
iussit,  et  turres  admoveri,  et  fatigatis  alios  succede- 
re.  20.  Cuius  pertinacia  cognita,  Indi  per  biduum 
quidem  ac  duas  noctes,  cum  ostentatione  non  fidu- 
ciae  modo,  sed  etiam  victoriae,  epulati  sunt,  tym- 
pana  suo  more  pulsantes.  21.  Tertia  vero  nocte 
tympanorum  quidem  strepitus  desierat  audiri;  ce- 
terum  ex  tota  petra  faces  refulgebant,  quas  accende- 
rant  barbari,  ut  tutior  esset  ipsis  fuga,  obscura  nocte 
per  invia  saxa  cursuris.  22.  Rex,  Balacro,  qui  spe- 
cularetur,praemisso,  cognoscit  petram  fugalndorum 
esse  desertam.  Tum  dato  signo,  ut  universi  concla- 
marent,  incomposite  fugientibus  metum  incussit:  23. 
multique,  tanquam  adesset  hostis,  per  lubrica  saxa, 
perque  invias  cotes  praecipitati  occiderunt:  plures 
aliqua  membrorum  parte  mulctati,  ab  integris  deser- 
ti  sunt.     24.  Rex,  locorum  magis  quam  hostium  vi- 

ctor,  tamen  magnae  victoriae  magnis  sacrificiis  et 
cultu  deilm  satisfecit.  Arae  in  petra  locatae  sunt 
Minervae  Victoriaeque.  Ducibus  itineris,  quos  sub- 
ire  iusserat  leviter  armatos,  etsi  promissis  minora 
praestiterant,  pretium  cum  fide  redditum  est.  Pe- 
trae  regionisque  ei  adiunctae  Sisocosto  tutela  per- 
missa. 

XII.  Inde  processit  Ecbolima:  et  quum  angustias 
itineris  obsideri  XX  millibus  armatorum  ab  Eryce 
quodam  comperisset;  gravius  agmen  exercitus  Coe- 
no  ducendum  modicis  itineribus  tradidit.  2.  Ipse 
praegressus  cum  funditore  ac  sagittario,  deturbatis 
qui  obsederant  saltum,  sequentibus  se  copiis  viam 
fecit.  3.  Indi,  sive  odio  ducis,  sive  gratiam  victoris 
inituri,  Erycem  fugientem  adorti  interemerunt,  ca- 
putque  eius  atque  arma  ad  Alexandrum  detulerunt. 
lile  facto  impunitatem  dedit;  honorem  denegavit 
exemplo.  4.  Hinc  ad  flumen  Indum  sextisdecimis 
castris  pervenit,  omniaque,  ut  praeceperat,  ad  traii- 
ciendum  praeparata  ab  Hephaestione  reperit.  He- 
gnabat  in  ea  regione  Omphis,  qui  patri  quoque  fue- 
rat  auctor  dedendi  regnum  Alexandro.  5.  Etpost 
mortem  parentis  legatos  miserat,  qui  consulerent 
eum,  regnare  se  interim  vellet,  an  privatum  opperiri 
eius  adventum?  6.  Permissoque  ut  regnaret,  non  ta- 
men  ius  datum  usurpare  sustinuit.  ls  benigne  qui- 
dem  exceperat  Hephaestionem,  gratuitum  frumen- 
tum  copiis  eius  admensus:  non  tamen  ei  occurrerat, 
ne  fidem  uliius,  nisi  regis,  experiretur.  7.  Itaque 
venienti  obviam  cum  armato  exercitu  egressus  est: 
elephanti  quoque  per  modica  intervalla  militum 
agminiimmixti,proculcastellorumfecerantspeciem. 
8.  Ac  primo  Alexander  non  socium,  sed  hostem,  ad- 
ventare  credebat  Iamque  et  ipse  arma  milites  ca- 
pere,  et  equites  discedere  in  cornua  iusserat,  para- 
tus  ad  pugnam.  At  Indus,  cognito  Macedonum  erro- 
re,  iussis  subsistere  ceteris,ipse  concitat  equum,quo 

vehebatur:  9.  idem  Alexander  quoque  fecit,  sive 
hostis,  sive  amicus  occurreret,  vel  sua  virtute,  vel 
illius  fide  tutus.  Coivere,  quod  ex  utriusque  vultu 
posset  intelligi,  amicis  animis:  ceterum  sine  inter- 
prete  non  poterat  conseri  sermo.  Itaque  adhibito 
eo,  barbarus  occurrisse  se  dixit  cum  exercitu,  totas 
imperii  vires  protinus  traditurum;  nec  exspectasse, 
dum  per  nuntios  daretur  fides.  10.  Corpus  suum  et 
regnum  permittere  ilii;  quem  sciret  gloriae  militan- 
tem,nihil  magis  quam  famam  timere  perfidiae.  Lae- 
tus  simplicitate  barbari  rex,  et  dextram  fidei  suae 
pignus  dedit,  et  regnum  restituit.  11.  LVI  elephan- 
ti  erant,  quos  tradidit  Alexandro,  multaque  pecora 
eximiaemagnitudinis:  tauros  ad  III  millia,pretiosum 
in  ea  regione  acceptumque  animis  regnantium  ar- 
mentum.  12.  Quaerenti  Alexandro,  plures  agricul- 
tores  haberet  anmilites?  cumduobusregibusbellan- 
ti  sibi  maiore  militum  quam  agrestium  manu  opus 
esse  respondit.  13.  Abisares  et  Porus  erant;  sed 
in  Poro  eminebat  auctoritas.  Uterque  ultra  Hyda- 
spen  amnem  regnabat;  et  belli  fortunam,  quisquis 
arma  inferret,  experiri  decreverat.  14.  Omphis,  per- 
mittente  Alexandro,  et  regium  insigne  sumsit,  et  mo- 
re  gentis  suae  nomen,  quod  patris  fuerat.  Taxilen 
appeliavere  populares,  sequente  nomine  imperium, 
in  quemcunque  transiret.  15.Ergo  quum  per  triduum 
hospitaliter  Aiexandrum  accepisset,  quarto  die,  et 
quantum  frumenti  copiis,  quas  Hephaestion  duxe- 
rat,  praebitum  a  se  esset,ostendit;  et  aureas  coronas 
ipsi  amicisque  omnibus,  praeter  haec  signati  argenti 
LXXX  talenta  dono  dedit.  16.  Qua  benignitate  eius 
Alexander  mire  laetus,  et  quae  is  dederat,  remisit,et 
mille  talenta  ex  praeda,  quam  vehebat,  adiecit,  mul- 
taque  convivalia  ex  auro  et  argento  vasa,  plurimum 
Persicae  vestis,  XXX  equos  ex  suis,  cum  iisdem  in- 
signibus,  quis  adsueverant,  quum  ipsum  veherent. 
17.  Quae  liberalitas,  sicut  barbarum  obstrinxerat, 


LIBER   VIII.    CAP.    12.    13.  341 

ita  amicos  ipsius  vehementer  offendit.  E  quibus 
Meleager,  super  coenam  largiore  vino  usus,  gratula- 
ri  se  Alexandro  dixit,  quod  saltem  in  India  reperis- 
set  dignum  talentis  mille.  18.  Rex,  haud  oblitus 
quam  aegre  tulisset,  quod  Clitum  ob  linguae  temeri- 
tatem  occidisser,  iram  quidem  tenuit,  sed  dixit:  invi- 
dos  homines  nihil  aliud,  quam  ipsorum  essetormenta. 
XIII.  Postero  die  legati  Abisarae  adiere  regem. 
Omnia  ditioni  eius,  ita  ut  mandatum  erat,  permitte- 
bant:  firmataque  invicem  fide,  remittuntur  ad  regem. 
2.  Porum  quoque  nominis  sui  famaratus  ad  deditio- 
nem  posse  compelli,  misit  ad  eum  Cleocharem,  qui 
denuntiaret  ei,  ut  stipendium  penderet,  et  in  primo 
finium  suorum  aditu  occurreret  regi.  Porus  alterum 
ex  his  facturum  sese  respondit,  ut  intranti  regnum 
suum  praesto  esset,  sed  armatus.  3.  Iam  Hydaspen 
Alexander  superare  decreverat;  quum  Barzaentes, 
defectionis  Arachosiis  auctor,  vinctus,  trigintaque 
elephanti  simul  capti  perducuntur,  opportunum  ad- 
versus  Indos  auxilium:  quippe  plus  in  belluis,  quam 
in  exercitu,  spei  ac  virium  illis  erat.  4.  Gamaxus- 
que,  rex  exiguae  partis  Indorum,  qui  Barzaenti  se 
coniunxerat,  vinctus  adductus  est.  5.  Igitur  trans- 
fuga  et  regulo  in  custodiam,  elephantis  autem  Taxili 
traditis,  ad  amnem  Hydaspen  pervenit;  in  cuius  ul- 
teriore  ripa  Porus  consederat,  transitu  prohibiturus 
hostem.  6.  LXXX  et  V  elephantos  obiecerat  eximio 
corporum  robore;  ultraque  eos  currus  CCC,  etpedi- 
tum  XXX  fere  millia,  in  quis  erant  sagittarii,  sicuti 
ante  dictum  est,  gravioribus  telis,  quam  ut  apte  ex- 
cuti  possent.  7.  Ipsum  vehebat  elephantus  super 
ceteras  belluas  eminens;  armaque  auro  et  argento 
distincta  corpus  rarae  magnitudinis  honestabant. 
Par  animus  robori  corporis,  et  quanta  inter  rudes 
poterat  esse  sapientia.  8.  Macedonas  non  conspe- 
ctus  hostium  solum,  sed  etiam  fluminis,  quod  trans- 
eundum  erat,  magnitudo  terrebat.     Quatuor  in  lati- 

tudinem  stadia  diffusum,  profundo  alveo  et  nusquam 
vada  aperiente,  speciem  vasti  maris  fecerat.  9.  Nec 
pro  spatio  aquarum  late  stagnantium  impetum  coer- 
cebat;  sed  quasi  in  arctum  coeuntibus  ripis,  torrens 
et  elisus  ferebatur:  occultaque  saxainesse  ostende- 
bant  pluribus  locis  undae  repercussae.  10.  Terribi- 
lior  erat  faciesripae,  quam  equi  virique  compleve- 
rant.  Stabant  ingentes  vastorum  corporum  moles, 
et  de  industria  irritatae  horrendo  stridore  aures  fati- 
gabant.  11.  Hinc  hostis,  hinc  amnis,  capacia  quidem 
bonae  spei  pectora,  et  saepe  se  experta,  improviso 
tamen  pavore  percusserant.  Quippe  instabiles  rates 
nec  dirigi  ad  ripam,  nec  tuto  applicari  posse  crede- 
Dant.  12.  Erant  in  medio  amne  insulae  crebrae,  in 
quas  et  Indi  et  Macedones  nantes  levatis  super  capi- 
ta  armis  transibant.  Ibi  levia  proelia  consereban- 
tur;  et  uterque  rex  parvae  rei  discrimine,  suminae 
experiebatur  eventum.  13.  Ceterum  in  Macedonum 
exercitu  temeritate  atque  audacia  insignes  fuere 
Symmachus  et  Nicanor,  nobiles  iuvenes,  et  perpetua 
partium  felicitate  ad  spernendum  omne  periculum 
accensi.  14.  Quis  ducibus  promtissimi  iuvenum  lan- 
ceis  modo  armati  tranavere  in  insulam,  quam  fre- 
quens  hostis  tenebat;  multosque  Indorum,  nulla  re 
magis  quam  audacia  armati,  interemerunt.  15.  Abi- 
re  cum  gloria  poterant,  si  unquam  temeritas  felix  in- 
veniret  modum;  sed  dum  supervenientes  contemtim 
et  superbe  quoque  exspectant,circumventi  ab  iis,qui 
occulti  enataverant,  eminus  obruti  telis  sunt.  16. 
Qui  effugerant  hostem,  aut  impetu  amnis  ablati  sunt, 
aut  verticibus  impliciti.  Eaque  pugna  multum  Pori 
fiduciam  erexit,  cuncta  cernentis  e  ripa.  17.  Ale- 
xander,  inops  consilii,  tandem  ad  fallendum  hostem 
talem  dolum  intendit.  Erat  insulain  flumineamplior 
ceteris,  siivestris  eadem  ct  tegendis  insidiis  apta. 
Fossa  quoque  praealta  haud  procul  a  ripa,  quam  te- 
nebat  ipse,  non  pedites  modo,  sed  etiam  cum  equis  j 


LIBER   VIII.    CAP.    13.  343 

viros  poterat  abscondere.  18.  Igitur  ut  a  custodia 
huius  opportunitatis  oculos  hostium  averteret,  Pto- 
lemaeum  cum  omnibus  turmis  obequitare  iussit  pro- 
cul  ab  insula,  et  subinde  Indos  clamore  terrere,  qua- 
si  flumen  tranaturus  foret.  19.  Per  complures  dies 
Ptolemaeus  id  fecit;  eoque  consilio  Porum  quoque 
agmen  suum  ei  parti,  quam  se  petere  simulabat,  coe- 
git  advertere.  lam  extra  conspectum  hostis  insula 
erat.  20.  Aiexander  in  diversa  parte  ripae  statui 
suum  tabernaculum  iussit,  adsuetamque  comitari 
ipsum  cohortem  ante  id  tabernaculum  stare;  et 
omnem  apparatum  regiae  magnificentiae,  hostium 
oculis  de  industria  ostendit.  21.  Attalum,  et  aequa- 
lem  sibi,  et  haud  disparem  habitu  oris  et  corporis, 
utique  quum  procul  viseretur,  veste  regia  exornat, 
praebiturum  speciem,  ipsum  regem  illi  ripae  praesi- 
dere,  nec  agitare  de  transitu.  22.  Huius  consilii  ef- 
fectum  primo  morata  tempestas  est,  mox  adiuvit,  in- 
commoda  quoque  ad  bonos  eventus  vertente  fortu- 
na.  23.  Traiicere  amnem  cum  ceteris  copiis  in  re- 
gionem  insulae,  de  qua  ante  dictum  est,  parabat, 
averso  hoste  in  eos,  qui  cum  Ptolemaeo  inferiorem 
obsederant  ripam;  quum  procella  imbrem  vix  sub 
tectis  tolerabilem  effudit.  Obrutique  milites  nimbo 
in  terram  refugerunt,  navigiis  ratibusque  desertis. 
Sed  tumultuantium  fremitus,  obstrepentibus  ventis, 
ab  hoste  non  poterat  audiri.  24.  Deinde  momento 
temporis  repressus  estimber;  ceterum  adeo  spissae 
intendere  se  nubes,  ut  conderent  lucem,  vixque  col- 
loquentium  inter  ipsos  facies  noscitaretur.  25.  Ter- 
ruisset  alium  obducta  nox  coelo,  quum  ignoto  amne 
navigandum  esset,  forsitan  hoste  eam  ipsam  ripam, 
quam  caeci  atque  improvidi,  et  ex  periculo  gloriam 
arcessentes  petebant,  occupante.  26.  Obscuritatem, 
quae  ceteros  terrebat,  suam  occasionem  ratus,  dato 
signo,  ut  omnes  silentio  ascenderent  in  rates ,  eam, 
qua  ipse  vehebatur,  primam  iussit  expelli.     27.  Va 

cua  erat  ab  hostibus  ripa,  quae  petebatur;  quippe 
adhuc  Porus  Ptolemaeum  tantum  intuebatur.  Una 
ergo  navi,  quam  petrae  fluctus  illiserat,  haerente,  ce- 
terae  evadunt;  armaque  capere  milites,  et  ire  in  or- 
dines  iussit. 

XIV.  lamque  agmen  in  cornua  divisum  ipse  du- 
cebat;  quum  Poro  nuntiatur,  armis  virisque  ripam 
obtineri,  et  rerum  adesse  discrimen.  Acprimo,  hu- 
mani  ingenii  vitio  spei  suae  indulgens,  Abisarem 
belli  socium  (et  ita  convenerat)  adventare  credebat. 
2.  Mox  liquidiore  luce  aperiente  hostem,  C  quadri- 
gas,  et  1111  millia  equitum  venienti  agmini  obiecit. 
Dux  erat  copiarum,  quas  praemisit,  Hages  frater 
ipsius:  summa  virium  in  curribus.  3.  Senos  viros 
singuli  vehebant,  duos  clypeatos,  duos  sagittarios, 
ab  utroque  latere  dispositos;  ceteri  aurigae  erant, 
haud  sane  inermes;  quippe  iacula  complura,  ubi  co- 
minus  proeliandum  erat,  omissis  habenis,  in  hostem 
ingerebant.  4.  Ceterum  vix  ullus  usus  huius  auxilii 
eo  die  fuit.  Namque,  ut  supra  dictum  est,  imber 
violentius  quam  alias  fusus  campos  lubricos  etin- 
equitabiles  fecerat:  gravesque,  et  propemodum  im- 
mobiles  currus  illuvie  ac  voraginibus  haerebant.  5. 
Contra  Alexander  expedito  ac  levi  agmine  strenue 
invectus  est.  Scythae  et  Dahae  primi  omnium  inva- 
sere  Indos:  Perdiccam  deinde  cum  equitibus  in  dex- 
trum  cornu  hostium  emisit.  6.  Iam  undique  pugna 
semoverat;  quumii,  qui  currus  agebant,  illud  ulti- 
mum  auxilium  suorum  rati,effusis  habenisin  medium 
discrimen  ruere  coeperunt.  7.  Anceps  id  malum 
utrisque  erat:  nam  etMacedonum  pedites  primo  im- 
petu  obterebantur,  et  per  lubrica  atque  invia  immissi 
currus  excutiebant  eos,  a  quibus  regebantur.  8. 
Aliorum  turbati  equi  non  in  voragines  modo  lacunas- 
que,  sed  etiam  in  amnem  praecipitavere  curricula. 
9.  Pauci,  telis  hostium  exacti,  penetravere  ad  Po- 
rum,  acerrime  pugnam  cientem.    ls,  ut  dissipatos 

tota  acie  currus  vagari  sine  rectoribus  vidit,  proxi- 
mis  amicorum  distribuit  elephantos.  10.  Post  eos 
posuerat  pedites  ac  sagittarios,  et  tympana  pulsare 
solitos.  Id  pro  cantu  tubarum  Indis  erat:  nec  stre- 
pitu  eorum  movebantur,  olim  ad  notum  sonum  auri- 
bus  mitigatis.  11.  Herculis  simulacrum  agmini  pe- 
ditum  praeferebatur.  Id  maximum  erat  beilantibus 
incitamentum,  et  deseruisse  gestantes  militare  flagi- 
tium  habebatur.  12.  Capitis  etiam  sanxerant  poe- 
nam  iis,  qui  ex  acie  non  retulissent;  metu,  quem  ex 
illo  hoste  quondam  conceperant,etiam  in  religionem 
venerationemque  converso.  Macedonas  non  bellua- 
rum  modo,  sed  etiam  ipsius  regis  adspectus  parum- 
per  inhibuit.  13.  Belluae  dispositae  inter  armatos, 
speciem  turrium  procul  fecerant.  Ipse  Porus  huma- 
nae  magnitudinis  propemodum  excesserat  formam; 
magnitudini  adiicere  videbatur  bellua,  qua  veheba- 
tur,tantum  inter  ceteras  eminens,  quantum  aliis  ipse 
praestabat.  14.  Itaque  Alexander,  contemplatus  et 
regem  et  agmen  Indorum,  Tandem,  inquit,  par  animo 
meo  periculum  video.  Cum  bestiis  simul,  et  cum  egre- 
giis  viris  res  est.  15.  Intuensque  Coenon,  Quum  ego, 
inquit,  Ptolemaeo  Perdiccaque  et  Hephaestione  comi- 
tatus,  in  laevum  hostium  cornu  impetum  fecero,  vide- 
risque  me  in  medio  ardore  certaminis,ipse  dextrummo- 
ve,  et  turbatis  signa  infer.  Tu,  Antigene,  et  tu,  Leon- 
nate,  et  Tauron,  inveheminiin  mediam  aciem,  eturge- 
bitisfrontem.  16.  Hastae  nostrae praelongae  et  vali- 
dae  non  alias  magis  quam  adversus  belluas  rectoresque 
earum  usui  esse  polerunt :  deturbate  eos,  qui  vehuntur, 
et  ipsas  confodite.  Anceps  genus  auxilii  est,  et  in  suos 
acrius  furit.  In  hostem  enim  imperio,  in  suorspavore 
agitur.  17.  Haec  elocutus,  concitat  equum  primus. 
Iamque,  ut  destinatum  erat,  invaserat  ordines  ho- 
stium;  quum  Coenus  ingenti  vi  in  laevum  cornu  inve- 
hitur.  18.  Phalanx  quoque  inmediamlndorum  aciem 
uno  impetu  prorupit.    At  Porus,  qua  equitem  invehi 

senserat,  belluas  agi  iussit:  sed  tardum  et  paene  im- 
mobile  animal  equorum  velocitatem  aequare  non  po- 
terat.  19.  Nec  sagittarum  quidem  uilus  erat  barba- 
ris  usus.  Quippe  longas  et  praegraves,  nisi  prius  in 
terra  statuerent  arcum,  baud  satis  apte  et  commode 
imponunt.  Tum,  humo  lubrica  et  ob  id  impediente 
conatum,  molientes  ictus,  celeritate  bostium  occu- 
pabantur.  20.  Ergo  spreto  regis  imperio,  (quod  fere 
fit,ubi  turbatis  acrius  metus  quam  dux  imperare  coe- 
pit)  tolidem  erant  imperatores,  quot  agmina  erra- 
bant.  21.  Aiius  iungere  aciem,  alius  dividere,  stare 
quidam,  et  nonnulli  circumvehi  terga  hostium  iube- 
bant.  Nihil  in  medium  consulebatur.  22.  Porus 
tamen  cum  paucis,  quibus  metu  potior  fuerat  pudor, 
colligere  dispersos,  obvius  hosti  ire  pergit,  elephan- 
tosque  ante  agmen  suorum  agi  iubet.  23.  Magnum 
belluae  iniecere  terrorem;  insolitusque  stridor  non 
equos  modo,  tam  pavidum  ad  omnia  animal,  sed  vi- 
ros  quoque  ordinesque,  turbaverat.  24.  lam  fugae 
circumspiciebantlocum,  paullo  ante  victores;  quum 
Alexander  Agrianos  et  Thracas  leviter  armatos,  me- 
liorem  concursatione  quam  cominus  militem,  emisit 
in  belluas.  25.  Ingentem  ii  vim  telorum  iniecere  et 
elephantis  et  regentibus  eos.  Phalanx  quoque  in- 
stare  constanter  territis  coepit.  26.  Sed  quidam 
avidius  persecuti  belluas  in  semet  irritavere  vulne- 
ribus.  Obtriti  ergo  pedibus  earum,  ceteris,  ut  par- 
cius  instarent,  fuere  documentum.  27.  Praecipue 
terribilis  illa  facies  erat,  quum  manu  arma  virosque 
corriperent,  et  super  se  regentibus  traderent.  28. 
Anceps  ergo  pugna  nunc  sequentium,  nunc  fugien- 
tium  elephantos,  in  muitum  diei  varium  certamen  ex- 
traxit;  donec  securibus  (id  namque  genus  auxilii 
praeparatum  erat)  pedes  amputare  coeperunt.  29. 
Copidas  vocabant  gladios  leviter  curvatos,  falcibus 
similes,  quis  appetebant  belluarum  manus.  Nec 
quidquam  inexpertum  non  mortis  modo,  sed  etiam 

in  ipsa  morte  novi  supplicii  timor  omittebat.  30.  Er- 
go  elephanti,  vulneribus  tandem  fatigati,  suos  impe- 
tu  sternunt,  et  qui  rexerant  eos,  praecipitati  in  ter- 
ram,  ab  ipsis  obterebantur.  Itaque  pecorum  modo 
magis  pavidi,  quam  infesti,  ultra  aciem  exigebantur; 
31.  quum  Porus,  destitutus  a  pluribus,  tcla  multo  an- 
te  praeparata  in  circumfusos  ex  elephanto  suo  coe- 
pit  ingerere,  multisque  eminus  vulneratis,  expositus 
ipse  ad  ictus  undique  petebatur.  32.  Novem  iam 
vulnera  hinc  tergo,  illinc  pectore  exceperat,  multo- 
que  sanguine  profuso  languidis  manibus  magis  ela- 
psa,  quam  excussa,  tela  mittebat.  33.  Nec  segnius 
bellua,  instincta  rabie,  nondum  saucia,  invehebatur 
ordinibus;  donec  rector  belluae  regem  conspexit 
fluentibus  membris  omissisque  armis  vix  compotem 
mentis.  34.  Tum  belluam  in  fugam  concitat,  sequen- 
te  Alexandro:  sed  equus  eius  multis  vulneribus  con- 
fossus  deficiensque  procubuit,  posito  magis  rege, 
quam  effuso.  Itaque  dum  equum  mutat,  tardius  in- 
secutus  est.  35.  Interim  frater  Taxilis,  regis  Indo- 
rum,  praemissus  ab  Alexandro,  monere  coepit  Po- 
rum,  ne  ultima  experiri  perseveraret,  dederetque  se 
victori.  36.  At  ille,  quamquam  exhaustae  erant  vi- 
res,  deficiebatque  sanguis,  tamen  ad  notam  vocem 
excitatus,  Agnosco,  inquit,  Taxilis fratrem,  ijnperii 
regnique  sui proditorem:  ettelum,  quod  unum  forte 
non  effluxerat,  contorsit  in  eum;  quod  permedium 
pectus  penetravit  adtergum.  37.  Hoc  ultimo  virtu- 
tis  opere  edito,  fugere  acrius  coepit:  sed  elephantus 
quoque,  qui  multa  exceperat  tela,  deficiebat.  Itaque 
sistit  fugam,  peditemque  sequenti  hosti  obiecit.  38. 
Iam  Alexander  consecutus  erat,  et,  pertinacia  Pori 
cognita,  vetebat  resistentibus  parci.  Ergo  undique 
et  in  pedites,  et  in  ipsum  Porum,  tela  congesta  sunt: 
quis  tandem  gravatus,  labi  ex  bellua  coepit.  39.  In- 
dus,  qui  elephantum  regebat,  descendere  eum  ratus. 
more  solito  elephantum  procumbere  iussit  in  genua : 

qui  ut  se  submisit,  ceteri  quoque,  (ita  enim  instituti 
erant,>demisere  corporain  terram.  Ea  res  etPorum 
et  ceteros  victoribus  tradidit.  40.  Rex  spoliari  cor- 
pus  Pori,  interemtum  esse  credens,  iussit,  et  qui  de- 
traherent  loricam  vestemque,  concurrere ;  quum  bel- 
lua  dominum  tueri,  et  spoliantes  coepit  appetere,  le- 
vatumque  corpus  eiusrursusdorsosuoimponere.  Er- 
go  telis  undique  obruitur;  confossoqueeo,invehicu- 
lum  Porus  imponitur.  41.  Quem  rex  ut  vidit  alle- 
vantem  oculos,  non  odio,  sed  miseratione  commo- 
tus,  Quae,  malum,  inquit,  amentia  te  coegit,  rerum 
mearum  cognitafama,  bellifortunam  experiri;  quum 
Taxiles  esset  in  deditos  clementiae  meae  tam  propin- 
quum  tibi  exemplum?  42.  Atille,  Quoniam,  inquit, 
percontaris,  respondebo  ea  libertate,  quam  interrogan- 
do  fecisti.  Ne?ninem  me  fortiorem  esse  censebam. 
Meas  enim  noveram  vires,  nondum  expertus  tuas:  for- 
tiorem  esse  te,  belli  docuit  eventus.  Sed  ne  sic  quidem 
parum  felix  sum,  secundus  tibi.  43.  Rursus  interro- 
gatus,  quid  ipse  victorem  statuere  debere  censeret; 
Quod  hic,  inquit,  dies  tibi  suadet,  quo  expertus  es,  quam 
caduca  felicitas  esset.  44.  Plus  monendo  profecit, 
quam  si  precatus  esset.  Quippe  magnitudinem  animi 
eius  interritam,  ac  ne  fortuna  quidem  infractam,  non 
misericordia  modo,  sed  etiam  honore,  excipere  di- 
gnatus  est.  45.  Aegrum  curavit  haud  secus,  quam  si 
pro  ipso  pugnasset:  confirmatum,  contra  spem 
omnium  in  amicorum  numerum  recepit:  mox  donavit 
ampliore  regno,quam  tenuit.  46.  Nec  sane  quidquam 
ingenium  eius  solidius  aut  constantius  habuit,  quam 
admirationem  verae  laudis  et  gloriae.  Simplicius 
tamen  famam  aestimabat  in  hoste,  quam  in  cive. 
Quippe  a  suis  credebat  magnitudinem  suam  destrui 
posse;  eandem  clariorem  fore,  quo  maiores  fuissent, 
quos  ipse  vicisset. 

dam  herbae,  cuius  species  in  somnis  Alexandro  oblata  fuerat, 
curatur.  9.  Cupidine  visendi  Oceani  correptus  rex,  non  sine 
periculis  propter  nautarum  imperitiam,  tandem  voti  sui  compos 
redditur.  10.  Ab  Oceano  in  Arabitarum,  Gedrosiorum  et  Indo- 
rum  fines  revertitur:  ubi  fame  et  pestilentia  vexatur  exercitus. 
Quibus  liberati  instituunt  laetum  bacchantium  lusum,  suppli- 
cio  tamen  Aspastis  satrapis  cruentatum. 

Alexander,  tam  memorabili  victoria  laetus, 
qua  sibi  Orientis  fines  apertos  esse  censebat,  Soli 
victimis  caesis,  milites  quoque,  quo  promptioribus 
animis  reliquabelii  obirent,  pro  concione  laudatos 
docuit,  quidquidlndis  virium  fuisset,  illa  dimicatio- 
ne  prostratum.  2.  Cetera  opimam  praedam  fore,  ce- 
lebratasque  opes  in  ea  regione  eminere,  quam  pete- 
rent.  Proinde  iam  vilia  et  obsoleta  esse  spolia  de 
Persis:  gemnris  margaritisque  et  auro  atque  ebore 
Macedoniam  Graeciamque,  non  suas  tantum  domos, 
repletum  ire.  3.  Avidi  milites  et  pecuniae  et  gloriae, 
simul  quia  nunquam  eos  affirmatio  eius  fefellerat, 
pollicentur  operam:  dimissisque  cum  bona  spe,  navi- 
gia  aedificari  iubet,  ut,  quum  totam  Asiam  percurris- 
set,  finem  terrarum  mare  inviseret.  4.  Multa  materia 
navalis  in  proximis  montibus  erat:  quam  caedere  ag- 
gressi,  magnitudinis  inusitatae  reperere  serpentes. 
5.  Rhinocerotes  quoque,  raruni  alibi  animal,  in  iis- 
dem  montibus  erant.  Ceterum  hoc  nomen  belluis 
inditum  a  Graecis:  sermonis  eius  ignari  aliud  lingua 
sua  usurpant.  6.  Rex,  duabus  urbibus  conditis  in 
utraque  fluminis,  quod  superaverat,  ripa,  copiarum 

duces  coronis  etmille  aureis  singulos  donat:  ceteris 
quoque  pro  portione  aut  gradus,  quem  in  militia  ob- 
tinebant,  aut  navatae  operae,  honos  habitus  est.  7. 
Abisares,  qui  prius  quam  cum  Poro  dimicaretur,  le- 
gatos  ad  Alexandrum  miserat,rursus  alios  misit,pol- 
licentes,  omnia  facturum,  quae  imperasset,  modo  ne 
cogeretur  corpus  suum  dedere:  neque  enim  aut  sine 
regio  imperio  victurum,  aut  regnaturum  esse  capti- 
vum.  8.  Cui  Alexander  nuntiari  iussit,  si  gravaretur 
ad  se  venire,  ipsum  ad  eum  esse  venturum.  Hinc, 
Poro  amne  superato,  ad  interiora  Indiae  processit. 
9.  Siivae  erant  prope  in  immensum  spatium  diffusae, 
procerisque  et  in  eximiam  altitudinem  editis  arbori- 
bus  umbrosae.  10.  Plerique  rami  instar  ingentium 
stipitum  flexi  in  humum ,  rursus,  qua  se  curvaverant, 
erigebantur,  adeo  ut  species  esset  non  rami  resur- 
gentis,  sed  arboris  ex  sua  radice  generatae.  11.  Coe- 
li  temperies  salubris:  quippe  et  vim  solis  umbrae  le- 
vant,  et  aquae  large  manant  e  fontibus.  12.  Ceterum 
hic  quoque  serpentium  magna  vis  erat,  squamis  fui- 
gorem  auri  reddentibus.  Virus  haud  ullum  magis 
noxium  est,  quippe  morsum  praesens  mors  sequeha- 
tur;  donec  ab  incolis  remedium  oblatum  est.  13. 
Hinc  per  deserta  ventum  est  ad  flumen  Hyarotim. 
Iunctum  erat  flumini  nemus  opacum  arboribus  alibi 
inusitatis,  agrestiumque  pavonum  multitudine  fre- 
quens.  14.  Castris  inde  motis,  oppidum  haud  procul 
positum  corona  capit,  obsidibusque  acceptis,  stipen- 
dium  imponit.  \  Ad  magnam  deinde,  ut  in  ea  regione, 
urbem  pervenit,  non  muro  solum,  sed  etiam  palude 
munitam.  15.  Ceterum  barbari  vehiculis  inter  se 
iunctis  dimicaturi  occurrerunt.  Tela  aliis  hastae, 
aliis  secures  erant;  transsiliebantque  in  vehicula  stre- 
nuo  saltu,  quum  succurrere  laborantibus  suis  vel- 
lent.  16.  Ac  primo  insolitum  genus  pugnae  Mace- 
donas  terruit,  quum  eminus  vulnerarentur:  deinde 
spreto  tam  incondito  agnrine,  ab  utroque  latere  ve- 

hiculis  circumfusi  repugnantes  fodere  coeperunt. 
17.  Et  vincuia,  quis  conserta  erant,  iussit  incidi,quo 
facilius  singula  circumvenirentur.  Itaque  VIII  mil- 
libus  suorum  amissis  in  oppidum  refugerunt.  18. 
Postero  die,  scalis  undique  admotis,  muri  occupan- 
tur.  Paucis  pernicitas  saluti  fuit,  qui,  cognito  urbis 
excidio,  paludem  transnavere,  et  in  vicina  oppida  in- 
gentem  intulere  terrorem,  invictum  exercitum,  et 
deorum  profecto,  advenisse  memorantes.  19.  Ale- 
xander,  ad  vastandam  eam  regionem  Perdiccacum 
expedita  manu  misso,  partem  copiarum  Eumeni  tra- 
didit,  ut  is  quoque  barbaros  ad  deditionem  compel- 
leret:  ipse  ceteros  ad  urbem  validam ,  in  quam  alia- 
rum  quoque  confugerant  incolae,  duxit.  20.  Oppi- 
dani,  missis,  qui  regem  deprecarentur,  nihilominus 
bellum  parabant:\quippe  orta  seditio  in  diversa  con- 
silia  diduxeratvulgum:  alii  omnia  deditionepotiora, 
quidam  nuilam  opem  in  ipsis  esse  ducebant.  21.  Sed 
dum  nihil  in  commune  consulitur,  qui  deditioni  im- 
minebant,  apertis  portis  hostem  recipiunt.  22.  Aie- 
xander,  quamquam  belli  auctoribus  iure  poterat  ira- 
sci,  tamen  omnibus  venia  data,  et  obsidibus  acce- 
ptis,  ad  proximam  deinde  urbem  castra  movit.  23. 
Obsides  ducebantur  ante  agmen.  Quos  quum  e  mu- 
ris  agnovissent,utpote  gentis  eiusdem,in  colloquium 
convocaverunt.  llli,  clementiam  regis  simulque  vim 
commemorando,  ad  deditionem  eos  compulere:  ce- 
terasque  urbes  simili  modo  deditas  in  fidem  accepit. 
24.  Hinc  in  regnum  Sophitis  perventum  est.  Gens, 
ut  barbari,  sapientia  excellit,bonisque  moribus  regi- 
tur.  25.  Genitos  liberos  non  parentum  arbitrio  tol- 
lunt  aluntque,  sed  eorum,  quibus  spectandi  infantium 
habitum  cura  mandata  est.  Si  quos  insignes  aut  ali- 
qua  membrorum  parte  inutiles  notaverunt,  necari  iu- 
bent.  26.  Nuptiis  coeunt,  non  genere  ac  nobilitate 
coniunctis,  sed  electa  corporum  specie,  quia  eadem 
aestimatur  in  liberis.    27.  Huius  gentis  oppidum,  cui 

Alexander  admoverat  copias,  ab  ipso  Sophite  obti- 
nebatur.  Clausae  erant  portae;  sed  nulli  in  niuris 
turribusque  se  armati  ostendebant:  dubitabantque 
Macedones,  deseruissentne  urbem  incolae,an  fraude 
se  occulerent;  28.  quum,  subito  patefacta  porta,  rex 
Indus  cum  duobus  adultis  filiis  occurrit,  multum  in- 
ter  omnes  barbaros  eminens  corporis  specie.  29. 
Vestis  erat  auro  purpuraque  distincta,  quae  etiam 
crura  velabat:  aureis  soleis  inseruerat  gemmas:  la- 
certi  quoque  et  brachia  margaritis  ornata  erant.  30. 
Pendebant  ex  auribus  insignes  candore  et  magnitu- 
dine  lapilli.  Baculum  aureum  berylli  distinguebant: 
quo  tradito  precatus,  ut  sospes  acciperet,  se  liberos- 
que  et  gentem  suam  dedidit.  31.  Nobiles  ad  venan- 
dum  canes  in  ea  regione  sunt:  latratu  abstinere  di- 
cuntur,  quum  videre  feram,  leonibus  maxime  infesti. 

32.  Horum  vim  ut  ostenderet  Alexandro,  in  conspe- 
ctu  leonem  eximiae  magnitudinis  iussit  emitti,  et  IV 
omnino  admoveri  canes,  qui  celeriter  occupaverunt 
feram;  qUum  ex  iis,  qui  adsueverant  talibus  ministe- 
riis,  unus,canis  leoni  cum  aliis  inhaerentis  crus  avel- 
lere,et,quia  non  sequebatur,  ferro  amputare  coepit: 

33.  nec  sic  quidem  pertinacia  victa,  rursus  aliam  par- 
tem  secare  institit;  et  inde  non  segnius  inhaerentem 
ferro  subinde  caedebat.  llle  in  vulnere  ferae  den- 
tes  moribundus  quoque  infixerat.  Tantam  m  illis 
animalibus  ad  venandum  cupiditatem  ingenerasse 
naturam  memoriae  proditum  est.  34.  Equidem 
plura  transcribo,  quam  credo:  nam  nec  aftirmare 
sustineo,  de  quibus  dubito;  nec  subducere,  quae  ac- 
cepi.  35.  Reiicto  igitur  Sophite  in  suo  regno,  ad 
fluvium  Hyphasin  processit,  Hephaestione,  qui  di- 
versam  regionem  subegerat,  coniuncto.  36.  Phe- 
geus  erat  gentis  proximae  rex,  qui,  popularibus  suis 
colere  agros,  ut  adsueverant,  iussis,  Alexandro  cum 
donis  occurrit,  nihil,  quod  imperaret,  detrectans. 

II.  Biduum  apud  eum  substitit  rex:    tertio  die 
Curtius.  v  Z 

amneni  superare  decreyerat,  transitu  difficilem,  non 
spatio  solum  aquarum,  sed  etiam  saxis  impeditum. 
2.  Percontatus  igitur  Phegea,  quae  noscenda  erant, 
XI  dierum  ultra  flumen  per  vastas  solitudines  iter 
esse  cognoscit:  excipere  deinde  Gangem,  maximum 
totius  Indiae  fluminum.  3.  Ulteriorem  ripam  colere 
gentes  Gangaridas  et  Prasios;  eorumque  regem  esse 
Aggrammen,  XX  millibus  equitum  ducentisque  pedi- 
tum  obsidentem  vias.  4.  Ad  haec  quadrigarum  duo 
millia  trahere,  et  praecipuum  terrorem  elephantos, 
quos  trium  millium  numerum  explere  dicebat.  5. 
Incredibilia  regi  omnia  videbantur.  Igitur  Porum 
(nam  cum  eo  erat)  percontatur,  an  vera  essent,  quae 
dicerentur?  6.  Ille  vires  quidem  gentis  et  regni  haud 
falso  iactari  affirmat:  ceterum  qui  regnaret,  non  mo- 
do  ignobilem  esse,  sed  etiam  ultimae  sortis;  quippe 
patrem  eius,  tonsorem,  vix  diurno  quaestu  propul- 
santem  famem,  propter  habitum  haud  indecorum 
cordi  fuisse  reginae.  7.  Ab  ea  in  propiorem  eius, 
qui  tum  regnasset,  amicitiae  locum  admotum,  inter- 
fecto  eo  per  insidias,sub  specie  tutelae  liberum,eius 
invasisse  regnum;  necatisque  pueris,  hunc,  qui  nunc 
regnat,  generasse,  invisum  vilemque  popularibus, 
magis  paternae  fortunae,  quam  suae,  memorem.  8. 
Affirmatio  Pori  multiplicem  animo  regis  iniecerat 
curam.  Hostem  belluasque  spernebat:  situm  loco- 
rum,  et  vim  fluminum  extimescebat:  9.  relegatos  in 
ultimum  paene  rerum  humanarum  persequi  termi- 
num,  et  eruere ,  arduum  videbatur.  Rursus  avaritia 
gloriae  et  insatiabilis  cupido  famae  nihil  invium,  ni- 
hil  remotum  videri  sinebat.  10.  Et  interdum  dubi- 
tabat,  an  Macedones,  tot  emensi  spatia  terrarum,  in 
acie  et  in  castris  senes  facti,  per  obiecta  flumina,  per 
tot  naturae  obstantes  difficultates  secuturi  essent. 
Abundantes  onustosque  praeda,  magis  parta  frui  vel- 
le,  quam  adquirenda  fatigari.  II.  Non  idem  sibi  et 
militibus  animi  esse.  Se,  totius  orbis  imperium  men- 

te  complexum,  adhuc  in  operum  suorum  primordio 
stare:  militem,  labore  defatigatum,proximum  quem- 
que  fructum,  finito  tandem  periculo,  expetere.  )2. 
Vicit  ergo  cupido  rationem,  et  ad  concionem  rocatis 
militibus  ad  hunc  maxime  modum  disseruit:  Non 
ignoro,  milites,  multa,  quae  terrere  vos possent,  ab  in- 
colis  Indiae  per  hos  dies  de  industria  esse  iactata:  sed 
non  estimprovisa  nobis  mentientium  vanitas.  13.  Sic 
Ciliciae  fauces,  sic  Mesopotamiae  campos,  Tigrim  et 
Euphratem,quorum  alterum  vado  transivimus, alterum 
ponte,  terribilem  fecerant  Persae.  14.  Nunquam  ad 
liquidum  fama perducitur :  omnia,  illa  tradente,  maio- 
ra  sunt  vero.  Nostra  quoque  gloria,  quum  sit  ex  soli- 
do,p!us  tamen  habet  nominis,  quam  operis.  15.  Modo 
quis  belluas,  offerentes  moenium  speciem,  quis  Hyda- 
spen  amnem,  quis  cetera  auditu  maiora,  quam  vero, 
sustinere  posse  credebat?  Olim  hercule  fugissemus  ex 
Asia,  si  nos  fabulae  debellare  potuissent.  16.  Credi- 
tisne  elephantorum  greges  maiores  esse,  quam  usquam 
armentorum  sunt?  quum  et  rarum  sit  animal,  necfaci- 
le  capiatur,  multoque  difficilius  mitigetur.  1T.  Atqui 
eadem  vanitas  copias  peditum  equitumque  numeravit. 
Nam  flumen,  quo  latius  fusum  est,  hoc  placidius  sta- 
gnat:  quippe  angustis  ripis  coercita,  et  in  angustiorem 
aloeum  elisa,  torrentes  aquas  invehunt;  contra  spatio 
alvei  segnior  cursus  est.  18.  Praeterea  in  ripa  omne 
periculum  est,  ubi  applicantes  navigia  hostis  expectat. 
Ita  quantumcunque  flumen  intervenit,  idem  futurum 
discrimen  est  evadentium  in  terram.  19.  Sed  omnia 
ista  vera  esse  fingamus:  utrumne  vos  magnitudo  bel- 
luarum,an  multitudo  hostium  terret?  Quodpertinet  ad 
elephantos,  praesens  habemus  exemplum,  In  suos  ve- 
hementius,  quam  in  nos,  incurrerunt:  tam  vasla  corpo- 
ra  securibus  falcibusque  mutilata  sunt.  20.  Quid  au- 
tem  interest,  totidem  sint,  quot  Porus  habuit,  an  tria 
millia,  quum,  uno  aut  altero  vulneratis,  ceteros  infu- 
gam  declinare  videamus?    21.  Deinde  paucos  quoque 

incommode  regunt:  congregata  vero  tot  millia  ipsa  se 
elidunt,  ubi  nec  stare  necfugere  potuerint  inhabiles  va~ 
storum  corporum  moles.  Equidem  sic  animalia  ista 
contemsi,  ut ,  quum  haberem,  ipse  non  opposuerim,  sa- 
tis  gnarus,  plussuis,  quam  hostibus ,  periculi  inferre. 
22.  At  enim  equitum  peditumque  multitudo  vos  com- 
movet l  Cum  paucis  enim  pugnare  soliti  estis ,  et  nunc 
primum  inconditam  sustinebitis  turbam.  23.  Testis 
adversus  multitudinem  invictiMacedonum  roboris  Gra- 
nicus  amnis,  et  Cilicia  inundata  cruore  Persarum,  et 
Arbela,  cuius  campi  devictorum  a  nobis  ossibus  strati 
sunt.  24.  Sero  hostium  legiones  numerare  coepislis, 
postquam  solitudinem  in  Asia  vincendo  fecistis.  Quuni 
per  Hellespontum  navigaremus,  depaucitate  nostra  co- 
gitandum  fuit.  Nunc  nos  Scythae  sequuntur ;  Ba- 
ctriana  auxilia  praesto  sunt;  Dahae  Sogdianique  inter 
?ios  militant.  25.  Nec  tamen  illi  turbae  confido.  Ve- 
stras  manus  intueor;  vestram  virtutem,  rerum,  quas 
gesturus  sum,  vadem  praedemque  habeo.  Quamdiu 
vobiscum  in  acie  stabo,  nec  meum  nec  hostium  exerci- 
tus  numero:  vos  modo  animos  mihi  plenos  alacritalis 
acfiduciae  adhibete.  26.  Non  in  limine  operum  labo- 
rumque  nostrorum,  sedin  exitu  stamus:  pervenimus  ad 
solis  ortum  et  Oceanum,  nisi  obstat  ignavia:  inde  vi- 
ctores,perdomito fine  terrarum,revertemurin patriam. 
Nolite,  quodpigri  agricolae  faciunt,  maturos  fructus 
per  inertiam  amittere  e  manibus.  21.  Maiora  sunt 
periculis  praemia:  dives  eadem,  et  imbellis  est  regio. 
Itaque  non  tam  ad  gloriam  vos  duco,  quam  adprae 
dam.  Digni  estis,  qui  opes,  quas  illud  mare  litoribus 
invehit,  referatisinpatriam:  digni,  quinihilinexper- 
tum,  nihil  melu  omissum  relinquatis.  28.  Per  vos  glo- 
riamque  vestram,  qua  humanum  fastigium  exceditis, 
perque  et  mea  in  vos  et  in  me  vestra  merita,  quibus  in- 
ticti  contendimus  ,  oro  quaesoque,  ne  humanarum  re- 
rum  terminos  adeuntem,  alumnum  commilitonemque 
vestrum,  ne  dicam  regem,  deseratis.     29.  Cetera  vobis 

imperavi;  hoc  unum  debiturus  sum.  Et  is  vos  rogo, 
qui  nihil  unquam  vobis  praecepi,  quin  primus  me  peri- 
culis  obtulerim:  qui  saepe  aciem  clypeo  meo  texi:  ne 
infregeritis  in  manibus  nieis  palmam,  qua  Herculem 
Liberumque  patrem,  si  invidia  abfuerit,  aequabo.  30. 
Date  hoc precibus  meis,et  tandem  obstinatum  silentium 
rumpite.  Ubi  est  ille  clamor,  alacritatis  vestrae  index  ? 
ubi  ille  meorum  Macedonum  vultus?  Non  agnosco  vos, 
milites;  nec  agnosci  videor  a  vobis.  Surdas  iamdudum 
aures  pulso :  aversos  animos  et  infractos  excitare  co- 
nor.  31.  Quumque  illi  in  terram  demissis  capitibus 
tacere  perseverarent:  Nescio  quid,  inquit,  imprudens 
in  vos  deliqui,  quod  me  ne  intueri  quidem  vultis.  In 
solitudine  mihi  videor  esse.  Nenio  respondet ;  nemo 
saltem  negat.  32.  Quos  alloquor?  Quid autempostu- 
lo?  Vestram  gloriam  et  magnitudinem  vindicamus. 
TJbi  suntilli,  quorum  certamen paullo  ante  vidi  conten- 
dentium,  qui potissimum  vulnerati  regis  corpus  excipe- 
rent?  Desertus,  destitutus  sum,  hostibus  deditus.  33. 
Sed  solus  quoque  ire perseverabo.  Obiicite  me  flumi- 
nibus  et  belluis,  et  iUis  gentibus,  quarum  nomina  horre- 
tis.  Inveniam,  qui  desertum  a  vobis  sequantur :  Scy- 
thae  Bactrianique  erunt  mecum;  hostes  paullo  ante, 
nunc  milites  nostri.  34.  Mori  praestat,  quam  preca- 
rio  imperatorem  esse.  Ite  reduces  domos;  ite  deserto 
rege  ovantes.  Ego  hic  a  vobis  desperatae  victoriae  aut 
honestae  morti  locum  inveniam. 

III.  Ne  sic  quidem  ulli  militum  vox  exprimi  po- 
tuit.  Exspectabant,  ut  duces  principesque  ad  regem 
perferrent,  vulneribus  et  continuo  labore  militiae  fa- 
tigatos  non  detrectare  munia,  sed  sustinere  non  pos- 
se.  2.  Ceterum  illi  metu  attoniti  in  terram  ora  defi- 
xerant.  Ergo  primo  fremitus  sua  sponte,  deinde  ge- 
mitus  quoque  oritur;  paullatimque  liberius  dolor 
erigi  coepit,  manantibus  lacrimis,  adeo  ut  rex,  ira  in 
misericordiam  versa,  ne  ipse  quidem,  quamquam  cu- 
peret,  temperare  oculis  potuerit.     3.  Tandem  uni- 

versa  concione  effusius  flente,  Coenus  ausus  est, 
cunctantibus  ceteris,  propius  tribunal  accedere,  si- 
gnificans  se  loqui  velle.  4.  Quem  ut  videre  milites 
detrahentem  galeam  capiti,  (ita  enim  regem  alloqui 
mos  est,)  hortari  coeperunt,  ut  causam  exercitus 
ageret.  5.  Tum  Coenus,  Dii  prohibeant,  inquit,  a 
nobis  impias  mentes;  et  profecto  prohibent.  Idem  ani- 
mus  est  tuis,  quifuit  semper,  ire  quo  iusseris,  pugnare, 
periclitari,  sanguine  nostro  commendare  posteritati 
tuum  nomen.  Proinde  si  perseveras,  inermes  quoque 
et  nudi  et  exsangues,  utcunque  tibi  cordi  est,  sequimur, 
vel  antecedimus.  6.  Sedsi  audire  vis  nonfictas  tuorum 
militum  voces,  verum  necessitate  ultima  expressas; 
praebe,  quaeso,  propitias  aures  imperium  atque  auspi- 
cium  tuum  constantissime  secutis,  et  quocunque pergis 
secuturis.  7.  Vicisti,  rex,  magnitudine  rerum  non  ho- 
stes  jnodo,  sed  etiam  milites.  Quidquid  mortalitas  ca- 
pere  poterat,  implevimus.  Emensis  maria  terrasque 
nielim  nobis,  quam  incolis,  omnia  nota  sunt.  Paene  in 
ultimo  mundifine  consistimus.  8.  In  alium  orbempa- 
ras  ire,  et  Indiam  quaeris  Indis  quoque  ignotam :  inter 
feras  serpentesque  degentes  eruere  ex  latebris  et  cubili- 
bus  suis  expetis,  ut plura,  quam  sol  videt,  victorialu- 
stres.  9.  Digna prorsus  cogitatio  animo  tuo ;  sed  altior 
nostro.  Virtus  enim  tua  semper  in  incremento  erit; 
nostra  vis  iam  infine  est.  10.  Intuere  corpora  exsan- 
guia,  tot  perfossa  vulneribus,  tot  cicatricibus  putria. 
tam  tela  hebetia  sunt:  iam  arma  deficiunt.  Vestem 
Persicam induimus,  quia  domestica subvehi nonpotest. 
In  externum  degeneravimus  cultum.  11.  Quoto  cuique 
lorica  est?  quis  equum  habet?  iube  quaeri,  quam  multos 
servi  ipsorum  persecuti  sint,  quid  cuique  supersit  ex 
praeda.  Omnium  victores,  omnium  inopes  siwius.  Nec 
luxuria  laboramus,  sed  bello  instrumenta  belli  consum- 
simus.  12.  Hunc  tu  pulcherrimum  exercitum  nudum 
obiicies  belluis?  Quarum  ut  multitudinem  augeant  de 
industria  barbari,  ?nagnum  tamen  esse  numerum  etiam 

ex  mendacio  intelligo.  13.  Quod  si  adhuc  penetrare  in 
Indiam  certum  est;  regio  a  Meridie  minus  vasta  est. 
Qua  subacta  licebit  decurrere  in  illud  mare,  quod  rebus 
humanis  terminum  voluit  esse  natura.  14.  Cur  circuitu 
petis  gloriam,  quae  ad  manum  posita  est?  hic  quoque 
occurrit  Oceanus.  Nisimavis  errare,pervenimus,  quo 
tua  fortuna  ducit.  15.  Haec  tecum,  quam  sine  te  cum 
his ,  loqui  malui:  non  ut  inirem  circumstantis  exercitus 
gratiam,  sed  utvocemloquentiumpotius,  quam  gemi- 
tum  murmurantium  audires.  16.  Ut  finem  orationi 
Coenus  imposuit,clamor  undique  cum  ploratuoritur, 
regem,  patrem,  dominum,  confusis  appellantium  vo- 
cibus.  17.  Iamque  et  alii  duces,  praecipueque  se- 
niores,  quis  ob  aetatem  et  excusatio  honestior  erat, 
et  auctoritas  maior,  eadem  precabantur.  18.  Ille  nec 
castigare  obstinatos,  nec  mitigare  poterat  iratos. 
Itaque  inops  consilii  desiluit  e  tribunali,  claudique 
regiam  iussit,  omnibus,  praeter  assuetos,  adire  pro- 
hibitis.  19.  Biduum  irae  datum  est :  tertio  die  pro- 
cessit,  erigique  XII  aras  ex  quadrato  saxo,  monu- 
mentum  expeditionis  suae;  munimenta  quoque  ca- 
strorum  iussit  extendi,  cubiliaque  amplioris  formae, 
quam  pro  corporum  habitu,  relinqui,  ut  speciem 
omnium  augeret,  posteritati  fallax  miraculum  prae- 
parans.  20.  Hinc  repetens,  quae  emensus  erat,  ad 
flumen  Acesinem  locat  castra.  Ibi  forte  Coenus 
morbo  exstinctus  est.  Cuius  morte  ingemuit  quidem 
rex:  adiecit  tamen,  propter  paucos  dies  longam  ora- 
tionem  eum  exorsum,  tanquam  solus  Macedoniam 
visurus  esset.  21.  Iam  in  aqua  classis,  quam  aedifi- 
cari  iusserat,  stabat.  Inter  haec  Memnon  ex  Thracia 
in  supplementum  equitum  sex  millia,  praeter  eos  ab 
Harpalo  peditum  septem  millia  adduxerat;  armaque 
XXV  millia  auro  et  argento  caelata  pertulerat;  quis 
distributis,  vetera  cremari  iussit.  22.  Mille  navigiis 
aditurus  Oceanum ,  discordes  et  vetera  odia  retra- 
ctantes  Porum  et  Taxilem ,  lndiae  reges,  firmata  per 

aftinitatem  gratia  reliquit  in  suis  regnis,  summo  in 
acdificanda  classe  amborum  studio  usus.  23.  Oppi- 
da  quoque  duo  condidit,  quorum  alterum  Nicaeam 
appellavit,  alterum  Bucephalam,  equi,  quem  amisc- 
rat,  memoriae  ac  nomini  dedicans  urbem.  24.  Ele- 
phantis  deinde  et  impedimentis  terra  sequi  iussis, 
secundo  amne  deiluxit,quadraginta  ferme  stadia  sin- 
gulis  diebus  procedens,  ut  opportunis  locis  exponi 
subinde  copiae  possent. 

IV.  Perventum  erat  in  regionem,in  quaHydaspes 
amnis  Acesini  committitur.  2.  Hinc  decurrit  in  fines 
Siborum.  Hi  de  exercitu  Herculis  maiores  suos  esse 
memorant:  aegros  relictos  esse:  cepisse  sedem, 
quam  ipsi  obtinebant.  3.  Pelles  ferarum  pro  veste, 
clavae  tela  erant:  multaque,  etiam  quum  Graeci  mo- 
res  exolevissent,stirpis  ostendebant  vestigia.  4.  Hic 
exscensione  facta,  CC  et  L  stadia  processit,  depopu- 
latusque  regionem,oppidum  caput  eius  corona  cepit. 
5.  XL  peditum  millia  gens  in  ripa  fluminum  oppo- 
suerat:  quae,  amne  superato,  in  fugam  compulit,  in- 
clusosque  moenibus  expugnat.  Puberes  interfecti 
sunt,  ceteri  venierunt.  6.  Alteram  deinde  urbem 
expngnare  adortus,  magnaque  vi  defendentium  pul- 
sus,  multos  Macedonum  amisit.  Sed  quum  in  obsi- 
dione  perseverasset,  oppidani,  desperata  salute, 
ignem  subiecere  tectis,  se  quoque  ac  liberos  coniu- 
gesque  incendio  cremant.  7.  Quod  quum  ipsi  auge- 
rent,  hostes  exstinguerent,  novaforma  pugnae  erat. 
Delebant  incolae  urbem;  hostes  defendebant:  adco 
etiam  naturae  iura  bellum  in  contrarium  mutat.  8. 
Arx  erat  oppidi  iactata,in  qua  praesidiumdereJiquit; 
ipse  navigio  circumvectus  est  arcem.  Quippe  111 
flumina,  tota  India  praeter  Gangem  maxinia,  nuini- 
mento  arcis  applicant  undas.  A  septemtrione  lndus 
alluit;  a  meridie  Acesines  Hydaspi  confunditur.  9. 
Ccterum  amnium  coitus  maritimis  similes  fluctus 
movet,  multoque  ac  turbido  liino,   quod  aquarum 

concursu  subinde  turbatur,  iter,  qua  meant  navigia, 
in  tenuem  alveum  cogitur.  10.  ltaque  quum  cre- 
bri  fluctus  se  inveherent,  et  navium  hinc  proras, 
hinc  latera  pulsarent;  subducere  nautae  coeperunt. 
Sed  ministeria  eorum  hinc  metu,  hinc  praerapida  ce- 
leritate  fluminum  occupantur.  11.  In  oculis  omnium 
duo  maiora  navigia  submersa  sunt;  leviora,  quum  et 
ipsa  nequirent  regi,  in  ripam  tamen  innoxia  expulsa 
sunt.  lpse  rex  in  rapidissimos  vortices  incidit:  qui- 
bus  intorta  navis,  obliqua,  et  gubernaculi  impatiens 
agebatur.  12.  lam  vestem  detraxerat  corpori,  pro- 
iecturus  semet  in  flumen;  amicique,  ut  exciperent 
eum,  haud  procul  nabant:  apparebatque  anceps  peri- 
culum  tam  nataturi,  quam  navigare  perseverantis. 
13.  Ergo  ingenti  certamine  concitant  remos,quanta- 
que  vis  humana  esse  poterat,  admota  est,  ut  fluctus, 
qui  se  invehebant,  everberarentur.  14.  Findi  crede- 
res  undas,  et  retro  gurgites  cedere.  Quibus  tandem 
navis  erepta,  non  tamen  ripae  applicatur,  sed  in  pro- 
ximum  vadum  illiditur.  Cum  amne  bellum  fuisse 
crederes.  Ergo  aris  pro  numero  fluminum  positis, 
sacriftcioque  facto,  XXX  stadia  processit.  15.  lnde 
ventum  est  in  regionem  Oxydracarum  Mallorumque, 
quos,  alias  bellare  inter  se  solitos,  tunc  periculi  so- 
cietas  iunxerat.  Nonaginta  millia  iuniorum  peditum 
in  armis  erant:  praeter  hos  equitum  X  millia,  non- 
gentaeque  quadrigae.  16.  AtMacedones,  qui  omni 
discrimine  iam  defunctos  se  esse  crediderant,  post- 
eaquam  integrum  bellum  cum  ferocissimis  Indiae 
gentibus  superesse  cognoverunt,  improviso  metu 
j  territi,  rursus  seditiosis  vocibus  regem  increpare 
coeperunt.  17.  Gangem  amnem,  et  quae  ultra  essent, 
i  coactum  transmittere;  non  tamen  finisse,  sed  mutas- 
se  bellum.  Indomitis  gentibus  se  obiectos,  ut  san- 
j  guine  suo  aperirent  ei  Oceanum.  18.  Trahi  extra 
sidera  et  solem,  cogique  adire ,  quae  mortalium  ocu- 
lis  natura  subduxerit.    Novis  identidem  armis  novos 

hostes  exsistere.  Quos  ut  omnes  fundant  fugentque, 
quod  praemium  ipsos  manere?  caliginem,  ac  tene- 
bras,  et  perpetuam  noctem  profundo  incubantem; 
repletum  immanium  belluarum  gregibus  fretum;  im- 
mobiles  undas,  in  quibus  emoriens  natura  defecerit. 
19.  Rex  non  sua,  sed  militum  sollicitudine  anxius, 
concione  advocata  docet,  imbelles  esse,  quos  me- 
tuant.  Nihil  deinde  praeter  has  gentes  obstare,  quo 
minus,  terrarum  spatia  emensi,  ad  finem  siniulmun- 
di  laborumque  perveniant.  20.  Cessisse  illis  me- 
tuentibus  Gangem,  et  multitudinem  nationum,  quae 
ultra  amnem  essent:  declinasse  iter  eo,  ubi  par  glo- 
ria,  minus  periculum  esset.  21.  Iam  prospicere  se 
Oceanum :  iam  perflare  ad  ipsos  auram  maris:  ne  in- 
viderent  sibi  laudem,  quam  peteret.  Herculis  et  Li- 
beri  patris  terminos  transituros  illos,  regi  suo,parvo 
impendio,  immortalitatem  famae  daturos.  Pateren- 
tur  se  ex  India  redire,  non  fugere.  22.  Omnis  multi- 
tudo,  et  maxime  militaris,  mobili  impetu  fertur.  Ita 
seditionis  non  remedia  quam  principiamaiora  sunt. 
23.  Non  alias  tam  alacer  ciamor  ab  exercitu  est  red- 
ditus,  iubentium,  duceret  Diis  secundis,  et  aequaret 
gloria,  quos  aemularetur.  Laetus  his  acclamationi- 
bus  ad  hostes  protinus  castra  movit.  24.  Validissi- 
mae  Indorum  gentes  erant,  et  bellum  impigre  para.- 
bant;  ducemque  ex  natione  Oxydracarum  spectatae 
virtutis  elegerant,  qui  sub  radicibus  montis  castra 
posuit,  lateque  ignes,  ut  speciem  multitudinis  auge- 
ret,  ostendit;  clamore  quoque  ac  sui  moris  ululatu'| 
identidem  adquiescentes  Macedonas  frustra  terrere* 
conatus.  25.  Iam  lux  appetebat,  quum  rex,  fiduciae 
ac  spei  plenus,  alacres  milites  arma  capere,  et  exire 
in  aciem  iubet.  Sed,  metune  an  seditione  oborta  in- 
ter  ipsos,  subito  profugerunt  barbari.  Certe  avios 
montes  et  impeditos  occupaverunt.  Quorum  agnien 
rex  frustra  persecutus,  impedimenta  cepit.  26.  Per- 
ventum  deinde  est  ad  oppidumOxydracarum,  inquod 

plerique  confugerant,  haud  maiore  fiducia  moenium, 
quam  armorum.  27.  Iam  admovebat  rex,  quum  va- 
tes  monere  eum  coepit,  ne  committeret,  aut  certe 
differret  obsidionem:  vitae  eius  periculum  ostendi. 
28.  Rex  Demophoonta  (is  namque  vates  erat)  in- 
tuens,  Si  quis,  inquit,te  arti  tuae  intentum  et  exta  spe- 
ctantem  sic  interpellet :  non  dubitem,  quin  incommodus 
ac  molestus  videri  tibipossit.  29.  Et  quum  ille  ita  pror- 
sus  futurum  respondisset;  Censesne,mq\nt,tantas  res, 
non  pecudum  fibras,  ante  oculos  habenti,ullum  essema- 
ius  impedimentum,  quam  vatem  superstitione  captum? 
30.  Nec  diutius  quam  respondit  moratus,  admoveri 
iubetscalas:  cunctantibus*que  ceteris  evadit  in  mu- 
rum.  Angustaniuri  corona  erat:  non  pinnae,  sicut 
alibi,  fastigium  eius  distinxerant;  sed  perpetua  lori- 
ca  obducta  transitum  sepserat.  31.  Itaque  rex  haere- 
batmagis,  quam  stabat  in  margine,  clypeo  undique 
incidentia  tela  propulsans;  nam  undique  eminus  ex 
turribus  petebatur.  32.  Nec  subire  milites  poterant, 
quia  superne  vi  telorum  obruebantur.  Tandem  ma- 
gnitudinem  periculi  pudor  vicit:  quippe  cernebant, 
cunctatione  sua  dedi  hostibus  regem.  33.  Sed  fe- 
stinando  morabantur  auxilia.  Nam  dum  pro  se  quis- 
que  certat  evadere,  oneravere  scalas;  quis  non  suffi- 
cieutibus,  devoluti,  unicam  spem  regis  fefellerunt. 
Stabat  enim  in  conspectu  tanti  exercitus,  velut  in  so- 
litudine  destitutus. 

V.  Iamque  laevam,  qua  clypeum  ad  ictus  circum- 
ferebat,  lassaverat,  clamantibus  amicis,  ut  ad  ipsos 
desiliret,  stabantque  excepturi;  quum  ille  rem  au- 
sus  est  incredibilem  atque  inauditam,  multoque  ma- 
gis  ad  famam  temeritatis,  quam  gloriae,  insignem. 

2.  Namque  in  urbem  hostium  plenam  praecipiti  saltu 
semetipse  immisit;  quum  vix  sperare  posset,  dimi- 
cantem  certe,et  non  inultum  esse  moriturum:  quippe 
antequam  assurgeret,  opprimi  poterat,  et  capi  vivus. 

3.  Sed  forte  ita  libraverat  corpus,  ut  se  pedibus  ex- 

ciperet.  Itaque  stans  initpugnam;  et  ne  circumiri 
posset,  fortuna  providerat.  4.  Vetusta  arbor,  haud 
proculmuro,  ramos  multa  fronde  vestitos,  velut  de 
industria  regem  protegentes,  obiecerat:  huius  spa- 
tioso  stipiti  corpus,  ne  circuiri  posset,  applicuit,  cly- 
peo  tela,  quae  ex  adverso  ingerebantur,  excipiens. 
5.  Nam  quum  unum  procul  tot  manus  peterent,  nemo 
tamen  audebat  propius  accedere;  missilia  ramis  plu- 
ra,  quam  clypeo ,  incidebant.  6.  Pugnabat  pro  rege 
primum  celebrati  nominis  fama;  deinde  desperatio, 
magnum  ad  honeste  moriendum  incitamentum.  7. 
Sed  quum  subinde  hostis  afflueret,iam  ingentem  vim 
telorum  exceperat  clypeo;  iam  galeam  saxa  perfre- 
gerant;  iam  continuo  labore  gravia  genua  succide- 
rant.  8.  Itaque  contemtim  et  incaute,  qui  proximi 
steterant,incurrerunt:  e  quibus  duos  gladio  ita  exce- 
pit,  ut  ante  ipsum  exanimes  procumberent.  Nec 
cuiquam  deinde  propius  incessendi  eum  animus 
fuit:  procul  iacula  sagittasque  mittebant.  9.  llle  ad 
omnes  ictus  expositus,  aegre  iam  exceptum  popliti- 
bus  corpus  tuebatur;  donec  Indus  duorum  cubitorum 
sagittam  (namque  Indis,  ut  antea  diximus,  huius  ma- 
gnitudinis  sagittae  erant)  ita  excussit,  ut  per  thora- 
cem  paullum  super  latus  dextrum  infigeretur.  10. 
Quo  vulnere  afflictus,  magna  vi  sanguinis  emicante, 
remisit  arma  moribundo  similis,  adeoque  resolutus, 
ut  ne  ad  vellendum  quidem  telum  sufficeret  dextra. 
Itaque  ad  exspoliandum  corpus,  qui  vulneraverat 
alacer  gaudio  accurrit.  11.  Quem  ut  iniicere  corpo- 
ri  suo  manus  sensit,  credo,  ultimi  dedecoris  indigni- 
tate  commotus,  linquentem  revocavit  animum,  et  nu- 
dum  hostis  latus  subiecto  mucrone  hausit.  12.  Iace- 
bant  circa  regem  tria  corpora,procul  stupentibus  ce- 
teris.  llle  ut,  antequam  ultimus  spiritus  deficeret, 
dimicans  iam  exstingueretur,  clypeo  se  allevare  co- 
natus  est;  13.  et  postquam  ad  connitendum  nihil  su- 
pererat  virium,  dextra  impendentes  ramos  comple- 

xus,  tentabat  assurgere.  Sed  ne  sicquidem  potens 
corporis,  nirsus  in  genua  procumbit;  nianu  provo- 
cans  hostes,  si  quis  congredi  auderet.  14.  Tandein 
Peucestes  per  aliam  oppidi  partem,  deturbatis  pro- 
pugnatoribus,  muri  vestigia  persequens,  regi  super- 
venit.  15.  Quo  conspecto  Alexander,  iamnonvitae 
suae,  sed  mortis  solatium  supervenisse  ratus,  clypeo 
fatigatum  corpus  excepit.  Subit  inde  Timaeus:  et 
paullo  post  Leonnatus:  huic  Aristonus  supervenit. 
16.  Indi  quoque,  quum  intra  moenia  regem  esse  com- 
perissent,  omissis  ceteris  illuc  concurrerunt,  urge- 
bantque  protegentes.  Ex  quibus  Timaeus,  multis 
adverso  corpore  vulneribus  acceptis,  egregiaque 
edita  pugna,  cecidit:  17.  Peucestes  quoque  tribus 
iaculis  confossus,  non  se  tamen  scuto,  sed  regem 
tuebatur:  Leonnatus,  dum  avide  ruentes  barbaros 
submovet,  cervice  graviter  icta,  semianimis  procu- 
buit  ante  regis  pedes.  18.  Iam  et  Peucestes  vulneri- 
bus  fatigatus  submiserat  clypeum:  in  Aristono  spes 
uitima  haerebat.  Hic  quoque  graviter  saucius  tan- 
tam  vim  hostium  ultra  sustinere  non  poterat.  19. 
Inter  haec  ad  Macedonas  regem  cecidisse  fama  per- 
lata  est.  Terruisset  alios,  quod  illos  incitavit.  Nam- 
que  periculi  omnis  immemores,  dolabris  perfregere 
murum;  et  qua  moliti  erant  aditum,  irrupere  in  ur- 
bem,  Indosque  plures  fugientes,  quam  congredi  au- 
sos,  ceciderunt.  20.  Non  senibus,  non  feminis,  non 
infantibus  parcitur;  quisquis  occurrerat,  ab  illo  vul- 
neratum  regem  esse  credebant.  Tandemque  inter- 
necione  hostium  iustae  irae  parentatum  est.  21. 
Ptolemaeum,  qui  postea  regnavit,  huic  pugnae  ad- 
fuisse ,  auctor  est  Clitarchus  et  Timagenes.  Sed 
ipse,  sciiicet  gloriae  suae  non  refragatus,  abfuisse 
se,  missum  in  expeditionem,  memoriae  tradidit. 
Tanta  componentium  vetusta  rerum  monumenta,  vel 
securitas,  vel  par  huic  vitium,  credulitas  fuit.  22. 
Iiege  in  tabernaculum  relato,  medici  lignum  sagittae 

corpori  infixum,  ita  ne  spiculum  moveretur,  absci- 
dunt.  23.  Corpore  deinde  nudato  animadvertunt 
hamos  inesse  telo;  nec  aliter  id  sine  pernicie  corpo- 
ris  extrahi  posse,  quam  ut  secando  vulnus  augerent. 
24.  Ceterum  ne  secantes  profluvium  sanguinis  occu- 
paret,  verebantur;  quippe  ingens  telum  adactum 
erat,  et  penetrasse  in  viscera  videbatur.  25.  Crito- 
bulus,  inter  medicos  artis  eximiae,  sed  in  tanto  peri- 
culo  territus,manus  admovere  metuebat,  ne  in  ipsius 
caput  parum  prosperae  curationis  recideret  eventus. 
26.  Lacrimantem  eum  ac  metuentem,  et  sollicitudine 
propemodum  exsanguem,  rex  conspexerat.  Quid, 
inquit,  quodve  tempus  exspectas,  etnon  quamprimum 
hoc  dolore  me  saltem  moriturum  liberas?  An  times,  ne 
reus  sis,  quum  insanabile  vulnus  acceperim?  2T.  At 
Critobulus  tandem,  vel  finito  vel  dissimulato  metu, 
hortari  eum  coepit,  ut  se  continendum  praeberet, 
dum  spiculum  evelleret:  etiam  levem  corporis  mo- 
tum  noxium  fore.  28.  Rex  quum  affirmasset,  nihil 
opus  esse  iis,  qui  semet  continerent;  sicut  praece- 
ptum  erat,  sine  motu  praebuit  corpus.  lgitur  pate- 
facto  latius  vulnere,  et  spiculo  evulso,  ingens  vis 
sanguinis  manare  coepit;  linquique  animo  rex,  et 
caligine  oculis  otfusa,  veluti  moribundus  extendi. 
29.  Quumque  profluvium  medicamentis  frustra  inhi- 
berent,  clamor  simul  atque  ploratus  amicorum  ori- 
tur,  regem  exspirasse  credentium.  Tandem  consti- 
tit  sanguis,  paullatimque  animum  recepit,  et  circum- 
stantes  coepit  agnoscere.  30.  Toto  eo  die  ac  nocte, 
quae  secuta  est,  armatus  exercitus  regiam  obsedit, 
confessus  omnes  unius  spiritu  vivere.  Nec  prius  re- 
cesserunt,  quam  compertum  est,  somno  paullisper 
adquiescere.  Hinc  certiorem  spem  salutis  eius  in 
castra  retulerunt. 

VI.  Rex  septem  diebus  curato  vulnere,  necdum 
obducta  cicatrice,  quum  audisset,  convaluisse  apud 
barbaros  famam  mortis  suae;  duobus  navigiis  iun- 

ctis,  statui  in  medium  undique  conspicuum  taberna- 
culum  iussit,  ex  quo  se  ostenderet  perisse  credenti- 
bus.  Conspectusque  ab  incolis,  spem  hostium  falso 
nuntio  conceptam  inhibuit.  2.  Secundo  deinde  amne 
defluxit,  aliquantum  intervalli  a  cetera  classe  prae- 
cipiens,  ne  quies,  corpori  invalido  adhuc  necessaria, 
pulsu  remorum  impediretur.  3.  Quarto  postquam 
navigare  coeperat  die,  pervenit  in  regionem,  deser- 
tam  quidem  ab  incolis,sed  frumento  et  pecoribus  ab- 
undantem.  Placuit  is  locus  et  ad  suam,  et  ad  mili- 
tum  requiem.  4.  Mos  erat  principibus  amicorum  et 
custodibus  corporis,  excubare  ante  praetorium,  quo- 
ties  regi  adversa  valetudo  incidisset.  Hoc  tum  more 
quoque  servato,  universi  cubiculum  eius  intrant.  5. 
llle  sollicitus,  ne  quid  novi  afferrent,  quia  simul  ve- 
nerant,  percontatur,  num  hostium  recens  nuntiare- 
tur  adventus.  6.  At  Craterus,  cui  mandatum  erat,  ut 
amicorum  preces  perferret  ad  eum,  Credisne,  inquit, 
adventu  magis  hostium,  ut  iam  in  vallo  consisterent, 
quam  cura  salutis  tuae,  ut  nunc  est  tibi  vilis,  nos  esse 
sollicitos?  7.  Quantalibet  vis  omnium  gentium  con- 
spiret  in  nos;  impleat  armis  virisque  totum  orbem; 
classibus  maria  consternat ;  inusitatas  belluas  inducat: 
tu  nos  praestabis  invictos.  8.  Sed  quis  deorum  Jioc 
Macedoniae  columen  ac  sidus  diuturnumfore  polliceri 
potest,quum  tam  avide  manifestis  periculis  offeras  cor- 
pus,  oblitus  tot  civium  animas  trahere  te  in  casum?  9. 
Quis  enim  tibi  superstes  aut  optat  esse,  autpotest?  Eo 
pervenimus,  auspicium  atque  imperium  seculi  tuum, 
unde,  nisi  te  reduce,  nulli  adpenates  suos  iter  est.  10. 
Qui  si  adhuc  de  Persidis  regno  cum  Dario  dimicares; 
etsi  nemo  vellet,  tamen  ne  admirari  quidem posset,  tam 
promtae  esse  te  ad  omne  discrimen  audaciae.  Nam  ubi 
paria  sunt  periculum  ac  praemium,  et  secundis  rebus 
amplior  fructus  est,  et  adversis  solatium  maius.  II. 
Tuo  vero  capite  ignobilem  vicum  emi,  quis  ferat,  non 
tuorum  modo  militum,sed  ullius  etiam  gentis  barbarae 

[civis],  qui  tuam  magnitudinem  novitt  12.  Horret 
animus  cogitatione  rei,  quam  paullo  ante  vidimus. 
Eloqui  timeo,  invicti  corporis  spoliis  inertissimos  ma- 
nusfuisse  iniecturos ,  nisi  te  interceptum  misericors  in 
nos  fortuna  servasset.  Totidem  proditores,  totidem 
desertores  sumus ,  quotte  nonpotuimus  persequi.  13. 
Universos  licet  milites  ignominia  notes;  nemo  recusa- 
bit  luere  id,  quod  ne  admitteret,  praestare  non  potuit. 
Patere  nos,  quaeso,  alio  modo  esse  viles  tibi.  14.  Quo- 
cunque  iusseris,  ibimus.  Obscura  bella  et  ignobiles 
pugnas  nobis  deposcimus.  Temetipsum  ad  ea  serva 
[pericula],  quae  magnitudinem  tuam  capiunt.  Cito 
gloria  obsolescit  in  sordidis  hostibus:  nec  quidquamin- 
dignius  est,  quam  consumi  eam,  ubi  nonpossit  ostendi. 
15.  Eadem  fere  Ptolemaeus,  et  similia  iis  ceteri. 
lamque  confusis  yocibus  flentes  eum  orabant,  ut  tan- 
dem  exsatiatae  laudi  modum  faceret,  ac  saluti  suae, 
id  est  publicae,  parceret.  16.  Grata  erat  regi  pietas 
amicorum.  Itaque  singulos  familiarius  ampiexus 
considere  iubet.  17.  Altiusque  sermone  repetito, 
Vobis  quidem,  inquit,  o  fidissimi  piissimique  civium 
atque  amicorum,  grates  ago  habeoque,  non  solum  eo 
nomine,  quod  hodie  salutem  meam  vestrae  praeponitis, 
sed  quod  a  primordiis  belli  nullum  erga  me  benevolen- 
tiae  pignus  atque  indicium  omisistis:  adeo  ut  confiten- 
dum  sit,  nunquam  mihi  vitam  meam  fuisse  tam  caram, 
quam  esse  coepit,  utvobis  diufruipossim.  18.  Ceterum 
iion  eadem  est  cogitatio  eorum,  quipro  memorioptant, 
et  mea :  qui  quidem  hanc  benevolentiam  vestram  virtu- 
te  meruisse  me  iudico.  Vos  enim  diuturnum  fructum 
ex  me,  forsitan  etiam  perpetuum,  percipere  cupitis : 
ego  me  metior  non  aetatis  spatio,  sed  gloriae.  19.  Li- 
cuit,  paternis  opibus  contento,  intra  Macedoniae  ter- 
minosper  otium  corporis  exspectare  obscuram  et  igno- 
bilem  senectutem.  Quamquam  nepigri  quidem  sibifa- 
ta  disponunt:  sed  unicum  bonum  diuturnam  vitam  ae- 
stimantes  saepe  acerba  mors  occupat.    Verum  ego,  qui 

non  annos  meos,  sed  victorias  numero ,  si  munerafor- 
tanae  bene  computo,  diu  vixi.  20.  Orsus  a  Macedonia 
imperium,  Graeciam  teneo:  Thraciam  et  Illyrios  sub- 
egi;  Triballis  Medisque  imperito :  Asiam,  qua  Helles- 
ponto,  qua  rubro  mari  alluitur,  possideo:  iamque  haud 
procul  absum  afine  mundi;  quem  egressus,  aliam  na- 
turam,  alium  orbem  aperire  mihistatui.  21.  Ex  Asia 
in  Europae  terminos  momento  unius  horae  transivi. 
Yictor  utriusque  regionis post  nonum  regni  mei,  post 
vigesimum  atque  octavum  aetatis  annum,  videorne  vo- 
bis  in  excolenda  gloria,  cui  me  uni  devovi,  posse  cessa- 
re?  Ego  vero  non  deero;  et  ubicunque  pugnabo ,  in 
theatro  terrarum  orbis  esse  me  credam.  22.  Dabo 
nobilitatem  ignobilibus  locis:  aperiam  cunctis  gentibus 
terras,  quas  natura  longe  submoverat.  In  his  operibus 
exstingui  mihi,  (sifors  itaferet) ,  pulchrum  est.  Ea 
stirpe  sum  genitus,  ut  multam  prius,  quamlongam  vi- 
tam  debeam  optare.  23.  Obsecro  vos,  cogitate  nos 
pervenisse  in  terras,  quibus  feminae  ob  virtutem  cele- 
berrimum  nomen  est.  Quas  urbes  Semiramis  condidit! 
quas  gentes  redegit  inpotestatem!  quanta  opera  moli- 
ta  est!  Nondu?n  feminam  aequavimus  gloria,  et  iam 
\nos  laudis  satietas  cepit?  Dii  faveant,  maiora  adhuc 
irestant.  24.  Sedita  nostra  erunt,  quae  nondum  atti- 
\gimus,  si  nihil  parvum  duxerimus,  in  quo  magnae glo- 
)  riae  locus  est.  Vos  modo  me  ab  intestina  fraude  et  do- 
Imesticorum  insidiis  praestate  securum :  belli  Martisque 
\discrimen  impavidus  subibo.  25.  Philippus  in  acie  tu- 
tior,  quam  in  theatro,fuit:  hostium  manus  saepe  vita- 
vit;  suorum  effugere  non  valuit.  Aliorum  quoque  re- 
gum  exitus  si  reputaveritis,  plures  a  suis,  quam  ab  ho- 
ste,interemtos  numerabitis.  26.  Ceterum  quoniam  olim 
rei  agitatae  in  animo  meo  nunc promendae  occasio  ob- 
lata  est;  mihi  maximus  laborum  atque  operum  meorum 
erit fructus,  si  Olympias  mater  immortalitati  conse- 
cretur,  quandocunque  excesseritvila.  Hoc,  silicuerit, 
ipse  praestabo:  si  me praeceperit  fatum,  vobis  mandas- 
Curtius.  Aa 

se  mementote.    Ac  tum  quidem  amicos  dimisit:  cete- 
rum  per  complures  dies  ibi  stativa  habuit. 

VII.  Haec  dum  in  India  geruntur,  Graeci  milites, 
nuper  in  colonias  a  rege  deducti  circa  Bactra,  orta 
inter  ipsos  seditione,  defecerant,  non  tam  Alexandro 
infensi,  quam  metu  supplicii.  2.  Quippe  occisis  qui- 
busdam  popularium,  qui  validiores  erant,  arma  spe- 
ctare  coeperunt;  et  Bactriana  arce,  quae  quasi  negli- 
gentius  asservata  erat,occupata,barbaros  quoque  in 
societatem  defectionis  impulerant.  3.  Athenodorus 
erat  princeps  eorum,  qui  regis  quoque  nomen  assum- 
pserat,  non  tam  imperii  cupidine,  quam  in  patriam 
revertendi  cum  iis,  qui  auctoritatem  ipsius  seque- 
bantur.  4.  Huic  Bicon  quidam  nationis  eiusdem,  sed 
ob  aemulationem  infestus,  comparavit  insidias,  invi- 
tatumque  ad  epulas,  per  Boxum  quendam  Maceria- 
num  in  convivio  occidit.  5.  Postero  die  concione 
advocata,  Bicon  ultro  insidiatum  sibi  Athenodorum 
plerisque  persuaserat.  Sed  aliis  suspecta  fraus  erat 
Biconis,  et  paullatim  in  plures  coepit  manare  suspi- 
cio.  6.  Itaque  Graeci  milites  arma  capiunt,  occisuri 
Biconem,  si  daretur  occasio.  Ceterum  principes  eo- 
rum  iram  multitudinis  mitigaverunt.  7.  Praeter 
spem  suam  Bicon  praesenti  periculo  ereptus,  paullo 
post  insidiatus  auctoribus  salutis  suae  est:  cuius  do- 
lo  cognito,  et  ipsum  comprehenderunt,  et  Boxum. 
8.  CeterumBoxum  protinus  placuit  interfici:  Bico- 
nem  etiam  per  cruciatum  necari.  Iamque  corpori 
tormenta  admovebantur,  quum  [Graeci]  milites,  in- 
certum  ob  quam  causam,  lymphatis  similes  ad  arma 
discurrunt.  9.  Quorum  fremitu  exaudito,  qui  tor- 
quere  Biconem  iussi  erant,  omisere,  veriti,  ne  id  fa« 
cere  tumultuantium  vociferatione  prohiberentur.  10. 
Ille,  sicut  nudatus  erat,  pervenit  ad  Graecos ;  et  mi- 
serabilis  facies  supplicio  destinati  in  diversum  ani- 
mos  repente  mutavit,  dimittique  eum  iusserunt.  11. 
Hoc  modo  poena  bis  liberatus,  cum  ceteris,  qui  oo- 

lonias  a  rege  attributas  reliquerunt,  revertit  in  pa- 
triam.  Haec  circa  Bactra  et  Scytharum  terminos 
gesta.  12.  Interim  regem  duarum  gentium,  de  qui- 
bus  ante  dictum  est,  centum  legati  adeunt.  Omnes 
curru  vehebantur,  eximia  magnitudine  corporum,de- 
coro  habitu;  lineae  vestes  intextae  auro,  purpuraque 
distinctae.  13.  Ei  se  dedere  ipsos,  urbes,  agrosque, 
referebant;  per  tot  aetates  inviolatam  libertatem  ii- 
lius  primum  fidei  ditionique  permissuros.  Deos  sibi 
deditionis  auctores,  non  metum;  quippe  intactis  vi- 
ribus  iugum  excipere.  14.  Rex,  consilio  habito,  de- 
ditos  in  fidem  accepit,  stipendio,  quod  Arachosiis 
utraque  natio  pensitabat,  imposito  ;  praeterea  II  mil- 
lia  et  D  equites  imperati.  Ea  omnia  obedienter  a 
barbaris  facta.  15.  Invitatis  deinde  ad  epulas  legatis 
gentium  regulisque,  exornari  convivium  iussit.  Cen- 
tum  aurei  lecti  modicis  intervallis  positi  erant;  lectis 
circumdederat  aulaea,  purpura  auroque  fulgentia; 
quidquid  aut  apud  Persas  vetere  luxu ,  aut  apud  Ma- 
cedonas  nova  immutatione  corruptum  erat,  confusis 
utriusque  gentis  vitiis  in  illo  convivio  ostendens. 
16,  Intererat  epulis  Dioxippus  Atheniensis,  pugil 
nobilis,  et  ob  eximiam  virtutem  virium  regi  pernotus 
et  gratus.  Invidi  malignique  increpabant  per  seria 
et  ludum,  saginati  corporis  sequi  inutilem  belluam  : 
quum  ipsi  proelium  inirent,  oleo  madentem  praepa- 
rare  ventrem  epulis.  17.  Eadem  igitur  in  convivio 
Horratas  Macedo  iam  temulentus  exprobrare  ei  coe- 
pit,  et  postulare,  ut,  si  vir  esset,  postero  die  secum 
ferro  decerneret:  regem  tandem  vel  de  sua  temerita- 
te,  vel  de  illius  ignaviaiudicaturum.  18.  EtaDio- 
xippo,  contemtim  militarem  eludente  ferociam,  ac- 
cepta  conditio  est.  Ac  postero  die  rex,  quum  etiam 
acrius  certamen  exposcerent,  quia  deterrere  non  po- 
terat,  destinata  exsequi  passus  est.  19.  Ingens  hic 
militum,  inter  quos  erant  Graeci,  qui  Dioxippo  stu- 
debant,  convenerat  multitudo.     Macedo  iusta  arma 

sumserat;  aereum  clypeum,  hastam,  quam  sarissam 
vocant,  laeva  tenens,  dextra  lanceam:  gladioque  cin- 
ctus,  velut  cum  pluribus  simul  dimicaturus.  20.  Dio- 
xippus,  oleo  nitens  et  coronatus,  laeva  puniceum 
amiculum,  dextra  validum  nodosumque  stipitem 
praeferebat.  Ea  ipsa  res  omnium  animos  exspecta- 
tione  suspenderat:  quippe  armato  congredi  nudum, 
dementia,  non  temeritas,  videbatur.  21.  Igitur  Ma- 
cedo,  haud  dubius  eminus  interfici  posse,  lanceam 
emisit;  quam  Dioxippus  quum  exigua  corporis  de- 
clinatione  vitasset,  antequam  ille  hastam  transferret 
in  dextram,  assiluit,  et  stipite  mediam  eam  fregit. 
22.  Amisso  utroque  telo,  Macedo  gladium  coeperat 
stringere.  Quem,  occupatum  complexu,  pedibus  re- 
pente  subductis,  Dioxippus  arietavit  in  terram,  ere- 
ptoque  gladio,  pedem  super  cervicem  iacentis  impo- 
suit,  stipitem  intentans,  elisurusque  eo  victum,  ni 
prohibitus  esset  a  rege.  23.  Tristis  spectaculi  even- 
tus,  non  Macedonibus  modo,  sed  etiam  Alexandro 
fuit,  maxime  quiabarbari  affuerant:  quippe  celebra- 
tamMacedonum  fortitudinem  ad  ludibrium  recidisse 
[verebatur].  24.  Hinc  ad  criminationem  invidorum 
adapertae  sunt  aures  regis.  Et  post  paucos  dies  in- 
ter  epulas  aureum  poculum  ex  composito  subduci- 
tur:  ministrique,  quasi  amisissent,  quod  amoverant, 
regem  adeunt.  25.  Saepe  minus  est  constantiae  in 
rubore,  quam  in  culpa.  Coniectum  oculorum,  quibus 
ut  fur  destinabatur,  Dioxippus  ferre  nonpotuit:  et 
quum  excessisset  convivio,  literis  conscriptis,  quae 
regi  redderentur,  ferro  se  interemit.  26.  Graviter 
mortem  eius  tulit  rex,  existimans  indignationis  esse, 
non  poenitentiae  testem:  utique  postquam  falso  insi- 
mulatum  eum,  nimium  invidorum  gaudium  ostendit. 
VIII.  Indorum  legati  dimissi  domos,  paucis  post 
diebus  cum  donis  revertuntur.  Trecenti  erant  equi, 
mille  triginta  currus,  quos  quadriiugi  equi  ducebant, 
lineae  vestis  aliquantum,  mille  scuta  Indica,  et  ferri 

candidi  talenta  centum;  2.  leonesque  rarae  magnitu- 
dinis,  ettigres,  utrumque  animal  ad  mansuetudinem 
domitum;  lacertarum  quoque  ingentium  pelles,  et 
dorsa  testudinum.  3.  Cratero  deinde  imperat  rex, 
haud  procul  amne,  per  quem  erat  ipse  navigaturus, 
copias  duceret:  eos  autem,  qui  comitari  eum  sole- 
bant,  imponit  in  naves,  et  in  fines  Mallorum  secundo 
amne  devehitur.  4.  Inde  Saharcas  adiit,  validam  ln- 
diae  gentem,  quae  populi,  non  regum  imperio  rege- 
batur.  Sexaginta  millia  peditum  habebant,  equitum 
sexmillia:  has  copias  currus  quingenti  sequebantur. 
Tres  duces  spectatos  virtute  bellica  elegerant.  5. 
At  qui  in  agris  erant  proximi  flumini,  (frequentes  au- 
tem  vicos,  maxime  in  ripa,  habebant)ut  videre  totum 
amnem,  qua  prospici  poterat,  navigiis  constratum,  et 
tot  millium  arma  fulgentia,  territi  nova  facie,  deo- 
rum  exercitum,  et  alium  Liberum  patrem,  celebre  in 
illis  gentibus  nomen,  adventare  credebant.  6.  Hinc 
militum  clamor,  hinc  remorum  pulsus,  variaeque 
nautarum  voces  hortantium,  pavidas  aures  impleve- 
rant.  7.  Ergo  universi  ad  eos,  qui  in  armis  erant, 
currunt,  furere  clamitantes,  cum  diis  proelium  initu- 
ros.  Navigia  non  posse  numerari,  quae  invictos  ve- 
herent.  Tantumque  in  exercitum  suorum  intulere 
terroris,  ut  legatos  mitterent  gentem  dedituros.  8. 
His  in  fidem  acceptis,  ad  alias  deinde  gentes  quarto 
die  pervenit.  Nihilo  plus  animi  his  fuit,  quam  ceteris 
fuerat.  Itaque  oppido  ibi  condito,  quodAlexandriam 
appellari  iusserat,  fines  eorum,  qui  Musicani  appel- 
lantur,  intravit.  9.  Hic  de  Teriolte  satrape,  quem 
Paropamisadis  praefecerat,  iisdem  arguentibus  co- 
gnovit:  multaque  avare  ac  superbe  fecisse  convictum 
interfici  iussit.  10.  Oxyartes,  praetor  Bactrianorum, 
non  absolutus  modo  ,  sed  etiam  iure  amplioris  impe- 
rii  donatus  est.  Finibus  Musicanis  deinde  in  ditio- 
neni  redactis,  urbi  eorum  praesidium  imposuit.  11. 
Inde  Praestos,  et  ipsam  Indiae  gentem,  perventum 

est.  Porticanus  rex  erat,  qui  se  munitae  urbi  cum 
magna  manu  popularium  incluserat.  Hanc  Alexan- 
der  tertio  die,  quam  coeperat  obsidere,  expugnavit. 
12.  EtPorticanus,quum  in  arcem  confugisset,  legatos 
de  conditione  deditionis  misit  ad  regem:  sed  ante- 
quam  adirent  eum,  duae  turres  cum  ingenti  fragore 
prociderant,  per  quarum  ruinas  Macedones  evasere 
in  arcem;  qua  capta,  Porticanus  cum  paucis  repu- 
gnans  occiditur.  13.  Diruta  igitur  arce,  et  omnibus 
captivis  venundatis,  Sabi  regis  fines  ingressus  est; 
multisque  oppidis  in  fidem  acceptis,  validissimam 
gentis  urbem  cuniculo  cepit.  14.  Barbaris  simile 
monstri  visum  est,  rudibus  militarium  operum ;  quip- 
pe  in  media  ferme  urbe  armati  e  terra  exsistebant, 
nullo  suifossi  specus  ante  vestigio  facto.  15.  Octo- 
ginta  millia  Indorum  in  ea  regione  caesa  Clitarchus 
est  auctor,  multosque  captivos  sub  corona  venisse. 
16*.  Rursus  Musicani  defecerunt,  ad  quos  opprimen- 
dos  missus  est  Pithon,  qui  captum  principem  gentis, 
eundemque  defectionis  auctorem,  adduxit  ad  regem. 
Quo  Alexander  in  crucem  sublato  rursus  amnem,  in 
quo  classem  exspectare  se  iusserat,  repetit.  17. 
Quarto  deinde  die  secundo  amne  pervenit  ad  oppi- 
dum,  quod  in  regno  erat  Sabi.  Nuper  se  ille  dedide- 
rat,  sed  oppidani  detrectabant  imperium,  et  clause- 
rant  portas.  18.  Quorum  paucitate  contemta,  rex 
quingentos  Agrianos  moenia  subire  iusserat,  et  sen- 
sim  recedentes  elicere  extra  muros  hostem,  secutu- 
rum  profecto,  si  fugere  eos  crederet.  19.  Agriani, 
sicut  imperatum  erat,  lacessito  hoste,  subito  terga 
vertunt;  quos  barbari  effuse  sequentes,  in  alios,  in- 
ter  quos  ipse  rex  erat,  incidunt.  Renovato  ergo 
proelio,  ex  tribus  millibus  barbarorum  quingenti 
caesi  sunt,  mille  capti,  ceteri  moenibus  urbis  inclusi. 
20.  Sed  non  ut  prima  specie  laeta  victoria,  ita  eventu 
quoque  fuit:  quippe  barbari  veneno  tinxerant  gla- 
dios.     Itaque  saucii  subinde  exspirabant;  nec  causa 

tam  strenuae  mortis  excogitari  poterat  a  medicis, 
quum  etiam  leves  plagae  insanabiles  essent.  21. 
Barbari  autem  speraverant,  incautum  ettemerarium 
regem  excipi  posse.  Et  forte,  inter  promtissimos  di- 
micans,  intactus  evaserat.  22.  Praecipue  Ptole- 
maeus,  laevo  humero  leviter  quidem  saucius,  sed 
maiore  periculo  quam  vulnere  affectus,  regis  sollici- 
tudinem  in  se  converterat.  Sanguine  coniunctus 
erat,  et  quidam  Philippo  genitum  esse  credebant; 
certe  pellice  eius  ortum  constabat.  23.  Idem  corpo- 
ris  custos,  promtissimusque  bellator;  et  pacis  arti- 
bus  quam  militiae  maior  et  clarior,  modico  civilique 
cultu,  liberalis  in  primis,  adituque  facilis,  nihil  ex 
fastu  regio  assumserat.  24.  Ob  haec  regi  an  popu- 
lanbus  carior  esset,  dubitari  poterat:  tum  certe  pri- 
mum  expertus  suorum  animos,  adeo  ut  fortunam,  in 
quam  postea  ascendit,  in  illo  periculo  Macedones 
ominati  esse  videantur.  25.  Quippe  non  levior  illis 
Ptolemaei  fuit  cura,  quamregis:  qui,  et  proelio  et 
sollicitudine  fatigatus,  quum  Ptolemaeo  assideret, 
lectum,  in  quo  ipse  adquiesceret,  iussit  inferri.  26. 
In  quem  ut  se  recepit,  protinus  altior  insecutus  est 
somnus.  Ex  quo  excitatus,  per  quietem  vidisse  se 
exponit  speciem  draconis  oblatam  herbam  ferentis 
ore,  quam  veneni  remedium  esse  monstrasset.  27. 
Colorem  quoque  herbae  referebat,agniturum,  si  quis 
reperisset,afrirmans.  Inventam  deinde,quippe  a  mul- 
tiseratrequisita,vulneriimposuit:protinusquedolore 
finito,  intra  breve  spatium  cicatrix  quoque  obducta 
est.  28.  Barbaros  ut  prima  spes  fefellerat,seipsos  ur- 
bemque  dediderunt.  Hinc  in  proximamgentemPata- 
liam  perventumest.  RexeratMoeris,quiurbe  deserta 
in  montes  profugerat.  29.  Itaque  Alexander  oppido 
potitur,  agrosque  populatur.  Magnae  inde  praedae 
actae  suntpecorum  armentorumque,  magna  vis  reper- 
ta  frumenti.  30.  Ducibus  deinde  sumtis  amnis  peri- 
tis,  defluxit  ad  insulam  medio  ferme  alveo  enatam. 

IX.  Ibi  diutius  subsistere  coactus,  quia  duces  so- 
cordius  asservati  profugerant,misit  qui  conquirerent 
alios ;  nec  repertis,pervicax  cupido  visendi  Oceanum, 
adeundique  terminos  mundi,  adegit  ut  sine  regionis 
peritis,  flumini  ignoto  caput  suum,  totque  fortissi- 
morum  virorum  salutem  permitteret.  2.  Navigabant 
ergo,  omnium  per  quae  ferebantur  ignari.  Quantum 
inde  abesset  mare,  quae  gentes  colerent,  quam  placi- 
dum  amnis  os,  quam  patiens  longarum  navium  esset, 
anceps  et  caeca  aestimatio  augurabatur.  Unum  erat 
temeritatis  solatium,  perpetua  felicitas.  3.  Iam 
CCCCstadia  processerant,  quum  gubernatores  ag.no- 
scere  ipsos  auram  maris  ,  et  haud  procul  videri  sibi 
Oceanum  abesse,  indicant  regi.  4.  Laetus  ille  hor- 
tari  nauticos  coepit,  incumberent  remis.  Adesse 
finem  laboris  omnibus  votis  expetitum.  Iam  nihil 
gloriae  deesse;  nihil  obstare  virtuti:  sine  ulloMartis 
discrimine,  sine  sanguine  orbem  terrae  ab  illis  capi. 
Ne  naturam  quidem  longius  posse  procedere.  Brevi 
incognita,  nisi  immortalibus,  esse  visuros.  5.  Pau- 
cos  tamen  navigio  emisit  in  ripam,  qui  agrestes  va- 
gos  exciperent,  e  quibus  certiora  nosci  posse  spera- 
bat.  Illi  scrutati  omnia  tuguria,  tandem  latentes  re- 
perere.  6.  Qui  interrogati,  quam  procul  abesset  ma- 
re  (  responderunt,nullum  ipsos  mare  ne  fama  quidem 
accepisse:  ceterum  tertio  die  perveniri  posse  ad 
aquam  amaram,  quae  corrumperet  dulcem.  Intelle- 
ctum  est,  mare  destinari  ab  ignaris  naturae  eius.  7. 
Itaque  ingenti  alacritate  nautici  remigant,  et  proxi- 
mo  quoque  die,  quo  propius  spes  admovebatur,  cre- 
scebat  ardor  animorum.  Tertio  iam  die  mixtum  flu- 
mini  subibat  mare,  leni  adhuc  aestu  confundente 
dispares  undas.  8.  Tum  aliam  insulam  medio  amni 
sitam  evecti  paullo  lentius,  quia  cursus  aestu  rever- 
berabatur,  applicant  classem,  et  ad  commeatus  pe- 
tendos  discurrunt,  securi  casus  eius,  qui  supervenit 
ignaris.    9.  Tertia  ferme  hora  erat,  quum  statavice 

Oceanus  exaestuans  invehi  coepit,  et  retro  flumen 
urgere.  Quod  primo  coercitum,  deinde  vehementius 
pulsum,  maiore  impetu  adversum  agebatur,  quam 
torrentia  praecipiti  alveo  incurrunt.  10.  Ignota  vul- 
go  freti  natura  erat,  monstraque  et  irae  Deum  indi- 
cia  cernere  videbantur.  Identidem  intumescere  ma- 
re,etin  campos  paullo  ante  siccos  descendere  super- 
fusum.  11.  lamque  levatis  navigiis,  et  tota  classe 
dispersa,  qui  expositi  erant,undique  et  naves  trepidi 
et  improviso  malo  attoniti  recurrunt.  12.  Sed  in  tu- 
multu  festinatio  quoque  tarda  est.  Hi  contis  navi- 
gia  appellebant;  hi  dum  remos  aptari  prohibebant, 
consederant.  13.  Quidam  enavigare  properantes, 
sed  non  exspectatis,  qui  simul  esse  debebant,  clauda 
et  inhabilia  navigia  languide  moliebantur:  aliae  na- 
vium  inconsulte  ruentes  non  receperant;  pariterque 
et  multitudo,  et  paucitas  festinantes  morabatur.  14. 
Clamor  hinc  exspectare,  hinc  ire  iubentium,  disso- 
naeque  voces  nusquam  idem  ac  unum  tendentium, 
non  oculorum  modo  usum,  sed  etiam  aurium  abstu- 
lerant.  15.  Ne  in  gubernatoribus  quidem  quidquam 
opis  erat,  quorum  nec  exaudiri  vox  a  tumultuantibus 
poterat,  nec  imperium  aterritis  incompositisque  ser- 
vari.  16.  Ergo  collidi  inter  se  naves,  abstergerique 
invicem  remi,  et  alii  aliorum  navigia  urgere  coepe- 
runt.  Crederes  non  unius  exercitus  classem  vehi, 
sed  duorum  navale  inisse  certamen.  17.  Incutieban- 
tur  puppibus  prorae;  premebantur  a  sequentibus,  qui 
antecedentes  turbaverant:  iurgantium  ira  pervenie- 
bat  etiam  ad  manus.  18.  Iamque  aestus  totos  circa 
flumen  campos  inundaverat,  tumulis  dumtaxat  emi- 
nentibus,  velut  insulis  parvis:  in  quos  plerique  trepi- 
di,  omissis  navigiis,  enare  coeperunt.  19.  Dispersa 
classis  partim  in  praealta  aqua  stabat,  qua  subsede- 
rant  valles,  partim  in  vado  haerebat,  utcunque  inae- 
quale  terrae  fastigium  occupaverant  undae :  quum 
subito  novus,  et  pristino  maior  terror  incutitur.     20. 

Reciprocari  coepit  mare,magno  tractu  aquis  in  suum 
fretum  recurrentibus;  reddebatque  terras  paullo  an- 
te  profundo  salo  mersas*  Igitur  destituta  navigia 
alia  praecipitantur  in  proras,  alia  in  latera  procum- 
bunt.  Strati  erant  campi  sarcinis,  armis ,  avulsarum 
tabularum  remorumque  fragmentis.  21.  Miles  nec 
egredi  in  terram,  nec  in  naves  subsistere  audebat ; 
identidem  praesentibus  graviora,  quae  sequerentur, 
exspectans.  Vix  quae  perpetiebantur,  videre  ipsos 
credebant,  in  sicco  naufragia,  in  amni  mare.  22.  Nec 
finis  malorum.  Quippe  aestum  paullo  post  mare  re- 
laturum,  quo  navigia  allevarentur,  ignari,  famem  et 
ultima  sibimet  ominabantur.  Belluae  quoque  flucti- 
bus  destitutae  terribiles  vagabantur.  23.  lamque 
nox  appetebat,  et  regem  quoque  desperatio  salutis 
aegritudine  aifecerat.  Non  tamen  invictum  animum 
curae  obruunt,  quin  tota  nocte  praesideret  in  specu- 
lis,  equitesque  praemitteret  ad  os  amnis,  ut,  quum 
mare  rursus  exaestuare  sensissent,  praecederent. 
24.  Navigia  quoque  lacerata  refici ,  et  eversa  flucti- 
bus  erigi  iubet,  paratosque  esse  et  intentos,  quum 
rursus  mare  terras  inundasset.  25.  Tota  ea  nocte 
inter  vigilias  adhortationesque  consumta,  celeriter 
et  equites  ingenti  cursu  refugere ,  et  secutus  est  ae- 
stus.  Qui  primo  aquis  leni  tractu  subeuntibus  coepit 
levare  navigia;  mox  totis  campis  inundans,  etiam  im- 
pulit  classem.  26.  Plaususque  militum  nauticorum- 
que,  insperatam  salutem  immodico  celebrantium 
gaudio,  litoribus  ripisque  resonabat.  Unde  tantum 
redisset  subito  mare?  quo  pridie  refugisset?  quae- 
nam  esset  eiusdem  elementi  natura,  modo  discors, 
modo  imperio  temporum  obnoxia,  mirabundi  requi- 
rebant.  27.  Rex  quuin  ex  eo,  quod  acciderat,  conie- 
ctaret,  post  solis  ortum  statum  tempus  esse;  media 
nocte,  ut  aestum  occuparet,  cum  paucis  navigiis  se- 
ctindo  amne  defluxit.  Evectusque  os  eius,  quadrin- 
genta  stadia  processitin  mare,  tandem  voti  sui  com- 

pos:  praesidibusque  et  maris  et  locorum  diis  sacrifi- 
cio  facto,  ad  classem  rediit. 

X.  Hinc  adversum  flumen  subiit  classis,  et  altero 
die  appulsa  est  haud  procul  lacu  salso,  cuius  ignota 
natura  plerosque  decepit  temere  ingressos  aquam: 
quippe  scabies  corpora  invasit,  et  contagium  morbi 
etiam  in  alios  vulgatum  est.  Oleumremedio  fuit. 
2.  Leonnato  deinde  praemisso,  ut  puteos  foderet, 
qua  terrestri  itinere  ducturus  exercitum  videbatur, 
(quippe  sicca  erat  regio,)  ipse  cum  copiis  substitit, 
vernum  tempus  exspectans.  Interim  et  urbes  pleras- 
que  condidit.  3.  Nearcho  atque  Onesicrito ,  nauti- 
cae  rei  peritis,  imperavit,  ut  validissimas  navium  de- 
ducerent  in  Oceanum,  progressique  quoad  tuto  pos- 
sent,  naturam  maris  noscerent:  vel  eodem  amne,  vel 
Euphrate  subire  eos  posse,  quum  reverti  ad  se  vel- 
lent.  4.  Iamque  mitigata  hieme,  et  navibus,  quae 
inutiles  videbantur,  crematis,  terrd  ducebat  exerci- 
tum.  5.  Nonis  castris  in  regionem  Arabitarum,  inde 
totidem  diebus  in  Gedrosiorum  regionem  perventum 
est.  Liber  hic  populus,  concilio  habito,  dedidit  se; 
nec  quidquam  deditis  praeter  commeatus  imperatum 
est.  6.  Quinto  hinC  die  venit  ad  flumen,  Arabon  in- 
colae  appellant.  Regio  deserta  et  aquarum  inops 
excipit:  quam  emensus,  in  Horitas  transit.  Ibi  ma- 
iorem  exercitus  partemHephaestioni  tradidit;  levem 
armaturam  cum  Ptolemaeo  Leonnatoque  partitus 
est.  7.  Tria  simul  agmina  populabantur  Indos ;  ma- 
gnaeque  praedae  actae  sunt.  MaritimosPtolemaeus, 
ceteros  ipse  rex,  et  ab  alia  parteLeonnatus,  urehant. 
In  hac  quoque  regione  urbem  condidit,  deductique 
sunt  in  eam  Arachosii.  8.  Hinc  pervenit  ad  mariti- 
mos  Indos.  Desertam  vastamque  regionem  late  te- 
nent,  ac  ne  cum  finitimis  quidem  ullo  commercii  iure 
miscentur.  9.  Ipsa  solitudo  natura  quoque  immitia 
efferavit  ingenia.  Prominent  ungues  nunquam  reci- 
si;  comae  hirsutae  et  intonsae  sunt.     10.  Tuguria 

conchis,  et  ceteris  purgamentis  maris,  instruunt. 
Ferarum  pellibus  tecti,  piscibus  sole  duratis,  et  ma- 
iorum  quoque  belluarum,  quas  fluctus  eiicit,  carne 
vescuntur.  11.  Consumtis  igitur  alimentis,  Macedo- 
nes  prinio  inopiam,deinde  ad  ultimum  famem  sentire 
coeperunt;  radices  palmarum,(namque  sola  ea  arbor 
gignitur,)  ubique  rimantes.  12.  Sed  quum  haec  quo- 
que  alimenta  defecerant,  iumenta  caedere  aggressi, 
ne  equis  quidem  abstinebant;  et  quum  deessent  quae 
sarcinas  veherent,  spolia  de  hostibus,  propter  quae 
ultima  Orientis  peragraverant,  cremabant  incendio. 
13.  Famem  deinde  pestilentia  secuta  est:  quippe  in- 
salubrium  ciborum  novi  succi,  ad  hoc  itineris  labor, 
et  aegritudo  animi,  vulgaverantmorbos;  etnecma- 
nere  sine  clade,  nec  progredi  poterant:  manentes  fa- 
mes,  progressos  acrior  pestilentia  urgebat.  14.  Er- 
go  strati  erant  campi  paene  pluribus  semivivis,  quam 
cadaveribus.  Ac  ne  levius  quidem  aegri  sequi  pote- 
rant:  quippe  agmen  raptim  agebatur,  tantum  singulis 
ad  spem  salutis  ipsos  proficere  credentibus,  quantum 
itineris  festinando  praeciperent.  15.  Igitur  qui  de- 
fecerant,  notos  ignotosque,  ut  allevarentur,  orabant. 
Sed  nec  iumenta  erant,  quibus  excipi  possent;  et  mi- 
les  vix  arma  portabat,  imminentisque  etiam  ipsis  fa- 
cies  mali  ante  oculos  erat.  Ergo  saepius  revocati, 
ne  respicere  quidem  suos  sustinebant,  misericordia 
in  formidinem  versa.  16.  Illi  relicti,  Deos  testes, 
sacra  communia,  regisque  implorabant  opem :  quum- 
que  frustra  surdas  aures  fatigarent,in  rabiem  despe- 
ratione  versi,  parem  suo  exitum,  similesque  ipsis 
amicos  et  contubernales  precabantur.  17.  Rex,  do- 
lore  simul  et  pudore  anxius,  quia  causa  tantae  cladis 
ipse  esset,  ad  Phrataphernem  Parthorum  satrapen 
misit,  qui  iuberet  camelis  cocta  cibaria  aiferre :  alios 
quoque  finitimarum  regionum  praefectos  certiores 
necessitatis  suae  fecit.  Nec  cessatum  est  ab  his.  18. 
Itaque  fame  dumtaxat  vindicatus  exercitus,  tandem 

in  Gedrosiae  fines  perducitur.  Omnium  rerum  sola 
.  fertilis  regio  est,  in  qua  stativa  habuit,  utvexatos 
milites  quiete  firmaret.  19.  Hic  Leonnati  litcras 
accipit,  conflixisse  ipsum  cum  octo  millibus  peditum 
et  quingentis  equitibus  Horitarum,  prospero  eventu. 
A  Cratero  quoque  nuntius  venit,  Ozinem  et  Zaria- 
spem,nobiles  Persas,  defectionem  molientes  oppres- 
sos  a  se,  in  vinculis  esse.  20.  Praeposito  igitur  re- 
1  gioni  Sibyrtio,  (namque  Menon  praefectus  eius  nu- 
per  interierat  morbo)  in  Carmaniam  ipse  processit. 

21.  Aspastes  erat  satrapes  gentis,  suspectus  res  no- 
vare  voluisse,  dum  in  India  rex  esset.  Quem  occur- 
rentem,  dissimulata  ira,  comiter  allocutus,  dum  ex- 
ploraret  quae  delata  erant,  in  eodem  honore  habuit. 

22.  Quum  Indiae  praefecti,  sicut  imperatum  erat, 
equorum  iumentorumque  iugalium  vim  ingentem  ex 
omni,  quae  sub  imperio  erat,  regione  misissent,  qui- 
bus  deerant  impedimenta,restituit.  23.  Arma  quoque 
ad  pristinum  refecta  sunt  cultum:  quippe  haud  pro- 
cul  a  Perside  aberant,  non  pacata  modo,  sed  etiam 
opulenta.  24.  Igitur,  ut  supra  dictum  est,  aemulatus 
Patris  Liberi  non  gloriam  solum,  quam  ex  illis  gen- 
tibus  deportaverat,  sed  etiam  famam,  (sive  illud 
triumphus  fuit  ab  eo  primum  institutus,  sive  bac- 
chantium  lusus)  statuit  imitari,  animo  super  huma- 
num  fastigium  elato.  25.  Vicos,  per  quos  iter  erat, 
floribus  coronisque  sterni  iubet:  liminibus  aedium 
crateras  vino  repletas,  et  alia  eximiae  magnitudinis 
vasa  disponi:  vehicula  deinde  constrata,  ut  plures 
capere  milites  possent,  in  tabernaculorum  modum 
ornari,  alia  candidis  velis,  alia  veste  pretiosa.  26. 
Primi  ibant  amici  et  cohors  regia,  variis  redimita 
floribus  coronisque;  alibi  tibicinum  cantus,  alibi  ly- 
rae  sonus  audiebatur:  item  in  vehiculis,  pro  copia 
cuiusque  adornatis,  comessabundus  exercitus,  armis 
quae  maxime  decora  erant  circumpendentibus. 
lpsum  convivasque  currus  vehebat,  crateris  aureis 


382  Q.  CURTII  LIB.  IX.  CAP.  10. 

eiusdemque  materiae  ingentibus  poculis  praegravis. 
27.  Hoc  modo  per  dies  septem  bacchabundum  agmen 
incessit;  parata  praeda,si  quidvictissaltemadversus 
comessantes  animi  fuisset:  mille  hercule,  viri  modo 
et  sobrii,septem  dierum  crapula  graves  in  suo  trium- 
pho  capere  potuerunt.  28.  Sed  fortuna,  quae  rebus 
formam  pretiumque  constituit,  hic  quoque  militiae 
probrum  vertit  in  gloriam.  Et  praesens  aetas,  et  po- 
steritas  deinde  mirata  est,  per  gentes  nondum  satis 
domitas  incessisse  temulentos,  barbaris,  quod  teme- 
ritas  erat,  fiduciam  esse  credentibus.  29.  Hunc  ap- 
paratum  carnifex  sequebatur :  quippe  satrapes  Aspa- 
stes,  de  quo  ante  dictum  est,  interfici  iussus  est.  30. 
Adeo  nec  luxuriae  quidquam  crudelitas,  nec  crudeli- 
tati  luxuria  obstat. 

Alexandri  elogium.  6.  De  successore  Alexandri  inter  Magna- 
tes  consultatio,  et  variae  sententiae.  7.  Aridaeus,  Philippo  ge- 
nitus,  Meleagro  promovente,  a  quilmsdam  rex  salutatur.  Unde 
civilis  belli  semina.  8.  Primarii  duces  Meleagri  artious  occur- 
runt.  Aridaeus  autem,  pacis  studiosus,  tumultum  componere 
media  quadam  ratione  conatur.  9.  Perdiccas  Meleagrum  et 
trecentos  fere  alios,  qui  eum  secuti  fuerant,  dolo  opprimit.  10. 
Alexandri  imperium  in  partes  divisum:  cuius  summa  Aridaeo 
tributa,  provinciae  autem  magnatibus.  Defuncti  regis  corpus 
ab  amicis  curatum,  et  tandem  Alexandriam  Aegypti  transla- 
tum  est. 

I.  lisdem  fere  diebusCleander  etSitalces,  et  cum 
Agathone  Heracon  superveniunt,  qui  Parmenionem 
iussu  regis  occiderant:  quinque  millia  peditum  cum 
equitibus  mille.  2.  Sed  et  accusatores  eos  e  provin- 
cia,  cui  praefuerant,  sequebantur;  nec  tot  facinora, 
quot  admiserant,  compensare  poterant  caedis  per- 
quam  gratae  regi  ministerio.  3.  Quippe  quum  omnia 
profana  spoliassent,  ne  sacris  quidem  abstinuerant: 
virginesque  et  principes  feminarum,  stupra  perpes- 
sae,  corporum  ludibria  deflebant.  4.  Invisum  Mace- 
donum  nomen  avaritia  eorum  ac  libido  barbaris  fe- 
cerat.  5.  Inter  omnes  tamen  eminebat  Cleandri  fu- 
ror,  qui  nobilem  virginem  constupratam  servo  suo 
pellicem  dederat.  6.  Plerique  amicorum  Alexandri 
non  tam  criminum,  quae  palam  obiiciebantur,  atro- 
citatem,quammemoriam  occisi  per  eosParmenionis, 
quod  tacitum  prodesse  reis  apud  regem  poterat,  in- 
tuebantur :  laeti  recidisse  iram  in  irae  ministros,  nec 
ullam  potentiam  scelere  quaesitam  cuiquamessediu- 
turnam.  7.  Rex,  cognita  causa,  pronuntiavit,  ab  ac- 
cusatoribus  unum  et  id  maximum  crimen  esse  prae- 
teritum,  desperationem  salutis  suae:  nunquam  enim 
talia  ausuros,  qui  ipsum  ex  India  sospitem  aut  optas- 
sent  reverti,  aut  credidissent  reversurum.  8.  lgitur 
hos  quidem  vinxit;  DC  autem  militum,  qui  saevitiae 

eorum  ministri  fuerant,  interfici  iussit.  9.  Eodem 
die  sumtum  est  supplicium  de  iis  quoque,  quos  au- 
ctores  defectionis  Persarum  Craterus  adduxerat.  10. 
Haud  multo  post  Nearchus  et  Onesicritus,  quos  lon- 
gius  in  Oceanum  procedere  iusserat,  superveniunt. 

11.  Nuntiabant  autem  quaedam  audita,  alia  comper- 
ta:  insulam  ostio  amnis  subiectam  auro  abundare,in- 
opem  equorum  esse:  singulos  equos  ab  iis,  qui  ex 
continentitraiicere  auderent,  singulis  talentis  emi. 

12.  Plenum  esse  belluarum  mare;  aestu  secundo  eas 
ferri,  magnarum  navium  corpora  aequantes :  truci 
cantu  deterritas  sequi  classem,  cum  magno  aequoris 
strepitu,  velut  demersanavigia,  subisse  aquas.  13. 
Cetera  incolis  crediderant:  inter  quae,  Rubrum  mare 
non  a  colore  undarum,  ut  plerique  crederent,  sed  ab 
Erythra  rege  appellari.  14.  Esse  haud  procul  a  con- 
tinenti  insulam  palmetis  frequentibus  consitam,et  in 
medio  fere  nemore  columnam  eminere,  Erythrae  re- 
gis  monumentum,  literis  gentis  eius  scriptam.  15. 
Adiiciebant,  navigia,  quae  lixas  mercatoresque  ve- 
xissent,  famam  auri  secutis  gubernatoribus  in  insu- 
lam  esse  transmissa,  nec  deinde  ab  his  posteavisa. 
16.  Rex,  cognoscendi  plura  cupidine  accensus,  rur- 
sus  eos  terram  legere  iubet,  donec  ad  Euphraten  ap- 
pellerent  classem;  inde  adverso  amne  Babylonem 
subituros.  17.  Ipse,  animo  infinita  complexus,  sta- 
tuerat  omni  ad  Orientem  maritimaregione  perdomi- 
ta,  ex  Syria  petere  Africam,  Carthagini  infensus:  in- 
de  Numidiae  solitudinibus  peragratis,  cursum  Gades 
dirigere.  Ibi  namque  columnam  Herculis  esse  fama 
vulgaverat.  18.  Hispanias  deinde,  quas  lberiam 
Graeci  aflumine  Ibero  vocabant,  adire;  et  praeter- 
vehiAlpes,  Italiaeque  oram,  unde  inEpirum  brevis 
cursus  est.  19.  Igitur  Mesopotamiae  praetoribus 
imperavit,  materiainLibano  monte  caesa,  devecta- 
que  ad  urbem  Syriae  Thapsacum  ingentium  carinas 
navium  ponere :  septiremes  omnes  esse,  deducique 

Babylonem.  Cypviorum  regibus  impevatum,  ut  aes 
stuppamque  et  vela  pvaebevent.  20.  Haec  agenti 
Pori  et  Taxilis  vegum  litevae  tvaduntuv,  Abisavem 
morbo,  Philippum,  pvaefectum  ipsius,  ex  vulneve  in- 
teviisse,  oppvessosque  qui  vulnevassent  eum.  21. 
Igitur  Philippo  substituit  Eudaemonem.  Dux  evat 
Thvacum.  Abisavis  regnum  filio  eius  attribuit.  22. 
Ventum  est  deinde  Pevsagada:  Pevsica  est  gens,  cu- 
ius  satvapes  Ovsines  evat,  nobilitate  ac  divitiis  intev 
omnes  bavbavos  eminens.  23.  Genus  ducebat  a  Cy- 
ro,  quondam  rege  Persarum:  opes  et  a  maioribus 
traditas  habebat,  et  ipse  longa  imperiipossessione 
cumulaverat.  24.  Is  regi  cum  omnis  generis  donis, 
non  ipsi  modo  ea,  sed  etiam  amicis  eius  daturus,  oc- 
currit.  Equorum  domiti  greges  sequebantur,  cur- 
rusque  argento  et  auro  adornati,pretiosasupellex,et 
nobiles  gemmae;  aurea  magni  ponderis  vasa,  vestes- 
que  purpureae,  et  signati  argenti  talentiim  quatuor 
millia.  25.  Ceterum  tanta  benignitas  barbaro  causa 
mortis  fuit.  Nam  quum  omnes  amicos  regis  donis 
super  ipsorum  vota  coluisset;  Bagoae  spadoni,  qui 
Alexandrum  obsequio  corporis  devinxerat  sibi,  nul- 
lum  honorem  habuit.  26.  Admonitusque  a  quibus- 
dam,  quam  Alexandro  cordi  esset,  respondit,  amicos 
regis,  non  scorta,  se  colere:  nec  moris  esse  Persis, 
mares  ducere,  qui  stupro  effeminarentur.  27.  His 
auditis,  spado  potentiam  flagitio  et  dedecore  quaesi- 
tam  in  caput  nobilissimi  et  insontis  exercuit.  Nam- 
que  gentis  eiusdem  levissimos  falsis  criminibus  ad- 
struxit,  monitos  tum  demum  ea  deferre,  quum  ipse 
iussisset.  28.  Interim,  quoties  sine  arbitris  erat,  cre- 
dulas  regis  aures  implebat,  dissimulans  causam  irae, 
quo  gravior  eriminantis  auctoritas  esset.  29.  Non- 
dum  suspectus  erat  Orsines,  iam  tamen  vilior.  Reus 
enim  in  secreto  agebatur,  latentis  periculi  ignarus: 
et  importunissimum  scortum,  ne  in  stupro  quidem  et 
dedecoris  patientia  fraudis  oblitum,  quoties  amorcm 

regis  in  se  accenderat,  Orsinem  modo  avaritiae,  in- 
i  terdum  etiam  defectionis,  arguebat.  30.  lam  matura 
erant  in  perniciem  innocentis  mendacia,  et  fatum, 
cuius  inevitabilis  sors  est,  appetebat.  Forte  enim 
sepulcrum  Cyri  Alexander  iussit  aperiri,  in  quo  erat 
conditum  eius  corpus,  cui  dare  volebat  inferias.  31. 
Auro  argentoque  repletum  esse  crediderat,  quippe 
ita  fama  Persae  vulgaverant;  sed  praeter  clypeum 
eius  putrem,  et  arcus  duos  Scythicos,  et  acinacem, 
nihii  reperit.  32.  Ceterum  corona  aurea  imposita 
amiculo,  cui  assueverat  ipse,  solium,  in  quo  corpus 
iacebat,  velavit;  miratus,  tanti  nominis  regem,  tantis 
praeditum  opibus,  haud  pretiosius  sepultum  esse, 
quam  si  fuisset  e  plebe.  33.  Proximus  erat  lateri 
spado,qui  regem  intuens,  Quid  jnirujji,\n(\ii\t,  est,ina- 
nia  sepulcra  esse  regiuji,  quwn  satraparujn  dojjius  au- 
rum  inde  egestujJi  capere  nonpossint?  34.  Quod  ad  jjie 
attinet,  ipse  hoc  bustum  antea  non  viderajji:  sed  exDa- 
rio  ita  accepi,  tria  jjiillia  talentum  condita  esse  cujji 
Cyro.  35.  Hinc  illa  benignitas  in  te,  ut,  quod  ijjipujie 
habere  non  poterat  Orsmes,  donando  etiajn  gratiajji 
ijiiret.  36.  Concitaverat  iam  animum  in  iram:  quum 
ii,  quibus  negotium  idem  dederat,  superveniunt. 
Hinc  Bagoas,  hinc  ab  eo  subornati,  falsis  criminibus 
occupant  aures.  37.  Antequam  accusari  se  suspica- 
retur  Orsines,  in  vincula  traditus  est.  Non  contentus 
supplicio  insontis  spado  ,  ipse  morituro  manum  inie- 
cit.  Quem  Orsines  intuens,  Audieram,  inquit,  in 
Asia  olijjiregnassefejninas;  hoc  vero  novum  est,  re- 
gnare  castratum!  38.  Hic  fuit  exitus  nobilissimi 
Persarum,  nec  insontis  modo,  sed  eximiae  quoque 
benignitatis  in  regem.  39.  Eodem  tempore  Phrada- 
tes,  regnum  affectasse  suspectus,  occiditur.  Coepe- 
rat  esse  praeceps  ad  repraesentanda  supplicia;  item, 
ad  deteriora  credenda.  40.  Sic  scilicet  res  secundae 
valent  commutare  naturam ;  et  raro  quisquam  erga 
bona  sua  satis  cautus  est.  41.  Idem  enim  paullo  ante 

Lyncestem  Alexandrum,  delatum  a  duobusindicibus, 
damnare  non  sustinuerat:  humiliores  quoque  reos 
contra  suam  voluntatem,  quia  ceteris  videbantur  in- 
sontes,  passus  absolvi:  hostibus  victis  regna  reduxe- 
rat.  42.  Ad  ultimum  a  semetipso  degeneravit  usque 
adeo,'ut  adversus  libidinem  animi,  arbitrio  scorti 
aliis  regna  daret,  aliis  adimeret  vitam.  43.  Iisdem 
fere  diebus  literas  a  Coeno  accepit  de  rebus  inEuro- 
pa  et  Asia  gestis,  dum  ipse  Indiam  subegit.  44.  Zo- 
pyrio,  Thraciae  praepositus,  dum  expeditionem  in 
Getas  faceret,  tempestatibus  procellisque  subito 
coortis,  cum  toto  exercitu  oppressus  erat.  45.  Qua 
cognita  clade,  Seuthes  Odrysas  populares  suos  ad 
defectionem  compulerat.  Amissa  propemodumThra- 
cia,  ne  Graecia  quidem  *  * 

(FREINSHEMII  SUPPLEMENTUM.) 

[tumultibus  inconcussa  mansit.  46.  Nam  Alexander, 
punita  satraparum  quorundam  insolentia,quam,  dum 
in  extremo  orbe  Indorum  armis  attinetur,per  summa 
scelera  atque  flagitia  in  provinciales  exercuerant, 
ceterorum  metum  intenderat:  qui  in  paribus  delictis 
idem  admissorum  praemium  exspectantes,  in  merce- 
nariorum  militum  fidem  confugiebant,  illorum  mani- 
bus,  si  ad  supplicium  poscerentur,  salutem  suam  tu- 
taturi;  aut  pecunia,  quanta  poterat,  coacta,  fugam 
inibant.  47.  Ea  re  cognita,  literae  ad  omnes  Asiae 
praetores  missae  sunt,  quibus  inspectis  e  vestigio 
omnes  peregrinos  milites,  qui  stipendia  sub  ipsis  fa- 
cerent,  dimittere  iubebantur.  48.  Erat  inter  eos 
Harpalus,  quem  AIexander,quod  ob  ipsius  amicitiam 
olim  a  Philippo  eiectus  solum  vertisset,  inter  fidissi- 
mos  habebat,  et  post  Mazaei  mortem  satrapia  Baby- 
loniae  donaverat,thesaurorumque  custodiae  praefe- 
cerat.  49.  Is  igitur  quum  fiduciam,  quam  in  propen- 
sissima  regis  gratia  habere  poterat,  magnitudine  fla- 
gitiorum  con3umsisset,  quinque  talentorum  millia  ex 

gaza  regia  rapit,  conductaque  sex  millium  mercena- 
riorum  manu,  in  Europam  evadit.  50.  Iampridem 
enim  luxu  et  libidinibus  in  praeceps  tractus,  despe- 
rataque  apud  regem  venia,  adversus  iram  ipsius  in 
alienis  opibus  subsidium  circumspicere  coeperat;  et 
Athenienses,  quorum  non  contemnendam  potentiam, 
et  apud  ceteros  Graecos  auctoritatem,  tum  occultum 
in  Macedonas  odium  norat,  sedulo  coluerat.  51.  Ita- 
que  spem  suis  faciebat,  Athenienses  adventu  suo  co- 
gnito,  copiisque  et  pecuniis,  quas  adduceret,  coram 
inspectis,  protinus  arma  consiliaque  sociaturos  esse. 
Nam  apud  populum  imperitum  etmobilem,per  homi- 
nes  improbos  et  avaritia  venales,  omnia  se  muneri- 
bus  consecuturum  existimabat.] 

II.  Igitur  triginta  navibus  Sunium  transmittunt, 
(promontorium  est  Atticae  terrae,)  unde  portum  ur- 
bis  petere  decreverant.  2.  His  cognitis,  rex  Harpa- 
lo  Atheniensibusque  iuxta  infestus  classem  parari  iu- 
bet,  Athenas  protinus  petiturus.  3.  Q,uod  consilium 
dum  agitat,  clam  literae  ei  redduntur,  Harpalum  in- 
trasse  quidem  Athenas,pecunia  conciliasse  sibi  prin- 
cipumanimos:  mox,  concilio  plebis  habito,  iussum 
urbe  excedere ,  ad  Graecos  milites  pervenisse,  a  qui- 
bus  interceptum  et  trucidatum  a  quodamThymbrone 
per  insidias.  4.  His  laetus  in  Europam  traiiciendi 
consilium  omisit:  sed  exsules,  praeter  eos  qui  civili 
sanguine  adspersi  erant,  recipi  ab  omnibus  Graeco- 
rum  civitatibus,  quis  pulsi  erant,  iussit.  5.  Et  Grae- 
ci,  haud  ausi  imperium  aspernari,  quamquam  solven- 
darum  legum  id  principium  esse  censebant,  bona 
quoque,  quae  exstarent,  restituere  damnatis.  6.  So- 
li  Athenienses,  non  suae  modo,  sed  etiam  publicae 
vindices  libertatis,colluvionem  hominum,quia  aegre 
ferebant,  non  regio  imperio,  sed  legibus  moribusque 
patriis  regi  assueti,  prohibuere  finibus;  7.  omnia  po- 
tius  toleraturi,  quam  purgamenta  quondam  urbis 
suae,  tunc  etiam  exsilii,  admitterent.     8.  Alexander, 

senioribus  militum  in  patriam  remissis,  tredecim 
miilia  peditum  et  duo  millia  equitum,  quae  in  Asia 
retineret,  eligi  iussit,  existimans,  modico  exercitu 
continere  posse  Asiam,  quia  pluribus  locis  praesidia 
disposuisset;  nuperque  conditas  urbes,  quas  colonis 
replesset,  res  novare  cupientibus  obstare.  9.  Cete- 
rum,  priusquam  secerneret  quos  erat  retenturus,  edi- 
xit,  ut  omnes  milites  aes  alienum  profiterentur.  Gra- 
ve  plerisque  esse  compererat:  et  quamquamipsorum 
luxu  contractum  erat,  dissolvere  tamen  ipse  decre- 
verat.  10.  llli,  tentari  ipsos  rati,  quo  facilius  ab  in- 
tegris  sumtuosos  discerneret,prolatando  aliquantum 
extraxerant  temporis.  Et  rex  satis  gnarus,  profes- 
sioni  aeris  pudorem,  non  contumaciam  obstare,men- 
sas  totis  castris  poni  iussit,et  decem  millia  talentum 
proferri.  11.  Tum  demum  fide  facta  professi  sunt, 
nec  amplius  ex  tanta  pecunia,quam  centum  et  trigin- 
ta  talenta,  superfuere.  Adeo  ille  exercitus,  tot  di- 
tissimarum  gentium  victor,  plus  tamen  victoriae, 
quampraedae,  deportavit  ex  Asia.  12.  Ceteruni  ut 
cognitum  est,  alios  remitti  domum,  alios  retineri; 
perpetuam  eum  regni  sedem  in  Asia  habiturum  rati, 
vecordes  et  disciplinae  militaris  immemores,  sedi- 
tiosis  vocibus  castra  complent;  regemque  ferocius 
quam  alias  adorti,  omnes  simulmissionem  postulare 
coeperunt,  deformia  ora  cicatricibus,  canitiemque 
capitum  ostentantes.  13.  Nec  aut  praefectorum  ca- 
stigatione,  aut  verecundia  regis  deterriti,  tumultuo- 
so  clamore  et  militari  violentia  volentem  loqui  inhi- 
bebant;  palam  professi,  nusquam  inde,  nisi  in  pa- 
triam,  vestigium  esse  moturos.  14.  Tandem  silentio 
facto,  magis  quia  motum  esse  credebant,  quam  quia 
ipsi  moveri  poterant,  quidnam  dicturus  esset,  exspe- 
ctabant.  15.  llle,  Quid  haec,  inquit,  repens  conster- 
natio,  et  tam  procax  atque  effusa  licentia  denuntiat? 
Eloqui  metuo:  palam  certe  riipistis  imperium,  etpre- 
cario  rexsum;  cui  non  alloquendi,  non  noscendi  ?no- 


LIBER  X.  CAP.  2.  391 

nendique  aut  intuendi  vos  ius  reliquistis.  16.  Equidem 
quum  alios  dimittere  in  patriam,  alios  mecumpaullo 
post  deportare  statuerim;  tam  illos  acclamantes  video 
qui  abituri  sunt,  quam  hos  cum  quibus  praemissos  sub- 
sequi  statui.  17.  Quid  hoc  est  rei?  dispari  in  causa 
idem  omnium  clamor  estl  Peroelim  scire,  utrum  qui 
discedunt,  an  qui  relinentur,  de  me  querantur.  J8. 
Crederes  uno  ore  omnes  sustulisse  clamorem;  ita 
pariter  ex  tota  concione  responsum  est,  omnes  queri. 
19.  Tumilie,  Nonhercule,  inquit,  potest  fieri,  ut  ad- 
ducar,  querendi  simul  omnibus  hanc  causam  esse,  quam 
ostenditis;  in  qua  maior  pars  exercitus  non  est,  utpote 
quum  plures  dimiserim,  quam  retenturus  sum.  20. 
Subest  nimirum  altius  malum,  quod  omnes  avertit  a  me. 
Quando  enim  regem  universus  exercitus  deseruit?  Ne 
servi  quidem  uno  grege  profugiunt  dominos ;  sedest 
quidam  in  illis  pudor  a  ceteris  destitutos  relinquendi. 
21.  Verum  ego  tam  furiosae  consternationis  oblitus, 
remedia  insanabilibus  conor  adhibere.  Omnem  hercu- 
le  spem,  quam  ex  vobis  conceperam,  damno ;  necut  cum 
militibus  meis,  (iam  enim  esse  desistis,)  sed  ut  cum  in- 
gratissimis  operis,  agere  decrevi.  22.  Secundis  rebus, 
quae  circumfluunt  vos ,  insanire  coepistis;  obliti  status 
eius,  quem  beneficio  exuistis  meo ;  digni  hercule,  qui 
in  eodem  consenescatis ;  quoniam  facilius  est  vobis  ad- 
versam,  quam  secundam,  regere  fortunam.  23.  JErc 
tandeml  Illyriorum  paullo  ante  et  Persarum  tributa- 
riis,  Asia  el  tot gentium  spoliafastidio  sunt.  Modo  sub 
Philippo  seminudis,  amicula  ex  purpura  sordent;  au- 
rum  et  argentum  oculiferre  nonpossunt:  lignea  enim 
vasa  desiderant,  et  ex  cratibus  scuta,  rubiginemque 
gladiorum.  24.  Hoc  cultu  nitentes  vos  accepi,  et  quin- 
genta  talenta  aeris  alieni:  quum  omnis  regia  supellex 
haud  amplius  quam  sexaginta  talentorum  esset,  meo- 
rum  operum  fundamenta.  Quibus  tamen  (absit  invi- 
dia)  imperium  maximae  terrarumpartis  imposui.  25. 
Asiaene  pertaesum  est,  quae  vos  gloria  rerum  gestarum 

Diisparesfecit?  In  Europam  ire  properatis,  rege  de- 
serto,  quumpluribus  vestrum  defuturum  viaticumfue- 
rit,  ni  aes  alienum  luissem:  nempe  in  Asiaticapraeda. 
26.  Nec  pudet  profundo  ventre  devictarum  gentium 
spolia  circumferentes,  reverti  velle  ad  liberos  coniu- 
gesque,  quibus  pauci  praemia  victoriae  potestis  osten- 
dere.  Nam  ceterorum,  dum  etiam  spei  vestrae  obviam 
istis,  arma  quoque  pignori  sunt.  27.  Bonis  vero  mili- 
tibus  cariturus  sum,  pellicum  suarum  concubinis:  qui- 
bus  hoc  solum  ex  tantis  opibus  superest,in  quod impen- 
ditur.  Proinde fugientibus  me  pateant  limites :  faces- 
site  hinc  ocius;  ego  cum  Persis  abeuntium  terga  tuta- 
bor.  Neminem  teneo :  liberate  oculos  meos,  ingratis- 
simi  cives.  28.  Laeti  vos  excipient parentes  liberique, 
sine  vestro  rege  redeuntes!  obviam  ibunt  desertoribus 
transfugisque!  29.  Triumphabo  mehercule  de  fuga 
vestra,  et  ubicunque  ero,  expetam  poenas,  hos,  cum 
quibus  me  reliquitis,  colendo,  praeferendoque  vobis. 
lam  autem  scietis,  et  quantum  sine  rege  valeat  exerci- 
tus,  et  quid  opis  in  me  uno  sit.  30.  Desiluit  deinde 
frendens  de  tribunali,  et  in  medium  armatorum 
agmen  se  immisit;  notatos  quoque ,  qui  ferocissimi 
oblocuti  erant,  singulos  manu  corripuit:  nec  ausos 
repugnare,  tredecim  asservandos  custodibus  corpo- 
ris  tradidit. 

III.  Quis  crederet,  saevam  paullo  ante  concionem 
obtorpuisse  subito  metu,  et  quum  ad  supplicium  vi- 
deret  trahi  nihil  ausos  graviora,  quam  ceteros,  *  2. 
[tam  effusam  antea  licentiam  atque  seditiosam  mili- 
tum  violentiam  ita  compressam,  ut  non  modo  nullus 
ex  omnibus  irruenti  regi  restiterit;  verum  etiam  cun- 
cti  pavore  exanimati,  attonitis  similes,  quid  de  ipsis 
quoque  rex  statuendum  censeret,suspensa  mente  ex- 
spectarent.  3.  Itaque  *]  sive  nominis,  quod  gentes, 
quae  sub  regibus  sunt,  inter  Deos  colunt,  sive  pro- 
pria  ipsius  veneratio,  sive  fiducia  tanta  vi  exercentis 
imperium  conterruit  eos:  singulare  certe  ediderunt 

patientiae  exemplum;  4.  adeoque  non  sunt  accensi 
supplicio  commilitonum,  quum  sub  noctem  interfe- 
ctos  esse  nossent,  ut  nihil  omiserint,  quod  singuli 
magis  obedienter  ac  pie  facerent.  5.  Nam  quum  po- 
stero  die  prohibiti  aditu  venissent,  Asiaticis  modo 
militibus  admissis,  lugubrem  totis  castris  edidere 
clamorem,  denuntiantes,  protinus  esse  morituros,  si 
rex  perseveraret  irasci.  6.  At  ille  pervicacis  ad 
omnia,  quae  agitasset,  animi,  peregrinorum  militum 
concionem  advocari  iubet,  Macedonibus  intra  castra 
cohibitis:  et  quum  frequentes  coissent,  adhibito  in- 
terprete,  talem  orationem  habuit.  7.  Quum  ex  Eu- 
ropa  traiicerem  in  Asiam,  multas  nobiles  gentes,  ma- 
gnam  vim  hominum  imperio  meo  me  additurum  esse 
sperabam.  Nec  deceptus  sum,  quod  de  his  credidifa- 
mae.  8.  Sed  ad  illa  hoc  quoque  accessit,  quodvideo 
fortes  viros  erga  reges  suos  pietatis  invictae.  9.  Luxu 
omnia  fluere  credideram,  et  nimia  felicitate  mergi  in 
voluptates.  At  hercule  munia  militiae  hoc  animorum 
corporumque  robore  aeque  impigre  toleratis;  et  quum 
fortes  viri  sitis ,  non fortitudinem  magis ,  quamfidem 
colitis.  10.  Hoc  ego  [non~\  nunc  primum profiteor,sed 
olim  scio.  Itaque  et  delectum  e  vobis  iuniorum  habui, 
etvos  meorum  militum  corpori  immiscui.  Idem  habi- 
tus,  eadem  arma  sunt  vobis:  obsequium  vero  etpatien- 
tia  imperii  longe  praestantior  est,  quam  ceteris.  11. 
Ergo  ipse  Oxyartis  Persae  filiam  mecum  in  matrimo- 
nio  iunxi,non  dedignatus  ex  captiva  liberos  tollere.  12. 
Mox  deinde  quum  stirpem  generis  mei  latiuspropagare 
cuperem,  uxorem  Dariifiliam  duxi ;  proximisque  ami- 
corum  auctor  fui  ex  captivis  generandi  liberos:  ut  hoc 
sacro  foedere  omne  discrimen  victi  et  victoris  exclude- 
rem.  13.  Proinde  genitos  esse  vos  mihi,  non  adscitos 
milites  credite.  Asiae  et  Europae  unum  atque  idem 
regnum  est.  Macedonum  vobis  arma  do.  Inveteravi 
peregrinam  novitatem,  et  cives  mei  estis  et  iniHtes ; 
omnia  eundem  ducunt  colorem.     14.  Nec  Persis  Mace- 

donum  morem  adumbrare ,  nec  Macedonibus  Persas 
imitari  indecorum  est.  Eiusdem  iuris  esse  debent,  qui 
sub  eodem  rege  victuri  sunt.  *  *  * 

(SUPPLEMENTUM  ANTIQUIUS.) 

15.  [Hac  oratione  habita,  Persis  corporis  sui  custo- 
diam  credidit,  Persas  satellites,  Persas  apparitores 
fecit.  Per  quos  quum  Macedones,  qui  huic  seditioni 
occasionem  dedissent,  vincti  ad  supplicia  traheren- 
tur,  unum  ex  iis,  auctoritate  et  aetate  gravem,  ad  re- 
gem  ita  locutum  ferunt:] 

IVr.  Quousque,  inquit,  animo  tuo  etiamper  suppli- 
cia,  et  quidem  externi  moris,  obsequeris?  Milites  tui,ci- 
ves  tui,  incognita  causa,  captivis  suis  ducentibus,  t.ra- 
huntur  adpoenaml  Si  mortem  meruisse  iudicas,  saltem 
ministros  supplicii  muta.  2.  Amico  animo,  si  veri 
patiens  fuisset,  admonebatur;  sed  in  rabiem  ira  per- 
venerat.  ltaque  rursus  (nam  parumper,  quibus  im- 
peratum  erat,  dubitaverant,)  mergi  in  amnem,  sicut 
vincti  erant,  iussit.  3.  Nec  hoc  quidem  supplicium 
seditionem  militum  movit.  Namque  copiarum  duces 
atque  amicos  eius,  manipuli  adeunt,  petentes,  ut,  si 
quos  adhuc  pristina  noxa  iudicaret  esse  contactos, 
iuberet  interfici:  offerre  se  corpora  irae;  trucida- 
ret.  *  *  * 

(FREINSHEMII  SUPPLEMENTUM.) 

4.  [Tandem  prae  dolore  vix  mentis  compotes  univer- 
si  concurrunt  ad  regiam,  armisque  ante  fores  proie- 
ctis,  tunicati  adstantes,  nuda  et  obnoxia  poenis  cor- 
pora  admitti  flentes  orabant.  Non  se  deprecari, 
quin  suppliciis  sontium  expiarentur,  quae  per  contu- 
maciam  deliquissent.  Regis  iracundiam  sibi  morte 
tristiorem  esse.  5.  Quumque  dies  noctesque  ante 
regiam  persistentes,  miserabili  clamore  habituque 
poenitentiam  suam  approbarent;  biduum  tamen  ad- 
versus  humiliimas  suorum  preces  iracundia  regis  du- 

ravit.  Tertio  die  victus  constantia  supplicum,  pro- 
cessit;  incusataque  leniter  exercitus  immodestia, 
non  sine  multis  utrinque  lacrimis,  in  gratiam  se  cum 
ipsis  redire  professus  est.  Digna  tamen  res  visa  est, 
quae  maioribus  hostiis  expiaretur.  Itaque  sacrificio 
magnifice  perpetrato,  Macedonum  simul  Persarum- 
que  primores  invitavit  ad  epulas.  6.  Novemmillia 
eo  convivio  excepisse,  proditum  est  memoriae,  eos- 
que  omnes  invitante  rege  ex  eodem  cratere  libavis- 
se,  Graecis  barbarisque  vatibus  tum  alia  fausta  vota 
praeeuntibuSjtum  inprimis  ut  ea  utriusque  imperii  in 
idem  corpus  coalita  societas  perpetua  foret.  Matu- 
rata  deinde  est  missio,  et  infirmissimus  quisque  ex- 
auctorati.  7.  Amicorum  quoque  seniorum  quibus- 
dam  commeatum  dedit.  Ex  quis  Clitus  cognomento 
Albus,  Gorgiasque  etPolydamas,  et  Antigenes  fuere. 
Abeuntibus  non  modo  praeteriti  temporis  stipendia 
cum  fide  persolvit,  verum  etiam  talentum  adiecit  in 
singulos  milites,  viatici  nomine.  8.  Filios  ex  Asiati- 
cis  uxoribus  susceptos  (ad  decem  milliafuisse  tradi- 
tur)  apud  se  relinqui  iussit,  ne  inMacedoniam  cum 
parentibus  transgressi,etconiugibus  liberisque  prio- 
ribus  permixti,  familias  singulorum  contentionibus 
et  discordiis  implerent;  sibi  curae  fore  pollicitus,  ut 
patrio  more  instituti  militiae  artes  edocerentur.  9. 
Ita  supra  decem  veteranorum  millia  dimissa  sunt; 
additusque  est  Craterus,  qui  eos  deduceret,  ex  prae- 
cipuis  regis  amicis.  Isti  si  quid  humanitus  contigis- 
set,  Polyperchonti  parere  iussi  sunt.  Literis  etiam 
ad  Antipatrum  scriptis,  honorem  emeritis  haberi 
praecepit,  ut,  quoties  ludi  atque  certamina  ederen- 
tur,  in  primis  ordinibus  coronati  spectarent;  utque 
fato  functorum  liberi,  etiam  impuberes,  in  paterna 
stipendia  succederent.  10.  Craterum  Macedoniae 
continentibusque  regionibus  cum  imperio  praeesse 
placuit;  Antipatrum  cum  supplemento  iuniorum  Ma- 
cedonum  ad  regem  pergere.  Verebatur  enim,  ne  per 

discordiam  praefecti  cum  Olympiade  gravis  aliqua 
clades  acciperetur.  Nam  multas  ad  Alexandrum  epi- 
stolas  mater,  multas  Antipater  miserat;  vicissimque 
alter  alterum  arroganter  et  acerbe  pleraque  facere 
criminabantur,  quae  ad  dedecus,  aut  detrimentum 
regiae  maiestatis  pertinerent.  11.  Postquam  enim 
rumor  occisi  regis  temere  vulgatus  in  Macedoniam 
penetravisset,  mater  eius  sororque  Cleopatra  tumul- 
tuatae  fuerant;  et  haec  quidem  paternum  regnum, 
Olympias  Epirum  invaserat.  Forte  dum  eiusmodi 
literae  redduntur,  Hephaestion,  adsuetus  omnium 
arcanorum  se  participem  haberi,  resignatas  ab  Ale- 
xandro  simul  inspiciebat.  Neque  vetuit  eum  rex; 
sed  detractum  digito  annulum  orilegentis  admovit, 
nihil  eorum,  quae  perscripta  essent,  in  alios  efferen- 
dum  significans,  12.  Incusasse  autem  ambos  fertur, 
et  matris  insolentia  permotum  exclamasse ,  eam  pro 
habitatione  decem  mensium,quam  in  utero  sibi  prae- 
buisset,  gravem  mercedem  exigere;  Antipatrum  vero 
suspectum  habuisse,  quasi  parta  ex  Spartanis  victo- 
ria  tollentem  animos,  et  imperio  tot  iam  in  annos 
prorogato  swpra  praefecti  modum  elatum.  Itaque 
quum  eius  gravitas  atque  integritas  a  quibusdam 
praedicaretur,  subiecit,  exterius  quidem  album  vide- 
ri,  sed  si  penitus  introspiciatur,  totum  esse  purpu- 
reum.  13.  Pressit  tamen  suspicionem  suam,  neque 
ullum  manifestius  abalienati  animi  indicium  praetu- 
lit.  Credidere  tamen  plerique,  Antipatrum,  evocari 
se  supplicii  causa  ratum,  impiis  machinationibus,  re- 
giae  mortis,  quae  paullo  post  secuta  est,  auctorem 
exstitisse.  Interea  rex,  ut  imminuti  exercitus  detri- 
menta  sarciret,  optimum  quemque  Persarum  in  Ma- 
cedonicos  ordines  allegit:  mille  etiam  praestantissi- 
mos  segregavit  ad  propiorem  sui  corporis  custo- 
diam:  aliam  hastatorum  manum,  haud  pauciores  de- 
cem  millibus,  circa  regium  tabernaculum  excubias 
agere  iussit.     14.  Haec  agenti  Peucestes  supervenit 

cum  viginti  sagittariorum  funditorumque  millibus, 
quos  ex  sua  provincia  coegerat.  His  per  exercitum 
distributis  profectus  est  Susis ,  Tigrique  amne  trans- 
misso,  apud  Carrhas  castra  metatus  est:  inde  quatri- 
duo  per  Sittacenen  ductis  copiis  Sambana  processit; 
ubi  per  septem  dies  quietum  agmen  tenuit.  Tridui 
deinde  itinere  emenso  Celonas  perventum  est.  15. 
Oppidum  hoc  tenent  Boeotia  profecti,  quos  Xerxes 
sedibus  suis  excitos  in  Orientem  transtulit:  serva- 
bantque  argumentum  originis  peculiari  sermone,  ex 
Graecis  plerumque  vocibus  constante;  ceterum  ob 
commerciorum  necessitatem  finitimorum  barbaro- 
rum  lingua  utebantur.  Inde  Bagistanen  ingressus 
est,  regionem  opulentam,  et  abundantem  arborum 
amoeno  et  fecundo  foetu,  ceterisque  ad  vitae  non 
usum  modo,  verum  etiam  delectationem  pertinenti- 
bus.  16.  Gravis  inter  haec  Eumeni  cum  Hephaestio- 
ne  simultas  inciderat.  Nam  servos  Eumenis  diver- 
sorio,  quod  pro  hero  suo  anteceperant,  Hephaestio 
proturbavit,  ut  Evius  tibicen  eo  reciperetur.  Neque 
diu  post,  quum  iam  sopita  odia  viderentur ,  nova  ex- 
orta  contentione  adeo  recruduerunt,  ut  etiam  in 
atrox  iurgium,  et  acerba  utrinque  convicia  prorum- 
perent.  Sed  Alexandri  interventu  imperioque  inimi- 
citiae  saltem  in  speciem  abolitae  sunt:  quumillequi- 
dem  Hephaestioni  etiam  minatus  esset,  qui  in  fla- 
grantissima  regis  gratia  positus,  quamquam  cupidum 
reconciliationis  Eumenem,  pertinacius  aversaba- 
tur.  17.  Perventum  deinde  est  in  Mediae  campos, 
ubi  maxima  equorum  armenta  pascebantur.  Nisaeos 
appellant,  magnitudine  et  specie  insignes.  Supra 
quinquaginta  millia  ibi  reperta,  quum  Alexander  eo 
transiret,  a  comitibus  illius  annotatum  est:  olim  tri- 
plo  plures  fuisse;  sed  inter  bellorum  turbas  maxi- 
mam  eorum  partem  praedones  abegisse.  Ad  triginta 
dies  ibi  substitit  rex.  Eo  Atropates  Mediae  satrapa 
centum  barbaras  mulieres  adduxit,equitandi  peritas, 

peltisque  et  securibus  armatas:  unde  quidam  credi- 
derunt,  Amazonum  ex  gente  reliquias  fuisse.  Septi- 
mis  deinde  castris  Ecbatana  attigit,  Mediae  caput. 

18.  lbi  soll.emnia  Diis  sacrificia  fecit;  ludosque  edi- 
dit,  et  in  convivia  festosque  dics  laxavit  animum,  ut 
mox  in  novorum  operum  curam  atque  ministeria  va- 
lidior  intenderetur.  Sed  ista  volventem,  velut  iniecta 
manu,  fatum  alio  traxit,  vitamque  carissimo  amico- 
rum  eius,neque  multo  postipsi  quoque  regi  extorsit. 

19.  Pueros  in  stadio  certantes  spectabat,  quum  nun- 
tiatur  deficere  Hephaestionem,  qui  morbo  ex  crapu- 
la  contracto  septimum  iam  diem  decumbebat.  Ex- 
territus  amici  periculo  statim  consurgit,  et  ad  hospi- 
tium  illius  celeriter  pergit:  neque  tamen  prius  eo 
pervenit,  quam  illum  mors  occupasset.  ld  regi 
omnium,  quae  in  vita  pertulerat,  adversorum  luctuo- 
sissimum  accidisse  certum  habetur:  eumque  magni- 
tudine  doloris  in  lacrimas  et  lamenta  victum,  multa 
animi  de  gradu  deiecti  argumenta  edidisse.  20.  Sed 
ea  quidem  varie  traduntur:  illud  inter  omnes  con- 
stat,  ut  quam  decentissimas  exsequias  ei  duceret, 
non  voluisse  Ecbatanis  sepeliri,  sed  Babylonem,  quo 
ipse  concessurus  erat,  a  Perdicca  deferri  curasse: 
ibique  funus  inaudito  antehac  exemplo  duodecim  ta- 
lentum  millibus  locavisse.  Per  universum  certe  im- 
perium  lugeri  eum  iussit:  et  ne  memoria  eius  in  ex- 
ercitu  exolesceret,  equitibus,quis  praefuerat,nullum 
praefecit  ducem,  sed  Hephaestionis  alam  appellari 
voluit,  et  quae  ille  signa  instituisset,  ea  non  immuta- 
ri.  Funebria  certamina  ludosque,  quales  nunquam 
editi  fuissent,  meditatus,tria  artificum  millia  coegit: 
qui  non  multo  post  in  ipsius  exsequiis  certasse  fe- 
runtur.  21.  Nec  amici  tam  eifuso  affectu  ad  conci- 
liandam  eius  gratiam  segniter  usi,certatim  reperere, 
per  quae  memoria  defuncti  clarior  honoratiorque 
fieret.  Igitur  Eumenes,  quum  se  ob  simultatem  cum 
Hephaestione  regis  indignationem  incurrisse  sensis- 

set,  multis  auctor  fuit,  seque  et  arma  sua  Hephae- 
stioni  consecrandi;  pecuniasque  ad  cohonestandum 
funus  large  contulit.  Hoc  exemplum  imitati  sunt  ce- 
teri:  eaque  mox  processit  assentationum  impuden- 
tia,  ut  regi  moerore  et  desiderio  defuncti  insanienti 
persuasum  tandem  fuerit, deum  esseHephaestionem. 
Quo  quidem  tempore  ex  copiarum  ducibus  Agatho- 
cles  Samius  ad  extremum  periculi  venit,  quod  illius 
tumulum  praeteriens  illacrimasse  visus  esset.  22. 
Ac  nisi  Perdiccas,  venanti  sibi  Hephaestionem  appa- 
ruisse  ementitus,  per  deos  omnes  ipsumque  Hephae- 
stionem  deierasset,  exipso  se  cognovisse,  Agatho- 
clem  non  ut  mortuum,  et  vanae  divinitatis  titulis  fru- 
stra  ornatum  flevisse,  verum  ob  memoriam  pristinae 
sodalitatis  lacrimas  non  tenuisse;  vir  fortis,  et  de 
rege  bene  meritus,  pietatis  in  amicum  graves  poenas 
innoxio  capite  pependisset.  Ceterum  ut  paullisper 
a  luctu  avocaret  animum,  in  Cossaeorum  gentem  ex- 
peditionem  suscepit.  Iuga  Mediae  vicina  Cossaei 
tenent,  asperum  et  acre  genus,  et  praedando  vitam 
tolerare  solitum.  23.  Ab  his  Persarum  reges  annuo 
tributo  pacem  redimere  consueverant,  ne  in  subiecta 
decurrentes  infestam  latrociniis  regionem  facerent. 
Nam  vim  tentantes  Persas  facile  repulerant,  asperi- 
tate  locorum  defensi,  in  quae  se  recipiebant,  quoties 
armis  superabantur.  lidem  muneribus  quotannis 
placabantur,  ut  regi  Ecbatanis,  ubi  aestiva  solebat 
agere,Babylonemremigranti,tutus  per  ea  loca  trans- 
itus  esset.  24.  Hos  igitur  Alexander  bipartito  agmi- 
ne  aggressus,  intra  quadraginta  dies  perdomuit. 
Nam  ab  ipso  rege,  et  Ptolemaeo,  qui  partem  exerci- 
tus  ducebat,  saepe  caesi,  ut  captivos  suos  reciperent, 
permisere  se  victori.  Ille  validas  urbes  opportunis 
locis  exstrui  iussit,  ne  abducto  exercitu  fera  gens 
obedientiam  exueret.  Motis  inde  castris,  ut  militem 
expeditione  recenti  fessum  reficeret,  lento  agmine 
Babjlonem  procedebat.  Iamque  vix  triginta  ab  urbe 

stadiis  aberat,  quum  Nearchus  occurrit,  quem  per 
Oceanum  etEuphratis  ostiaBahylonem  praemiserat: 
orabatque,  ne  fatalem  sibi  urbem  vellet  ingredi. 
Compertum  id  sibi  exChaldaeis,qui  multis  iam  prae- 
dictionum  eventibus  artis  suae  certitudinem  abunde 
probavissent.  25.  Rex,  fama  eorum  hominum  con- 
stantique  asseveratione  motus,  dimissis  in  urbem 
amicorum  plerisque,  alia  via  praeter  Babylonem  du- 
cit,  ac  ducentis  inde  stadiis  stativa  locat.  Sed  ab 
Anaxarcho  persuasus,  contemtis  Chaldaeorum  moni- 
tis,  quorum  disciplinam  inanem  aut  supervacuam  ar- 
bitrabatur,  urbem  intrat.  Legationes  eo  ex  universo 
ferme  orbe  confluxerant.  26.  Quibus  per  complures 
dies  studiose  auditis,  deinceps  ad  Hephaestionis  ex- 
sequias  adiecit  animum.  Quae  summo  omnium  stu- 
dio  ita  celebratae  sunt,  ut  nullius  ad  id  tempus  regis 
feralia,  magnitudine  sumtuum,  apparatusque  cele- 
britate  non  vicerint.  Post  haec  cupido  incessit  regi 
per  Paliacopam  amnem  ad  Arabum  confinia  navigan- 
di:  quo  delatus,  urbi  condendae  commoda  sedere- 
perta,  Graecorum  aetate  aut  vulneribus  invalidos,  et 
si  qui  sponte  remanserant,  ibi  collocat.  27.  Quibus 
ex  sententia  perfectis,  iam  futuri  securus  Chaldaeos 
irridebat,  quod  Babylonem  non  ingressus  tantum  es- 
set  incolumis,  verum  etiam  excessisset.  Enimvero 
revertenti  per  paludes,  quas  Euphrates  in  Pallaco- 
pam  effusus  efficit,  foedum  omen  oblatum  est.  28. 
Quippe  rami  desuper  impendentes  detractum  capiti 
regio  diadema  proiecerunt  in  fluctus.  Quum  deinde 
alia  super  alia  prodigiosa  et  minacia  nuntiarentur, 
procurandis  iis  Graeco  simul  barbaroque  ritu  conti- 
nua  sacra  facta  sunt.  Neque  tamen  expiari  praeter- 
quam  morte  regis  potuere.  Qui  quum  Nearchum 
excepisset  convivio,  iamque  cubitum  iturus  esset, 
Medii  Larissaei  obnixis  precibus  dedit,  ut  ad  eum 
comessatum  veniret.  29.  Ubi  postquam  tota  nocte 
perpotasset,  male  habere  coepit.  Ingravescens  dein- 

de  morbus,  adeo  omnes  vires  intra  sextum  diem  ex- 
hausit,  ut  ne  vocis  quidem  potestas  esset.  Interea 
milites,  sollicitudine  desiderioque  eius  anxii,  quam- 
quam  obtestantibus  ducibus,  ne  valetudinem  regis 
onerarent,  expresserunt,  ut  in  conspectum  eius  ad- 
mitterentur.] 

V.  Intuentibus  lacrimae  obortae  praebuere  spe- 
ciem  iam  non  regem,  sed  funus  eius,  visentis  exerci- 
tus.  2.  Moeror  tamen  circumstantium  lectum  emi- 
nebat:  quos  ut  rex  adspexit,  Invenietis,  inquit,  quum 
excessero,  dignum  talibus  viris  regem?  3.  lncredibile 
dictu  audituque,  in  eodem  habitu  corporis,  in  quem 
se  composuerat,  quum  admissurus  milites  esset,  du- 
rasse,  donec  a  toto  exercitu  illud  ultimum  persaluta- 
tus  est:  dimissoque  vulgo,  velut  omni  vitae  debito  li- 
beratus,  fatigata  membra  reiecit.  4.  Propiusque  ad- 
ire  iussis  amicis,  (nam  et  vox  deficere  iam  coeperat;) 
detractum  annulum  digito  Perdiccae  tradidit,  adie- 
ctis  mandatis,  ut  corpus  suum  ad  Hammonem  ferri 
iuberent.  5.  Quaerentibus  his,  cui  relinqueret  re- 
gnum?  respondit,  ei,  qui  esset  optimus.  Ceterum 
providere  iam,  ob  id  certamen  magnos  funebres  lu- 
dos  parari  sibi.  6.  Rursus,  Perdicca  interrogante, 
quando  coelestes  honores  haberi  sibi  vellet?  dixit, 
tum  velle,  quum  ipsi  felices  essent.  Suprema  haec 
vox  fuit  regis,  et  paulio  post  exstinguitur.  7.  Ac 
primo  ploratu  lamentisque  et  planctibus  tota  regia 
personahat:  mox,  velut  in  vasta  solitudine,  omnia 
tristi  silentio  muta  torpebant,  ad  cogitationes,  quid 
deinde  futurum  esset,  dolore  converso.  8.  Nobiles 
pueri,  custodiae  corporis  eius  assueti,  nec  doloris 
magnitudinem  capere,  nec  se  ipsos  intra  vestibuhim 
regiae  tenere  potuerunt:  vagique  et  furentibus  sinii- 
les  totam  urbem  luctu  ac  moerore  compleverant,nul- 
lis  questibus  omissis,  quos  in  tali  casu  dolor  sugge- 
rit.  9.  Ergo  qui  extra  regiam  adstiterant,  Macedo- 
nes  pariter  barbarique  concurrunt,nec  poterant  victi 

a  vietoribus  in  communi  dolore  discerni.  Persae  iu- 
stissimum  acmitissimumdominum,  Macedones  opti- 
mum  ac  fortissimum  regem  invocantes,  certamen 
quoddam  moeroris  edebant.  10.  Nec  moestonim 
solum,  sed  etiam  indignantium  voces  exaudiebantur, 
tam  viridem  et  in  flore  aetatis  fortunaeque,  invidia 
Deum  ereptum  esse  rebus  humanis.  Vigor  eius  et 
vultus  educentis  in  proelium  milites,  obsidentis  ur- 
bes,  evadentis  in  muros,  fortes  viros  pro  concione 
donantis,  occurrebant  oculis.  11.  TumMacedones 
divinos  honores  negasse  ei  poenitebat;  impiosque  et 
ingratos  fuisse  se  confitebantur,  quod  aureseius  de- 
bita  appellatione  fraudassent.  Et  quum  diu  nunc  in 
veneratione,  nunc  in  desiderio  regis  haesissent,  in 
ipsos  versa  miseratio  est.  12.  Macedoniaprofecti 
ultraEuphratem,in  mediis  hostibus  novum  imperium 
adspernantibus,  destitutos  se  esse  cernebant;  sine 
certo  regis  herede,  sine  herede  regni,  publicas  vires 
ad  se  quemque  tracturum.  13.  Bella  deinde  civilia, 
quae  secuta  sunt,  mentibus  augurabantur:  iterum, 
non  de  regno  Asiae,  sed  de  rege,  ipsis  sanguinem  es- 
sefundendum;  novis  vulneribus  veteres  rumpendas 
cicatrices;  14.  senes  debiles,  modo  petita  missione  a 
iusto  rege,  nunc  morituros  pro  potentia  forsitan  sa- 
tellitis  alicuius  ignobilis.  15.  Has  cogitationes  vol- 
ventibus  nox  supervenit,  terroremque  auxit.  Milites 
in  armis  vigilabant:  Babylonii  alius  e  muris,  alius  e 
culmine  sui  quisque  tecti  prospectabant,  quasi  cer- 
tiora  visuri.  16.  Nec  quisquam  lumina  audebat  ac- 
cendere.  Et  quia  oculorum  cessabat  usus,  fremitus 
vocesque  auribus  captabant:  ac  plerumque  vano  me- 
tu  territi  per  obscuras  semitas,  alius  alii  occursan- 
tes,  invicem  suspecti  et  solliciti  ferebantur.  17.  Per- 
sae,  comis  suo  more  detonsis,  in  lugubri  veste,  cum 
coniugibus  ac  liberis,  non  ut  victorem  et  modo  ho- 
stem,  sed  ut  gentis  suae  iustissimum  regem  vero  de- 
siderio  lugebant.  Assueti  sub  rege  vivere,non  alium, 

qui  imperaret  ipsis,  digniorem  fuisse  confitebantur. 
18.  Nec  muris  urbis  luetus  continebatur;  sed  proxi- 
niam  regionem  ab  ea,  deinde  magnam  partem  Asiae 
cis  Euphratem,  tanti  mali  fama  pervaserat.  19.  Ad 
Darii  quoque  matrem  celeriter  perlata  est.  Abscissa 
ergo  veste,  qua  induta  erat,  lugubrem  sumsit;  lace- 
ratisque  crinibus  humi  corpus  abiecit.  20.  Assidebat 
ei  altera  exneptibus,  nuperamissumHephaestionem, 
cui  nupserat,  lugens;  propriasque  causas  doloris  ih 
communi  moestitia  retractabat.  21.  Sed  omnium 
suorum  mala  Sisygambis  una  capiebat.  Illa  suam, 
illa  neptium  vicem  flebat.  Recens  dolor  etiam  prae- 
terita  revocaverat.  Crederes  modo  amissumDarium, 
et  pariter  miserae  duorum  filiorum  exsequias  esse 
ducendas.  22.Flebat  mortuos  simul  vivosque.  Quem 
enim  puellarum  acturum  esse  curam?  quem  aliumfu- 
turum  Alexandrum?  iterum  esse  se  captas;  iterum 
excidisse  regno.  Qui  mortuo  Dario  ipsas  tueretur, 
reperisse;  qui  post  Alexandrum  respiceret,  utique 
non  reperturas.  23.  Subibat  inter  haec  animum, 
octoginta  fratres  suos  eodem  die  ab  Ocho  saevissi- 
mo  regum  trucidatos,adiectumque  stragitotfiliorum 
patrem:  e  septem  liberis,  quos  genuisset  ipsa,  unum 
superesse:  ipsum  Darium  floruisse  paullisper,ut  cru- 
delius  posset  exstingui.  24.  Ad  ultimum  dolori  suc- 
cubuit,  obvolutoque  capite  assidentes  genibus  suis 
neptem  nepotemque  aversata,  cibo  pariter  abstinuit 
etluce.  Quinto,  postquam  mori  statuerat,  die  ex- 
stincta  est.  25.  Magnum  profecto  Alexandro  indul- 
gentiae  in  eam,  iustitiaeque  in  omnes  captivos,  do- 
cumentum  est  mors  huius;  quae  quum  sustinuisset 
post  Darium  vivere,  Alexandro  esse  superstes  eru- 
buit.  26.  Et  hercule,  iuste  aestimantibus  regem 
liquet,  bona  naturae  eius  fuisse;  vitia  vel  fortunae 
vel  aetatis.  27.  Vis  incredibilis  animi :  laboris  pa- 
tientia  propemodum  nimia;  fortitudo  non  inter  reges 
modo  excellens,  sed  inter  illos  quoque,  quorum  haec 

sola  virtus  fuit:  28.  liberalitas  saepe  maiora  tribuen- 
tis,  quam  a  diis  petuntur:  clementiain  devictos:  tot 
regna  aut  reddita,  quibus  ea  demserat  bello,  aut  do- 
no  data:  29.  mortis,  cuius  metus  ceteros  exanimat, 
perpetua  contemtio  :  gloriae  laudisque  utiustoma- 
ior  cupido,  ita  ut  iuveni  et  in  tantis  admittenda  re- 
bus.  30.  lam  pietas  erga  parentes,  quorum  Olympia- 
da  immortalitati  consecrare  decreverat;  Philippum 
ultus  erat:  31.  iam  in  omnes  fere  amicos  benignitas; 
erga  milites  benevolentia;  consilium  par  magnitudi- 
ni  animi,  et  quantam  vix  poterat  aetas  eius  capere, 
sollertia:  32.  modus  immodicarum  cupiditatum,  Ve- 
neris  intra  naturale  desiderium  usus,  nec  ulla  nisi  ex 
permisso  voluptas;  ingentes  profecto  dotes  erant. 
33.  llla  fortunae:  Diis  aequare  se,  et  coelestes  hono- 
res  arcessere,  et  talia  suadentibus  oraculis  credere, 
et  dedignantibus  venerari  ipsum  vehementius  quam 
par  esset  irasci;  fti  externum  habitum  mutare  corpo- 
ris  cultum,  imitari  devictarum  gentium  mores,  quos 
ante  victoriam  spreverat.  34.  Nani  iracundiam  et 
cupidinem  vini  sicuti  iuventa  irritaverat,ita  senectus 
mitigare  potuisset.  35.  Fatendum  est  tamen,  quum 
plurimum  virtuti  debuerit,  plus  debuisse  fortunae; 
quam  solus  omnium  mortalium  in  potestate  habuit. 
Quoties  iilum  a  morte  revocavit?  quoties  temere  in 
pericula  vectum  perpetua  felicitate  protexit?  36.  Vi- 
tae  quoque  finem  eundem  illi,  quem  gloriae,  statuit. 
Exspectavere  eum  fata,  dum  Oriente  perdomito,  adi- 
toque  Oceano,  quidquid  mortalitas  capiebat,  imple- 
ret.  37.  Huic  regi  ducique  successor  quaerebatur: 
sed  maior  moles  erat,  quam  ut  unus  subire  eam  pos- 
set.  Itaque  nomen  quoque  eius  et  fama  rerum  in  to- 
tum  propemodum  orbem  reges  ac  regna  diffudit,  cla- 
rissimique  sunt  habiti,  qui  etiam  minimae  parti  tan- 
tae  fortunae  adhaeserunt. 

VI.  Ceterum  Babylone  (inde  enim  divertit  oratio) 
corporis  eius  custodes  in  regiam  principesamicorum 

ducesque  copiarum  advocavere.  Secuta  est  militum 
turba,  cupientium  scire,  in  quem  Alexandri  fortuna 
esset  transitura.  2.  Multi  duces,  frequentia  militum 
exclusi,  regiam  intrare  non  poterant;  quum  praeco, 
exceptis  qui  nominatim  citarentur,  adire  prohibuit. 
Sed  precarium  spernebatur  imperium.  3.  Ac  primum 
eiulatus  ingens,  ploratusque  renovatus  est:  deinde 
futuri  exspectatio  inhibitis  lacrimis  silentium  fecit. 
4.  Tunc  Perdicca,  regia  sella  in  conspectum  vulgi 
data,  in  qua  diadema  vestisque  Alexandri  cum  armis 
erant,  annulum,  sibi  pridie  traditum  a  rege,  in  eadem 
sede  posuit;  quorum  adspectu  rursus  obortae  omni- 
bus  lacrimae  integravere  luctum.  5.  Et  Perdicca, 
Ego  quidem,  inquit,  annulum,  quo  ille  regni  atque  im- 
periivires  obsignare  erat  solitus ,  traditum  ab  ipso  mi~ 
hi,  reddo  vobis.  6.  Ceterum  quamquam  nulla  clades 
huic,  qua  affecti  sumus,  par  ab  iratis  Diis  excogitari 
potest,  tamen  magnitudinem  rerum,  quas  egit,  intuen- 
tibus  credere  licet,  tantum  virum  deos  accommodasse 
rebus  humanis,  quarum  sorte  completa,  cito  repeterent 
eum  suae  stirpi.  7.  Proinde  quoniam  nihil  aliud  ex  eo 
superest,  quam  quod  semper  ab  immortalitate  seduci- 
tur,  corpori  nominique  quamprimum  iusta  solvamus; 
haud  obliti,  in  qua  urbe,  inter  quos  simus,  quali  rege  ac 
praeside  spoliati.  8.  Tractandum  est,  commilitones, 
cogitandumque,  ut  victoriam partam  inter  hos,  de  qui- 
busparta  est,  obtinere possimus.  Capite  opus  est.  Hoc- 
ne  uno,  an  pluribus,  in  vestra potestate  est.  Illud  scire 
debetis,  militarem  sine  duce  turbam  corpus  esse  sine 
spiritu.  9.  Sextus  mensis  est,  ex  quo  Roxane  prae- 
gnans  est.  Optamus,  ut  marem  enitatur:  cuius  re- 
gnum,  Diis  approbantibus,  futurum,  quandoque  adole- 
verit.  Interim  a  quibus  regi  velitis,  destinate.  10. 
Haec  Perdicca.  Tum  Nearchus,  Alexandri  [modo] 
sanguinem  ac  stirpem  regiae  maiestati  convenire, 
neminem,  ait,  posse  mirari.  11.  Ceterum  exspectari 
nondum  ortum  regem  et,  qui  iam  sit,  praeteriri,  nec 

animis  Macedonum  convenire,  nec  tempori  rerum. 
Esse  e  Barsine  filium  regis:  huic  diadema  dandum. 
12.  Nulli  placebat  oratio.  Itaque  suo  more  hastis 
scuta  quatientes,  obstrepere  perseverabant.  Iamque 
prope  ad  seditionem  pervenerant,  Nearcho  pervica- 
cius  tuente  sententiam.  13.  Tum  Ptolemaeus,  Di- 
gnaprorsus  est  soboles,  inquit,  quae  Macedonum  impe- 
ret  genti,  Roxanes  vel  Barsinae  Jilius !  cuius  nomen 
quoque  Europam  dicere  pigebit,  maiore  ex  parte  ca- 
ptioi.  14.  Est  cur  Persas  vicerimus,  ut  stirpi  eorum 
serviamus!  quod  iusti  illi  reges  Darius  et  Xerxes  tot 
millium  agminibus  tantisque  classibus  nequidquam  pe- 
tiverunt.  15.  Mea  sententia  haec  est,  ut,  sede  Alexan- 
dri  in  regia  posita,  qui  consiliis  eius  adhibebantur, 
coeant,  quoties  in  commune  consulto  opusfuerit:  eo- 
que,  quod  maior pars  eorum  decreverit,  stetur ;  duces 
praefectique  copiarum  his  pareant.  16.  Ptolemaeo 
quidam,  pauciores  Perdiccae  assentiebantur.  Tum 
Aristonus  orsus  est  dicere,  Alexandrum  consultum, 
cui  relinqueret  regnum,  voluisse  optimum  deligi. 
Iudicatum  autem  ab  ipso  optimum  Perdiccam,  cui 
annulum  tradidisset.  17.  Neque  enim  unum  eum  as- 
sedisse  morienti;  sed  circumferentem  oculos,  ex  tur- 
ba  amicorum  delegisse,  cui  traderet.  Placere  igitur, 
summam  imperii  ad  Perdiccam  deferri.  18.  Nec  du- 
bitavere,  quin  vera  censeret.  Itaque  universi  proce- 
dere  in  medium  Perdiccam  et  regis  annulum  tollere 
iubebant.  Haerebat  inter  cupiditatem  pudoremquc, 
et  quo  modestius,  quod  exspectabat,  appeteret,  per« 
vicacius  oblaturos  esse  credebat.  19.  Itaque  cun- 
ctatus,  diuque  quid  ageret  incertus,  ad  ultimum  ta- 
men  recessit,  et  post  eos,  qui  sederant  proximi,  con- 
stitit.  20.  At  Meleager,  unus  e  ducibus,  confirmato 
animo,  quem  Perdiccae  cunctatio  erexerat,  Nec  Dii 
sicerint,  inquit,  ut  Alexandri  fortuna  tantique  regni 
fastigium  in  istos  humeros  ruat:  homines  certe  nonfe- 
rent.     Tsihil  dico  de  nobilioribus,  quam  hic  est,  sed  de 

viris  tantum,  quibus  invitis  niliil  perpeti  necesse  est. 
21.  Nec  vero  interest,  Roxanesfilium,  quandocunque 
genitus  erit,  an  Perdiccam  regem  habeatis;  quum  iste 
sub  tutelae  specie  regnum  occupaturus  sit.  Itaque  ne- 
mo  ei  rexplacet,  nisi  qui  nondum  natus  est:  etin  tanta 
omnium  festinatione,  non  iusta  modo,  sed  etiam  neces- 
saria,  exactos  menses  solus  exspectat,  et  iam  divinat 
marem  esse  conceptum;  quem  vos  dubitatis  paratum  es- 
se  vel  subdere?  22.  Si  mediusfidius  Alexander  hunc 
nobis  regempro  se  reliquisset,id  solum  ex  iis,  quae  im- 
perasset,  nonfaciendum  esse  censerem.  23.  Quin  igi- 
tur  ad  diripiendos  thesauros  discurritis?  Harum  enim 
opum  regiarum  utique  populus  est  heres.  24.  Haec 
elocutus  per  medios  armatos  erupit;  et  qui  abeunti 
viam  dederant,  ipsum  ad  pronuntiatam  praedam  se- 
quebantur. 

VII.  Iamque  armatorum  circa  Meleagrum  fre- 
quens  globus  erat,  in  seditionem  ac  discordiam  ver- 
sa  concione;  quum  quidam,  plerisque  Macedonum 
ignotus,  ex  infima  plebe,  Quid  opus  est,  inquit,  armis 
civilique  bello,  habentibus  regem,  quem  quaeritis?  2. 
Aridaeus,  Philippo  genitus,Alexandripaullo  ante  regis 
frater,  sacrorum  caerimoniarumque  consors  modo, 
nunc  solus  heres,  praeteritur  a  vobis.  Quo  merito  suo  ? 
quidve  fecit ,  cur  etiam  gentium  communi  iure  fraude- 
tur?  Si  Alexandro  simttem  quaeritis,  nunquam  repe- 
rietis;  siproximum,  hic  solus  est.  3.  His  auditis,  con- 
cio  primo  silentium  velut  iussa  habuit.  Conclamant 
deinde  pariter,Aridaeum  vocandum  esse,mortemque 
meritos,  qui  concionem  sine  eo  habuissent.  4.  Tum 
Pithon,  plenus  lacrimarum,  orditur  dicere:  nunc  vel 
maxime  miserabilem  esse  Alexandrum,  qui  tam  bo- 
norum  civium  militumque  fructu  et  praesentia  frau- 
datus  esset.  Nomen  enim  memoriamque  regis  sui 
tantum  intuentes,  ad  cetera  caligare  eos.  **  5.  Haud 
ambigue  in  iuvenem,  cui  regnum  destinabatur,  im- 
pensa  probra  magis  ipsi  odium,  quam  Aridaeo  con- 

temtum,  attulerunt:  quippe  dum  miserentur,  etiam 
favere  coeperunt.  6*  lgitur  non  alium  se,  quam  eum, 
qui  ad  hanc  spem  genitus  esset,  regnare  passuros, 
pertinaci  acclamatione  declarant,  vocarique  Ari- 
daeum  iubent.  7.  Quem  Meleager,  investus  invisus- 
que  Perdiccae,  strenue  perducitin  regiam;  et  mili- 
tes,  Philippum  consalutatum,  regem  appellant.  8. 
Ceterum  haec  vulgi  erat  vox;  principum  alia  senten- 
tia.  E  quibus  Pithon  consilium  Perdiccae  exsequi 
coepit,  tutoresque  destinat  filio  ex  Koxane  futuro 
Perdiccam  et  Leonnatum,  stirpe  regia  genitos.  9. 
Adiecit,  ut  in  Europa  Craterus  et  Antipater  res  ad- 
ministrarent.  Tum  iusiurandum  a  singulis  ex- 
actum,  futuros  in  potestate  regis  geniti  Aiexandro. 
10.  Meleager,  haud  iniuria  metu  supplicii  territus, 
cum  suis  secesserat.  Rursus  Philippum  trahens  se- 
cum,  irrupit  in  regiam,  clamitans  suftragari  reipubli- 
cae  de  novo  rege  paullo  ante  concepto:  robur  aeta- 
tis  experirentur ;  modo  stirpem  Philippi,  et  filium  ac 
fratrem  regum  duorum,  sibimetipsis  potissimum  cre- 
derent.  11.  Nullum  profundum  mare,  nullum  vastum 
fretum  et  procellosum  tantos  ciet  fluctus,  quantos 
multitudo  motus  habet,  utique  si  nova  et  brevi  dura- 
tura  libertate  luxuriat.  12.  Pauci  Perdiccae  modo 
electo,  plures  Philippo,  quem  spreverant,  imperium 
dabant.  Nec  velle,  nec  noile  quidquam  diu  poterant; 
poenitebatque  modo  consilii,  modo  poenitentiae 
ipsius.  Ad  ultimum  tamen  in  stirpem  regiam  incli- 
navere  studiis.  13.  Cesserat  ex  concione  Aridaeus, 
principum  auctoritate  conterritus;  et  abeunte  illo 
conticuerat  magis,  quam  languerat,  militaris  favor. 
Itaque  revocatus,  vestem  fratris,  eam  ipsam,  quae  in 
seila  posita  fuerat,  induitur.  14.  Et  Meleager,  tho- 
race  sumto,  capit  arma,  novi  regis  satelles.  Sequi- 
tur  phalanx,  hastis  clypeos  quatiens,  expletura  se 
sanguine  illorum,  qui  affectaverant  nihil  ad  ipsos 
pertinens  regnum.     15.  ln  eadem  domo  familiaque 

imperii  vires  remansuras  esse  gaudebant;  heredita- 
riuin  imperium  stirpem  regiam  vindicaturam ;  assue- 
tos  esse  nomen  ipsum  colere  venerarique,nec  quem- 
quam  id  capere,  nisi  genitum  ut  regnaret.  16.  Igi- 
tur  Perdicca  territus,  conclave,  in  quo  Alexandri 
corpus  iacebat,  obserari  iubet.  Sexcenti  cum  ipso 
erant,  spectatae  virtutis:  Ptolemaeus  quoque  se  ad- 
iunxerat  ei,  puerorumque  regia  cohors.  17.  Cete- 
rum  haud  difficulter  a  tot  millibus  armatorum  clau- 
stra  perfracta  sunt.  Et  rex  quoque  irruperat,  stipa- 
tus  satellitum  turba,  quorum  princeps  Meleager.  18. 
Iratusque  Perdicca  hos,  qui  Alexandri  corpus  tueri 
vellent,  sevocat:  sed  qui  irruperant,  eminus  tela  in 
ipsum  iaciebant.  Multisque  vulneratis,  tandem  se- 
niores,  demtis  galeis,  quo  facilius  nosci  possent, 
precari,  qui  cumPerdicca  erant,  coepere,  ut  abstine- 
rent  bello,  regique  et  pluribus  cederent.  19.  Primus 
Perdicca  arma  deposuit;  ceterique  idem  fecere. 
Meleagro  deinde  suadente,  ne  a  corpore  Alexandri 
discederent;  insidiis  locum  quaeri  rati,  diversa  re- 
giae  parte  ad  Euphraten  fugam  intendunt.  20.  Equi- 
tatus,  qui  ex  nobilissimis  iuvenum  constabat,  Perdic- 
cam  et  Leonnatum  frequens  sequebatur;  placebat- 
que  excedere  urbe,  et  tendere  in  campis.  21.  Sed 
Perdicca  ne  pedites  quidem  secuturos  ipsum  despe- 
rabat:  itaque,  ne  abducendo  equites  abrupisse  a  ce- 
tero  exercitu  videretur,  in  urbe  substitit. 

VIII.  At  Meleager  regem  monere  non  destitit, 
ius  imperiiPerdiccae  morte  sanciendum  esse:  ni  oc- 
cupetur  impotens  animus,  res  novaturum.  Menii- 
nisse  eum,  quid  de  rege  meruisset:  neminem  autem 
ei  satis  fidum  esse,  quem  metuat.  2.  Rex  patieba- 
tur  magis,  quam  assentiebatur.  Itaque  Meleager  si- 
lentium  pro  imperio  habuit;  misitque  regis  nomine, 
qui  Perdiccam  arcesserent.  Iisdemmandatum,ut  oc- 
ciderent,  si  venire  dubitaret.     3.  Perdicca,  nuntiato 

satellitum  adventu,  sexdecim  omnino  pueris  regiae 
cohortis  comitatus ,  in  limine  domus  suae  constitit ; 
castigatosque,  etMeleagri  mancipiaidentidem  appel- 
lans,  sic  animi  vultusque  constantia  terruit,  utvix 
mentis  compotes  fugerent.  4.  Perdicca  pueros  e- 
quos  iussit  conscendere,  et  cum  paucis  amicorum  ad 
Leonnatumpervenit,  iam  firmiore  praesidio  vimpro- 
pulsaturus,  si  quis  inferret.  5.  Postero  die  indigna 
res  Macedonibus  videbatur,  Perdiccam  ad  mortis 
periculum  adductum;  etMeleagri  temeritatem  ar- 
mis  ultum  ire  decreverant.  6.  Atque  illi,  quum  re- 
gem  adissent,  interrogare  eum  coeperunt,  an  Per- 
diccam  comprehendi  ipse  iussisset.  Ille  Meleagri 
instinctu  se  iussisse  respondit.  Ceterum  non  debere 
tumultuari  eos;  Perdiccam  enim  vivere.  7.  Igitur 
concione  dimissa,  Meleager,  equitum  maxime  defe- 
ctionc  perterritus,inopsqueconsilii,  (quippe  inipsum 
periculum  reciderat,  quod  inimico  paullo  ante  inten- 
derat)  triduum  fere  consumsit  incerta  consilia  vol- 
vendo.  8.  Et  pristina  quidem  regiae  species  mane- 
bat:  nam  et  legati  gentium  regem  adibant,  et  copia- 
rum  duces  aderant,  et  vestibulum  satellites  armati- 
que  compleverant.  9.  Sed  ingens  sua  sponte  moe- 
stitia  ultimae  desperationis  index  erat:  suspectique 
invicem,  non  adire  propius,  non  colloqui  audebant, 
secretas  cogitationes  intra  se  quoque  volvente,  et 
ex  comparatione  regis  novi  desiderium  excitabatur 
amissi.  10.  Ubi  ille  esset,  cuius  imperium,  cuius  au- 
spicium  secuti  erant,  requirebant.  Destitutos  se 
inter  infestas  indomitasque  gentes,  expetituras  tot 
cladium  suarum  poenas,  quandocunque  oblata  esset 
occasio.  11.  His  cogitationibus  animos  exedebant, 
quum  annuntiatur,  equites,  qui  sub  Perdicca  essent, 
occupatis  circaBabylonem  campis,  frumentum,quod 
in  urbem  vehebatur,  retinuisse.  12.  ltaque  inopia 
primum,  deinde  fames  esse  coepit;  et  qui  in  urbe 
erant,  aut  reconciliandam  gratiam  cumPerdicca,  aut 

armis  certandum  esse  censebant.  13.  Forte  ita  ac- 
ciderat,  ut,qui  in  agris  erant,  populationem  villarum 
vicorumque  veriti,  confugerent  in  urbem;  oppidani, 
quum  ipsos  alimenta  deficerent,  urbe  excederent;  et 
utrique  generi  tutior  aliena  sedes,  quam  sua,  videre- 
tur.  H.Quorum  consternationem  Macedones  veriti, 
in  regiam  coeunt,  quaeque  ipsorum  sententia  esset, 
exponunt.  Placebat  autem  legatos  ad  equites  mitti 
de  finienda  discordia,  armisque  ponendis.  15.  Igitur 
a  rege  legatur  Pasas  Thessalus,  et  Amissas  Megalo- 
politanus,  et  Perilaus:  qui  quum  mandata  regis  edi- 
dissent,  non  aliter  posituros  arma  equites,  quam  si 
rex  discordiae auctores dedidisset,  tulereresponsum. 
16.  His  renuntiatis,  sua  sponte  milites  arma  capiunt. 
Quorum  tumultu  e  regiaPhilippus  excitus,  Nihil,  in- 
quit,  seditione  est  opus.  Nam  inter  se  certantium 
praemia,  qui  quieverint,  occupabunt.  17.  Simul  me- 
mentote  rem  esse  cum  civibus;  quibus  spem  gratiae  ci- 
to  abrumpere,  ad  bellum  civile  properantium  est.  18. 
Altera  legatione ,  anmitigari  possint,  experiamur:  et 
credo,  nondum  regis  corpore  sepulto,  ad praestanda  ei 
iusta  omnes  esse  coituros.  19.  Quod  ad  me  attinet, 
reddere  hoc  imperium  malo,  quam  exercere  civium  sun- 
guine:  et  si  nulla  alia  concordiae  spes  est,  oro  quaeso- 
que,  eligite  potiorem.  20.  Obortis  deinde  lacrimis, 
diadema  detrahit  capiti,  dextram,  qua  id  tenebat, 
protendens,  ut,  si  quis  se  digniorem  profiteretur,  ac- 
ciperet.  21.  Ingentem  spem  indolis,  ante  eum  diem 
fratris  claritate  suppressam,  ea  moderata  excitavit 
oratio.  ltaque  cuncti  instare  coeperunt,  ut,  quae 
agitasset,  exsequi  vellet.  22.  Eosdem  rursus  legat, 
petituros,  utMeleagrum  tertium  ducem  acciperent. 
Haud  aegre  id  impetratum  est.  Nam  et  abducere 
Meleagrum  Perdicca  a  rege  cupiebat;  et  unum  duo- 
bus  imparem  futurum  esse  censebat.  23.  Igitur  Me- 
leagro  cum  phalange  obviamegresso,Perdicca  equi- 
tum  turmas  antecedens  occurrit.     Utrumque  agmen, 

mutua  salutatione  facta,  coiit,in  perpetuum,ut  arbi- 
trabantur,  concordia  et  pace  firmata. 

IX.  Sed  iam  fatis  admovebantur  Macedonum 
genti  bella  civilia.  Nam  et  insociabile  est  regnum, 
et  a  pluribus  expetebatur.  2.  Primum  ergo  colie- 
gere  vires,  deinde  disperserunt:  et  quum  pluribus 
corpus,  quam  capiebat,  onerassent,  cetera  membra 
deficere  coeperunt;  quodque  imperium  sub  unostare 
potuisset,  dum  a  pluribus  sustinetur,  ruit.  3.  Pro- 
mde  iure  meritoque  populus  Romanus  salutem  se 
principi  suo  debere  profitetur,  qui  noctis,  quam 
paene  supremam  babuimus,  novum  sidus  iiluxit.  4. 
Huius  hercule,  non  solis,  ortus  lucem  caliganti  red- 
didit  mundo,quum  sine  suo  capite  discordiamembra 
trepidarent.  5.  Quot  ille  tum  exstinxit  faces!  quot 
condidit  gladios !  quantam  tempestatem  subita  sere- 
nitate  discussit!  Non  ergo  revirescit  solum,  sed 
etiam  floret  imperium.  6.  Absit  modo  invidia,  ex- 
cipiet  huius  seculi  tempora  eiusdem  domus  utinam 
perpetua,  certe  diuturna  posteritas.  7.  Ceterum 
ut  ad  ordinem,  a  quo  me  contemplatio  publicae  feli- 
citatis  averterat,  redeam;  Perdicca  unicam  spem  sa- 
lutis  suae  inMeleagri  morte  deponebat:  vanum  eun- 
dem  etinfidum,  celeriterque  res  novaturum,  et  sibi 
maxime  infestum,  occupandum  esse.  8.  Sed  alta 
dissimulatione  consilium  premebat,  ut  opprimeret 
incautum.  Ergo  clam  quosdam  ex  copiis,  quibus 
praeerat,  subornavit,  ut,  quasi  ignoraret  ipse,  con- 
quererentur  palam,  Meleagrum  aequatum  esse  Per- 
diccae.  9.  Quorum  sermone  Meleager  ad  se  relato, 
furens  ira,  Perdiccae,  quae  comperisset,  exponit. 
Ule,  velut  nova  re  exterritus,  admirari,  queri,  dolen- 
tisque  speciem  ostentare  ei  coepit;  ad  ultimum  con- 
venit,  ut  comprehenderentur  tam  seditiosae  vocis 
auctores.  10.  Agit  Meleager  gratias,  amplexusque 
Perdiccam,  fidem  eius  in  se  ac  benevolentiam  col- 
laudat.     11.  Tum  communi  consilio  rationem  oppri- 

mendi  noxios  ineunt.  Placet  exercitum  patrio  niore 
-lustrari.  Et  probabilis  causa  videbatur  praeterita 
discordia.  12.  Macedonum  reges  italustrare  soliti 
erant  milites,  ut  discissae  canis  viscera  uitimo  in 
campo,  in  quem  deduceretur  exercitus,  ab  utraque 
abiicerentur  parte;  intra  id  spatium  armati  omnes 
starent,  hinc  equites,  illinc  phalanx.  13.  Itaque  eo 
die,  quem  huic  sacro  destinaverant,  rex  cum  equiti- 
bus  elephantisque  constiterat  contra  pedites,  quis 
Meleager  praeerat.  14.  Iam  equestre  agmen  move- 
batur,  et  pedites  subita  formidine  ob  recentem  dis- 
cordiam,  haud  sane  pacati  quidquam  exspectantes, 
parumper  addubitavere,  an  in  urbem  subducerent 
copias:  quippe  pro  equitibus  planities  erat.  15.  Ce- 
terum  veriti,  ne  temere  commilitonum  fidem  damna- 
rent,  substitere,  praeparatis  ad  dimicandum  animis, 
si  quis  vim  inferret.  Iam  agmina  coibant,  parvum- 
que  intervallum  erat,  quod  aciem  utramque  divide- 
ret.  16.  Itaque  rex  cum  una  ala  obequitare  pediti- 
bus  coepit,  discordiae  auctores,  quos  tueri  ipse  de- 
bebat,  instinctu  Perdiccae  ad  supplicia  deposcens: 
minabaturque  omnes  turmas  cum  elephantis  indu- 
cturum  se  in  recusantes.  17.  Stupebant  improviso 
malo  pedites:  nec  plus  in  ipso  Meleagro  erat  aut 
consilii  aut  animi»  Tutissimum  ex  praesentibus  vi- 
debatur,  exspectare  potius,  quam  movere  fortunam. 
18.  Tum  Perdicca,  ut  torpentes  et  obnoxios  vidit, 
CCC  fere,  qui  Meleagrum  erumpentem  ex  concione, 
quae  prima  habita  est  post  mortem  Alexandri,  secuti 
erant,  a  ceteris  discretos,  elephantis  in  conspectu 
totius  exercitus  obiicit;  omnesque  belluarum  pedi- 
bus  obtriti  sunt,  nec  prohibente  Philippo,  nec  aucto- 
re:  19.  apparebatque,  id  modo  pro  suo  vindicatu- 
rum,  quod  approbasset  eventus.  Hoc  bellorum  ci- 
vilium  Macedonibus  et  omen  et  principium  fuit. 
20.  Meieager,  sero  intellecta  fraude  Perdiccae,  tum 
quidem,  quia  ipsius  corpori  vis  non  aiferebatur,  in 

agmine  quietus  stetit :  21.  at  mox,  damnata  spe  sa- 
lutis,  quum  eius  nomine,  quem  ipse  fecerat  regem, 
in  perniciem  suam  abutentes  videret  inimicos,  con- 
fugit  in  templum:  ac  ne  loci  quidem  religione  de- 
fensus,  occiditur. 

X.  Perdicca,  perducto  in  urbem  exercitu,  consi- 
lium  principum  virorum  habuit,  in  quo  imperium 
ita  dividi  placuit,  ut  rex  quidem  summam  eius  obti- 
neret;  satrapes  Ptolemaeus  Aegypti  et  Africae  gen- 
tium,  quae  in  ditione  erant.  2.  Laomedonti  Syria 
cumPhoenice  data  est:  Philotae  Cilicia  destinata: 
Lyciam  cum  Pamphylia  et  maiore  Phrygia  obtinere 
iussus  Antigonus:  in  Cariam  Cassander,  Menander 
in  Lydiam  missi.  3.  Phrygiam  minoremHellesponto 
adiunctam  Leonnati  provinciam  esse  iusserunt. 
Cappadocia  Eumeni  cum  Paphlagonia  cessit.  Prae- 
ceptum  est,  ut  regionem  eam  usque  ad  Trapezunta 
defenderet,  bellum  cum  Ariarathe  gereret.  Solus 
hic  detrectabat  imperium.  4.  Pithon  Mediam,  Ly- 
simachus  Thraciam  appositasque  Thraciae  Ponticas 
gentes  obtinere  iussi.  Quilndiae,  quique  Bactris 
et  Sogdianis,  ceterisque  aut  Oceani  aut  Rubri  maris 
accolis  praeerant,  quibus  quisque  finibus  habuisset, 
imperii  etiam  ius  obtinerent,  decretum  est;  Perdicca 
ut  cum  rege  esset,  copiisque  praeesset,  quae  rcgem 
sequebantur.  5.  Credidere  quidam,  testamento  Ale- 
xandri  distributas  esse  provincias;  sed  famam  eius 
rei,*quamquam  ab  auctoribus  tradita  est,  vanam  fuis- 
se  comperimus.  6.  Et  quidem  suas  quisque  opes, 
divisis  imperii  partibus,  tuebantur  :  quas  ipsi  funda- 
verant,  si  unquam  adversus  immodicas  cupiditates 
terminus  staret.  7.  Quippe  paullo  ante  regis  mini- 
stri,  specie  imperii  alieni  procurandi,  singuli  ingen- 
tia  invaserant  regna;  sublatis  certaminum  causis, 
quum  et  omnes  eiusdem  gentis  essent,  et  a  ceteris 
sui  quisque  imperii  regione  discreti.  8.  Sed  diffi- 
cile  erat  eo  contentos  esse,  quod  obtulerat  occasio: 


LIBER   X.    CAP.  10.  415 

quippesordent  prima  quaeque,  quum  maiorasperan- 
tur.  Itaque  omnibus  expeditius  videbatur  augere 
regna,  quam  fuisset  accipere.  9.  Septimus  dies  erat, 
ex  quo  corpus  regis  iacebat  in  solio ,  curis  omnium 
ad  formandum  publicum  statum  a  tam  sollemni  mu- 
nere  aversis.  10.  Et  non  aliis  quam  Mesopotamiae 
regione  fervidior  aestus  existit,  adeo  ut  pleraque 
animalia,quae  in  nudo  solo  deprehendit,  exstinguat; 
tantus  est  vapor  solis  et  coeli,  quo  cuncta  velut  igne 
torrentur.  11.  Fontes  aquarum  et  rari  sunt,  et  in- 
colentium  fraude  celantur.  Ipsis  usus  patet,  ignotus 
est  advenis.  12.  Ut  tandem  curare  corpus  exani- 
mum  amicis  vacavit;  nulla  tabe,  ne  minimo  quidem 
livore  corruptum  videre,  qui  intraverant.  Vigor 
quoque,  qui  constat  ex  spiritu,  non  destituerat  vul- 
tum.  13.  Itaque  Aegyptii  Chaldaeique,  iussi  corpus 
suo  more  curare,  primo  non  sunt  ausi  admovere  ve- 
lut  spiranti  manus:  deinde  precati,  ut  ius  fasque  es- 
set  mortalibus  attrectare  eum,  purgavere  corpus; 
repletumque  est  odoribus  aureum  solium,  et  capiti 
adiecta  fortunae  eius  insignia.  14.  Veneno  neca- 
tum  esse  credidere  plerique:  filium  Antipatri  inter 
ministros,  Iollam  nomine,  patris  iussu  dedisse.  Sae- 
pe  certe  audita  erat  vox  Alexandri,  Antipatrum  re- 
gium  affectare  fastigium;  maioremque  esse  praefe- 
cti  opibus,  ac  titulo  Spartanae  victoriae  inflatum, 
omnia  a  se  data  asserentem  sibi.  15.  Credebant 
etiam,  Craterum  cum  veterum  militum  manu  ad  in- 
terficiendum  eum  missum.  16.  Vim  autem  veneni, 
quod  in  Macedonia  gignitur,  talem  esse  constat,  ut 
ferrum  quoque  exurat,  ungulae  iumenti  dumtaxat 
patiens.  17.  Stygem  appellant  fontem,  ex  quo  pesti- 
ferum  virus  emanat.  Hoc  per  Cassandrum  allatum, 
traditumque  fratri  Iollae,  et  ab  eo  supremae  regis 
potioni  inditum.  18.  Haec  utcunque  sunt  credita, 
eorum,  quos  rumor  adsperserat,  mox  potentia  ex- 
tinxit.     Kegnum    enim  Macedoniae  Antipater,    et 

Graeciam  quoque  invasit.  19.  Soboles  deinde  exce- 
pit,  interfectis  omnibus,  quicunque  Alexandrum 
etiam  longinqua  cognatione  contigerant.  20.  Cete- 
rum  corpus  eius  aPtolemaeo,  cui  Aegyptus  cesse- 
rat,Memphim,  et  inde  paucis  post  annis  Alexandriam 
translatum  est:  omnisque  memoriae  ac  nomini  ho- 
nos  habetur. 

Balacrus,    praef.   Alex.  IV,  5, 

13.  VIU,  11,  22. 
Barcani,  gens  Asiae  III,  2,  5. 
Barsine,  Alex.  pellex  X,  6,  11. 
Barzaentes,  Arachos.  satr.  VI, 

6,  36.  VIII,  13,  3. 

Bazaria,  regio  Sogdianae  VIII, 
1,  10. 

Belitae  IV,  12,  10. 

Belon,  praef.  Alex.  VI,  11,  1. 

Belus,  deus  III,  3,  16.  conditor 
Babylonis  V,  1,  24. 

Bessus,  Bactrian.  satr.  IV,  6,  2. 
12,  6.  V,  8,  4.  9,  8.  perfidiae 
suspectus  IV,  6,  4.  Darii  cae- 
dem  agitat,  eum  comprehendit 
et  interficit  V,  10,  1.  13,  6.  fu- 
giens  Bactra  petit  V,  13,  18. 
Artaxerxes  appellatur  VI,  6, 

13.     ferox   verbis  VII,  4,  19. 

dolo  captus  Alex.  iussuEcba- 

tana    ad    supplicium   ducitur 

VII,  10,  10. 
Betis,  Oazam  egregie  defendit, 

eius  supplicium  IV,  6. 
Bezira,   urbs  Indiae  VIII,  10, 

22. 
Bicon,  Graecus  IX,  7,  4. 
Bion,  transfuga  IV,  13,  3G. 
Boeotia,  domita  III,  10,  7. 
Borysthenes,  rluvius  VI,  2. 
Bosporus,  Cimmerius  VI,  2,  13. 

VU,  6,  12.  VIII,  1,  7. 
Boxus  quidam  IX,  7,  4.  8. 
Brancliidarum  urbsinSogdiana 

VII,  5,  28. 

Brocubelus,   Mazaei  fil.  V,  13, 

11. 
Bubacene,     regio      Sogdianae 

VIII,  5,  2. 

Bubaces,  spado  Darii  V,  11,  4. 

et  V,  12,  10. 
Bucephalus,  equus  Alex.  VI,  5, 

18.  VIII,  14,  34. 
iiucephalos,  urbs  IX,  3,  23. 
Bumadus  amnis  IV,  9,  8. 
Byblos,   urbs    Fhoeniciae   IV, 

1,  15. 


Cadusii,  gens  Asiae  IV,  12,  12. 

15,  12. 
Calas,  Paphlag.  praef.  III,  1, 

24.  IV,  5,  13. 
Calis  VI,  11,  36.  37. 
Callicrates,  thesauris  praef.  V, 

2,  16.  17. 
Callicratides,    legatus   Laced. 

ad  Darium  III,  13,  15. 
CalHsthenes  Olynthius  VIII,  8, 

19.     ob  gravitatem  et  linguae 

libertatem  Al.  invisus  Vlll,  5, 


13.       contumaciae     suspectus 

VIII,  6,  1.   vinctus  et  interfe- 

ctus  VIII,  6,  27.  8,  2i. 
Cappadocia  III,  1,  24.   IV,  1, 

34.    12,12.    VI,  3,  3.    sairapa 

eius   Abistamenes   III,   4,    1. 

Eumeni  cedit  X,  10,  3. 
Caranus,   praef.  Alex.  VI,  10, 

24.  VII,  3,  2.  4,  32. 
Caria  IV,  3.     Asandro  tradita 

X,  10,  2. 
Carmania ,  provinc  Asiae  IX, 

10,  20. 
Cartasis  Scytha,  VII,  7,  1. 
Carthago,    Tyriorum     colonia 

IV,  2,  10.    4,  20.   infestus    ei 

Alex.  10,  1,  17.  Vid.  Poeni. 
Caspiani  IV,  12,  9. 
Caspium  mare  VI,  4,  16.  III,  2, 

8.  VII,  3,  19. 

Cassander,   Antipatri  fil.  X,  4, 

19.  10,  2. 
Castabalum,  oppidum  III,  7,  5. 
Castor  cum  Polluce  VIII,  5,  8. 
Castra  Cyri,   locus  prope  Cili- 

ciam  III,  4. 
Castra  Alexandri,  Aegypti  lo- 

cus  IV,  7,  2. 
CataonesIV,  12,  11. 
Catenes  VII,  5,  21.  41.  Bactria- 

nos  ad  defectionem  sollicitat 

VII,  6,  15.  in  proelio  occiditur 

VIII,  5,  2. 

Caucasus  mons  IV,  5,  5.    V,  5. 
VI,   4,    18.   VII,  3,  19.   VIII, 

9,  3. 

Caunii  III,  7,  4. 

Ceballinus,  e  pueris  regiis  VI, 

7,  16. 
Celaenae,   urbs   Phrygiae   III, 

1,  1. 
Cercetae,  gens  Asiae  VI,  4,  17. 
Chaeronea,  VIII,  1,  23. 
Chaldaei  vates  111,  3,  6.     Ale- 

xandro,  Babyl.intranti,  occur- 

runt  V,  1,  22. 

Chalybes,  gens  Asiae  VI,  4, 17. 
Chares,  Athen.,  IV,  5,  22. 
Charidemus  Athen.,  III,  2,  10. 

19. 
Charus  quidam  VIII,  11,  10. 
Chius,  insula,  praesidiis  Persi- 

cis  tenetur  III,  1,  19.     IV,  1, 

37.  5,  15.     Chiorum  legati  ad 

Alex.  IV,  8,  12. 
Choaspes,  amnis  Susianae,  de- 

licatam  vehit   aquam  V,  2,  9. 

3,1.  fluv.Indicus  VIII,  10,  22. 
Choerilus,   malus   poeta  VIII, 

5,8. 
Chorasmii,  gens  AsiaeVII,  4,  6. 

VIII,  3,  16.  cui  praeest  Phra- 
taphernes  VIII,  1,  8. 

Chrysolaus,  tyrannus  IV,  8,  11. 

Cidaris,  regium  insigne  III,  3, 
19. 

Cilicia  III,  4.  VII,  3.  IV,  1.  IV, 
13.  calore  aestatis  accenditur 
III,  5,  1.  inundata  cruorePer- 
sarum  IX,  2,  23.  Socrati  tra- 
dita  IV,  5,  9.  Philotae  desti- 
natur  X,  10,  2.  Cilicium  mare 
III,  1,  12. 

Cleander,  praetor  Alex.  III,  1, 
1.  IV,  3,  11.  VII,  2,  19.  Par- 
menionem  occidit  VII,  2,  29. 
X,  1,  1.  eius  furor  et  suppli- 
cium  X,  1,  5.  8. 

Cieo,  Siculus  VIII,  5,  8. 

Cleochares  quidam  VIII,  13,  2. 

Cleomenes,  unus  praefectorum 
Aegypti  IV,  8,  5. 

Cleophis,  regina  Indiae  VIII, 
10,  22. 

Clitarchus,    historicus   citatus 

IX,  5,  21.  IX,  8.  15. 

Clitus,   praeest   equitibus  IV, 


13,  26.  ab  Alexandro  interfici- 

tur  VIII,  1.  sqq. 
Cobares,  Mairus  VII,  4,  8. 
Coelesyria  IV,  5,  9. 
Coenus,    dux   Alex.   III,   9,  7. 

IV.  13,  28.     16,31.     V,  4,  20. 

VI,  8,  17.  9,  30.  VIII,  1,  1.  10, 

22.  12,1.  14,17.  exercituscau- 

sam  agit  IX,  3,  3.    morte  ex- 

stinctus  IX,  3,  20. 
Cohortanus,    Sogdianus   VIII, 

4.  21. 

Cophes,  Artabazi  fil.  VII,  11, 

5.  22.  23. 

Corycium  nemus  III,  4,  10. 

Cos,  insula  III,  1,  19. 

Cossaeorum  montes  IV,  12,  10 

Craterus,  dux  Alex.  III,  9,  8. 
IV,  3,  1.  13,  29.  V,  4,  14.  VI, 
4,  2.  8,  2.  VII,  6,  16,  9,  20. 
VIII,  1,  6.   5,  2.  10,  4.    IX,  6, 

6.  8,  3.  10,  19.  X,  4,  8.  carus 
regi,  Philotae  adversus  VI,  8, 
2.  cum  Antipatro  in  Europa 
res  administrare  iussus  X,  7, 
9.  ad  interiiciendum  Antipa- 
trum  missus   X,  10,  15. 

Creta,  nunc  Macedonum  nunc 
Spartanorum  praesidiis  occu- 
pata  IV,  1,  40.  ad  eam  libe- 
randam  Amphoteros  mittitur 
IV,  8,  15.  Cretenses  sagittarii 
in  exerc.  Alex.  III,  7,  15.  IV, 
13;  31.  III,  9,  9. 

Critobulus,  medicus  IX,  5,  25. 

Croesus  III,  4,  1. 

Cydnus,  amnis  III,  4,  7.  5,  1. 

Cyprus  IV,  1,  27.  classis  inde 
venit  Alexandro  IV,  3, 11.  Cy- 
priorum  reges  IV,  3,  11.  8,  14. 
X,  1,  19. 

Cyrenenses  se  dedunt  Alex. 
IV,  7,  9. 

Cyropolis  in  Sogdiana  VII,  6,19. 

Cyrus  nobilissimus  rex  IV,  12, 
8.  X,  1,  23.  imperium  primus 
in  Persidem  intulit  IV,  14,  24. 
condidit    urbem   Persagadum 

V,  6,  10.  exercitum  eius  iu- 
vant  Agriaspae  VII,  3,  1.  de- 
cessit  VII,  6,  11.  eius  sepul- 
crum  aperit  Alex.  X,  1,  30. 
qui  eum  maxime  admiratur 
VII,  6,  20.     eius  sedes  VI,  3, 

12.  Cyri  castra  III,  4,  1. 

D. 

Daedala,  regiolndiae  VIII,  10, 
19. 

Dahae,  gens  Asiae  IV,  12,  6. 
VII,  4,  6.  7,  32.  confmes  Mas- 
sagetarum  VIII,  1,  8.  Spita- 
snenem  recipiunt  VIII,  3,  1. 
Alexandro  militant  VIII,  14, 
5.  IX,  2,  24. 

Damascus  III,  8,  12.    12,   27. 

13,  2. 

Darius,  Codomannus,  per  Ba- 
goam  in  Cyri  sedem  admissus 

VI,  3,  12.  ad  Baljylonem  ex- 
ercitum  contraliit  III,  2.  de 
quo  Charidemi  indicium  III, 
2,  18.  eius  somnium  et  pompa 
III,  3,  4.  superhas  literas  con- 
tra  Alex.  scripserat  III,  5,22. 
Ciliciam     occupare     festinat 

III,  7.  eius  ante  pugnam  con- 
silia  III,  8.  proelium  apud  Is- 
sum  III,  8  sqq.  eius  mater, 
uxor  et  liberi  capti,  ipse  fu- 
giens  III,  11.  eius  thesauri  ca- 
pti  III,  13.  epistolae  ad  Alex. 

IV,  1,  8.  5, 1.  alium  exercitum 
Babvloniam  convenire  iuhet 
IV,  6,  2.  inde  in  Assyriam 
movet,  IV,  9.  mors  uxoris  IV, 
10.   tertia  de  pace  lcgatio  IV, 


11.     proelium  ad  Gaugamela, 

IV,  12.  Darius  fugit  in  Me- 
diam  V,  1.  persequente  eum 
Alexandro,a  proditoribusvin- 
citur  et  tandem  telis  confodi- 
tur  V,  8.  sqq.     eius  sepultura 

V,  13.  vindicatur  VII,  5.  veri- 
tatis  erat  impatiens  III,  2,  17. 
sanctus  et  mitis  III,  2,  17.  V, 
10.  haud  rudis  linguaegraecae 
V,  11,  5.  vaginam  acinacis 
mutari  iuhet  III,  3,  7.  eius  ta- 
hernaculum  III,  11,  23.  ami- 
culum  III,  12,  5.  vehiculum 
V,  13,  15.  Bagoam  spadonem 
amaverat  VI,  5,  23. 

Darius,  Hystaspis  f.  III,  10,  8. 

IV,  1,  10.  V,  6,  1.  VU,  11,  29. 
Dataphernes  VII,  5, 21.  vinctus 

Alex.  traditur  VIII,  3,  16. 
Deditamenes,  Bahyl.  satr.  VIII, 

3,  17. 
Demetrius,   ex  eoniuratis  con- 

tra  Alex.  VI,  7,  15. 
Democrates,  Athen.  VL,  5.  9. 
Demophoon,  vates  IX,  4,  2d. 
Derhices,  gens  Asiae  III,  2,  7. 
Didvmaeon,   templum  Apolli- 

nisVH,  5,  28. 
Dimachae,   militum   genus   V 

13,  8. 
Dioxenus  VI,  7,  15. 
Dioxippus,  Athen.  pugil  nobi* 

lis  IX,  7,  16. 
DoryphoriHI,  3,  15. 
Drangae,  gens  Asiae  VI,  6,  36 

VIII,  3,  17. 
Dromades  cameli  V,  2,  10. 
Dropides,  Atlien.  III,  13,  5. 
Dyardanes,   iluv.  Indiae  VIII, 

9,  9. 
Dymnus,  coniurationis  inAlex. 

auctor,     comprehenditur,    se 

ipse  intcrficitVI,  7, 2. 24. 29.30 

Ecbafana,   urbs  Mediae  IV,  5, 

8.   V,  8,  1.   13,  1.   VII,  10,  10. 

X,  4,  10. 
Ecbolima,    urbs  Indiae   VIII, 

12,  1. 
Elaptonius,  puer  nobilis  VIII, 

6,  9. 
Eneti  III,  1,  22. 
Epimenes  insidias  in  Alex.  de- 

tegit  VIU,  6,  9.  20.  24. 
Epirus  X,  1,  18. 
Erigyius,    dux  Alex.  VI,  4,3. 

8,  1T.  adversus  Satibarzanem 
missus  VII,  3,  2.  quem  singu- 
lari  certamine  prosternit  VII, 
4,  32.  dissuadet  Alex.  bellum 
Scythicum  VII,  7,  10.  exstin- 
ctus  VIII,  2,  40. 

Erymanthus  fl.  Indiae  VIII,  9, 

10. 
Erytliraeum  mare,    cur  ita  ap- 

pellatum  VIII,  9,  14. 
Erythras  rex  VIII,  9,  14.  X,  1, 

13. 
Eryx,  rex  Indiae  VIII,  11,  7. 

12,  1. 
Euboicae   gentes   in   Asia  IV, 

12,  11. 
Eudaemon,   praef.  Alex.  X,  1, 

21. 
Euergetae,     cognomen   Agria- 

sparum  VII,  3, 1. 
Eumenes,  Cardianus,  dux  Alex. 

IX,  1,  19.   post  Alex.  mortem 

Cappadociae     praefectus   X, 

10,  3. 
Euphratis   ortus   cursusque  V, 

1,    13.     interfluit  Babylonem 

V,  1,  28.     altum  limum  vehit 

V,  1,  29.     munimentum  regni 

Persici  IV,  5,  4.  14,  4,   IV,  9, 

9.  VI,  2,  12. 


Euripides  VIII,  1,  28. 

Europa  VI,  2,  13.  inundata  ex- 

ercitu  V,  7,8.  Europae  belluin 

intulerunt  Darius  et  Xerxes 

V,  6,  1. 
Eurylochus  VIII,  6,  20. 
Euthymon,  Cumaeus  V,  5,  9. 
Excipinus  aetatis   flore  conci- 

liatus  Alex.  VII,  9,  19. 


Favonius  VI,  6,  28. 

G. 

Gabaza,  regio  Sogdianae  VIII, 

4,  1. 

Gades,  colonia  Tyri  IV,  4,  20. 

X,  1,  17. 
Gamaxus,  regulus  Indiae  VIII, 

13,  4. 
Gangabas,  quos  vocant  Persae 

III,  13,  7. 
Gangaridae,    gens  Indiae   IX, 

2,  2. 
Ganges,   fl.  Indiae  VIII,  9,  5. 

IX,  2,  2. 

Garabactra  IX,  7,  1. 
Gaugamela  IV,  9,  8. 
Gaza,  urbs  Syriae,  quam  Alex. 

obsidet   et  expugnat  IV,  5,  6. 

Gazam  Persae  vocant  pecuni- 

am  regiam  III,  13,  5. 
Gedrosia,   regio  Asiae  IX,  10, 

5.  18. 

Getae  X,  1,  44. 
Gobares,  Persa  V,  6,  10. 
Gordianorum  terrae  V,  1,  14. 
Gordium,  urbs  III,  1,  12.  14. 
Gordyaei  montes  IV,  10,  8. 
Gorgatas,  Macedo  VII,  1,  38. 
Gorgias,  Macedo  VII,  1,  38. 
Gortuae,  gens  Asiae  IV,  12, 11. 

Graecia  V,  11,  6.  VI,  2,  5.  ehis 
totius  conventu  celebrata 
Isthmia  IV,  5,  11.  eam  tenet 
Alex.  IX,  6,  20.  Graecae  ur 
bes  III,  1,20.  Graecos  ad  Hel- 
lesponti   oram  vastat  Darius 

IV,  1,  10.  Graecorum  iegati 
ad  Damascum  capti  III,  13,  6 
Graeci  Dario  militant  III,  2, 
9.  V,  11,  11.  eorum  fides  erga 
Darium  V,  10,  7.  praecipua 
Darii  spes  III,  8,  1.  milites 
apud   Dar.  et  Alex.  III,  1,  8. 

V,  12.  III,  9.  III,  11.  V,  5. 
Graeci  decernunt  Alexandro 
coronam  auream  IV,  5.  eorum 
concilium  VI,  1.  fabulae  III, 
1,  2.  V,  1.  mores  IX,  4.  tem- 
poraria  ingenia  IV,  5,  11.  mi- 
tia  ingenia  VIII,  3,  15.  mnres 
mali  VIII,  5,  T.  meutiendi  li- 
centia  VIII,  10,  12.  Graeca 
lingua  V,  11,  5.  sermo  Grae- 
cus  V,  11,  T. 

Granicus  amnis  III,  1,  9.  10,  T. 
IV,  9,  22.  14,  10.  VIII,  1,  20. 
IX,  2,  23. 

H. 

Hages,  Pori  frater  VIII,  14,  2. 
Halicarnassus   urbs   III,   T,   4. 

VIII,  1,  36;     proelium    apud 

Halicarn.  V,  2,  5. 
Halys  Lydiam  terminatIV,ll,5. 
Hammon  VI,  10,  28.     eius  ora- 

culum,  effigies,  nemus  etc.IV, 

T,  23.     ad   eum   corpus    suum 

ferri  iubet  Alex.  X,5,4.  Ham- 

monii  IV,  T,  20. 
Harpalus,  praef.  thesaurorum 

Alex.  X,  2,  2.  IX,  3,  21. 
Haustanes  Sogdianus  VIII,  5, 2. 
Hecataeus  Macedo  VII,  1,  38. 


Hecatompylos,  urbs  VI,  2,  15. 

Hector,  Parmenionis  fil.  IV,  8, 
8.  VI,  9,  2T. 

Hegelociius,  praef.  Alex.  III, 
1,  19.  insulas  in  ditionem  A- 
lex.  redigit  IV,  5,  14. 

Hegelochus  alius,  familiaris 
Parmenionis  VI,  11,  22. 

Hellanice,  Alexandri  educatrix 
VIII.  1,  21.  cuius  filii  occum- 
hunt  VIII,  2,  8. 

Heilanicus,  virtutis  causa  do- 
natus  V,  2,  5. 

Hellespontus  III,  1,  19.  5,  T. 
IV,  1,  36. 

Hephaestion,  <lux  Alex.  eique 
carissimus  III,  12,  15.  pul- 
chritudo  et  lepor  VII,  9,  19. 
IV,  5,  10,  VI,  2,9.  8,1T.  VUI, 
1,  1.  2,  13.  10,  2.  12,  6.  IX,  1, 
35.  10,  6.  vulneratus  IV,  16, 
31.  in  matrimonium  duxerat 
filiam  Darii  X,  5,  20. 

Heracon  X,  1,  1. 

Hercules  III,  8,  10.  IV,  1,  22. 
13,  24.  VIII,  5,  8.  dicatus  deus 
VIII,  5,  11.  a  quo  genus  du- 
cunt  Maced.  reges  IV,  2,  3. 
eum  aequaturus  Alex.  IX,  2, 
29.  eius  ara  IV,  3,  22.  colu- 
mnae  X,  1,  1T.  termini  III, 
10,  5.  IX,  4,  21.  in  somnis  oh- 
latus  Alex.  IV,  2,  1T.  eumTy- 
rii  praecipue  colunt  IV,  2,  3. 
eius  decimae  IV,  3,  19.  crate- 
rem  ei  dicat  Alex.  IV,  8,  16. 
ad  Indos  venit  VIII,  10,  1. 
qui  simulacrum  eius  agmini 
praeferunt  VJUI,  14,  11.  eius 
exercitus  IX,  4,  21.  frustra 
obsedit  Aornin  VIH,  11,  2. 

Hermolaus,  puer  nobilis  VIII, 
6,  T. 

Hipsides  guidam  VII,  T,  36. 

Hispaniae  X,  1,  18. 
Histaspes  VI,  2,  7. 
Horitae,  gens  Asiae  IX,  10,  6. 
Horratas  Macedo  eiusque  cum 

Dioxippo  certanien  singulare 

IX,  7,  17. 
Hyarotis,  fl.  Indiae  IX,  1,  13. 
Hydaspes,    11.  Indiae  IV,  5,  4. 

VIII,  12,  13.  IX,  4,  1. 
Hypasis,  11.  Indiae  IX,  1,  35. 
Hyrcania,  regio  Asiae  IV,  5,  5. 

V,  13,  11.   VI,  4,  18.    VIII,  3, 
17. 
Hyrcani  III,  2,  6.  9,  5.    Hyrca- 
nium  mare  VI,  4,  18. 

I. 

Iberia,   ab  Ibero  fl.  vocata  X, 

1,  18. 

Idarnes,  praetorDariilV,  5, 13. 

IHoneus,  Artabazi  fiL  III,  13. 
13. 

Illyrii,  rapto  vivere  adsuetilll, 
10, 8.  eorum  praeruptae  petrae 
III,   10,  6.     ab  Alex.  subacti 

IX,  6,  20.  milites  Alex.  III, 
10,  8.  IV,  13,  31. 

Imbrus  ins.  IV,  5,  22. 
Immortales ,   Persarum   asrmen 
III,  3,  13. 
India   X,    10,    4.      describitur 

VIII,  5,  3.    praecipue  VIII,  9, 

2.  Indis  ignota  IX,  3,  8.  vis 
frigoris  Indiae  VII,  11,  8.  In- 
dus  amnis  VIII,  10,  2.  11,  7. 
gelidior  VIII,  9,  4.  Rex  Indus 

IX,  1,  28.  Indi  III,  2,  9.  10,  5. 
conveniunt  ad  Darium  IV,  9, 
2.  accolae  rubri  maris  IV,  12, 
9.  Oceani  IV,  5,  5-  in  potesta- 
te  Darii  V,9,  5.  Bessi  awxilia- 
res  VII,  4,  6.  maritimi  IX,  10, 
8.  vinosi  VIII,  9,  30. 


Ioceus  quidam  VI,  7,  15. 

Iollas,  iil.  Antipatri,  Alexan- 
dri  pincerna  X,  4,  19.  10,  14. 

Ionas  servitio  barbarorum  exi- 
mit  Alex.  VI,  3,  3.  lonia  IV, 
5,  7.  Ioniae  coloniae  IV,  1,10. 

Issus,  urbs,  III,  7,  6.  8,  14.  IV, 
1,  34. 

Ister  VII,  7,  4.  IV,  11,  13. 

Isthmus  inter  Ponticum  et  Ci- 
licium  mare  III,  1,  13.  Isth- 
miorum  ludicrum  I V,  5,  11. 

Italia  VIII,  1,  37.  X,  1,  18. 

Iupiter,  Graeciae  ultor  V,  5,  8. 
lovis  Hammonis  oraculum  IV, 
7,  5.  eius  iilius  dici  credique 
vult  Alex.  VIII,  5,  5.  eum 
propitiat  IV,  13,15.  Iovis  ara, 
III,  12,  27.  templum  III,  1, 14. 


Lacedaemonii  bellum  gerunt 
cum  Antipatro  VI,  1,  sqq.  eo- 
rum  legati  ad  Darium  capti 
III,  13,  6.  defectio  VII,  4,  32. 
pleraque  Cretensis  insulae 
obtinent  IV,  8,  15.  Spartana 
victoria  X,  10,  14. 

Laomedon  Syriae  praeest  X, 
10,  2. 

Leonidas  quidam  VII,  2,  35. 

Leonnatus,  praefect.  Alex.  III, 
12,  7.  VI,  8,  17.  VIII,  1,  46.  6, 
22.  14,  15.  IX,  5,  14.  10,  2. 
stirpe  regia  genitus  X,  7,  8. 
eius  provincia  X,  10,  3. 

Lesbos  III,  1,  19. 

Leucosyri  VI,  4,  17. 

Libanus  mons  IV,  2,  18.  X,  1, 
19.  in  Libano  agrestes  Ara- 
bum  IV,  2,  24. 

Liber  Pater.  Vid.  Bacchus. 

Libya,  pluviis  carens  IV,  7,  6. 

Locrenses  IV,  13,  29. 

Lycaonia,  regio  Asiae  IV,  5, 
13. 

Lycia  VII,  10,  12.  eius  res 
compositae  III,  1,  1.  eam  ob- 
tinet  Antigonus  X,  10,  2.  Ly- 
cius  civis  V,  4,  11.  dux  itine- 
ris  V,  7,  12. 

Lycus,  fluv.  Asiae  minoris  III, 
1,5.  alius  fluv.Assyriae,  quem 
ponte  iungit  Darius  et  traiicit 
IV,  9,  9.  16,  8. 

Lydia  IV,  5,  7.  VII,  8.  in  L. 
ducit  Cyrus  III,  4,  1.  eam  ter- 
minat  Halys  IV,  11, 5.  ei  prae- 
fectus  Antigonus  IV,  1,  15.  V, 
3,  16.  eam  recuperare  tentant 
praetores  Darii  IV,  1,  34. 
provincia  Menandri  X,  10,  2. 

Lyncestes  IV,  13,  28.  Alexan- 
der  Lync.  VII,  1,  5.     VIII,  8, 

6.  X,  1,  40.  Amyntas  V,  2,  5. 
Lyrnessus  III,  4,  10. 
Lysimachus,  duxAlex.  VIII,  1, 

14.  46.  X,  10,  4. 

M. 

Macedonia  VI,  2,  15.  Macedo- 
nes  imperio  regio  adsueti  IV, 

7,  31.  toto  orbe  noti  IV,  14,  4. 
tali  rege  dignissimi,  IV,  16, 
32.  gens  bello  nobilissima  VI, 
1,  7.  cui  armis  nulla  gens  par 
VII,  9,  17.  VIII,  8,  16.  in  acie 
senes  facti  IX,  2,  10.  moris 
patrii  tenaces  VIII,  5,  7.  libe- 
ratores  orbis  III,  10,  4.  Ma- 
cedonum  acies  III,  2,  13.  3, 
27.  tropaea  III,  12,  27.  VII, 
7,  14.  regum  genus  IV,  2,  3. 
genti  ingenita  erga  reges  suos 
veneratio  III,  6,  17.  fortitndo 
III,  10,  4.  celebrata  IX,  7,  23. 


nomen  terribile  IV,  14,  17. 
barbaris  invisum  facit  avari- 
tia  ac  libido  eorum  X,  1,  4. 
lex  de  propinquis  coniurato- 
rum  necandis  VI,  11,20.  VIII, 
6,  28.  bella  civilia  X,9,l.  Ma- 
cedonicae  phalangis  vis  III, 
9,  2.  Macedonicae  vestes  V,  2, 
18.  Macedonica  nomina  bar- 
baris  imposita  X,  4,  4. 

Macerianus  Boxus  IX,  7,  4. 

Madates  Persa  V,  3,  4.  12. 

Maedi,  gens  ThraciaelX,  6,20. 

Maeotis  palus  VI,  4,  18. 

Magi  III,  3,  9.  V,  1,  22.  magica 
ars  VII,  4,  8. 

Maleon  turmae,  IV,  13,  29 

Malli,  gens  Indiae  IX,  4.  sqq. 

Mallos,   urbs  Ciliciae,  III,  7,  5. 

Maracanda,  urbs  Sogdianae 
VII,  6,  3.  VIII,  1,  7.  19.  2,  13. 

Marathos,  urbs  Phoeniciae  IV, 

I,  6. 
Mardonius,  IV,  1,  11. 
MardusIII,13,2.  Mardi  inPer- 

side  IV,  12,  7.  V,  6,  17.  prope 
Hyrcaniam  VI,  5,  11.  VIII,  3, 
17. 
Mare  Caspium  III,  2,  8.  VI,  4, 
16.18.  Hyrcanum  ibid.  etVII, 
3,  21.  Cilicium  III,  1,  12.  In- 
dicum  VII,  3,7.  ei.  colorVUI, 
9,  4.  rubrum  III,  12.  IV,  7,  18. 

12,  9.  V,  4,  5.  VI,  2,  12.  X,  1, 

13.  Persicum  V,  3,  2.  Ponti- 
cum  III,  1,  12.  VII,  3,  4.  4,  27. 

Mareotis  palus,  IV,  7,  9.  8,  1. 
Marginia  urbs  VII,  10,  15. 
Marsyas  III,  1,  2. 
Massairetae   IV,    12,  6.    15,    2. 
VUI,  1,  8. 
Mazaces  IV,  1,  32. 
Mazaeus    dux   Darii   IV,  9.  7. 

II,  20.  12,  1.  15,  5.  16,  1.    Ba- 

bylonem  seque  dedit  Alex.  V, 

i,  17.  8,  12. 
Mazagae  urbs  Indiae  VIII,  10, 

T.  22. 
Media  IV,  5,  5.  V,  1,  9.  8, 1. 13, 

1.  VI,  2,  11.  X,  10,  4.   Mediae 

praeest  Parmenion  VI,  8,  18. 

Media  nulla  opulentior  regio 

VI,  9,  22.  Medi  III,  2,  4.  9,  5. 

IV,  9,  16.     12,  11.    VI,  2,  14. 

6,4. 
Medus  fluv.  V,  4,  7. 
Megalopolitani   ohsessi   VI,  1, 

20. 
Meleager,   dux  Alex.  III,  9,  7. 

IV,  13,  27.  V,  4, 14.  VII,  6, 19. 

liberalitatem    Alexandri    su- 

gillat  VIU,  12,  12.     infestus 

Perdiccae  X,  7,  7. 
Melon,  Darii  interpres  V,  13,7. 
Memaceni,  gens  Asiae  VII,  6,17 . 
Memnon  Rhodius,  nobilissimus 

Darii   dux  III,    13,  14.     eius 

mors  III,  1,  21.  2,  1.  alius  Sy- 

riae  praefectus  IV,  8, 11.  alius 

supplementa  adducitIX,3,  21. 
Memnonis,   Tithoni  fil.,   regia 

IV,  8,  3. 
Memphis  IV,  1,  30.   7,  4.   8,  2. 

X,  10,  20. 
Meuander,  dux  Alex.  X,  10,  2, 
Menapis,     satrapa    Hyrcaniae 

VI,  4,  25. 
Menedemus,  dux  Alex.  VII,  6, 

24.7,31.9,21. 
Menes,  dux  Alex.  V,  1,  43. 
Menidas,   dux  Alex.  IV,  12,  4. 

15,  12.  16,  31.  VII,  6, 12. 10, 11. 
Mennis,  urls  Assyriae,  V,  1, 16 
Menon,   praefectus  Arachosio- 

rum  VII,  3,  5.  moritur  IX,  10, 

20. 
Mentoris  filiae  III,  13,  14. 
Meros,monsIndiae  VIII,  10, 12. 


Mesopotamia,  unde  dicta  V,  1, 
15.  fervida  X,  10,  10.  ei.  cam- 
pi  III,  2,  3.  8,  1.   IV,  9,  6.   V, 

1,  13.  praetores  X,  1,  19. 
Methymnaeorum  tyrannus  Ari- 

stonicus  IV,  5,  19.  Chrysolaus 

IV,  8,  11. 
Metron,  armamentario  praefe- 

ctus  VI,  7,  22.  9,  9. 
Midae  regia  III,  1,  12.    pater 

Gordius,  III,  1,  14. 
Milesii  VII,  5,  29.    ab  iis  pecu- 

niam  exigit  Pharnabazus  IV, 

1   37. 
Miletus  VII,  5,  35.    VHI,  2,  8. 

Mileto  transierant  Branchidae 

VII,  5,  28. 
Minervae  ludi  celebrati  III,  7, 

3.  eam  propiriat  Alex.  IV,  13, 

14.   ei.  arae  III,  12,  27.   VIII, 

11,  24.    victimae  caesae  VIII, 

2,  32. 

Mithren  invocat  Darius  IV,  13, 

12. 
Mithrenes  Sardes  prodidit  III, 

12,  6.     ei  Armenia  data  V,  1, 
43.  8,  12. 

Mitylenen   Chares    tenet    cum 

praesidio  Persarum  IV,  5,  22. 

Mitylenaeis     obsides     reddit 

Alex.  IV,  8,  13. 
Moeris,  rex  Indicus  IX,  8,  28. 
Monimus  ,   legatus  Spartan.  ad 

Dar.  III,  13,  15. 
Mosyni,  gens  Asiae  VI,  4,  17. 
Mullinus  quidam  VIII,  11,  5. 
Musicani,  gens  Indiae  IX,  8,  8. 

10.  18. 
Myndii  III,  7,  4. 
Mythracenes  V,  13,  9. 

N. 

Nabarzanes,   praetor  Dar.  HI, 

9,  1.  7,  12.  coniurat  inDarium 

V,  9,  2.  Hyrcaniam  petit  fuga 

V,  13,  18.  VI,  3,  9.    ei.  literae 

ad  Alex.  VI,  4,   8.     occurrit 

Alexandro  VI,  5,  22. 
Nasamones,  gens  Africae  IV,  7, 

19. 
Naura,   urbs  Sotrdianae  VIII 

2,  19. 
Nearchus,  dux  Alex.,  per  Oce- 

anum  navigat  IX,  10,  3.  X,  1, 

10.     eius  sententia  de  succes- 

sore  Alex.  X,  6,  10. 
Neptunus,  IV,  2,  20.  4,  5. 
Nicaea,  urbs  Indiae  IX,  3,  23. 
Nicanor,   Parmenionis  fil.  III, 

9,  7.  IV,  13,  27.  V,  13, 19.  mo- 

ritur  VI,  6,   18.    9,  27.     alius 

coniurat   in   Alex.    VI,  7,  15. 

alius,   temerarius,    et   audax 

VIII,  13,  13. 
Nicarchides  V,  6,  11. 
Nicomachus  VI,  7,  2. 
Nicostratus  VHIr  6,  9. 
Nilo  vectus  Alex.IV,  7,  3.  eius 

claustra  IV,  8,  4.     crocodilos 

alit  VIII,  9,  9. 
Ninus  III,  3,  16. 
Numidiae  solitudines  X,  1,  17. 
Nymphae  III,  1,  4. 
Nysa,    urbs  Indiae,   a   Libero 

patre  condita  VJII,  10,  7.  12. 

13. 

o. 

Oceanus  IV,  14,  9.  IX,  3,  14.  9, 

9.  X,  5,  36. 
Ochus  amnis  VII,  10,  15. 
Ochus  Darii  fii.  sex  annos  na- 

tus  IU,  12,  26.   IV,  11,  6.   14, 

22.  X,  5,  23, 
Ochus,  qui  ante  Darium  regna- 

verat  VI,  4,  25.  5,  2.  saevissi- 

mus  X,  5,  23.    ei.  filia  III,  13, 


12.   uxor  ibid.  13.   neptis  VI, 
2,  7. 
Odrysae,  deficiunt  X,  I,  45. 
Olympias,   Alex.  mater  V,  2, 

22.  IX,  6,  26.    eam  immortali- 

tati  consecrare  decrevit  Alex. 

IX,  6,  26.  X,  5,  30 
Olynthius,   Callisthenes  VJH, 

8,  19. 
Omphis,  rexIndicusVIII,  12,4. 
Onesicritus  gubernator  IX,  10, 

3.  X,  1,  10. 

Onomastorides  III,  13,  15. 
Orestes  IV,  13,  28. 
,0ritae  vid.  Horitae. 
Orius  amnis  IV,  7,  4. 
Orobates  IV,  12,  7. 
Orsillos  V,  13,  9. 
Orsines,  sive  Orxines  X,  1,  29. 

a  septem  Persis  oriundus  IV, 

12,  8.  satrapa  Fersagadum  X, 

1,  22.  ei.  supplicium  X,  1,  37. 
Oxartes   Bactrianus,   Roxanes 

pater  VIH,  2,  25.   IX,  8,  10. 

X,  3,  11. 
Oxathres,   Darii  frater  VH,  5, 

40. 
Oxus  amnis  VII.  4,  5.   turbidus 

semper     et     insalubris     potu 

VH,  10,  13. 
Oxycanus,  rex  Indicus  IX,  S, 

11. 
Oxyrfates,    Persa    VI,    2,   11 

VIII,  3,  17. 
Oxydracae,  gens  Indiae  IX,  4 

sqq. 
Ozinos  IX,  10,  19. 

P. 

Paeones  IV,  9,  24.  Paeonia  IVt 

12   22. 
Palaetyros  IV,  2,  4. 

Pamphylia  III,  1,  1.   Antigono 

datur  X,  10,  2. 
Punicus  terror,  IV,  12,  14. 
Paphlagoniam  intrat  Alex.III, 

I,  22.  capit  Calas  IV,  5,  13. 
cedit  Eumeni  X,  10,  3.  Pa- 
phlagones  homines  rustici  VI, 
11,4. 

Paraetacene ,   regio   Asiae  V, 

13,2. 
Parapamisus  mons,   VII,  3,  6. 

4,  31.    Parapamisadae  VII,  3, 

6.  eorum  satrapa  Terioltes 
IX,  8,  9. 

Parmenio,  Alexandro  proxi- 
mus,  artium  helli  peritissimus 
III,  4,  15.  6,  4.  IV,  13,  4.  Is- 
sum  capit  III,  7,  6.  in  laevo 
cornu  curat  III,  9,  8.  IV,  13, 
35.  16,  1.  praemittitur  Dama- 
scum,  III,  12,  28.  tradit  An- 
dromacho   Coele-Syriam  IV, 

5,  9.  Darii  non  patitur  literas 
palam  recitari,  IV,  10,  17. 
parti   exercitus   praeest  V,  G, 

II,  VI,  8,  7.     Mediae  praeest 

VI,  8,  18.  9,  11.  proximus 
Alexandro  VII.  1,  27.    Cf.  et 

III,  6,  14.  6,4.  IV,  1,4.  11,  11. 

VII,  1,  3.  2,  33.  VIII,  1,  33 
occisus  a  Cleandro  VII,  2,  27. 
indicta  causa  VIII,  7,  5. 

Paropamisus  v.  Parap. 

Parthi,  Scythia  profecti  IV, 
12,  11.  hahent  urhes  quas  ha- 
huerunt  Macedonum  reges  V, 

7,  9.  Echatana  tenent  V,  8,  1. 
Parthiene  VI,  2,  12.  4,  2.  IX, 
10,  17.  V,  12,  18. 

Pasas  qnidam  X,  8,  15. 
Pasitigris,  fluv.  Asiae  V,  3,  1. 
Patalia*    gens  IX,  8,  28. 
Patron,    dux   Graec.    militum 
Darii  V,  9,  14.  11,  8.  12,  4. 


Pausippus,  letratus  Lacedaem. 

m,  13,  i5. 

Peloponnenses  III,  9,8.  IV,  13, 

29.  VII,  4,  31. 
Peloponnesus  III,  1,  1. 
Pelusium  IV,  1,  29.  7,  2. 
Perdicca,   rex  Macedonum,  in- 

ultus    occiditur    VI,    11,    26. 

alius,  inter  praecipuos  Alex. 

ducesIV,  3,  1.    16,  13.    VI,  8, 

17.  VII,  6,  19.  VUI,  1,  48.  10, 

2,  14,  5.  IX,  1,  19.  Alex.  mo- 
rihundus  annulum  ei  traditX, 
5,  4.  stirpe  regia  genitus  X,  7, 
8.  res  gestae  eius  post  Alex. 
mortem  X,  6. 

Perilaus  X,  8,  15. 

Persae.  agminiseorumordoIII, 

3,  10.  feminis  lanificium  con- 
tumeliosum  V,  2,  19.  iilii  non 
consident  in  conspectu  matris, 
nisi  quum  illa  permisit  V,  2, 
22.  imperarunt  per  230  annos 
IV,  14,  20.  detondent  comas 
in  luctu  X,  5,  17.  eorum  opi- 
hus  cur  infensi  Aegyptii  IV, 
7,  1.  capitale  in  sella  regis  se- 
disse  VIII,  4,  17. 

Persagadae  V,  6,  10. 

Persepolis  V,  4,  33.  6,  19. 

Persis  III,  11,  19.  V,  1,37.  opu- 
lenta  IX,  10,  23.  prima  V,  3, 
3.  fmes  V,  2,  16.  situs  V,  4,  5. 
reges  IV,  10,  6.  V,  6,  1.  eam 
intrat  Alex.  V,  3,  17.  in  Per- 
sidem  primus  imperium  intu- 
lit  Cyrus  IV,  14,  24.. 

Peucestes  Aegypto  praefectus 
IV,  8,  4.  alius  suhvenit  Ale- 
xandro  periclitanti  IX,  5,  14. 

Peucolaus,  praef.  Alex.  VII, 
10,  10. 

Pharnahazus  a  Dario  orae  ma- 
ritimae  praefectus  III,  3,  1.  8, 

1.  IV,  1,  3T.  5,  24.     eius  uxor 
et  filius  III,  13,  14. 
Pharos  insula  IV,  8,  1. 
Pharrasii,  gens  Indica  IX,  2,  3. 
Phasis  fl.  VI,  5,  25. 

Phegeus,  rex  Indicus  IX,  1,  36. 
2   2. 

Philagus  IV,  13,  28. 

Philippus  Alex.  pater,  Athe- 
niensium  et  Boeotiae  victor 
III,  10,  T.  VIII,  1,  33.  a  qui- 
bus  interfectus  IV,  1,  12.  in 
acie  tutior  quam  in  theatro 
fuit  IX,  6,  25.  al>  Alex.  non 
agnitus  IV,  T,  2T.  V,  4,  2T.  ei. 
gesta  elevat  Alex.  VIJI,  1,  23. 
ei.  hospes  Artabazus  V»  9,  1. 
VI,  5,  2.  in  eius  caedem  con- 
iuravit  Alex.  Lyncestes  VII, 
1,  6.  Philippum  ultus  erat 
Alex.  X,  5,  30.  Menapis  exsul 
ap.  Phil.  VI,  4,  25.  Philippo 
genitus  Ptolemaeus  IX,  8,  22. 

Philippus  alius,  Alex.  medicus 
III,  9,  1.  IV,  6,  1T.  VI,  10,  34. 

Philippus  alius,  Lysimachi 
frater  VIII,  2,  35. 

Philippus  alius,  ex  vulnere  in- 
terit  X,  1,  20. 

Philotas,  Parmenionis  fil.  IV, 
5, 19.  13,26.  V,  2,  5.  4,  20.  VI, 
6,  19.  T,  18.  coniurat  in  Alex. 
et  occiditur  VIII,  6, 9.  —  alius, 
Angeus  V,  2,  5.  cui  Cilicia  da- 
ta  X,  10,  2. 

Phoenice  IV,- 1,  15.  2,  1.  5,  10. 
Laomedonti  datur  X,  10,  2. 

Phradates,  praef.  gentisTapu- 
rorum  IV,  12,  9.  VI,  4,  24.  5, 
21.  occiditur  X,  1,  39. 

Phrataphernes,  satr.  Parthy- 
aeorum  VI,  4,  23.  VIII,  1,  8. 
IX,  10,  1T. 


Phrygia  m,  1,  11.   IV,  12,  11. 

pluribus  vicis  quam  urbibus 
frequens  III,  1, 11.  Phr.  maior 
Antigono  cedit  X,  10,  2.  mi- 
nor,  X,  10,  3.  Phrygcs  homi- 
nes  rustici  VI,  11,  4. 

Pinarus  fl.  III,  8,  28. 

Pithon,  dux  Alex.  IX,  8,  16. 
X,  10,  4. 

Plato  quidam  V,  T,  12. 

Pnytagoras  IV,  3, 11. 

Poeni  IV,  2,  11.  3,  22.  9,  24. 

Polemon  praef.  claustr.  Nili 
IV,  8,  4.  alius  Andromenis  nl 

VII,  1,  10. 
Pollux  VIII,  5,  8. 
Polydamas  IV,  15,  6.  VII,  2,  2. 
Polymenes  IV,  8,  4. 
Polypercon,  dux  Alex.  IV,  13, 

T.     V,  4,20.     VIII,  5,  2.  22. 

11,  f. 
Polystratus  V,  13,  24.  29.  31. 
Polytimetus  fl.  As.  VII,  10,  2. 
Ponticum  mare  III,  1,  12.  VII, 

3,  4.  4,  2T.  X,  10,  4. 
Porus,    rex   Indicus   VIII,  12, 

13.  ad  deditionem  sollicitatur 

VIII,  13,  2.  ei.  literae  adAlex. 
X,  1,  20.  magnitudo  VIII,  14, 
13.  eum  consequitur  Alex. 
ibid.  38.  cum  Taxile  reconci- 
liat  IX,  3,  22. 

Praesti,  gens  Indiae  IX,  8,  11. 

Prometheus  VII,  3,  22. 

Ptolemaeus,  qui  postea  regna- 
vit  IX,  5,  21.  historiam  Alex. 
scripsit,  ibid.  Philippo  rege 
genitus  creditur  IX,  8, 22.  dux 
Alex.  III,  9.  VII,  10, 11.  VIII, 
1,  48.  6,  22.  10,  21.  13, 18.  sau- 
cius  IX,  8,  22.  10,  6.  satr.  Ae- 
gypti  X,  10,  1. 

Pyramus  fl.  III,  4,  T.  7,  5. 

Ilheomithres  III,  11,  10. 

Rhidagus  fl.  VI,  4,  6. 

Rhodii   se  dedunt  Alex.  IV,  5, 

9.  queruntur  de  praesidio  IV, 

8,  12. 
Rhoesaces     imminens     gladio 

Alex.  VIII,  1,  20. 
Romana  mansuetudo  IV,  4,  21. 

felicitas  X,  9,  3. 
Roxane  VIU,  4,  23.  praegnans 

X,  6,  9. 
Rubrum  mare  III.  2,  9.   VI,  2, 

12.  VIII,  9,  14.  X,  1,13.  10,  4. 

s. 

Sabaces  praetor  Aegypti  III, 
11,  10.  IV,  1,  28. 

Sabracae  IX,  8,  4. 

Sabus,  Indicus  rex  IX,  8,  13. 

Sacae  V,  9,  5.  VII,  4,  6.  9,  17. 
VIII,  4,  20. 

Sagae  V,  9,  5. 

Samaritae  IV,  8,  9. 

Samothracum  initia  VIII,  1,26. 

Sangarius  fl.  III,  1,  12. 

Sardes  III,  12,  6.  V,  1,  45. 

Sarmatae  VII,  7,  3. 

Satibarzanes  satr.  Ariorum  VI, 
6,  13.  VII,  3,  1.  4,  33. 

Satrapene  V,  2,  1. 

Satrapes  Aegypti  Ptolemaeus 
X,  10,  1.  Ariorum,  VII,  3,  1. 
Darii  III,  13,  1.  VI,  6, 10.  gen- 
tis  IX,  10,  21.  Hyrcaniae  VI, 
4,  25.  nobilis  VIII,  4,  21.  sa- 
trapae  X,  1,  22.  eor.  voluptas 
VII,  2,  22.  satrapia  Bahylo- 
niae  V,  1,  43.  Mediae  VI,  2, 
11.  Susiae  V,  2,  17.  3,  16. 

Satriani  V,  3,  2. 

SatropatesrV,9,  7.  25. 

CURTIUS. 


Saturno  pueri  immolati  IV,  3, 
23. 

Scenitae  Arabes  IV,  7,  18. 

Scythae,  eorum  facies  terribi- 
les  IV,  13,  5.  proceritas  VII, 
4,  6.  sollertia  prae  aliis  bar- 
baris  VII,  8,  10.  arcus  X,  1, 
31.  rex  VII,  7, 1.  legati  et  ora- 
tio  VII,  8,  8.  gens  bellicosis- 
sima  IV,  6,  3.  impetus  IV,  15, 
12.  invicti  VII,  9,  17.  devicti 
ibid.  18.  conveniunt  ad  Da- 
rium  IV,  9,  2.  militant  Alex. 
VIII,  14,  5.  IX,  2,  24.  eorum 
sedes  quae  VI,  2,  13.  accolae 
Tanais  VI,  6,  13.  ultra  Tana- 
imVII,  4,  6.  Abii  VII,  6,  11. 
superBosporo  VII,  6, 12.  VIII, 

1,  7.    in  Europa  VII,  6,  12.  7, 

2.  haud  procul  Thracia  VII, 
7,  3.  Scythiae  deserta  VII,  3, 
19.  8,  23 

Semiramis  Babylonem  condidit 

V,  1,  24.     ei.  gesta  IX,  6,23. 

eam  et  Cyrum  Alex.  maxime 

admiratur  VII,  6,  20. 
Seuthes  X,  1,  45. 
Sibyrtius  satr.  IX,  10,  20. 
Sicilia  VIII,  5,  8. 
Sidon  IV,  1,  15.    Sidonii  IV,  4, 

15. 
Simmias,   Andromenis  fil.  VII, 

1,  10. 

Sinus  maris  Caspii  VI,  4,  16. 

Siros,  quid  vocent  barbari  VII, 
4,  24. 

Sisenes  III,  7,  15. 

Sisicostus  Indus  VIII,  11,  24. 

Sisygambis  mater  Darii  III,  3, 
22.  capfca  III,  12,  17.  non  fidit 
victoriae  suorum  IV,  15,  II. 
aspernatur  munus  Alex.  V,  2, 
19.  mater  ab  eo  appellatur  V, 

2,  20.   deprecatur  eum  pro  ne- 

cessario  suo  V,  3,  14.  inedia 
extinguitur  X,  5,  24.  eius  ad 
Alex.  oratio  III,  12,  24.  ad 
eam  Darii  corpus  mittit  Alex. 
V,  15,  31. 

Sitacene  V,  2,  1. 

Sitalces,  X,  1,  1. 

Sobii,  gens  Indiae  IX,  4,  2. 

Socrates,  Ciliciae  satr.IV,  5, 9. 

Sogdiana  regio  VIII,  1,  35. 
qualis  VII,  10, 1.  Sogdiani  III, 

2,  9.  IV,  5,  5.  12,  7.  VII,  4,  5. 
5,  1.  8,  21.  10,  10.  VIII,  1,  7. 
X,  10,  1.  inter  Macedones  mi- 
litant  IX,  2,  24. 

Soli  urbs  III,  7,  2. 
Sophitis,  Indi,  regnum  IX,  1, 24. 
Sopolis,  VIII,  7,  2. 
Sostratus  VIII,  6,  8. 
Sparta  vid.  Lacedaemonii. 
Spitamenes,   praecipuus  Bessi 

amicus  VII,  5,  19.  6,  14.  7,  31. 

9,  20.  VIII,  3,  1. 
Stasanor,   Ariorum   satr.   VII, 

3,  2.  VIII,  3,  17. 
Statira,  filia  Darii  IV,  5,  1. 
Strato  rex  Aradi  IV,  1,  6.    Si- 

donis  IV,  1,  16. 
Styx,  fonsX,  10,  17 
Sunium  X,  2,  1. 
Susa  urbs  V,  1,  7.     eam   adit 

Alex.  et  Archelao  tradit  V,  2, 

16.     Susii  IV,  12,  6.     Susides 

pylae  V,  3,  17. 
Symmachus  VIII,  13,  13. 
Syphnus  IV,  1,  37. 
Syracusae  IV,  3,  22. 
Syri  IV,  1,  5.  12,  12.  Syria  III, 

8,  13.  IV,  2,  1.  V,l,35.  13,  11. 

IV,  8,  9.  VII,  10,  12.  X,  1, 17. 

10,2.  Syria  Coele  IV,  1,4.5,9. 
Syrtica  gens  IV.  7,  19. 
Sysimithres  Sogdianus  VIII,  2, 

19.  4,  19.  i 


Tahas,  urhs  V,  13,  2. 

Tanais    (a  Curtio  cum  Iaxarte 

confusus)  interfluit  Asiam  et 

Europam  VI,  2,  14.    VII,  7,  2. 

IV,  5,  5.  VII,  4,  6.  5,  36.  6,25. 
Tapuri ,    gens  Asiae  VI,  4,  24. 

VIII,  3,  17. 

Tarsos  urhs  III,  4,  14.  5,  1. 
Tauron,  praef.  Alex.  V,  3,  10. 

VIII,  14,  15. 
Taurus  mons  VII,  3,  20. 
Taxiles  pater  et  filius,  reges 

Indiae  VIII,  12,  14.  14,  35   X, 

1,  20. 
Tenedos  ins.  IV,  5,  14. 
Terioltes  satr.  IX,  8,  9. 
Thais  V,  7,  3. 
Thalestris,  Amazonum  regina 

VI,  5,  25. 
TheaetetusAtheniensisV,  5,17. 
Thehae    in    Boeotia,    colouia 

Tyri  IV,  4,  20.     earum  exci- 

dium  VIII,  1,  33. 
Thehe  III,  4,  10. 
Themiscyrae  campi  VI,  5,  24. 
Theodotus  V,  2,  5. 
Thermodoon  fl.  VI,  5,  24. 
Thersippus  leg.  Alex.  IV,  1, 15. 
Thessali   equites  III,  2,  16.  4, 

3.  IV,  13,  29.  16,  5.  VI,  6,  35. 
Thracia  III,  10,  6.    VI,  2,  13. 

VU,  7,  3.   IX,  6,  20.  X,  1,  45. 

Thraces  rapto  vivere  adsueti 

III,  10.     militant   Alexandro 

III,  4,  13.  9,  9.   V,  3,  3.   VIII, 

14,  24.  X,  1,  45. 
Thymodes,  Mentoris  fil.  III,  3, 

1.  8,  1.  9,  2. 

Tigris  IV,  5,  4.  9,  6.  14, 10.  VI, 

2,  12.  sagittam  significat  IV, 
9,  6.  eius  ortus  et  cursus  V,  1, 
13. 

Timaeus  Alexandrum  defendit 
IX,  5,  5.  16. 

Timagenes  historicusIX,5,  21. 

Tithoni  regia  IV,  8,  3. 

Trapezus  X,  10,  3. 

Trihallis  imperitat  Alexander 
IX,  6,  20- 

Tripolis  Phoeniciae  IV,  1,  27. 

Troglodytae  Africae  IV,  7,  18. 

Typhonis  specus  III,  4,  10. 

Tyridates  custos  pecuniae  re- 
triae  V,  5,  2.  6,  11.  alius  forte 
VIII,  6,  26. 

Tyriotes  Eunuchus  IV,  10,  25. 

Tyri  urhis  descriptio  et  expu- 
gnatio  IV,  2  sqq.  Tyrii  Car- 
thaginem  condiderunt  IV,  2, 
10.  literas  primiautdocuerunt 
aut  didicerunt  IV,  4,  19. 

U. 

Unchae,   locus  Syriae  IV,  1,  3. 


Uxiorum  gens  V,  3,  16.  regio 
V,  3,  3.  montes  ihid.  1. 

V. 

Veneti,  ge»s  Asiae  III,  1,  22. 

X. 

Xenippa,  locus  Sotrdianae 
VIU,  2,  14. 

Xenophilus  V,  2,  16. 

Xerxes  ,  rex  Persarum  III,  2, 
2.  10,  8.  IV,  1,  11.  V,  6,  1.  7, 
11.  VII,  5,  28.  X,  6,  14. 

z. 

Zariaspes  Persa  IX,  10,  19. 
Zioberis  fluv.  VI,  4,  4. 
Zoilus  praef.  Alex.  VI,  6,  3. 
Zopyrio  dux  Alex.  X,  1,  44. 

